Digitized  by  Googlc 


600106055 


Digitized  by  Googie 


Digitized  by  Google 


Digitized  by  Google 


Digitized  by  Google 


Digitized  by  Google 


IIVSTITUTIONES 

JURIS  CANONICI 

VARIOS  TRACTATUS  DlVISiE. 


Di 


_y  Coogit 


Hujusce  libri  auctor  ac  editor  jus  retinent  illum  transferendi,  trel  curandi  ut  ille 
transferatur  quodlibet  in  idionia.  Legibus,  edictis,  conditionibusque  pactis  inter  gen- 
tes freti,  quanicumque  adulterationem  interpretationemve,  nulla  sui  juris  habita  ra- 
tione confectam,  persequentur. 

Id  opus,  ad  normam  a legibus  praescriptam,  in  fidem  publicam,  depositum  fuit 
Parisiis,  per  mensem  februarium  anni  reparatae  salutis  millesimi  octingentesimi  quin- 
quagesimi quinti ; omnesque  sancitae  formulae  in  diversis  imperiis,  quibuscuin  tii 
terarias  pactiones  Gallia  inivit,  fuerunt  expleta:. 


venit: 


ROMiE 

apud 

Merle. 

— 



Bonifazio. 

MEDIOLANI.  . . 

Duuolard. 

— ... 

BONARDI  POGLlAItl. 

TAUKISI  ... 

Hyac.  Marietti. 

tXOREIjri/E  . . 

P.  Ducet. 

GENUrE 

Betiolo  Antonio. 

NEAPOLI.  . 

G.  Dura. 

CAMBERII.  . . 

, 

PUTHOD. 

GENEVdi.  . . 

Bertrier  Guers. 

— ... 

Marcum  Mehunc. 

FRIBURGI.  . . . 

P.  Mevll. 

MADRITI.  . . . 

Carolum  Monnier. 

LONDINI  .... 

Burns  et  Lamrert. 

BRUXELLIS.  . 

Dewaceneer. 

TORNAGl  . . . 

J.  Casterman  et  filios 

SILV.E  DUCIS. 

Vaniioeven.  ■ 

WURTZBURGI  . 

Sta  II  EI.. 

COLONI. E.  . . . 

Heberle. 

LIPSI/E.  ... 

Al[ih.  Durr. 

CRACOVI.E  . . 

Val.  WlELOCLOWSXI. 

PETROPOLl  . . 

IsAKorr. 

aircbali.  — Ex  Typi*  E.  Lefraur,  vix  vulgo  Uirlx  Ssinl-Mxiirico.  20. 

TRACTATUS 

DE 

JUDICIIS  ECCLESIASTICIS 

UBI  ET  DE  VICARIO  GENERALI  EPISCOPI, 


ADCTORB 

D.  BOUIX, 

THEOLOCLC  ET  UTfUUSQUE  JURIS  DOCTORE. 


Canonum  slatuU  custodiantur  ab  omnibua  : et  nemo 
in  actionibus  vel  judiciis  ecdesiasticis  suo  sensu , sed 
eorum  auctoritate  ducatur.  (Capite  1,  tituli  2 de  C(m> 
slUudoni^,  libri  1 decretalium,  ex  concilio  Meldensi 
anni  8d5,  in  Gallia.) 


TOMUS  PRIMUS. 


APUD  JACOBUM  LECOFFRE  ET  SOCIOS,  BIBLIOPOLAS, 

VIA  VOIGO  DICTA  DD  TIEDX-COLOHBIER,  29. 

185S. 

:!'  Junii  1854. 


IMPRIMATUR 

PRIOR  PARS  TRACTATUS  'I). 

Fr.  Domihicus  Buttaoni,  ordinis  Praedicstorum, 
sacri  Palatu* A^ostolici  Magister. 


(I)  Pottcrioris  partis  rccogoitionem  Romana  censura  nondum  absolverat,  eum, 
ob  privata  qusdam  negotia  mea.  Urbe  discedere  debui.  Hinc  ne,  relicto  Rouue  manu- 
scripto,  diuturniores  necterentur  morte,  posteriorem  illam  partem  Ordinaria  loci,  in 
quo  tractatus  excudebatur,  subjeci;  Illustrissimo  nempe  ac  RcTerendissimo  AtrebS' 
tensi  Episcopo;  qui  postulatam  edendi  lacultatem  benigne  concessit,  prout  videre  est 
sequenti  pagina. 

DE  MONSEIONKUR  l’ev£QUE  d'aRRAS,  DK  BOULOORE 
KT  DE  SAIIMT-OMEB. 

M.  l’abb£  D.  Bouix  iious  ajant  demanda  lautorisatioii  de 
faire  imprimer  dans  noti’e  ville  episcopale  la  seconde  partie 
d’un  traite  intituld  De  Judiciis  ecclesiasticis,  dont  la  premiere 
partie  porte  Y Imprimatur  du  Reverendissime  Maitre  du  Sa- 
cre-Palais,  Nous  avons  fait  examiner  cet  ecrit ; et  sur  le  rap- 
port  de  1’examinateur  par  Nous  designe,  Nous  en  avons  per- 
misTimpression. 

Donne  k Arras,  le  29  janvier  1855, 

P.-L.,  EVfiQUK  DARRAB. 

TRACTATUS 

DE 

JUDICIIS  ECCLESIASTICIS. 


TOTIUS  TRACTATUS  DISTRIBUTIO. 

Accingenti  scse  ad  universam  judiciorum  ecclesiasticorum 
excutiendam  atque  describendam  normam,  commoda  occurrit 
totius  concinnandi  tractatus  bipartita  distributio,  videlicet : 
de  Judiciis  ecclesiasticis  in  genere,  et  de  Judiciis  ecclesiasticis  in 
specie.  Sunt  nempe  notiones  plurimie,  quaslibet  respicientes 
ecclesiasticorum  judiciorum  species,  quas  ad  intelligcndam 
tractationem  reliquam,  eique  solidam  in  antecessum  subster- 
nendam fundamenti  vim,  prsmitti  necesse  est : ese  porro  sub 
priori  bifariae  divisionis  membro  sedem  propriam  obtinent. 
Quarum  series  nobis  hoc  ordine  statuenda  visa  est : imprimis 
scilicet  expenditur  quid  sint  judicia  ecclesiastica  et  quo  jure 
regulentur. 

Tum,  ne  subeat  dubitatio,  num  forte  illegitime  judiciorum 
ejusmodi  praxis  in  Ecclesia  invaluerit,  probatur  atque  incon- 
cusse firmatur  judiciaria  Ecclesiae  potestas. 

Insuper  et  qualis  ea  sit , seu  quodnam  proprium  sibi  objec- 
tum habeat,  subjungitur. 

Quibus  in  antecessum  missis,  subit  de  variis  personis  qnae 
judiciis  ecclesiasticis  intervenire  solent,  et  de  juris  sacri  quoad 
angulas  statutis  legibus  disceptatio. 

Cum  vero  nequeat  unaquaeque  causa  nisi  a competente  ju- 
dice legitime  dirimi,  qua  ratione  judex  ille  competens  dignosci 
valeat,  est  etiam  indigitandum. 

In  unoquoque  praeterea  judicio  praecipuum  est  ut  probetur 
I.  i 

quod  intenditur,  cum  judex  nequeat  nisi  ex  probatis  senten- 
tiam proferre ; unde  et  de  probationibus  dicendum. 

His  ergo  notionibus,  totidem  sectionum  tractu  expendendis, 
constat  hujus  operis  nostri  Pars  prior , de  Judiciis  in  genere 
inscripta. 

Pars  vero  altera  de  Judiciis  ecclesiasticis  in  specie  y suapte 
veluti  natura  postulat,  ut  ca  omnia  quae  singulis,  tum  curiarum, 
tum  judiciorum  ecclesiasticorum  speciebus  propria  sunt,  sigil- 
latim  expendamus : atque  hinc  immensus  profecto  campus 
panditur.  Occurrit  enim  dicendum  : 

1®  De  curia  romana,  de  ipsias  nempe  congregationibus,  tri- 
bunalibus, judicibus,  eorumque  norma. 

2°  De  curia  episcopali  recte  intelligenda  et  ordinanda. 

3°  De  processu  criminali  ordinario. 

4®  De  processu  criminali  extraordinario. 

5®  De  processu  civili  ecclesiastico. 

6®  De  rei  judiciariae  lege  apud  religiosos  ordines  obtinente. 

7®  Tandem  suppeditandae  quoad  totius  rei  judiciariae  praxim 
opportunae  formulae. 

£t  dicto  quidem  ordine,  totidem  adhibiUs  sectionibus , se- 
cundam partem  expediemus.  Gravissimam  tamen  de  curia  ro- 
mana tractationem  suo  loco  memorabimus  tantum,  ad  specia- 
lem de  hac  retractatum  (quem  Deo  dante  mox  edemus  (1) ) 
remittentes.  Neque  enim  decebat  tanti  momenti,  totque  ma- 
teriis abundans  argumentum,  subdivisionis  sede  hic  interclu- 
di; tum  ne  sola  illa  pars  reliquum  opus  extensione  fere  adae- 
quaret, tum  ne  praesens  tractatus,  tot  simul  congestis  materiis, 
ultra  modum  excresceret.  Sed  et  sectionem  de  re  judieicaria 
apud  regulares  praetermittendam  duximus,  nonnulla  de  boc 
in  tractatu  de  ordinibus  religiosis  annotaturi. 

Inde  autem  facile  perspiciet  lector  quem  nobis  precipue 

(IJ  In  tractatu  de  Curia  Romana  disseremus  de  cardinalibus,  de  romanis  con- 
gregationibus, ac  tribunalibus ; et  de  apostolicis  legatis,  nunciis,  vicariis,  visitato- 
ribus et  administratoribus. 

scopum  praefixerimus.  Voluimus  nempe  jus  commune  exponere 
quoad  eam  rem  judiciariam,  quae  Episcopis  eorumque  Vicariis 
generalibus,  ac  aliis  episcopali  auctoritate  delegatis  judicibus 
subjacet : quibus  ut  veluti  theorico-practicum  manmk  suppe- 
ditaremus potissimum  intendimus. 

Addidit  autem  animos  ad  ejusmodi  non  parvae  difilcultatis 
coeptum,  non  modo  praesentium  temporum  ratio  (vehementer 
siquidem  desiderabatur  et  a multis  expostulabatur  dUueida 
recentibusque  rerum  permutationibus  accommodata  de  hoc 
argumento  tractatio);  sed  et  precipue  eorum  virorum  cohor- 
tatio, quibus  me  decuit  omnino  morem  gerere,  quique  paratis 
jam  aliis  meis  publicationibus  praeire  hanc  opportunum  arbi- 
trati sunt. 

DE  JUDICIIS  ECCLESIASTICIS  UV  GENERE. 


Constat  ea  pars,  ut  supra  indicatum  est,  sectionibus  sex, 
videlicet : 1°  de  judiciorum  ecclesiasticorum  natura,  et  quo 
jure  regulentur;  2®  de  vera  et  proprie  dicta  Ecclesi®  judiciaria 
potestate ; 3®  de  proprio  judiciorum  ecclesiasticorum  objecto ; 
4*  de  variis  personis  quae  judiciis  ecclesiasticis  interesse  so- 
lent, et  de  juris  sacri  quoad  easdem  decretis ; 5®  de  compe- 
tenti foro  ecclesiastico  ; 6“  de  probationibus. 

Ad  quatuor  priora  capita  quod  attinet,  non  eadem  fuit  anti- 
quorum canonistarum  cum  recentioribus  conditio.  Certa  olim 
apud  omnes  erant,  et  extra  controversiam  posita  ejusmodi 
sacrae  disciplinae  principia;  unde  posterioribus  dumtaxat  duobus 
sectionibus  erat  scriptori  incumbendum.  Postea  vero  in  quaes- 
tionem vocata  ipsa  Ecclesiae  judiciaria  potestas,  ejusque  ex- 
tensio et  proprium  objectum ; de  quo  et  sparsi  errores  plurimi, 
qui  nunc  etiam  non  pancorum  mentes  in  transversum  agunt. 
Ne  ergo  fabricam  absque  fundamentis  extruere  videremur,  ad 
firmandum  in  antecessum  sanae  doctrinae  hac  de  re  principia, 
explorendaque  falsorum  systematum  commenta,  ipsa  nos  ade- 
git incoepti  ratio ; cujus  et  gravitas,  ne  in  his  leviter  vestigia 
figeremus,  satis  admonebat. 

THACTATUS  DE  JDDICIIS. 


SECTIO  I. 

De  Judiciorum  ecclesiasticorum  Natura  et  quo  jure 
regulentur. 


Elie  dicendum  venit : 1 ” de  judicii  forensis  natura  et  recta 
definitione ; 2“  utrum  judiciorum  institutio  juri  naturali,  an 
vero  juri  positivo  adseribenda  sit;  3®  de  variis  judiciorum 
speciebus;  4®  an  et  quo  sensu  a Justinianeo  etiam  jure  eccle- 
siastica judicia  normam  aliquatenus  accipiant. 


CAPUT  I. 

DE  JUDICII  FOEiaiSIS  NATURA  ET  RECTA  DEFINITIONE. 

1 . Generaliori  sensu  judicium  vocatur  quaelibet  mentis  de 
aliqua  re  pronuntiatio : unde  quidquid  a quolibet  de  re  qua- 
cumque affirmatur  vcl  negatur,  judicium  est.  In  materia  vero 
forensi,  non  omnis  de  qualibet  re  pronuniiatio  judicium  di- 
citur, sed  abqua  tantum ; ita  ut  judicium  generali  praedicto 
sensu  sumptum,  et  judicium  forense  (de  quo  solo  in  hoc  trac- 
tatu agendum  est)  sese  habeant  ad  invicem  tanquam  genus  et 
species.  Cujus  autem  naturae  sit,  et  quomodo  recte  definiri 
queat  illa  judiciorum  species,  quae  in  materia  forensi  stricto 
seusu  judicia  dici  solent,  operae  pretium  est  ad  praecavendam 
omnem  in  posterum  ambiguitatem  perscrutari,  et  caeteris  dis- 
quisitionibus praemittere. 

2.  Ad  essentiam  judicii  forensis  requiritur,  ut  sit  pronun- 
tiatio de  eo  quod  alicui  ex  jure  debetur.  Quocumque  enim 

modo,  et  a quacumque  persona  aliquid  pronuntietur,  si  sen- 
tentia feratur  de  alia  re  praeterquam  de  eo  quod  alicui  ex  jure 
debetur  (id  est  vel  de  poena  vel  de  commodo  alicui  jure  de- 
bitis), judicium  non  erit.  Certum  est  enim,  ex  usu  loquendi 
unanimiter  recepto,  judicia  in  materia  forensi  non  vocari,  quae 
circa  aliam  materiam  versantur.  Unde,  verbi  gratia,  merito 
derideretur  qui  judicium  forense  vocaret  affirmationem  hanc, 
terra  circa  soUm  gyrat ; etiamsi  sententia  hujusmodi  a magis- 
tratu pro  tribunali  sedente  emitteretur.  At  vero,  licet  ad  cons- 
tituendam forensis  judicii  essentiam,  omnino  requiratur  ut  in 
praedictam  materiae  speciem,  et  non  in  aliam,  sententia  cadat, 
ea  tamen  sola  conditio  non  sufficit ; sed  requiruntur  simul 
aliae.  Nam, 

3.  Ad  essentiam  forensis  judicii  insuper  requiritur  ut  pro- 
nuntiatio de  eo  quod  alicui  debetur,  Hat  a persona  ad  justitiam 
faciendam  legitime  constituta,  quae  consequenter  potestatem 
simul  habeat  sua  judicata  ad  exeeutionem  deducendi.  Si  enim 
ab  alia  persona  (quaecumque  illa  sit)  pronuntietur,  ex  usu  lo- 
quendi unanimiter  recepto,  pronuntiatum  ejusmodi,  etiamsi 
versetur  circa  id  quod  alicui  ex  jure  debetur,  nullatenus  fo- 
rense judicium  constituit.  Omnino  ergo  in  judicio  forensi  stricte 
sumpto  intervenire  debet  persona  ad  justitiam  reddendam  le- 
gitime constituta.  Justitiam  autem  facere  talis  persona  non 
valeret,  nisi  simul  sufficienti  potestate  polleret  ad  procurandam 
indiciorum  suorum  exeeutionem ; unde  idem  est  aliquem  ad 
justitiam  faciendam  constitui,  et  constitui  cum  potestate  judi- 
cata sua  ad  exeeutionem  deducendi.  Sed  neque  sufficiunt  ad 
judicium  in  materia  forensi  constituendum  duae  pimfata:  con- 
ditiones. Nam, 

4.  Requiritur  etiam,  ut  a persona  ad  faciendam  justitiam 
constituta  aliquis  petat,  vel  de  commodo  sibi  ex  jure  debito, 
vel  de  poena  alteri  ex  jure  pariter  debita,  sententiam  proferri. 
Si  enim,  nullo  postulante,  magistratus  pronuntiet  de  eo  quod 
alicui  ex  jure  debetur,  justitiam  quidem  exercebit;  atvero 
non  procedet  judicialiter,  nec  inde  exurget  id  quod,  ex  usu 

loquendi  communiter  recepto,  judicium  stricto  sensu  vocator. 
Sit  in  exemplum  praefectus  militum,  vel  provinciae  gubernator, 
qui  vel  militis,  vel  alterius  male^toris  delictum  advertens, 
debitam  in  eum  poenam  decernit ; id  quidem  justitiae  actus,  ju- 
dicium vero  minime  vocabitur.  Ad  judicium  ergo  stricte 
sumptum  requiritur  aliquis  a judice  distinctus  actor ; quo  no- 
mine vocari  solet  ille  qui  aliquid  judicialiter  pronuntiari  pos- 
tulat. In  criminalibus  autem  causis  accusator  appellatur.  Nec 
objiciatur  non  semper  requiri  actorem,  cum  in  criminalibus 
sufiBciat  delicti  fama  et  notorietas,  ut  possit  judex  ex  officio 
inquirere  et  in  delinquentes  animadvertere : hoc  autem  modo 
prolatas  sententias  inter  proprie  dicta  judicia  ab  omnibus  me- 
rito recenseri.  Nam  etiam  tunc  vere  intervenit  aliquis  actor, 
conditionis  licet  specialis,  et  qui,  ad  distinctionem  aliorum, 
quasi-aclor  dici  potest ; ita  ut  in  objecto  casu  falsum  sit  eumdem 
accusatorem  et  judicem  agere.  Quod,  prorei  gravitate,  aUquan- 
tula  evolutione,  antea  quam  ad  alia  transeamus,  statim  pro- 
bandum est. 

5.  Certum  nempe  est  in  criminalibus  procedi  posse  abs- 
que abo  actore  quam  fama  circa  delictum  sparsa,  qua  ju- 
dex ad  justitiam,  veritate  comperta,  exercendam  stimuletur  : 
id  enim  cx  jure  naturali  simul  et  positivo  demonstrari  potest. 
Ex  naturali  quidem  : nam  jus  naturale  id  tantum  requirit  ut 
malefacta  juste  puniantur : ut  autem  justa  pcena  pronuntiari 
valeat,  absolute  non  requiritur  aliquis  a judice  distinctus  qui 
tanquam  accusator  seu  actor  vindictam  petat ; sed  bene  potest 
judex  ipse,  noto  de  patratis  debetis  rumore,  eos  qui  debquisse 
dicuntur  ad  tribunal  vocare,  veritatem  inquirere,  et  ea  certo 
comperta,  sententiam  proferre.  Sedet  idem  constat  ex  jure 
ecclesiastico  : sic  enim  decrevit  Innocentius  III  in  concibo 
generali  Lateranensi  anni  1216  : Non  solum  cum  subditus, 
verum  etiam  cum  Prmlatus  eaxedit,  si  per  clamorem  et  famam 
ad  aures  superioris  pervenerit...,  debet  coram  Ecclesice  senioribus 
veritatem  diligentius  perscrutari,  ut  (si  rei  poposcerit  qualitas) 
canonica  districtio  culpam  feriat  delinquentis;  non  tanquam 

idm  tit  accusator  et  judex,  sed  quasi  denuntiante  fama,  vel  de- 
ferente clamore,  officii  sui  debitum  exequatur.  (Capite  qualiter 
et  quando  24,  de  Accus.,  Ubro  5 decretalium.]  Concedimus 
ergo  in  praefatis  casibus  non  requiri  ut  quis  judicem  adeat  et 
piEnam  in  delinquentem  decerni  expresse  postulet;  nec  infi- 
cias imus  vera  esse  judicia  quae  hoc  modo  expediuntur. 

Atvero  tunc  nihilominus  non  desunt  qui  actores  speciali 
modo  agunt,  et  sceleris  vindictam  implicite  et  aequivalenter 
postulant;  ii  nempe  qui  de  patrato  crimine  loquuntur  et  ex 
quorum  sermocinationibus  exurgit  fama  publica.  Cum  enim 
jndex  possit  ex  ofBcio  in  eos  inquirere,  quos  fama  refert  cri- 
minis reos,  qui  rumorem  de  crimine  spargunt  et  famam  effor- 
mant,  hoc  ipso  quasi-aclorem  constituunt,  cum  fama  hujus- 
modi vim  actoris  habeat ; unde  verum  remanet  in  omni 
proprie  dicto  judicio  intervenire  actorem  aliquatenus  a judice 
distinctum.  Yaleret  quidem  supra  descripta  abjectio,  si  judex 
procedere  posset  ex  sola  sibi  propria  criminis  notitia,  quin 
deficeret  essentia  proprie  dicti  judicii  : at  negatur  judicium 
vocari  posse  quod  judex  hoc  modo  ageret.  Supponamus,  verbi 
gratia,  principem  vel  magistratum  a principe  cum  sufBcienti 
potestate  constitutum,  suismet  oculis  vidisse  patrationem  sce- 
leris ; poterit  quidem  statim  in  reum  animadvertere,  poenam 
ipsi  ex  jure  debitam  imponendo ; ille  vero  actus  forense  judi- 
cium minime  constituet.  Si  autem  magistratus  constitutus  tan- 
tam fuerit  cum  potestate  justitiam  forma  judiciali  exercendi, 
neque  poterit  sententiam  ferre  in  reum  ex  sola  notitia  sceleris 
qaam  ipse  tanquam  testis  'oculatus  acquisivit ; sed  poterit  tan- 
tum contra  reum,  ad  aliud  tribunal  citatum,  testimonium  pro- 
ferre. Unde  tandem  concludendum,  vel  uon  extare  proprie 
dictum  judicium,  vel  in  eo  aliquem  actorem  aut  quasi-actorem 
a judice  distinctum  intervenire. 

Quam  quaestionem  Schmalzgrueber  expendit  et  solvit  hoc 
modo  : « An  in  omni  judicio  necessc  sit  intervenire  judicem 
« actorem  et  reum?  Videtur  respondendum  negative,  ob  du- 
« pUeem  rationem.  Et  pnmo  quidem,  quia  in  judicio  criminali, 

« quando  agitur  de  crimine  notorio,  et  per  viam  inquisitionis 
« specialis  ex  officio  proceditur,  nullus  est  actor.  Secundo, 
« quia  aliquando  proceditur  per  viam  inquisitionis  generalis 
« ad  inveniendum  malefactorem,  ubi  tam  actor  quam  reus 
« deficit.  — Sed  adhuc  dicendum,  tres  istas  personas  vere 
« aut  ficte  saltem  intervenire  in  omni  judicio  proprie  dicto  : 
« et  ostenditur  solutione  rationum  in  contrarium  oppositarum. 
« Ad  primum  : co  casu  vicem  accusatoris  supplet  notorietas 
« criminis,  vel  praecedens  fama  eique  succedanea  criminis  in- 
« dicia.  Ad  secundum : quamdiu  generaliter  tantum  proceditur, 
" et  de  crimine  in  certam  personam  non  inquiritur,  judicium 
« vere  non  datur  (ut  cum  Maranta  advertit  Pirhing,hic  n.  2); 
« vel  dici  potest  cum  eodem  Pirhing,  adesse  quidem  etiam 
« hoc  casu  reum  aliquem,  non  tamen  certum,  sed  qui  ex 
« futuro  eventu  aliquando  veniat  certificandus. » (Ad  titulum 
de  Judiciis,  libri  2 decret.,  n.  16.) 

6.  Requiritur  persona  quae  postuletur  vel  poena  plecti,  vel 
ad  cedendam  alteri  rem  aliquam  cogi.  Alioquin  enim  nullus 
esset  in  judicio  actor,  ac  proinde  nullum  extaret  judicium  : 
nam  in  civilibus  judiciis  nullus  actor  esse  potest  nisi  petendo 
aliquam  rem,  aliquod  scilicet  commodum  sive  bonum  : illud, 
autem  commodum  non  postularet  judicialiter,  nisi  ei  ab  aliquo 
denegaretur  : si  enim  nullus  ei  denegaret  quod  postulat  com- 
modum, co  pacifice  frui  posset,  nec  ad  illud  impetrandum  ad 
judicem  recurreret.  Ergo  nullum  extare  potest  judicium  civile 
absque  persona  qua;  denuntietur  tanquam  aliquam  rem  alteri 
injuste  denegans.  Pariter  in  judicio  criminali  nullus  actor  esse 
potest,  nisi  aliquem  denuntiando  tanquam  criminis  reum ; ac 
proinde  nullum  peragi  potest  criminale  judicium,  nisi  circa 
personam  criminis  accusatam.  Persona  autem  quam  actor 
contendit  vel  crimen  patrasse,  vel  aliquid  injuste  denegare, 
rctts  vocari  solet : quo  nomine  designatur  eo  quod  ab  ipsa  aut 
contra  ipsam  res,  de  qua  disceptatio  est,  a judice  postulatur. 

7.  Requiritur  tandem  ad  proprie  dictum  con^tuendum 
judicium,  causm  disceptatio,  id  est,  ut  proferantur  rationes  ac- 

totis  ad  probandam  postulationis  suae  justitiam,  et  fiat  reo  eis 
respondendi  et  sese  defendendi  facultas.  Si  enim  actor  contra 
reum  affirmaret  dumtaxat,  nulla  adducta  probatione ; vel  si 
reus  ad  sese  defendendum  non  vocaretur;  et  judex  nihilominus 
sententiam  proferret,  sententia  hujusmodi  judicium  proprie 
dictum  non  constitueret : quia  scilicet  ex  usu  loquendi  unani- 
miter recepto,  ea  \ox  judicium  in  materia  forensi,  non  desi- 
gnat nisi  eam  sententiam , quam  post  disceptatam  praedicto 
modo  causam  pronuntiat  judex.  Posset  quidem  absolute  prin- 
ceps (vel  alios  etiam  magistratus  ea  praeter-judiciali  potestate 
instructus) , si  veritatem  aliuude  certo  compertam  haberet, 
omissa  disceptatione  pronuntiare  : atvero  tunc  judicialiter  non 
procederet.  Unde  ad  forensis  judicii  essentiam  omnino  per- 
tinere censenda  est  causae  disceptatio.  Diximus  requiri  ut  fiat 
reo  sese  defendendi  facultas,  non  autem  ut  de  facto  sese  de- 
fendat vel  comparcat ; si  enim  reus  ad  judicium  vocatus  sit 
contumax,  id  est,  venire  recuset,  hac  ipsa  agendi  ratione  impli- 
cite respondet  et  fatetur,  sese  omni  efficaci  defensionis  medio 
destitui ; quae  responsio  ad  requisitam  ex  parte  Rei  causae  dis- 
ceptationem plane  sufficit,  ut  ex  jure  naturali  invicte  demons- 
trari potest  ; si  enim  pronuntiari  nequiret  sententia  nisi  com- 
parente  et  sese  defendente  reo,  po.sset  judicialis  adminis- 
tratio justitiae  a quolibet  reo  praepediri ; siquidem  sese  contu- 
macem constituendo,  et  nihil  intentatae  actioni  respondendo, 
irritam  faceret  judicis  potestatem. 

8.  Praeter  quinque  modo  enumeratas  conditiones , nulla 
alia  requiritur  ad  constituendum  proprio  dictum  iu  materia 
forensi  judicium.  Enumeratae  scilicet  conditiones  sunt : 1®  ut 
pronuntietur  de  eo  quod  alicui  ex  jure  debetur  ; 2“  ut  hujus- 
modi sententia  feratur  a persona  ad*  faciendam  justitiam  legi- 
time constituta  ; 3®  ut  versetur  circa  id  quod  petit  aliquis,  seu 
ut  interveniat  aliquis  Actor  ; 4"  ut  versetur  circa  id  quod  pe- 
titur contra  aliquem,  seu  ut  constituatur  aliquis  tanquam  Reus ; 
5®  ut  feratur  pr® missa  caus®  disceptatione.  Jam  vero  is  est 
loquendi  usus  in  materia  forensi  unanimiter  receptus,  ut  po- 

sitis  quinque  recensitis  conditionibus,  adfuisse  proprie  dictum 
judicium  ab  omnibus  intelligatur;  nec  est  ullus  scriptor,  ullus 
juris  peritus,  qui  postulet  aliquid  descriptae  judicii  formae  ad- 
jici, ut  judicium  proprie  dictum  dici  merito  possit  et  debeat. 
Nisi  ergo  velimus  indebite  loqui,  et  arbitrarie  sensum  illius 
vocis  pervertere  et  immutare,  agnoscere  debemus,  in  sententia 
praefatis  conditionibus  vestita,  totam  reperiri  forensis  judicii 
essentiam  sive  naturam.  Quod  quidem  non  impedit  quin  a lege 
possint  aliae  atque  aliae  pro  variis  materiis  praescribi  formali- 
tates,  quibus  omissis  irritum  et  nullius  effectus  judicium  decla- 
retur : at  vero  tunc,  judicium,  quantumvis  a jure  positivo 
irritetur,  minime  a natura  et  essentiali  conditione  judicii  defi- 
cit. Et  certe  judicia  etiam  in  quibus  omnes  juris  positivi 
formalitates  accurate  servatae  fuerunt,  aliquando  a tribunali 
superiori  tanquam  injusta  et  ex  errore  judicis  prolata  rescin- 
duntur : nemo  tamen  est  qui  neget  ea  vera  fuisse  judicia,  aut 
qui  eadem  alio  nomine  vocet. 

9.  Ex  praemissis  autem  facilis  efficitur  ad  rectam  et  genui- 
nam forensis  judicii  definitionem  gressus.  Ea  nempe  pro  accu- 
rata recipi  debebit  definitio,  quae  omnes  et  solas  supra  recen- 
sitas quinque  conditiones  clare  exprimet.  Quod,  inter  alias 
quae  excogitari  possent,  praestare  satis  videtur  haec  formula  : 
judicis,  de  jure  ab  Actore  contra  Reum  preetenso,  proemissa  des- 
ceptatione,  sententia.  Per  eas  \oces  sententia  de  jure  exprimitur 
prima  essentialis  conditio,  ut  nempe  sententia  sit  de  eo  quod 
alicui  ex  jure  debetur.  Vox  judtets,  secundae  conditioni  satis- 
facit , qua  requiritur  ut  sententia  feratur  a persona  ad  red- 
dendam justitiam  legitime  contituta  : non  enim  vocatur  judex 
nisi  ad  exercendam  justitiam  legitime  positus  aut  deputatus. 
Tertia  vero  et  quarta  conditio  pariter  adimplentur,  dum  ad- 
ditur a6  Actore  contra  Reum  preetenso.  Quinta  tandem,  dum 
subjicitur,  preemissa  disceptatione. 

10.  Gaeterum  exposita  de  natura  judicii  doctrina,  cum  ea 
consonat  quae  a probatis  doctoribus  communiter  tradi  solet ; 
qui  variis  licet  formulis  utantur,  idem  tamen  quoad  rem  ex- 

primunt;  ut  satis  patebit  ex  paucis  quas  subjicimus  judicii  de- 
finitionibus, passim  in  eorum  scriptis  occurrentibus : legitimm 
conlroversta  inter  Actorem  et  Reum  orta  apud  Judicem  discep» 
talio  et  definitio.  (Maschat,  Institutiones  canonica,  tom.  1, 
pag.  671,  edit.  Bom»  1757.)  Legitima  controversia  qua  inter 
Actorem  et  Reum  intercedit,  per  Judicem  cognitio,  discussio  et 
definitio.  (Soli,  Tractatus  de  Judiciis,  initio,  — et  eodem  modo 
Zoesius,  de  Judiciis,  n.  2,  — et  Pirhing,  pariter  de  Judiciis, 
n.  2.)  Addit  loco  citato  pater  SoU,  hanc  esse  communiter  a 
doctoribus  traditam  judicii  notionem.  Posteriori  loco  descrip- 
tam definitionem  refert  etiam  Schmalzgrueber  et  eam  cseteris 
anteponit  (ad  tit.  1 , lib.  2 decretal.,  n.  2).  In  idem  recidit  defi- 
nitio a Ferrario  tradita,  quam  dicit  esse  in  re  communem  apud 
doctores  ; legitima  rei  controversa  apud  judicem  inter  litigantes 
tractatio  seu  disceptatio  et  dijudicatio  (Perraris,  ad  vocem  Ju- 
dicium, n.  1).  £x  quo  definiendi  modo,  apud  doctores  con- 
sueto, satis  patet  non  novam  esse,  sed  communem  et  receptam 
quam  tradimus  de  judicii  natura  notionem. 

1 1 . Jam  perspici  potest  quomodo  judicium  differat  a ques- 
tione, lite,  causa  et  instantia.  « Ut  ex  definitione  paulo  ante 

• tradita  patet  (ait  Schmalzgrueber),  judictt  nomine  venit  con- 
« troversis  et  quaestionis  in  judicium  deductae  tota  discussio, 
« quae  fit  et  durat  a citatione  usque  ad  sententiam.  Quastio 

• est  ipsa  res  vel  jus  controversum  quod  deduci  in  judicium 

■ potest : quod  si  actu  in  judicium  deducatur,  causa  vocabitur; 
« ut  adeo  causa  et  quaestio  in  hoc  solum  differant,  quod  causa 
« proprie  non  dicatur  nisi  in  judicio,  quaestio  autem  etiam  ex- 

■ tra  illud.  Litis  nomine  plerumque  venit  actio,  qua  causa  con- 
« troversa  deducitur  in  judicium,  sive  in  rem,  sive  in  personam 
« sit.  Instantia  denique  est  exercitium  actionis,  quod  litis  con- 
« testatione  incipit,  et  usque  ad  sententiam  definitivam  durat, 
« si  feratur ; si  non  feratur , biennii  aut  triennii  lapsu , et 
« etiam  Rei  ab  observatione  judicii  absolutione , de  jure  sal- 

• tem  civili  (Justinianeum  jus  ibi  intelligit  auctor)  extingui- 
« tur.  Porro  quaestio,  quae  in  judicio  disceptatur  vel  discep- 

« tari  potest,  est  duplicis  generis,  facti  et  juris.  Faeli  qumtio 
• est,  cnm  de  facto,  de  quo  forte  nandum  liquet,  vel  si  de 
> boc  liqueat,  de  circnmstantiis  facti  quanitnr ; exempli  gra^ 
« tia,  qois  fecerit,  quo  modo,  quo  loco,  quo  tempore,  quibus 
<•  circnmstantiis , etc.  Juri$  quaslio  est , quando  quaeritur  de 
« facti  merito,  quod  in  eo  consistit,  ut  jus  facto  recte  appli- 
« cetur  : interrogatur  ergo  in  hoc,  an  id  quod  factam  est, 
«jure  factum  sit,  et  quid  de  hoc  facto  leges  statuerint; 
< exempli  gratia,  an  recte  Titius  occiderit  Caium,  et  si  male 
«occidit,  qua  pcena  sit  afficiendus  « (in  titulum  1,  libri  2 
decretalium,  n.  3).  Vide  etiam  Maschat  {Institutiones  canonicos, 
tom.  1,  pag.  671,  edit.  Bomae  1757). 

1 2.  Ex  dictis  etiam  patet  qualis  proprie  sit  judicis  potestas : 
est  nempe  potestas  jurisdictionis  simul  et  imperii,  seu  (ut  di- 
cunt pragmatici)  jurisdictio  imperio  mixta.  Nam  primario  seu 
principaliter  judex  cfficetur,  abquis  per  potestatem  causas  cog- 
noscendi et  jus  quoad  eas  dicendi ; quae  potestas  jurisdictio 
vocatur.  Sed  inanis  remaneret  potestas  haec,  nisi  ei  adjunge- 
retur et  facultas  vim  coactivam  aliquam  exerendi.  Necesse 
nempe  est  ut  simul  possit  judex  partes  citatas  et  testes  cogere 
ad  comparendum,  necnon  sententias  suas  ad  exeeutionem  effi- 
caciter deducere  : potestas  autem  coercendi  tmperiwm  didtar; 
unde  revera  jurisdictio  in  judice,  ut  vera  sit  et  non  derisoria, 
debet  necessario  esse  cum  aliquo  imperio  conjuncta.  Dicimus 
cum  aliquo;  quia,  attenta  judicialis  potestatis  essentia,  sufficit 
ea  coercendi  facultas,  qnae  necessaria  est  ad  judiciorum  expe- 
ditionem et  sententiarum  exeeutionem.  Et  eam  quidem  coer- 
cendi potestatem  habere  judex  censetur,  hoc  ipso  quod  judex 
legitime  constituatur  : majorem  autem  ex  solo  judicis  officio 
non  habet. 

CAPUT  II. 

ITHUM  JCDiaORUM  IKSTITOTIO  JURIS  HATURALIS  SIT,  AN  VERO 
DUMTAXAT  POSITIVI. 


Prcenotandum.  — In  judicio  considerari  possunt  conditiones 
ad  ipsius  naturam  seu  substantiam  pertinentes,  sine  qnibus 
scilicet  ab  essentia  judicii  deficit;  et  aliae  formae  ad  constituen- 
dum in  suo  esse  proprie  dictum  judicium  non  necessariae.  In 
proposita  autem  quaestione,  ulrum  judicia  naturalis  juris  sint, 
haec  duo  sedulo  sunt  distinguenda.  Advertendum  praeterea  ins- 
titutionem judiciorum  dupliciter  dici  posse  ex  jUre  naturali 
manare  : vel  nempe  eo  sensu  quod  jus  naturale  praescribat  in 
omni  societate  completa  institui  tribunalia,  ita  ut  regulariter 
et  ordinarie  per  judicia  proprie  dicta  justitia  reddatur ; vel  eo 
sensu  quod,  attento  eodem  jure  natutali,  nunquam  et  in  nullo 
casu  possit  justitia  aliter  administrari.  Quibus  praenotatis,  sit. 

Propositio  I*.  — £x  jure  naturali,  debet  in  omni  societate 
completa  judiciorum  proprie  dictorum  institutio  induci.  — Nam 
ea  est  in  praesenti  naturae  lapsae  statu  hominum  conditio,  ut 
multae  lites  et  delicta  perpetuo  tum  in  societate  ecclesiastica, 
tum  in  civilibus  praecipue  societatibus  exoriantur.  Necessarii 
inde  multi  magistratus  qui  et  delicta  coerceant  et  lites  diri- 
mant. Iterum  autem  ob  praedictam  naturae  humanae  ad  delin- 
quendum proclivae  conditionem,  nisi  ordinarie  et  regulariter 
dicti  magistratus  adstringantur  in  jure  dicundo  ad  eas  formas 
servimdas  quae  de  substantia  judicii  sunt,  persaepe  ex  negli- 
gentia,  errore,  aut  partium  etiam  studio,  in  tranversum  agen- 
tur, et  a justitiae  tramite  aberrabunt.  Dictat  ergo  recta  ratio,  et 
bonum  publicum  aperte  postulat,  ut  in  omni  societate  com- 
pleta, id  est,  sive  in  Ecclesia , sive  in  qualibet  temporali  repu- 
blica , tribunalia  constituantur ; et  judices  teneantur  supra 
expositas  quinque  conditiones  ad  proprie  dictum  judicium  ue- 

cessarias,  ordinarie  saltem,  iu  fecieuda  justitia  observare. 

Propositio  II*.  — Institutio  judiciorum  non  est  de  jure  na- 
turali, eo  sensu  quod  omnia  crimina  coerceri  et  omnes  omnino 
lites  dirimi  debeant  per  judicia  proprie  dicta.  — Ideo  semper 
deberent  magistratus  iu  reddenda  justitia  substantiales  judicii 
formas  adhibere,  et  nunquam  possent  procedere  extra-judi- 
cialiter,  quia  id  postularet  bonum  publicum  seu  generale  socie- 
tatis; atqui  bonum  publicum  non  ita  rigorose  postulat  ut  ,in 
omnibus  omnino  coercendis  criminibus  et  dirimendis  litibus, 
per  formam  judicialem  procedatur ; sed  permittit  imo  et  pos- 
tulat ut  aliquae  dentur  exceptiones.  In  certis  enim  casibus  pe- 
ricula et  incommoda  traheret  regularis  causae  disceptatio 
actorem  inter  et  reum ; tum  ob  moras  et  dilationes  ad  id  ne- 
cessarias, tum  quandoque  ob  scandalum  ex  regulari  processu 
oritur um.  Sit  in  exemplum  ordinaria  in  delinquentes  milites 
exercenda  justitia  : si  pro  minoribus  militum  culpis  puniendis, 
teneretur  dux  militum  judicialiter  procedere,  ita  ut  admit- 
tenda foret  Rei  defensio,  tota  ut  patet  in  nihilum  abiret  mili- 
taris disciplina,  unde  et  magnum  exurgeret  reipublicae  dam- 
num. Postulat  ergo  bonum  publicum,  ut  potuis  quandoque 
accidat  aliquem  militem  insontem  puniri,  aut  nimia  poena  cul- 
pam ejus  plecti  ex  omissis  judicialibus  ad  veritatem  exacte 
discernendam  cautionibus,  quam  dilationibus  et  discussionibus 
forensibus,  exercitus  vim  et  ordinem  praepediri  et  perturbari. 
Porro  non  desunt  alii  ejusmodi  casus  in  quibus  tum  ecclesias- 
ticus, tum  saecularis  magistratus,  ita  postulante  majori  bono 
publico,  debeat  posse  procedere  extra-judiciaUter.  Judicia 
ex  informata  conscientia  in  quibusdam  circumstantiis  a concilio 
Tridentino  episcopis  permissa,  utilia  procul  dubio  et  legitima 
sunt.  In  iis  porro  judicii  forensis  substantialia  non  sunt  neces- 
sario servanda,  ut  suo  loco  dicetur.  Ergo  licet  ex  jure  naturali 
induci  debeat  generaliter  judiciorum  proprie  dictorum  insti- 
tutio, non  ita  urgere  lex  illa  naturalis  censenda  est,  ut  non 
possit  princeps  ipse,  et  alii  magistratus  ab  ipso  constituti,  in 
certis  casibus  justitiam  extra-judicialiter,  id  est,  omissis  etiam 

aliquibus  ex  supra  enumeratis  quinque  conditionibus,  ad  judi- 
cium proprie  dictum  constituendum  necessariis,  exercere. 

Propositio  III*. — Proster  formalitales  ad  conslittundum  ju- 
dicium proprie  dictum  necetsarias,  quae  substantiales  diei  solent^ 
ccBterae  ad  jus  humanum  referendae  sunt.  — Licet  enim  ejus- 
modi formalitates  utiliter  praecipi  possint  et  soleant,  de  unaqua- 
que tamen  dici  potest,  non  induci  ex  ipsius  omissione  generale 
injustitiae  periculum ; quod  periculum  e contra  certo  aderit  si 
generabter  omitti  permittatur  aliqua  ex  quinque  constitutivis 
supra  descriptis  judiciorum  formalitatibus.  Hinc  ejusmodi  nou 
substantiales  formalitates  variae  apud  varias  respublicas  repe- 
riuntur ; imo  in  unaquaque  republica,  et  in  ipsa  Ecclesia,  pro 
variis  temporibus  mutationes  passae  sunt.  «Caetera  (aitSchmalz- 
« grueber),  ut  libelU  oblatio,  litis  contestatio,  juramentum 
« calumniae,  feriae,  dilationes,  fatalia,  sententiarum  formulae, 
« et  simiba,  sunt  juris  positivi  humani;  quia  nou  ueeessita- 
« tem,  sed  solemnitatem  sapiunt.  » (Iu  titulum  de  Judiciis, 
libri  2 decretalium,  n.  4 .) 

CAPUT  III. 

JUDICII  IN  VARIAS  SPECIES  DIVISIO. 


1 . Dividitur  in  ecclesiasticum  et  saiculare.  Iu  priori  eccle- 
siastica, in  posteriori  saecularis  potestas  per  suos  magistratus 
jus  dicit. 

2.  In  civile  et  criminale : hoc  puniuntur  malefacta ; illo  cae- 
terae  lites  dirimuntur. 

3.  In  ordinarium  sive  solemue,  in  quo  solemnitates  omnes 
a lege  praescriptae  servantur ; et  extraordinarium  sive  summa- 
rium, m quo  servari  tantum  necesse  est  requisita  ad  naturam 
judicii  et  veritatem  cognoscendam. 

4 . Iu  petitorium  et  possessorium.  « Petitorium  vocatur  in 
« quo  litigatur  de  proprietate  rei,  id  est,  in  quo  disceptatur 

1.  2 

« super  rei  (verbi  gratia,  domus,  beneficii  ecclesiilstici,  aut  juris 
« eligendi,  vel  patronatus)  dominio  vel  quasi  dominio ; vel 
« super  jure  aliquo  in  re  aut  ad  rem  competente,  puta,  de  jure 
« pignoris,  servitutis  heereditatis,  etc. ; petitque  actor,  se  rei  con* 
« troversae  declarari  dominum  vel  quasi  dominum,  aut  sibi  jus 
« in  re  vel  ad  rem  competere...  Possessorium  judicium  est,  in 
« quo  inter  partes  contentio  est  de  sola  rei  vel  juris  posses- 
« sione  aut  quasi  possessione  adipiscenda,  retinenda  vel  recu- 
« peranda ; cum  scilicet  tantum  actor  petit,  vel  ut  adipiscatur 
« possessionem  rei  quietam  nec  in  ea  turbetur,  vel  ut  recuperet 
« amissam.»  (Schmalzgrueber,  iu  titulum  de  Judiciis,  libri  1 de- 
cretalium, n.  5.) 

5.  In  simplex  et  duplex : simplex  dicitur  quando  una  pars 
est  Actor,  et  altera  Reus  : duplex  vero,  quando  utraque  pars 
est  simul  auctor  et  reus ; quod  accidit  quoties  uterque  litigans 
alterum  convenit,  id  est,  eum  in  jus  vocat  et  aliquid  ab  eo  petit. 

6.  In  judicium  bonae  fidei,  et  stricti  juris.  « Judicium  honce 
« fidei  est,  in  quo  liberam  potestatem  a lege  sibi  concessam 
« judex  habet,  ut  aestimare  ex  aequo  et  bono  possit  quantum  Ac- 
■ tori  restitui  debeat ; adeoque  adjudicare  aliquid  potest,  de 
« quo  inter  partes  haud  conventum,  et  quod  in  libello  non  est 
« petitum.  5<rtclt  juri*  judicium  est,  in  quo  facultas  judicis  est 
• restricta,  ita  ut  ultra  id  quod  vel  nominatim  inter  partes 
« actum,  vel  specialiter  legibus  de  negotio  cautum  est,  sen- 
« tentia  sua  non  possit  progredi.  Porro  qualia  judicia  sint  bonae 
« fidei,  qualia  stricti  juris,  desumendum  est  ex  genere  actionis ; 
« nam  tale  est  judicium  qualis  est  actio  ex  qua  consurgit  judi- 
« cium.  Enumerantur  autem  actiones  bonae  fidei  omnes,  § ac- 
« tionem  28,  instilut.  de  Aetion.  Caeterae  quae  ibi  non  sunt  positae, 
« strictijuris  censentur. » (Schmalzgrueber,  in  titulum  de /udt- 
eiis,  libri  2 decretalium,  u.  9.) 

Praeter  enumeratas  judiciorum  species,  quae  scitu  praecipue 
utiles  sunt,  non  paucae  aliae  a juris  peritis  memorari  solent ; ast 
quae  nulla  fere  explicatione  indigent,  et  quas  ideo  brevitatis 
causa  omittendas  duximus. 

CAPUT  IV. 

AR  ET  QUO  SEHSU  A JUSTINIANEO  ETIAM  JURE  ECCLE.SIASTICA 
JUDICIA  HORMAM  ALIQUATENUS  ACCIPIANT. 


Ad  regulandum  in  judiciis  ecclesiasticis  procedendi  modum, 
nullam  per  se  vim  haberent  Justinianeae  collectionis  leges, 
utpote  quae  a mera  potestate  saeculari  processerint. 

Atvero  duobus  modis  contingere  potuit  ut  in  foro  etiam 
ecclesiastico  vim  haberent  ejusmodi  leges:  1°  si  nonnullas 
expresse  Ecclesia  canouizaverit,  id  est,  in  canones  seu  leges 
ecclesiasticas  sua  acceptatione  transmutavcrit ; 2”  si  generatim 
decreverit,  observandum  fore  Romanum  jus  in  iis  materiis 
mere  profanis  pro  quibus  nulla  occurrit  juris  canonici  regula, 
et  in  quibus  haec  Justiniauei  juris  applicatio  nihil  inducit  ca- 
tholico dogmati  aut  aliis  Ecclesiae  legibus  contrarium.  Porro 
tttrumque  revera  contigit.  Plures  scilicet  Romani  juris  dispo- 
sitiones expresse  suas  fedt  Ecclesia , ita  ut  in  corpore  juris 
canonici  insertae  reperiantur.  Item  generaliter  a Sede  Apostolica 
sancitum  est  ut,  ubi  deficeret  juris  canonici  regula,  a jure 
Romano  ea  desumeretur,  modo  tamen  illaesis  omnibus  cano- 
nicis decretis  id  fieri  posset.  Constat  capite  intelleximus  (1 , ti- 
tuli 32,  libri  5 decretalium)  in  quo  Lucius  III,  de  materia,  pro 
qua  (ut  ipse  dicit)  nihil  reperiebatur  in  canonibus  definitum, 
normam  esse  voluit  juris  Romani  dispositionem;  quod  et  in 
similibus  generaliter  casibus  esse  intelligendum  indicant  haec 
ipsius  verba  : sicut  leges  non  dedignantur  sacros  canones  imi- 
tari, ita  et  sacrorum  statuta  canonum  principum  constitutio- 
nibus adjuvantur.  Ex  contextu  autem  patet  eam  vocem  adju- 
vantur ibi  intelUgendam  esse  hoc  sensu : ut  deficientibus  in 
aliqua  materia  sacrorum  canonum  praescriptionibus,  iis  per 
juris  Romani  leges  sit  supplendum.  Atque  ita  unanimiter  doc- 
tores  intelligunt  sacri  et  Justinianei  juris  confoederationem. 

« Si  quid  (ait  Engel)  jure  canonico  dubium  et  obscurum  (sicut 
« praesertim  circa  contractus  et  pacta  perpaucae  sunt  in  canoni- 
« bus  decisiones),  jure  autem  civili  clarum;  ejusque  materia  sit 
« profana,  non  spiritualis,  in  foro  ecclesiastico  etiam  juri  civili 
« locus  est.  » (Prooemium,  n.  19.) 

Consonat  Fagnanus  (in  caput  qui  presbyterum  2,  tituli  38  de 
Pcenilenliis  el  remts,  n.  34)  : « etiamsi  dicta  lex  non  dubium  (I ) 
« non  esset  specialiter  canonizata , adhuc  tamen  obligasset 
« omnes  : quia  jus  canonicum  statuit,  ut  in  his,  in  quibus  non 
« est  contrarium  expresse  dispositum  per  sacros  canones,  ser- 
« vetur  jus  civile , ut  in  capite  intelleximus  1 , de  Novi  operis 
« nuntiatione ; et  ibi  omnes  interpretes.  » 

Idem  non  minus  expresse  tradit  Fagnanus  (in  caput  cum 
esses  10,  tituli  26  de  Testamentis,  libri  3 decretalium,  n.  18): 
« Praeterea,  inquit,  ubicumque  non  reperitur  aliqua  dispositio 
« juris  civilis  expresse  immutata  a jure  canonico,  non  debemus 
« inducere  discrepantiam  inter  jus  canonicum  et  jus  civile  : 
'«  imo  lex  civilis  servari  debet  etiam  in  foro  Ecclesiae,  ut  ca- 
'«  pite  intelleximus  1,  de  Novi  operis  nuntiatione;  et  ibi  Ab- 
« bas...  Andreas...  et  alii  communiter. » 

Item  Suaresius  (de  Legibus,  lib.  iii,  cap.  8,  n.  3)  loquens  de 
'supra  citato  capite  intelleximus  : « Qui  textus  non  de  causis 
temporalibus  sed  de  ecclesiasticis  loquitur;  et  quoad  hoc 
■«  servari  debet  in  tota  Ecclesia;  quia  iu  his  causis  ubique  sub- 
« jecta  est  juri  canonico,  et  ita  etiam  uti  debet  civili,  quate- 
« nus  ibi  est  canonizatum.  » Unde  Suaresio  dubium  non  est 
servandum  in  foro  ecclesiastico  Justinianeum  jus  in  quantum 
est  canonizatum  per  decretalem  Intelleximus.  Decretalis  porro 
illa  (juxta  communem  doctorum  interpretationem),  Justinia* 
‘neum  jus  canonizat  (id  est  applicandum  decernit)  quoad  eas 
dumtaxat  dirimandas  quopstiones,  de  quibus  nil  reperitur  in 
sacro  jure  dispositum. 


(1)  Eam  legpni  liabes  in  l odice  Jusiiiiianco,  sub  numero  4,  tituli  14  ile  Legibus  et 
coiist:,  libri  1 . 


Digilized  by  Google 


PARS  PRIMA. 


21 


' Censetur  autem  adesse  contrariam  juris  sacri  dispositionem, 
non  tantum  quando  expresse  aliter  disponunt  Canones,  quam 
Justinianese  leges;  sed  etiam  quando  (tacentibus  canonibus)  lex 
Cssarea  de  facto  ex  «iu  recepta  non  fuit  in  foro  ecclesiastico. 
Hinc  Fagnanus  (in  caput  venerabilis,  de  Judiciis,  n.  2),  ex- 
pendens quomodo  decretales  quaedam  supponant  instantiam 
judicii  non  perire  per  spatium  triennii,  quamvis  contrarium 
statuatur  Justinianeo  jure  (lege  properandum,  c.  de  Judiciis), 
dicit  id  potuisse  contingere,  quia  jus  civile,  de  quo  in  praedicta 
lege  properandum,  non  fuit  in  foro  ecclesiastico  receptum  mo- 
ribus. 

Expositae  canonistarum  doctrinae  consentit  etiam  Bene- 
dictus XIV  {de  Synodo  dioec.,  1.  ix,  c.  14),  ubi  de  scecularibus 
legibus  sic  adnotat : « Ejusmodi  leges,  si  rem  spectent  mere 
« profanam,  neque  ulla  ex  parte  sacris  canonibus  adversentur, 

« tacite  approbatae  videntur  in  capite  I , de  Novi  operis  nun- 
« tiatione.  » 

Adnotet  lector  hanc  a clarissimo  Pontifice  appositam  limi- 
tationem , st  rem  spectent  mere  profanam ; quam  etiam  vidi- 
mus supra  ab  Engel  adhibitam. 

■ Jam  vero  generale  illud  principium  de  juris  Romani  in  foro 
ecclesiastico,  intra  dictos  limites,  valore  atque  usu,  etsi  uni- 
versalem canonicam  jurisprudentiam  respiciat,  praecipue  ta- 
men in  tractatu  de  Judiciis  ecclesiasticis  est  attendendum.  Ibi 
enim  frequeutiorem  applicationem  habet,  ut  in  decursu  pate- 
bit ; et  in  exponenda  et  recte  intelligenda  de  forensibus  am- 
bagibus materia  magnae  utilitatis  est.  Hinc  ab  ipso  praesentis 
tractationis  exordio,  generale  istud  principium  voluimus  in 
memoriam  lectori  revocatum  : ne  scilicet  miretur  Justinia- 
neas  leges  quandoque  a nobis,  ad  probandum  quid  juris  cauo- 
nonici  sit,  adduci.  Ejusmodi  enim  probatio,  nedum  extra 
quaestionem  vagari  et  robore  carere  censenda  sit,  pro  legi- 
tima et  ad  determinandum  jus  ecclesiasticum  sufScieute  ha- 
benda erit;  modo  (ut  diximus)  canonum  statutis  Justinianeus. 
textus  non  contrarietur.  . . . - 

Et  notetur  propriam  eam  vim  esse  Romano  seu  Jnstinianeo 
juri ; non  autem  communem  csteris  quo  alii  populi  usi  sunt 
aut  hodie  utuntur  legum  codicibus.  Frustra  enim  ii  codices 
in  probationem,  addocerentur ; quia  non  eos,  sed  Justinianeum 
dumtaxat  suum  fecit  Ecclesia  ad  supplendum  in  iis  materiis 
de  quibus  canones  silent,  aut  dubie  loquuntur.  Hinc  autem 
aperte  sequitur  non  posse  quemquam  juris  sacri  peritum  fieri, 
nisi  simul  Romanum  jus  adierit,  atque  ex  eo  fonte  non  pauca 
hauserit.  Atque  inde  mos,  ut  in  univeratatibus  ipsi  etiam  cle- 
rici utrique  operam  navent,  atque  in  utroque  doctoratum  sibi 
nanciscantur. 

Nihilominus  decretalis  tuper  tpecula  (quae  est  ultima  libri 
tertii  decretalium)  non  tantum  ab  eo  juris  Romani  studio  cle- 
ricos et  religiosos  deterrere  videtur,  sed  expresse  sub  excom- 
municationis pcena  prohibet,  ne  religiosi  de  damlris  exeant 
ad  audiendum  leges;  atque  eam  dispositionem  postea  extendit 
ad  presbyteros , necnon  ad  clericos  omnes  personatum  ali- 
quem obtinentes.  Hinc  apud  canonistas  ortae  quaestiones : 1 ” an 
regularibus  et  clericis  saecularibus  liceat  Justinianeum  jus  do- 
cere ; 2°  an  ipsis  liceat  publicas  frequentare  scholas  in  quibas 
jus  illud  legitur ; 3°  an  ipsis  liceat  eidem  juri  privatim  studere. 
Quas  quaestiones  vide  fuse  discussas  a Fagnano  (in  dictam  ca- 
put super  specula,  n.  18  et  sequentibus).  Hic  dumtaxat  adno- 
tabimus  communiorem  doctorum  sententiam  : tenent  scilicet 
prohibitum  clericis  non  esse  studium  Justinianei  juris,  modo  ei 
tanquam  minus  principali  incumbatur ; id  est,  modo  fiat  ad 
meliorem  juris  canonici  intelligentiam. 

« Mirabitur  fortasse  non  nemo  (ait  Eagel,  in  prooemio « 

« n.  19),  cur  in  capite  ultimo  ne  derid  vel  monachi,  sub 
■ poena  excommunicationis  interdicatur  personis  ecclesias- 
« ticis  studium  juris  civilis?  Respondeo  id  intdligi  de  tali 
« stadio  quod  abstrahit  a vita  ecclesiastica,  et  fit  intentione 
« subeundi  munera  et  ofScia  sscularium  advocatorum  vel 
« judicum ; non  autem  quod  fit  in  ordine  ad  perfectua  juris 
« canonici  intelligentiam.  Ad  majorem  tamen  cautelam  uai- 

« versitates  solent  a S.  Pontifice  expressum  privilegium  ad- 
< mittendi  clericos  ad  publicas  legum  civilium  lectiones  im- 
« petrare.  » 

Quoad  denominationes  juris  civilis  et  juris  Romani,  passim 
a canonistis  usurpari  solitas,  sciat  lector  iis  nihil  aliud  desi- 
gnari quam  editam  ab  imperatore  Justiniano  legum  collectio- 
nem ; quod  jus  civile  seu  Romanum,  ad  vitandam  omnem  am- 
biguitatem, nos  in  decursu  operis  Juslinianeum  vocabimus. 


Probatur  Ecclesiae  competere  proprie  dictam  judiciariam 
potestatem,  idest,  forum  externum  cum  potestate 
coactiTa. 


Ad  evertendum  catholicum  dogma,  de  certa  et  ab  ipso 
Christo  accepta  judiciaria  Ecclesia;  potestate,  nihil  non  moverunt 
heterodoxi.  Apprime  scilicet  intellexerunt  damnatarum  opinio- 
num patroni,  sibi  parum  pertimescendam  fore  Ecclesiae  aucto- 
ritatem, si  ita  coarctaretur,  ut  posset  tantum  suadere,  depre- 
cari, et  ad  summum  excommunicare ; nulla  autem  vi  coactiva 
polleret,  qua  reos  etiam  invitos  ad  comparendum  coram  suo 
tribunali  compelleret,  eos  discuteret,  et  debita  sententia  jus- 
tisque et  externis  poenis  coerceret.  Hinc,  pro  quaestionis  gra- 
vitate, operae  pretium  duximus  praecipuorum  istius  modi  er- 
rorum elenchum  praemittere : tum  genuinum  thesis  sensum 
(ne  ulla  remaneant  ex  aequivocatione  effugia)  sedulo  determi- 
nare : ac  tandem  varia  argumenta , quibus  vera  hac  in  re 
doctrina  fulciri  solet,  evolvere. 


SECTIO 

CAPUT  l. 

EXPOSUNTUR  PR.«CIPUI  CIRCA  JUDICIARIAM  ECCLESIA 
POTESTATEM  ERRORES. 


« Primus  Aetius  omnem  Ecclesise  jurisdictionem  et  legisla- 
« tivam  potestatem  eripere  conatus  est.’ Ejus  errorem  sequuti 
« sunt  Valdenses,  Joaunes  Hussius,  Marsilius  Patavinus,  Jan- 
« dunus,  Lutherus,  Calvinus,  Grotius ; qui  falso  putarunt  nul- 
X lam  Ecclesiae  esse  jurisdictionem,  sed  omnem  ejus  in  dirigendo 
« et  suadendo  positam  esse  auctoritatem.  Horum  exemplo  pro- 
« testantes  omnes  qui  jus  Principis  in  sacra  tuentur.  Ecclesiae 
« adimunt  judiciariam  potestatem.  Qui  cum  Puffendorfio  Ec- 
« clesiam,  non  distinctam  rempublicam  aut  statum  (ut  inquiunt), 

« sed  tantum  coUegium  esse  contendunt  (ut  Moshemius,  Bohe- 
« merus,  Budoeus,  aliique).  Ecclesiae  esse  negant  judiciariam 
« potestatem ; sed  hanc  ad  jus  majestatis  Principis  saecularis 
« pertinere  arbitrantur  ; atque  Ecclesiae  tantum  jus  collegiale 
« tribuunt.  Joannes  Bodinus  (1.  3 de  Republic.)  ecclesiasticae 
« jurisdictioni  ac  foro  vehementer  adversatur ; atque  eum  se- 
« cutus  est  Carolus  Loysaeus  in  suo  Traiti  des  seigneuries.  In 
X eodem  luto  haesitat  P.  La  Borde,  qui  opusculo  cui  titulus, 
X Principes  sur  fessence,  la  distinction  et  les  limites  des  deux 
X puissances  spirituelle  et  temporelle,  datam  a Christo  Ecclesiae 
X potestatem,  non  solum  dirigendi  per  consilia  et  suasiones, 
X sed  etiam  jubendi  per  leges,  cogendique  et  pmna  coercendi 
X eos  qui  poena  sunt  digni,  labefactare  ac  tollere  conatur ; atque 
X ecclesiasticum  ministerium  ita  saeculari  potestati  subjicit,  ut 
X ad  hanc  pertinere  coutendat  de  externa  omni  ac  sensibili  gu- 
X bernatione  cognoscere  ac  judicare.  Pravum  ac  perniciosum 
X opusculum  damnavit  Benedictus  XIV  constitutione  ad  assi- 
X duas  (44,  tom.  4 ejus  bullarii,  pag.  16.3  editio  Bomana  seu 
X Veneta  1758);  et  similis  Marsilii  Patavini  et  Janduni  error 

< multo  ante  damnatus  est  a Joanne  XXII  constitutione  lieet 

• juxta  doctrinam  (apud  Raynaldum,  t.  5,  p.  347,  edit.  Lucae] 
« Morinus  (in  opere  de  Pamitentice  adminulratione,  1.  1 , c.  10) 
« forum  contentiosum  Ecclesiae  non  distinguit  a foro  poeniten- 
« tiadi,  atque  illum  tantum  post  XI  aut  XII  saeculum  Ecclesiam 
« habuisse  putat.  Cum  Morino  sentit  Vau  Espenius  {Jm  eecles. 

• univ.,  1.  3,  tit.  1).  Fevretii  celebre  est  opus  de  Abtuu,  quo 
« ipse  ecclesiasticam  jurisdictionem  et  judiciariam  potestatem 

< acriter  insectatur.  Inde  Du-Pinius  [de  Antiqua  Ecclesia)  dis- 
« ciplina,  dissert.  VII , § ult.)  judicium  ecclesiasticum  in  civi- 
« libuset  criminalibus  clericorum  causis  et  potestatem,  ex  prin- 

■ cipis permissu  repetit.  PetTasGimnomus {Historia citili regni 

• Neapolitani,  lib.  2,  c.  ult.,  tom.  1),  hostis  infensissimus  con- 
« tentioso  Ecclesiae  foro,  omnem  ejus  potestatem  in  docendo, 
«^orando,  suadendo,  et  per  censuras  corrigendo  ponit,  et  Mo- 
« rino  assentitur.  Jacobus  quoque  Gothofredus  (ad  1.  47  codi- 

• cis  Theodos.de Episc.etderic.,t,6,p.  105,  edit.  Lipsiae  1 743), 
« et  Jacobus  Cujacius  {in  paratit.  cod.  de  episcopali  audient., 
«operum tom.  2,  coi.  30,  edit.  Venetiae  1 758) judiciariam Ec- 
« clesiae  potestatem  negant. « Hunc  erronearum  opinionum  elen- 
chum transcripsimus  ex  Devoti  {Institutiones  canonicce,  lib.  3, 
tit.  1 , § 4,  in  nota). 

De  iis  auctoribus  qui  sustinent  nullam  Ecclesiae  competere 
coercitivam  potestatem,  sic  sentit  doctissimus  Zaccaria  : « Pe- 
« riculosnm  est  ejusmodi  tentamen ; atque,  ut  semota  omni 

■ adulatione  loquar,  protestantismum  tantisper  redolet;  si- 
« quidem  hac  via  devenitur  ad  ejiciendam  Ecclesiam  e con- 
« ditione  status  seu  societatis  perfectae,  ad  conditionem  coUe- 

■ gii.  Si  ergo  impugnandi  errores  caeteri,  at  huic  eradicando 
« maxime  est  incumbendum.  An  autem  intentum  assequar? 
« Faxit  Deus!  Sin  vero  irritos  cedat  labor  meus,  id  tantum 

■ sequetur  incommodi,  quod  me  ignarum  curiae  Romanae  as- 
« sentatorem  clamitabunt.  Esto  : lucrum  mihi  existimabo 

■ (cum  in  praesentiarum  subeundum  pro  veritate  martyrium 
« non  immineat),  quod  detur  saltem  cum  apostolis  (ob  propu- 

« goatam  potestatem  ooercitivam  quam  ipsi  possederunt,  do- 
« cuerunt,  in  usum  deduxerant),  solemnem  subire  verberum 
« et  conviciorum  exploaonem.  Felicem  me , si  detur  aliqua 
■ saltem  ex  parte  eosdem  imitari  apostolos,  qui  ibant  gau~ 
•<  dentes  a compectu  concilii,  quoniam  digni  habiti  sunt  pro 
> nomine  Jesu  contumeliam  pati. » {Le  Storte  idee  raddirixzate, 
cap.  5.)  Quae  verba  clarissimi  auctoris,  quantum  tenuitati  meae 
licet,  mea  faciens  (nam  et  mihi  contigit  pro  tuenda  sanctae 
matris  Ecclesiae  Bomanae  doctrina  nonnulla  pati),  ad  enodan- 
dam quaestionem  accedo. 

CAPUT  II. 

DETERMINATUR  SENSUS  THESIS,  PROPRIE  DICTAM  JUDICIARIAM 
POTESTATEM  ECCLESIiC  VINDICANTIS. 


Per  judiciariam  Ecclesiae  potestatem  hic  non  iutelligimus 
potestatem  quam  habet  Ecclesia  condendi  deiiaitiones  fidei, 
seu  decernendi  quid  fideles  credere  teneantur.  Eam  quidem 
praerogativam  simul  cum  iodallibilitate  a Christo  accepU:  Ec- 
clesia : at  dum  jus  illud  exercet  non  dicitur  judicicditer  pro- 
cedere, neque  in  condendis  hujusmodi  circa  fidem  decretis 
reponimus  proprie  dictam  ipsius  judiciariam  potestatem. 

Item  dogma  catholicum  est,  posse  Ecclesiam  leges  circa  dis- 
ciplinam edicere,  quae  fidelium  omnium  conscientiam  attingant 
et  obligent : ast  ab  illa  etiam  diversa  est  potestas  quam  hic 
nomine  proprio  judiciariam  vocamus. 

Item  certum  est  ab  Ecclesia  decerni  posse  censuras,  quas 
ipso  facto  incurrant  qui  determinata  quaedam  flagitia  patrant ; 
quarum  censurarum  effectas  sit,  ut  de  jure,  et  etiam  de  facto, 
qui  eis  subjacent  priventur  bonis  quibusdam  spiritualibus, 
verbi  gratia  sacramentis,  consortio  fidelium,  etc.  Sed  neque 
eam;bie  vocamus judietanam  Ecclesiae  potestatem. 

Itmn  in  foco  pcenitentiali  secreto,  verum  exercetur  jndi’ 

dam,  is  quo  Reus  sponte  %se  accusans,  poenam  et  sententiam 
a judice  ecclesiastico  accipit;  qua  sententia,  utpote  sacra- 
mentali  et  divinitus  operante,  peccata  diluuntur.  At  neque 
de  hac  judiciaria  potestate  hic  agimus. 

Item  in  foro  poenitentiali  publico,  quali  primis  post  Christi 
adventum  seculis  usa  est  Ecclesia , reperitur  quoddam  judi- 
ciariae potestatis  exercitium  ; siquidem  in  pcenitentes  qui  sese 
Reos  publice  et  spontanee  declarabant,  poene  decernebantur 
et  sententia  ferebatur.  Aliud  tamen  inteUigendum  venit  per 
pn^prie  dictam  Ecclesie  judiciariam  potestatem , quam  nunc 
ipsi  vindicare  intendimus. 

Eo  scilicet  judiciaria  potestatis  stricte  sumpts  vocabulo 
designamus  jus  Ecclesiae  ea  exercendi  quae  superiori  sectione 
proprie  dicta  judicia  vocavimus  : id  est,  habendi  tribunalia, 
in  quibus  ipsius  ordinarii  magistratus  vel  ab  istis  delegati,  ita 
jus  dicant  drca  certas  causas  ecclesiasticas,  tum  civiles  tum 
criminales,  ut  reis  cwam  hujusmodi  ecclesiasticis  judicibus 
conventis  liberum  non  sit  comparere  vel  non;  sed  e contra 
teneantur  ex  conscientia,  et  potestate  judicis  cogi  possint,  ad 
oomparendum  et  ad  subeundam  et  exequcndam  sententiam. 
Unde  sic  intellecta  Ecclesia  judiciaria  potestas  includit,  1”  po- 
testatem cognoscendi  de  certis  causis  tum  civilibus  tum  cii-  ‘ 
minalibus,  easque  dirimendi;  2°  jus  praedictam  potestatem 
sibi  exclusive  vindicandi;  ita  ut  non  nisi  injuste,  abusive  «t 
nuUiter  in  ejusmodi  causas  sese  ingerat  saecularis  potcsitas; 

3°  potestatem  obligandi  fideles  ad  deferendas  ejusmodi  cau- 
sas ad  judicem  ecclesiasticum,  interdicto  ipsis  laico  tribunali ; 

4*  jus  habendi  procuratorem  auctoritate  ecclesiastica  consti- 
tntnm,  cujus  publico  ministerio  certorum  criminum  rei  con- 
veniantur; 5”  potestatem  obligandi  in  conscientia  Reum,  ab 
Actore  ad  jus  vocatum,  ut  compareat,  senteuUamquc  subeat 
etexequatur  ; 6°  potestatem  eumdem  Reum  t>t  coactiva  com- 
pellendi ad  subeundam  et  exequendam  sententiam. 

Ea  intelligenda  venit  in  tota  praesenti  sectione  judiciaria 
Ecdesie  potestas  : distincta,  ut  patet,  tum  aion>  poeniten- 

fiali,  tum  a potestate  decernendi  de  fide,  tum  a potestate  le- 
gislativa  circa  disciplinam,  tum  a potestate  censuras  ferendi  in 
certas  criminum  species. 

De  hac  ergo  judiciaria  Ecclesiae  potestate  movetur  quaestio 
nunc  excutienda,  utrum  revera  ad  Ecclesiam  jure  proprio,  et 
a Christo  non  ab  hominibus  accepto,  pertineat.  Dum  vero 
coaetivam  vim  Ecclesiae  memoravimus,  tanquam  judiciariae  ip- 
sius potestatis  essentialem  partem,  iterum  usi  sumus  vocabulo 
variis  obnoxio  interpretationibus  : aliqui  nempe  vim  coaetivam 
Ecclesiae  in  potestate  censuras  aliasve  poenas  mere  spirituales 
decernendi,  atque  Bcos  hujusmodi  poenarum  comminatione  ad 
subeundam  et  exequendam  sententiam  compellendi  totam  re- 
ponunt. Communis  autem  doctorum  scholae  doctrina  Ecclesiae 
insuper  vindicat  veram  potestatem  poenis  etiam  corporalibus 
et  temporalibus  in  Reos  et  rebelles  animadvertendi. 

‘ Etiamsi  Ecclesia  posset  tantum  per  censuras  et  spirituales 
poenas  procedere,  in  vero  aliquo  sensu  vim  coaebeotn haberet: 
dum  enim  judex  ecclesiasticus,  sub  poena  excommunicationis 
(verbi  gratia)  praecipit  alicui  fideli,  ut  coram  tribunali  suo 
comparcat,  in  eum  vim  quamdam  cogentem  exercet ; siquidem 
hoc  modo  ad  judicium  vocatus,  licet  aliunde  invitus,  efficaciter 
tamen  ad  se  sistendum  plerumque  adducitur : quae  vis  coactiva 
praesertim  efficax  esse  solet,  dum  contumaci  clerico  imminet 
poena  depositionis  ab  officio,  vel  privationis  beneficii,  vel  de- 
gradationis. Hinc  vis  Ula  per  censuras  et  poenas  spirituales  co-» 
gens,  absolute  sufficit  ad  aliquam  veram  judiciariam  potesta- 
tem constituendam.  Probari  ergo  potest  Ecclesiae  judiciaria 
potestas,  abstrahendo  ab  Ula  altera  quaestione,  utrum  ipsi 
competat  jus  per  corporales  et  temporales  poenas,  et  non  tan- 
tum per  spirituales,  procedendi. 

Ut  ergo  tanti  momenti  quaestionem  enucleatius  expediamus, 
eam  in  duplex  membrum  duximus  scindendam  : 1 ° Ecclesiae 
generatim  vindicamus  veram  judiciariam  potestatem , id  est 
forum  contentiosum  cum  aliqua  vi  coactiva ; sive  ea  vis  intel- 
ligenda  sit  de  solis  spiritualibus  poenis,  sive  etiam  de  corpora» 

libus  et  tempdralibus  : atque  ea  est  capitis  proxime  sequentis 
materia;  2°  probamus  vim  Ecclesiae  coactivam  intelligendam 
esse  etiam  de  poenis  temporalibus  et  corporalibus  : quod  in 
sobsequens  caput  sejunctim  enodandum  rejicimus. 

CAPUT  111. 

I 

DEDUCOHTUB  ARGUMEKTA  QUjE  PROBANT  ECCLESliK  COMPETERE 

FORUM  EXTERNUM  SEU  CONTENTIOSUM,  CUM  VI  ALIQUA 

COACTIVA. 

i.. 

Ut  sufficienter  probent  argumenta  in  hoc  capite  deducenda, 
satis  est  ex  eis  certo  vindicari  Ecclesiae  forum  contentiosum , 
cum  potestate  cogendi  saltem  per  spirituales  poenas.  A fortiori 
autem  valida  erunt , quae  probabunt  ecclesiasticam  per  tem- 
porales et  corporales  poenas  coercendi  potestatem.  Quoniam 
autem  ideo  Ecclesiae  denegatur  ab  heterodoxis  forum  conten- 
tiosum, quia,  ut  ipsi  dicunt,  vim  coactivam  in  invitos  non  ha- 
bet, ad  rem  etiam  facient  argumenta  quae  dictam  vim  coerciti- 
vam  demonstrant,  licet  de  foro  contentioso  simul  non  tractent. 
Quae  omnia  argumenta  in  sequentes  paragraphos  distribuenda 
visa  sunt. 


,>i  I- 


Argumentum  ex  Scriptura  sacra. 


1 . Direxit  sanctus  Paulus  apostolus  ad  Timotheum  Ephesi- 
num  Episcopum  hujusmodi  praeceptum  : adversus  presbyterum 
aeeusalionem  noli  recipere,  nisi  sub  duobus  aut  tribus  testibus 
(1  ad  Timoth.  v,  19).  Porro  ille  textus  probat  Ecclesiae  com- 
petere forum  contentiosum  seu  proprie  dictam  judiciariam  po- 
testatem. Nam  ibi  adsunt  fori  externi  seu  contentiosi  essen- 
tialia, ubi  ad  sunt  Actor  Eous  ot  jndex  aliqua  potestate  coactiva 

pneditas : esetera  ad  forensem  apparatum  adhiberi  solita , ut 
lictores,  notarii,  etc.,  de  essentialibus  non  sunt.  Atqui  pnedicta 
essentialia  exprimunt  vel  supponunt  citata  apostoli  veiiMt. 
Exprimunt  enim  accusatorem , Reum  et  testes : dum  autem 
Timotheo  dicitur,  accusationem  noli  recipere  nisi  sub  tali  forma, 
supponitur  eum  esse  legitimum  judicem.  Accusator  autem  ju- 
dicem Episcopum  non  adiret , nisi  Reus  posset  a tali  judice 
aliquo  modo  puniri  vel  ad  aliquid  aliquo  modo  cogi : unde  hoc 
ipso  quod  apostolus  supponat  accusatores,  supponit  in  judice 
aliquam  coercitivam  potestatem.  Ergo  textus  ille  probat  con- 
tentiosum forum,  simulque  coactivam  aliquam  potestatem 
Ecclesiae  ut  propriam  competere. 

2.  Sic  habetur  apud  Matthaeum,  c.  18,  v.  15  : Si  autem  pec- 
caverit in  te  frater  tuus,  vade  et  corripe  eum  inter  te  et  ipsum  so- 
lum. Si  te  audierit,  lucratus  eris  fratrem  tuum.  Si  autem  te  non 
audierit,  adhibe  teeum  adhuc  unum,  vel  duos,  ut  in  ore  duo- 
rum, vel  trium  testium  stet  omne  verbum.  Quod  si  non  audierit 
eos,  dic  Ecclesia.  Si  autem  Ecclesiam  non  audierit,  sit  tibi  sicut 
ethnicus  et  publicanus. 

Christus  ibi  alloquitur  apostolos,  qui  judaei  erant.  Judaei  au- 
tem Ecclesiam  vocabant  tum  conventum  in  synagoga,  tum 
synagogae  principes.  Hinc  ea  verba  dic  Ecclesia,  idem  sonant 
ac  si  positum  fuisset,  dic  Ecclesia  rectoribus.  Quem  caetero- 
quin  sensum  tota  traditio  et  sancti  patres  firmarunt.  Item  cum 
solerent  judaei  ex  consortio  suo  et  synagoga  ejicere  ethnicos 
et  publicanos,  ea  verba,  sit  tibi  sicut  ethnicus  et  publicanus, 
idem  ibi  sonant  ac  ista,  ab  Ecclesia  ejiciatur,  et  pro  ejecto  ha- 
beatur. Ergo  pastoribus  Ecclesiae  contulit  Christus  potestatem 
cognoscendi  de  litibus  inter  fideles  ortis,  et  sententiam  ferendi, 
et  Reum  contumacem,  seu  judici  ecclesiastico  non  obedientem, 
ab  Ecclesia  ejiciendi.  Porro  hoc  ipso  Ecclesiae  contulit  proprie 
^ctam  judiciariam  potestatem : nam  ibi  repertuntur  omnia 
hujus  potestatis  essentialia : judicium  nempe  in  foro  externo 
cum  testibus,  Judex,  Accusator,  Reus,  causae  cognitio,  sen- 
tentia, et  coercitio. 

3*  Plupes  insnper  wrlpturse  sacra  textos  pfobant,  a Christo 
Domino  institutam  fuisse  Ecclesiam  ad  instar  regni,  a civili  re* 
publica  distincti ; eique  regno  prapositos  fuisse  magistratus 
qui  cum  imperio  societatem  fidelium  regerent.  Obedite  pra- 
positis  vestris  (ait  divus  Paulus)  et  subjacete  eis : ipsi  enim  per- 
vigilant, quasi  rationem  pro  animabus  vestris  reddituri  (ad 
Haebr.  13,  17).  Qui  vos  audit,  me  audit : et  qui  vos  spernit,  me 
spernit  (Luc.  10,  16) : eruditis  autem  explorata  res  est,  ibi  vo- 
cem audire,  idem  sonare  ac  obedire.  Perambulabat  Syriam  et 
Ciliciam...  praecipiens  custodire  praecepta  apostolorum  et  senio- 
rum (art.  15,  41).  Cum  autem pertransirent  civitates,  tradebant 
eis  custodire  dogmata,  quae  erant  decreta  ab  apostolis  et  senioribus 
qui  erant  Hierosolymis  (Luc.  16, 4).  Inter  eas  vero  apostolorum 
leges,  extabat  et  illa,  procul  dubio  juris  nou  divini  sed  mere 
ecclesiastici,  abstinendi  a sanguine  et  suffocato.  Sanctus  Paulus 
virgam  minatur  Corinthiis  (1  ad  Cor.  4,  21) ; et  profitetur  ha- 
bere se  in  promptu  ulcisci  omnem  inobedientiam  ex  potestate 
(ait)  quam  dedit  nobis  Dominus  (2  ad  Cor.  10,  6).  Si  quis  non 
obedit  verbo  nostro  per  Epistolam,  hunc  notate,  et  ne  commis- 
ceamini cum  illo  (2  ad  Thess.  3,  14). 

Qui  textus  palam  faciunt  a Christo  datam  fuisse  apostolis, 
ac  eorum  proinde  successoribus,  veram  potestatem  regnum 
Dei,  id  est,  Ecclesiam,  regendi  et  gubernandi.  Jam  vero  ejus- 
modi potestas  etiam  per  virgam  seu  coercitionem  regendi, 
imperandi  et  gubernandi,  necessario  includit  judiciariam  po- 
testatem. nie  enim  non  habet  populum  regendi  veram  potes- 
tatem, qui  nequit  lites  ortas  componere ; nec  justa  est  coer- 
citio nisi  certam  et  probatum  sit  crimen ; quie  probatio 
ordinarie  nonnisi  per  judicinm  proprie  dictum  haberi  potest. 

4®  Praedicti  textus  Ecclesiae  praeterea  pastoribus  aperte  vin- 
dicant legislativam  potestatem  : atqui  potestas  legislativa  nec 
plena,  nec  in  Se  bona  et  utilis  esset,  nisi  adjunctam  haberet 
judiciariam  potestatem,  qua  leges  ad  casus  singulares  applica- 
rentur, et  carum  violatio  vindicaretur. 

Ergo,  tum  directe  ex  quibusdam  sacra  Scriptura  textibus. 

tum  indirecte  ex  multis  aliis,  eruitur  certa  et  proprie  dicta 
Ecclesiae  judiciaria  potestas. 


§11. 


Argumentum  ex  perpetua  traditione  et  Ecclesiae  praxi. 


Hic  directe  causam  habemus  cum  eo  auctorum , tum  pro- 
testantium,  tum  jansenistarum,  et  regalistarum  ingenti  nu- 
mero, queis  solemne  est  ad  traditionis  monumenta  appellare, 
et  audacter  concludere  nullum  prioribus  saeculis  reperiri  con- 
tentiosae jurisdictionis,  quae  propria  Ecclesiae  reputaretur, 
vestigium  : exortum  ex  imperatorum  concessiona  externum 
Ecclesiae  forum  : idque  duodecimo  dumtaxat  saeculo,  ut  cum 
Morino  sustinet  Yan  Espenius  : vel  ad  summum  octavo  aut 
septimo  saeculo,  ut  benigniores  quidam  alii. 

Cujus  assertionis  adeo  patens  et  enormis  est  falsitas,  ut  vix 
intelligi  possit,  quomodo  hodiedum  quosdam,  qui  se  catho- 
licos profitentur,  eodem  tramite  errabundos  deviare  non  pu- 
deat. 

Adeamus  ergo  traditionis  monumenta,  et  quid  recondant, 
saeculorum  seriem  decurrendo,  reseramus. 

Jam  sub  ipso  apostolorum  regimine  vidimus  a sancto  Paulo 
memoratum  contentiosum  Ecclesiae  forum  : Adversus  presby^ 
terum,  inquit,  accusationem  noli  recipere,  nisi  sub  duobus  aut 
tribus  testibus  (1  adTim.  v,  19).  Sed  permittamus  tam  apertum 
testimonium  posse  aliquatenus  cavillationum  nebulis  obfuscari; 
et  ad  proprie  dicta  traditionis  documenta  gradum  faciamus. 

Anuo  202  suum  apologeticum  librum  scripsit  Tertullianus  : 
ibi  porro  (capite  39)  sic  testatum  reperies  : Ibidem  etiam 
exhortationes,  castigationes  et  censura  divina.  Kam  et  judica- 
tur magno  cum  pondere,  ut  apud  certos  de  Dei  conspectu  : 
summumque  futuri  judicii  prmjudicium  est,  si  quis  ita  deli- 
querit, ut  a communicatione  orationis  et  conventus  et  omnis 
sancti  commercii  relegetur.  Judiciis  ergo  eccle.siasticis  magno 

eum  pondere  Rei  discutiebantur , adhibebaturque  castigationum 
et  excommunicationis  coercitio. 

Anno  252,  ad  Cornelium  Papam  scripsit  S.  Cyprianus  cele- 
brem epistolam,  sub  numero  59  (alias  55)  repositam,  in  qua  haec 
de  Privato  haeretico  memorat : In  Sambesitana  colonia  ante  mul- 
tos fere  annos,  ob  multa  et  gravia  delicta,  nonaginta  Episcopo- 
rum sententia  condemnatus.  Postea  de  Jovino  et  Maximo  qui 
sese  Privato  adjunxerant  sic  prosequitur  : Ob  nefanda  sacri- 
ficia et  crimina,  in  se  (1)  probata,  sententia  novem  collegarum 
nostrorum  condemnati,  et  iterato  quoque  a pluribus  nobis  anno 
priore  in  concilio  abstenti.  Taudem  sermonem  convertens  ad 
pseudo-episcopum  Fortunatum  ejusque  socios,  qui  Carthagine 
condemnati  Romam  petiverant,  ad  Cornelium  Papam  appel- 
lantes, haec  subjungit  : Nam  cum  statutum  sit  omnibus  nobis, 
et  cequum  sit  pariter  ac  justum,  ut  uniuscujusque  causa  illic  audia- 
tur, ubi  est  crimen  admissum,  ...  oportet  utique  eos  quibus  preesu- 
mus,  non  circumcursare,  nec  Episcoporum  concordiam  cohaerentem 
sua  subdola  et  fallaci  temeritate  collidere,  sed  agere  illic  causam 
suam,  ubi  et  accusatores  habere  et  testes  sui  criminis  possunt.  Et 
paulo  post  de  iisdem  subjungit : Jam  causa  eorum  cognita  est; 
jam  de  eis  dicta  sententia  est : nec  censurce  congruit  sacerdotum 
mobilis  atque  inconstantis  animi  levitate  reprehendi. 

Qui  haec  Cypriani  verba  legerunt,  nisi  ex  proposito  clau- 
dant mentis  oculos,  quomodo  non  vident  jam  tum  in  usu  fuisse 
forum  Ecclesiae  contentiosum?  Quid  ergo  deest  ad  judicium 
forense  proprie  dictum  pertinens?  Ibi  judices.  Accusatores, 
Rei,  contestatio  litis  seu  probatio  criminis,  sententia,  appel- 
latio, poena. 

Ad  finem  tertii  saeculi,  vel  ad  summum  ad  initium  quarti, 
referendos  esse  canones  qui  dicuntur  apostolorum,  tenent  com- 
muniter eruditi;  fori  autem  contentiosi  proprie  dicti  usum 
aperte  exhibent  : sic  enim  habet  canon  73  : Si  Episcopus  a 
viris  fide  dignis  de  aliquo  accusetur,  vocari  eum  oportet  ab  Epis- 

(I)  Ea  verba  in  ta  idem  ibi  sonant  ac  contra  ipsoi. 

1.  3 

copis.  Et  si  se  quidem  stiterit,  et  confessus  vel  convictus  fuerit,  sta- 
tuatur pcena.  Si  autem  vocatus  non  paruerit,  vocetur  secundo,  mis- 
sis ad  eum  duobus  Episcopis.  Si  etiam  sic  non  obaudierit,  vocetur 
tertio,  duobus  iterum  Episcopis  ad  ipsum  missis.  Si  autem  vel  sic, 
aspernans,  se  non  stiterit,  synodus  pronuntiet  de  ipso  quod  visum 
fuerit ; ne  videatur  lucrum  reportare  judicium  effugiendo.  Nec  mi- 
nus facit  ad  rem  canon  : In  testimonium  adversus  Episcopum 
haereticus  ne  admittatur : sed  nec  unus  solus  fidelis.  In  ore  enim 
duorum  vel  trium  testium  stabit  omne  verbum.  (Vide  textam 
gr^ecuIn  horum  canonum  apud  Labbe,  tom.  1 , pag.  40,  edit. 
Venet.  1728.) 

Item  apud  eruditos  pro  re  comperta  habetur,  constitutiones 
quae  dicuntur  apostolorum,  licet  sancto  Clementi  falso  ad- 
scriptas,  esse  tamen  quarto  saeculo  anteriores,  eisque  exprimi 
disciplinam  et  statum  Ecclesiae  tunc  temporis  obtinentem. 
Jam  vero  quam  aperte  forum  Ecclesiae  contentiosum,  seu  pro- 
prie dictam  judiciariam  potestatem  testentur,  quisque  facile  ex 
sequentibus  textibus  perspicere  potest : Quocirca  stude,  o Epis- 
cope, ut  mundus  purusque  sis. ..  Ac  sk  quidem  in  Ecclesia  sede  sermo- 
nem faciens,  ut  qui  potestatem  habeas  judicandi  eos  qui  peccarunt: 
quoniam  vobis  Episcopis  dictum  est,  quodeumque  ligaveris  super 
terram...  (lib  2,  c.  11).  Judica  igitur.  Episcope,  potestate  fretus, 
tanquam  Deus : sed  pernitentes  recipe : Deus  enim  misericordue 
est  (1.  2,  c.  12).  Episcopum  oportet  recte  judicare,  sicut  scriptum 
est,  justum  judicium  judicate...  Estote  igitur  tanquam  argentarii 
periti : ut  enim  hi  nummos  adulterinos  segregant,  probos  autem 
sibi  adjungunt,  sic  oportet  Episcopum,  quee  vitiis  quidem  carent 
retinere,  vitiosa  vero  vel  curare,  vel  si  est  cegritudo  insanabilis, 
expellere  ; et  non  celeriter  amputare,  neque  quibusvis  credere.  Usu 
enim  venire  solet,  ut  quidam  propter  wmulationem  aut  invidiam 
contra  fratrem  aliquem  falsam  instituant  accusationem,  ut  duo  illi 
senes  Babylone  adversus  Suzannam,  et  illa  JEgyptia  contra  Joseph. 

T u igitur,  ut  homo  Dei,  ne  hujusmodi  accusationes  facile  admittas, 
ne  innocentem  perimas,  et  occidas  justum...  Quocirca  eum  tales  ho- 
mines vobis  noti  erunt,  imprudentes,  pugnaces,  qui  alieno  bono 


Digitized  by  Google 


PARS  PRIMA. 


35 


anguntur,  gui  aliorum  malis  delectantur,  ne  fidem  eis  habeatis : 
quin  potius  observate  eos  c«»i  quid  ab  ipsis  contra  fratres  auditis; 
quia  necem  pro  nihilo  habent ; et  ubi  nemo  s>jspicatur  prosternunt 
hominem.  Tu  igitur  considera  eum  qui  accusatus  est , sapienter  ani- 
madvertens quce  ejus  vita  sit  et  qualis  ; et  si  repereris  accusatorem 
dicere  verum,  fac  ut  Dominus  faciendum  esse  docuit : conveni  accu- 
satum seorsum,  et  argue  eum  nemine  praesente,  ut  eum  pceniteat  ■ 
sin  autem  non  paruerit,  adhibito  uno  aut  altero,  indica  ei  erra- 
tum... Sin  aliquis  durus  obstinatusque  erit,  dic  Ecclesice : hanc  si 
contempserit,  neque  audire  voluerit,  sit  tibi  ut  ethnicus  et  publi- 
canus, et  ne  eum  ad  Ecclesiam  tanquam  chri.stianmn  admittas,  immo 
tanquam  publicanum  devita  {\.  2,  c.  37  et  38). 

Quod  si  delatio  falsa  sit,  et  vos  pastores  cum  diaconis  menda- 
cium tanquam  veritatem  amplexi  fueritis...,  atque  ita  accusatum 
quidem,  sed  a crimine  alienum  ex  Eeclesia  expideritis,  rationem 
reddetis  in  die  Domini...  Ergo  si  absque  personarum  acceptione  ju- 
dicaveritis, cognoscetis  eum  qui  proximum  suum  per  calumniam 
mendacis  testimonii  accusavit,  et  ostendetis  eum  esse  calumniato- 
rem, invidum,  interfectorem,  dictis  suis  contrarium,  et  oris  sui 
verbis  captum...  Quem  tu,  postquam  falsitas  testimonii  ejus  con- 
victa fuerit,  judica  rigide,  et  gladio  ignis  trade,  f aeque  ei  quod 
ipse  proximo  suo  scelerate  machinatus  est  (lib.  2,  c.  42).  Itaque 
ejice  eum  ex  Ecclesia  tanquam  fratris  interfectorem  : deinde  inter- 
vallo temporis  interjecto,  si  dixerit  poenitere  se,  premite  eum  jeju- 
niis... (ibid.,  cap.  43).  Ne  igitur  disceptationes  vestras  gentiles 
cognoscant,  neque  ad  dicendum  contra  vos  testimonium  adhibean- 
tur, neque  ab  eis  judicemini...  Si  vero  fratres  habuerint  aliquid 
alius  adversus  alium...,  qui  convictus  fuerit,  objurgetur,  ejiciatur, 
et  poenas  odii  fraterni  luat ; deinde  si  eum  peccati  pcenituerit,  reci- 
piatur ; atque  ita  castigati  tribunal  vestrum  allevabunt  (ibid., 
c.  46).  Fiant  judicia  vestra  secunda  feria,  ut  si  fuerit  discessum  a 
sententia,  possitis  libere  usque  ad  sabbatum  sedare  controversiam 
et  pacificare  disceptantes  in  diem  dominicum.  Assistant  autem  jun 
dicio  diaconi  et  presbyteri,  qui  citra  acceptionem  personarum  tan- 
quam homines  De  i juste  judicent.  Cum  igitur  utroque  persona,  sicut 

lex  (Exodi  23)  jvbet,  in  judicium,  venerit,  stabit  uterque  discep- 
tantium in  medio  judicio  (ev  pioM  y.pkr,ot'o,  quae  vox  videtur 
indicare  atrium  in  quo  jus  dicitur)  : quibus  auditis,  ferte  sancte 
et  incorrupte  suffragia  ; et  date  operam,  ut  antequam  Episcopus 
pronuntiet,  fiant  amici,  ne  exeat  Episcopi  sententia  super  terram 
contra  eum  qui  deliquit ; quia  habet  secum  in  tribunali  Christum 
Dei  filium,  judicii  comprobatorem  et  cognitorem.  Si  qui  vero  a quo- 
piam de  infamia  non  recte  ambulandi  in  domino  arguantur,  audi- 
tis similiter  utrisque,  et  non  ex  opinione prajudicata,  neque  altero 
tantum  audito,  sed  potius  juste  tanquam  de  vita  et  morte  sempi- 
terna, ferenda  est  sententia...  Qui  enim  juste  a vobis  punitus  est  et 
excommunicatus,  idem  a vita  immortali  et  gloria  rejectus  est,  et 
apud  justos  et  pios  homines  inhonoratus  et  inglorius,  et  apud  eum- 
dem  Deum  damnatus  (lib.  2,  c.  47).  Ne  de  omni  peccato  idem  ju- 
dicium pronuntietis. . . Alios  quidem  solis  minis  et  terroribus,  alios 
mulctatione  largiendi  pauperibus,  rursus  alios  jejuniis  comprimes : 
item  alios  ex  Ecclesia  ejicies  pro  magnitudine  et  gravitate  criminis: 
si  quidem  lex  non  omne  delictum  eodem  supplicio  puniebat...:  alios 
quidem  morte  puniebat  vel  cruci  affigendo  vel  lapidando,  alios  vero 
mulcta  pecunice  vel  verberibus,  vel  talione.  Ergo  vos  quoque  diversa 
delicta  diversis  poenis  plectite  (lib.  2,  c.  48). 

In  conciUo  Nicaeno  interfuerunt  non  pauci  Ariani  Episcopi : 
hi  autem  cum  viderent  sibi  imminere  a patribus  orthodoxis 
condemnationem,  ad  Constantinum  imperatorem  recursum  ha- 
buere (quod  et  antea  fecerant  Danatistae,  graviter  ob  eam 
rem  a S.  Augustino  increpati).  Imperator  autem  supplices  eo- 
rum libellos  legere  noluit,  immo  flammis  injecit;  rationem 
addens  memoratu  dignam,  quam  refert  his  verbis  Bulinus 
{Hist.  Eccles.,  lib.  10,  sect.  prima,  cap.  2) : « Deus  vos  constituit 
« sacerdotes,  et  potestatem  vobis  dedit  de  nobis  quoque  judi- 
« candi ; et  ideo  nos  a vobis  recte  judicamur ; vos  autem  non 
« potestis  ab  hominibus  judicari.  Propter  quod  Dei  solius  inter 
«vos  expectate  judicium;  et  vestra  jurgia  quaecumque  sint, 
« ad  illud  divinum  reserventur  examen.  Vos  etenim  nobis  a 
« Deo  dati  estis  dii ; et  conveniens  non  est  ut  homo  judicet 

< deos ; sed  ille  solus  de  quo  scriptum  est,  Deus  stetit  in  synor 
« goga  deorum,  in  medio  autem  deos  discernit.  » 

Anno  34 1 , habitum  fuisse  concilium  Antiochenum  aestimant 
fratres  Ballcrini : cujus  synodi  canon  quintus  juxta  antiquam 
versioncm  sic  habet ; si  quis  presbyter  aut  diaconus  contemnens 
suum  Episcopum  separaverit  se  ab  Ecclesia,  et  secretius  congregans 
altare  statuat,  et  evocanti  eum  Episcopo  non  obedierit,  cum  et 
primo  et  secundo  vocantem  contempserit , noverit  se  omnino  degra- 
dari (Ballerini,  Opera  S.  Leonis,  tom.  3,  (5ol.  538).  Idem  canon 
sic  reperitur  in  collectione  romana  Holstcnii,  p.  1 , pag.  229 
(et  citatus  apud  Bianchi , Potesta  e politia  della  Chiesa , t.  3 , 
p.  444)  : qui  a communione  seipsum  suspendit,  et  collectam  facit, 
et  altare  constituit , et  noluerit  vocanti  Episcopo  consentire,  et  no- 
luerit eidem  aquiescere,  nec  obedire  primo  et  secundo  vocanti,  hunc 
omnino  damnari,  nec  unquam  vel  curationem  mereri,  nec  recipere 
smm  posse  honorem. 

Anno  380,  judicata  fuit  causa  cujusdam  Virginis  cui  nomen 
erat  Indicia.  Quomodo  autem  sese  habuerit  judicium  illud  ec- 
clesiasticum, et  quam  vere  fuerit  forense  seu  contentiosum, 
nobis  subministrat  sancti  Ambrosii  epistola  quinta  ad  Siagrium 
Veronensem  Episcopum.  Lis  autem  hEEc  erat ; apud  Siagrium 
Episcopum  accusata  fuerat  supra  dicta  virgo  Indicia,  tanquam 
peccati  carnalis  rea.  Statuit  Veronensis  Episcopus , ut  obste- 
tricum visitationi  et  inspectioni  subjiceretur.  Tota  autem  accu- 
satio ab  aperte  malevolis  et  calumniatoribus  prodierat.  Indicia 
a sententia  Siagrii  Episcopi  appellavit  ad  sanctum  Ambrosium  : 
is  vero , tota  causa  regulariter  discussa , judicium  Siagrii  res- 
cidit. Ad  quem  postea  scribens , ita  objurgat : hujusmodi  accu- 
satores, hujusmodi  testes  in  tuo  constituebas  judicio,  qui  neque 
accusare  audebant,  neque  delationis  sc  nexu  obligare...  Ubi  hcec 
cognitionis  solemnitas?  Ubi  talis  judicandi  formula?  Si  leges  publi- 
cas interrogamus,  accusatorem  exigunt : si  Ecclesice,  duobus , in- 
quit, vel  tribus  testibus  stat  omne  verbum  : sed  illis  tribus  qui 
ante  hesternum  et  nudius  tertius  non  fuerint  inimici,  ne  irati  nocere 
cupiant,  ne  kesi  ulcisci  forte  velint.  Narrat  postea  S.  Ambrosius 

quomodo  accusatores , Mediolanum  accersitos , discordantes 
in  ferendo  testimonio  repererit  : vhi  in  meo  adstiterunt  judicio, 
cum  primo  de  origine  causce  quwrerem,  diversa  et  distantia  promp- 
sere; non  locorum  separati,  sed  mendaciorum  divortio.  Et  tandem 
quomodo  iidem  accusatores  sesc  subslraxissent : die  ipso  qui 
dictus  erat  cognitioni , suhstraxerunt  se  Episcoporum  conventui. 
Tres  autem  praecipui  calumniatores  excommunicati  sunt.  Vel 
haec  facta  ignorant , vel  sui  sustinendi  systematis  furore  ob- 
caecantur , qui  affirmant  nullum  in  Ecclesia  fuisse  fori  conten- 
tiosi seu  judiciariae  potestatis  proprie  dictae  usum , ante  VIII 
vel  etiam  Xn  saeculum. 

Anno  394,  celebratum  fuit  Constantinopoli  concilium,  in  cu- 
jus actis  sic  legere  est : Nectarius  Episcopus  Constantinopolitanus 
dixit...  Volens  futura  stabilire,  consequentur  et  humane  sanctissimi 
Episcopi  Theophili  sententia  decrevit,  non  licere  in  posterum,  nec 
a tribus  quidem,  nedum  a duobus,  eum  qui  reus  examinatur  de- 
poni : sed  majoris  synodi  et  provincice  Episcoporum  sententia,  sicut 
apostolici  definiere  canones.  Flavianus  Episcopus  Antiochiae  di- 
xit : quae  exposuerunt  sanctissimus  Episcopus  Nectarius  et  sanctis- 
simus Theophilus  Episcopus,  aperta  sunt.  Et  omnes  ecclesiactici 
his  acquiescimus.  (Apud  Labbe,  tom.  2,  pag.  13080,  edit.  Ve- 
net.  1728.) 

Anno  397,  habitum  fuit  Carthagine  concilium  plenarium,  in 
cujus  actis  repositum  fuit  breviarium  canonum,  quod  edide- 
runt fratres  Ballerini  [operum  sancti  Leonis,  tom.  3,  pag.  78). 
Sub  numero  autem  VI,  forma  judiciorum  ecclesiasticorum  sic 
praescribitur : ut  quisquis  Episcoporum  accusatur,  ad  Primatem 
provincix  ipsius  caussam  deferat  accusator : nec  a communione  sus- 
pendatur, cui  crimen  intenditur  ; nisi  ad  caussam  suam  dicetidam 
primatis  litteris  evocatus  minime  occurrerit ; hoc  est,  intra  spa- 
iium  mensis,  ex  die  qua  eum  litteras  accepisse  constiterit.  Quod  si 
aliquas  veras  necessitatis  caussas  probaverit,  quibus  eum  occurrere 
non  potuisse  manifestum  sit,  caussx  suce  dicendee  intra  alterum 
mensem  integram  habeat  facultatem.  Verum  post  mensem  secundum 
tamdiu  non  communicet,  donec  expurgetur.  Si  autem  nec  ad  conci- 


Digilized  by  G()Ogle 


PARS  PRIMA.  39 

liwn  universale  anniversarium  occurrere  voluerit,  ut  vel  ibi  caussa 
ejxu  terminetur,  ipse  in  se  damnationis  sententiam  dixisse  judi- 
cetur. . . Accusator  autem  ejus,  si  nunquam  diebus  caussae  dicendae 
defuerit,  a communione  non  removeatur : si  vero  aliquando  defuerit, 
restituto  communioni  Episcopo,  ipse  removeatur. . . Si  autem  pres- 
byteri vel  diaconi  fuerint  accusati,  adjuncto  sibi  ex  vicinis  locis 
legitimo  numero  collegarum;  id  est  in  presbyteri  rumine  quinque  ; 
et  in  diaconi,  duobus:  Episcopi  ipsorum  caussam  discutiant,  eadem 
dierum,  vel  dilationum,  vel  a communione  remotionum  et  discus- 
sione personarum  inter  accusatores  et  eos  qui  accusantur,  forma  ser- 
vata. Reliquorum  autem  caussas  etiam  solus  Episcopus  loci  agnoscat 
et  finiat.  Sane  quisquis  Episcoporum  vel  clericorum,  cum  in  Ecclesia 
ei  fuerit  crimm  impositum,  vel  civilis  caussa  fuerit  commota  ; et 
is  relicto  ecclesiastico  judicio,  pdblicis  judiciis  purgari  voluerit; 
etiamsi  pro  illo  fuerit  prolata  sententia,  locum  suum  amittat,  et  hoc 
in  criminali  judicio.  In  civili  vero,  perdat  quod  evicit ; si  locum 
suum  obtinere  voluerit.  Cui  enim  ad  eligendos  judices  undique  Ec- 
clesice  patet  auctoritas,  ipse  se  indignum  fraterno  consortio  judicat, 
qui  de  universa  Ecclesia  male  sentiendo,  de  judicio  saculari  poscit 
auxilium : cum  privatorum  Christianorum  caussas  Apostolus  ad  Ec- 
clesiam deferri,  atque  ibi  determinari  prcecipiat.  (Loco  citato^ 
pag.  92.) 

Occomint  et  qointi  saeculi  monameuta,  quae  forum  Ecclesiae 
contentiosum  et  judiciariam  potestatem  aperte,  sicut  praece- 
dentia, testantur.  In  concilio  Ephesino  anui  431,  nomine  sy- 
nodi tribus  Ticibus  citatus  fuit  ad  comparendum  Nestorius. 
Heresiarcham  autem  monuerunt  Legati  Pontificii,  ad  damna- 
tionis sententiam  processuram  synodum,  nisi  (aiunt)  coram  de 
omnibus,  qua  scripto  contra  te  allata  fuerint,  sive  citra  scriptum, 
te  expnrgaveris.  Quia  vero,  etiam  post  tertiam  citationem  ve- 
nire recusavit,  pronuntiata  damnatio  est.  Eamdem  forensis  ju- 
dicii formam  secuta  est  contra  Eutychem  synodus  Constanti- 
uopoUtana,  a S.  Flaviano  coadunata;  et  contra  Dioscorum 
Calcedonense  oecumenicum  concilium.  Ne  autem  citandis 
ejusmodi  factis  plus  sequo  immoremur,  loco  eorum  subjiciemus 


Digitized  by  Google 


40 


TRACTATUS  DE  lUDlCIIS. 


doctissimi  Zaccariae,  qui  rem  sane  exploraverat,  assertum : 
quin  timeamus,  inquit,  ne  erroris  convincamur,  palam  affirmare 
possumus,  in  omnibus  causis  vel  depositorum  Episcoporum,  vel 
damnatorum  hwreticorum,  non  minus  ante  quam  post  octavum  sae- 
culum, semper  eamdam  servatam  fuisse  sententiandi  normam  • in- 
tervenientibus scilicet,  citationibus,  accusatione,  testium  allegatio- 
nibus, et  aliis  publicis  actibus  qui  forensis  et  contentiosi  judicii 
proprii  sunt. 

Proprie  dictam  Ecclesiae  judiciariam  potestatem  non  tantam 
agnovit  Justuiianus,  sed  eam  sacris  et  divinis  canonibus  san- 
ciri ; de  quo  sic  in  novella  82  ; si  delictum  sit  ecclesiasticum,  et 
indigeat  correctione  et  pana  ecclesiastica,  Deo  amabilis  Episcopus 
de  hoc  judicet,  nulla  facta  communicatione  cum  clarissimis  provinciae 
judicibus.  Non  enim  volumus  civiles  magistratus  de  talibus  negotiis 
ullomodo  cognoscere.  Ea  enim  ecclesiastice  discutienda  sunt ; et  de- 
linquentium anima;  emendari  debent  per  poenas  ecclesiasticas,  juxta 
sacros  et  divinos  canones,  quos  nostrae  etiam  leges  sequi  non  de- 
dignantur. 

Forum  Ecclesiae  contentiosum  probant  insuper  poenitentias 
publicae,  quae  per  plura  ssecula  in  usu  fuit,  ratio  et  norma.  Du- 
plex scilicet  fuit  ejusmodi  pcenitentia,  ipso  fatente  Moiino, 
spontanea  et  coacta.  « Cum  peccatum  erat  publicum,  ad  poe- 
« nitentiam  publice  agendam  peccatores  excommunicatione 
« et  omnimoda  ab  Ecclesia  expulsione  cogebantur.  At  cum 
« peccatum  erat  occultum,  poenitentiae  publicae  actio  erat  spon- 
« tanea,  hoc  est,  ad  eam  cogi  uou  poterant  ulla  excommunica- 
«tione  aut  sacramentorum  publica  denegatione.»  (Morinus, 
deSacr.  Pcenit.,l.  5,  c.  17,  n.  7,  pag.  298, edit.  Bruxelles  1686.) 

Ergo,  fatente  Morino,  poena  poenitentiae  publicae  imponebatur 
etiam  invitis,  seu  eam  ultro  non  petentibus ; jam  vero  quis 
aestimet  eam  poenam  ab  auctoritate  ecclesiastica  reis  imposi- 
tam fuisse  sine  ullo  judicio,  et  antequam  probatum  fuisset 
crimen  de  quo  accusabantur? 

Sed  et  S.  Augustinus  nos  docet , eam  fuisse  disciplinam  ut 
nullus  posset  a communione  prohiberi,  nisi  aut  sponte  confes- 

Eus  esset  suum  delictum,  aut  de  eo  m judicio  convictus  fuisset. 
Nos  vero,  inquit,  a communione  prohibere  quetnquam  non  possumus 
{ffuamvis  hcec  prohibitio  nundum  sit  mortalis  sed  medicinalis),  nisi 
aut  sponte  confessum,  aut  in  aliquo  sive  saeculari,  sive  ecclesias- 
tico judicio  nominatum  atque  convictum.  Quae  verba  Augustini 
luce  meridiana  clarius  ostendunt  extitisse  suo  tempore  forum 
Ecclesiae  contentiosum,  seu  judicia  ecclesiastica  proprie  dicta. 

Ex  S.  Gregorio  Magno  unum,  inter  innumera,  testimonium 
promamus.  Haec  ad  Januarium  Calaritanum  Episcopum  scribe- 
bat laudatus  pontifex  : Nosti  latorem  praesentium  Epiphanium 
presbyterum,  quorumdam  Sardorum  litteris  criminaliter  accusa- 
tum. Cujus  nos,  ut  valuimus,  disculientes  causam,  nihilque  in  eo 
objectorum  reperientes,  ut  ad  locum  suum  reverteretur,  absolvi- 
mus. Criminis  ergo  (id  est  accusationis)  ejus  auctores  te  volumus 
perscrutari.  Et  nisi  qui  easdem  transmisit  epistolas  paratus  fuerit 
hoc  quod  objecit  canonicis  atque  districtissimis  probationibus  edo- 
cere, nullatenus  ad  sanctas  mysterium  communionis  accedat.  (Epis- 
tolarum lib.  4,  epist.  27,  edit.  Benedictinorum , tom.  2, 
pag.  706.) 

Traditionem  et  praxim  sex  priorum  saeculorum  pandimus ; 
quae  non  paucis  aut  ambiguis  abquot  documentis,  sed  tota  mo- 
numentorum quae  remanserunt  veluti  mole,  alte  et  invicte  de- 
monstrant, perpetuum  in  Ecclesia  fuisse  contentiosi  fori  usum. 
Supervacaneum  autem  esset  explorationem  ad  recentiora 
saecula  protrahere ; utpote  de  quibus  ne  minima  quidem  dif- 
ficultas oriri  potest,  j)ost  demonstratam  in  toto  praecedenti 
aevo  dictam  fori  contentiosi  disciplinam.  Et  caeteroquin  si  vel 
tantisper  collectiones  conciliorum  revolvas,  statim  videbis 
pullulare  a septimo  saeculo,  quae  idem  probent,  monbmenta. 

Hinc  recte  omnino  doctissimus  Bianchi,  cujus  sententia  nos- 
trum ex  traditione  desumptum  argumentum  claudimus : « Cer- 
< tissimum  est  penes  Ecclesiam  semper  fuisse  forum  externum, 
« a foro  conscientiae  et  poenitentiali  diversum ; ea  nempe  cer- 
« titudine,  qua  constat  ab  Ecclesia  omni  aevo  receptas  fuisse 
• contra  Reos  denuntiationes  seu  accusationes,  discussa  tesli- 

■>  roonia,  auditas  utiinsque  partis  rationes,  sententia  damna- 
« tos  Reos  qui  convicti  vel  contumaces  fuerunt : aut,  in  casu 
« notorietatis  publicae,  punitos  eosdem  post  causae  discussio- 
« nem.  Quam  priorum  saeculorum  disciplinam  si  quis  negare 
« velit,  necesse  est  ut  omnibus  quae  remanserunt  horum  tem- 
« porum  monumentis  historicis  valedicat.  » (Bianchi,  Politia 
della  Chiesa,  1.  I,  c.  5,  §2,  n.  12.) 

« Caute  ergo  legendus  Joannes  Morinus,  cum , in  suo  notis- 
« simo  de  administratione  sacramenti  Poenitentiae  opere,  per- 
« suadere  multis  in  locis  conatur,  per  plura  saecula  non  fuisse 
« censuras  a poenitentia  publica  distinctas ; novaque  postea  ins- 
« titutione  invectum,  ut  censurae  forent  actus  judiciales,  con- 
« tentiosi  et  jurisdictionem  praesupponentis  fori : non  extitisse 
« proinde  multorum  saeculorum  tractu  forum  Ecclesiae  exter- 
« num  ab  interno  diversum : tuncque  censuras  pro  judicialibus 
« sententiis  haberi  coeptas,  quando  interni  et  externi  fori  usnr* 
« pata  distinctio  (Morinus,  de  Admin.  sacr.  Pcen.,  1.  6,  c.  25, 
« n.  12).  Quam  profecto  falsissimam  opinationem,  tota  excludit 
« antiqua  Ecclesiae  disciplina.  Si  quidem,  non  novis  artibus, 
« scholasticorumve  inventionibus,  ut  ipse  dictitat,  sed  usu 
« antiquissimo,  censura  proprie  dicta  perpetuo  fuit  a pubUca 
« Poenitentia  distincta,  atque  habita  pro  vera  judiciali  condem- 
« natione,  cum  strepitu  scilicet  et  solemnitate  judicii  pronun- 
« tiata : quod  relati  Tertulliani  et  S.  Cypriani  textus  palam  fa- 
« ciunt.»  (Bianchi,  Politia  della  Chiesa,  1.  1,  c.  5,  § 2,  n.  11.) 

Gseterum  plane  sibi  contradicit  Morinus,  dum  (lib.  2,  c.  6) 
ex  professo  sustinet  extimulatos  inde  fuisse  antiquos  Christianos 
ad  publicam  vel  secretam  culparum  suarum  confessionem,  ne 
aboquin  in  judicio  ab  accusatoribus  conventi,  gravioribus  poenis 
plecterentur : inde  enim  sic  contra  ipsum  arguimus : ergo  erat, 
praeter  poenitentialem  forum,  aliud  judicium,  et  quidem  con- 
tentiosum, ad  quod  per  accusatores  reus  vocabatur.  Et  ma- 
gnum certe  discrimen  inter  utriusque  fori  sententiam  et  pro- 
cedendi modum  : in  foro  poenitentiali  pronuntiabatur,  post 
peractam  poenitentiam,  sententia  absolutionis : in  foro  conten- 

tioso  pronuntiabatur,  post  probatum  crimen,  vel  condemnatio 
ad  poenas  poeuitentioe  publicae,  vel  excommunicatio,  vel  (si 
reus  esset  de  clero)  suspensio,  depositio  aut  degradatio. 

Fori  poenitentialis  exercitium  in  eo  erat,  ut  Episcopus  (et 
postea  Poenitentiarius)  invigilaret  et  procuraret,  poenitentem 
(sive  ultro  crimina  sua  couiitentem,  sive  de  iis  in  judicio  con-' 
victum),  poenis  a canonibus  statutis  subdi ; quo  peracto.  Epis- 
copus aut  Poenitentiarius  absolutionem  impertiendo,  poeniten- 
tem  Ecclesiae  reconciliabat.  Fori  autem  contentiosi  exercitium 
in  eo  erat,  ut  de  aliquo  facinore  accusatus,  vel  pro  causa  civili 
in  judicium  vocatus,  a judice  ecclesiastico  ad  comparendum 
vocaretur,  auditisque  testimoniis  et  contestata  lite,  sententia 
pronuntiaretur.  Quo  certe  patet  utrisque  fori  discrimen  et  di- 
versa conditio.  Nec  dicatur  sententiam  in  foro,  quem  nos  con- 
tentiosum dicimus,  pronuntiatam,  nihil  aliud  fuisse  quam  con- 
demnationem ad  subeundam  publicam  poenitentiam : nam 
primo,  saepe  diversa  erat ; ut  quando,  verbi  gratia.  Reus  aliquis 
clericus  officio  privabatur  et  gradu.  Secundo,  etiam  quando 
damnabatur  Reus  ad  subeundam  poenitentiam  publicam,  aliud 
erat  judicium  forense  et  contentiosum,  quod  per  talem  sen- 
tentiam finiebat,  et  aliud  ipsa  poenitentia  publica  et  fori  poe- 
nitentialis  exercitium,  quse  tunc  dumtaxat  incipiebant,  quando 
absoluta  et  definita  causa  fuerat  in  foro  contentioso. 

§ III.* 


ArgumeiUum  ex  variis  hac  de  re  definitionibus. 


Quamvis  alicujus  universitatis,  conciliive  particularis  de- 
creta dogmatica,  non  sint  infallibiles  definitiones,  non  abs  re 
tamen  erit  nonnulla  saltem  praemittere  ejusmodi  documenta ; 
ad  proprie  dictas  inde  Ecclesiae  definitiones  gressum  fac- 
turi. 

Concilium  Senonense  anni  1 528  {Concilia  Uardvmi,  tom.  9, 

col.  1929)  : « Is  (1)  hostiliter  Ecclesiam  insectatus,  et  terre- 
« nis  priacipibus  impie  applaudens,  omnem  prxlatis  adimit 
« exteriorem  jurisdictionem,  ea  dumtaxat  excepta,  quam  sae- 
« cularis  largitus  fuerit  magistratus. » 

Concilium  Cameraccnse  anni  1 565  (apud  Labbe,  tom.  20, 
col.  1411,  editio  Yenet.)  : « Kihil  dubitandum  est,  duplex 
« esse  forum  ecclesiasticum,  a Christo  nomine  clavium  nobis 
« insinuatum  : alterum  sacramenti  poenitentiae,  quod  ad  cons- 
« cientiam  spectat,  in  quo  Reus  nonnisi  ex  propria  confes- 
« sione  solvitur  et  ligatur  : alterum  vero  jurisdictionis  et  regi- 
« minis  externi,  in  quo  Reus,  non  solum  ex  propria  confessione, 
« sed  etiam  per  testes  convincitur  et  judicatur.  » 

Anno  1617,  die  15  decembris,  ab  universitate  parisiensi 
damnata  est  quaedam  propositio  Marci  Antonii  de  Dominis  cum 
hac  censura  : Hac  propositio,  qua  parte  veram  jurisdictionem, 
id  est  vim  coactivam  et  subjectionem  externam  Ecclesia  dene- 
gat, est  haretica  et  totius  ordinis  hierarchici  perturbativa. 

Exhibendae  nunc  sententiae,  quae  utpote  ab  Apostolica  Sede 
pronuntiatae,  omnimodam  habent  vim  definitionum  proprie 
dictarum. 

I.  Damnatio  Marsilii  Patavini  et  Joannis  Janduni,  per 
constitutionem  licet  juxta  doctrinam,  Joannis  Papae  XXII, 
anni  1327  (apud  Rainaldum,  ad  annum  1327,  n.  28)  : 

« Quinto,  adhuc  isti  blasphemi  dicunt,  quod  tota  Eccle- 
« sia  simul  juncta  nullum  hominem  punire  potest  punitione 
« coactiva , nisi  concedat  hoc  imperator ; quod  utique  doc- 
« trinae  evangelicae  noscitur  obviare.  Constat  enim,  quod  a 
« Christo,  Petro  et  in  persona  Petri  Ecclesiie,  potestas  coac- 
« tiva  concessa,  vel  saltem  permissa  extitit : Quodeumque  /i- 
« gaveris  super  terram,  ete.  Ligantur  enim,  non  solum  volun- 
• tarii,  sed  inviti.  » 

« Adhuc  constat,  sicut  ibi  legitur  in  Matthaeo,  quod  si 
« aliquis  damnum  alicui  indebite  dederit,  iUudque  ad  manda- 
ti) Agitur  ibi  de  Narsilio  PaUtrino. 

■ tum  Ecclesiae  noluerit  emendare,  quod  Ecclesia  per  potes- 

• tatem  a Christo  sibi  concessam,  ipsum  ad  hoc  per  excommu* 

• nicationis  sententiam  compellere  potest  : quae  quidem  po- 

• testas  est  utique  coactiva.  » 

« Circa  quod  est  advertendum,  quod  cum  excommuni- 

• catio  major,  nedum  cxcommunicatum  a perceptione  sacra- 
« mentorum  removeat,  sed  etiam  a communione  fidelium 
« ipsum  excommunicatum  excludat,  corporalis  est  a Christo 

• coactio  Ecclesiae  permissa ; cum  etiam  secundum  leges  im- 

• periales  gravius  reputetur  inter  homines  conversari , ipso- 
« rumque  privari  suffragiis,  quam  ab  hominibus  separari,  se- 
« quitur  potestatem  coactivam,  non  ab  imperatore  terreno,  sed 

• ab  ipso  Christo  fuisse  originaliter  Ecclesiam  consecutam.  » 
« Praeterea  B.  Petrus  post  ascensionem  Domini,  in  perso- 

« nam  Ananiae  et  Saphirae  uxoris  suae,  sine  imperiali  conces- 
« sione  aliqua,  hac  usus  est  potestate  : in  quos,  quia  de  pretio 
« agri  Deo  oblato  fraudaverant,  mortis  sententiam  promul- 
« gavit : quae  quidem  sententia  non  processit  de  ipsorum  con- 
« jugum  voluntate.  » 

« Item  B.  Paulus  Elimam  magum,  Sergium  Paulum  a fide 
« quaerentem  abducere , ad  tempus  luce  corporali  privavit. 
« Illum  quoque  fornicatorem  Corinthium  in  carnis  interitum 

• tradidit  satanae,  ut  ejus  spiritus  salvus  esset.  » 

« Item  Corinthiis  scribens  idem  apostolus  dixit  : Quid 
« vultis  ? In  virga  ad  vos  veniam,  an  in  charitate  et  in  spiritu 

• mansuetudinis?  In  quo  satis  expresse  coactivam  potestatem 

• supposuit  se  habere.  » 

« Item  scribens  eisdem  alibi  dixit  : Arma  militice  nostra: 
« non  sunt  carnalia,  sed  potentia  Deo,  id  est  a Deo  concessa, 

« destructionem  munitionum  consilia  destruens,  et  omnem  mul- 
« titudinem  extollentem  se.  adversus  scientiam  Dei.  Et  sequi- 

■ tur  : In  promptu  habentes  ulcisci  omnem  inobedientiam. 

• Ex  quibus  patet  Paulum,  non  ab  imperatore,  sed  a Deo 
« habuisse  potestatem  etiam  coactivam ; cujus  contrarium 

• blasphemi  praesumunt  dicere  supradicti.  » 

• Bursum  advertant  isti  nequam  homines,  quomodo  au- 
« dent  dicere,  quod  ab  imperatore  terreno  Ecclesiarum  pr®- 
« lati  coactivam  vel  aliam  receperint  originaliter  potestatem, 
« cum,  ut  supra  dictum  est,  imperatores  usque  ad  Constaiiti- 
« num  III,  fere  omnes  pagani  fuerint  seu  idololatrae  et  perse- 
« cutores,  imo  exterminatores,  quantum  fuit  in  eis,  Ecclesi® 
« sanctae  Dei.  Quomodo  ergo  illi  talibus  coactivam,  vel  aliam 
« potestatem  concederent,  utique  nullus  sapiens  credere  de- 
« bet.  » 

Sequitur  postea  expressa  condemnatio  tum  hujus,  tum  alio- 
rum errorum  hoc  modo : 

« Ad  laudem  et  gloriam  sanctae  et  individuae  Trinitatis,  con- 
« solationemque  fidelium  et  fidei  catholicae  firmamentum,  de 
« fratrum  nostrorum  consilio.  Dei  invocato  nomine,  articulos 
« praedictos,  videlicet : Quod  Papa  vel  tota  Ecclesia  simul 

«sumpta  nullum  hominem  quantumcumque  sceleratum  potest 
« punire  punitione  coacthm,  nisi  imperator  daret  eis  auctorita- 
« tem ; velut  sacrae  Scripturae  contrarios,  et  fidei  catholic® 
« inimicos , hcereticos  seu  hcereticales  et  erroneos ; necnon  et 
• praedictos  MarsUium  et  Joannem  haereticos,  immo  haeresiar- 
« chas  fore  manifestos  et  notorios  sententialiter  declaramus.  » 

Unde  certum  omnino  est  propositionem,  qua  Ecclesi®  de- 
negatur potestas  coerciti va,  taiiquam  haereticam  fuisse  jam  du- 
dum  damnatam. 

II.  Breve  ah  assiduas  Benedicti  XIV  ad  Primatem,  Archie- 
piscopos  et  Episcopos  regni  Poloniae  directum  : 

« Licet  universalis  nostr®  inquisitionis  decreto,  die  5 augusti 
« anni  1753  edito,  confixum  damnatumque  fuerit  opusculum 
« gallice  editum  hoc  titulo : Principes  sur  1’essence,  la  distinction 
« et  les  limites  des  deux  puissances  spirituelle  et  temporelle,  mi- 
« vrage  posthume  du  pere  La  Borde  de  1'Oratoire ; rursus  ta- 
« men  idem  opusculum  prodiisse,  tam  gallico  quam  polonico 
« idiomate  impressum,...  nuper  accepimus.  Quod  quidem  vel 
« oh  solam  ignorationem  praelaudati  decreti  contigisse  arbi- 
« tramur,  vel  quod  satis  explorata  atque  comperta  vobis  non 

< fuerint  exitiosa  ac  perversa  dogmata  qum  in  eo  traduntur  : 
« alioquin  dubitare  vix  possumus  de  fraternitatum  vestrarum 
« zelo  ac  vigili  studio,  quo  certe  in  fidelium  manus  non  inci- 
« disset , si  oculos  judiciumquc  vestrum  antea  subiisset.  Eo 
« enim  tendere  ac  collimare  vidissetis  execrandi  foetus  auc- 
«torem,  ut  coUatam  a Christo  Domino  et  Salvatore  nostro 
« Ecclesiae  suae  potestatem,  non  solum  dirigendi  per  consilia 
« et  suasiones,  sed  etiam  jubendi  per  leges,  ac  devios  contnma- 
« cesque  exteriore  judicio  et  salubribus  poenis  coercendi  atque 
« cogendi,  labefactet,  convellat  et  prorsus  eliminet;  ecclesias- 
« ticum  ministerium  ita  saeculari  dominationi  subjiciens,  ut  ad 
« hanc  spectare  pronuntiet,  de  externa  omni  et  sensibili  gu- 
« bematione  cognoscere  ac  judicare.  Pravum  ac  perniciosum 
« systema,  jam  pridem  ab  Apostolica  Sede,  preesertim  vero  a 
« Joanne  XXII  prcedecessore  nostro,  constitutione  incipiente, 
« Licet  juxta  doctrinam,  reprobatum,  ac  pro  hceretico  expresse 
•‘damnatum,  fallacibus  ratiunculis...  impudens  scriptor  ob- 
« trudit.  » (In  bullario  Benedicti  XIV,  n.  44,  tom  4,  p.  266, 
Romae  1757.)  Liquet  ex  hoc  brevi  dogmatico,  non  solum  a 
Joanne  XXII  expresse  pro  hwretieo  damnatum  fuisse  systema 
quo  vis  coactiva  Ecclesiae  denegatur,  sed  etiam  eamdem  dam- 
nationem fuisse  a Benedicto  XIV  confirmatam. 

ni.  Bulla  Auctorem  fidei : 

Inter  propositiones  synodi  Pistoiensis  in  hac  buUa  con- 
demnatas, occurrit  et  ista  sub  numero  quarto  : « Propositio 
« affirmans,  abusum  fore  auctoritatis  Ecclesice,  transferendo 
« illam  ultra  limites  doctrinae  ac  morum,  et  eam  extendendo 
« ad  res  exteriores,  et  per  vim  exigendo  id  quod  pendet  a 
» persuasione  et  corde;  tum  etiam,  multo  minus  ad  eam  per- 
« tinere  exigere  per  vim  exteriorem  subjectionem  suis  decre- 
« tis  : — Quatenus  indeterminatis  illis  verbis  extendendo  ad 
« res  exteriores,  notet  velut  abusum  auctoritatis  Ecclesiae , 
« usum  ejus  potestatis  acceptae  a Deo,  qua  usi  sunt  et  ipsimet 
• apostoli  in  disciplina  exteriore  constituenda  et  sancienda, 
« haeretica.  — Qua  parte  insinuat , Ecclesiam  non  habere 

« auctoritatem  subjectionis  suis  decretis  exigendae  aliter 
« quam  per  media  quae  pendent  a persuasione;  quatenus  in- 
« tendat  Ecclesiam  non  habere  coUatam  sibi  a Deo  potestatem, 

* non  solum  dirigendi  per  consilia,  sed  etiam  jubendi  per  le- 
« ges,  ac  devios  eontumacesque  exteriore  judicio  ac  salubribus 

• panis  coercendi,  atque  cogendi ; — inducens  in  systema  alias 
« damnatum  ut  haereticum.  • 

IV.  In  brevi  dogmatico  ad  apostolicw,  quo  Pius  IX  feliciter 
regnans  opera  Joannis  Nuytz  damnavit  die  22  augusti  1851  , 
iuter  reprobatas  propositiones  recensetur  opinio  qua  asseritur, 
Ecclesiam  vis  inferenda  potestatem  non  habere,  neque  potestateyn 
ullam  directam  vel  indirectam. 

Ergo  revera  Ecclesiae  competere  vim  coactivam,  id  est,  co- 
gendi et  coercendi  veram  potestatem,  non  tantum  est  vera  et 
certa  doctrina,  sed  etiam  multoties  expresse  definita ; et  de 
contraria  opinione  pariter  expresse  definitum  est  eam  esse 
hareticam. 


IV. 


Diluuntur  objectiones  qusedam. 


Plures  quae  ab  heterodoxis  obtrudi  solent  objectiones,  jam 
supra  vidimus  in  constitutione  Joannis  XXII  confutatas.  Cae- 
teris  autem  fere  omnibus  ita  facilis  est  responsio , ut  ab  eis 
commemorandis  abstineamus.  Unde  unam  dumtaxat  aut  alte- 
ram, quae  ditficultatem  aliquam  prae  se  ferunt,  subjicimus. 

Objicies  1 . Dictum  Lactantii ; nm  est  opus  vi  et  injuria, 
quia  religio  cogi  non  potest;  verbis  potius  quam  verberibus  res 
agenda  est.  Itaque  nemo  a nobis  retinetur  invitus  ; inutilis  est 
enim  Deo,  qui  devotione  et  fide  caret.  [De  Divinis  institut.,  lib.  5.) 
Item  illam  apud  Cassiodorum  sententiam  : religionem  imperare 
non  possumus,  quia  nemo  cogitur  ut  credat  invitus  (Cassiod. 
Varior.,  lib.  2,  epist.  27).  — Respondeo  haec  et  alia  quaedam 
similia  quorumdam  patrum  dicta  extra  quaestionem  vagari; 

quia  nempe  spectant  ad  infideles,  seu  ad  eos  qui  christiani  non 
sunt ; et  verum  est  nou  debere  nec  posse  eis  coactive  fidem 
imponi.  At  vero  ab  Ecclesia  non  posse  judicari  et  poenis  coer- 
ceri Christianos  male  viventes,  sancti  patres  non  asserunt;  sed 
contrarium  eorum  communis  doctrina  adstruit. 

Objicies  2.  Textum  Chrysostomi ; « Christianis  minime  om- 
« nium  beet  debeta  peccantium  vi  emendare.  Exteri  quidem 

- judices  faciuorosos  homines  qui  secundum  leges  capti  sunt, 
« magna  cum  auctoritate  cohibent,  ac  vel  invitos  a moribus 

- pristinis  arcent.  Hic  autem  non  vi  adactum,  sed  persuasum 
« hujusmodi  hominem  oportet  ad  meliorem  frugem  revocare. 

- Non  enim  tanta  nobis  facultas  a legibus  datur  ad  debnquentes 
« coercendos  : imo  etiamsi  dedissent,  non  possemus  illa  uti; 

• quandoquidem  Deus  non  eos  coronat,  qui  vi  abacti  a nequitia 
« abstinent , sed  eos  qui  ex  libero  proposito  ab  ea  decbnant. 

- Quamobrem  multa  quidem  arte  opus  est,  ut  aegri  sacerdo- 
« tum  remediis  libenter  se  subjicere  suadeantur ; neque  id 
« solum,  sed  ut  etiam  ibis  medelae  gratiam  habeant.  Nam  si 
« quis  vinctus  resiliat  (id  enim  penes  ipsum  est)  gravius  sibi 
« malum  efficit : si  monentis  verba,  ferri  more  secanba,  res- 
« puerit , contemptu  suo  aliud  sibi  vulnus  adjicit : ac  medelae 
« occasione,  vehemeiitioris  morbi  causa  nascitur,  neque  enim 
«est  qui  vim  afferat,  nec  qui  curare  invitum  possit.  Quid 

- igitur  agendum?  Etenim  si  mibus  agas  cum  eo,  qui  magna 
■ sectione  opus  habet,  neque  profundam  opus  habenti  plagam 
«infligas,  partem  vulneris  abstubsb,  partem  reliquisti:  sin 
« requisitam  sectionem  prorsus  adhibueris,  saepe  iUe  doloris 

• impatientia  animum  despondens,  omnibus  confestim  rejectis, 

« tum  medicina , tum  bgamine , seipsum  praecipitem  dabit , 

« contrito  jugo,  ac  confracto  vinculo.  . {De  Sacerdotio,  bb.  2, 
editio  Benedictinorum,  tom.  1,  pag.  374.) 

Respondeo : vim  quidem  probandi  dogmatis  habet  sentenUa 
communis  sanctorum  Patrum  in  eodem  tradendo  articulo  con- 
cordantium. Atvero  si  quis  forte  ipsorum  nonnihil  abeubi  scrip- 
serit, quod  communi  caeterorura  doctrinae  et  totius  traditionis 

testimonio  adversari  videatur,  id  benigne  esse  interpretandum, 
est  regula  apud  theologos  certa  et  unanimi  consensu  admissa. 
Cum  ergo  Ecclesiae  externum  forum  vimque  coactivam  aperte 
asserat  tota  antiquitas,  commuuisquc  Patrum  traditio,  et  per- 
petua praxis,  citatus  sancti  Chrysostomi  textus  in  hunc  etiam 
sensum  erit  interpretandus.  Cceterum  idem  sanctus  doctor, 
homilia  1 3 , in  caput  4 , primae  ad  Timotheum,  ea  enumerans  quae 
ecclesiastica  potestas  procurare  debet  via  persuasionis,  et  ea 
quae  cum  imperio,  sic  sententiam  claudit : vides  ut  imperare 
sacerdotum  necesse  sit.  Ubi  certe  forum  externum  et  vim  coac- 
tivam Ecclesiae  tribuit,  cum  ei  iioii  persuasionem  dumtaxat,  sed 
et  imperium  cx  professo  adscribat. 

CAPUT  IV. 

POTESTAS  ECCLESIA!  COERCITIVA  IKTELUGEXDA  EST  ETIAM 
DE  PCKNIS  TEMPORALIBUS  ET  CORPORALIBUS. 


lu  superiori  capite  dum  Ecclesiae  vindicavimus  judiciariam 
potestatem  cum  aliqua  vi  coactiva,  quaenam  foret  ea  vis  coac- 
tiva  non  determinavimus : quaestionem  scilicet,  an  per  solas 
spirituales  poenas  Ecclesia  coercere  possit,  an  etiam  per  tem- 
porales et  corporales  castigationes,  intactam  relicpiimus.  Ea 
vero  nunc  hic  separatim  excutienda  venit.  Nec  putet  lector 
abundare  disquisitionem  hujusmodi,  co  quod  evidens  sit  Ec- 
clesiae potestatem  non  posse  dici  vere  coactivam,  nisi  per  tem- 
porales et  corporales  poenas.  Nam  quantumvis  id  patere  videa- 
tur, non  desunt  qui  negari  posse  existiment,  salvis  omnibus 
Ecclesiae  hac  de  re  decretis.  Subscribunt  nempe  supra-memo- 
ratis  Ecclesiae  definitionibus,  vira  coactivam  ecclesiasticae  po- 
testati vindicantibus ; atvero  simul  volunt  eam  coactionem  in- 
telUgeiidam  esse  de  solis  si)iritualibus  poenis,  verbi  gratia,  de 
excommunicatione,  suspensione,  interdicto,  depositione  a cle- 
ricali officio,  beneficii  privatione,  et  in  clericos  degradationis 

sententia.  Coercere  autem  posse  Ecclesiam  jure  proprio  per 
temporales  et  corporales  poeuas,  verbi  gratia,  per  carcerem, 
flagellationem,  mulctas,  exilium  et  alias  hujusmodi  animad- 
versiones, non  admittunt. 

Contra  opinionem  illam  posita  est  hujus  capitis  thesis,  quam 
sequenti  argumentorum  serie  veram  probamus. 


.?  I. 


Argumeulum  est  Ecclesite  praxi. 


Ecclesia  a primis  sui  initiis  excommunicationum  poena  in 
delinquentes  usa  est : excommunicatio  autem  erat  simul  et  in- 
divisim  poena  temporalis : nam  excommunicatus  honore  et  fama 
cadebat  apud  catholicos ; a quibus  nempe  tanquam  malefactor 
habebatur ; nec  tantum  famae  detrimentum  hodie  patitur  qui 
a tribunali  saeculari  criminis  reus  declaratus  est,  quam  qui 
prioribus  Ecclesiae  saeculis  excommunicatione  plectebatur.  Jam 
vero  famam  esse  bonum  temporale  negabit  nullus.  Praeterea 
excommunicatio  ‘«ecum  trahebat  externam  quandam  separa- 
tionem a societatis  hdehum  consortio ; illa  autem  separatio  et 
ab  Ecclesia  ejectio  erat  profecto  poena  corporalis  et  temporalis, 
qua  excommunicatus,  quantumvis  invitus,  eflScaciter  allicie- 
batur. Ergo  ipse  excommunicationum  usus  probat.  Ecclesiam 
sibi  perpetuo  tribuisse  per  poeuas  temporales  et  corporales 
coercendi  potestatem. 

Atvero  non  excommunicationum  dumtaxat,  sed  et  aliarum 
poenarum  ab  initio  usus  in  Ecclesia  viguit.  Nam  in  clericos  cri- 
minis convictos  depositione,  seu  privatione  oiBcii,  substractione 
Iructuum,  seu  stipendii  ratione  muneris  eisdem  debiti,  et  etiam 
degradatione  animadvertebatur.  Eas  autem  poeuas  temporales 
et  corporales  fuisse  quis  non  videat  ? 

Nihilominus,  cum  auctores  qui  Ecclesiae  denegant  potes- 
tatem per  poenas  corporales  et  temporales  coercendi,  hac  deno- 
minatione iutelUgant  eas  qua:  directe  corpus  vel  bona  fortunae 

afficiuut,  eodem  et  nos  sensu  thesim  sustinendam  aggredimur. 
Praetermissis  ergo  excommunicatione , suspensione , ofiScii  et 
fructuum  privatione,  nec  non  degradatione,  dicimus  Ecclesiam 
perpetuo  usam  esse  etiam  poeuis  corporalibus  et  temporalibus 
proprie  dictis;  nempe,  verberibus,  carcere,  jejuniis,  mulctis, 
exilio,  et  simibbus;  excepta  tamen  sanguinis,  idest,  mutilationis 
et  mortis  poena.  Dicta  autem  exceptio  quoad  poenam  sanguinis 
certa  est;  nam  Ecclesia  semper  habuit  tanquam  spiritui  suo 
contrarium  ut  ipsa  sententiam  mortis  mutilationis  ve  pronun- 
tiaret aut  exequeretur.  Uude  id  etiam  expresse  j udicibus  ec- 
clesiasticis interdixit  : sententiam  sanguinis  (ait  concilium 
Lateranense  oecuinenicum  anni  1216),  nullus  clericus  dictet  aut 
proferat...  In  curiis  principum  haec  sollicitudo,  non  clericis,  sed 
laicis  committatur  (cap.  sententiam  9,  tituli  50,  libri  3 decreta- 
lium) .Videri  etiam  potest  in  capite  mvit  (27,  de  Verborum  signi f.) 
et  in  capite  novimus  (27,  tituli  40,  libri  5 decretalium),  quo- 
modo clericus,  si  llagitium  morte  dignum  patraverit , debeat 
a judice  ecclesiastico  degradari,  et  postea  saeculari  brachio 
tradi,  ut  per  laicam  potestatem  debita  ipsi  sanguinis  poena  in- 
fligatur. Hinc  nullo  tempore  reperitur  Ecelesia  sententiam 
mortis  aut  membrorum  mutilationis  per  seipsam  proferens  aut 
exequens  : ex  quo  adagium  in  jure  receptum.  Ecclesia  abhorret 
a sanguine.  Seposita  autem  illa  corporali  poena,  dicimus  Ec- 
clesiam ceeteris  omnibus  fuisse  usam , quod  nunc  monumentis 
firmandum  est. 

Probatur  V.Ex  disciplina  pcenitentice  publicae Certum  est  ab 

ipsis  Ecclesis  exordiis  viguisse  poenitentiae  publicae  disciplinam. 
Item  certum  est  praeter  poenitentiam  spontaneam,  cui  ultro  se 
peccatores  quandoque  subjiciebant,  viguisse  insuper  poeni- 
tentiam coactam ; cui  nempe,  sub  excommunicationis  et  expul- 
sionis ab  Ecclesia  poena,  certorum  flagitiorum  rei  adigebantur. 
Id  fatetur  et  ipse  Morinus  : quando  peccatum  erat  publicum,  ad 
poenitentiam  publice  agendam  peccatores  excommunicatione  et  om- 
nimoda ab  Ecclesia  expulsione  adigebantur  [de  Sacramento  Pcenit,, 
1.  5,  c.  17,  n.  7,  pag.  298,  edit.  Bruxelles  1685).  Ad  eam  co- 

gere  mos  fuit  (ibid.,  n.  8).  Si  ergo  probetur  a poenitentia  pnblica 
inseparabiles  fuisse  plures  corporales  et  temporales  poenas, 
concludendum  erit  Ecclesiam,  dum  sibi  jus  tribuebat  ad  poe- 
nitentiam publicam  cogendi , hoc  ipso  sibi  simul  tribuisse  per 
poenas  corporales  et  temporales  coercendi  potestatem.  Jam 
Tero  facile  demonstrari  potest  poenitentiam  publicam  sibi  inse- 
parabiliter annexos  habuisse  plures  effectus,  qui  poeuse  tem- 
porales et  corporales  proprie  dictae  fuerunt.  Poenitentibus 
nempe  non  conjugatis  interdicebatur  in  perpetuum  matrimo- 
nium : conjugatis  vero  matrimonii  usus.  Item  omnibus  in  per- 
petuum interdicebatur  quodlibet  saeculare  munus  seu  officium, 
Telnti  militia  bellica,  mercimonia,  forenses  causae , judicia  ci- 
vilia et  hujusmodi.  Quas  certe  poenas  corporales  et  temporales 
fuisse  nemo  inficias  ibit.  Quod  autem  certo  annexae  fuerint 
poenitentiae  publicae,  fateri  coactus  est  Morinus,  licet  (pro  gal- 
heanis  suis  opinionibus)  non  parum  de  hoc  obstupescens : sic 
rem  in  tbesim  ipse  posuit : militice  et  negotiorum  saecularium  exer- 
citium, matrimonii  in  conjugatis  usum,  in  non  conjugatis  contrac- 
tum, publice  quacumque  de  causa  poenitentibus...  a saeculo  quarto 
ad  octavum  interdicta  fuisse  {de  Sacramento  Poenit.,  1.  5,  c.  21, 
pag.  307,  edit.  Bruxel.). 

De  quibus  Poenitentiae  publicae  effectibus  alibi  disserens  sic  ha- 
bet ; stupenda  illa  Poenitentiae  adjuncta,  multiplicia  quidem  sunt, 
sed  induo  capita  facile  colligi  possunt.  Prius  est  matrimonii  quoad 
torum  attinet  perpetua  separatio,  et  mortuo  conjuge  ne  altero  ma- 
trimonio jungantur  severa  interdictio.  Posterius,  a militia  saeculari 
cui  antea  vacabant,  hoc  est  ab  officio  saeculari...,  ut  militia  bellica, 
mercimonia,  forenses  causae,  judicia  civilia  et  ejusmodi,  perpetua 
cessatio,  non  tantum  eo  tempore  apio  poenitentiam  agebant.  Haec  nisi 
testatissimis  auctoritatibus  demonstrarentur,  incredibilia  plane,  et 
merito  viderentur.  Sed  testimoniis  adeo  evidentibus,  frequentibus 
et  augustis  fulciuntur,  ut  nulla  vel  tenuissima  dubitationis  umbra 
superesse  possit  (ibid.,  cap.  18,  pag.  301).  E monumentis  quae 
Moriuo  etiam  rem  omnino  certam  fecere,  unum  aut  alterum 
dumtaxat,  speciminis  gratia,  adducemus.  Anno  385  ad  Hime- 

rom  Tarraconensem  Episcopum  scribebat  S.  Siricius  Papa ; de 
his  vero  non  incongrue  dilectio  tva  Apostolicam  Sedem  credidit  con- 
sulendam, qvi  acta  poenitentia,  tanquam  canes  ac  sues  ad  vomitus 
pristinos  et  ad  volutabra  redeuntes,  et  militue  cingulum,  et  ludicras 
voluptates,  et  nova  conjugia,  et  inhibitos  denuo  appetivere  concur 
bitus...  De  quibus,  quia  jam  suffugium  non  habent  poenitendi,  id 
duximus  decernendum,  ut  sola  intra  Ecclesiam  fidelibus  oratione 
jungantur,  sacrae  mysteriorum  celebrati,  quamvis  nm  mereantur, 
intersint : a dominicae  autem  mensae  convivio  segregentur...  Quos 
tamen  [quoniam  carnali  fragilitate  ceciderunt)  viatici  munere,  cum 
ad  Dominum  coeperint  proficisci,  per  communionis  gratiam  volumus 
sublevari.  Quam  formam  et  circa  mulieres,  qua  se  post  poenitentiam 
talibus  pollutionibus  devinxerunt,  servandam  esse  censemus  [Con- 
cilia Coleti,  tom.  2,  pag.  1214).  Anno  vero  452,  sic  statuebat 
Arelatense  concilium  : Poenitens  qucecuinque  defuncto  viro  alii 
nubere  prwsumpser it...,  cum  eodem  ab  Ecclesiae  liminibus  arcea- 
tur. Hoc  etiam  de  viro  in  poenitentia  posito  placuit  observari  (con- 
cilium Arelatense,  anni  452,  canone  21).  Anno  440,  ad  Rus- 
ticum Episcopum  Narbonensem  scribebat  sanctus  Leo  Papa  : 
Contrarium  est  omnino  ecclesiasticis  regulis,  post  pamitentice  ac- 
tionem redire  ad  militiam  saecularem.  In  vetustissimo  libro  de 
Vera  et  falsa  Poenitentia,  qui  olim  8.  Augustino  tribuebatur  : 
In  his  omnibus  dolens,  aut  sceculum  derelinquat,  aut  saltem  illa 
qux  sine  admistione  mali  non  sunt  administrata,  ut  mercatura 
et  militia...  Abstineat  a multis  licitis,  qui  per  libertatem  arbitrii 
commisit  illicita.  (Apud  Morinum,  loco  citato,  pag.  302.)  Con- 
cilium Aurelianense  anni  538,  canone  25  : Si  quis  poenitentiae 
benedictione  suscepta,  ad  soecularem  habitum  militiamque  reverti 
prcBsumpserit,  viatico  concesso,  usque  ad  exitum  excommuni- 
catione plectatur.  [Concilia  Coleti,  tom.  2,  pag.  1280.)  Omissis 
autem , brevitatis  causa , c®teris  hac  de  re  documentis, 
legitima  jam  lectori  videbitur  haec  conclusio  : ergo  Ecclesia 
sibi  potestatem  vindicavit  per  poenas  corporales  et  tempo- 
rales coercendi;  et  quidem  per  poenas  stupendas,  ut  eas  vocat 
Morinus,  a quarto  ssculo  usque  ad  octavum.  Sed  et  ante  an- 

num  300  usque  ad  apostolorum  avum,  viguit  poenitentia  pu- 
blica; atque  ei  annexas  etiam  tunc  fuisse  ejusmodi  poenas  me- 
rito supponitur.  At  vero,  etiamsi  poena  illa  stupendce  anno 
dumtaxat  300  iuduci  coepissent,  certum  omnino  remanet  nun- 
quam fuisse  poenitentiam  publicam  absque  poenis  tempora- 
libus et  corporalibus,  verbi  gratia,  absque  jejuniis,  seques- 
tratione , prostrationibus  et  hujusmodi ; ex  quibus  etiam 
panitentia  nomen  ortura.  Unde  sic  tota  ratiocinatio  contrahi 
potest  : jam  ab  Apostolicis  temporibus  Ecclesia  cogebat  ad 
panitentiam  pubbeam ; sed  cogere  ad  panitentiam  publicam, 
idem  erat  ac  cogere  ad  telnporales  et  corporales  panas ; ergo 
Ecclesia  jam  a suis  exordiis  coercitionem  per  corporales  et 
temporales  panas  exercuit. 

Probatur  2".  Ex  antiquissimo  carcerum  ecclesiasticorum  usu. 

— A remotissima  nempe  antiquitate  penes  Ecclesiam  fuisse 

carceres,  qui  decanicee  vocabantur,  probarunt  eruditi,  et  ipse- 
met  fatetur  Gotliofredus,  auctor  certe  hac  in  re  minime  suspec- 
tus : « Decanica,  inquit,  prabuerunt  quondam  usum  carceris 
« et  custodia  ecclesiastica.  Justinianus  novella  79,  capite  3 ; 
« )M£5£i|sye(jS(affav  ev zsis  xatXsuf^EVutS  AExavtxsiS,  Ttoiva?  xd~  tt&soy,- 
« X5uff«?  ; quod  ita  apud  Julianum  (capitularium 

• lib.  5,  titulo  225)  affertur  : In  Decanicis  ecclesiarum  recluda- 
« tvr,  competenter  pernas  luiturus.  In  Gracorum  paratitlis,  ita  : 

• Eis  Tiflv  ExxXn^iaffTixTiv  sj/xXEiffTjiav  (1).  Basilius  diaconus  in  li- 
« bello  apud  Theodosium  et  ValeiiGnianum : ■mlv.eIQvj  xvnzopevot 
" xnrr/6[rs$x  iv  tm  AExavexi;  xaxEt  yj^vsiii  r,pjxi,  coS  dr,p.isvi  xai 

- ujrEufiuvouS  Tifjiwpia  iMhtaxv  (2).  Ergo  in  Decanicis,  qua  pro- 
« cui  dubio  loca  conclusa  fuere,  in  quibus  iminorigeri  clerici 
“ asservabantur.  » (Jacobus  Gothofredus,  comment.  in  1.  30 
codicis  Theod . de  Ueereticis.)  Qui  autem  plenius  compertum 
habere  cupit  quam  veri  carceres  essent  ejusmodi  Decanicw,  le- 


ti) In  ecclesiasticum  carcerem. 

(2)  Et  inde  verberati  ducti  sumus  in  Decauicam ; atque  ibi  nudes  nos  tauquani 
captivos  et  supplicio  addictos  asservabant. 

gat  dictum  libellum  Basilii  diaconi  (Labbc,  tom.  3,  coi.  976, 
edit.  Venet.),  qui  hisce  carceribus  ab  impio  Episcopo  Nesto- 
rio  detrusus  fuerat,  et  quid  sibi  tolerandum  fuerit  enarrat. 
Usum  carceris  probant  insuper  haec  S.  Gregorii  Magni  verba  : 
Si  vero  sunt  liberi,  inclusione  digna  districtaque  sunt  in  poenitenr 
tiam  redigendi  (1.  6 epistolarum,  ep.  65).  Et  ideo,  quia  tanti 
facinoris  iniquitas,  districta  atque  subtili  investigatione  quarenda 
atque  flectenda  est,  hac  tibi  auctoritate  praecipimus,  ut  vigilanti 
studio  et  diligenti  omnino  cura  perquiras  ; et  si  qua  indicia  appre- 
hendere hujus  rei  potueris,  eum  in  custodiam  districtam,  quousque 
nobis  renunties,  redigas  ; ut  qualiter  immanissimum  facinus  dis- 
cuti  debeat  ac  puniri,  deliberare  possimus  (epistolarum  lib.  1 0, 
epist. 4,  juxta  edit.  Benedict.). 

Probatur  3®.  Ex  virgarum  poena,  quam  ab  antiquissimo  cevo 
Ecclesia  infligere  solita  fuit.  — Sanctus  Augustinus  Marcellinum 
tribunum  hortando,  ut  verberibus  dumtaxat,  non  vero  durio- 
ribus tormentis  in  Donatistas  animadvertat,  adnotat  sobtam 
fuisse  verberum  poenam  ab  Episcopis  adhiberi ; Noli,  inquit, 
perdere  paternam  diligeritiam,  quam  in  ipsa  iniquitate  servasti, 
quando  tantorum  scelerum  confessionem  non  extendente  eculeo, 
non  sulcantibus  ungulis,  non  urentibus  flammis,  sed  virgarum 
verberibus  eruisti  : qui  modus  coercitionis  et  a magistris  liberOr 
lium  artium,  et  ab  ipsis  parentibus,  et  scepe  etiam  in  judiciis 
solet  ab  Episcopis  adhiberi.  (Epist.  132,  n.  2,  juxta  editionem 
Benedict.)  In  actis  S.  Coesarii  Arelatensis  Episcopi,  ab  ipsius 
discipulo  Cypriano  conscriptis  : Solebat  vir  sanctus  id  accurate 
observare,  ut  nemo  ex  illis  qui  ipsi  parebant,  si  pro  culpa  sua 
flagellandi  essent,  amplius  triginta  novem  ictibus  ferirentur ; ita 
tamen,  ut  si  quis  in  gravi  culpa  esset  deprehensus,  permitteret  ut 
2X)St  dies  paucos  vapularet  iterum.  {\'ita  S.  Casarii  Arei., 
apud  Surium,  ad  diem  27  augusti.) 

Anno  506,  concilium  A^thense,  canone  38  : Clericum  aut 
monachum  sine  commendatitiis  vagum,  si  verborum  increpatione 
non  emendetur,  etiam  verberibus  statuimus  coerceri. 

Anno  567,  concilium  Turonense,  canone  20  : Qui  ex  septem 

diaconis,  lectoribus,  aut  laicis,  ad  archipresbyterum  observandum 
concessis,  si  septimanam  cum  eo  facere  distulerit,  fustigetur. 

Addo  589,  concilium  Narbonense  sub  Reccaredo  rege,  ca* 
none  1 2 : Presbyteri  increpentur  ut  redeant ; diacones  et  exeeran- 
dos  (id  est  degradandos)  et  stipendio  privandos  ; reliquos  flagris 
caedendos. 

Sanctus  Gregorius  Magnus  in  sua  ad  Januarium  Calaritanum 
Episcopum  epistola  : Paulum  vero  clericum,  qui  saepe  dicitur  in 
maleficiis  deprehensus,  qui  despecto  Imbitu  suo  ad  laicam  reversus 
vitam,  in  Africam  fugerat;  si  ita  est,  corporali  prius  proveniente 
vindicta,  providimus  in  poenitentiam  dari;  quatenus  et  secundum 
apostolicam  sententiam,  ex  carnis  afflictione  spiritus  salvus  fiat:  et 
terrenas  peccatorum  sordes,  quas  pravis  contraxisse  fertur  operi- 
bus, lacry marum  possit  assiduitate  diluere  (epistolarum  lib.  4, 
ep.  27,  t.  2,  pag.  707,  edit.  Benedict.). 

Quos  tamen  si  emendare  se  a talibus  atque  corrigere  nolle  repe- 
reris, ferventi  comprehendere  zelo  te  volumus  : et  si  quidem  servi 
sunt,  verberibus  cruciatibusque,  quibus  ad  emendationem  perve- 
nire valeant,  castigare  : si  vero  sunt  liberi,  inclusione  digna  dis- 
trictaque  sunt  in  poenitentiam  redigendi  6,  epist.  65, 

edit.  Benedict.). 

Ejusmodi  autem  corporales  poenas,  cum  et  a saeculari  po- 
testate adhiberi  ubique  solerent,  mirum  non  videbatur  ab  ec- 
clesiasticis etiam  judicibus  infligi.  Atque  idem  dicendum  venit 
de  mulctis  pecuniaris,  aliisve  poenis  temporalibus. 

Probatur  4°.  Ex  antiquo  usu  poence  exilii.  — In  concilio  Ro- 
mano anni  503,  ita  decretum  fuit : Hi  qui  adversa  eis  moliuntur, 
sicut  a sanctis  Patribus  dudum  statutum  est,  et  hodie  synodo- 
nali  et  apostolica  auctoritate  firmatur,  penitus  abjiciuntur,  et 
exilio,  suis  omnibus  sublatis,  perpetuo  tradantur.  (Labbe,  tom.  5, 
coi.  504,  edit.  Venet.)  In  quo  textu  notanda  sunt  haec  verba, 
sicut  a sanctis  Patribus  dudum  statutum  est : probant  enim  jam 
tum  antiquam  fuisse  disciplinam  per  poenam  exilii  et  confisca- 
tionis bonorum  procedendi.  Item  in  concilio  Aurelianensi, 
anni  54 1 , canone  29  : Si  quee  mulieres  fuerint  in  adulterio  eum 

derieis  deprehmsas,  de  clericis  districtione  habita,  mulieres  ipsce, 
prout  Sacerdoti  (nempe  Episcopo)  visum  fuerit,  districtioni  sub- 
jaceant, et  a civitatibus,  ut  Sacerdos  praeceperit,  repellantur.  Item 
S.  Gregorias  Magnus  (lib.  1 1 , epist.  71 , edit.  Benedict.)  jubet 
per  Paschasium  Episcopum  verberibus  castigari  et  postea  in 
exilium  trudi  subdiaconum  quemdam  calumniae  criminis  reum  : 
Quia  ergo,  inquit,  tantae  nequitia  malum  sine  digna  non  debet 
ultione  transire,  supra-scriptum  fratrem  nostrum  Paschasium 
volumus  admoneri,  ut  emndem  Hilarum,  prius  subdiaconaius 
{quo  indignus  fungitur)  privet  o/ficio;  atque  verberibus  publice 
castigatum,  faciat  in  exilium  deportari.  Item  in  concilio  Tole- 
tano 12,  anni  681,  canone  11  : quod  si  ingenuorum  personae 
his  erroribus  fuerint  implicata,  et  perpetua  excommunicationis 
sententia  feriantur,  et  arctiori  exilio  ulciscantur. 

Probatur  6°.  Ex  antiquo  usu  muletas  pecuniarias  imponendi. 
— «A  primis  temporibus  reperimus  id  moris  viguisse,  ut  Ec- 
« clesiae  Praelati,  delinquentes  ad  poenitentiam  publicam  con- 
« demnando,  saepe  ipsis  injungerent  notabilem  pecuniae  sum- 
< roam  pauperibus  distribuendam.  » (Bianchi,  Politia  della 
CAiesa,,  lib.  2,»c.  4,  § 9,  n.  9,  tom.  4,  pag.  697.) 

In  concilio  Carlliaginensi  quod  vulgo  quintum  vocatur , 
anni  398  aut  400,  canone  2 : Et  illud  statuendum  est,  ut  si  quis 
eujuslibet  honoris  clericus  judicio  Episcoporum  pro  quocumque  cri- 
mine fuerit  damnatus,  non  liceat  eum  sive  ab  ecclesiis  quibus  pro- 
fuit , sive  a quolibet  homine  defensari,  imposita  pana  damni  pe- 
cunia atque  honoris  ; quo  nec  atatem  nec  sexum  excusandum  esse 
pracipimus  (apud  Labbe , tom.  2,  coi.  1454,  edit.  Venet.). 
Jam  supra  citavimus  concilium  Bomanum  anni  503,  in  quo  sta- 
tuitur de  quibusdam  delinquentibus,  ut  exilio  tradantur,  suis 
omnibus  sublatis.  Qua  etiam  mulctarum  poena  procedi  solitum 
fuisse  tempore  S.  Gregorii  Magni,  plura  scriptorum  ipsius  loca 
testantur ; e quibus  unum  satis  sit  adduxisse  : Jam  vero,  in- 
quit , si  rusticus  tanta  fuerit  perfidia  et  obstinationis  inventus, 
ut  ad  Dominum  Deum  venire  minime  consentiat,  tanto  pensionis 
onere  gravandus  est,  ut  ipsa  exactionis  sua  pana  compellatur  ad 

rectitudinem  festinare  (lib.  4 epistolarum,  epist.  25,  juxta  edi- 
tionem Benedict.). 

Nonosxculo,  rex  Angliae  Alvredus  (sive  Alfredus),  in  pro- 
loquio ad  leges  suas  sic  habet : Ubi  propagato  Dei  Evangelio 
plurima  nationes,  atque  adeo  Angli  verbo  Dei  fidem  adjunxerant, 
nonnulli  per  orbem  terrarum  certus  [atque  etiam  in  Anglia)  Episco- 
porum, aliorumque  clarissimorum  sapientum  conventus  agebantur : 
atque  hi,  divina  edocti  miseratione,  cuique  jam  primum  peccanti, 
pernam  imperabant  pecuniariam ; ejusque  [absque  omni  divina 
offensionis  concitatione)  exigenda  tnunus  magistratibus,  data 
prius  venia,  deferebant  [Concilia  Harduini,  tomi  6,  parte  1, 
coi.  380). 

Nonnulla  alia  de  antiquo  ejusmodi  mulctarum  usu  recen- 
sita reperies  apud  Benedictum  XIV  [de  Synodo  diae.,  1.  10, 
c.  9). 

Probatum  ergo  remanet  Ecclesiam  per  sex  priora  saecula 
temporales  et  corporales  poenas  in  emendationem  delinquen- 
tium adhibuisse  : quod  autem  ea  praxis  postea  vigens  pariter 
reperiatur,  negat  nullus.  Hinc,  nisi  dicatur  Ecclesiam  in  praxi 
sua  universali  et  perpetua  sibi  indebita  usurpasse,  concluden- 
dum est,  ad  ipsam  pertinere  per  poenas  etiam  temporales  et 
corporales  coercendi  potestatem. 


,ui. 


Arttumeiilum  ex  CoDeiliis  ncumenicis. 


Concilium  Lateranense  tertium  anni  1 1 79,  in  hicreticos  poe- 
nam privationis  bonorum  et  servitutis  deceniit;  atque  htereti- 
corum  subditos  ab  obligatione  fideUtatis  absolvit : Relaxatos  em- 
tem  se  noverint  a debito  fidelitatis  et  hominii  ac  totius  obsequii 
[donec  t«  tanta  iniquitate  permanserint)  quicumque  illis  aliquo 
pacto  tenentur  annexi...  Confiscenturque  eorum  bona,  et  liberum 
sit  principibus  hujusmodi  homines  subjicere  servituti  [Concilia 
Mansii,  t.  20,  pag.  232).  In  eos  vero  qui  Sarraccnis  auxilium 

ferrent  ita  decernitur  : Tales  igitur  a communione  Ecclesiae  prae- 
cisos..., rerum  suarum,  per  saeculi  principes  catholicos  et  consules 
civitatum,  privatione  mulctari,  et  capientium  servos,  si  capti 
fuerint,  fore  censemus  (loco  citato,  pag.  230). 

Concilium  Lateranense  quartum  anni  1215,  capite  3,  de 
Haereticis  : Damnati  vero,  saecularibus  potestatibus  praesentibus , 
aut  eorum  bailivis,  relinquantur  animadversione  debita  puniendi  ; 
clericis  prius  a suis  ordinibus  degradatis  : ita  quod  bona  hujus- 
modi damnatorum,  si  laici  fuerint,  confiscentur...  Si  vero  Dominus 
temporalis,  requisitus  et  monitus  ab  Ecclesia,  terram  suam  purgare 
neglexerit  ab  hac  haeretica  foeditate,  per  metropolitanum  et  caeteros 
comprovinciales  Episcopos  excommunicationis  vinculo  innodetur. 
Et  si  satisfacere  contempserit  infra  annum,  significetur  hoc  Sum- 
mo Pontifici,  ut  extunc  ipse  vassallos  ab  ejus  fidelitate  denuntiet 
absolutos,  et  terram  exponat  catholicis  occupandam...  Salvo  jure 
Domini  principalis,  dummodo  super  hoc  ipse  nullum  praestet  obsta- 
culum, nec  aliquod  impedimentum  opponat  : eadem  nihilominus 
lege  servata  circa  eos  qui  non  habent  dominos  principales.  "Videri 
possunt  ibidem  multae  aliae  poenae  corporales  et  temporales 
sancitae  contra  haereticos ; quas  brevitatis  causa  omittimus. 

Concilium  Lugdunense  anni  1245,  imperatorem  Henri- 
cum  n regno  privavit,  sententiam  auctoritate  apostolica  pro- 
nuntiante Romano  Pontifice,  et  toto  concilio,  non  tantum  prae- 
sente, ut  vult  Bossuetius,  sed  approbante ; siquidem  tribus 
exemplaribus  sententiae  hujusmodi  appensa  sunt  singula  pa- 
trum sigilla  (ut  fuse  probamus  in  tractatu  de  Jure  Ecclesiae  re- 
lative ad  potestates  civiles). 

Concilium  Constantiense,  sessione  1 5,  prohibitionem  quam- 
dam sancit  sub  poena  excommunicationis  et  carceris  duorum 
mensium  in  quoscnmque,  etiamsi  reges  fuerint. 

Item  poenas  corporales  et  temporales  decernit  sessione  17, 
31,  et  37,  ut  videre  est  in  collectione  conciliorum  Coleti 
(tom.  16,  p.  241,  279,  586,  681).  Licet  autem  illud  conci- 
lium in  omnibus  suis  sessionibus  pro  oecumenico  non  sit  ha- 
bendum, allegari  saltem  potest  tanquam  argumentum  ad 

hominem  contra  eos  auctores  quos  hic  confutamus,  quique 
omnimodam  ejus  oecumenicitatem  sustinent.  Atvero  pro 
decreto  oecumenico  habenda  certo  est  bulla  Inter  cunctas  Mar- 
tini  V,  quae  lata  est  sacro  approbante  concilio  Constantiensi.  In 
ea  autem  contra  eos  qui  aliter  docent  ac  tenet  sancta  universa- 
lis Ecclesia  Romana, statuitur  procedendum,non  tantum  excom- 
municatione, sed  privatione  etiam  bonorum  et  dignitatum  temr- 
poralium..,  etiam  per  captiones  et  incarcerationes  et  alias  corportt- 
/es  poenas;  nulla  excepta  debnquentium  classe,  etiamsi  regali... 
aut  alia  quavis  mundana  prcefulgeant  dignitate.  Quod  mandatum 
exequi  debent  Archiepiscopi,  Episcopi  et  Inquisitores  : per 
apostolica  scripta  committimus  et  mandamus  quatenus  vos,  Archie- 
piscopi, Episcopi  et  electi. . . Corrigatis  et  puniatis. 

Concilium  Tridentinum  ita  contra  duellantes  decrevit : Qui 
vero  pugnam  commiserint,  et  qui  eorum  patrini  vocantur,  excom- 
municationis ac  omnium  bonorum  suorum  proscriptione,  ae  per- 
petuae infamiae  poenam  incurrant;  et  ut  homicidae  juxta  sacros  ca- 
nones puniri  debeant.  (Sess.  25,  deRef.,  cap.  19.) 

Certum  ei^o  omnino  est  praedicta  quinque  concilia  sibi 
potestatem  per  poenas  temporales  et  corporales  coercitivam 
tribuisse.  Quam  autem  inane  sit  effugium,  id  juris  Ecclesis 
ex  principum  sscularium  concessione  accessisse,  demonstra- 
mus alibi  (in  tractatu  de  Jure  Ecclesiae  relative  ad  civiles  socie- 
tates). 


S III. 


Argumentum  ex  doctrinii  Suaresii,  quatenus  sententiam  communem  doctorum 
scbois  exhibente. 


Longius  ab  intento  progrederemur,  si  ad  exponendam  com- 
munem doctorum  scholae  doctrinam,  eorum  sententias  hic 
colligere  vellemus.  Ast  omnibus  notum  est  totam  scholam,  ut 
aiebat  Bossuetius,  iu  Suaresio  quodammodo  personare  et  au- 
diri. Illum  ergo  dumtaxat  clarissimum  auctorem,  caeterorum 

velati  ncHoiae,  de  prssenti  quaestione  disserentem  profere- 
mus. 

1“  Probat  Suarez  hanc  generalem  thesim : Punire  haereticos, 
apostatas  a fide  quam  in  baptismo  professi  sunt,  licitum  est  et 
semctum,  dummodo  fiat  ab  habente  potestatem.  {Tractatus  de  Fide, 
<lisput.  20,  sect.  3,  n.  6.) 

2°  Puniendi  haereticos  potestatem  asserit  Ecclesiae  pro- 
priam hoc  modo  : Dico  secundo  : Ecclesia  habet  potestatem  ad 
puniendos  et  coercendos  haereticos.  IHxi  in  prcecedenti  assertione 
justam  esse  hanc  coactionem  haereticorum,  « potestas  non  desit;  et 
ideo  nunc  addimus  non  deesse  in  Ecclesia  hanc  potestatem;  quod 
tanquam  certum  de  fide  tenendum  est.  (Ibid.,  n.  10.) 

3”  Rem  magis  determinans,  et  ad  coercitionem  per  poenas 
temporales  et  corporales  deveniens,  addit  : Dico  tertio  : Ec- 
clesicB  non  tantum  est  data  potestas  ad  coercendos  haereticos  per 
■spirituales  poenas,  sed  etiam  per  temporales  et  corporales.  Haec  as- 
sertio etiam  est  de  fide.  Allegata  in  probationem  Ecclesiae  tradi- 
tione et  praxi,  subjicit  : « Denique  necessitas  vel  utilitas 
■ hujusmodi  coactionis,  maxime  in  his  poenis  cernitur  ; Nam 
« sine  illis  solae  spirituales  parum  movere  solent  carnales  ho- 
> mines;  quia  licet  revera  graviores  sint,  earum  nocumen- 
« tum  non  ita  sensibiliter  percipitur  ; Isti  autem  vulgares  bo- 
-«  mines  sensu  maxime  ducuntur  ct  coguntur.  Atque  hoc 
« praecipue  locum  habet  respectu  haereticorum ; quia  tota  vis 
« et  efficacia  poenarum  spiritualium  pendet  ex  fide,  per  quam 
« et  Ecclesiae  potestas  et  veritas  censurarum  creditur.  Unde 

• cum  haeretici  fidem  abjecerint,  quasi  nihil  reputant  hujus- 

• modi  poenas  ; Et  ideo  quoties  Augustinus  hanc  haereticorum 
« coactionem  defendit  et  persuadet,  de  hac  quae  corporaliter 
'•  fit  loquitur.  » (Ibid.,  n.  16.)  « Potestas  ad  puniendos  ma- 
« lefactores  est  necessaria  in  omni  republica bene  instituta...; 
« quod  adeo  evidens  est,  ut  seclusa  etiam  fide  et  revelatione 
« divina,  ex  vi  rationis  omnes  homines  intellexerint  hanc  po- 
« testatem  esse  connatam  et  datam  ab  auctore  naturae,  eo  ipso 
« quod  homines  in  corpus  mysticum  unius  reipublicae  congre- 

« gantur  : Sed  Christus  Dominus  instituit  suam  Ecclesiam,  ut 
« esset  unum  corpus  mysticam,  per  unam  fidem  perducendum 
« ad  unum  supematuralem  finem ; ergo  reliquit  in  iUa  potes- 
< tatera  ad  puniendos  et  coercendos  malefactores , qiu 
« maxime  huic  corpori  nocere  possunt.  » (Ibid. , n.  1 1 .) 

4”  Confutandus  remanebat  eorum  error  qui  ccmcedjiut 
quidem  ad  Ecclesiam  pertinere  coercitionem  delinquentium 
per  corporales  poenas,  sed  ex  concessione  saecularis  principis. 
Quem  errorem  sic  exponit  Suarez  : « Est  alia  sententia  qum 
« distinguit  inter  illa  duo  genera  coactionum ; et  spiritualem 
« tribuit  praelatis  Ecclesise,  et  pnesertim  Summo  Pimtifici; 
« temporalem  vero  ct  corporalem  principibus  temporalibus. 
« Haec  fuit  sententia  Marsilii  Patavini,  quam  postea  defendit 
« Guillelmus  Barclaius  : et  novissime  de  hac  re  scripsit  in  fa- 

• vorem  priucipum  temporalium  quidam  ementito  nomine 
« BogerusAnglus;  qui  se  catholicum  profitetur,  et  nihilominus 

• dicit,  in  praelatis  Ecclesiae  ex  vi  juris  divini  solum  esse  po- 
« testatem  ad  spiritualem  correctionem  : ad  temporalem  vero, 
■ solum  quatenus  eis  a regibus  permittitur  ac  conceditur.  > 
(Ibid.,  n.  19.)  Quo  in  antecessum  adnotato,  sic  thesim  contra- 
riam adstruit  Suaresius  : Nihilominiis  censeo  hanc  sententiam  er- 
roneam, et  defensores  ejus  {i)  ad  minimum  esse  valde  suspectas 
de  haeresi,  et  manifestos  haereticorum  fautores.  Dico  ergo,  potesta- 
tem puniendi  luereticos,  etiam  temporalibus  et  corporalibus  pomis, 
jure  divino  esse  in  pastoribus  Ecclesiae,  et  praesertim  in  Romano 
Pontifice  ; quemvis  secundario  etiam  pertineat  ad  catholicos  prin- 
cipes, praesertim  ut  Ecclesiae  protectores,  juxta  ejusdem  Ecclesiae 

(1)  Cum  Gallicani  hanc  camdem  erroneam  sententiam  sustinere  sojeant,  perpendant 
quid  dc  ipsis  senserit  Suaresius:  ct  quam  falsum  sit  quod  in  eorum  libris  perpetuo 
occurrit,  Gallicanismum  nempe  esse  opinionem  in  Ecclesia  liberam  ct  licitam,  atque 
in  hoc  agnoscendo  concordare  etiam  romanse  doctrinae  defensores.  Romae,  et  ubique 
s probatis  romanae  doctrinae  defensoribus  e contra  docetur,  Galiicauismi  systema  esse 
opinionem  certo  erroneam  et  certo  illicitam ; eam  tamen , utpote  expressis  terminis 
nondum  condemnatam,  non  debere  nota  haereseos  percelli ; et  tandem  ob  ignorantiam 
et  bonam  fidem  posse  absolutionem  in  foro  poenitentiali  eis  impertiri,  qui  illam  sus- 
tinent. 

determimtionem.  (Ibid.,  n.  21 .)  Id  probat  Suarez  ex  Scriptura 
sacra,  ex  jure  canonico,  ex  Ecclesiae  praxi,  et  ratione. 

Eam  autem  Snaresii  doctrinam,  fuisse  communem  per  plura 
saecula  doctorum  scholae  sententiam,  testantur  eorum,  quibus 
bibliothecae  opplentur,  opera.  Si  haereticos  et  damnatos  auo- 
totps  excipias,  nullum  fere  reperies  ante  exorti  Jansenismi 
tempora,  qui  dictam  Ecclesiae  ex  jure  divino  coercitivam  po- 
testatem pro  indubitata  non  habeat.  Erroneum  autem  esse 
nequit  aliquid  dogmatis  quod  communiter  tenent  doctores 
scholae,  ut,  cum  Melchiore  Cano,  tanquam  certum  ab  omni- 
bus admittitur.  Concludendum  ergo  ad  Ecclesiam  revera  jure 
proprio  pertinere  per  poenas  etiam  corporales  et  temporales 
coercendi  potestatem. 


S IV. 


Argumentum  ex  Ecclesia  definitipnibus. 


Vidimus  supra  (capite  3)  damnatam  fuisse  ut  haereticam 
HarsUii  Patavini  opinionem,  qua  vim  omnem  coactivam  Ec- 
desis  denegabat,  excepta  ea  quam  ex  concessione  sscularium 
principum  obtinuisset.  Porro  ex  ista  damnatione  sequitur 
Ecclesis  competere  etiam  per  poenas  corporales  et  temporales 
coercitivam  potestatem.  Nam,  dum  hsreticus  ille  asseruit,  ab 
Ecclesia  puniri  non  posse  ullum  hominem  punitione  coactiva,  mi- 
nime intellexit  per  bta  verba,  punitione  coactiva,  excommuni- 
cationem aliasve  spirituales  poenas  : ipsius  e contra  systema 
totum  in  id  collineabat,  ut  Ecclesis  potestatem  intra  poenarum 
mere  spiritualium  exercitium  circumscriberet;  ita  scilicet, 
ut  pronuntiatis  hujusmodi  psnis,  reus  conscientis  sus  relin- 
quendus esset ; nec  Ecclesis  fas  esset  ulla  vi  externa,  corpo- 
rali proinde  vel  temporali,  eum  cogere  ad  satisfaciendum. 
Eam  fuisse  Marsilii  Patavini  mentem,  et  omnes  qui  de  eo  dis- 
serunt veteres  auctores  intellexerunt,  et  ipsa  ejus  verba 
aperte  testantur.  Absonum  autem  est  dicere  ejus  systema 

damnatum  fuisse  in  sensu  quod  illud  ipsum  systema  aperte 
excludit.  Ergo  non  damnatum  fuit  ut  haereticum,  eo  quod 
negaret  Ecclesiae  potestatem  excommunicandi,  aliasve  poenas 
mere  spirituales  infligendi ; siquidem  nedum  eam  potestatem 
negaret,  ex  professo  e contra  eam  affirmabat : ergo  damnatum 
fuit  dumtaxat  eo  quod  negaret  \im  per  poenas  temporales  et 
corporales  coactivam  : ergo  ea  damnatione  damnati  sunt  ii 
omnes,  qui  postestatem  per  temporales  et  corporales  poenas 
coercendi  Ecclesiee  denegant. 

Item  supra  \idimus  (cap.  3)  a Benedicto  XIV  damnatum 
pariter  ut  haereticum  fuisse  systema  patris  La  Borde,  eo  quod 
impudens  ille  scriptor  convelleret  a Christo  Ecclesiw  collatam  potes, 
tatem,  non  solum  dirigendi  per  consilia  et  suasiones,  sed  etiam 
jubendi  per  leges,  ac  devios  exteriore  judicio  et  salubribus  pcenis 
coercendi  atque  cogendi.  Atvero  dictus  auctor  non  denegabat 
Ecclesiae  excommunicandi  et  in  reos  aliis  pcenis  spiritualibus 
animadvertendi  postestatem ; sed  tantum  volebat  Ecclesiam, 
prolatis  hujusmodi  sententiis,  inermem  esse,  ac  proinde  non 
posse  reum  externe,  idest  poenis  corporalibus  aut  temporali- 
bus, ad  satisfaciendum  cogere.  In  eo  erat  dicti  scriptoris 
systema ; in  illud  ergo  systema  damnatio  directa  est ; ergo  re- 
vera cecidit  condemnatio  in  opinionem  quae  Ecclesiam  spolia- 
tam vult  omni  potestate  per  corporales  et  temporales  poenas 
coercitiva. 

Item  supra  (dicto  capite  3)  vidimus  damnatam  fuisse  synodi 
Pistoiensis  doctrinam,  quatenus  insinuat  Ecclesiae  non  compe- 
tere a Christo  collatam  potestatem  contumaces  exteriori  judicio 
et  salubribus  pcenis  coercendi  atque  cogendi.  Sed  illa  synodus  non 
denegabat  Ecclesiae  potestatem  excommunicandi,  aliasve  poe- 
nas spirituales  decernendi;  sed  tantum  potestatem  per  vim 
exteriorem  subjectionem  suis  decretis  exigendi.  Vel  ergo  inutili- 
ter et  sine  causa  eam  damnatam  fuisse  dicendum  est,  vel 
certe  ideo  damnationem  subiit,  quod  negaret  per  temporales 
et  corporales  poenas  coercitivam  Ecclesiae  postestatem. 

Et  tandem  (loco  citato)  supra  vidimus,  ideo  nuper  a Pio  IX 
I.  5 

conliium  fuisse  heterodoxi  Joannis  Nuytz  systema,  quod  sus- 
tineret Ecclesiam  vis  inferenda  potestatem  non  habere.  Dictus 
autem  professor  Ecclesiie  non  denegavit  vim  excommunica- 
tiones et  alias  mere  spirituales  poenas  decernendi.  Ergo  in  eo 
sensu  damnatus  est,  quod  potestatem  per  temporales  et  cor- 
porales poenas  coercitivam  negaverit. 

Attentis  autem  praedictis  definitionibus,  non  videtur  etiam 
tanquam  probabilem  sustineri  ullatenus  posse  opinionem,  quae 
Ecclesiae  vim  quamlibet  per  poenas  temporales  et  corporales 
coactivam,  et  a Christo  acceptam  denegat  : imo  videtur  opi- 
nio illa,  ad  minus  erronea  et  temeraria,  dicenda.  Non  tamen 
videtur  ipsi  inuri  posse  notam  haereseos,  quamvis  Suaresius 
contrariam  doctrinam  dicat  esse  de  fide:  Nam  in  praeallatis  defi- 
nitionibus declaratur  quidem  Ecclesiae  competere  potestatem 
externe  et  exteriore  judicio  et  salubribus  poenis  coercendi  atque  co- 
gendi; non  tamen  expressis  terminis  additur,  per  temporales  et 
corporales  panas.  Et  quamvis  apertissime  sensus  ille  in  dictis 
definitionibus  includatur,  cum  tamen  propriis  terminis  non 
exprimatur,  uno  saltem  syllogismo  opus  est  ad  eum  deducen- 
dum. Atque  ideo,  modo  quis  coactivam  Ecclesiae  potestatem 
admittat,  etiam  si  sustineat  non  esse  coactivam  per  temporales 
et  corporales  panas,  haereticus  non  erit  dicendus : Non  tamen, 
ut  diximus,  licite  istiusmodi  opinioni  adhaerebit,  cum  saltem 
ut  erronea  et  temeraria  habenda  sit. 

SECTIO  III. 


De  Judiciorum  ecclesiasticorum  Materia  seu  objecto 
proprio. 


Duplex  in  mundo  principatus,  ecclesiasticus  et  saecularis. 
Duplex  proinde  judiciaria  potestas,  saecularis  et  ecclesiastica. 
Cum  vero  utraque  a Deo  sit  ordinata,  debet  unaquaeque  pro- 
prium habere  objectum,  ita  ut  certa  causarum  genera  ab  una 
jurisdictione  pendeant;  caetera  vero  alteri  subjiciantur.  Nisi 
enim  unaquaeque  determinatam  materiam  tanquam  sibi  pro- 
priam vindicare  posset,  non  ordinate  et  sapienter  duas  mundo 
simultanee  praeesse  potestates  instituisset  Deus ; sed  humanas 
res  aeternis  collisionibus,  perturbationibus  et  flagitiis  mala 
mente  subdidisset,  quod  dicere  impium  et  blasphemum  est. 

Hinc  tractanti  de  judiciis  ecclesiasticis  occurrit,  inter  gra- 
vissimas, quaestio  de  secernendis  causis,  quae  ad  forum  eccle- 
siasticum pertineant,  ab  iis  quas  sibi  merito  vindicat  saccularis 
jurisdictio.  Cui  recte  determinando  discrimini,  atque  inter  pro- 
prias utriusque  jurisdictionis  causas  deducendo  distinctionis 
et  separationis  sulco,  in  hac  sectione  nobis  est  incumbendum. 

CAPUT  I. 

DE  PBISCIPIIS  EX  QUIBUS  DETERMINARI  DEBET  QUiESAM  CAU&E 
AD  FORUM  ECCLESIASTICUM  PERTINEANT,  ET  QU^ENAM  AD  FO- 
RUM SjECULARE. 

Qnatuor  indicabimus  principia,  tanquam  omnino  tuta,  ad  dis- 
cernendum quaenam  causae  ecclesiasticae  jurisdictioni,  et  quae- 

nam  saeculari  attribuendae  sint : duo  priora  desumemus  ex  ipsa 
Ecclesiae  essentia,  id  est,  ex  praerogativa  quadam  quam  a 
Christo  accepit,  et  quae  ad  ipsius  fundamentalem  constitutio- 
nem pertinet : tertium  hauriemus  ex  fine  Ecclesiae  proprio  ; 
quartum  denique  ex  certa  et  communiter  apud  catholicos  re- 
cepta doctrina. 

Primum  prikcipium.  — Ab  omnibus  admittendum  est  eas  causas 
ad  forum  ecclesiasticum  pertinere,  quas  Ecclesia,  sive  per  expressas 
definitiones,  sive  per  sufjicientem  suam  praxim,  declaraverit  juris- 
dictioni suw  subjacere.  — Omnes  enim  homines  tenentur  veram 
Christi  Ecclesiam  ingredi,  seu  esse  catholici,  ac  proinde  catho- 
licam fidem  profiteri.  Est  autem  articulus  fidei,  Ecclesiam  in 
docendo  et  definiendo  dogmate  infallibditate  pollere  : Christus 
enim  dixit  :porfce  in  feri  non  praevalebunt  adversus  eam;  praevale- 
rent autem  si  Ecclesia  in  docendo  quid  credendum  sit,  errare 
posset.  Praeterea  Christus  voluit  et  imperavit  ut  omnes  Eccle- 
siae docenti  crederent : euntes  docete...  qui  non  crediderit  condem- 
nabitur ; non  potuit  autem  Christus  exigere  ut  Ecclesiae  docenti 
crederetur,  nisi  Ecclesiam  fecerit  in  docendo  infallibUem. 
Praeterea  tota  patrum  traditio  tenuit  Ecclesiam  a Christo  cum 
praedicta  infallibditate  fuisse  constitutam,  et  ea  fuit  omuium 
saeculorum  fides ; quae  si  erronea  foret,  sequeretur  a tempore 
Apostolorum  usque  nunc  Sponsam  Christi  fuisse  perpetuo  foe- 
datam, et  contra  ipsam  portas  inferi  praevaluisse.  Praeterea 
articulus  de  praedicta  Ecclesiae  iufaUibilitate  fuit  multoties  ex- 
presse definitus.  Quae  omnia  in  tractatu  de  Ecclesia  fuse  a theo- 
logis demonstrari  solent.  Inconcussum  ergo  est,  et  ab  omnibus 
admittendum.  Ecclesiam  esse  iu  dogmate  definiendo  infallibi- 
lem. Jam  vero,  definire  talem  causarum  speciem  ad  tale  forum 
pertinere,  est  definire  dogma : ergo  quando  Ecclesia  definit 
certas  causas  jurisdictioni  suae  subjacere,  infaUibilis  est  ejus- 
modi definitio  ; ergo  omnes  debent  tanquam  certum  admittere 
eas  causas  ad  forum  ecclesiasticum  pertinere,  quas  sibi  subja- 
cere Ecclesia  definierit. 

Atvero  Ecclesia  infadibilis  est,  non  tantum  in  suis  dogma- 

ticis  defiuitionibus,  sed  etiam  in  sua  universali  praxi  et  disci- 
plina. Nam  quando  Ecclesia  aliquid  in  sua  generali  praxi  et 
disciplina  usurpat,  hoc  ipso  id  tanquam  bonum,  ac  proinde 
tanquam  nec  fidei  nec  bonis  moribus  contrarium  judicat,  et 
publice  proponit,  etdeclarat.  In  quo  judicio  si  erraret,  iterum 
contra  ipsam  portae  inferi  praevalerent,  nec  esset  colnmna  et 
firmamentum  veritatis.  Non  potest  ergo  Ecclesia  pro  generali 
praxi  et  disciplina  statnere  quod  esset  veritati  vel  sanctitati 
oppositum.  Quae  praerogativa  tanquam  ad  dogma  catholicam 
pertinens  debet  etiam  ab  omnibus  admitti.  Ergo  eas  causas 
ad  forum  Ecclesiaticum  pertinere  admittendum  est,  quas  ge- 
nerali praxi  sua  ut  sibi  proprias  tribuit  Ecclesia.  Aliunde 
eidem  foro  subjectae  censendae  sunt  causae  quas  expresse  sibi 
subjacere  eadem  Ecclesia  definit;  ergo  sive  quas  expressa 
definitione,  sive  quas  sufiScieuti  sua  [)raxi  ad  se  pertinere 
causas  declarat  Ecclesia , eae  revera  ipsius  foro  subjacent : 
eigo  verum  et  tutum  est  quod  posuimus  principium. 

Objicies.  — Nullus  esse  potest  in  propria  causa  legitimus 
judex  ; atqui  Ecclesia  esset  legitimus  judex  in  propria  causa, 
si  materiae  quas  sui  fori  esse  contendit  saecularis  potestas,  foro 
ecclesiastico  accensendae  forent,  hoc  ipso  quod  ita  per  suam 
sententiam  aut  praxim  declararet  Ecclesia;  ergo  ut  causae 
debeant  foro  ecclesiastico  attribui,  non  sufficit  ita  declarar 
per  Ecclesiae  definitionem  aut  praxim.  — Respondeo  : distin- 
guo majorem  : nuUus  ex  iis,  qui  infallibilitate  in  judicando 
carent,  potest  esse  legitimus  in  propria  causa  judex,  concedo  : 
etiam  ille,  qui  divina  inerrantiae  praerogativa  pollet,  non  potest 
esse  judex  in  propria  causa  , nego.  Nullum  scilicet  adest  in- 
conveniens, Ecclesiam  judicare  in  propria  causa,  posito  quod 
certum  sit  eam  nunquam  sibi  posse  tribuere  quae  sua  non 
sunt  : porro  talis  est,  ob  suam  in  judicando  infallibilitatem. 
Ecclesiae  conditio.  Imo , cum  duas  supremas  potestates  Deus 
in  mundo  constituerit,  necesse  est  alterutram  posse  conflictus 
jurisdictionis  inter  utramque  dirimere , cum  non  instituta 
fuerit  tertia  aliqua  potestas,  duobns  aliis  superior,  quae  judi- 

cem  agere  possit.  Jam  vero  si  altera,  nempe  ecclesiastica,  ita 
a Deo  instituta  sit,  ut  non  possit  errare  sibi  tribuendo  quse  sua 
non  sunt,  SDeculari  vero  haec  infallibilitas  data  non  fuerit, 
palam  fit  ad  Ecclesiam  pertinere  supremam  decisionem  du- 
biorum circa  utriusque  competentiam.  Nimirum  Ecclesia  ita  a 
Christo  iii  terris  instituta  fuit,  ut  et  sua  jura  infallibiliter  co- 
gnosceret ac  declarare  posset,  et  pari  iiifallibilitate  caeteros 
homines,  atque  ipsam  saecularem  potestatem,  circa  ipsorum 
respectiva  jura  et  officia  doceret ; voliiitque  idem  Christus 
haec  omnia  docenti  Ecclesiae  ab  omnibus,  atque  ab  ipsis  etiam 
saecularibus  potestatibus,  obtemperari.  Id  qui  negant,  divinam 
Ecclesiae  institutionem  catholice  noii  intelligunt.  Ii,  verbi  gra- 
tia, cpii  timent  ne  Ecclesia  ea  quae  saecularis  potestatis  sunt 
sibi  usurpet , vel  admittunt  Ecclesiae  in  suis  definitionibus  et 
generaU  disciplina  infallibilitatem,  vel  non  : si  prius,  absur- 
dum esse  eorum  timorem  fateantur,  cum  nunquam  accidere 
possit,  ut  Ecclesia,  quod  ad  ipsam  non  pertinet,  vel  suum  defi- 
niat, vel  praxi  usurpet  : si  posterius,  desinant  sese  vocitare 
catholicos ; a fide  enim  et  doctrina  catholica  aperte  deficiunt. 

Secundum  principium.  — Ad  distinguendas  proprias  fori 
ecclesiastici  et  smcularis  causas,  tuta  regula  sunt  decreta  pontifi- 
cia et  conciliorum,  qute  hanc  distinctionem  clare  enuntiant,  et  in 
generalem  Ecclesia;  disciplinam  seu  legislationem  transierunt.  — 
Sequitur  ex  superius  stabilito  principio  : diximus  scilicet  Ec- 
clesiam non  posse  per  disciplinam  generalem  aliquid  non 
suum  sibi  usurpare  aut  suum  declarare ; eo  quod  etiam  in  dis- 
ciplina generali  divinitus  adjuvetur,  ne  errorem  practice  in- 
fundat, et  quod  injustum  et  pravum  est  perpetret.  Porro 
decreta  romanorum  pontificum  et  conciliorum  quae  per  mo- 
dum legis  generalis  feruntur,  ad  disciplinam  generalem  perti- 
nent. Si  ergo  per  ista  decreta  declaretur,  tales  et  tales  causas 
tanquamad  Ecclesiam  proprio  jure  pertinentes,  esse  a judice 
ecclesiastico  dirimendas,  quisque  cathoUcus  pro  certo  tenere 
debet  ejusmodi  causas  revera  esse  fori  ecclesiastici.  Qui  au- 
tem contrarium  sentiret,  et  sustineret  aliquas  exdictis  causis 

injoste  a foro  s^eculan  fuisse  distractas,  hoc  ipso  admitteret 
Ecclesiam  generali  sua  disciplina  injustitiam  sanxisse ; quod 
certe  temerarium  est,  et  a doctrina  catholica  prorsus  alienum. 

In  preesenti  autem  materia  nihili  refert  praefata  decreta 
pontificia  et  conciliaria  antiquis  aut  recentioribus  temporibus 
fuisse  lata ; quia  cum  non  minus  olim  quam  nunc  infallibilis 
extiterit  in  sua  disciplina  generali  Ecclesia,  decreta  haec,  quo- 
cumque fueruit  aevo  lata,  probant  revera  ad  forum  ecclesias- 
ticum pertinere  eas  materias  quas  ei  tanquam  proprias  attri- 
buunt. 

Dum  ei^o  infra  afferemus  ejusmodi  decreta  ad  probandum 
aliquam  causarum  speciem  esse  fori  ecclesiastici,  pro  rigorosa 
et  sufBcienti  habenda  erit  talis  probatio , modo  adductum  in 
probationem  decretum  perspicue  et  sine  ambiguitate  causas 
illas  jurisdictioni  ecclesiasticae  tanquam  proprias  adjudicet. 

Tertium  priscipium.  — Ew  causw  ad  forum  ecclesiasticum 
pertinere  censendee  sunt,  quasnecesse  est  judici  ecclesiastico,  et  non 
judici  scBculari,  subjacere,  ut  Ecclesia  finem  sibi  proprium,  salu- 
tem nempe  animarum,  convenienter  attingere  possit.  — Qui  enim 
vult  finem,  vult  hoc  ipso  media  ad  finem  illum  assequendum 
necessaria;  non  potuit  ergo  Christus  Dominus  universalem 
eam  societatem,  quae  Ecclesia  nuncupatur,  in  terris  instituere 
in  hunc  finem,  ut  per  ejus  actionem  homines  ad  supernatura- 
lem  visionis  intuitivae  beatitudinem  pervenirent,  quin  simul 
ipsi  opportunam  contulerit  potestatem,  qua  divinam  hancce 
missionem  explere  possit.  Si  ergo  ad  assecutionem  finis  prop- 
ter quem  Ecclesia  divinitus  instituta  fuit,  necessarium  aut 
etiam  conveniens  et  opportunum  sit,  aliquas  causarum  species 
ecclesiasticae  potiusquam  saeculari  jurisdictioni  subjacere, 
censenda  est  Ecclesia  hujusmodi  potestate  instructa,  et  tales 
causae  revera  ad  forum  ipsius  sunt  referendae. 

Quod  magis  etiam  patefit , si  cum  line  Ecclesiae , civilis  so- 
cietatis finis  conferatur.  Non  enim  vult  Deus  homines  sub 
protectione  saecularis  potestatis  tranquillam  et  commodam 
vitam  agere  (quod  est  societatis  civilis  finis  proprius) , ad  hoc 

praecise  ut  pace  et  materiali  praesentis  vitae  felicitate  fruantur, 
sed  ut,  mediante  hac  tranquillitate  et  securitate,  quam  pro- 
movet civilis  societas,  unusquisque  possit  ea  cogitare  et  agere 
quibus  aeternam  beatitudinem  mereatur  et  aliquando  assequa- 
tur. Non  ergo  Ecclesiae  linis  fini  saecularis  societatis  subordi- 
natur,  sed  contra  saecularis  societatis  finis  Ecclesiae  fini.  Proinde 
quando  ad  finem  Ecclesiae  proprium  expedit  certas  materias 
ecclesiasticae  jurisdictioni  potiusquam  saeculari  subjici,  merito 
concluditur  velle  Deum  ut  cedat  saecularis  judex,  et  Ecclesia 
quae  fini  suo  utilia  sunt  possit  peragere. 

Quartum  principium.  — Ad  forum  ecclesiasticum  pertinent 
ece  causw  quas  illi  tanquam  proprias  tribuunt  communiter  doctores 
catholici.  — Quando  nempe  omnes  moraliter  doctores  catholici 
tanquam  certum  tenent  et  docent  aliquid  ad  dogma  pertinens, 
erronea  esse  nequit  eorum  doctrina.  Ea  enim  generaliter  in 
Ecclesia  solet  praevalere  doctrina,  quam  communiter  tanquam 
certam  docent  universitates  catholicae,  et  caeteri  scholae  docto- 
res. Nisi  ergo  Deus  communem  doctorum  sententiam  circa  res 
dogmaticas  immunem  ab  errore  divina  sua  providentia  per- 
petuo servaret , ipsius  Ecclesiae  infallibilitati  sufficienter  non 
providisset.  Quod  fusius  expositum  vide  apud  Melchiorem  Ca- 
num (de  locis  theologicis).  Hinc  ille  doctorum  communis  con- 
sensus inter  locos  theologicos  merito  recensetur.  Porro  utrum 
talis  species  causarum  jure  proprio  ad  forum  ecclesiasticum 
pertineat , est  quaestio  dogmatica,  et  non  mere  disciplinaris 
aut  historica.  Valebit  ergo  praefata  doctorum  consensio  ad 
certo  discernendas  proprias  utriusque  fori  causas. 

Haec  quatuor  prmeipia  sive  regalas  praemisimus , ut  iis  tan- 
quam praeeunte  quadam  face  instructi,  facilius  gravissimam 
de  utriusque  fori  competentia  quaestionem  enodare  possimus. 
Remanet  ut  varias  causarum  species  recenseamus,  et  quaenam 
Ecclesiae,  ex  jure  ipsi  proprio,  subjaceant  indigitemus. 

CAPUT  II. 

DE  CAUSIS  SPIRITUALIBUS. 

Spirituales  dicuntur  causie  illae  « quae  ex  objecto  suo  sacrae 
« sunt,  seu  quae  versantur  circa  rem  sacram  et  spiritualem.  » 
'Sehmalzgrueber,  in  titulum  de  Judiciis,  libri  2 decretabum, 
D.  50.)  Tales  sunt  quae  ad  fidem,  sacramenta,  absolutionem  a 
votis  et  juramentis,  sacrificium,  sacramentalia,  ritus  sacros, 
censuras  et  aUas  poenas  mere  ecclesiasticas,  aliaque  his  simi- 
lia pertinent. 

Spiritualium  etiam  causarum  nomine  veniunt  illae,  quae  licet 
intrinsece  spirituales  uon  sint,  eo  quod  earum  objectum  in  se 
dumtaxat  consideratum  sit  quid  temporale,  spiritualibus  ta- 
men adnectuntur,  et  ratione  hujus  adnexionis  spiritualibus 
annumerari  debent : cujusmodi  sunt,  verbi  gratia,  causae  cu’ca 
redditus  ecclesiasticos,  circa  decimas,  etc.  « Ratio  est,  quia 
« magis  dignum  trahit  ad  se  minus  dignum  (arguitur  capite 
» Quod  in  dubiis  3,  de  Consec.  eccl.  vel  altar. ) \ et  res  tempo- 
« ralis  desinit  esse  talis,  quamprimum  spirituali  annexa  fuerit, 
« prout  elucescit  non  tantum  ex  jure  sacro  (can.  Si  quis  ob- 
« jecerit  7,  caus.  1,  q.  3),  sed  etiam  ex  jure  prophano,  § Sa- 
• cree  8,  inst.,  de  Ber.  divis.  » (Sehmalzgrueber,  in  titulum  1 de 
Judiciis,  libri  2 decretalium,  n.  50.) 

Qua  praemissa  de  causis  spiritualibus  notione,  sit. 

Propositio  I*.  — Causm  spirituales  ad  forum  ecclesiasticum 
exclusive  et  proprio  jure  pertinent.  — Probatur  primo,  ex  uno 
c quatuor  supra  praemissis  principiis.  Vidimus  nempe  eas  cau- 
sas esse  foro  ecclesiastico  accensendas,  quas  suae  jurisdictioni 
subjacere,  per  decreta  universalem  disciplinam  constituentia 
Ecclesia  declaraverit.  Atqui  id  maxime  verificatur  de  causis 
spiritualibus ; ut  plane  liquet  ex  sequentibus  decretis,  quae 
tanquam  leges  Ecclesiae  generales  auctoritate  apostolica  col- 
lecta sunt  et  publicata  : 


Digitized  by  Google 


74 


THAtriATUS  l)K  JUDICIIS. 


Decernimus  ut  laici  ecclesiastica  tractare  negotia  non  praesu- 
mant. Sed  Episcopi,  Abbates,  Arehiepiscopi  et  alii  ecclesiarum 
praelati  de  negotiis  ecclesiasticis,  maxime  de  illis  quae  spiritualia 
esse  noscuntur , laicorum  judicio  non  disponant : nec  propter  eo- 
rum prohibitionem,  ecclesiasticam  dimittant  justitiam  exercere 
(c.  Oecerni/Haj!  2,  tituli  1,  de  Judiciis,  libri  2 decretalium). 

Causa  vero  juris  patronatus  ita  conjuncta  est  et  connexa  spiri- 
tualibus causis,  quod  nonnisi  ecclesiastico  judicio  valeat  definiri 
(c.  Quanto  3,  tituli  1,  de  Judiciis,  libri  2 decretalium).  Iu  quo 
textu  sequivaleuter  edicitur,  causas  spirituales  uon  posse  nisi 
ecclesiastico  judicio  deiiuiri. 

Tuam  non  credimus  latere  prudentiam,  causam  natalium  re- 
ginae Cypri  ad  examen  nostrum  {utpote  quce  ad  forum  ecclesiastir- 
cum  pertinet)  esse  delatam.  Quia  vero  antequam  natalium  causa 
terminata  esset,  dependentem  ex  illa  successionis  causam  incipere 
nihil  aliud  esset  quam  diversis  processibus  intricare  negotium..., 
si  forte  ab  ipsa  regina  fueris  super  hoc  requisitus,  donec  jam  dicta 
causa  natalium  apostolico  judicio  finem  acceperit,  patienter  expec- 
tes.  Ita  Honorius  III  Ludovico  Francorum  regi  (c.  Tuam  3, 
tituli  de  Ordine  cognitionum  10,  libri  2 decretalium).  Cujus  de- 
cretalis sensus  ut  melius  introspiciatur,  casus  expositionem  ex 
glossa  subjungimus  : « Mortuo  comite  Campaniae  sine  prole , 
« regina  Cypri  dicebat  quod  debebat  illi  succedere  in  comi- 
« tatu  tanquam  proximior.  Quidam  alius  hoc  intelligcns  acces- 
« sit  ad  dominum  Papam,  proponens  quod,  cum  ipsa  regina 
« non  fuisset  de  legitimo  matrimonio  nata,  dicto  comitatui  suc- 
. cedere  non  debebat,  sed  ipse  : quod  paratus  erat  probare 
« in  praesentia  domini  Papae ; petens  ab  ipso  ut  mandaret  regi 
■ Franciae,  ut  si  forsitan  dicta  regina  super  successione  comi- 
« tatus  praedicti,  coram  ipso  proponeret  quaestionem,  non  au- 
« diret  eamdem,  donec  causa  natalium  (ex  qua  illa  depende- 
« bat)  fuerit  terminata  : quod  Papa  non  distulit  adimplere.  » 
Ergo  agebatur  de  quaestione , utrum  talis  persona  ex  legitimo 
matrimonio  nata  »t;  et  haec  causa,  eo  quod  alicui  rei  sacrae, 
sacramento  nempe  matrimonii  adnexa  sit,  a Pontifice  decla- 

ratur  ecclesiastica  et  ad  fornm  ecclesiasticam  pertinere.  Eam- 
dcm  autem  natalium  causam,  ex  generali  Ecclesiae  legislatione 
foro  ecclesiastico  adeenseri,  probatur  etiam  plenissime  ex  ca- 
pite Lator  5,  tituli  Qui  sint  legitimi  1 7,  libri  4 decretalium ; et 
ex  capite  Causam  4,  ejusdem  tituli. 

Prohibemus  quoque  districtius  potestatibus,  dominis  tempora- 
libus et  rectoribus,  eorumdemque  officialibus  supra  dictis,  ne  ipsi 
de  hoc  crimine  (\),  cum  mere  sit  ecclesiasticum,  quoquomodo  cog- 
noscant vel  judicent,  sive  captos  pro  eodem  crimine  absque  dicto- 
rum Episcoporum  sive  inquisitorum , aut  saltem  alterius  eorumr 
dem  licentia  vel  mandato,  a carcere  liberent,  aut  exeeutionem  sibi 
pro  hujusmodi  crimine  a dicecesano  vel  inquisitoribus  seu  inquisi- 
tore injunctam,  prompte  {prout  ad  suum  spectat  offleium)  facere 
seu  adimplere  detrectent : vel  alias  dicecesanorum  aut  inquisitorum 
judicium,  sententiam  seu  processum,  directe  vel  indirecte  impedire 
prtesumant.  Si  quis  vero  de  praedictis  potestatibus,  dominis  tempo- 
ralibus, rectoribus,  vel  eorum  officialibus  seu  ballivis  contra  pree- 
dicta  fecerit...  excommunicationis  se  noverit  mucrone  percussum  : 
quam  si  per  annum  animo  sustinuerit  pertinaci,  ex  tunc  velut 
hiereticus  condemnetur.  Ita  Bonifacius  VIII  (capite  Ut  inquisitio- 
nis 8,  tituli  de  Hcereticis  2,  libri  5,  in  6).  Ergo  per  decretum, 
ad  universalem  Ecclesice  legislationem  et  disciplinam  pertinens. 
Ecclesia  tanquam  ex  jure  proprio  ad  se  pertinentes  sibi  attri- 
buit  causas  iidei. 

Ex  citatis  decretalibus,  satis  patet  Ecclesiam,  generali  sua 
praxi,  disciplina,  et  legislatione,  sibi  ut  proprias  tribuisse  spiri- 
tuales causas  : ex  principio  autem  in  superiori  capite  firmato, 
erroneum  aut  injustum  esse  nequit  quod  eo  modo  sibi  adjudi? 
cat  Ecclesia ; ergo  spirituales  causae  revera  ad  forum  eccle- 
siasticum pertinent. 

Probatur  secundo,  ex  altero  e quatuor  principiis  in  supe- 
riori capite  praemissis.  Ibi  nempe  probavimus  eas  causas  foro 
ecclesiastico  adeensendas  esse,  quas  ad  forum  illud  pertinere 


(1)  !9ejnp€  d«  crimine  iuereseos,  de  quo  sermo  est  in  tota  hac  decretali. 

necessarium  est  aut  opportunum  ut  finem  sibi  proprium  Ec- 
clesia convenienter  possit  promovere.  Inde  porro  sequitur 
spirituales  causas  ecclesiasticse  jurisdictioni  subjici  debere  : 
nam  Ecclesia  finem  sibi  proprium,  salutem  nempe  animarum, 
praecipue  promovet  per  rerum  sacrarum  dispensationem  et 
ordinationem  : eas  vero  recte  ordinare  et  dispensare  non 
posset,  nisi  simul  causas  et  lites  de  iisdem  ortas  ipsa  dirime- 
ret, ut  satis  per  se  patet. 

Probatur  tertio,  ex  ultimo  e quator  principiis  sub  capite  su- 
periori expositis.  Ibi  enim  pro  regula  discernendarum 
utriusque  fori  causarum,  assignata  est  communis  doctorum 
catholicorum  sententia  : isti  porro,  ad  forum  ecclesiasticum 
spirituales  causas  pertinere,  unanimi  consensu  tenent. 

Propositio  IP. — Ad  forum  ecclesiasticum  pertinent  spirituales 
causce,  etiamsi  temporalis  societatis  interesse  attingant.  — Saepe 
evenit  ut  causx  spirituales  dirimi  nequeant  ab  Ecclesia,  quin 
aliquis  ex  decisione  redundet  in  societatem  civilem  effectus, 
et  quin  proinde  attingatur  interesse  potestatis  saecularis. 
Quando,  verbi  gratia,  ventilantur  causae  fidei,  et  Ecclesia  po- 
testatem suam  judiciariam  exerit  in  suspectos  de  liaeresi  vel  in 
schismaticos,  eosque  ut  tales  damnat,  et  vitandos  decernit, 
non  tantum  ii  ordinaria,  qua  forte  antea  fruebantur,  aestima- 
tione apud  catholicos  cadunt,  sed  et  abrumpitur  cum  ipsis 
consuetum  salutationis,  collocutionis,  mensae  et  aliarum  rela-  * 
tionum  commercium ; qui  effectus  externus  est,  et  societatem 
temporalem  eo  magis  afScit,  quo  cives  sic  damnati  altiora  ge- 
runt saecularia  munera.  Pariter  quando  ecclesiastica  potestas 
aliquem  librum  ob  pravam  ipsius  doctrinam  damnat,  impe- 
ditur hoc  ipso  libri  istius  apud  catholicos  diffusio  et  vendi- 
tio t qui  externus  effectus  nuperrime  in  Gallia  locum  habuit. 
Confixo  nempe  a sacra  Indicis  Congregatione  opere  quodam 
domini  Guett6e,  Blaesensis  dioecesis  presbyteri,  tribunal  saecu- 
lare Parisinum  pronuntiavit  non  valere  pactum  editorem  inter 
et  typographum  de  hoc  libro  initum ; ea  sola  de  causa,  quod 
praedictae  Congregationis  superveniens  sententia,  objectum 

contractus  substantialiter  immutaverat.  Item  Ecclesia  judi- 
cando de  sacramento  matrimonii,  hoc  ipso  judicat  de  matri- 
monii Icgitimitate  vel  nullitate ; et  consequenter  judicat  de 
legitimitate  prolis  ex  tali  matrimonio  ortoe  : ex  illegitimitate 
autem  natalium  sequuntur  civUes  maximi  momenti  cilectus  ; 
ita  etiam  ut,  si  agatur  de  principe  cui  abas  competeret  jus 
succedendi  in  paterno  solio,  posita  Ecclesia;  sententia  de  ille- 
gitimo ex  quo  ortus  est  matrimonio,  eum  a successione  exclu- 
dendum esse  ipso  facto  sequatur.  Imo  nulla  fere  pronuntiari 
possunt  de  rebus  spiritualibus  judicia  ecclesiastica,  quae  ma- 
gis minusve  directe  aliquem  effectum  in  societate  saeculari  se- 
cum  non  trahant.  Cum  ergo  civiles  hujusmodi  effectus  spiri- 
tualium causarum  definitio  plerumque  producat,  quaeritur  an 
propterea  saecularis  potestas  possit  de  iis  cognoscere  et  pro- 
nuntiare. Negative  esse  respondendum  facile  probatur,  appli- 
catione principiorum  sive  regularum  quas  superiori  capite 
praemisimus.  Nempe, 

1“  Ostendimus  eas  causas  ad  forum  ecclesiasticum  perti- 
nere, quas  sibi  subjici,  per  leges  generales,  et  generalem  dis- 
cipUnam  constituentes  decrevit  Ecclesia  eo  quod  scilicet  non 
possit  Ecclesia  ob  divinam  inerrantiae  praerogativam  per  mo- 
dum generalis  legislationis  et  disciplinae  aliquid  erroneum  aut 
injustum  statuere.  Jam  vero  praedicto  modo  Ecclesia  sibi  at- 
tribuit, tamquam  sibi  proprias,  causas  spirituales  omnes,  abs- 
que distinctione  carum  quae  aliquos  civiles  effectus  secum 
trahunt ; imo  has  etiam  ipsius  decretis  comprehendi,  ex  eo- 
rum tenore  omnino  liquet.  In  supra  citato  capite  Decernimus 
(2,  tituli  de  Judiciis  1 , libri  2 decretalium)  universaliter  san- 
citur ut  laici  ecclesiastica  tractare  negotia  non  preesumant ; 
quae  prohibitio  districtius  adhuc  enuntiatur,  dum  additur  : 
maxime  de  illis  quee  spiritualia  esse  noscuntur.  Errasset  ex  parte 
Ecclesia  hanc  prohibitionem  ita  universaliter  sanciendo,  si 
causae  aliquae  spirituales,  illae  scilicet  quae  effectus  civiles  secum 
trahunt,  jure  possent  a saeculari  judice  cognosci  et  dirimi.  Imo 
praevisum  fuit  in  hoc  decreto,  aliquando  accidere  posse,  ut 

saecularis  potestas,  sub  praedictorum  effectuum  civilium  prae* 
textu,  judices  ecclesiasticos  jubeat  a judicandis  quibusdam 
causis  ecclesiasticis  abstinere  : quibus  ideo  injungitur  ne  prop- 
ter talem  prohibitionem,  ecclesiasticam  dimittant  justitiam  exer- 
cere. 

In  citato  pariter  capite  Tuam  (3,  titub  1 0,  libri  2 decretalium) 
agitur  nominatim  de  causa  quae  magni  momenti  effectum  civi- 
lem trahebat ; de  quaestione  scilicet  an  regina  Cypri  ex  matri- 
monio legitimo  esset  orta,  a qua  pendebat  jus  ipsius  in  quemdam 
comitatum  succedendi.  De  ea  tamen  causa  sic  pronuntiat  Ho- 
norius III : ad  forum  ecclesiasticum  pertinet.  Illud  autem  decre- 
tum, utpote  in  libros  decretalium  auctoritate  apostolica  in- 
sertum, ad  generalem  Ecclesiae  legislationem  et  discipUnam 
pertinet. 

Item  causae  de  crimine  haereseos  effectus  societatem  ci- 
vUem  attingentes  producunt.  Et  de  iis  nihilomuius  generali 
ecclesiastica  lege  sic  decernitur  : prohibemus  districtius  dominis 
temporalibus,  ne  ipsi  de  hoc  crimine,  cum  mere  sit  ecclesiasticum, 
quoquomodo  cognoscant  vel  judicent.  Imo  in  eodem  decreto  saecu- 
laribus potestatibus  sub  peena  excommunicationis  praecipitur, 
ut  prompte  brachii  saecularis  auxilium  praestent,  et  exequantur 
quod  fuerit  pro  dicti  criminis  repressione  a judicibus  eccle- 
siasticis injunctum.  Omissis  ergo  multis  aliis  quae  addi  possent 
hujusmodi  documentis,  tauquam  certum  concludendum  est. 
Ecclesiam  generali  sua  legislatione  et  disciplina  jurisdictioni 
suae  tanquam  proprias  vindicasse  spirituales  causas  omnes,  non 
exceptis  iis  quae  aliquem  civilem  effectum  secum  traherent. 
Ergo  etiam  eae  causae  ad  forum  ecclesiasticum  pertinent. 

2"  In  superiori  etiam  capite  firmavimus  ecclesiasticae  juris- 
dictioni accensendas  esse  causas,  quas  finis  Ecclesiae  proprius 
postulat  a judice  ecclesiastico  dirimi.  Porro  finis  ille,  sanctifi- 
catio nempe  et  salus  animarum,  a rebus  sacris  et  spiritualibus 
maxime  pendet.  Ut  ergo  possit  Ecclesia  finem  sibi  proprium 
convenienter  promovere,  debet  posse  do  rebus  illis  statuere 
et  pronuntiare,  ac  proinde  causas  spirituales  judicare.  Gause 


Digilized  by  G()Ogle 


PARS  PRtMA. 


79 


Tero  spirituales  nou  desinunt  in  salutem  animarum  influere 
eo  quod  aliquos  secum  trahant  in  societate  saeculari  effectus ; 
imo  ad  animarnm  bonum  spirituale,  aeternamque  salutem  ex* 
pedit,  ut  hujusmodi  effectus  sequantur,  quia  alioquin  uocira 
foret  lini  Ecclesiae  temporalis  societas.  Ergo  Deus  qui  Eccle- 
siam in  terris  instituendo,  Toluit  eam  posse  ordinare,  quae  lini 
suo  attingendo  necessaria  sunt  et  opportuna,  voluit  etiam  ipsi 
non  deesse  hanc  potestatem,  quando  ex  ipsius  decretis  et  ju- 
diciis aliqui  sequuntur  temporalem  societatem  attingentes  ef- 
fectus ; et  ex  ipsa  Ecclesiae,  prout  locum  habuit,  institutione 
sequitur,  debere  potestatem  saecularem  hos  effectus  suscipere, 
et  eis  sese  et  regimen  suum  accommodare. 

Praeterea,  non  posset  saecularis  potestas,  sub  dictorum  effec- 
tuum praetextu  causas  spirituales  sibi  vindicare  et  dirimere, 
quin  vice  versa  sequerentur  in  societate  ecclesiastica  effectus : 
ii  autem,  ob  delicientem  in  principe  saeculari  infallibilitatem 
circa  determinandas  res  spirituales  et  ad  fidem  pertinentes, 
in  discrimen  perpetuum  adducerent  religionis  et  ipsius  Eccle- 
siae integritatem.  In  crimine  haereseos,  verbi  gratia,  nulla  spe- 
ciali praerogativa  divinitus  accepta  pollet  Index  saecularis,  qua 
praemuniatur  a judicando  tanquam  haeretico,  eum  qui  haereticus 
non  est,  aut  non  haeretico,  eum  qui  tamen  haereticus  est.  Ergo 
aut  a nullo  judicari  poterunt  causae  spirituales  quae  effectum 
aliquem  civilem  trahunt,  quod  absurdum  est ; aut  dicendum  a 
judice  ecclesiastico  eas  esse  dirimendas. 

3”  Accedit  doctorum  catholicorum  communis  sententia. 
Nam  praeter  quosdam,  janseniana,  aut  gallicanismi  parlamenta- 
rii  labe  infectos , caeteri  omnes  causas  spirituales  absque  ex- 
ceptione jurisdictioni  ecclesiasticae  viudicant. 

Propositio  IIP.  — Quando  dubium  est  utrum  causa  spiri- 
tualis sit,  an  vero  temporalis,  ad  potestatem  ecclesiasticam  per- 
tinet pronuntiare,  et  huic  decisioni  se  submittere  debet  scecularis 
potestas.  — Deus  enim  utramque  potestatem  in  hoc  mundo 
constituendo,  unam  constituit  in  docendo  infadlibilem , non 
vero  alteram.  Ad  eam  vero  quae  in  docendis  et  determinandis  - 

juribus  et  csteris  veritatibus  infalbbilis  est , hoc  ipso  perti- 
net edicere,  et  quae  sua  sint  jura,  et  quae  aliorum;  ac  proinde 
pronuntiare  an  aliquid  sit  fori  sui,  an  vero  alterius.  Hac 
porro  praerogativa  gaudet  ecclesiastica , non  saecularis  potes- 
tas. 

Praeterea  eae  causae  ad  ecclesiasticum  forum  pertinent,  ut 
dictum  est  supra,  quas  sibi  subjacere  per  disciplinam  et  legis- 
lationem suam  generalem  declaravit  et  sanci vit  Ecclesia; 
quippe  quae  legibus  suis  universalibus  et  disciplinam  univer- 
salem constituentibus,  nunquam  potest  abquid  erroneum,  sive 
injustum  et  pravum  decernere.  Porro  causam  illam,  utrum 
nempe  aliqua  causa  spiritualis  sit  an  temporalis,  suae  jurisdic- 
tioni vindicavit  Ecclesia  lege  universali,  id  est,  capite  Si  ju- 
dex 12,  de  Sententia  excommunicat.,  in  6 : ibi  enim  agitur  de 
malefactore  capto , qui  se  dicit  clericum , et  de  quo  adhuc 
incertum  est  utrum  revera  clericus  sit.  Decernit  autem  Boni- 
facius  YIII  eum  ad  tribunal  ecclesiasticum,  non  saeculare,  esse 
trahendum  : Ad  judicem  ecclesiasticum,  quia  de  re  ecclesiastica 
et  spirituali...,  cognitio  pertinebit. 

Accedit  communis  doctorum  catholicorum  sententia,  quam 
satis  testatur  hoc  modo  Schmalzgruebcr  : « Dicendum  hoc 
« casu  decisionem  ad  judicem  ecclesiasticum  pertinere  : ita 
« Cavarruvias...  Marta...  Oliva...,  et,  hoc  teste,  receptissima 
« traditio  omnium.  Sumitur  clare  ex  capite  Si  judex  12,  de 
« Sententia  excommunicationis,  in  6,  ibi : quia  de  re  ecclesiastica 
« et  spirituali.  Ratio  est  quia  judex  saecularis  judicando  de  re 
« spirituali  excedit  limites  suae  potestatis  : non  excedit  limi- 
« tes  suae  potestatis  judex  ecclesiasticus  judicando  de  re  tem- 
« porali ; nam  hic  non  est  incapax  jurisdictionis  temporalis, 

« sicut  tamen  ille  est  incapax  jurisdictionis  spiritualis.  Atqui 
« periculo  sic  excedendi  Umites  potestatis  suae  se  objiceret 
• judex  saecularis,  si  judicaret,  quando  dubium  est  an  causa 
« sit  spiritualis  ; nam  forte  spiritualis  est  : ergo.  • (Iu  titu- 
lum 1 de  Judiciis,  libri  2 decretalium,  n°  55.) 

* Propositio  IV*.  — Potest  luicus,  ex  delegatione  Summi  Pon- 

tificis,  non  vero  ex  delegatione  alterius  pralati  ecclesiastici,  de 
causis  spiritualibus  cognoscere.  — « Pars  prima  (nempe  quod  id 
« possit  cx  delegatione  Summi  Pontificis)  patet  ex  plenitudine 
« potestatis  quam  universalissimam  Papa  habet,  ut  per  se  vel 
« per  alios  cognoscat  de  omni  causa  spirituali,  modo  illi  per 
« quos  cognoscit,  nou  sint  jure  divino  inhabiles.  Atqui  laicus 
« nou  est  jure  divino  inhabilis  ad  cognoscenda  spiritualia,  si 

• id  agat,  non  proprio  sed  alieno  nomine.  Igitur  per  illos  tan- 
« quam  delegatos  suos  poterit  ea  Papa  cognoscere  et  judicare. 
« — Pars  secunda  (nempe  quod  laicus  non  passit  ad  hoc  delegari 

• ab  alio  quam  Bomano  Pontifice)  constat  ex  eo,  quia  Episco- 
« pus,  vel  ahus  Papa  inferior,  nequit  id,  quod  jure  superiori 
« constitutum  est,  abrogare ; atqui  superiori  jure , pontificio 

• nempe,  coustitutem  est  ne  laici  immisceant  se  negotiis  spi- 
« ritualibus,  per  cwpul Decernimus  2,  de  Judiciis  et  abos  textus; 

• eigo.  » (Schmalzgrueber,  in  titulum  de  Judiciis,  n.  56.) 

Ex  praesenti  thesi,  quae  est  doctrina  communis  doctorum 
cathohcorum,  quisque  facile  eruet  quam  absurdum  sit  gaUi- 
canismi  parlamentarii  ratiocinium , quo  potestatem  regum 
Galliae  sese  spirituabbus  negotus  immiscendi,  concludunt  ex  eo 
quod  de  facto  obm  m bs  mter venerint.  Utique  causis  spiritua- 
libus judicandis  sese  abquando  intromiserunt  reges,  etiam 
Pietate  conspicui;  at  consentiente  Romano  Ponbfice,  qui  id 
muneris,  pro  hujus  aevi  consuetudine,  eis  demandabat.  Cum- 
que ii  principes  minime  somniarent  hoc  sibi  jure  regio  deberi, 
non  periculosa,  sed  Ecclesiae  utilissima  quandoque  evadebat 
haec  frequens,  ct  permanenter  forte  ex  consuetudine  intro- 
ducta, delegatio.  Quod  ergo  legitime  a praedictis  regibus,  ob 
delegatam  ipsis  a Romano  Pontifice  potestatem,  peractum,  id 
nulliter  et  iUegitime  fuit  attentatum  ab  eorum  successori- 
bus, qui  eadem  sibi  jure  proprio,  et  renitente  Papa,  vindicare 
ausi  sunt. 

CAPUT  m. 

DE  CAUSIS  MATRIMOMALIBUS. 


Distinguendae  sunt  causae  matrimoniales  proprie  dictae,  ab 
improprie  dictis.  Quando  in  quaestionem  venit  contractus  ma- 
trimonialis valor,  aut  aliquid  juris  ex  ipsius  valore  vel  nulli- 
tate  fluens,  est  causa  matrimonialis  proprie  dicta  : Cujusmodi 
est,  verbi  gratia,  quaestio  utrum  tale  impedimentum  sit  diri- 
mens, an  vero  dumtaxat  impediens ; aut  etiam  an  aliquid  sit 
necne  verum  impedimentum ; an  de  facto  tale  matrimonium 
Cum  impedimento  nuditatis  contractum  fuerit ; an  ex  tali  vd 
tali  motivo  licitum  sit  vero  matrimonio  conjunctis  divortium ; 
an  tales  filii  sint  necne  legitimi,  cum  ea  legitimitas  sequatur 
ex  quaestione  de  ipsius  matrimonii  valore,  etc.  At  praeter  ejus- 
modi quaestiones,  quae  vel  circa  matrimonii  substantiam  ver- 
santur, vel  circa  obligationes  et  jura  a substantia  matrimonii 
necessario  dependentia,  sunt  et  aliae,  quae  respiciunt  varias  so- 
Icmnitatcs  substantiae  et  valori  matrimonii  cxtrinsecas  : cujus- 
modi  sunt  quaestiones  de  dote,  de  haereditate,  de  pompa  ma- 
trimoniali, etc.  Eae  porro  vocari  possunt  causae  matrimoniales 
improprie  dictae.  Quo  praenotato,  sit. 

PnoposiTio  I*.  — Causce  omnes  matrimoniales  proprie  dietm, 
quoad  matrimonia  fidelium,  ad  forum  ecclesiasticum  exclusive  per- 
tinent. — Probatur  1*.  Ex  canone  42  sessionis  24  Tridentini 
concilii  : Si  quis  dixerit  causas  matrimoniales  non  spectare  ad 
judices  ecclesiasticos,  anathema  sit.  Dum  ibi  dicitur  causas  matri- 
moniales, idem  intelligendum  est  ac  si  positum  fuisset,  causas 
matrimoniales  omtKs.  Constat  ex  eo  quod  per  modum  propo- 
sitionis universalis  enuntiatio  fiat.  Constat  praeterea  ex  authen- 
tica interpretatione  Pii  VI,  qui  in  brevi  dogmatico  ad  Motu- 
lensem  Episcopum  directo,  reprobat  interpretationem  sensus 
universalis  restrictivam,  qua  scilicet  contenderetur  canonem 

intelligendom  esse  de  aliquibus  tantum,  non  de  omnibus  causis 
matrimonialibus.  Item,  dum  dicitur  ad  judices  ecclesiasticos, 
intelligendum  est  ad  eos  solos : tum  quia  is  est  genuinus  sen- 
sus ; tum  quia  interpretationem  contrariam  pariter  in  dicto 
fcbrevi  reprobavit  Pius  VI ; quod  vide  fuse  probatum  in 
eximio  opere  patris  Martin  societatis  Jesu,  de  potestate 
soecularium  •principum  dirimentia  impedimenta  constituendi. 

Probatur  2".  Aliis  decretis  legem  universabs  discipUiiiB  con- 
stituentibus, quibus  Ecclesiae  sibi  ejusmodi  causas  vindicavit : 
Multorum  relatione  cognovimus  te  propriam  velle  abjicere  uxorem 
et  adheerere  alteri,  preetendeniem  consanguinitatis  occasionem. 

Unde  Apostolica  auctoritate  interdicendo  mandamus  tibi,  ut  hanc  « 
quam  nunc  habes  uxorem  nullatenus  preesumas  dimittere,  vel  aliam 
ducere,  donec  Episcoporum  religiosorum  concilium  causam  istam 
examinaverit  (canone  Multorum  10,  causae  3.5,  quaestionis  6). 

Pariter  supra  citato  capite  Tuam  (3,  de  Ordine  cognitionum  10, 
libri  2 decretalium),  et  capite  Causam  (4,  tituli  Qui  filii  sint 
legitimi  17,  libri  4 decretalium),  et  capite  Lator  5,  praedicti 
tituli,  videmus  Ecclesiam  sibi  tribuere  causam  de  valore  vel 
nullitate  matrimoniorum  : plurimaque  alia  extant  in  corpore 
juris  variorum  saeculorum  decreta,  quibus  Ecclesia  do  causis 
matrimonialibus  tanquam  ad  se  pertinentibus  suprema  aucto- 
ritate decernit.  Quod  autem  eas  sibi  jure  proprio,  non  autem 
tanquam  ex  abqua  principum  concessione,  ut  quidam  hetero- 
doii  somniarunt,  vindicaverit,  patet,  tum  ex  .eo  quod  hu- 
jusmodi leges  suas  applicaverit  ipsismet  principibus  valde 
renitentibus,  atque  eo  ipso  in  praetensam  illam  concessionem 
minime  consentientibus,  tum  ex  ipso  dictarum  legum  stylo. 

In  decretab  Causam,  verbi  gratia,  Alexandri  III  (capite  7,  ti- 
tuli Qui  filii  sint  legitimi  17,  libri  4 decretalium),  agebatur 
simul  de  legitimitate  cujusdam  matrimonii,  et  de  possessioni- 
bus ex  illa  legitimitate  vel  nullitate  pendentibus.  Porro  Pon- 
tifex Episcopis  quidem  committit  judicium  de  causa  principali, 
idest,  de  valore  matrimonii;  quaestionem  vero  de  possessioni- 
bus ad  regem  remittit  : Nos  attendentes  quod  ad  regem  pertinet, 

nm  ad  Ecclesiam,  de  talibus  possessionibus  judicare,  ne  videamur 
juri  Regis  Anglorum  detrahere,  qui  ipsarum  judicium  ad  se  asserit 
pertinere,  fraternitati  vestrm  mandamus,  quatenus  Regi  possessio- 
num judicium  relinquentes,  de  causa  principali,  videlicet  utrum 
mater  prcedicti  R...  de  legitimo  sit  matrimonio  nata,  plenius  cog- ’ 
noscatis  et  causam  hujusmodi  terminetis.  Quis  non  videt  Pontifi- 
cem illum,  dum  tam  luculenter  causam  possessionum  ad  regem, 
non  ad  Ecclesiam  pertinere  pronuntiat,  aequivalenter  edixisse 
alteram,  de  valore  nempe  matrimonii,  non  minus  proprio 
jure,  ecclesiastico  foro  subjici?  Cum  ergo  in  praxi  et  disciplina 
ac  legislatione  sua  generali  nequeat  Ecclesia  quidquam  erro- 
neum aut  injustum  decernere,  et  sibi  ut  proprias  hoc  modo 
causas  matrimoniales  omnes  vindicaverit,  dicendum  causas 
illas  ad  ipsam  revera  exclusive  pertinere. 

Probatur  3°.  Ex  nuper  habita  in  consistorio  Pii  Papae  IX 
allocutione,  27  septembris  1 852  ; sic  orditur  allocutio  illa  : 

« Acerbissimum  vobiscum,  venerabiles  fratres,  hodie  commu- 
« nicamus  dolorem,  quo  jamdiu  intime  premimur  ob  maxima 
« et  nunquam  satis  lugenda  damna,  quibus  plures  abhinc  an- 
« nos,  catholica  Ecclesia  in  Neogranatensi  republica  miseran- 
« dum  in  modum  affligitur.  » 

Post  enumerata  autem  multa  a dicto  gubernio  in  detrimen- 
tum Ecclesi®  attentata , sic  prosequitur  Pontifex  : « Nihil  di- 
« cimus  de  alio  illo  decreto,  quo  matrimonii  sacramenti  mys- 
« terio  , digiiitate  , sanctitate , omnino  despecta  , ejusque 
« institutione  et  natura  prorsus  ignorata  et  eversa , atque 
« Ecclesiae  in  sacramentum  idem  potestate  penitus  spreta , 

« proponebatur  juxta  jam  damnatos  haereticorum  errores, 

« atque  adversus  catholicae  Ecclesiae  doctrinam,  ut  matrimo- 
« nium  tanquam  civilis  tantum  contractus  haberetur , et  in 
« variis  casibus  divortium  proprie  dictum  sanciretur,  omnes- 
« que  matrimoniales  causae  ad  laica  deferrentur  tribunalia,  et 
« ab  illis  judicarentur ; cum  nemo  ex  catholicis  ignoret  aut 
« ignorare  possit  matrimonium  esse  vere  et  proprie  unum  ex 
« septem  evangelicae  legis  sacramentis  a Christo  Domino  ins- 

« titutum,  ac  propterea  inter  lideles  matrimonium  dari  non 
« posse,  quin  uno  eodemque  tempore  sit  sacramentum  ; atque 
« idcirco  quamlibet  aliam  inter  Christianos  viri  et  mulieris, 

• praeter  sacramentum , conjunctionem,  cujuscumque  etiam 
« civilis  legis  vi  factam,  nihil  aliud  esse  nisi  turpem  atque 

• exitialem  concubinatum  ab  Ecclesia  tantopere  damnatum  ; 

« ac  proinde  a conjugali  foedere  sacramentum  separari  nun- 
« quam  posse ; et  omnino  spectare  ad  Ecclesiae  potestatem 
« ea  omnia  decernere,  quae  ad  idem  matrimonium  quovismodo 
« possunt  pertinere.  Atque  haec  omnia  omittimus,  propterea 
« quod  etiamsi  hae  leges  ab  aliquibus  e deputatorum  concilio 
« fuere  propositae,  tamen  plerique  deputati  ac  senatores,  Deo 
« bene  juvante,  easleges  rejiciendas  esse  decrevere. » (Inserta 
fuit  allocutio  illa  in  publicatione  periodica  la  Civilia  cattolica , 
n.  62,  anno  3,  tom-  11.) 

Ad  rem  prorsus  faciunt,  ut  patet,  ea  Pii  IX  verba , omnino 
spectare  ad  Ecclesiae  potestatem  ea  omnia  decernere  qnce  ad  idem 
matrimonium  quovismodo  possunt  pertinere : non  enim  luculentius 
exprimi  et  tenendum  declarari  poterat  quod  hic  sustinemus, 
omnes  scilicet  proprie  dictas  matrimoniales  causas  a foro  pen- 
dere ecclesiastico.  Nec  minus  aperte  pradictis  verbis  feritur 
erroneum  et  periculosissimum  systema  eorum  qui  saeculari 
principi  tribuunt,  saltem  tanquam  probabilem,  dirimentia 
matrimonii  impedimenta  constituendi  potestatem.  Si  enim  ea  - 
onmia  quae  ad  matrimoniiun  quovismodo  possunt  pertinere,  a 
jorisdictione  pendeant  ecclesiastica,  ab  eadem  procul  dubio 
pendebunt  omnia  etiam  impedimenta  dirimentia.  Magnam  au- 
tem inesse  consistorialibus  ejusmodi  allocutionibus  auctori- 
tatem dogmaticam  neminem  fugit.  Fiunt  enim  in  hunc  scopnm 
ut  totus  mundus  (quemadmodum  in  modo  citata  expresse  de- 
claratur) eas  cognoscat,  et  authentica  publicitate  donantur. 
Quamvis  autem  in  iis  Pontifex  novas  Mei  definitiones  non 
emittat,  emissas  tamen  tanquam  Ecclesiam  docens*interpre- 
tatur  et  declarat.  Ita  ut  temeritate  non  careat  hoc  modo  de- 
claratorum dogmatum  impugnatio. 

Eamdem  prsterea  doctrinam  omnino  tenendam  declarat 
prslaudatos  Pontifex  in  sua  ad  regem  Sardinis  epistola, 
19  Septembris  1852  (in  diario  YUniwrs  publicata,  22  decem* 
bris  1852) : 

« C’est  un  dogme  de  foi  que  le  mariage  a 6t6  61ev6  par 
« Jesus-Christ  Notre-Seigneur  la  dignit6  de  sacrement,  et 
« c’est  un  point  de  la  doctrine  de  l’£glise  catholique,  que  le 
« sacrement  n’est  pas  une  qualit^  accidentelle  surajout6e  au 
« contrat,  mais  qu’il  est  de  1’essence  m^me  du  mariage,  de 
« telle  sorte  que  1’union  conjugale  entre  des  chr^tiens  n’est 
« legitime  que  dans  le  mariage-sacrement,  hors  duquel  U n’y 
• a qu’un  pur  concubinage. 

« Une  loi  civile  qui,  supposant  le  sacrement  divisible  du 
« contrat  de  mariage  pour  des  cathoUques,  prdtend  en  rdgler 
« la  validitd,  contredit  la  doctrine  de  TEglise,  usurpe  ses  droits 
« inali^nables,  et,  dans  la  pratique,  met  sur  le  mSme  rang  le 
« concubinage  et  le  sacrement  de  mariage,  en  lessanctionnant 
« l’un  et  1’autre  comme  dgalement  Idgitimes. 

« La  doctrine  de  1'Eglise  ne  serait  pas  sauve,  et  les  droits 
< de  1’Eglise  ne  seraient  pas  sufSsamment  garantis  par  1'adop- 
« tion,  5 la  suite  de  la  discussion  qui  doit  avoir  lieu  au  Sdnat, 
« des  deux  conditions  indiqudes  par  les  ministres  de  Votre 
« Majestd,  savoir  : 1®  que  la  loi  reconnaitra  comme  valides  les 
« mariages  c^l^brds  r^gub^rement  devant  TEglise,  et  2®  que 
« lorsqu'un  mariage  dont  1'Eglise  ne  reconnait  pas  la  validitd 
« aura  6t6  cdldbrd , celie  des  deux  parties  qui  voudrait  plus 
« tard  se  conformer  aux  prdeeptes  de  1'Eglise  ne  sera  pas  te- 
« nue  de  pers6v6rer  dans  une  cohabitation  coudamnde  par  la 
« religion. 

« Quant  5 la  premi6re  condition,  ou  on  entend  par  mariages 
« valides  les  mariages  r^guli^rement  cdldbrds  devant  1’Eglise, 
« et,  dans  ce  cas,  non-seulement  la  distinction  de  la  loi  serait 
« superflue,  mais  il  y aurait  une  vMtable  usurpation  sur  le 
« pouvoir  legitime,  si  la  loi  civile  pretendait  connaitre  et  juger 
« des  cas  oii  le  sacrement  de  mariage  a ^t6  on  n'a  pas  4td 

« l^br^  r^guli^rement  demni  1’Eglise;  ou  bien  ou  entend  par 

■ mariages  valides  devant  1'Eglise  les  seulsmariages  contractas 
- rdgulierement,  cest-i-dire  conform^ment  aux  lois  civiles,  et, 

■ dans  cette  hypoth6se , on  est  encore  conduit  k la  violation 

• d’un  droit  qui  est  exclusivement  de  la  comp6tence  de  1’^, 
. glise. 

« Quant  h la  deuxi^me  condition , en  laissant  h 1'une  des 
« deux  parties  la  liberta  de  ne  pas  pers6v6rer  dans  une  co- 
« habitation  illicite,  attendu  la  nullit^  du  mariage  qui  n’au~ 

• rait  6t6  cd6br6  ni  devant  1’  Eglise,  ni  conform6ment  a ses 
« lois,  on  n'en  laisserait  pas  moins  subsister  comme  16gitime 
« devant  le  pouvoir  civil  une  union  condamn^e  par  la  rcli- 
«gion. 

« Au  reste,  les  deux  conditions  ne  d^truisent,  ni  Tune  ni 

• Tantre,  la  supposition  que  le  projet  de  loi  prend  pour  point 
X de  d^part  dans  toute  ses  dispositions,  savoir : que  dans  le 
X mariage  le  sacrement  est  s^par6  du  contrat , et  par  cela 
« m6me  elles  laisscnt  subsister  Topposition  d6j^  indiqu(§e 

• entre  ce  projet  de  loi  et  la  doctrine  de  TEglise  sur  le 
« mariage. 

« Que  G^sar,  gardant  ce  qui  est  k G^sar,  laissc  & 1’Eglise  ce 
« qui  est  & 1'Eglise ; il  n’y  a pas  d’autre  moyen  de  conciliation. 

• Que  le  pouvoir  civil  dispose  des  effets  civUs  qui  derivent  du 
« mariage,  mais  qu’U  laissc  TEglise  r^gler  la  validit^  du  ma- 
X riage  m^me  entre  chr6tiens.  Que  la  loi  civile  prenne  pour 

• point  de  d^part  la  validit^  ou  Tinvalidit^  du  mariage  comme 
X TEglise  les  d^termine,  et  partant  de  ce  fait,  qu’elle  ne  peut 

• pas  constituer  (cela  est  hors  de  sa  spb^re),  qu’clle  en  rbgle 
X les  effets  civils.  » 

Probatur  4*.  Ex  communi  probatorum  doctorum  senten- 
tia. Si  qui  enim  reperiantur  qui  causas  omnes  matrimoniales 
proprie  dictas  ad  forum  ecclesiasticum  non  referant,  ii  simul 
reperientur  de  eo  numero  esse,  vel  quorum  Ubri  auctoritate 
Apostolica  confixi  sunt,  ut  Marcus  Antonius  de  Dominis,  Lau- 
aoins,  Van  Espen  et  alii  similes;  vel  quorum  scripta  jansenis- 

ticam  aut  Gallicanismi  parlamentarii  labem  aperte  redolent ; 
vel  remotioris  aevi  qui,  re  uundum  ia  scholis  plene  eliquata, 
scripserunt ; qui  tamen  ultimi  pauci  numerantur. 

Probatur  5°.  Ex  eo  quod  causae  matrimoniales  proprie 
dictae , inter  causas  vere  spirituales  reputandae  sint.  — Nam 
causae  matrimoniales  proprie  dictae , sunt  illae  quae  versantur 
circa  ipsummet  matrimonium,  seu  circa  ipsummet  contractum 
matrimonialem,  non  vero  circa  solemnitates  matrimonio  extrin- 
secas.  Jam  vero  contractus  matrimonialis  fidelium  est  quid  sa- 
crum seu  spirituale : nam  ille  contractus  est  certissime  materia 
sacramenti,  atque  adeo  sacramenti  aliqua  pars : porro  pars 
qumlibet  sacramenti  est  aliquid  sacrum  seu  spirituale.  Imo 
prsdictus  fidelium  contractus  est  simul  totum  sacramentum : 
nam  ita  tenendum  est , si  nullum  existere  possit  inter  fideles 
matrimonium , quod  non  sit  simul  sacramentum ; atqui  hanc 
esse  catholicam  doctrinam  declaravit  Pius  IX  in  citata  allocu- 
tione his  verbis : Cum  nemo  ex  catholicis  ignoret  aut  ignorare  pos- 
sit... inter  fideles  matrimonium  dari  nonposse,  quinvno  eodemque 
tempore  sit  sacramentum;  atque  id  circo  quamlibet  aliam  inter 
Christianos  viri  et  mulieris  praeter  sacramentum  conjunctionem... 
nihil  aliud  esse  nisi  turpem  atque  exitialem  concubinatum.  Si  ergo 
matrimonium  fidelium  sit  necessario  et  indivisim  ipsummet 
sacramentum,  est  profecto  res  sacra  et  spiritualibus  annume- 
randa. Cum  ergo  superiori  capite  probatum  sit  ad  forum  ec- 
clesiasticum pertinere  de  rebus  sacris  seu  spiritualibus  judi- 
cium, eidem  foro  causae  matrimoniales  proprie  dictaj  tribuendae 
sunt. 

Propositio  II*.  — Causw  matrimoniales  improprie  dictee,  quee 
nempe  versantur  circa  res  temporales  et  substantioe  matrimonii  ex- 
trinsecas,  ad  forum  sxcidarejure  proprio  pertinent.  — « Quia,  ait 
« Schmalzgrueber,  haec  nihil  spirituale  continent.  » (In  titulum 
de  Judiciis,  n.  53.)  Unde  nihil  obstat  quin  saecularis  princeps, 
et  de  iis  causis  cognoscat,  et  justis  legibus  de  iis  decernat.  Quod 
etiam  positive  constat  ex  modo  citata  decretali  Alexandri  III, 
in  qua  ad  regem,  non  ad  Ecclesiam  pertinere  pronnntiatur 


Digilized  by  Googie 


PABS  PRIMA. 


89 


qaaestio  de  possessionibus,  licet  cum  quaestione  de  valore  ma- 
trimonii colligata. 


CAPUT  IV. 

DE  CADSIS  TEMPORALIBUS  QUiE,  RATIONE  PERSON.E  CONTRA  QUAM 
PROPONUNTUR,  FIUNT  ECCLESIASTICE,  — SEU  DE  CAUSIS  TEM- 
PORALIBUS CLERICORUM. 


Causas  contra  clericos  intentatas,  quantumvis  caeteroquin 
temporales,  ad  forum  ecclesiasticum  pertinere,  tradit  commu- 
nis doctorum  catholicorum  sententia. 

« Indubitabilis  apud  omnes  catholicos  veritas  est  (ait  Schmalz- 
« grueber,  in  titulum  de  Judiciis,  n.  73),  quae  docet  clericorum 
«personas  a jurisdictione  saeculari  exemptas  esse.»  Unde 
vero  clericis  oriatur  illud  fori  privilegium,  an  ex  jure  divino, 
an  cx  propria  ita  statuendi  Ecclesiae  potestate,  an  ex  quadam 
dumtaxat  principum  saecularium  concessione,  magni  momenti 
quaestio  est,  quam  fuse  expendimus  in  tractatu  de  Jure  Ecclesiae 
relative  ad  potestates  civiles.  Ibi  nempe,  agendo  de  Ecclesiae  im- 
munitatibus, ostendimus  1°  nulla  theologica  nota  carpi  debere 
opinionem  quorumdam  catholicorum  doctorum,  qui  docent  ex 
mera  dumtaxat  principum  concessione  suum  clericis  obvenisse 
fori  privilegium  in  causis  temporalibus  ; modo  tamen  simul  sus- 
tineatur, non  posse  Ecclesiam  hoc  jure  semel  accepto  unquam 
legitime  spoliari  (posse  enim  principes  hoc  privilegium  repetere, 
communiter  a doctoribus  catholicis  tanquam  omnino  falsum 
reprobatur) ; et  modo  praedicta  opinio  Romanum  Pontificem 
non  comprehendat : « Inter  catholicos,  ait  Suarez,  Palatius  as- 
« serere  ausus  est  Papam  non  esse  exemptum  a potestate  civili 
« jure  divino  vel  canonico,  sed  jure  tantum  civili,  seu  ex  privi- 
« gio  imperatorum. ..  Idem  sentit  de  aliis  ecclesiasticis,  et  nihil 
« singulare  Pontifici  quoad  hoc  privilegium  attribuit.  Verumta- 
> mcu  haec  sententia,  quatenus  totum  hoc  privilegium  revocat  in 


Digilized  by  Googie 


90 


TRACTATUS  DE  JUDiatS. 


« solam  donatioaem  imperatorum,  etiam  de  aliis  clericis  Summo 
«Pontifici  inferioribus,  perniciosa  est  et  minime  probanda...; 
« de  Summo  autem  Pontifice,  omnino  reprobanda  et  minime 
« toleranda  est.  » [Defensio  fidei,  lib.  4,  deimmun.  Ecel.,  cap.  4, 
n.  2.)  2®  Ibidem  probamus,  dictam  opinionem,  quae  clericade  fori 
privilegium  a sola  imperatorum  concessione  repetit,  etsi  ne- 
queat censura  theologica  percelli  (eo  quod  nonnulli  scholae  doc- 
tores  ei  patrocinentur,  et  nondum  expresse  ab  Ecclesia  dam- 
nata fuerit),  esse  tamen  omnino  falsam,  perniciosam  (1)  et 
deserendam ; veram  autem  in  hac  re  esse  doctrinam,  quae  jure 
divino  a potestate  saeculari  exemptos  in  causis  temporalibus 
clericos  defendit.  Ne  ergo  bis  eadem  in  nostris  institutionibus 
occurrant,  ad  citatum  tractatum  nostrum  gravissimam  hancce 
quaestionem  remittimus. 


CAPUT  V. 

DE  CAUSIS  TEMPORAUBUS  QU>C  AD  FORUM  ECCLESIASTICUM  PER- 
TINEICr  RATIONE  NEGUGEKTLE  &ECULARIS  JUDICIS. 


Propositio  I*.  — Si  justitiam  administrare  negligat  saecularis 
potestas,  causa,  licet  mere  temporalis,  ad  forum  ecclesiasticum  le- 
gitime defertur.  — Ita  canonistae  communiter  dum  interpre- 
tantur decretalem  Licet  Innocentii  IU  (capite  10,  tituli  2, 
libri  2 decretalium).  Probatur  autem  1®  ex  dicta  decretali, 
seu  ex  eo  quod  Ecclesia , quae  per  disciplinam  suam  universa- 
lem nihil  indebitum  sibi  tribuere  potest,  hanc  revera  potesta- 
tem sibi  de  facto  vindicet  per  illud  decretum  inter  leges 


(1)  Potest  aliqua  proposiUo , quin  ipsi  ulla  inuratur  censura  theologica , impu- 
gnari tanquam  falsa  et  perniciosa.  Scriptor  nempe,  qui  ratiociniorum  suorum  serie 
devenit  ad  hanc  conclusionem,  trgo  faUa  eit  et  perniciosa  illa  propositio,  non 
censetur  notam  theologicam  inurere,  sed  dumtaxat  quid  ipse  sentiat  exprimere, 
salva  cqiinioais  eontrarue  libertate. 

imiversales  insertum  : sic  nempe  decernit  Innocentius  IU  ad 
Vercellensem  Episcopum  scribens : 

« licet  ex  suscepto  servitutis  officio  simus  omnilnis  in  jnsti> 

• tia  debitores,  sic  tamen  in  jure  suo  nos  quibusdam  convenit 
« providere,  ne  aliis  injuriam  facere  videamur ; ne,  quod  ab- 

< sit,  inde  sumatur  materia  scandali,  unde  provida  debet  con- 
« sideratione  sedari.  Ex  insinuatione  sane  dilectorum  filiorum 

< consulum  communis  Vercellensis  nos  noveris  accepisse, 

• quod  cum  de  singulis  quaestionibus,  quae  motae  fuerant  con- 
« tra  eos  coram  consulibus  justitiae , juxta  consuetudinem 
« approbatam  velint  cuilibet  conquerenti  justitiae  plenitudi- 
« nem  exhibere,  laici  quidam  ut  eorum  jurisdictionem  eva- 
« cuent,  et  fatigent  eos  laboribus  et  expensis  super  rebus  quae 
« judicium  ecclesiasticum  non  requirunt,  litteras  Apostolicas 
« impetrant ; et  sic,  praeter  jurisdictionem  consulum  quam  me> 
« ruerant,  eos  cogunt  multipliciter  laborare.  Volentes  igitur 
« sic  eorum  utilitati  consulere,  ne  patiamur  justitiam  aliorum 
« deperire,  mandamus  quatenus,  si  quando  a laidsVercellen- 
« sibus  litteras,  super  rebus  praecipue  quae  forum  saeculare 
« contingunt,  a Sede  Apostolica  contigerit  impetrari,  decernas 
« auctoritate  nostra  irritas  et  inanes,  dummodo  consules  et 
••  Commune  de  se  conquerentibus  in  judicio  saeculari  exM> 
« beant  justitiae  complementum. 

■ liceat  tamen  ipsis  qui  sub  eisdem  consulibus  taliter  duxe* 

• rint  contendendum,  si  se  in  aliquo  senserint  praegravati,  ad 

• tuam  (sicut  hactenus  servatum  est)  vel  ad  nostram  a malue- 
- rint  audientiam  appellare ; hoc  praesertim  tempore,  quo  va- 
« cante  imperio  ad  judicem  saecularem  recurrere  nequeunt, 
«quia  superioribus  in  sua  justitia  opprimuntur.  Si  vero  con- 
« soles  justitiae  tanqnam  merito  suspecti  fuerint  recusati,  co* 

« ram  arbitris  communiter  electis,  de  causa  suspicionis  agatur ; 

« quae  si  probata  fuerit  esse  justa,  ad  te,  vel  ad  Nos  pro  jus- 

• titia  recurratur,  sicut  superius  est  expressum.  » Notandum 
sedulo  est  qua  dc  causa  haec  decretalis  prodierit.  In  judicium 
vocabantur  consoles  et  Commune  (la  commune)  Vercellensium, 


Digilized  by  Googie 


92  TRACTATUS  DE  JUDICIIS. 

super  rebus  temporalibus ; quse  proinde  pertinebant  ad  judi- 
ces saeculares  ordinarios  hnjus  loci,  consules  justitice  ibi  nun- 
cupari solitos.  Actores  autem  tentabant  declinare  hoc  or- 
dinarium tribunal , ut  causam  ad  ecclesiasticum  judicem 
pertraherent ; et  in  hunc  scopum  litteras  Apostolicas  impetra- 
verant. Id  quidem  tanquam  abusivum  corrigit  Pontifex,  de- 
cernens praedictas  Apostolicas  litteras,  si  quando  impetrentur, 
fore  irritas ; at  simul  decernit  causam  quibusdam  in  casibus 
ad  forum  ecclesiasticum  esse  deferendam  : si  nempe  consules 
justitiae,  id  est,  ordinarii  judices  saeculares,  merito  tanquam 
suspecti  recusentur,  vel  justitiam  postulantes  opprimant,  et  non 
sit  superior  judex  saecularis  qui  eos  corrigat  et  ad  quem  re- 
curri possit.  Inde  autem  sequitur  generatim  ad  forum  eccle- 
siasticum transire  causam,  quando  a saeculari  potestate  obth 
neri  nequit  justitia. 

Probatur  2°.  Kx  fine  Ecclesiae  proprio.  Probavimus  nempe 
supra,  capite  hujus  sectionis  primo,  eas  causas  foro  ecclesias- 
tico esse  adseribendas , quas  Ecclesiae  jurisdictioni  subjici 
necesse  atque  opportunum  est,  ut  finem  sibi  proprium  Ecclesia 
convenienter  assequatur.  Porro  ad  bonum  spirituale  fidelium 
pertinet  ut  ipsis  de  materia  etiam  mere  temporali  btigantibus 
justitia  reddatur : si  ergo  judex  saecularis,  ad  quem  tales  causae 
pertinent,  justitiam  exercere  negligat,  necesse  est  ut  Ecclesia 
ejus  defectum  supplere  possit ; et  censeri  debet  talis  potestas 
Ecclesiae  a Christo  data. 

Propositio  II*.  — Ut  causa  temporalis  ad  forum  ecclesiasti- 
cum de  jure  transeat,  non  sufficit  negligentia  judicis  scecularis  in- 
ferioris, sed  requiritur  etiam  negligentia  judicis  scecularis  superio- 
ris.— Quaestionem  sic  ponit  Schmalzgrueber  (in  titulum  de 
Judiciis,  n.  58)  : « Quorum  judicum  saecularium  negligentiam 
« supplere  judex  ecclesiasticus  possit?  » Ad  quam  ita  res- 
pondet : « Aliqui  quidem  loquuntur  generaliter  : melius  tamen 
« videntur  sentire  qui  distinguunt  inter  magistratus  et  judices 
« saeculares  qui  superiorem  in  temporadibus  non  cognoscunt, 
« et  inter  eos  qui  talem  superiorem  cognoscunt.  De  prioribus 

« affirmant ; de  posterioribus  negant , sed  volunt  horum  negli- 
« gentiam  a superiore , quem  recognoscunt  in  temporalibus, 
< supplendam  et  corrigendam  esse  : qui  si  et  ipse  in  defectu 
« supplendo  aut  inferiore  corrigendo  negligeus  sit,  tunc  pri- 
« mum  recurrendum  ad  Ecclesiam.  Ita  Innocentius  IV  (in 
« caput  Licet  10,  de  Foro  competenti,  u.  1),  Abbas,  Oliva,  Sua- 
« rez  [de  Censuris,  disp.  20,  sect.  1,  a n.  15),  Eugel,  Konig, 
« et  alii  ab  his  citati.  Ratio  est  quia  Ecclesia  administrationi 
« justitiae  in  temporalibus  se  non  intromittit,  quando  recursus 
« est  ad  superiorem  qui  inferioris  defectum  supplere  potest  et 
« vult.  Casu  autem  quo  nullus  est  superior  ad  quem  recurra- 
« tur,  ad  bonum  spirituale  pertinet  ut  justitia  administretur ; 
« ac  per  consequens  id  fieri  potest  per  potestatem  spiritualem, 
« cpiae  superior  est,  cuique  onmia  temporalia  in  ordine  ad  suum 
• finem  servire  debent.  • 

Propositio  III*. — Ad  scecularem  potestatem  non  pertinet  eccle- 
siastici judicis  negligentiam  supplere  in  causis  ecclesiasticis.  — 
Probatur  1“  decretali  Qualiter  Inuocentii  III,  in  qua  sic  legitur : 
nec  pro  defectu  justitiai,  clerici  trahantur  a laicis  ad  judicium  sce- 
culare,  quod  omnino  fieri  prohibemus  (capite  Qualiter  17,  tituli 
de  Judiciis  1 , libri  2 decretal.).  Ergo  per  legem  quae  in  univer- 
salem disciplinam  transiit  sibi  vindicavit  Ecclesia  potestatem 
prohibendi  ne  saecularis  potestas,  in  casu  deficientis  ex  parte 
judicis  ecclesiastici  justitiae,  cognosceret  de  causis  etiam  tem- 
poralibus clericorum  : quae  prohibitio  a fortiori  intelligenda  est 
de  causis  quibuslibet  spiritualibus.  Cum  ergo,  ut  saepe  dic- 
tum est , non  possit  Ecclesia  per  modum  universalis  legis  et 
disciplinae  quidquam  injustum  sibi  usurpare,  dicendum  ad  jus 
Ecclesiae  pertinere,  ut  saecularis  potestas  non  sese  immisceat 
causis  ecclesiastici  fori  propriis,  etiamsi  judex  ecclesiasticus 
a recte  exercenda  justitia  deficeret. 

Probatur  2°.  Ex  bulla  Coence  et  aliis  ejusmodi  universaUbus 
decretis,  in  quibus  tanquam  summum  flagitium  reprobatur  et 
gravissimis  censuris  coercetur  quilibet  recursus  ad  potestatem 
saecularem  in  causis  ecclesiasticis.  Si  enim  fas  esset  principi 

sscolari  de  hnjasmodi  caasis  cognoscere,  in  casa  negligenter 
ant  nequiter  administratie  a judice  ecclesiastico  justitiae,  nul- 
latenus peccaret  qui , apud  tribunal  eccle^ticum  justitiam 
non  obtinens , ad  saeculare  recurreret.  Cum  ergo  per  suam 
universalem  disciplinam  contrarium  statuerit  et  sanxerit  Ec- 
clesia, certum  est  praedicta  facultate  carere  potestatem  saecu- 
larem. 

Probatur  3“.  Ex  fine  utrique  potestati  proprio.  Nam  ideo 
Deus  voluit  homines  super  terram  abquantisper  degere , ut , 
rectam  fidem  docente  et  sacramenta  dispensante  Ecclesia,  su- 
pernaturalem  visionis  intuitivae  beatitudinem  mereantur  et 
consequantur.  Ad  quod  tanquam  medium  praerequiiitur,  ut 
necessarias  ad  vivendum  temporales  res,  et  sufBcientem  quan- 
dam  tranquillitatem  et  securitatem  temporalem  habeant.  Com- 
moda autem  haec  temporalia  illis  tribuere,  est  proprius  socie- 
tatis civilis  finis.  Ex  intento  ergo  Dei  in  constituenda  atraqne 
societate , finis  unius  (id  est  saecularis) , fini  alterius  (id  est 
ecclesiasticae)  subordinatur.  Ex  subordinatione  autem  finium, 
sequitur  ipsa  societatem,  subordinatio.  Jam  vero  absurdam  est 
potestatem  quae  alteri  subordinatur  posse  illius  judicia  refor- 
mare, illam  corrigere,  propriasque  ipsius  causas  ad  se  tra- 
here. Si  enim  id  valeret  saecularis  potestas,  jam  non  ipsa  ec- 
clesiasticae, sed  ipsi  ecclesiastica  subordinaretur. 

Attento  ergo  utrique  potestati  proprio  fine,  recte  quidem 
concluditur  posse  Ecclesiam,  ratione  boni  spiritualis  fideliam, 
negligentiam  sscularis  potestatis  in  causis  temporabbus  juste 
judicandis  supplere;  atvero  perperam  concluderetur  saecula- 
rem vicissim  principem  idem  quoad  ecclesiasticas  causas  posse : 
hoc  ipso  quippe  tolleretur  finium  utriusque  potestatis  subor- 
dinatio. Ea  autem  de  qua  loquimur  subordinatio,  minime  im- 
pedit quin  utraque  societas  a Deo  immediate  instituta  fuerit, 
et  sua  utrique  sintproprta  jura,  a Deo  et  nou  ab  altera  accepta. 
Unde  saecularis  potestas,  licet  Ecclesiae  subordinata  in  iis  quae 
requirit  bonum  spirituale  hominum,  nequaquam  est  minister 
tantum  aut  pars  alterius ; sed  est  ab  ea  omnino  distincta,  et 

omnino  remanet  ipsi  vera  independentia  quoad  proprietatem  sno> 
mm  jurinm  (quia  ea  habet  a Deo  non  ab  Ecclesia),  licet  inde* 
pendens  non  sit  quoad  subordinationem  in  iis  quae  finem  Eccle* 
uae  proprium  simul  attingunt.  Quod  vide  fusius  expositum  in 
ineis  tractatibus  de  Jure  litwrgico,  et  de  Jure  Ecclesias  relative  ad 
civiles  societates. 

Praeterea  nemo  non  videt,  quot  perpetuis  periculis  et  per* 
turbationibus  quateretur  Ecclesia  , si  laica  potestas , sub 
pretextu  quod  neque  inferiora  tribunalia  ecclesiastica,  ne- 
que ipse  Papa  justitiam  recte  in  causis  ecclesiasticis  exer- 
ceant, posset  eas  causas  sibi  vindicare  et  supremo  judicio 
definire.  Saepe  saepius  enim  saeculares  principes  pro  infenso 
suo  in  Ecclesiam  animo,  aut  jam  titubante  eorum  catholica 
fide,  injustas  vocarent  ecclesiasticas  sententias,  quae  injustas 
minime  essent.  Saepe  saepius  ipsorum  de  rebus  sacris  et  de 
causis  spiritualibus  sententiae  schismati  et  haeresi  faverent. 

Praeterea  semper  poterit  Sedes  Apostolica  saecularis  principis 
in  causa  ecclesiastica  judicium  judicare ; quia  haec  causa , an 
competenter  et  juste  pronuntiaverit  saecularis  potestas  circa 
res  ad  jurisdictionem  ecclesiasticam  pertinentes,  est  et  ipsa 
causa  ecclesiastica.  Unde  si  admittatur  in  Papa  et  principe 
reciproca  potestas  alter  alterius  judicia  reformandi , nullus 
dari  poterit  conflictui  finis,  sed  aeterna  remanebit  statuta 
pugna.  Potest  quidem  admitti,  et  admittenda  probatur  Ec- 
clesiae potestas  judici  saeculari  supplendi,  quando  id  requirit 
spirituale  fidelium  bonum ; et  hinc  summus  ordo  : atvero  ad- 
mitti nequit  reciproca,  quia  inde  summa  confusio,  quam  vo- 
luisse Deum  supponi  nequit. 

Hinc  omnino  concludenda  illegitimitas  appellationum  tan- 
quam  ab  abusu,  a sententia  ecclesiastica  ad  saecularem  princi- 
pem ; sed  haec  ad  tractatum  de  Jure  Ecclesias  relative  ad  socie- 
tates  civiles  remittimus. 

Objicies  1°.  Admissa  hujusmodi  doctrina,  nullum  remaneret 
remedium,  tasn  quo  judex  ecclesiasticus,  et  etiam  ipse  Papa 
ad  quem  recurreretur,  ex  errore  aut  nequitia  inique  prouun- 

tiaret ; qui  tameu  casus,  etiam  quod  Papatn  dari  potest,  cum 
iu  causis  particularibus  judicialiter  expediendis,  neque  infalli- 
bilis neque  impeccabilis  sit.  — Respondeo  primo,  casum  raris- 
sime eventurum,  ut  satis  patet.  Secundo,  a doctrina  opposita 
non  tolli  inconveniens,  sed  multiplicari.  Tertio,  posse  catholi- 
cos principes  cum  debita  reverentia  Romanum  Pontificem  ad- 
monere et  deprecari,  ut,  quod  ipsis  videtur  injuste  judicatum, 
dignetur  ad  examen  revocare  et  corrigere;  quod,  ordinarie 
saltem,  plane  sufiiciens  remedium  erit.  Quarto,  si  quando  ta- 
meu casus  ille  injusti  papalis  judicii  occurrat,  inconveniens 
esse  patienter  ferendum , utpote  cui  nullo  remedio  obviari 
posse  in  hoc  mundo  voluit  Deus.  Parti  autem  oppressae  patien- 
tia hujusmodi  majora  bona  conferet  quam  si  causa  vicisset. 
Quinto,  caeterum  id  commune  esse  cuilibet  supremae  in  suo 
genere  humanae  potestati,  quae  semper  fallibilis  et  peccabilis 
remanet,  et  cujus  tameu  judicia  a superiore  corrigi  nequeunt, 
cum  ex  hypothasi  superiorem  in  terris  non  habeat.  Unde  Ec- 
clesia, non  quaelibet  injusta  judicia  supremae  saecularis  potes- 
tatis corrigit,  sed  quando  tantum  id  requirit  bonum  spirituale 
fidelium ; iu  caeteris  partem  oppressam  ad  patienter  ferendum 
exhortans.  Unde  inanis  prorsus  est  objectio. 

Objicies  2“.  iEquum  videtur  ut,  sicut  potest  Papa  judici  sae- 
culari supplere  iu  causis  temporalibus  quando  id  requirit  bo- 
num spirituale  fidelium,  ita  possit  princeps  supplere  judici 
ecclesiastico  iu  causis  ecclesiasticis,  quaudo  id  requirit  bo- 
num temporale  subditorum  civium.  — Respondeo  id  quidem 
aequum  fore  si  neutra  potestas  alteri  subordinaretur,  et  posset 
utraque,  quod  suum  finem  aliquo  modo  tangit,  pari  jure  sibi  ju- 
dicandum vindicare  et  definire  : at  tunc  Deus  perpetuum  in 
mundo  Manichaeismum  aeternamque  pugnam  instituisset.  Imo 
haec  utraque  potestas  nulli  potestati  aequivaleret,  cum  eadem 
causa  supponatur  utriusque  finem  proprium  tangens , ac 
proinde  ad  utriusque  forum  pertuiens,  ac  proinde  nequeat  ab 
altera  potestate  sine  injuria  alterius  dirimi.  Porro  non  posse 
judicare  causam  sine  injuria  alterius  jurisdictionis,  est  simpli- 

citer  non  habere  potestatem  illam  causam  judicandi.  Admit- 
tenda ergo  inter  duas  potestates  praefata  subordinatio ; et  tunc 
non  aequum,  sed  iniquum  deprehenditur,  quod  in  objectione 
proponitur. 

Objicies  3".  Canonem  Nos  si  incompetenter  (41,  causae  2, 
quaestionis  7)  in  quo  Leo  Papa  IV  sic  Ludovicum  imperatorem 
alloquitur  : Nos  si  incompetenter  aliquid  egimus,  et  in  subditis 
justce  legis  tramitem  non  conservavimus,  vestro  ac  missorum  ves- 
trorum cuncta  volumus  emendare  judicio.  Et  postea  mitti  ab  im- 
peratore postulat  judices,  testans  se  velle  ab  cis  examinari  et 
judicari.  Ergo  agnovit  Leo  IV  ad  saecularem  potestatem  perti- 
nere de  causis  ecclesiasticis,  imo  et  in  ipsum  Papam,  senten- 
tiam ferre.  — Bespondeo  praedictum  Pontificem  sese,  ex  hu- 
militate et  ut  suspiciones  et  querelas  contra  ipsum  ortas 
melius  repelleret,  submisisse  judicio  imperatoris  arbitrario, 
non  autem  coactivo.  Potest  autem  quilibet  superior  sibi  assu- 
mere subditos  suos  tanquam  arbitros  ad  examinandam  accu- 
sationem contra  ipsum  prolatam,  quin  per  hoc  ullam  eorum 
in  seipsum  jurisdictionem  agnoscat.  Non  dixit  Leo  IV,  vestro 
debemus  emendare  judicio,  sed  volumus;  utique  libere  : nam 
si  noluisset,  tale  judicium  sibi  vindicare  non  potuisset  impe- 
rator. Atque  idem  dicendum  veuit  de  quibusdam  aliis  Boma- 
nis  Pontificibus,  qui  simile  humilitatis  exemplum,  ob  majus 
animarum  bonum,  exhibere  voluerunt. 

Objicies  i”.  Canonem  Filiis  (31,  causae  16,  quaestionis  7)  in 
quo  sic  decernit  concilium  Toletanum  IX  : Quod  si  talia  Epis- 
copus agere  tentet,  metropolitano  ejus  heee  insinuare  procurent.  Si 
autem  mctropolitanus  talia  gerat,  regis  hwc  auribus  intimare  non 
differant.  Ergo  agnoscitur  potestas  regis  mctropolitanum  judi- 
candi, iu  causis  de  quibus  hoc  canone  agitur,  id  est,  in  casu 
quo  bona  Ecclesia  dissipasset.  — Bespondeo  ^n;no ; stabilivi- 
mus supra,  posse  principem  saecularem  a Sede  Apostolica  dele- 
gari ad  dirimendas  causas  ecclesiasticas;  nec  improbabile  est, 
tempore  quo  liic  canon  conditus  est,  Hispania  reges  solitos 
fuisse,  ex  tali  delegatione,  quadam  jurisdictionis  ecclesiastica 
1.  7 

jura  exercere  : quo  posito,  mirum  non  est  decerni,  ut  ad  re- 
gem perferantur  accusationes  de  metropolitanis,  bona  ecclesia- 
rum dilapidantibus.  Inde  autem  non  probatura  patribus  Tole- 
tanis agnitam  fuisse  in  rege  veram  et  ipsi  propriam  de  talibus 
causis  cognoscendi  potestatem.  Respondo  secundo : velle  qui- 
dem dictum  concilium  ut  tales  accusationes  regis  auribus  inti- 
mentur ; an  autem  ut  eas  ipse  per  se  judicet,  an  vero  tantum 
ut,  tanquam  Ecclesia;  defensor,  curet  eas  a judicibus  legitimis 
dirimi,  non  exprimit  synodus ; et  nihil  impedit  quin  in  poste- 
riori sensu  verba  canonis  inteUigantur.  Respondeo  tertio : ca- 
nonem  supra  citatum  qualiter,  expresse  deeernere  ne  clerici 
trahantur  a laicis  ad  judicium  saculare.  Unde  si  admittendus 
esset  contrarius  in  lege  Toletana  sensus,  lex  Ula  censeri  debe- 
ret quoad  hoc  per  legem  pontificiam  qualiter  correcta. 

Objicies  5”.  Caput  Si  quis  (2,  de  Regularibus  31,  libri  3 decre- 
talium), in  quo  supponitur  in  causa  quadam  ecclesiastica  recla- 
mari posse  ad  principem,  aut  proprium  Episcopum,  vel  ad  missum 
dominicum.  — Respondet  Glossa,  et  post  ipsam  canonistac,  ibi 
per  principem  iutelligi  Papam.  Sed  etiamsi  per  principem  intel- 
Ugenda  esset  saecularis  potestas,  et  per  missos  dominicos  legati 
regii,  rediret  sub  objectione  pracedenti  allata  responsio ; ni- 
mirum tunc  temporis  eam  extitisse  Ecclesiam  inter  et  impe- 
rium concordiam,  ut  ex  tacita  et  usu  inducta  Sedis  Apostolicae 
delegatione,  nonnulla  de  facto  competeret  saecularibus  princi- 
pibus jurisdictio  ecclesiastica;  at  vero  nequaquam  proprii  et 
ordinarii  ipsorum  juris  id  fuisse,  sed  concessi  et  delegati. 

Item  objici  solet  quaedam  lex  Justiniani ; sed  Justinianus  in 
hac  re  nullam  auctoritatem  habet ; eumque  sibi  indebita  quan- 
doque tribuisse  satis  notum  est. 

Item  objicitur  praxis  Galliae,  Hispaniae,  etc. , vi  cujus  reges  de 
causis  ecclesiasticis  cognoscunt : sed  haec  praxis,  vel  privilegio 
Sedis  Apostolicae  nititur,  vel  injusta  et  abusiva  dicenda  est. 

CAPUT  VI. 

AH  Et  QUATESOS  CACS.®  DE  PUBLICA  JUVEMTUTIS  EDUCATIONE, 
HECNON  DE  EJUSDEM  INSTRUCTIONE,  TUM  RELIGIOSA,  TUM 
ETIAM  LITTERARU  ET  SCIENTIFICA,  AD  FORUM  ECCLESIASTICUM 
PFJRTIHKANT. 

Propositio  I*.  — Per  plura  sceevla  generalis  fuit  persuasio 
publicam  juventutis  educatio^n,  ejusdemque  instructionem,  tum 
religiosam,  tum  etiam  litterariam  et  scientifkam.  Ecclesiae  aucto- 
ritati subjacere.  — Pactum  istud  probant  documenta  innu- 
mera, e quibus  sequentia  transcribimus  : 

« Les  universitas  sont  des  compagnies  de  maitres  et  d’6co- 

• liers,  6tablies  depuis  environ  l’an  1 200,  pour  la  commodit6 
« des  Studes...  Le  pape  Innocent  III  fut  le  premier  qui, 

• dans  des  bulles  qu’il  donna  pour  6tablir  une  police  entre  les 
« maitres  de  ces  dcolcs,  les  qualida  dCunivcrsites;  en  quoi  il 
« fut  suivi  par  Honorius  HI,  Innocent  IV...  En  12i  i,  on  pei> 
« mit  aux  maitres  ou  docteurs  6s-arts  d’cnscigner  partout  ob 
« iis  voudraient,  et  dans  les  maisons  qu’ils  trouveraient  plus 
« commodes,  ce  qui  formait  autant  de  p6dagogies  on  pen- 
« sions.  Ces  p6dagogues  ou  maitres  6taient  la  plupart  eccle- 

• siastiques.  Iis  enscignaient  la  grammaire  et  les  humanitas. 
« A l’6gard  de  la  rhdtorique,  il  y avait  des  maitres  qui  fai- 
« saient  particuli6rement  profession  de  Penseigner.  Les  6coles 

• de  philosophie  a Paris  dtaient  h la  rue  du  Fouarre.  Chaqne 

• nation  avait  les  siennes.  On  ne  comraenca  h enseigner  la 

• philosophie  dans  les  coUeges  que  vers  le  milieu  du  quin- 
« zi6me  sifecle,  lorsqu’on  y admit  des  pensionnaires  autres  que 

• des  boursiers  et  qu’on  y ouvrit  des  classes  publiques  pour 
« la  grammaire,  les  humanitas  et  la  rh6torique. 

« Le  chanceUer  de  Notre-Dame  avait  seul,  au  commence- 
« ment,  Pinspection  sur  toutes  les  ecoles. . . Ce  qui  confirme 

« bien  que  Tuniversit^  tire  son  origine  de  l’4cole  de  T^glise 
« cath^drale  de  Paris.  Lcs  6coles  publiques  s’6tant  6tendues 
« sur  la  montagne  de  Saintc-Genevifeve,  l’abb6  protendit  que 
•>  cellcs-ci  d6pendaicnt  de  lui ; et  de  Ii  vient  1’usage  que  le 
« chancelier  de  Sainte-Geneviive  donnc  la  b6n(5dictiou  de 
« licence  (ou  partage  1’inspeclion  et  la  pr^sidence  des  exa- 
« mens)  dans  la  facultd*  des  arts,  concurremment  avec  le 
• chancelier  de  1’dglise  de  Paris,  chacun  pour  les  colleges  de 
« leurlot,  et  iis  changent  de  lot  alternativcment...  Lespre- 
« miers  statuts  de  l’universitd  furent  dressds  en  1215,  par 
« Eobert  de  Courcon,  legat  du  Sauit-Sidge.  » (Fleury,  Insti- 
tution  au  droit  ecclesiastique,  tom.  1,  chap.  20.)  Ergo  ante 
Parisiensis  universitatis  institutionem , scholas  ibi  regebat 
ecclesiastica  auctoritas,  cancellarius  nempe  Ecclesiae  cathe- 
dralis  sub  Episcopo.  Eadem  postea  auctoritate,  nempe  Apos- 
tolica,  instituitur  universitas,  et  ejus  conduntur  statuta  ; 
penesque  eamdem  auctoritatem  permanet  scholarum,  magis- 
trorumque inspectio,  et  tota  denique  juventutis  educandae  et 
litteris  scientiisque  imbuendae  ratio.  Nullas  vero  sibi  partes  in 
hac  re  vindicat  saecularis  potestas. 

Quod  expressius  narratum  reperitur  apud  dictae  universi- 
tatis historicum  Crevier  : 

« Lcs  Papes,  inquit  iUc,  dtaient  ses  souverains  Ugislateurs 
« (nempe  universitatis) ; et,  smis  leur  autoriti,  elle  faisait  elle- 
« mdme  les  rdglements  qui  lui  paraissaient  ndeessaires. . . . 

« L'universitd,  a la  fm  du  quinzihmc  sidcle,  n’avait  re?u  que 
« des  Souverains  Pontifes  soit  rdforme,  soit  rdglement  de  dis- 
« ciplinc.  » [Histoire  de  1'universitd,  tom.  1,  pag.  294,  et 
tom.  4,  pag.  171.) 

« Le  Cardinal  d’Estouville  dtait  Idgat  en  France,  avee  pem- 
« voir  de  visiter  et  riformer  les  colleges,  chapitres  et  universitds. 

« Les  affaiblissements  quavait  soufferts  Tancienne  discipline 
« dans  runiversitd  de  Paris  par  les  malheurs  des  temps,  frap- 
« ptrent  son  altention...  Iaj  roi  joignit  son  autoriti  h Vauto- 
c riti  apostolique.  II  associa  au  Gardinal-L6gat  des  commis- 

« saires  royanx,  encore  6taieQt-ils  presque  tous  eccl^siastiqaes: 
« Guillaume  Chartier , 6v6que  de  Paris ; Jean , 6v6que  de 
« Meaux;  Bobert  CiboUe,  chancelier  de  Tdglise  de  Paris,  etc. 
« Le  pouvoir  m^me  de  ces  commissaires  ne  s’6tendait  gu'd  la 
« rifonm  des  privileges  royaux  : c’est  1’expression  originale.  Le 
« Cardinal  prit  leur  conseil ; mais  c’est  lui  seul  qui  parle  dans 
« toute  la  pi6ce  ou  statut. . . Le  z^e  pour  le  maintien  de  la  dis- 
ci cipline  inspira  au  Cardinal  d’EstouyiIle  T^tablissement  d’une 
« nou velle  magistrature  dans  les  facultas  des  arts,  dont  la  charge 
« propre  et  sp6ciale  fut  de  veUler  a 1’observation  des  lois  et  des 
« statuts.  U ordonna  que  tous  les  ans,  dans  le  mois  d’octobre, 
« on  cr^dt  quatre  censeurs,  un  pour  chaquc  nation,  gens  de 
« bonne  rdputation,  craignant  Dieu  et  intelligents  en  affaires. 
« Leur  commission  est  de  visiter  les  colldges  et  pddagogies  oii 
« sont  rassemblds  des  suppdts  ddpendant  de  la  facultd  des 
« arts,  et  d’y  examiner  soigneuseraent  qucUc  est  la  vie  que 
« l’on  y mdne,  et  si  elle  est  conforme  d Thonndtetd  des 
« moeurs ; si  tous  y vivent  en  commun,  si  les  mattrcs  ensei- 
« gnent  habilement  la  jeunesse,  et  la  tiennent  dans  le  bon 
« ordre ; en  un  mot,  quelle  discipline  on  y observe  en  tout  ce 
« qui  concerne  Tdducation  ; et  les  censeurs  sont  autorisds  d 
« rdformer  et  amdliorer  selon  Dieu  et  justice  tout  ce  qu’ils 
« trouveront  avoir  besoin  de  Information.  Le  Cardinal  avait 
« tellement  d coeur  cet  dtablissement,  qu’il  ordonne  que  si 
« les  censeurs  nommds  par  les  nations  font  ndgligemmenf  leur 
« emploi,  1’Evdque  de  Paris  puisse  leur  en  substituer  dautres 
« qui  aient  les  qualitds  requises,  et  sur  le  rapport  desquels  il 
« statuera,  en  vertu  de  1‘autoritS  apostolique,  ce  qu’il  jugera  de 
« plus  expddient.  » (Crevier,  opere  citato,  tom.  4,  pag.  176, 
187.)  Ergo  iterum,  teste  celeberrimae  Universitatis Parisiensis 
historico  Crevier,  juventutis  seducationem  et  instructionem 
religiosam,  litterariam  et  scientilicam  regendi  et  gubernandi, 
plenum  sibi  jus  vindicabat  et  exercebat  Ecclesia.  Porro  quod 
de  universitate  et  schoUs  parisiensibus  testantur  documenta, 
idem  in  toto  orbe  catholico  obtinuisse  constat : 

« Vers  le  mdme  temps  (ait  P.  Deschamps,  du  Paganisme  dans 
« Vddncation,  pag.  63),  et  avec  des  statuts  semblables,  etaient 
« fond^es  ou  institu6es,  l’universit6  de  Caen  par  lo  Pape  Eu- 
« g6ue  IV,  ii  la  prifere  des  6tats  de  Normaudie  (1437);  celle  de 
« Bordcaux,  par  le  mdme  Pontife  (1441);  celle  de  Valence,  par 
« IVicolas  V ( 1 4 52) ; celle  de  Nantes,  par  le  Pape  Pie  II,  i la  prifere 
“ de  Francois  II,  dernier  duc  deBretagne ; celle  de  Boui^es, 
oparle  m6nie  Pontife  (1469);  et,  plus  tard,  celle  de  Keims, 
a par  Paul  III  (1 547) : et  un  grand  nombre  d’autres  aux  m^iues 
« 6poques  en  Italie,  en  Allemagne,  en  Espagne ; comme  celle 
« de  Bome  fondee  par  Eug6ne  IV,  au  commencement  du  quin- 
«zi^me  sifecle...;  celle  de  Bftle  par  Pie  II  (1459);  celle  d’In- 
« golstad,  par  Pie  II  et  Paul  II ; celle  de  Huesca,par  le  Pape 
« Paul  n (1464),  sur  les  iustances  du  roi  Jean  II ; de  Valence, 
« par  Alexandre  VI  (1499);  de  Tol6de,  par  L6on  X (1520);  de 
«Grenade,  par  Clament  VII  (1531).  Au  milieu  du  seizibme 
B siecle,  c’est  encore  par  1’ordre  du  Cardinal  Duprat,  16gat  du 
a Pape  C16ment  VII,  que  fut  faite  une  nouvelle  r6forme  de 
a runiversit6  de  Paris  [Histoire  de  l'miversitS,  tom.  5,  pag.  263); 
a et  le  prdsident  et  conseiller  d’6tat  Bibier  rapporte  qu’cn  1 557 
a le  roi  Uenri  II  demanda  encore  au  Pape  Paul  IV  des  commis- 
a saires  apostoliques  pour  reformer  la  m6me  universite,  et  que 
a le  Cardinal  de  Lorraine  fut  nommd  chef  et  arbitre  de  ce  tri- 
a bunal,  avec  pouvoir  de  subd616guer  et  de  substituer  [Mim., 
a tom.  11,  pag.  68 i)...  L'on  trouve  cit6  dans  les  Memoires  du 
a Clergd  de  France  (tom.  2,  p.  1042),  un  6dit  de  1 595,  qui  re- 
a connait  encore,  d‘apHs  toutes  les  lois  civiles  et  canoniques,  les 
a droits  qu’ont  toujours  eus  les  Eviques  de  diriger  1'enseignement ; 
a en  sorte  qu'il  n' est  pennis  dpersonne,  ce  sont  les  termes  du  d^ 
a cret,  de  s'y  ingdrer,  ni  de  ienir  les  colUges  et  dcoles,  qu'ils  n’aient 
a obtenu  1’approhation  et  la  pennission  de  l’^vique  diocesain.» 

Universale  scholarum  gubernium,  et  plenum  jus  educandae 
bonisque  artibus  informandae  juventutis  Ecclesiam  exercuisse, 
et  suae  potestati  proprium  existimasse,  testantur  pariter  haec 
concilii  Turoueusis  anui  1 583  praeclara  verba  : a Nulli  omnino, 

« quocumque  honoris  aut  dignitatis  titulo  fulgeat,  regendis  scholis 
« aliquem  praeficere,  absque  approbatione  Episcopi  licere  yo* 
« lumus : cui  hoc  negotium  ita  provide  curam  mandat  haec  sy- 
« nodus,  ut  juvenes  a vera  religione  non  deflectant,  sed  bonis 
« moribus  honestisque  disciplinis  et  litteris  instituantur.  IVe  vero 
« haec  nostra  constitutio  alicujus  municipalis  legis  vel  juris  prae- 
« textu  impediatur,  volumus  eos,  cujuscumque  sint  status  vel 
« conditionis,  qui  scholis  magistrum  praeficiendi  jus  se  habere 
« praetendunt,  eos  quos  praeponendos  existimaverint.  Episcopo 
a nominare  et  praesentare ; ut  diligenti  super  eorum  fide,  reli- 
« gione,  litteratura  et  moribus  inquisitione  facta,  capaces  et 
« idonei  reperti  erudiendae  juventuti,  per  ipsum  Episcopum  prae- 
« ficiantur , atque  ita  de  eorum  sufiicieutia  a nemine  dubitari 
«possit.»  (Conciliorum  Labbe,  tom.  15,  p.  1051.)  Cujus  sy- 
nodi decreta,  a Gregorio  XHI  recognita  et  approbata  fuerunt. 

Item  concilium  Tolosanum  anni  1590  : « Academiarum 
« professores  stato  die  quotannis,  ex  Pii  IV  bulla,  publicam  fidei 
« professionem  facient. . . Scholas  veteres  Episcopi  instaurare 
« curent,  atque  in  eos  qui  earum  bona  injuste  possident,  cen- 
« suris  ecclesiasticis  agant...  Nullx,  ne  ministrandi  quidem 
« inserviaudique  gratia,  foeminae  in  collegiis  habitent ; sed  nec 
a puellarum  scholis  viri,  at  solae  tantum  ab  Episcopo  approbatae 
« foeminae  praesint.  Nullos  aut  haereticae  pravitatis  reos  aut  fa- 
« ciuorosos,  aut  demum  a seipsis  praemisso  diligenti  examine 
« non  approbatos  homines,  scholis  Episcopi  praeesse  patiantur. 
« Quibus  vero  magistri  praeficiendi  jus  est,  hunc  illi  Episcopo, 
« accurata  vitae  morumque  inquisitione  cognoscendum  admit- 
« tendumque  offerant.  Qui  libri  in  Indice  Sedis  Apostolicae  auc- 
« toritate,  ex  Tridentiuo  concilio,  decreto  confectoque  prohi- 
« bentur,  ii  nec  legantur,  uec  teneri  possint.  Id  vero  imprimis 
a diligentur  curabunt,  ut  Christianae  doctrinae  rudimentis 
«juventus  sibi  credita  informetur.  » (Laibbc,  tom.  15, 
pag.  1405.) 

Item  concilium  Bhemense  anni  1585  : « In  scholis  nulli 
« libri  praelegantur  qui  in  Indice  librorum  prohibitorum  conti- 


Digilized  by  Googie 


104 


TRACTATOS  DE  JODICIIS. 


« nentur ; sed  nec  ii,  qui  aliquod  turpe  aut  obcoenum  conti- 
« nent.  Dictae  scholae  saepe  visitentur  a scholasticis  cathedra- 
« lium  et  coUegiatarum  ecclesiarum ; et  iis  deficientibus,  a 
« decanis  ruralibus,  qui  ordinariis  fideliter  et  diligenter  refe- 
« rant  quae  eorumdem  auctoritatem  desiderare  intellexerint.  » 
(Concilia  Harduini,  tom.  10,  pag.  1474.) 

Certe  legislatores  qui  ita  decernunt,  non  a regibus  conces- 
sam, sed  ad  se  jure  proprio  pertinentem  existimarunt  univer- 
salem illam  in  scholas  regiminis  auctoritatem. 

xVdde  quod  in  Basileensi  concilio  asserebat  Joannes  a Ragu- 
sio  : « Auctoritate  Ecclesiae  universitates  et  studia  fundata 
« sunt,  gradus  magistrales  et  doctorales  in  omni  facultate  or- 
< dinati  et  concessi  sunt  in  iisdem.  » (Labbe,  tom.  12, 
pag.  1148.) 

Hinc  anno  1 562  Parisiensis  curia  (le  parlement)  decreto 
suo  prohibet  civilibus  magistratibus,  ne  ad  litigandum  coram 
se  admittant  collegiorum  rectores,  capellanos  magistrosve,  de 
rebus  collegia  respicientibus,  pour  raison  des  principalitas, 
chapelles,  bourses  et  rigences  de  colleges,  mceurs  et  discipline 
scolastique,  et  de  tout  ce  qui  en  dSpend  ; sed  vult  eos  remitti 
ad  audientiam  cancellarii  Eccle.siae  et  universitatis  Parisiensis, 
mais  de  les  renvoyer  devant  le  chancelier  de  VEglise  et  Universite 
de  Paris.  {Mimoires  du  Clergi  de  France,  tom.  1 , pag.  929.) 

Hinc  anno  1 606  simile  decretum  Henrici  FV  ; « Les  r^gents 
• pr^cepteurs  ou  maitres  d’6coles  des  petites  villes  ou  vil- 
«lages  (alii  nempe  ab  universitatibus,  et  universitates  ab 
« Episcopis  et  Sede  Apostolica  pendebant),  seront  approuv^s 
« par  les  cur6s  des  paroisses,  ou  personnes  ccclfeiastiques 
« qui  on  droit  d’y  nommer.  Et  ou  il  y aurait  plainte  desdits 
•>  maitres  r6gents  ou  pr6cepteurs,  y sera  pourvu  par  les  Ar- 
« chevdqucset  Ev6ques,  chacun  en  leurdioedse.»  (Loco  citato, 
pag.  976.) 

Hinc  anno  1680  celebre  curiae  Parisiensis  arrestum  con- 
tra magistratus  Ambianenses,  et  in  favorem  scholastri  episco- 
palis. In  qua  causa  demonstratum  fuit,  par  les  saints  decrets 

el  constitutioiis  cmoniqves,  par  les  sentettces  et  les  arrSts,  gu'il 
appartient  a Viv^qve  et  & son  dcoldtre  de  commettre  <mx  ieotes  et 
dy  proposer  les  maitres,  de  les  rdgenter,  regir  et  gonvemer,  de 
les  visiter  comme  chef,  comme  sapirieur,  comme  surintendant  et 
comme  mattre  des  ecoles  ; que  telle  itait  la  police  des  4coles  de  Ia 
ville  de  Paris  et  de  Vtglise  gallicane  ; que  comme  on  ne  peut  con- 
eevoir  un  curi  qui  n‘aurait  pas  Vinstitution  et  les  lettres  de  son 
Eviqm,  aussi  ne  peut-on  concevoir  un  mattre  d'icole  qui  n'aurait 
pas  celles  de  son  icoldtre,  qui  a Vhonneur  de  reprisenter  son 
tvique  pour  le  fait  des6coles.  (Loco  citato,  tom.  1,  pag.  999, 
1013  et  suiv.) 

Hinc  tandem  die  8 martii  anni  1 695  consilii  regis  Galliae 
decretum,  quo  expresse  declaratur  : De  tout  temps  les  lois  co- 
noniques  et  civiles  ont  particulih^ement  commis  au  soin  des  Evdques 
tinstruction  de  lajeunesse;  en  sorte  qu'il  n‘est  permis  dpersonne 
de  s‘y  ingerer,  ni  de  tenir  les  colleges  etScoles,  qu'ils  daient  ob- 
tmu  1‘approbation  et  permission  de  l'tv6que  diocdsain.  (Loco  ci- 
tato, pag.  1642.) 

Allata  porro  documenta,  aliaque  quamplurima,  quae  subnecti 
possent,  abunde  palam  faciunt,  quam  alte  omnium  mentibus 
in  toto  orbe  cathoUco  insita  fuerit  persuasio  haec,  de  jure  Ec- 
clesiae in  regenda  pubUca  juventutis  institutione,  non  tantum 
religiosa,  sed  litteraria  etiam  atque  scicntifica. 

Propositio  II*.  — Tradendee  doctrince  sacroe  ratio  omnino  et 
exclusive  ecclesiasticce  potestati  sribjacet.  — Nam  illi  exclusi  ve 
tribuendum  est  tradendae  sacrae  doctrinae  regimen,  ad  quem 
solum  pertinet  de  recta  fide  decernere,  et  caeteros  homines, 
atque  ipsos  etiam  saeculares  principes , docere , quaenam  sit 
vera  religio,  quidve  credendum  et  agendum  sit  ad  aeternam 
consequendam  salutem.  Tradere  enim  seu  docere  doctrinam 
sacram,  id  est,  theologiam,  jus  canonicum,  divinae  scripturae 
sensum,  aliasque  ejusmodi  sacras  disciplinas,  nihil  aliud  est 
quam  de  fidei  dogmatibus  et  morum  regula  di.sserere,  et  quid 
probandum  quidve  rejiciendum  sit  edocere.  Jam  vero  eccle- 
siasticae potestati,  non  vero  saeculari,  dictum  est  euntes  docete. 

Ecclesiae  nempe  fuit  a Christo  commissa  cura  omnes  homines 
erudiendi  de  recta  tenenda  iide  et  sequenda  moram  regula. 

Hinc  in  tradenda  doctrina  sacra,  penes  ecclesiasticam  potes- 
tatem omnino  et  exclusive  censenda  est  magistrorum  depu- 
tatio,  librorum  adhibendorum  electio , et  tota  denique  disci- 
plinarum ejusmodi  ordinatio  atque  gubernatio. 

Confirmatur  conclusio,  ex  eo  quod  jus  illud  tanquam  pro- 
prium sibi  Ecclesia  perpetuo  vindicaverit,  prout  testantur 
quamplurima  Sedis  Apostobeae  acta ; e quibus  in  medium  dum- 
taxat afferemus  breve  gratum  nobis  a Clemcnte  XIV  ad  Stanis- 
laum  Polonia*  regem  directum,  18  decembris  anni  1773.  Ibi 
nempe  dictus  Pontifex  praefatum  Ecclesiae  jus  sic  declarabat 
et  defendebat  : Illud  tibi  potissimum  prospiciendum,  ut  quee  fa- 
cultates ad  religionis  dogmata  ac  disciplinam  referuntur,  sacra  ni- 
mirum theologia  et  canonicum  jus.  Ecclesia  auctoritati  subsint., , 
Prater  facultates  has  duas,  catera  etiam,  seu  privatis  seu  publicis 
in  scholis,  studia  sidjecta  esse  Episcoporum  cura  debent,  iis  omni- 
bus in  rebus,  qua  ad  religionem  moresque  pertinent ; neque  magis- 
tro cuiquam  docendi  potestas  fieri,  quin  prius  fidei  professionem 
in  manus  Ordinarii  sui  emiserit,  qua  quotannis  erit  renovenda, 
ut  sacri  canones,  ac  ipsa  etiam  generatim  recepta  inter  catho- 
licos consuetudo  prescribunt.  (Epistola  et  brevia  Clementis  XIV, 
ab  Augustino  Theiner  edita,  pag.  275,  edit.  Parisiis  1852.) 

Propositio  IU*.  — Ergo  nequit  sacularis  potestas  indepen- 
denter  ab  Ecclesia,  facultates  sacras,  aut  universitates  in  quibus 
facultates  sacra  cotnprehendantur,  instituere  aut  regere.  — Se- 
quitur ex  praecedenti  propositione  : si  enim  tradendae  doc- 
trinae sacrae  ratio  tota  exclusive  ab  ecclesiastica  peiideat  potes- 
tate, nequibit  saecularis  piinceps  scholas  instituere  et  regere, 
in  quibus  sacra  doctrina  tradatur  : porro  facultates  sacrae, 
necnou  universitates  (posito  quod  verae  universitates  sint, 
ac  proin  facultates  etiam  sacras  complectantur),  sunt  scholae 
in  quibus  doctrina  sacra  traditur. 

Propositio  IV*.  — Clericorum  in  magnis  et  parvis  seminariis 
institutionem  ecclesiastica  potestatis  regimini  subjacere  certum  est. 

atque  omnino  tenendum.  — Comtat  1“  ex  capite  18  sessionis  23 
Tridentini  concilii : illius  enim  synodi  patres  adeo  tanquam  ccr* 
tum  et  inconcussum  supponunt  Ecclesi»  jus  clericorum  semi- 
naria habendi  atque  regendi,  ut  jubeant  in  singulis  dioecesibus 
certum  puerorum  numerum  religiose  educari  et  ecclesiasticis  disci~ 
plinis  institui,  ita  ut  hoc  collegium,  Dei  ministrorum  perpetuum 
seminarium  sit.  Nec  minus  aperte  totum  ejusmodi  collegiorum 
regimen  Episcopis  tribuit : postquam  enim  ordinandorum  se- 
minariorum normam  prtescripserunt , ita  subjungunt;  qvee 
onunia  atque  alia  ad  hanc  rem  opportuna  et  necessaria , Episcopi 
singuli  cum  consilio  duorum  canonicorum  seniorum  et  graviorum, 
quos  ipsi  elegerint,  prout  Spiritus  Sanctus  suggesserit,  consti- 
tuent; eaque  ut  semper  observentur,  scepius  visitando  operam  da- 
bunt. 

Constat  2®  ex  brevi  Clementis  XIV  Magnopere,  1 8 decembris 
1773,  ad  Ignatium,  Yilnae  inPolonia  Episcopum,  in  quo  sic  le- 
gere est : Magnopere  gavisi  sumus,  venerabilis  frater,  cum  te  in, 
eorum  esse  numero  intelleximus,  quibus  ordinandorum  studiorum  ror 
tionisque  statuendae,  qua  in  Poloniae  regno  institui  juventutem  opor- 
teat, gravissimum  nuper  est  munus  demandatum...  A te  itaque 
petimus,  venerabilis  frater,  teque  quam  maxime  in  Domino  possu- 
mus adhortamur,  ut  omnem  industriam  tuam  in  eo  colloces,  ut  n$ 
quidpiam  vestris  decretis  ac  legibus  de  Episcoporum  debita  vigi- 
lantia detrahatur,  quibus  rerum  ad  religionem  spectantium  omninq 
«mnis  attributa  esse  opera  debet.  Propterea  tibi  vehementer  est  sa- 
tagendum, ut  qui  juventutem  instituunt.  Episcoporum  curce  atquQ 
auctoritati  subjiciantur;  preesertm  in  iis  rebus  ac  disciplinis,  quoe 
cum  religionis  ac  fidei  institutis  magis  nexm  et  colligata  sint. 
Proinde,  ut  sui  erga  religionem  officii  identidem  commoneantur,  illud 
etiam  curandum,  ut  omnes  disciplinarum  magistri,  in  inchoandg 
institutione,  et  singulis  deinde  annis,  prout  in  aliis  etiam  lyceis  fit, 
coram  Episcopis  fidem  catholicam  profiteri  debeant.  Cum  vero 
schoke,  pro  Episcoporum  seminariis,  ex  Tridentini  concilii  legibus 
instUutce,  in  Episcoporum  item  potestate  sint  posita,  hoc  etiam 
diligentias  tua  erit,  ne  quid  huic  constanti  in  Ecclesia  legi  dero- 

getuT.  {Epistola  et  brevia  Clementis  XIV,  ab  Augustino  Theiner 
edita,  pag.  216,  edit.  Parisiis  1852.) 

Constantem  revera  fuisse  in  Ecclesia  legem  (prout  asserit  lau- 
datus Pontifex)  ut  schola  pro  Episcoporum  seminariis  in  Epis- 
coporum potestate  sint  posita,  adeo  notum  est,  ut  praetermit- 
tenda existimemus  alia  quamplurima , quae  ad  id  firmandum 
adduci  possent,  documenta.  Memorabimus  dumtaxat  breve 
Leonis  XII  ad  reverendissimum  de  Pins , Archiepiscopatus 
Lugdunensis  Administratorem  Apostolicum,  in  quo  laudatos 
Pontifex  potestati  regiae  jus  inspectionis  in  seminaria  (le  droit 
de  surveillance)  aperte  denegat , et  nequaquam  ab  Episcopis 
Galliae  agnosci  seu  concedi  posse  decernit.  Nonnulli  nempe 
Galbarum  Praesules,  ut  ex  decretis  gubernii  diei  1 6 junii  1 828, 
circa  parva  seminaria,  subortam  gravissimam  litem  compone- 
rent, putarunt  quaedam  ex  iis  quae  sibi  gubernium  vindicabat, 
posse,  salvis  ecclesiasticae  potestatis  juribus,  concedi ; unde  et 
collegis  suis  suadebant,  ut  negotiorum  ecclesiasticorum  regio 
ministro  scriberetur  in  hunc  modum  : « Monseigneur,  je  per- 
« siste  a professer,  sur  la  jurisdictiou  et  TautoritiS  spiritueUe, 

« Ics  principes  consignas  dans  le  mdmoire  du  !"■  aofit,  qui  a 
« 6t6  pr6sent6  au  roi,  au  sujet  des  ordonnances  do  16  juin, 

« relatives  aux  Aeoles  secondaires  eccldsiastiqoes. . . Je  suis 
« cependant  loin  de  mdeonnaitre  les  droits  de  surveillance  et 
« de  protection  qui  appartiennent  au  roi  sur  les  6tablisse- 
« ments  de  son  royaume,  quels  que  soient  leur  nature  et  leur 
« ohjet 

« P.  S.  On  joindrait  ii  cette  lettre  un  expos6  Ubre  de  la 
« situation  des  petits  s6minaires,  qui  contiendrait : 1 ® le  nom- 
« bre  actif  des  61feves,  le  nombre  pr6sum6  n6cessaire ; 2®  le 
« nom  des  sup^rieurs  ou  directeurs,  qui  seraient  qualifi^s  de 
« pr^tres  s6culicrs;  3®  enfin,  unmot  gdndral  suries  ressources 
« p6cuniaires  des  s6minaires. . . » [Notice  historique  sur  les  or- 
donnances du  IGjuin  1828,  Lyon  1846,  page  136.) 

Cui  dictorum  praesulum  suasioni,  antequam  assensum  prae- 
beret reverendissimus  de  Pins,  consultam  voluit  Sedem  Apos- 

tolicam.  Ex.  responsione  autem  ad  ipsum  directa,  haec,  quae 
ad  rem  nostram  faciunt,  excerpimus  : 

« Leo  P.  P.  XII.  — Venerabilis  frater,  salutem  et  aposto- 
« licam  benedictionem.  Accepimus  litteras  fraternitatis  tuae... 
« Nunc  ad  rem  ipsam  quod  attinet,  sic  habeto  : probe  Nos  in- 

• tellexisse  notarum  vim,  scripto  typis  impresso,  quod  nobis 
« misisti,  tua  manu  appositarum  ; verum  animadvertendum 

< tibi  esse,  aliquid  etiam  in  eo  fuisse  aduotandum,  quod  tuam 

< effugit  diligentiam.  Quid  illud  sit,  ex  nota  tuis  simili  agnos- 

< CCS,  quam  nostra  manu  scripto  eidem  adjecimus.  Cadit  illa 
« in  vocabulum,  quod  sane  adeo  lato  sensu,  quo  ibi  accipi  potest, 
« ferendum  non  est  in  Ecclesia  Christi,  quodque  non  uno  in  con- 
« cilio  una  voce  rqectum  est.  Idem  vocabulum  nunc  a corpore 
« adeo  insigni  Episcoporum  admitti  et  usurpari , id  quidem 
« fieri  sine  gravi  scandalo  et  Ecclesiae  detrimento  non  potest. 

« Gubernium  docere  quod  pertinet  ad  seminaria  de  alum- 
« norum  numero,  qui  in  illis  sit , quique  eo  major  numerus 
« patetur  necessarius,  nomina  illi  patefacere  superiorum  et 
« moderatorum,  cos  designando  presbyteros  saeculares;  subsidia 

• pecuniaria,  emteraque  temporalia  adjumenta,  quibus  opus 
« sit,  aperire ; hoc  profecto  praestare  (prmter  quam  quod  ratio- 
« nem  Episcopis,  quae  omni  licita  industria  quaerenda  ipsis  est, 

• suppeditat  ad  seminaria  ipsa  conservanda),  res  est  per  sc 
« innocua,  eaque  (ut  nunc  sunt  tempora)  inevitabilis,  si  ali- 
«qua  saltem  pars  juventutis  servari,  et  a teneris  (ut  aiunt) 

« unguiculis  educari  sanctuario  velis.  De  his  igitur,  quae  quo- 
« dammodotemporaUasunt,  gubernium  doceas  licet,  nihil  du- 
« bitans  : sed  ne  cures  his  ea  adjicere,  quae  fratres  Episcopi 
« suaserunt ; quippe  quae  nec  necessitas  postulat,  nec  senten- 

• tiae  ad  rectum  exactae  judicium  commendant.. . Datum  Bomae 

• apud  S.  Petrum,  die  decima  quinta  novembris  anni  1 828, 

« Pontificatus  nostri  aumo  sexto.  » Integrum  illud  breve 
habes  in  citato  scripto  {Notice  historique  sur  les  ordonnan- 
ces  du  16  juin  1828,  pag.  220),  cujus  opusculi  jam  notum 
est  auctorem  extitisse  reverendum  Cattet,  Archiepiscopi 

Lugdunensis  Vicarium  generalem.  Authentica  autem  esse  do- 
cumenta ibi  inserta,  testatur  {ibidem,  pag.  224)  reverendis- 
simus de  Pins,  hac  formula : Je  d^clare  que  toutes  les  piices 
ofjicielles  contenues  dans  cet  ierit  sont  authentiques.  Lyon  , le 
2 novembre  1845.  — J.-P.  Gaston  de  Pins,  archevique  d‘ A- 

masie. 

Jam  vero  vocabulum  a Leone  XII  sublineatum,  et  ipsius 
judicio  rejiciendum,  esse  vocabulum  surveillance  (hujus  nempe 
phraseos,  je  suis  cependant  bien  loin  de  miconnaltre  les  droits  de 
surveillance  et  de  protection  qui  appartiennent  au  roi  sur  les 
itablissemcnts  de  son  royaume,  quels  que  soient  leur  nature  et  leur 
objet),  nos  tanquam  ocularis  testis  edocet  laudatus  Vicarius 
generalis  hoc  modo : « Quel  est  ce  mot  si  grave,  qui  a ofifusqu6 
« les  regards  de  Sa  Sainlet^,  et  qui,  aux  termes  du  bref,  ne 
« peut  6tre  recu  dans  TEglise  de  Dieu  ; mot,  dit-il,  condamni 
« tout  d'une  seule  voix  par  plus  d'un  concile,  et  qu’un  corps  ipis- 
« copal  aussi  illustre  que  celui  de  France  ne  peut  admettre  ou 
« employer  sans  scandale,  et  sans  une  atteinte  profande  aux  droits 
« de  l’6glise  ? Ce  mot,  marqu^  et  deux  fois  soulign6  par  la 
« main  de  L6on  XII,  est  celui  de  surveillance,  admis  comme 
« base  des  ordonnances,  et  qui  figure  dans  cette  phrase  : Je 
« suis  cependant  bien  loin,  etc.  Les  gouvernements  civils 
« n’ont  donc  pas  le  droit  de  surveillance,  sur  tous  les  etablis- 
« sements,  quels  que  soient  leur  nature  et  leur  objet;  par  con- 
« sequent  sur  Jes  s^minaires  en  particuUer,  et  sur  Tenscigne- 
« ment  de  la  reUgion  catholique  en  g6n6ral.  Reconnaitre  un 
<i  tel  droit..,  en  acceptant  pour  examinateurs,  pour  inspec- 
« teurs,  pour  r^viseurs , et  par  suite  pour  juges  de  1’ensei- 
tt  gnement  religieux , les  recteurs  ou  les  doyens  dans  les 
a facultas  universitaires  de  tli6ologie , tous  agents  du  gou- 
« vernement,  quels  qu’ils  soient,  c'est,  aux  termes  du  bref, 

« faire  une  chose  condamn6e  tout  d’une  voix  par  plus  d’an 
<f  concile,  donner  au  monde  un  grave  scandale ; c’est  recon- 
« naitre  le  principe  par  lequel  Henri  VIII  a fait  le  schisme 
« d’Angleterre , et  d’ou  procfcde  aujourd’hui  TEmpereur 

a Micolas  pour  forcer  la  Pologne  k Tapostasie.  » ( Ibidem, 
page  169.) 

Ck>nstat  3°.  Ex  ipsa  Ecclesiee  constitutione  atque  ipsins  fine. 
Cum  enim  Christus  sacerdotium  in  sua  Ecclesia  instituerit, 
cujus  actione,  et  supematurali  conficiendorum  sacramentorum 
potestate,  homines  ad  rectam  fidem,  morumque  sanctitatem  et 
aeternam  salutem  informarentur  et  dirigerentur,  voluit  hoc 
ipso  posse  Ecclesiam  ejusmodi  sacerdotium  in  seipsa  perpe- 
tuum et  idoneum  servare,  ac  perenniter  renovare.  Id  autem 
apte  exequi  Ecclesia  non  valeret,  nisi  in  ipsius  simul  potestate 
positum  fuisset,  juvenes  ad  sacerdotalem  Ordinem  promoven- 
dos instituere,  ac  disponere ; cum  de  idoneitate  et  opportunis 
ad  sacerdotium  praeparationibus,  non  ad  saecularem,  sed  ad 
ecclesiasticam  potestatem  judicium  pertineat. 

Propositio  V*.  — Scecvlarium  juvenum  scholce,  quoad  reli- 
giosam institutionem,  Ecclesim  regimini  subjacere  debent.  — Nam 
religiose  juvenes  instituere,  est  rectam  fidem  genuinamque 
morum  regulam  eosdem  edocere,  necnon  aptis  religionis  exer- 
citiis iUos  ad  recipiendam  Dei  gratiam  supernatnralemque 
charitatis  vitam  disponere  et  informare.  Porro  nedum  ad  po- 
testatem saccularem  pertineat  de  fide  et  morum  regula,  aptisve 
ad  sanctitatem  mediis  pronuntiare,  debet  ipsa  haec  ab  Eccle- 
sia edoceri. 

Confirmatur  conclusio  ex  supra  citatis  Clementis  XIV  verbis. 
Cum  nempe  ageretur  de  statuenda  ratione  qua  in  Polonice  regno 
institui  juventutem  ojmrteret,  sic  admonet  laudatus  Pontifex  : 
Ne  quidpiam  vestris  decretis  ac  legibus  de  Episcoporum  debita  vi- 
gilantia detrahatur,  quibxts  rerum  ad  religionem  spectantium  om- 
nino omnis  attributa  esse  opera  debet.  Propterea. . . satagendum,  ut 
qui  juventutem  instituunt.  Episcoporum  cura;  atque  auctoritati 
subjiciantur,  preesertim  in  iis  rebus  ac  disciplinis,  qua;  cum  religio- 
nis ac  fidei  institutis  magis  nexce  et  colligata  sunt.  Ibi  profecto, 
non  de  clericorum  dumtaxat,  sed  de  totius  juventutis  institu- 
tione agitur;  et  nihilominus  eam  Episcoporum  auctoritati  sub- 
jacere declarat  praefatus  Pontifex,  preesertim  in  iis  rebus  ac 

disciplinis  quae  cum  religionis  ac  fidei  institutis  magis  nexae 
sunt. 

Propositio  VI*.  — Litteraria  etiam  ac  scienti  fica  juventutis 
institutio  aliquatenus  Ecclesice  auctoritati  subesse  debet;  quantum 
nempe  satis  est,  ut  in  tuto  sit  religiosa  ejusdem  juventutis  informor 
tio.  — Et  1°  quidem  res  facile  evincitur  quoad  litterariam 
juvenum  institutionem  : Nam  licet  litteraria  disciplina,  a reli- 
giosa vere  diversa  sit,  prioris  tamen  traditio  a tradenda  pos- 
teriore abstrahere  et  abstinere  nequit ; sed  qui  juventuti  litte- 
ras tradit,  hoc  ipso  in  ipsius  reUgionem  et  mores  necessario 
influit : quod  facile  patebit  si  perpendatur  tum  objectum  ipsum 
dictae  litterariae  discipliuae,  tum  ejusdem  a magistris  tractandae 
metbodus.  Ad  tradendas  scibeet  juvenibus  litteras  ponendi 
sunt  prae  eorum  manibus  fibri  : oratores  nempe,  historici, 
poetae  et  hujusmodi.  Tradenda  exempla  et  sententiae;  cumque 
latinae  praesertim  et  graecae  lingua  peritia  ad  id  prarequiratur, 
inducendi  juvenes  sunt  in  litterarium  utriusque  idiomatis 
promptuarium,  paganorum  scriptis  pracipue  refertum.  Porro 
ejusmodi  quotidiani  per  multos  annos  studii  objectum,  religio- 
nem et  morum  sanctitatem  vehementer  attingit  : historia, 
verbi  gratia,  sive  ab  ipso  professore  tradatur,  sive  e libris 
desumatur,  necessario  erit,  vel  cum  dogmate  catholico  con- 
cordans, vel  idem  dogma  subvertens ; idque  occurret  quotidie, 
non  tantum  quoad  factorum  historicorum  veritatem,  sed  quoad 
modum  etiam  de  gestis  et  personis  variorum  temporum  sen- 
tiendi et  dijudicandi.  Item  poetici  fibri  juvenibus  traditi,  senten- 
tiis doctrinam  aliquam  recondunt ; poeticis  vero  ornamentis  et 
artibus,  mores  attingunt,  sive  honesta  sive  prava  imaginationi 
et  passionibus  alimenta  praebeant : atque  ipsa  de  poesi  praecepta, 
alia  religioni  ancillantia,  alia  eidem  adversa  esse  possunt.  Idem 
dicatur  de  oratoribus  et  arte  rhetorica ; imo  et  de  praeeunte 
grammatices  et  linguarum  studio.  Unde  tale  est  ex  natura  sua 
disciplinae  litterariae  objectum,  ut  necessario  in  religionem  mo- 
rumque sanctimoniaun  influat;  nec  possit  ulla,  quoad  religionem, 
et  finem  Ecclesiae  proprium  indifferenti,  litteratura  juventus 

imbui.  Quod  magis  adhuc  patefit,  si  consideretur  ipse  actus  seu 
methodus  tradendae  rei  litterariae  Christianis  juvenibus  : 
quando  enim  ocurret  aliqua  in  poetis,  historicis,  caeterisve 
auctoribus  sententia,  rectae  fidei  et  bonis  moribus  concordans, 
vel  opposita,  vel  dubia,  quid  aget  magister?  Tacebit-ne?  Ergo 
juvenes  perpetuo  urgebuntur  periculo  subversionis  morum  et 
fidei.  An  doctorem  aget,  ct  quid  cathobce  sentiendum  sit  dis- 
cipulis edicet?  Ergo  ipsi  quotidie  de  orthodoxa  fide  et  morum 
sanctitate  disserendum  ct  pronuntiandum  erit.  Quod  quidem 
si  faciat  ex  accepta  ab  Ecclesia  missione,  postquam  nempe 
ecclesiastica  potestas  de  ipsius  fide,  et  aptis  ad  docendum 
dotibus,  judicaverit,  et  ita  ut  invigilans  eadem  ecclesiastica  po- 
testas cum,  si  quando  in  transversum  deflectat,  possit  a mu- 
nere amovere,  optime  res  procedet : si  vero  a ssculari  po- 
testate deputetur  et  pendeat,  perpetuum  instabit  pervertenda 
juventutis  periculum ; cum  praesertim  quotidie  accidere  possit, 
ut  saecularis  potestas  a recte  astimanda  orthodoxa  fide  et  morum 
sanctitate  ipsa  deficiat ; et  in  hoc  non  debeat  judicare,  sed  ab 
Ecclesia,  sicut  cateri  fideles,  judicari,  edoceri  et  corrigi.  Ergo, 
nisi  erudienda  in  litteris  juventutis  ratio,  ct  scholarum  magi- 
strorumque in  hunc  scopum  statuendorum  ordinatio  et  gu- 
bernatio penes  Ecclesiam  resideat,  non  poterit  Ecclesia  ju- 
venes ad  finem  sibi  proprium  promovere  et  perducere. 

2°  Idem  a fortiori  dicatur  de  scientiarum  disciplina.  Et  de 
philosophia  quidem , satis  per  se  patet.  Licet  enim  exstet  ali- 
qua naturaUs  scientia,  seu  complexio  conclusionum  e princi- 
piis, naturali  mentis  lumine  notis  deductarum,  qua  a notioni- 
bus revelatis  et  theologia  differat,  et  proprio  philosophia 
nomine  merito  donetur,  ea  tamen,  prout  vera  vel  falsa  est, 
religionem  catholicam  juvat  vel  subvertit.  Utrum  autem  vera 
et  innocua,  vel  falsa  et  pestilens  sit  aliqua  doctrina  philoso- 
phica decidere,  est  de  ipsa  recta  fide  simul  et  inseparabiliter 
pronuntiare;  qua  certe  pronuntiatio  et  definitio,  ad  ecclesia-, 
sticam,  non  sacularem  potestatem  pertinet.  Ast  et  alia  scien- 
tia, qua  ex  objecto  sibi  proprio,  ut  physica,  mathesis  et  aha, 
I.  8 

magis  a religione  abstrahere  -videntiir,  eam  tamen  nraltipliciteT 
attingant.  De  quo  testes  abunde  sunt  tot  libri,  de  hisce  disci- 
plinis ex  professo  tractantes,  qui  putidissima  iminetate  faetent, 
et  ildei  catholicae  negationem  frequenti  audacia  obtrudunt. 
Ecquis  non  videat  posse  magistrum  acatholicum,  ejusmodi 
scientias  tradendo,  incredulitatis  venenum  discipulis  suis  quo- 
tidie propinare?  Quem  certe  in  tradendis  juventuti  scientiis 
abusum,  praeterito  praesertim  saeculo,  in  factum  transiisse,  et 
late  obtinuisse,  notorium  est : ut  proinde  possibilem  eum  de- 
monstrare pene  sit  ridiculum. 

Confirmatur  autem  conclusio  ex  citato  brevi  Clementis  XTV. 
Cum  enim  dicat  Episcoporum  auctoritati  subjici  debere  magi- 
stros, proesertim  in  iis  rebus  et  disciplinis  quae  cum  religione  et 
fide  nexae  sunt,  utique  implicite  declarat  subjici  etiam  in  caete- 
ris  eos  debere,  aliquatenus  saltem,  id  est,  quantum  satis  est  ut 
in  tuto  sit  fides  et  religio. 

Propositio  ‘VII*.  — Ergo  in  scholis  etiam,  sceeularium  juve- 
num, non  debent  magistri,  libri,  et  tradendarum  disciplinarum 
ratio,  independenter  a potestate  ecclesiastica,  eligi,  constitui  et  or- 
dinari. — Aperte  sequitur  ex  praecedentibus  conclusionibus. 
Nam  magistri,  libri,  et  docendi  ratio,  religionem  intime  et  ve- 
hementer attingunt : atqui,  ex  dictis,  ecclesiastico  regimini  sub- 
esse  debet  juventutis  institutio,  in  iis  omnibus  quae  interesse 
religionis  tangunt ; ergo  ad  ecclesiasticam  auctoritatem  perti- 
net curare  et  exigere,  ut  idonei  et  vere  catholici  eligantur  et 
deputentur  magistri;  invigilare  ut  catholice  munere  suo  fun- 
gantur; ponendos  prae  manibus  juvenum  libros  approbare  vel 
rejicere; praescriptam  juvenibus  vivendi  normam  inspicere, 
et,  si  quid  religioni  contrarium  inductum  sit,  corrigere. 

Hinc  in  ordinandis  publicis  scholis,  tenetur  saecularis  po- 
testas quoad  haec  omnia  assentientem  ecclesiasticam  potestatem 
habere,  atque  eidem  in  his  omnibus,  inspiciendi,  decernendi  et 
regendi,  liberam  facultatem  relinquere. 

- Et  de  facto,  ut  supra  ostendimus.  Ecclesia  jus  illud  perpe- 
tua sua  praxi  et  disciplina  sibi  vindicavit ; neque  ad  decimum 

septimam  usque  sseculum,  catholici,  etiam  in  Gallia,  quidquam 
usurpatae  sseularis  potestatis,  aut  factae  principibus  liberae 
concessionis,  in  hac  Ecclesiae  agendi  ratione  somniarunt. 

Gnbernia  vero,  quae  ex  tunc  eo  regimine  Ecclesiam  violenter 
spoliarunt,  jura  ecclesiastica  usurpasse  dicenda  sunt.  Quod 
patet  quotidie  ex  permanenti  et  inextricabili,  in  quam  sese  pro- 
jecerunt, contradictione  : dum  enim  ex  una  parte  fatentur  ad 
se  nOn  pertinere  de  dogmatibus  et  vera  religionis  et  morum 
notione  judicium , aliunde  tamen  modo  magistram  expellere 
coguntur  eo  quod  catholici  clamitent  heterodoxa  et  inhonesta 
ab  ipso  discipulis  infandi,  modo  certos  libros  admitti  posse, 
abos  vero  ut  pravos  rejici  decernunt.  In  quo  certe  ista  guber- 
nia  de  fide  et  dogmatibus  et  morum  sanctitate  pronuntiant, 
quantumvis  id  negent;  ac  proinde  Ecclesiae  se  substituunt,  et 
in  supremam  sese  spiritualem  potestatem  erigunt. 

Ex  praemissis  autem  propositionibus  soluta  remanet  quaestio 
initio  praesentis  capitis  posita,  anet  quatenus  causce  de  juventutis 
educatione,  necnon  de  ejusdem  tum  religiosa,  tum  litteraria  et 
scientifica  instructione  ad  forum  ecclesiasticum  pertineant.  Tunc 
nempe  causa  fori  ecclesiastici  censenda  erit,  quando  de  iis  re- 
bus agetur,  quas  Ecclesiae  regimini  subjacere  ostendimus. 

CAPUT  VII. 

DE  CAUSIS  JURIS  PATRONATUS. 


Pertinent  ejusmodi  causae  directe  et  per  se  ad  judicem  ec- 
desiasticum,  ut  expresse  constat  ex  decretali  Quando  (cap.  3, 
de  Judiciis  i,  libri  2 decretalium)  Alexandri  III,  quae  sic  habet : 
Causa  vero  juris  patronatus  ita  conjuncta  est  et  connexa  spiritua- 
lil/Uli  edusis,  quod  nonnisi  ecclesiastico  judicio  valeat  definiri. 
Estque  de  hoc  communis  doctorum  catholicorum  sententia. 

• Ratio  est , ait  Schmalzgrueber,  quia  jus  hoC,  vel  secundum 

• se  et  ex  objecto  suo  est  spirituale,  ut  plures  doctores  putant, 

« vel  saltem  est  aliquid  antecedeoter  annexum  spirituali,  cum 
■t  ordinetur  ad  spiritualem  beneficii  collationem  vel  institutio- 
« nem  pnesentati. . . ; atqui  de  connexis  et  accessoriisidem  debet 
« esse  judicium  ac  dispositio  (capite  Translato  3,  de  Constit.)...] 
« ergo  cum  de  beneficiis  laici  non  possint  esse  judices,  neque 
« in  causis  jurispatronatus,  quod  beneficiis  annexum  est,  esse 
« poterunt.  » (In  titulum  de  Judiciis,  n.  51.) 

Dictum  est  directe  G\.per  se ; « Nam,  ait  ibidem  Schmalzgrue- 
<■  ber,  accessorie  et  secundario  laicus  judex  de  jure  patrona- 
tus  cognoscere  et  judicare  potest ; ut  fieret,  si  judex  sscu- 
« laris  per  sententiam  condemnet  possessorem  castri  alicojus, 
« ut  illud  domino  suo  reddat  una  cum  omnibus  juribus  ei 
« annexis;  nam  si  ei  etiam  annexum  sit  jus  patronatus  ad  cer- 
X tum  vel  certa  beneficia,  etiam  hoc  cum  eseteris  vi  talis  sen- 
« tentiae  tradere  possessor  debet.  » 

CAPUT  VIII. 

DE  CAUSIS  FORO  SA!CULARt  PROPRIIS. 

Omnes  generaliter  causae  mere  temporales,  praeter  illas 
quas  modo  excepimus  et  jurisdictioni  eccclesiasticae  vindica- 
vimus, ad  forum  saeculare  pertinere  certum  est,  tura  ex  jure 
divino,  tum  ex  multis  etiam  juris  ecclesiastici  declarationibus, 
tum  ex  communi  de  hac  re  doctorum  sententia. 

Unde  ex  dictis  in  tota  hac  sectione  colligi  potest,  ad  Eccle- 
siam pertinere,  non  tantum  spirituales  omnes  causas,  sed  etiam 
certas  quasdam  causarum,  temporalium  species;  ita  scilicet 
exigente  fine  Ecclesiae  proprio  seu  animarum  spirituali  bono  et 
supernaturali  beatitudine.  Ad  judicem  vero  saecularem  spec- 
tant dumtaxat  causae  temporales,  nunquam  vero  spirituales ; 
et  non  omnes  omnino  causae  temporales,  sed  cum  exceptione 
earum  quas  Ecclesiae  subjici  probatum  est. 

Hinc  synouj  mae  non  sunt  hae  voces  causa  spirituales  et  cmm 

ecclesiastica;  quia  licet  omnes  causae  spirituales  sint  simul  ec- 
clesiasticae , sunt  tamen  quaedam  ecclesiasticae  et  ad  forum 
Ecclesiae  pertinentes , quae  spirituales  non  sunt,  sed  tem- 
porales. 


CAPUT  IX. 

DE  CAUSIS  MIXTI  FORI. 


1 ® « Causae  mixti  fori  dicuntur , quae  in  utroque  foro,  tam 
« ecclesiastico  scilicet  quam  civili,  tractari  possunt,  ita  utprae- 
« ventioni  locus  sit.  Ita  desumitur  ex  canone  Sunt  quadam  23, 
« q.  5,  et  capite  1 de  Offic.  ordinar...  Dantur  etenim  aliquae 
" causae,  quae  licet  ex  se  et  ex  natura  sua  saeculares  sint,  ni- 
« hilominus  propter  certam  adjunctam  qualitatem  spiritualem 
« etiam  respiciunt  forum  ecclesiasticum,  aut  e contra : ac  proin, 
« sic  suadente  aequitate  canonica , lege,  seu  consuetudine,  in 
« utroque  foro  agitari  possunt;  ita  tamen  ut  qui  praevenit,  ab 

• altero  impediri  amplius  in  judicando  non  possit.  » (Beiffens- 
« tuel,  in  titulum  2,  libri  2 decretabum,  n.  151.) 

2®  « Sunt  autem  causae  istae  aliae  civiles,  aliae  criminales. 

3®  « Causae  civiles  mixti  fori  perhibentur  quae  quidem  ori- 
« ginaliter  sunt  saculares,  propter  certam  tamen  qualitatem 
« spiritualem  habent  respectum  ad  forum  ecclesiasticum ; vel 
« quae  originaliter  sunt  ecclesiasticae ; propter  qualitatem  ta- 
« men  temporalem  adjunctam,  etiam  forum  saeculare  respi- 
» ciunt.  Res  tota  magis  exemplis  quam  certa  definitione  de- 
« monstrari  potest ; 

« Ita  contractus  inter  laicos  initi,  originaliter  quidem  sunt 
« de  foro  saeculari.  Sin  autem  juramentum  accesserit,  propter 

• istam  qualitatem  spiritualem  juramenti,  fiunt  mixtae  jurisdi- 
« ctionis ; intellige  quoad  executionem  contractus  jurati':  nam 
« si  de  ra/ore  juramenti  quaeratur,  cognitio  priuaiiw  ad  eccle- 
« siasticura  judicem  pertinebit.  (Capite  Licet  mulieres  2,  de  Jure- 

n juranda,  iu€.  — .Capite  Novit  13,  deJudkiii.  — Capite  al- 
« timo,  de  Foro  competenti,  in  .6.  — Capite  Quamvis,  de  Pastis, 

« in  6.) 

« Ita  testamenta  laicorum,  etiam  originaliter  ad  fornm  ssecn- 
« lare  spectant  : si  tamen  legata  ad  pias  causas  inserta  sint, 

« quantum  ad  ista  legata  eorumque  executionem  efiSciuntur 
« mixti  fori.  (Tridentinum,  sess.  22,  cap.  8,  deRef...) 

« Ita  causae  decimarum,  juris  patronatus,  etc.,  originaliter 
« ecclesiasticae  sunt : si  tamen  in  hujusmodi  causis  super  nuda 
« possessione  et  insistentia  juris  ecclesiastici  agatur,  et  quae- 
« ratur  quis  in  possessione  decimarum  vel  juris  patronatus  sit, 

« si  laicus  decimas  solvere  recuset,  tunc  etiam  ex  communi 
« sententia,  maxime  de  consuetudine,  judex  saecularis  cogno- 
« scere  poterit : quia  possessio  seu  nuda  insistentia,  cum  sit 
« facti,  temporalis  censeri  potest,  dummodo  actio  contra  lai- 
(( cum  instituatur.  » 

4°  « De  miserabilibus  personis  dubitatur  an  causae  illarum 
« sint  mixti  fori?  Dicuntur  autem  miserabiles  personw,  quae  ali- 
« qua  commiseratione  dignae  sunt,  ut  viduae,  pupilli,  peregrini, 
« pauperes,  captivi,  oppressi  et  similes.  Sane  pro  affirmativa 
« sine  distinctione  tenenda  faciunt  diversi  juris  canonici  textus. 
« (Caput  Ex  parte  1 5,  de  Foro  compet.  — Caput  Nuper  6 , de 
« Don.  inter  vir.  et  ux.  — Caput  Super  quibusdam  26,  in  fine  de 
« Verborum  signif.)  Verum  consuetudini  et  stylo  judiciorum, 
« teste  Covarruvia,  conformior  est  illa  opinio,  quod  tunc  de- 
« mum  causae  miserabilium  personarum  ad  forum  ecclesiasti- 
« cum  spectent , si  judex  saecularis  in  administranda  justitia 
« negligens  fuerit.  » (Engel,  in  tit.  2,  libri  2 decret.,  n.  67.) 

5°  « Causae  criminales  mixti  fori  dicuntur  illae,  quae  versantur 
« circa  crimina,  a jure  tum  canonico,  tum  civili  prohibita  ac 
« punienda.  Cujusmodi  sunt  homicidium , adulterium , ince- 
a stus,  sodomia,  perjurium,  sacrilegium,  blasphemia,  sortile- 
«gium,  divinatio,  magia,  et  hujusmodi.  Si  quidem  ex  uoa 
a parte  ad  Ecclesiam  pertinet  de  quocumque  mortali  peccato 
«corripere  quemlibet  Christianum  (capite  iVovtY  13,  % cum  enim, 

« de  Judiciis)-  unde  preesertim  in  libro  quinto  decretalium  de 
« -variis  criminibus  per  Ecclesiam  puniendis  tractatur.  Ex  altera 
« vero  parte  hodie  pleraque  crimina  «tiam  puniuntur  in  foro  sae- 
« culari. . . ; sicque  de  faOto,  si  non  omnia,  saltem  pleraque  cri- 
« mina,  quoad  poenam  irrogandam  sunt  mixti  fori : quamquam 
« de  consuetudine  plerumque  Ecclesia  punitionem  criminum 
« inter  laicos  commissorum  relinquat  judici  saeculari. 

« Additur  hic  notanter  saltem  pleraque  crimina : quia  hinc  ex- 
« dpi  debet  crimen  hceresis,  utpote  quod  est  mere  ecclesiasti- 
« cum  (capite  Inquisitionis,  de  Haereticis,  in  6);  ac  proinde  re- 
« spectus  ejus  solus  judex  ecclesiasticus,  non  autem  saecularis, 
« etiam  inter  laicos  est  competens.  Quamvis  saeculares  principes, 
« potestates  ac  rectores  locorum,  ad  commonitionem  et  requi- 
« sitionem  Episcoporum,  teneantur  fideliter  atque  efficaciter 
« Ecclesiam  contra  haereticos  eorumque  fautores  adjuvare  ac 
« defendere,  juxta  officium  et  posse  suum.»  (Gap.  Ad  abolete- 
dam,  et  cap.  Excommunicamus,  de  Hcereticis,\ 
a Similiter,  quod  simonia  sit  crimen  mere  ecclesiasticum, 
« atque  ideo  judex  saecularis  non  possit  aUquo  modo  se  de  eo 
«intromittere,  neque  cognoscere, tenetAbbas...,  Clarus.. .,Fa- 
«rinacius...,  citans  doctores  communiter.  Et  merito.»  (Beif- 
fenstuel,  in  tit.  2,  libri  2 decret.,  n.  158.) 

SECTIO  IV. 


De  variis  Personis  in  judicio  intervenire  solitis. 


Dividi  solent  in  principales,  et  minus  principales.  Priori  no- 
mine dicuntur  judex,  actor  et  reus.  Minus  principales  personae 
iterum  subdividuntur  in  eas  quae  ad  juvandos  litigantes,  et  in 
eas  quae  ad  juvandum  judicem  interveniunt.  Prioris  classis  sunt 
advocati,  procuratores,  testes : ad  posteriorem  vero  referuntur 
1“  assessores  et  consiliarii;  2”  auditores  et  referendarii;  3®  no- 
tarii, actuarii,  cancellarii,  scribae  publici,  tabelliones,  protoco- 
listae;  4®  cursores,  apparitores,  nuntii.  De  his  omnibus  personis 
in  praesenti  sectione  agendum  est,  et  quaenam  sint  circa  unam- 
quamque juris  sacri  dispositiones  exponendum. 

CAPUT  I. 

DE  JUDICE 


Agemus  in  hoc  capite : 1®  de  variis  judicum  ecclesiasticorum 
speciebus ; 2° de  requisitis,  praeter  competentiam  fori,  ut  judex 
vabde  judicare  possit;  3®  de  judice  qui  existimatur  competeus 
licet  revera  jurisdictione  careat ; 4®  de  nonnullis  judicialis  officii 
obligationibus;  5®  de  judice  delegato ; 6®  de  iis  qui  judices  con- 
servatores nuncupantur. 

§ I. 


Judicum  ecclesiasticorum  raris  species. 


a Judex,  sic  appellatas  quod  jus  dicat,  est  persona  quse  pu- 
er blica  auctoritate  judicio  praeest  et  quasi  mediatorem  agit 
« inter  litigantes,  rem  controversam  secundum  juris  praescrip- 
«tum  decidendo.»  (Schmalzgrueber,  in  titulum  1 de  Judiciis, 
libri  2 decretalium,  n.  13.)  Hujusmodi  autem  magistratus  ec- 
clesiastici multiplici  modo  seu  in  varias  species  distingui  pos- 
sunt. Nempe, 

I.  In  judices  ex  jure  divino,  et  judices  ex  jure  ecclesiastico. 
Supremus  iu  universa  Ecclesia  judex,  ipsa  Christi  Domini  or- 
dinatione institutus  est  Romanus  antistes.  Ei  namque  in  persona 
B.  Petri  (ut  definit  expresse  oecumenica  Florentina  synodus) 
contulit  Christus  plenam  regendae,  pascendae  et  gubernandae 
universalis  Ecclesiae  potestatem  ; in  qua  procul  dubio  suprema 
et  universali  regiminis  potestate,  judicialis  etiam  potestas  inclu- 
ditor. Item  jure  divino  judices  sunt  Episcopi,  quatenus  colle- 
gialiter  cum  capite  suo  Romano  Pontifice  sumpti ; ut  in  tractatu 
de  Episcopo  ex  professo  demonstrabimus.  Et  hoc  saltem  sensu 
intelligendum,  positos  a Spiritu  Sancto  Episcopos  regere  Eccle- 
siam Dei.  Hinc  quando  Episcoporum  morale  corpus  simul  cum 
Papa  judicat  et  decernit,  Episcopi  non  sunt  consiliarii  dum- 
taxat Romani  Pontificis,  sed  veri  judices,  judicialem  a Deo  ipso 
acceptam  potestatem  exercentes.  Utrum  vero  particularis  etiam 
judicandi  potestas,  quam  quisque  Episcopus  in  sua  dioecesi 
exercet,  divino  juri  adeensenda  sit,  ita  utiUam  immediate  a 
Christo  habeat,  et  non  tantnm  a Papa,  est  quaestio  aliquatenus 
adhuc  apud  doctores  controversa,  et  nondum  expresse  defi- 
nita. 

Caeteri  vero,  praeter  memoratos,  ecclesiastici  judices,  ex  juris 
positivi  dispositione  instituti  censendi  sunt,  quod  extra  omnem 
controversiam  est. 

II.  Distingui  possunt  in  judices  singulares,  et  judices  colle- 
etivos.  Alii  nempe  ita  judicialem  potestatem  possident,  ut  unus-  - 
quisque  solus  eam  exercere  valeat : alii  vero  eam  non  possi- 
dent quatenus  singuli,  sed  quatenus  collecti,  seu  cum  aliis  simul 
judicantes,  et  in  hoc  posteriori  casu  non  unusquisque  solus, 
sed  ipsum  collegium  est  verus  judex.  Priori  modo  judicessunt, 
verbi  gratia.  Summus  Pontifex  relative  ad  universam  Ecclesiam , 
et  quilibet  in  dioecesi  sua  Episcopus : posteriori  modo  Bomanae 
congregationes  Cardinalium,  quando  judicialiter  procedunt,  et 
judices  omnes  qui  plures  delegantur  ut  coUegialiter  causas  di- 
rimant. 

III.  In  ordinarios  et  delegatos.  Ordinarii  dicuntur  ii  omnes 
qui  potestatem  judicandi  habent  ex  jure  muneri  suo  annexam: 
delegati , qui  eam  accipiunt  ab  homine , id  est , ex  speciali 
mandato  principis,  vel  alterius  ordinarii,  delegandi  facultatem 
habentis.  Notandum  autem  est  eos  qui  ordinarii  vocantur,  du- 
plicis esse  generis ; sunt  enim  qui  ita  jurisdictionem  habent  a 
jure  ofBcio  suo  annexam,  ut  eam  aliis  delegare  queant ; qualis 
est,  verbi  gratia.  Episcopus  : et  sunt  qui,  Ucet  potestatem  ju- 
dicialem pariter  vi  legis  et  ex  officio  habeant,  eam  tamen  de- 
legare nequeunt;  verbi  gratia.  Vicarius  generalis  Episcopi. 
Priores  stricto  sensu  ordinarii  sunt : posteriores  minus  stricto 
sensu ; quia  ideo  tantum  ordinarii  vocantur,  ut  inteUigatur  eos 
deputari  ab  ipsa  lege  ecclesiastica ; ad  distinctionem  aliorum 
qni  delegantur  per  speciale  mandatum  seu  ab  homine. 

IV.  In  competentes  et  incompetentes.  Competens  dicitur  judex 
relative  ad  aliquam  causam  definiendam,  quando  illa  causa 
ipsius  jurisdictioni  subjacet,  et  aliunde  non  adsunt  cert®  cir- 
cnmstantiee,  in  quibus  judices  a lege  prohibenturne  de  causa 
(quantumvis  eorum  jurisdictioni  subjecta),  cognoscant  et  pro- 
nuntient. Incompetens  est  judex,  quando  vel  ipsius  jurisdictio 
ad  causam  sese  non  extendit,  vel  intervenit  aliqua  ex  pr®dictis 
circumstantiis,  in  quibus  a lege  cautum  est,  ut  nullius  valoris 
sit  judicis  sententia. 

V.  Iu  judices  proprie  dictos,  et  in  arbitros. 

VI.  Iterum  distingui  possunt  judices  juxta  eeconomiam  qua 
reperiuntur  in  Ecclesia  constituti,  id  est,  juxta  varios  pote- 
statis judicialis  gradus  qui  ipsis  competunt.  Et  sic  1°  occurrit 
Summus  Pontifex  universalem  quoad  materias  et  persodas, 
seu  quoad  causas  ecclesiasticas  omnes,  jurisdictionem  habens ; 
2°  Patriarcha  pro  causis  quae  ipsius  patriarchali  potestati  sub- 
jectae sunt;  3°  Primas  item  quoad  causas  primatiali  tribunali 
attributas;  4”  Metropolitanus,  in  iisque  a metropolitana  jurisr- 
dictione  pendent ; 5“  Episcopus  pro  causis  ad  quas  sese  exten- 
dit episcopalis  jurisdictio;  6°  Praelatus  jurisdictionem  qnasi- 
episcopalem  habens,  item  in  sphaera  quae  ipsi  competit. 

Praeter  praedicta  tribunalia  ecclesiastica , alia  intermedia 
regulariter  seu  modo  stabili  constituta  sunt , et  alia  possunt 
extraordinarie  constitui.  Nempe  1 “ congregationes  cardinaUum 
et  alia  quaedam  tribuuala  romaua,  quibus  Sedes  Apostolica  in 
certas  materias  judicialem,  eamque  ordinariam,  potestatem  con- 
tulit; 2°  Legati,  Nuntii,  et  Visitatores  apostolici,  qui  pariter 
ordmariam  jurisdicundi  potestatem  habent  in  regionibus,  in 
quibus  ut  tales  constituuntur ; 3”  judices  synodales,  qui  in  hunc 
finem  eliguntur  in  qualibet  dioecesi , ut  iis  Sedes  Apostolica 
possit  causas  in  partibus  excutiendas  committere ; 4°  alii  a Sede 
Apostolica  ad  aliquam  particularem  causam  judicandam  judices 
extraordinarie  deputati;  5°  Vicarius  Episcopi,  qui  ex  officio 
habet  ordinariam  jurisdicundi  potestatem,  ita  tamen  Episcopo 
subjectam  ut  possit  Episcopus  intra  certos  limites  eam  coar- 
ctare ; 6®  alii  judices  quos  extraordinarie  et  pro  certis  determi- 
natis causis  constituere  potest  Episcopus,  aliusve  Praelatus 
delegandi  potestate  pollens. 

VII.  Relative  ad  appellationes,  judex  aUus  dicitur»  qm, 
idest,  a cujus  sententia  appellatur ; et  alius  ad  quem,  id  est,  ad 
cujus  tribunal  fit  appellatio. 

s n. 


D«  requisitis,  pneter  competentiam  fori , ut  judex  valide  judicare  possit. 


Begula  1*. — Vt  judex  causam  valide  judicet,  debet  esse  compe- 
tens.— Cum  nempe  praeter  supremum  Ecclesiae  judicem,  idest, 
Romanum  Pontificem,  caeteri  non  plenitudinem  judicialis  po- 
testatis, sed  partem  tantum  acceperint,  potest  dumtaxat  eorum 
quisque  certas  causarum  species,  vel  certorum  hominum,  vel 
certis  in  locis  judicare.  Relative  ad  hujusmodi  causas,  pro  qui- 
bus aliquis  accepit  jurisdicundi  potestatem,  dicitur  judex 
competens ; pro  caeteris  vero  incompetens.  Si  quis  ergo  judex 
sit  quoad  causam  incompetens , eam  valide  judicare  nequit , 
ut  patet.  Quomodo  autem  discerni  et  determinari  possit,  quis- 
nam  sit  quoad  causam  aliquam  judex  competens,  est  quaestio 
summi  momenti,  quam  fuse,  pro  rei  gravitate,  infra  discuti- 
mus. Hic  tantum  memoramus  principium  inconcussum  et  ab 
omnibus  admissum,  de  competentiae  necessitate,  ut  valeat  ju- 
dicis prolata  sententia.  Atvero  ut  judex  valide  judicet,  non 
sufficit  cum  esse  competentem ; id  est,  causam  esse  de  carum 
specie,  et  eorum  hominum,  et  illius  loci,  pro  quibus  ipsi  juris- 
dictio fuit  commissa.  Requiritur  insuper  non  intervenire  certas 
circumstantias,  in  quibus  a jure  cautum  et  statutum  fuit,  nul- 
lam fore  judicis,  licet  aliunde  competentis,  sententiam.  Quae- 
nam sint  ejusmodi  circumstantiae,  in  sequentibus  regulis  expo- 
nitur. 

Regula  2*.  — Non  potest  quis  esse  judex  vel  assessor  in  causa, 
in  qua  prius  advocatum  egit.  — Eam  regulam  tanquam  com- 
muniter receptam  et  omnino  certam  sic  exponit  Schmalz- 
grueber  (in  titulum  1 de  Judiciis,  libri  2 decretabum,  n.  17) : 

- Neque  de  causa  qualibet,  quae  sui  fori  est,  judex  potest 
-•  cognoscere ; nam  tres  praecipue  reperiuntur  exceptiones  ; 

« r nemo  potest  esse  judex  vel  assessor  in  causa,  in  qua  advo- 
« catum  egit  (arg.  1.  fin.  c.  de  Assmor.).  Ratio  est,  quia  de 

« improbitate  merito  suspectam  se  reddit  is,  qui  judicare  vel 
« judicanti  assistere  vult  in  causa,  cujus  ante  defensionem  sus- 
« cepit : neque  enim  praesumi  potest  pronuntiaturus  aut  sua- 
« surus  adversus  ea,  quae  ante  tanquam  justa  defendit.  • 

Circa  expositam  regulam  quaerendum  occurrit,  utrum  sit  de 
jure  naturali,  an  vero  tantum  de  jure  positivo;  et  insuper  an 
hodiedum  vigere  censenda  sit ; ita  nt  hodie  etiam  nuUitate  la- 
boret judicium  ecclesiasticum,  in  quo  dicta  regula  violata  fuit. 

1 ® Ad  jus  naturale  merito  referenda  videtur  praefata  regula. 
Nam  de  jure  naturali  est,  ut  ii  non  constituantur  quoad  cer- 
tam causarum  speciem  judices,  qui,  attenta  humana  condi- 
tione , injustam  saepe  sententiam  in  hujusmodi  causis  profer- 
rent : atqui  frequentes  erunt  injustae  sententiae,  si  ii  judicent 
qui  advocati  munus  in  eadem  causa  egerunt ; ut  patet  ex  ra- 
tione a citato  Schmaizgrueber  allata  : et  aliunde  illa  injustitia 
facile  praecaveri  potest',  causas  hujusmodi  attribuendo  aliis 
judicibus,  qui  ex  dicta  ratione  suspecti  non  sint.  Ergo  recta 
ratio  dictat  et  jus  naturale  praecipit,  ut  a judicanda  causa  re- 
moveatur judex,  qui  in  eadem  causa  prius  advocatum  egit. 

2®  Idem  simul  ex  lege  ecclesiastica  prescriptum  fuit : nam 
ita  ferebat  lex  codicis  Justineanei,  a citato  Schmaizgrueber 
allegata ; et  legem  illam  praxi  suam  fecit  Ecclesia.  Praeterea 
cautum  fuit  jure  ecclesiastico,  ut  infra  ostendemus,  ne  causam 
judicare  posset  judex  suspectus  suspicione  non  frivola  : porro 
qui  advocatum  in  eadem  causa  egit , hoc  ipso  inter  suspectos 
judices  reponendus  est ; et  nequaquam  frivola,  sed  gravissima 
ratione  fundatur  in  hoc  casu  suspicio.  Ergo  tanquam  naturalis 
simul  et  ecclesiastici  juris  dispositio  habenda  est  regula,  qua 
decernitur  ne  judex  valide  pronuntiare  possit  in  causa,  in  qua 
advocatum  egit. 

3®  Praedicta  lex  hodiedum  censenda  est  in  toto  suo  robore 
permanere.  Nam  jus  naturale  semper  idem  permanet,  nec 
contra  ipsum  ulla  induci  potest  legitima  praescriptio.  Insuper, 
etiam  quatenus  ecclesiastica  dumtaxat  considerata,  lex  de  qua 
agimus  minime  absolevisse  dicenda  est ; quia  probari  nequit 

eam  unquam  e praxi  exeidesse.  Hinc  etiam  hodie  pro  nulla 
habenda  est  sententia  judicis  ecelesiastici,  qui  in  eadem  causa 
advocatum  egit. 

Quod  tamen  limitandum  est , si  agatur  de  supremo  judice  : 
nam  eum  posse  in  propria  causa  pronuntiare,  infra  probatur  : 
a fortiori  ergo  poterit  causam  in  qua  prius  advocatum  egit  di- 
rimere. Unde  si  quis  postquam  advocatum  egit,  ad  Summum 
Pontificatum  evehatur,  poterit  tanquam  Papa  judicare  de  ea 
causa,  quam  antea  tanquam  advocatus  defenderat. 

Regula  3*.  — Valide  pronuntiare  nequit  judex,  qui  consimi- 
lem ipse  causam,  tanquam  Actor  vel  Reus,  habet.  — Id  probare 
solent  canonistae  per  decretalem  lunocentii  III,  quae  efformat 
caput  18,  tituli  1,  Ubri  2 decretalium.  Cujus  decreti  Pontificii 
haec  extitit  occasio  : orta  erat  lis  inter  conventum  Vindebonen- 
sem  et  archidiaconum  Carnotensem.  Ad  eam  dirimendam  in 
judicem  delegavit  Innocentius  III  Parisiensem  archidiaconum. 
At  postea  certior  factus  praedictum  archidiaconum  Parisiensem 
in  simili  causa  litigare,  ei  tanquam  judicem  delegatum  substi- 
tuit decanum  quemdam.  Quia  vero,  inquit,  cum  etmdem  arcki- 
diaconum  similis  pene  causa  contingat,  nimis  favorabilis  parti 
alteri  videtur,  nos  te,  fili  Decane,  loco  ipsius  archidiaconi  subro- 
gantes, mandamus  quatenus  [non  obstantibus  prioribus  litteris)  in 
coMsa,  ratione  proevia,  procedatis.  Illa  vero  praefati  Pontificis 
dispositio  a glossatoribus  et  canouistis  pro  regula  et  lege  una- 
nimiter habita  fuit.  Cui  constantem  Ecclesiae  praxim  conso- 
nare dubium  non  est. 

Eadem  vero  regula  simul  ex  jure  naturali  firmari  potest, 
ut  satis  ostendunt  rationes,  quas  sic  exponit  Schmalzgrueber 
(in  titulum  1 de  Judiciis,  libri  2 decretalium,  n.  1 7)  : « Non  ad- 
ii mittitur  tanquam  judex  ordinarius  vel  delegatus  ad  tracta- 
« tionem  causae,  qui  consimilem  habet  ipse  tanquam  Actor  vel 
It  Reus.  (C.  Causam  1 8,  de  Judiciis.)  Ratio  est,  quia  merito  prae- 
ii sumitur,  judicem  in  causa  suae  cognitioni  commissa  ita  judi- 
II  caturum,  sicut  ab  aliis  judicari  vellet  in  consimili  sna ; et 
« quod  tanquam  pars  litigans  aequum  justumque  existimat  in 

« saa,  id  sqmnn  jastumqne  judicatmum  in  causa  aliena,  ne 
« sibi  contradicat,  et  alio  jure  videatur  nti  in  alienum,  quam 
« quo  jure  utitur  in  seipsum.  » 

Vigere  autem  etiamnum  ubique  dicta  regula  probatur,  tum 
ei  eo  quod  pertineat  ad  jus  naturale,  immutationibus  minime 
obnoxio ; tum  quia  probari  nequit  uUibi  eam  legitima  in  con- 
trarium praescriptione  obsolevisse.  Ergo  etiam  hodie  a cogno- 
scenda et  dijudicanda  causa  removendus  est  judex,  qui  similem 
ipse  causam  habet ; et  si  contrarium  fiat,  pro  nullo  et  irrito 
totum  judicium  habendum  est. 

Regula  4*.  — Nullus  regulariter  in  propria  causa  judex  esse 
potest.  — Adeo  ex  jure  naturali  evidens  est  illa  regula,  ut  illam 
probare  supervacaneum  sit;  nec  dubitari  ullatenus  potest, 
quin  et  semper  viguerit,  et  hodie  etiam  vigeat.  Unde  in  quae- 
stionem vocari  tantum  possunt  exceptiones  quaedam  modo  re- 
ferendae, quarum  intuitu  posuimus  in  thesi  vocem  regulariter. 

« Multo  minus  (ait  Schmalzgrueber , in  titulum  de  Jvdi- 
ecHs,  n.  17)  regulariter  potest  aliquis  esse  judex  in  causa 
a propria,  seu  tali,  cujus  emolumentum  vel  damnum  ad  ipsum 
« suo  nomine  pertinet ; nam  in  hoc  casu  multo  major  est  sus- 
n picio  affectionis  erga  causam,  ct  inde  consurgens  periculum 
« insenceri  judicii.  » • 

Regula  5*.  — Dantur  ad  pradictam  regulam  exceptiones 
quadam.  — Excipi  solet  judex  supremus,  qui  potest  in  pro- 
pria causa,  id  est,  in  causis  quas  habet  cum  subditis  suis,  jus 
dicere.  Item  id  possunt  judices  inferiores  in  certis  quibusdam 
causis.  Tandem  ad  judicem  pertinet  judicare  de  sua  jurisdi- 
ctione, quando  illa  in  dubium  vocatur.  De  triplici  illo  excep- 
tionum capite  breviter  dicendum  quid  teneri  debeat. 

Prima  exceptio.  — Eam  sic  proponit  et  discutit  Schmalz- 
grueber (in  titulum  I de  Judiciis,  libri  2 decretalium,  n.  18) : 

« Dubitatur  1 ® an  princeps,  seu  judex  supremus , snperio- 
« rem  non  recognoscens,  uti  est  Papa,  imperator  vel  rex,  in 
« causa  propria,  sive  qus  vertitur  inter  ipsum  et  subditos,  ju- 
« dex  esse  possit?  Negativa  videtur  colligi  ex  capite  Forus  1 0, 

« de  V.  S.;  ubi  ad  judicii  substantiam  requiruntur  tres  per- 
« sonae,  Judex,  Actor  etBeus  : casu  autem  quo  princeps  de 
« causa  inter  se  et  subitum  suum  controversa  cognosceret,  prse- 
« ter  ipsum  et  collitigantem  subditum  nemo  interveniret  : 
« ergo.  — Sed  tenenda  est  affirmativa  sententia.  Ita  Glossa 
« (in  c.  Cum  venissent  12,  de  Judiciis)  Abbas,  Layman,  Bar- 
« bosa,  Pirhing,  Yiestner,  qui  tamen  cum  aliis  monet,  tali  casu 
« consultius  et  juri  naturali  conformius  acturos  principes  et  si* 
« miles  magistratus  supremos,  si  vel  arbitris  causas  iuter  se  et 
« subditos  controversas  decidendas  committant,  vel  judices 
« ordinarios  vel  delegatos  constituant,  qui  jus  inter  ipsos  et 
« subditos  suos  dicant,  juxta  legem  Si  adversus  2,  c.  St  adversus 
« fiscum,  et  praxim  modernam,  qua  lites  eorum  fiscales  co- 
« gnoscuntur  et  terminantur  ab  iis,  qui  camerae  seu  fisco  prin- 
« cipis  praesident.  Caeterum  responsio  multiplici  probari  argu- 
« mento  potest : primo  ex  capite  Cum  venissent  citato , ubi 
« cognitio  quaestionis,  super  Sedis  Apostolicae  privilegiis  orta, 

« denegatur  judicibus  summa  illa  Sede  inferioribus.  Secundo 
« ex  lege  et  hoc  (juncta  glossa  marginali)  ff.  de  Hcsred.  in- 
« stit.,  ubi  imperator  Tiberius  in  causa  propria  sententiam 
« dixit...  Tertio  ex  lege  un.,  c.  St  quis  imper.  maledix.,  ubi  de- 
« cernitur  ut  is  qui  animo  injuriandi  maledixerit  principi,  ad 
* ipsum  remittatur , ut  cognoscat  de  injuria  sibi  illata. . . 

« Quarto  ex  ratione ; nam  hoc  videtur  exigere  plenitudo  po- 
« testatis,  ob  quam  cogi  non  potest  ut  alterius  judicio  se  sub- 
« jiciat.  Quinto  denique,  quia  cum  princeps  ejusmodi  vel  ma- 
« gistratus,  supremus  sit  legum  conditor,  custos  vel  vindex, 

« nihil  nisi  aequum  justumque  pronuntiaturus  praesumitur.  Nec 
« obstat  caput  forus  citatum,  et  alii  textus  qui  in  contrarium 
« allegari  possunt ; quia  ternarius  ille  personarum  numerus 
« praescriptus  est  solum  jure  positivo  humano,  quo  princeps 
« supremus,  utpote  a se  vel  antecessoribus  condito,  non  liga- 
« tur  : consequenter  non  prohibetur  per  se  loquendo  in  tali- 
« bus  causis  judicis  simul  et  Actoris  vel  Rei  personam  susti- 
« nere.  » 

Secunda  exceptio.  — Respicit  casus  quosdam  particulares,  in 
quibus  sententiam  vabde  proferre  possunt  etiam  judices  Papae 
iuferiores,  beet  in  his  casibus  aliquo  sensu  in  propria  causa 
judicent.  De  qua  quaestione  sic  Schmalzgrueber  (loco  citato, 
n.  19) : « An  judex,  Papa  vel  principe  inferior,  possit  in  causa 
« propria  judicare,  vel  jus  sibi  ipsi  dicere?  Respondeo,  regu- 

• lariter  non  posse...  Ratio  est  quia  in  propria  causa  jus  di- 
« cens,  propter  naturalem  affectionem  ad  eam , merito  est 

• suspectus ; nisi  suspicionem  hanc  purget  dignitas,  uti  purgat 
-<  in  judice  supremo.  Proceditque  hoc  etiam  de  arbitro,  ita 
« quidem  ut  non  tantum  sententia  judicis,  sed  etiam  arbitrium 

• in  propria  causa  prolatum  invalidum  sit. . . Dixi  autem  regu- 
« lariter  ; nam  plures  sunt  casus  quibus  inferior  judex  legitime 
« procedit  in  causa  quae  ipsiusmet  est,  aut  esse  videri  potest : 
■ veluti pnrno  in  iis  quae  sunt  jurisdictionis  voluntariae;  nam  in 
« his,  ut  quis  pubbeam  simul  et  privatam  personam  sustineat, 
« permittunt  jura,  ut  patet  ex  lege  Si  consul  3,  ff.  de  Adoptione, 
« et  lege  Apud  filium  18,  ff.  de  Manum  vindici/ ubi  statuitur 
« emancipari  et  in  adoptionem  dari  aliquem  apud  seipsum 
« posse.  Excipiuntur  ii  actus  qui  specialem  causae  cognitionem 
« exposcunt...  Secundo  si  factum,  exempli  gratia,  injuria  ipsi 
« judici  iUata,  sit  notoria...  Tertio,  Episcopus  vel  alius  similis 
« praelatus  judicare  potest  in  causa  suae  Ecclesiae  : ubi  tamen 
» est  distinguendum  an  causa  directe  et  principabter  spectet 
« ad  ipsam  Ecclesiam  et  dignitatem  episcopalem,  an  ad  Epis- 
» copi  ipsius  eique  simibs  praelati  personam : si  primum,  potest 
■<  Episcopus  in  causa  esse  judex...  Notant  tamen  doctores 
« eumdem  hoc  casu  recusari  posse  a partibus  tauquam  suspec- 
« tum,  ob  praesumptionem  singularis  affectionis  erga  suam  Ec- 
" clesiam  : si  secundum,  non  potest  esse  judex.  » 

Tertia  exceptio.  — Respicit  quaestionem,  utrum  judex  cujus 
jurisdictio,  quoadeausam  abquam  ad  ipsius  tribunal  perlatam, 
iu  dubium  vocatur,  possit  ipse  pronuntiare,  ad  causam  ibam 
sese  extendere  suam  juris  dicundi  potestatem.  Quamvis  ejus- 
modi sententia  videatur  esse  judicium  m propria  causa,  cer- 
I.  9 

tum  est  id  judicem  regulariter  posse.  « Aperte  constat,  ait 
« Schmalzgrueber  (loco  citato,  u.  1 9)  exlege  Quacumque  2,  ff.  Si 
« quis  in  jus,  et  lege  Si  quis  cit.;  ubi  dicitur : Prcetoris  est  cesti- 
n mare  an  sua  sit  jurisdictio.  Ratio  est  quia  hujusmodi  causa, 
« licet  propriae  simUis  sit,  rexera  tamen  non  est  propria,  cum 
« ejus  commodum  et  utUitas  ad  judicem  non  pertineat.  Acce- 
« dit  quia  praevia  ejusmodi  cognitio  necessaria  est  ut  judicandi 
« munere  rite  fungi  judex  possit.  Procedit  autem  boc  regula- 
« riter.  Nam  tripUci  casu  cognoscere  de  jurisdictione  in  con- 
« troversiam  tracta,  an  sua  sit,  nequit : 1“  quando  objicitur  de- 
« fectus  sugillans  personam  ejusdem , verbi  gratia,  quod  sit 
« excommunicatus,  infamis,  jurisdictionis  incapax ; 2°  quando 
« recusatur  ut  suspectus,  nisi  exceptio  suspicionis  sit  frivola ; 
« 3®  si  judex  cujus  jurisdictio  dubia  est,  ex  cognitione  notabQe 
« emolumentum  percepturus  est.  » (Scbmalzgrueber,  in  titu- 
lum 1 de  Judiciis,  libri  2 decretalium,  n.  19.) 

Notandum  circa  prcedictas  exceptiones.  — Abquo  sensu  potest 
sustineri  nullam  dari  exceptionem  ad  praecipuam  Ulam  regu- 
lam juris,  qua  praecavetur  ne  quis  judex  sit  in  propria  cemsa. 
Nam  si  yox  judicium  in  ea  stricta  significatione  sumatur,  quam 
in  prima  sectione  detenninavimus,  ita  nempe  ut  boc  nomine 
iutcUigenda  dumtaxat  veniat  sententia  alicujus  de  eo  quod  alter 
emdra  tertium  postulat;  et  consequenter  si  magistratus  non  cen- 
sendus sit  judicialiter  seu  tanquam  proprie  judex  procedere , 
nisi  adsit  in  judicio,  praeter  judicem,  aliquis  Actor  et  aliquis 
Reus,  praedictae  exceptiones  evanescunt ; quia  iis  admissis  non 
reperitur  uUum  proprie  dictum  judicium  in  quo  judex  de  sua 
propria  causa  decernat.  Primo  enim  ad  judicem  supremum 
quod  attinet,  quando  dirimit  causam  ipsum  inter  et  subditos 
controversam,  dicendum  id  quidem  posse  ab  ipso  peragi;  at 
in  eo  procedendi  modo  non  erit  proprie  dictum  judicium  agno- 
scendum, cum  in  eo  desit  Actor  vel  Reus  a judice  distinctus. 
Secundo,  idem  verificatur  in  memoratis  exceptionibus  quae 
caeteros  judices  respiciunt : in  iis  nempe  casibus,  vel  falsum 
est  eos  judicare  in  propria  causa,  vel  tunc  agunt  tanquam  ma' 

gistratus,  non  vero  tanquam  judices  stricte  sumpti.  Et  sic  veri 
absque  ulla  exceptione  proclamari  potest  fundamentalis  iUa 
regula,  nullum  posse  in  propria  causa  judicem  agere;  intelligendo 
nempe  judicem  et  judicialem  sententiam  eo  stricto  seusuquem 
diximus. 

Regola  6*.  — Judex,  licet  aliunde  competens,  non  potest  ju- 
dicare quando  recusatur  tanquam  suspectus,  nisi  suspicio  sit  fri- 
vola; ad  ipsum  vero  pertinet  judicare  utrum  frivola  sit  necne.  — 
Eam  regulam  hic  non  probamus,  tum  quia  extra  omnem  con- 
troversiam est,  tum  quia  de  hoc  jure,  judicem  tanquam  sus- 
pectum recusandi,  opportunior  disserendi  occasio  recurret. 

Item  pro  regula  7*  addimus  absque  probatione,  judicare  va- 
lide non  posse  judicem  excommunicatum,  vel  qui  infamiam  con- 
traxit. 


§III. 


De  Judice  qui  existimatur  competens,  licet  rereia  jurisdictione  carest. 


Propositio  I*.  — Acta  et  sententias  pronuntiatx  a judice,  qui 
revera  judex  non  est,  si  communi  populi  errore  talis  existimetur, 
sunt  valida.  — Probatur  1“  ex  doctorum  ita  asserentium  sen- 
tentia, quam  communem  esse  testatur  inter  alios  Schmalz- 
grueber  (in  titulum  de  Judiciis,  libri  2 decretalium,  n.  20). 
Probatur  2“  ex  textibus  juris  quos  iidem  adducunt  canonistae. 
Citant  nempe  legem  Barbarius  (3,  ff.  de  Officio  Praetoris)  qua 
firmitatem  habuisse  dicuntur  sententiae  a Praetore  quodam, 
nomine  Barbario  prolatae  : is  nempe  communi  errore  existi- 
mabatur jurisdictionem  habere ; revera  tamen  non  habebat,  eo 
qnod  servus  esset ; quae  ipsius  conditio  servilis  communiter 
ignorata  remanserat.  Addunt  canonistae  hanc  juris  Bomani  dis- 
positionem in  jure  ecclesiastico  fuisse  receptam;  pro  quo 
citant  haec  gratiani  verba  ; verumtamen  si  servus,  dum  putca- 
retur  liber,  ex  delegatione  sententiam  dixit...,  sententia  ab  ea 
dicta  rei  judicatae  firmitatem  tenet.  (Canone  Infamis,  causa  3, 

q.  7.)  Citant  etiam  caput  Ad  probandum.  24,  tituli  27,  libri  2 
decretalium,  ubi  Innocentius  IU  praecipit  cassari  sententiam 
cujusdam  judicis  delegati,  si  constiterit  cum  fuisse  publice 
excoipmunicatum.  Igitur,  arguunt  ex  hac  decretali  canonistae, 
si  excommunicatio  non  fuisset  publice  nota,  sententia  valuis- 
set. Quidquid  sit  de  vi  horum  textuum  ad  rigorose  probandam 
thesim,  ejus  veritas  ostendi  potest ; 3“  ex  jure  naturali  ; Nam 
validae  erunt  sententiae  de  quibus  agitur,  si  Ecclesia  iii  hoc  casu 
jurisdictionem  suppleat  : supplere  autem  censenda  est,  si  hoc 
requirat  bonum  commune.  Porro  quando  populus  communiter 
existimat  aliquem  judiciali  potestate  pollere,  ingens  detrimen- 
tum et  perturbatio  sequeretur,  nisi  firma  ipsius  judicia  rema- 
nerent. 

Nota.  Aliqui  canonistae  volunt  non  suflQcere  errorem  com- 
munem; sed  requiri  insuper  ut  iste  error  non  sit  crassus. 
« Aliud  esset,  inquit  Schmalzgrueber  (in  titulum  de  Judiciis, 
« libri  2 decretalium,  n.  20),  si  gesta  essent  a judice  existimato 
« per  crassum  et  supinum,  aut  ex  liquidi  et  manifesti  juris 
« ignorantia  provenientem,  errorem ; qualis  esset  si  is  qui  sen- 
ii teutiam  protulit,  in  eo  loco  ubi  protulit,  publice  damnatus, 
II  vel  denuntiatus  esset  de  aliquo  impedimento,  ob  quod  inca- 
II  pax  esset  officii  judicis  : nam  talis  error  vel  ignorantia,  scien- 
II  tiae  aequiparatur : consequenter  vitium  sententiam  dicentis  non 
II  tollit.  » 3Iihi  tamen  inutilis  videtur  haec  restrictio.  Non  enim 
dari  posse  videtur  error  communis  qui  simul  sit  ita  crassus,  ut 
Ecclesia  non  censenda  sit  jurisdictionem  supplere.  Sumendo 
enim  exemplum  judicis  publice  excommunicati,  hujusmodi 
ignorantia  crassa  versaretur  vel  circa  factum  talis  excommunica- 
tionis, vel  circa  consectarium  juris  ex  eo  fluens,  excoinmuni- 
catum  nempe  judicem  hoc  ipso  jurisdictione  carere.  Quoad 
factum,  vel  ita  fuit  publicum  ut  ad  notitiam  communitatis  de- 
venire debuerit,  et  tunc  dari  non  potest  ignorantia  communis 
talis  facti;  vel  ita  prolata  fuit  excommunicatio,  ut  potuerit 
communitatem  latere,  et  tunc  ignorantia  non  est  crassa,  et 
urget  ratio  utilitatis  publicie,  ut  Ecclesia  tali  judici  jurisdicUo- 

nem  snppleat.  Quoad  consectarium  juris,  si  totus  populus, 
licet  cognoscat  judicem  excommunicatum  fuisse,  et  validam 
reputet  ejusmodi  excommunicationem,  ignoret  tamen  hoc  ipsi 
jurisdictionem  abstulisse,  iterum  urget  ratio  utilitatis  publicae, 
et  merito  praesumitur  Ecclesia  jurisdictionem  supplere.  Unde 
numquam  error  communis  eo  sensu  crassus  reputandus  vide- 
tur, ut  praesumenda  sit  Ecclesia  jurisdictionem  non  supplere. 

Propositio  II‘.  — Si  error  non  sit  communis,  sed  paucorum 
tantum,  nullitate  laborant  acta  et  sententice  judicis.  — Cum  enim 
talis  judex  careat  jurisdictione , nulliter*agit  nisi  Ecclesia  ju- 
risdictionem suppleat.  Ecclesia  autem  non  supplet,  nisi  ob  ra- 
tionem publicae  utilitatis.  Quae  quidem  ratio  occurrit  quando 
error  est  communis,  non  vero  quando  est  dumtaxat  aliquo- 
rum, ut  patet. 

Objectiones  diluuntur.  — Contra  doctrinam  duobus  praemissis 
propositionibus  assertam,  objicies  1°.  Judex  qui  jurisdictione 
caret,  eam  in  casu  erroris  communis  acciperet,  vel  ab  ipso 
errore,  vel  a litigantibus,  vel  a superiore ; atqui  nullum  ex 
his  dici  potest : non  ab  errore  communi  populi,  quia  absurdum 
est  jurisdictionem  ex  erroribus  nasci : non  a litigantibus,  qui  et 
ipsi  jurisdictione  carent,  ac  proinde  dare  aliis  nequeunt  : non 
a superiore,  qui  de  danda  tali  judici  potestate  ne  cogitat  qui- 
dem : ergo.  — Respondetur  non  deesse  voluntatem  perma- 
nentem et  generalem  iu  Ecclesia,  jurisdictionem  in  hujusmodi 
casibus  supplendi  : occurrente  ergo  aliquo  ex  dictis  casibus, 
vi  hujus  voluntatis  jurisdictio  statim  suppletur.  Objicies  2*.  Se- 
queretur sententias  nunquam  ex  defectu  jurisdictionis  fore 
invalidas,  cum  nunquam  soleant  litigantes  justitiam  petere,  nisi 
ab  eo  judice  quem  putant  jurisdictionem  babere.  — Respon- 
detur : errorem  litigantium  non  semper  esse  errorem  commu- 
nem ; quando  autem  error  est  communis,  nullum  sequi  incon- 
veniens ex  eo  quod  firmitatem  habeant  sententiae  prolatae  a 
judice  qui  jurisdictione  caret,  sed  tamen  eam  habere  existi- 
matur. Objicies  3®.  Si  error  communis  jurisdictionem  tribuit, 
validae  essent  absolutiones  collatae  a clerico  non  sacerdote, 

imo  a laico  et  foemina,  casu  quo  per  errorem  haberentur  pro 
sacerdotibus ; quse  sequela  certo  falsa  est.  — Bespondetur  : 
Ordo  sacerdotalis,  et  sexus  virilis,  ad  valorem  sacramentalis 
absolutionis  jure  divino  requiruntur;  non  potest  autem  Eccle- 
sia supplere  defectum  aUcujus  conditionis,  quam  jus  dmnum 
necessariam  fecit. 

Propositio  III*.  — Utrum  in  judice  existimato  necessarius  sit 
titulus  coloratus,  ut  ejus  gesta  sint  valida,  legitime  controverti  po- 
test. — De  hac  enim  re  disputant  doctores  catholici , quin 
ulla  intervenerit  Ec^esiae  rem  definientis  decisio.  Citatos  pro 
et  contra  auctores  et  rationes  vide  apud  Schmalzgrueber 
(in  titulum  de  Judiciis,  fibri  2 decretalium,  n.  21). 

Scholium.  — Doctrina  exposita  circa  judicem  existimatum, 
qui  nempe  jurisdictione  caret,  et  tamen  ex  errore  communi 
putatur  eam  habere,  maximi  momenti  est , ob  multiplices  ad 
praxim  ejus  applicationes.  Prmeipuos  casus  ita  enumerat 
Schmalzgrueber  ; « 1“  Valent  acta  Episcopi,  vel  alterius 
« Praelati,  cujus  electio  propter  quodeumque  juris  humani 
« impedimentuiif  fuit  nulla,  si  ejus  nulfitas  publice  ignoretur. 
« 2®  Valent  absolutiones  coUatae  a sacerdote,  et  coram  eo  ce- 
« lebrata  matrimonia,  etsi  vere  parochus  non  sit,  quia  vel 
« intrusus,  vel  ad  animarum  curam  ab  Episcopo  non  approba- 
ti tus,  modo  pro  legitimo  parocho  communiter  sit  habitus. 
« 3®  Eadem  acta  sententiae  et  absolutiones  subsistunt,  quan- 
•I  tumvis  Episcopus  vel  alius  prmlatus  excommunicatus,  sus- 
« pensus,  vel  jurisdictione  et  ipsa  praelatura  et  beneficio  vel 
« officio  privatus  fuisset,  modo  communi  errore  existimetur 

< adhuc  praeditus  jurisdictione  sufiBcienti.  4®  Ea  ipsa  valebunt 
« quantumvis  impedimentum  unus  vel  alter  sciverit , modo 
« ii  a quibus  gesta  sunt,  pro  veris  judicibus  communi  errore 
« sint  habiti ; quia  leges  non  privatam  sed  communem  aesti- 
« matiouem  attendunt.  5®  Valori  a se  actorum  non  oberit 
« mala  fides  ipsius  judicis,  parochi,  aut  confessarii,  scientis  se 
« carere  jurisdictione,  modo  communi  errore  existimentur  hac 

< praediti;  quia  beneficium  non  est  datum  in  favorem  judicis. 

« sed  boni  poblici,  quod  plorimum  pateretor  si,  stante  com- 

< muni  errore , valori  actuom  obesset  mala  fides  judicis. 
« 6®  Denique  eadem  acta  valent,  etsi  una  vel  utraque  pars 
« sciat  judicem  coram  quo  agunt,  aut  parochum  coram  quo 
« contrahunt  matrimonium,  legitima  potestate  instructum  non 
« esse,  modo  communiter  habeatur  pro  vero  judice  aut  vero 

< parocho,  ob  eadem  rationem.  Excipitur  absolutio  sacramen- 
« talis ; hanc  enim  si  quis  extra  mortis  articulum  peteret  a sa- 
« cerdote , qui  communiter  creditur  sufficienti  jurisdictione 
« instructus , sed  quem  ipse  scit  ea  instructum  non  esse , non 
« absolveretur  valide  : non  quidem  ex  defectu  jurisdictionis 
« in  absolvente  (quia  istam  ei  hoc  casu  dat  Ecclesia,  defectum 
« supplens  ob  errorem  communem),  sed  quia  peccaminosa  sua 

< petitione,  et  inde  orta  indispositione,  obicem  ponit  validae 
« administrationi  sacramenti.  » (Schmalzgrueber , in  titulum 
de  Judiciis,  libri  2 decretalium,  n.  22.) 

§ IV. 

De  generalibns  qoibasdam  judicialis  officii  obligationibus. 


Quonam  modo  judicem  procedere  oporteat  ex  variis,  tum 
naturalis,  tum  ecclesiastici  juris  praescriptionibus,  opportune 
dicetur  pro  diversa  materiarum  ratione  in  decursu  tractationis. 
Hic  vero  agemus  dumtaxat  de  quibusdam  judicialis  officii  obli- 
gationibus, ad  quas  exponendas  commode  postea  occasio  non 
occurreret. 


I. 


De  requieita  in  judice  icientia, 


« Judex  carens  debita  scientia,  et  ex  culpabili  ignorantia  male 
«judicans,  peccat  mortaliter,  et  tenetur  ad  restitutionem  to- 
fi tios  damni  causati  parti  laesae,  sive  in  substantia  litis,  sive  in 

«superfluis  expensis.»  Ita  Ferraris  {yerho  judex,  n.  29);  et  est 
sententia  communis  doctorum,  teste  Cardinali  de  Lugo  (tom.  2, 
disp.  37,  n.  1).  Hinc  judex  agnoscens  errorem  a se  commissum 
(quamvis  sine  gravi  culpa)  in  prmjudicium  litigantis,  tenetur, 
si  potest  citra  suam  infamiam,  impedire  errorem ; monendo, 
verbi  gratia,  occulte  partem  laesam , ut  sibi  appellatione  vel 
aUo  simdi  remedio  consulat ; quia  hoc  pertinet  ad  debitam  sui 
muneris  exeeutionem  ; et  quia  alioquin,  si,  dum  potest,  suum 
errorem  non  impedit,  imputabitur  jam  ei  quasi  conservanti  id 
quod  propter  inadvertentiam  inculpabilem  prius  non  imputa- 
batur (Lugo,  loco  cit.,  n.  3).  Hinc  «Judex  carens  necessaria 
« scientia  ad  suum  oillcium,  non  potest  absolvi,  nisi  facta  renun- 
« tiatione  oflicii,  vel  nisi  firme  proponat  renuntiare ; quia  nemo 
« potest  retinere  oflScium  cujus  munia  obire  non  potest,  nisi  cum 
« damno  vel  periculo  proximi  » (Ferraris,  loco  citato,  n.  31): 
ita  doctores  communiter  post  S.  Thomam  (2,  2,  q.  76,  a.  2). 

U. 

De  vitandi»  dUationibtu  non  neeettariit. 

«Judex  mortabter  peccat  contra  suum  officium,  differendo 
« valde  notabiliter  causarum  expeditionem  sine  justa  causa ; 
« et  tenetur  restituere  parti  laesae  damna  et  expensas,  quae  ex 
« iniqua  dilatione  secutae  sunt;  quia  est  earum  injusta  causa.» 
Ita  Ferraris  (v.  judex,  n.  32)  et  doctores  communiter. 

m. 

De  non  recipiendis  muneribtu  aut  honorarii»  alitigantibu». 


1 . Receptio  munerum  est  judicibus  prohibita  jure  naturali, 
jure  divino  in  sacris  litteris  expresso,  et  jure  ecclesiastico. 
Jure  quidem  naturab,  cum  ipsa  ratio  dictet  id  vetitum  judi- 
cibus censendum  esse,  quo  admisso  certum  et  commune  immi- 

neret  periculum  injuste  judicandi ; munera  autem  id  inducunt 
periculi.  Jure  divino  in  sacra  Scriptura  expresso ; nammultoties 
eam  prohibitionem  iterant  sacr®  paginae : ISon  accipias  mu- 
nera, quae  etiam  excoecant  prudentes  et  subvertunt  verba  justorum 
(Exod.  23).  Non  accipias  personam  nec  munera,  quia  munera  ex- 
cascant  oculos  judicum  (Deuter.  16).  Et  similia  reporiesEccles.  20, 
Isai.  ’ , Michae.  3,  et  alibi.  Jure  taudem  ecclesiastico,  ut  videre 
est  in  quamplurimis  Ecclesiae  decretis,  quae  a Ferrario  citantur 
iy.  judex,  n.  34). 

2.  « Judex  contra  supradictas  prohibitiones  accipiens  nota- 
« bilia  munera,  peccat  graviter.»  (Ferraris,  m.  judex,  n.  35.) 
Sequitur  ex  eo  quod  praeceptum,  quo  prohibetur  munerum 
acceptatio,  certum  sit,  et  materia  supponatur  gravis. 

3.  Qui  accipit  munera,  tenetur  ea  restituere.  Nam  litigans 
munus  judici  dat  in  eum  finem,  ut  in  favorem  sui  judicet.  TaUs 
autem  contractus  est,  ex  jure  etiam  naturali,  irritus  et  nullus; 
uude  judex  rei  sibi  hoc  modo  datae  dominium  non  acquirit ; ergo 
eam  domino  restituere  tenetur.  Quod  insuper  jure  sacro  prae- 
cipitur (cap.  Statutum  1 1 , de  Rescriptis  in  6)  his  verbis ; Si  quid 
autem  contra  constitutionem  praesentem  recepit,  ad  ipsius  restitutio- 
nem integram  teneatur. 

4 . A restitutione  autem  recepti  muneris  non  excusatur  judex 
ex  ea  ratione,  quod  dans  eum  a restituendi  obligatione  liberet : 
nam  in  citato  capite  Statutum  sic  additur  : Nulla  eorum,  quibus 
restitutio  facienda  fuerit,  remissione  ullatenus  profutura  eidem. 
Unde  judex  ecclesiasticus  censendus  est  ex  lege  ecclesiastica 
inhabilis  ad  acquirendum  etiam  sponte  oblatorum  munerum 
dominium. 

5.  Excipienda  tamen  leviora  munuscula,  ex  quibus  non  se- 
quatur pervertendae  justitiae  periculum : quae  etiam  exceptio 
in  citato  capite  Statutum  exprimitur : Nisi  forsan  esculentum  vel 
poculentum  mera  liberalitate  oblatum , quod  paucis  consumi  possit 
did)us.  Ego  autem  puto,  non  tantum  valde  indecorum,  sed  et 
periculosissimum  esse  levia  ejusmodi  munuscula  a judice  ec- 
clesiastico recipi;  quia  facile  non  est  ui  hac  re  parvitatem 

materiee  non  excedere , si  semel  vel  minima  acceptare  assues- 
cat judex. 

6.  Judex  ecclesiasticus,  ad  reddendam  justitiam  assignatum 
stipendium  habens,  non  potest  a litigantibus  exigere  vel  recipere 
sportulas,  id  est,  ullum  honorarium  sive  salarium.  Est  sententia 
communis  canonistarnm.  Probatur  autem  capite  Cum  ab  omni  1 0, 
de  Vita  et  honest.  cleric.  Cui  capiti  hic  praemittitur  titulus : Eccle- 
siastici judices  et  delegati  gratis  judicare  debent,  nec  exigere  pos- 
sunt decimam,  vel  aliam  quotam  litis,  etiamsi  hoc  habeat  consuetudo. 
In  ipso  autem  decreto  sic  legitur : Nos  attendentes,  quod  ad  hoc 
vobis  et  aliis  clericis  sint  ecclesiastici  reditus  deputati,  ut  ex  ipsis 
honeste  vivere  debeatis...  ideoque mandamus  quatenus  ab  hujusmodi 
exactionibus  de  ceetero  abstinentes,  vigorem  judiciarium  gratis  stu- 
deatis litigantibus  impartiri. 

7.  Si  tamen  judex  ecclesiasticus  nullum  haberet  assignatum 
stipendium,  nec  congruam  sustentationem,  posset  exigere  a li- 
tigantibus honorarium.  Ita  communiter  doctores,  ex  ea  ratione, 
quod  nullus  suis  stipendiis  militare  cogendus  sit. 

IV. 

D»  (^ligatione  judicandi  juxta  probabiliorem  stntentiam.  Et  gtM,  remanente 
pro  utraque  parte  oquaXi  probabilitate  T 

I . Certum  est  judicem  tenerijuxta  probabiliorem  sententiam, 
relicta  minus  probabili,  pronuntiare.  Nam  ab  Innocentio  XI, 
die  2 martii  1679,  damnata  est  contraria  propositio,  nempe: 
probabiliter  existimo  judicem  posse  judicare  juxta  opinionem  etiam 
minusprobabilem.  Item  ab  Alexandro  VII  die  24  septembris  1665 
confixa  est  scandalosa  propositio  qua  dicebatur:  Quando  litigan- 
tes habent  pro  se  opiniones  ceque  probabiles,  potest  judex  pecuniam 
accipere  pro  ferenda  sententia  in  favorem  unius  pree  alio. 

Haec  tamen  generalis  regnla  exceptionem  patitur  quoad  cri- 
minales causas.  Quamvis  enim  debeat  judex  reum  absolvere,  si 
probabilius  innocens  existat,  eumdem  tamen  nec  debet,  nec  po- 

test  condemnare,  ob  probabiliores  de  ipsins  delicto  obtentas 
probationes.  Sed  ad  condemnandum  requiritur  in  causis  cri- 
minalibus probatio  certa  : prout  infra  suo  loco  dicetur. 

Item  in  causis  matrimonialibus,  quae  criminalibus  aequiparari 
dicuntur,  certa  probatione  opus  est,  ut  judex  matrimonii  nul- 
litatem  pronuntiare  possit ; prout  etiam  suo  loco  infra  trade- 
mus. 

2.  Remanente  pro  utraque  parte  aequali  juris  probabilitate, 
tenetur  judex  in  favorem  rei  seu  posses.soris  pronuntiare.  Ita 
dictat  recta  ratio , et  praeterea  disponit  expresse  jus  canoni- 
cum. Nam,  capite  Cvm  sunt  1 1 , rfe  Regulis  juris,  in  6,  sic  habe- 
tur : Cum  sunt  partium  jura  obscura,  reo  favendum  est,  potius  quam 
actori.  Et  capite  In  pari  65,  de  Regulis  juris,  in  6 ; In  pari  de- 
licto vel  causa,  potior  est  conditio  possidentis.  Et  capite  Ex  litte- 
ris 3,  de  Probationibus : Quod  si  ambarum  partium  testes  sunt  aque 
idonei,  possessoris  testes  praeferuntur,  cum  promptiora  sint  jura 
ad  absolvendum  quam  ad  condemnandum. 

3.  A praecedenti  regula  excipiendae  sunt  causae  quaedam 
privilegiatae,  quae  liberales  in  jure  dicit  solent,  et  exprimuntur 
his  versibus : 

Stat  testamentum,  libertas,  conjugium,  dos. 

Si  sunt  aequales  qui  producuntur  utrinque. 

Debet  nempe  judex,  in  casu  aequalis  utrinque  probabilitatis, 
pronuntiare  pro  valore  matrimonii,  quod  nullum  esse  contendit 
unus  ex  litigantibus ; quamvis  pars,  quae  pro  valore  matrimonii 
litigat,  sit  ipsemet  actor.  Et  idem  dicendum  de  valore  testa- 
menti, et  de  valore  actus  quo  dos  constituta  fuit ; sicut  etiam 
olim  iu  causa,  an  aliquis  esset  servilis  conditionis,  debebat  judex 
(dato  casu  aequalis  utrinque  probabilitatis)  iu  favorem  liber- 
tatis pronuntiare.  Probatur  autem  1°  capite  Ex  litteris  3,  de 
Probationibus,  in  quo,  postquam  dispositum  fuit,  quoad  casum 
aequalis  utrinque  probabilitatis,  in  favorem  rei  seu  possidentis 
esse  judicandum , subjungitur  expresse  dicta  exceptio , his 
terminis : Praeterquam  in  liberali  causa,  in  qua  si  utriusque  partis 

testes  mqmles  fuerint , pro  libertate  sententia  proferetur.  Proba- 
tur 2”  capite  Duobus  judicibus  26,  de  Sententia  et  re  judicata,  ia 
quo  sic  disponitur  : Tenet  pro  reo  non  pro  actore  sententia , nisi 
in  causa  favorabili,  puta  matrimonio , libertate , dote , seu  testa- 
mento. Probari  posset  3“  ex  jure  naturali,  merito  dictas  causas 
hoc  privilegio  muniri ; quia  nempe  id  requirit  bonum  generale 
societatis  religiosae,  ut  recta  ratio  cuique  rem  expendenti  fa- 
cile dictat.  Valere  autem  etiamnum  ejusmodi  juris  sacri  dis- 
positionem, procerto  tenendum  est ; quia  etiam  si  alicubi  irrep- 
sisset contraria  consuetudo , pro  invalida  et  abusiva  esset 
habenda,  utpote  grave  nocumentum  societati  religiosae  et 
bono  animarum  afferens. 


V. 


De  oblijatione  judicandi  juxta  allegata. 


1.  Judex,  regulariter  loquendo,  judicare  debet  secundum 
allegata  et  probata.  Est  communis  doctorum  sententia ; quae 
ex  ipsomet  jure  naturali  certa  potest  demonstrari,  ut  satis  per 
se  patet.  Diximus  autem  regulariter , ob  casum  particularem 
nunc  discutiendum,  nempe  : 

2.  Au  judex  debeat  judicare  secundum  allegata  et  probata, 
etiam  contra  propriam  certam  scientiam?  In  triplicem  doctores 
sententiam  abiere  : prima  sententia  absolute  et  universim  tenet, 
posse  judicem  et  debere,  semper  et  in  quacumque  causa,  judi- 
care secundum  allegata  et  probata,  etiam  contra  propriam  con- 
scientiam. Unde  si  judex  privata  scientia  certo  sciat  innocentem 
esse  eum,  qui  juxta  allegata  et  probata  pro  nocente  habendos 
est,  et  nullum  supersit  medium  eumdem  liberandi,  debebit 
eum  tamquam  noceutem  condemnare.  Judex,  inquit  sanctas 
Thomas,  si  scit  aliquem  innocentem  esse,  qui  falsis  testibus  con- 
vincitur, debet  diligentius  examinare  testes,  ut  inveniat  occasionem 
liberandi  innoxium,  sicut  Daniel  fecit.  Si  autem  hoc  non  potest,  de- 
bet eum  superiori  relinquere  judicandum.  Si  autem  hoc  non  potest. 

non  peccat,  secundum  allegata  et  probata  sententiam  ferens  ; quia 
ipse  non  occidit  innocentem,  sed  illi  qui  eum  asserunt  nocentem 
(2,  2,  q.  64,  a.  6,  ad  3).  Et  ita  sentiunt  multi  cum  doctore 
Angelico.  Secunda  sententia,  huic  omnino  contraria,  tenet, 
nunquam  judici  fas  esse  pronuntiare  contra  propriam  con- 
scientiam ; unde  nunquam  ipsi  licet  condemnare,  quem  privata 
scientia  certo  novit  innocentem,  quantumvis  per  allegata  no- 
cens probetur.  Ratio  est , quia  pronuntiare  contra  propriam 
scientiam , est  mentiri ; mendacium  vero  est  quid  intrinsece 
malum  et  nunquam  licitum.  Praeterea  praecepto  divino  pro- 
hibetur occidi  innocentem  : insontetn  et  justum  non  occides 
(exod.  23);  ergo  etiamsi  jura  humana  praescriberent  sententiam 
ferri  juxta  allegata  et  probata , non  eis , sed  praecepto  divino 
obtemperare  debet  judex,  casu  quo,  judicando  juxta  allegata, 
ad  necem  damnare  deberet  innoxium.  Tertia  sententia  distin- 
guit hoc  modo  : potest  et  debet  judex  contra  propriam  con- 
scientiam pronuntiare  secundum  allegata  et  probata,  in  causis 
civilibus  et  criminalibus  minoribus  : non  autem  in  criminalibus 
majoribus,  in  quibus  agitur  de  pcena  mortis  vel  mutilationis. 
Habetur  autem  haec  sententia  geueratim  ut  probabilior ; atque 
eam  doctores  sic  defendunt  : ideo  judex  in  civilibus  et  crimi- 
nalibus mmoribus  tenetur  contra  privatam  scientiam  pronun- 
tiare secundum  aUegata  et  probata,  quia  Ecclesia  (et  idem 
dicatur  de  republica  quoad  judicem  smcularem)  potest  ob  bo- 
num publicum,  ne  scilicet  judiciorum  publicorum  forma  cum 
populi  scandalo  evertatur,  disponere  ut  bonorum  de  quibus 
agitur  detrimentum  subeant,  qui,  juxta  allegata,  condemnandi 
videntur.  Nam  in  hujusmodi  bona  altum  dominium  habet  Ec- 
clesia (sicut  et  respublica  si  de  judicio  saeculari  agatur).  Unde 
ex  ratione  boni  generalis  et  publici,  censenda  est  Ecclesia  ita 
disponere;  ac  proinde  judex  innocentem  in  hoc  casu  condem- 
nando, injustitiam  non  committit.  Atvero  si  agatur  de  pronun- 
tianda mortis  vel  mutilationis  poena  (qui  casus  saecularem  ju- 
dicem, non  ecclesiasticum  respicit),  locum  non  habet  dicta 
ratio ; quia  ucmpc  respublica  non  habet  in  vitam  et  membra 

subditorum  ionocentium  praedictum  dominium.  Unde  in  nullo 
casu  potest  respublica  judici  licitam  facere  talem  innocentis 
condemnationem. 

Difficultatem  autem  ad  judicia  ecclesiastica  restringendo , 
patet  tertiam  sententiam  in  primam  recidere ; cum  sententias 
sanguinis  nunquam  pronuntiandas  habeat  judex  ecclesiasticus. 
Unde  quoad  forum  ecclesiasticum  sic  tota  quaestio  resumi  po- 
test -.probabilius  potest  et  debet  judex  ecclesiasticus  semper 
pronuntiare  secundum  allegata  et  probata,  etiamsi  ex  privata 
sua  scientia  certo  noverit  allegatorum  et  probatorum  falsita- 
tem.  Contraria  autem  opinio  est  minus  probabilis.  Est  nutem 
extra  controversiam,  teneri  judicem  ad  faciendum  quidquid 
potest,  ut  liberet  eum  quem  privata  scientia  novit  innoxium, 
antequam  illum,  ob  allegata  et  probata,  condemnet. 

3.  In  priecedenti  casu  supponebatur  judex  certo  conscius 
de  innocentia  Bei.  Quid  vero  si  judex  privata  scientia  sciat 
eum  esse  noxium?  Au  poterit,  contra  allegata  et  probata,  ex 
quibus  ejus  innocentia  sufficienter  demonstratur,  illum  con- 
demnare. 

Respondetur  negative.  Piam  jura  favent  Reo;  unde  etiamsi 
posset  judex  uti  scientia  sua  privata  ad  absolvendum  Reum, 
certum  est  id  ei  non  licere  ad  eumdem  condemnandum ; sed 
condemnare  Reum  potest  dumtaxat  judex,  quando  juridice 
constat  ipsius  crimen.  Nec  mentitur  eum  absolvendo,  quem 
certo  scit  esse  noxium,  sed  quem  processus  noxium  non  pro- 
bavit ; quia  non  pronuntiat  praecise  cum  esse  innocentem,  sed 
tantum  nocentem  non  probari.  Est  autem  illa  conclusio  unani- 
miter recepta,  multisque  juris  sacri  textibus  nixa,  et  omnino 
certa. 


V. 


De  judice  delegato. 


Cum  mulUe  cansae  ecclesiasticae  per  eos  judices  dirimantur. 

quos  delegatos  vocant,  plurimi  interest  noscere,  quid  jus  eccle- 
siasticum de  hujusmodi  judicibus  statuerit. 


I. 


Quid  sint,  et  quotuplcis  speciei,  delegati  Judicet. 


1 . • Delegare  in  genere  nihil  significat  aliud,  quam  alium  in 
« locum  suum  substituere,  seu  vices  suas  eidem  committere. 
« Et  hinc  judex  delegatus  is  erit,  qui,  non  munere  proprio,  sed 
« ex  commissione  (vel  ipsius  juris,  vel  alterius  hominis,  pro- 
« priam  et  ordinariam  jurisdictionem  habentis)  immediate  vel 
« mediate  facta,  ideoque  alterius  vice  et  authoritate,  jurisdic- 
« tionem  ab  isto  derivatam  et  distinctam  exercet.  » (Schmalz- 
grueber,  in  titulum  29,  libri  1 decretalium,  n.  1 .)  « Differt 
« 1®  a judice  ordinar/o;  quia  hic  jurisdictionem  exercet  suo 
« jure,  sive  ex  proprio  aliquo  ofiScio  seu  magistratu ; 2®  ab  ar- 
ti bitro  compromissario,  et  mero  exeeutore;  quia  isti  jurisdictio- 
0 nem  non  habent ; sed  ille  simplicem  dumtaxat  causae  cogni- 
« tionem , hic  vero  nudum  solummodo  ministerium ; 3®  a 
« Vicario  generali;  quia  hic  jurisdictionem  quidem  alterius 
« vice,  camdem  tamen  quam  constituens  habet,  et  in  proprio 
« hujus  tribunali,  exercet.  » (Idem,  ibid.,  n.  2.) 

2.  Variae  distinguutur  delegatorum  judicum  species  : 1®  alii 
sunt  delegati  a jure,  abi  ab  homine.  Delegati  a jure  illi  sunt, 
quibus  per  legem  aliquam  delegatur  jurisdictio;  et  hoc  modo 
Episcopi  in  multis  constituti  sunt  Sedis  ApostoUcae  delegati, 
praesertim  per  Tridentiua  decreta.  Licet  autem  a lege  ipsa  tunc 
jurisdictiouem  recipiant,  merito  tamen  dicuntur  delegati,  et 
non  Ordinaru,  quia  non  ratione  officu,  sed  per  modum  specia- 
lis commissiouis  id  potestatis  lex  cis  tribuit.  Delegati  ab  homine 
ilb  sunt,  qui  ab  adiquo  judice  ordinario,  puta  a Papa  vel  Epis- 
copo, delegationem  recipiunt.  2®  Alu  sunt  delegati  universales, 
aliispec/a/es.  Priores  delegantur,  vel  adonmes  universim  cau- 
sas, vel  saltem  ad  omnes  causas  certi  geueris,  quamvis  cum 

restrictione  ad  certum  tempus,  locum,  quantitatem,  etc. : unde, 
verbi  gratia,  delegatis  universalibus  annumerandus  venit  ille 
cui  facta  fuit  delegatio  ad  omnes  causas  matrimoniales  in  tali 
territorio  per  tres  annos.  Posteriores  vero  delegantur,  vel  ad 
unam  tantum  causam ; vel  ad  plures  quidem , sed  certas  nu- 
mero, aut  inter  certas  personas.  3“  Alii  sunt  delegati  ratione 
dignitatis,  ut  quando  fit  delegatio  Abbati,  vel  Episcopo,  vel 
Primati  talis  loci,  quin  ejus  exprimatur  nomen  : alii  ratione 
persmce,  quando  nempe  proprium  delegati  nomen  exprimitur. 
4“  Alii  sunt  delegati  iimnediati,  quia  nempe  ab  ipso  Ordinario 
immediate,  non  autem  ab  alio  delegato,  commissionem  acci- 
piunt : alii  mediati  seu  subdelegati,  qui  nempe  ab  aliquo  de- 
legato, et  non  immediate  ab  Ordinario,  constituuntur. 


II. 


(lui/iam  ordinarii  possint  delegare , et  quinam  delegati  subdelegare. 


1 . Certum  est  ordinarium  judicem  supremum , seu  princi- 
pem, idest  Papam,  potestatem  suam  delegare  posse.  Imo  hoc 
necessarium  est , ob  multitudinem  cansarum , quibus  cognos- 
cendis et  decidendis  ipse  solus  sufficere  nequit.  Et  de  hoc 
nulla  est  difficultas. 

2.  Item  possunt  ordinarii  qnilibet  judices,  licet  principe  in- 
feriores, delegare ; non  tamen  omnem  in  perpetuum  potesta- 
tem suam  sine  consensu  principis.  Quod  possint  delegare, 
constat  ex  capite  Cum  Episcopus  7,  de  Officio  judicis  ordinarii 
in  6,  ubi  sic  decernit  Bonifacius  VIII : Cum  Episcopus  in  sua  tota 
dioecesi  jurisdictionem  ordinariam  noscatur  habere,  dubium  non 
existit,  quin  in  quolibet  loco  ipsius  dioecesis  non  exempto,  per  se 
vel  per  alium  possit  pro  tribunali  sedere  ; causas  ad  ecclesiasticum 
forum  spectantes  audire;  personas  ecclesiasticas  [cum  earum  exces- 
sus exegerint)  capere,  aut  carceri  deputare;  nec  non  et  ccetera  quee 
ad  ipsius  spectant  officium  libere  exercere.  Ea  verba  /)cr  se  vel 
per  alium,  delegandi  potestatem  aperte  indicant.  Praeterea 

juxta  regulam  68  in  6,  regulariter  quis  concedere  et  per  alium 
exercere  potest,  quod  sibi  proprium  est.  Accedit  in  proba- 
tionem communis  doctorum  sententia , et  constans  Ecclesiae 
praxis.  Quod  vero  nequeat  Ordinarius  totam  suam  jurisdictio- 
nem alteri  delegare  sine  principis , id  est  Romani  Pontificis, 
assensu,  colligitur  (ait  Schmalzgrueber)  quia  committendo  totam 
suam  jurisdictionem,  non  tam  censeretur  delegare,  quam  omnino  se 
abdicare  jurisdictione,  seu  officio  suo,  quod  sine  principis  consensu 
nequit  (in  tit.  29;  libri  1 decretalium,  n.  9);  in  quo  tanquam 
certo  admittendo  concordant  doctores. 

3 . Certum  est  delegatum  a Papa,  posse  regulariter  subde- 
legare.  Constat  ex  decretali  Si  pro  debilitate  (3 , tituli  29 , 
libri  1 decretalium),  in  qua  sic  decrevit  Alexander  tertius 
anno  1166:  Si  pro  debilitate,  vel  qualibet  alia  gravi  causa  vel  ne- 
cessitate, tractandis  causis  quee  tibi  a Sede  Apostolica  committuntur, 
interesse  non  poteris,  liberum  tibi  sit  personis  discretis  et  idoneis 
vices  tiuxs  committere : ita  tamen  quod  si  res  tanti  est,  te  consulere 
debeant : nisi  forte  causce  ita  graves  sint,  quod  sine  proesentia  tua 
non  possint  commode  terminari.  Item  constat  ex  decretali  Pasto- 
ralis (28,  tituli  29,  libri  1 decret.].  In  qua  sic  Innocentius  HI 
anno  1 206  : Consultationi  tuce  duximus  respondendum , quod  cum 
delegato  a prinoipe  jurisdictio  dandi  judicem  sit  a lege  concessa, 
dummodo  ipse  exonerare  seipsum  malitiose  non  querat,  etc.  Ergo 
delegatus  a principe  habet  jurisdictionem  seu  potestatem 
dandi  judicem,  id  est,  subdelegandi.  Idem  confirmat  communis 
doctorum  sententia  et  constans  praxis. 

Diximus  regulariter,  ob  sequentem  exceptionem , nempe  si 
sit  electa  industria  personalis  delegati.  Censendus  autem  est 
electus  ob  industriam  personalem,  si  in  rescripto  dicatur  per 
teipsum,  y&\  personaliter  exequaris:  item  si  causa  sit  ita  gravis 
ut  deceat  a delegato  ipso  dirimi,  prout  habetur  in  citata  decre-- 
tali  Si  pro  debilitate:  item  si  delegato  committatur  mera  exeeutio 
seu  nudum  ministerium. 

4.  Delegatus  ab  Ordinario  inferiore,  regulariter  non  potest 
subdelegare.  Constat  ex  capite  Cum  causam  (62,  de  Appell.). 

I.  fO 

in  quo  sic  habetur : cum  nonnisi  delegatus  a Principe  caussam 
valeat  alii  delegare. . . « Et  ratio  est  (ait  Perraris,  v.  Delegatus, 
«n.  16),  quia  si  quilibet  delegatus  caussam  alteri  subdelegare 
« posset,  hic  etiam  posset  iterum  delegare  tertio,  et  iste  quarto, 
« et  sic  daretur  processus  in  infinitum,  qnse  infinitas  a jure  ex- 
ii presse  reprobatur,  capite  Cum  in  multis  (2,  de  Rescriptis,  in  6) 
«ibi:  cum  in  multis  juris  articulis  infinitas  reprobetur.-» 

Diximus  regulariter,  quia  communiter  a doctoribus  admitti- 
tur, posse  delegatura  ab  Ordinario  inferiore  ad  universalitatem 
causarum,  subdelegare.  Quae  exceptio  fundatur  hac  ratione : 
delegatum  nempe  ad  universalitatem  causarum,  esse  quasi-Or- 
dinarium,  et  Ordinario  in  hac  re  aequiparari.  Valere  autem 
illam  exceptionem  dicit  Schmalzgrueber,  saltem  de  consuetudine. 
Et  addit  talem  delegatum  posse  alteri  committere,  non  qui- 
dem totam  suam  potestatem,  sed  unam  vel  alteram  causam 
(intitul.  29,  libri  1 decret.,  n.  11).  ]\ihilominus  dicta  exceptio 
mihi  non  videtur  satis  firmari  per  adductas  rationes.  Nam  quod 
nonnisi  delegatus  a principe  causam  valeat  alii  delegare,  est  regula 
certa : quod  vero  ab  hac  regula  excipiatur  delegatus  ab  Epi- 
scopo ad  universalitatem  causarum,  innuunt  quidem  canonistse 
ex  quibusdam  juris  civilis  Romani  textibus,  non  autem  ex  ulla 
lege  ecclesiastica.  Unde  tuto  non  videtur  agere  delegatus  ab 
Ordinario  non-principe,  etiamsi  ad  universale  aliquod  genus 
causarum  commissionem  acceperit,  si  alteri  subdeleget;  nisi 
certo  constet  de  legitima  quoad  regionem  consuetudine. 

5.  Quod  autem  possit  Ordinarius  non-princeps  statuere,  ut 
per  suum  delegatum  causa  committi  queat  tertio,  non  quidem 
nomine  delegati,  sed  nomine  Ordinarii,  videtur  omnino  certum. 
Sed  tunc  iste  tertins  non  erit  subdelegatiis,  sed  potius  delega- 
tus ; utpote  commissionem  accipiens,  non  a delegato,  sed  ab 
ipso  Ordinario. 

m. 


Rtquuita  quolUalet  ut  juii postit  tanquam  judex  eceletiatUeus  delegari  vel 
tubdelegari. 


1 . Solent  canonistae  tanquam  certam  praemittere  hanc  gene- 
ralem regulam^  delegari  omnes  posse  qui  non  prohibentur.  Quae 
quidem  regula  vera  est,  sed  determinandum  relinquit,  quimim 
illi  sint  quos,  jura  prohibent  delegari. 

2.  Delegari  nequeunt  surdi-muti,  perpetuo  amentes,  infan- 
tes, et  impuberes  qui  discretione  carent.  Constat  ex  jure  natu- 
rali, ut  patet. 

3.  Infames  et  cxcommunicati,  ut  constat  ex  positivis  Ec- 
clesiae legibus,  quas  vide  citatas  a Schmalzgrueber  (in  tit.  29, 
libri  1 decretalium,  n.  12). 

4 . Servi  et  foeminae ; quia  ita  usu  generali  receptum ; qui 
usus  vim  universalis  legis  obtinet. 

5.  Quoad  aetatem  requisitam  jus  suflScienter  exponit  se- 
quens decretalis  Gregorii  IX  : Cum  vigesimum  arrrmm  peregeris, 
dari  potuisti  in  cetate  hujusmodi  delegatus.  Cceterum  constituto 
intra  cetatem  eamdem  (nisi  partes  scienter  consentirent  in  eum  qui 
annum  1 8 transcendisset)  facta  delegatio  ab  alio  quam  a Principe 
non  teneret  (capite  Cum  vigesimum  4 1 , tituli  29,  libri  1 decreta- 
lium). Cujus  decretalis  summa  in  titulo  ipsi  prxlixo  concinne 
sic  describitur  ; major  20  annis  potest  a quocumque  dari  dele- 
gatus. Idem  in  majori  18,  dummodo  interveniat  consensus  par- 
tium. Minor  vero  18,  non  potest  dari  nisi  a Principe. 

6.  A Papa  delegari  potest  etiam  laicus ; ita  unanimiter  do- 
ctores,  ob  plenitudinem  nempe  pontificiae  potestatis. 

Atvero  ab  aliis  Ordinariis  delegari  nequit  nisi  clericus.  Ita 
communis  et  omnino  certa  doctorum  sententia.  Decernimus  (ait 
Eugenius  Papa  iu  synodo  anni  1148),  ut  laici  ecclesiastica  tra- 
ctare negotia  nonpreesumani.  Sed  Episcopi,  Abbates,  Archiepiscopi, 
et  alii  ecclesiarum  Praelati  de  negotiis  ecclesiasticis  {jnaxime  de  illis 

qvuB  spiritualia  esse  noscuntur)  laicorutn  judicio  non  disponant. 
(Capite  Decernimus  2,  de  Judiciis  1,  libri  2 decretalium.)  Idem 
exprimunt  alii  juris  textus,  verbi  gratia,  caput  Cum  laicis  12, 
de  Rebus  eccl.  non  alienandis.  Putarunt  tamen  non  pauci  cano- 
nistae,  ab  Episcopo  delegari  probabiliter  posse  laicum  ad  causas 
mere  civiles  clericorum.  At  vero  eam  opinionem  admittere  non 
permittit  caput  Significasti  18,  de  Foro  competenti,  in  quo  sic 
Gregorius  IX  ; Clerici  in  judicem  non  suum  {nisi  forte  sit  persona 
ecclesiastica,  et  Episcopi  dioecesani  voluntas  accedat)  consentire  non 
possunt. 

7.  De  jure  ordinario,  delegatus  a Papa  debet  esse  in  digni- 
tate ecclesiastica  constitutus,  vel  personatum  obtinere,  vel  esse 
alicujus  cathedralis  canonicus,  vel  Officialis  seu  Vicarius  gene- 
ralis Episcopi,  vel  Prior  conventualis  : Decernimus  (ait  Bonifa- 
cius  VIII,  c.  Statutum  It,  de  Rescriptis,  in  6)  ut  nullis,  nisi  di- 
gnitate praditis,  aut  personatum  obtinentibus , seu  ecclesiarum 
cathedralium  canonicis,  causae  auctoritate  litterarum  Sedis  Apo- 
stolicce,  vel  Legatorum  ejusdem  de  ccetero  committantur.  Iu  cle- 
meiitinis  autem  (capite  Et  si  principalis  2,  de  Rescriptis)  sic 
disponitur ; Et  si  principalis  officialis  Episcopi,  aut  religiosus  con- 
ventualem  obtinens  prioratum..,  a Sede  Apostolica  vel  Legato  ejus- 
dem dari  valeat  delegatus,  in  officiali  tamen  foraneo,  aut  religioso 
monasterii  sui  Priore  claustrali,  neque  hoc  volumus  observari. « Sub 
« nomine  prioris  conventualis  hic  veniunt  etiam  Praepositi,  Re- 
« ctores,  Guardiaui,  aliique  omues  quocumque  nomine  nuncu- 
« pati  superiores  conventuales  regularium  ; nam  etiam  isti 
« censentur  esse  iu  dignitate  ecclesiastica,  ad  hoc  ut  esse  pos- 
ci sint  delegati  apostolici.  » (Perraris,  v.  Delegatus,  n.  31.)  Vi- 
gere autem  etiam  hodie  jus  in  citatis  duobus  decretalibus 
contentum,  dubium  non  est;  cum  nulla  contraria  lege  aut 
consuetudine  abrogatum  fuerit. 

Diximus  de  jure  Ordinario ; quia  de  plenitudine  potestatis 
potest  Papa  delegare  clericos  qui  praedictas  qualitates  non  ha- 
berent, immo  etiam  laicos,  ut  supra  dictum  fuit.  Atvero  ex  eo 
quod  de  jure  Ordinario  delegati  Pontificii  esse  nequeant  nisi 

dictis  qualitatibus  vestiti,  sequitur  nullum  fore  et  pro  nullo 
habendum  rescriptum  Papale,  quo  abquem  his  qualitatibus 
carentem  delegaret,  nisi  contineret  clausulam  ea;  certa  scjentta, 
vel  aliam  dicto  juri  ordinario  derogantem. 

8.  Delegatus  autem  Episcopi  vel  alterius  inferioris  Ordinarii 
potest  esse  simplex  clericus,  quamvis  nec  canonicus  nec  in 
dignitate  constitutus.  De  quo  nulla  inter  doctores  contro- 
versia. 

9.  An  delegatus  possit  esse  quoad  eamdem  causam  multi- 
plex? Bespondent  affirmative  unanimiter  canonists.  Nulla 
enim  est  ratio  vel  lex,  quae  prohibeat  ne  causa  committatur 
pluribus  potius  quam  uni ; imo  constans  fuit  et  permanet  in 
Ecclesia  causas  pluribus  committendi  praxis,  ut  praeter  alia 
documenta  innumera,  testatur  Cclestinus  tertius  his  verbis  : 
Illa  quippe  fuit  antiqua  Sedis  Apostolicce  provisio,  ut  hujusmodi 
causarum  cognitiones,  duobus  quam  uni,  tribus  quam  duobus  liben- 
tius delegaret.  (Gap.  Prudentiam  21,  tituli  29,  libri  1 decret.) 

IV. 

Quomodo  procedere  pouint  vel  debeant  delegati,  quando  pluret  ad  eamdem 
cautam  dirimendam  deputati  tunt. 


Eam  difficultatem  solvemus  praenuttendo  varias  de  hac  re 
decretales,  et  postea  determinando  quid  juris  ex  iis  textibus 
sequatur. 

Sic  decrevit  Bonifacius  VIII : « Cum  plures,  sub  illa  forma, 
« ut  omnes  aut  duo  vel  unus  eorum  mandatum  apostolicum  exe- 
« quantur,  aut  alia  consimili,  judices  vel  exeeutores  a Sede 
« Apostolica  deputari  contingit,  ipsorum  quilibet  injunctum 
« potest  libere  adimplere  mandatum.  Porro  uno  eorum  nego- 
« tium  inchoante  commissum,  alii  nequibunt  se  ulterius  intro- 
« mittere  de  eodem,  nisi  vel  infirmitate  , vel  alia  justa  causa 
« illum  contingeret  impediri  : aut  si  nollet,  vel  malitiose  in 
«eo  procedere  recusaret.  » (Gap.  8,  tituli  14,  libri  1,  iu6.) 

In  capite  Causam  (16,  tituli  29,  libri  1 decretalium)  sic  ha- 
betur : Cum  causa  duobus  committitur,  sententia  unius  non  tenet. 

In  capite  Prudentiam  (21,  tituli  29,  libri  1 decret.)  : Suppli- 
cas informari,  utrum,  cum  tribus  causa  committitur,  ita  quod  si 
omnes  interesse  nequiverint,  duo  eam  nihilominus  exequantur,  si 
Reus  a duobus  tantum  fuerit  convocatus,  venire  necessario  teneatur: 
et  si  citatus  a pluribus  coram  duobus  comparuerit , tertio  nec  ve- 
niente per  se,  vel  per  litteras  [ut  solet  fieri)  excusante,  an  duo  prae- 
sentes in  causa  possint  procedere,  et  eam  sententiae  calculo  termi- 
nare? In  hoc  casu  taliter  respondemus , quod  cum  aliquis  delega- 
torum judicum,  per  certum  nuntium  vel  excusatorem  litteratorie 
destinatum,  non  ostenderit  se  interesse  non  posse,  vel  alias  de  eodem 
canonice  constare  non  poterit,  residui  procedere  ad  causce  cognitio- 
nem non  debent : quod  si  processerint,  nihil  reputabuntur  egisse. 
Illa  quippe  fuit  antiqua  Sedis  Apostolicce  provisio,  ut  hujusmodi 
causarum  cognitiones,  duobus  quam  uni,  tribus  quam  duobus  liben- 
tius delegaret...  Mandati  siquidem  excedere  fines  probaretur , si 
quis  citra  formam  rescripti  accepti  praesumeret  judicare.  Adjicimus 
etiam  quod,  ubi  fuerit  in  commissione  appositum,  ut  si  omnes  inte- 
resse nequiverint,  duo  eam  nihilominus  exequantur , si  quis  ex 
ipsis,  cum  possit,  noluerit  interesse,  duo  nihilominus  in  causa  pro- 
cedant; licet  ille  tertius  gravissime  sit  arguendus  pro  eo  quod 
mandatum  apostolicum  exequi  subterfugiat  aut  contemnat.  Idem 
quoque  per  omnia  dicimus  observandum  in  causa  quee  committitur 
duobus,  eo  apposito,  ut  si  ambo  interesse  nequiverint,  alter  nihilo- 
minus exequatur. 

Ex  citatis  textibus  sequitur  triplicem  distinguendum  esse 
casum  : 

Primo,  casus  formul®  ut  omnes  aut  duo  vel  unus  eorum  man- 
datum apostolicum  exequantur.  Quando  h®c  formula  mandato 
inseritur,  signum  est  delegatos  deputari  in  solidum.  Tunc  Tero 
datur  locus  prsventioni,  ita  ut  si  unus  de  causa  sine  cffiteris 
cognoscere  coeperit , alii  se  intromittere  nequeant.  Possent 
tantum  se  intromittere , si  ille  qui  prius  causam  cognoscere 
coepit,  infirmitate  vel  alio  obstaculo  impediretur,  vel  malitiose 


Digitized  by  GoogI 


PARS  PRIMA. 


151 


procedere  recusaret.  Ita  clare  disponit  citata  decretalis  Cum 
plures;  et  in  ea  sic  interpretenda  concordant  canonislae.  Item 
ei  eadem  decretali  sequitnr,  si  omnes,  vel  plures  ex  delegatis, 
simul  incipiant  causam  cognoscere,  jam  non  posse  unum  dum- 
taxat procedere ; sed  totum  judicium  expediendum  esse  ab  iis 
omnibus,  qui  una  coeperunt  causam  cognoscere.  Cmterum  si  per 
plures  negotium  expediatur,  valebit  sententia  majoris  numeri : 
si  dissentiant,  et  stet  utrinque  aequalis  numerus,  ad  delegan- 
tem est  recurrendum. 

Secundo,  casus  formulae,  ut  si  omnes  interesse  nequiverint,  reli- 
qui mandatum  exequantur.  In  hoc  casu  nullus  potest  vabde  pro- 
cedere, nisi  prius  canonice  constiterit  caeteros  qui  non  adsunt 
impediri.  Unde  si  tres,  verbi  gratia,  delegati  fuerint,  et  duo 
processum  iucipiant , antequam  per  instrumentum  publicum 
constet  tertium  non  potuisse  venire,  processus  nullus  erit  et 
irritus  : et  idem  dicendum  si  duo  tantum  delegati  sint,  et  unus 
procedat,  antequam  certior  per  instrumentum  publicum  fiat 
de  impedimento  alterius.  Potest  autem  accidere,  ut  unus  ex 
delegatis , beet  legitime  non  impediatur,  ire  tamen  ad  judi- 
candum cum  aliis  recuset : et  tunc  quidem  ille  graviter  pec- 
cat; sed  alii,  certiores  de  ipsius  recusatione  facti,  possunt 
valide  procedere,  eodem  modo  ac  si  iste  legitime  fuisset  im- 
peditus. Quae  omnia  constant  ex  textu  supra  citatae  decretalis 
Prudentiam.  Posuimus  tantum  in  casu  formulam,  si  omnes  in- 
teresse nequiverint,  reliqui  mandatum  exequantur  : sed  quae  dixi- 
mus intelligenda  sunt,  etiam  de  qualibet  alia  formula  aequiva- 
lente,  ut  patet.  ^Equi valens  autem  est  v.  g.  formula  qua 
disponitur  (quando  duo  tantum  delegantur),  ut  si  ambo  inte- 
resse nequiverint,  unus  mandatum  expediat.  Caeterum  si  per 
plures  negotium  expediatur,  tenet  sententia  majoris  eorum 
numeri.  Et  in  casu  aequalis  hinc  inde  inter  judices  oppositionis, 
ad  delegantem  est  recurrendum. 

Tertio,  casus  nullius  additae  clausulae,  seu  simplicis,  ut 
dicunt,  deputationis.  Tunc  nullis  censetur  facta  facultas 
sine  aliis  judicandi.  Unde  si  unus  absit , quamvis  legitime 


Digitized  by  Googie 


152 


TRACTATUS  DE  TODICnS. 


impeditus  vel  etiam  morte  sublatus,  cseteri  valide  procedere 
nequeunt.  Item  tunc  censentur  deputari  collegialiter,  ita  ut 
nempe  ea  sententia  valeat,  cui  major  pars  eorum  adhaeret. 
Hinc  si  dissentiant,  et  utrinque  aequalis  stet  numerus , nihil 
concludetur,  et  ad  delegantem  recurrendum  erit.  Quae  omnia 
sequuntur  ex  citata  decretali  Causam,  in  qua  disponitur : Cwn 
causa  duobus  committitur,  sententia  unius  non  tenet.  Fusius  autem 
exposita  haec  videri  possunt  apud  Pirrhing,  aliosque  canoni- 
stas,  ubi  titulum  29  libri  primi  decretalium  commentariis  suis 
illustrant. 

Praedictae  vero  conclusiones,  de  modo  quo  delegati  possint 
vel  debeant  procedere,  etiam  ad  hodiernum  jus  pertinere 
omnino  censendae  sunt.  Sequuntur  enim  ex  genuino  sensu 
formularum  quae  solent  mandato  inseri  ; qui  sensus  non  mu- 
tatur cum  tempore.  Unde  si  hodie  delegati  deputentur,  for- 
mula eorum  mandati  non  debebit  aliter  intellegi  ac  olim  intel- 
ligi  debuisset;  quia  tandem  tota  potestas  delegatorum,  hodie 
sicut  olim,  pendet  a voluntate  delegantis,  quae  ex  mandati  for- 
mula intelligenda  est. 


V. 

De  officio  delegati  Judieie. 

1 . Delegatus  non  potest  procedere  ante  sibi  praesentatum 
delegationis  rescriptum.  Constat  ex  decretali  Alexandri  HI : 
Si  autem  intra  certum  tempus  lis  decidenda  committitur,  ex  tunc 
terminus  incipit  currere,  cum  judices  contigerit  litteras  recepisse 
(cap.  Super  eo  tituli  28,  libri  2 decret.).  Praeterea,  ut  modo 
dicemus,  debet  litteras  delegationis  in  forma  authentica  exhi- 
bere partibus;  ergonecesse  est  ut  eas  receperit.  Unde  primo, 
in  rescripto  non  attendi  debet  tempus  dates,  sed  preesentata. 
Secundo,  processus  inchoatus  ante  praesentatum  judici  dele- 
gato delegationis  rescriptum,  est  irritus  cum  actis  omnibus ; 
nec  secuta  praesentatione  convalescunt,  quia  facta  sunt  a non 

habente  jurisdictionem.  Tertio,  id  verum  est  etiamsi  ante  pro- 
cessus inchoationem  privatim  sciverit  sibi  causam  delegatam 
fuisse ; quia  requiritur  ut  istud  sciat  authentice  per  rescripti 
praesentationem.  Ita  communiter  canonistae,  dum  illustrant 
titulum  29,  libri  1 decretalium. 

2.  « Litteras  seu  mandatum  delegationis  suae  in  forma  au- 
« thentica  exhibere  debet,  ejusque  copiam  facere  partibus  liti- 
< gantibus  coram  se  comparcntibus,  ut  fides  ipsi  habeatur  de 
« accepta  potestate ; alioquin  necessario  ipsi  parendum  non 
« est ; neque  Ordinarius  loci,  vel  alius,  cui  delegatus  etiam  Se- 
« dis  Apostolicae  aliquid  mandat , exequi  illud  tenebitur.  » 
(Schmalzgrueber,  in  tit.  29,  lib.  1 decret.,  n.  25.)  Probatur 
autem  ex  capite  Cum  injure  (31,  tituli  29,  libri  1 decret.),  quo 
Innocentius  III  Bajocensi  Episcopo,  an  teneretur  exequi  man- 
datum Apostolicum  de  quo  sibi  non  facta  fuisset  fides  scisci- 
tanti, rescribit : Nisi  de  mandato  Sedis  Apostolicw  certus  extiteris, 
exequi  non  cogeris  quod  mandatur. 

« Ratio  est,  ait  Schmalzgrueber  {citato  loco),  primo,  quia 
« in  quolibet  territorio  praesumptio  est  pro  judice  Ordinario  : 
« igitur  alios  in  eo  judicandi  potestatem  habere  non  creditur, 
« nisi  delegationem  suam,  editis  istius  litteris,  probet.  Secundo, 
« quia  delegatio  est  quid  facti;  factum  autem  regulariter  non 
« praesumitur,  sed  probari  debet.  Tertio,  jurisdictio  qualitas 
« est  quae  homini,  nec  a natura,  nec  ordinarie  inest,  sed  uni  ant 
« alteri  competere  potest ; et  consequenter  ante  omnia  est 
- probanda.  Hinc  salubriter  monent  doctores,  ut  is  pro  quo  a 
« delegato  Papae  lata  est  sententia,  tam  hanc  quam  delega- 
« tionem  seu  commissionem  pari  cura  custodiat;  ut  si  cum 

• tempore  super  eadem  causa  conveniretur,  tam  sententiam  a 

• delegato  latam,  quam  delegationem  eidem  factam,  legitime 
« probare  possit. » 

Subjungit  tamen  Schmalzgrueber  nonnullas  ad  prisdictam 
regulam  exceptiones.  Delegatum  nempe  ab  Ordinario  non- 
principe  commissionem  suam  posse  per  testes  probare.  Item 
delegatus  a Papa,  licet  regulariter  exhibere  debeat  rescriptum 

Apostolicnm,  ad  id  tamen  non  teneri,  primo,  si  partes  litigan- 
tes, et  judex  ordinarius  in  cujus  territorio  constituitur,  sine 
illis  fidem  dare  velint  delegato  asserenti  se  habere  mandatum  : 
Secundo,  si  ipse  delegans  praesens  sit,  ita  ut  facile  ex  ipso  quaeri 
possit  an  potestatem  ei  delegaverit  : Tertio,  si  ante  exhibitas 
ejusmodi  litteras,  partes  litigantes  coram  delegato  litem  sint 
contestatae. 

3 . Non  debet  delegatus  procedere  ultra  id  quod  in  ipsius 

mandato  exprimitur.  Alias  irrita  erunt  ejus  acta.  Id  extra 

0 

controversiam  est,  et  firmatur  pluribus  juris  sacri  textibus 
(quos  vide  indicatos  apud  Schmalzgrueber,  loco  cit.,  n.  28). 
Imo  sequitur  ex  jure  naturali;  cum  delegatus  non  habeat  nisi 
eam  jurisdictionem  quam  a delegante  recipit.  Ast  huic  re- 
gulae generali  derogare  videntur  quidam  casus ; qui  tamen  si 
bene  perpendantur  proprie  non  derogant,  nec  sunt  tauquam 
exceptiones  habendi.  Nempe, 

Primo,  potest  delegatus  cognoscere  de  connexis  et  acces- 
soriis causae  sibi  delegatae,  licet  id  in  mandato  non  exprima- 
tur : quia  nempe  ita  ipsi  concedere  merito  censetur  delegans. 
Constat  ex  responso  Alexandri  III  ad  Senonensem  Archiepi- 
scopum.  Presterea  (ait  Pontifex)  super  hoc  quod  Nos  consulere  vo- 
luisti, utrum  liceat  judici  delegato  nonOrdinario  cogere  contumacem 
ut  veniat,  aut  damnare  si  non  venerit  ? hoc  tibi  auctoritate  preesen- 
tium  innotescat,  quod,  postquam  ei  causa,  licet  simpliciter,  dele- 
gatur, satis  potest  nostra  auctoritate  partes  compellere,  et  etiam 
contumaces  severitate  ecclesiastica  coercere,  etiamsi  litteras  com- 
missionis id  non  contineant,  aut  partes  mandatum  nostrum  non 
habeant  ut  accedant.  Quia  ex  eo  quod  causa  sibi  committitur  super 
omnibus  quae  ad  causam  ipsam  spectare  noscuntur , plenariam 
recipit  potestatem.  (Gap.  Praeterea  5,  tituli  29,  libri  1 decre- 
talium.) Connexa  et  accessoria  causae,  sunt  de  iis  quae  ad  cau~ 
satn  ipsam  spectare  noscuntur ; ac  proinde,  sunt  de  iis  super 
quibus,  ut  ait  citata  decretalis,  plenariam  recipit  potestatem 
delegatus. 

Secundo,  potest  delegatus  a stricta  et  litterali  rescripti 

observatione  recedere,  quando  id  suadet  evidens  aequitas,  aut 
necessarium  est  ut  Reus  sese  defendere  possit.  « Quia,  ait 
« Schmalzgrueber,  Papa  rescribendo  non  censetur  derogare 
«juri  partium.  » (In  tit.  29,  1.  I decret.,  n.  28.) 

Tertio,  item  quando  partes  renuntiant  favori  per  formam 
rescripti  ipsis  concesso.  Verbi  gratia,  si  rescriptum  praescribat 
causam  judicari  in  tali  loco,  poterit,  consentientibus  partibus, 
in  aUo  judicari;  modo  tamen  iste  alius  locus  jurisdictioni  de- 
legantis subjaceat,  vcl  (si  non  subjaceret)  modo  ille  consentiat 
cui  subjectus  est.  In  nullo  quoque  (ait  Bonifacius  VIII)  casuum 
prwdictorum  judex  extra  civitatem  seu  dicecesim,  in  quibus  depu- 
tatus fuerit  citet  partes , nec  de  causa  sibi  commissa  cognoscat, 
nw»  ad  id  expressus  accesserit  earumdem  assensus.  (Cap.  Statutum 
1 1 , tituli  3,  Ubri  1 , in  6.) 

lu  his  autem,  et  si  qui  similes  alii  sint,  casibus,  licet  dele- 
gatus a littera  rescripti  videatur  tantisper  recedere,  non  ta- 
men proprie  excedit  potestatem  sibi  concessam;  sed  dum- 
taxat eam  potestatem  ex  legitima  circa  delegantis  mentem 
interpretatione  aestimat. 


VI. 

Oe  potestate  delegati  Judicis. 

Delegati  potestas  metienda  est,  tum  ex  potestate  delegantis, 
tum  ex  mandato  concesso.  Unde  certum  est  delegato  compe- 
tere non  posse  jurisdictionem  qua  caret  delegans : sed  vicis- 
sim,  ex  eo  quod  aliquid  possit  delegans,  non  continuo  conclu- 
dendum est  idem  posse  delegatum ; hic  enim  non  aliud  potest 
quam  quod  ille  per  mandatum  concesserit. 

Nihilominus  eam  saltem  potestatem  delegatus  semper  ha- 
bet, ipso  facto  quod  delegatur,  sine  qua  mandatam  sibi  ju- 
risdictionem exequi  non  posset.  Quaenam  illa  sit  potestas, 
ex  solo  delegationis  facto  fluens,  liic  breviter  indicandum 
venit. 

1 . Potest  citare  partes  inter  se  contendentes  ut  compa- 
reant : et,  si  legitime  citatm  comparere,  aut  ejus  mandato  alias 
parere  contumaciter  recusent,  illas  potest  remediis  opportunis 
ad  id  compellere.  Ita  communiter  doctores;  et  constat  capite 
De  causis  (4,  tituli  29,  libri  1 decretalium),  quo  sic  decernit 
Alexander  III : Illis  etiam  qui  pro  causis  tibi  commissis  ad  cita- 
tionem tuam  venire,  aut  tuo  super  his  parere  judicio  neglexerint, 
si  tale  fuerit  negotium,  quod  certa  exinde  pana  in  canonibus  ex- 
primatur, eamdem  infligas  ; alioquin  ipsos,  pro  delicti  qualitate  et 
causce,  secundum  tuum  arbitrium  punire  procures.  Quod  et  ap- 
plicandum venit  subdelcgato,  cui  causam  commisit  delegatus 
Papae,  ut  deducitur  ex  capite  Ex  litteris  (29,  tituli  29,  libri  1 
decretalium). 

2.  Hanc  potestatem  puniendi  et  compellendi  exercere  po- 
test, non  solum  iii  partes  litigantes,  sed  etiam  in  alios  qui  ju- 
risdictionem ejus  vel  processum  causae  impediunt,  aut  malitiose 
retardant : tam  eos  qui  trahuntur  ad  causam,  quam  principales 
eorum  fautores  [si  eos  manifeste  cognoveris  justitiam  impediri) 
districtione  ecclesiastica  poteris  coercere  (Alexander  HI  loquens 
de  Sedis  Apostolicae  delegatis,  capite  Quia  quaesitum  \,  tit.  29, 
libri  1 decret.).  Quod  etiam  procedit  quoad  Episcopum,  qui 
delegatum  Papae  in  exercitio  jurisdictionis  suae  impediret ; ut 
constat  ex  decretali  Sane  Alexandri  IU  ad  Carnotensem  Epi- 
scopum : Tuce  quaestioni  duximus  respondendum,  quod  judex  a 
Nobis  delegatus  vices  nostras  gerit : unde  in  causa  illa  superior  est 
et  major  illis  quorum  causam  suscepit  terminandam : ideoque  si 
Episcopus  vel  alia  persona  quae  non  sit  de  jurisdictione  illius,  in 
causa  quam  ei  delegamus,  rebellis  aut  contumax  fuerit,  secundum 
qualitatem  facti  poterit  vel  interdicti,  vel  suspensionis  sententia  a 
judice  delegato  compelli : ita  quod  judex  secundum  negotii  qualita- 
tem temperate  procedens.  Episcopo  vel  ingressum  Ecclesiae,  vel 
sacerdotale  officium  interdicat,  aut  etiam  terram  illius,  quae  ad 
jurisdictionem  suam  pertinet,  specialiter  interdicto  supponat.  (Ca- 
pite Sane  1 1 , tituli  29,  libri  1 decretalium.)  Grca  hanc  decre- 
talem disputant  canonistae,  an  posset  Papae  delegatus  inter- 

dicto  subjicere  terram  quae  non  pertineret  specialiter  (id  est 
etiam  quoad  dominium  temporale)  ad  Episcopi  jurisdictionem  : 
quia  nempe  ambiguum  est  utrum  vox  specialiter  conjungenda 
sit  cum  praecedenti  pertinet,  an  potius  cum  sequentibus  spe- 
cialiter interdicto  supponat;  quam  quaestionem,  utpote  minus 
utilem  omittimus.  Addemus  tantum  moneri  per  jura  ipsa 
delegatum  Papae,  ut  mitius  agat  in  Episcopum  (propter  emi- 
nentiam episcopalis  dignitatis),  quam  in  alios  (capite  Pastora- 
lis 28,  tituli  29,  libri  1 decret.) ; nisi  forte  (ut  dicitur  capite 
Quia  pontificali  2,  de  Officio  et  pot.  jud.  deleg.,  in  6)  aliter  fieri 
suaserit  nimia  contumacice  protervitas,  seu  culpa. 

3.  • Potest  judex  delegatus,  si  ei  pars  citata  objiciat  juris- 
« dictionis  defectum,  cognoscere  regulariter  num  sua  sit  ju- 
« risdictio ; prout  sumitur  ex  capite  Exparte  33,  de  Rescriptis. 
« Et  hinc  discrimen  est  inter  judicem  ordinarium  et  delega- 
« tum  : nam  judex  ordinarius  tantum  potest  cognoscere  an 
u sua  sit  jurisdictio,  quando  ipsi  objicitur  quod  non  sit  com- 
« petens  respectu  partis  citatae  ; non  vero  quando  ipsi  obji- 
« citur  quod  nullam  habeat  jurisdictionem.  Advero  delegatus 
« cognoscere  potest  num  sua  sit  jurisdictio,  etiamsi  pars  citata 
« ipsi  objiciat,  quod  nullam  jurisdictionem  habeat,  ex  capite 
« quod  dicat  rescriptum  delegationis  esse  invalidum.  Ratio 
« disparitatis  est,  quia  judex  ordinarius,  cum  defectus  omnis 
« jurisdictionis  ipsi  objicitur,  hanc  fundatam  non  habet ; et 
« hinc  nec  pronuntiare  interlocutorie  de  illa  potest,  ne  judicet 
« directe  in  causa  propria.  At  judex  delegatus,  cum  omnia 
« agat  nomine  delegantis,  de  cujus  jurisdictione  ut  supponitur 
« nullum  movetur  dubium,  ipse  quoque  jurisdictionem  fun- 
(I  datam,  consequenter  etiam  potestatem  habet  cognoscendi 
a utrum  litterae  delegationis,  a delegante  datae,  sint  validae.  » 
(Schmalzgrueber,  intit.  29,  libri  1 decretalium,  n.  34.) 

« Potest  delegatus  absolvere  actorem  ab  excommunicatione, 
« quam  incurrit  post  rescripti  impetrationem,  ob  causam  per- 
tttinentem  ad  eam,  ob  quam  delegatio  facta  est ; nisi  illa  sit 
«specialiter  reservata  Papae.»  (Schmalzgrueber,  ibid.,  n.35.) 

Ita  dispouit  decretalis  Prv<2m<tam  Coelestini  III  (capite  21 , ti- 
tuli 29,  libri  1 decretalium,  § 2).  « Ratio  est  quia,  cum  excom- 
« municatioa  communicatione  forensi  removeat,  ita  necessarium 
a est,  ut  causa  principalis  per  delegatum  expediri  possit.  Ad- 
adidi  ob  causam  pertinentem,  elc.:  nam  si  ob  causam  diversam, 
a et  ad  eam  quie  delegata  est  non  pertinentem  excommunicatus 
« est,  ad  excommunicatorem  est  remittendus.  Qui  si  absolvere 
« eumdera  renuat,  videndum  an  ex  justa  causa  renuat,  an  per 
«malitiam.  Si  hoc  secundum,  juxta  paragraphum  citatum 
« (nempe  § 2,  dicti  capitis  Prudentiam),  ipse  delegatus  absol- 
«vere  eumdem  poterit.  Si  vero  primum,  absolvi  a delegato 
« non  poterit,  ac  proinde  ab  agendo  ipse  repellendus,  et  Papa 
« de  statu  causae  informandus  est. . . Si  causa  dilationem  non 
«pateretur..,  excommunicatus  posset  a delegato  absolvi  ad 
« reincidentiam , sive  ad  praesentem  tantum  actum  judicialem 
« exercendum ; ita  ut  isto  peracto  in  excommunicationem 
« reincidat.»  (Scbmalzgrueber,  loco  cit.) 

5.  Quando  reus  intra  praefixum  terminum  non  comparet,  et 
causam  legitimam  absentiae  non  habet ; et  aliunde  actor  probat 
se  fuisse  in  possessione,  et  postea  spoliationem  passum  fuisse ; 
potest  delegatus  actorem  in  po.ssessionem  restituere.  Ita  quippe 
disponit  decretalis  Consultationibus  Alexandri  III  (cap.  1 0,  ti- 
tuli 29,  libri  1 decretalium). 

6.  « Potest  delegatus  a Papa,  non  tantum  de  causa  sibi  com- 
« missa  cognoscere  et  super  ea  ferre  sententiam,  sed  etiam 
alatam  exequi,  ut  constat  ex  capite  Significasti  (7,  tituli  29, 

« libri  1 decretalium) : pro  quo  habet  annum  integrum  conti- 
« nuum,  a lata  sententia  numerandum  (capite  Quaerenti  26,  ti- 
«tuli  29,  libri  1 decret.). 

« An  idem  dicendum  sit  etiam  de  delegato  a judice  ordmario 
«inferiore,  controvertunt  doctores...  Sed  retinenda  est  afBr- 
«mativa  sententia  tanquam  probabilior.»  (Scbmalzgrueber, 
in  titulum  29,  bbri  1 decretalium,  n.  37.) 

7.  Sffipe  evenit  ut  delegatus  a Papa  sententiam  suam  per 
seipsum  suosve  ministros  non  exequatur,  sed  ordinario  judici 

cxequcndam  mandet ; quia  per  illum  melius  fieri  potest,  cum 
officiales  idoneos  habeat,  quales  plerumque  iiou  habet  ipse  ju- 
dex delegatus.  Quo  casu  quaeritur  an  ordinarius  parere  tenea- 
tur, id  est,  delegati  Pontificii  sententiam  exequi?  AfQrmative 
respondent  doctores  communiter:  «Potest  delegatus  Papae 
« (ait  Pirrhing)  exeeutionem  sententiae  a se  latae  etiam  judici  or- 
« dinario  demandare ; cui  ordinarius  obedire  debet,  et  a quo 
«compelli  potest  ad  parendum  et  exequendum;  quippe  qui 
«ipso  ordinario  in  hac  causa  major  et  superior  est  » (in  tit.  29, 
libri  1 decret.,  sect.  4,  § 3,  n.  93).  Id  tamen  intelligendum 
es\.  regulariter : nam  si  ordinarius  sciat  injustam  esse  delegati 
Pontificii  sententiam,  aliqua  oritur  inter  doctores  controversia ; 
quam  vide  apud  Schmalzgrueber  (in  tit.  29,  libri  1 decret., 
n.  38). 

8.  «Delegatus  Sedis  Apostolicae  ad  sententiae  a se  latae  exe- 
« cutionem,  non  tantum  censuris,  aliisque  similibus  remediis,  uti 
« adversus  contumaces  et  illam  impedientes  potest,  sed  etiam, 
«si  ita  necessarium  fuerit,  brachii  saecularis  auxilium  implo- 
« rare : quod  etiam,  si  legitime  illud  imploraverit,  denegari 
« eidem  non  potest ; et  si  hoc  judex  saecularis  indebite  neget, 

« ad  id  exhibendum  a delegato  ecclesiasticis  censuris  compelli 
«poterit.  Colligitur  ex  canone  Administratores  (26,  causae  23, 
«quaest.  5).  Proceditque  hoc,  ut  auxilio  isto  uti  delegatus 
« possit,  etiamsi  non  sit  munitus  speciali  clausula,  qua  hujusmodi 
«imploratio  eidem  permittatur. » (Schmalzgrueber,  in  tit.  29, 
lib.  1 decretalium,  n.  39.) 


VII. 


Quomodo  cesset  judicis  delegati  jurisdictio. 


1 . Cessat  per  mortem  delegati,  si  delegatio  ipsi  personaliter, 
id  est,  expresso  proprio  ejus  nomine,  facta  sit.  Tunc  scilicet 
delegati  jurisdictio  neque  ad  ejus  haeredes,  neque  ad  ejus  suc- 
cessores transit.  De  quo  nulla  est  controversia.  Quod  juris- 

dictio  delegati  judicis  ecclesiastici  ad  haredes  non  transeat, 
probatione  non  indiget ; cum  absurdum  sit  supponere  dele- 
gantem voluisse  judices  constituere  haredes  delegati  mortui. 
Quod  neque  transeat  ad  successorem  delegati  in  eadem  digni- 
tate sive  ofiScio, eruitur  ex  eo  quod  delegatio  facta  fuerit  expresso 
delegati  nomine  proprio ; si  enim  delegans  voluisset  jurisdi- 
ctionem transire  ad  ejus  in  eodem  officio  successores,  delegatum 
dcsignasset  per  nomen  dumtaxat  ipsius  officii ; dicendo,  verbi 
gratia,  Hispalensi  Archiepiscopo  committimus.  Probatur  insuper 
regula  juris  7,  in  6 : privilegium  personale  personam  sequitur  ; et 
regula  42  ibidem  : accessorium  naturam  sequi  congruit  principalis. 

Atvero  si  delegatio  facta  sit,  non  intuitu  persona  et  expresso 
proprio  ejus  nomine,  sed  intuitu  dignitatis  quam  gerit  (dicendo, 
verbi  gratia,  delegamus  officiali  Burdigalensi,  tacito  proprio  illius 
officialis  nomine),  certum  est  jurisdictionem  cum  delegato  non 
expirare,  sed  ad  ipsius  successorem  transire ; et  hoc  etiamsi 
causa  adhuc  sit  integra,  id  est,  nundum  incepta,  quando  de- 
legatus moritur.  Sequitur  ex  eo  quod  tunc  delegans  jurisdi- 
ctionem alliget,  non  persona,  sed  dignitati ; qua  nequaquam 
moritur,  sed  eadem  in  successore  ac  in  pradecessore  existit  ac 
permanet.  Eam  autem  jurisdictionis  ad  successores  transmis- 
sionem probant  canonista  ex  capite  Quoniam  (14,  tituli  29,  libri  1 
decretalium) ; ibi  nempe  Summus  Pontifex  sententiam  confirmat 
cujusdam  Abbatis,  qui  delegatus  ipse  non  fuerat,  sed  succes- 
serat delegato.  Quam  decisionem  Pontifex  fundat  ea  ratione: 
quia  sub  expressis  nominibus  locorum  et  non  personarum  commism 
emanavit. 

2.  Expirat  jurisdictio  delegati  per  mortem  delegantis,  si 
res  est  adhuc  integra ; secus  si  causa  commissa  jam  incepta  fuit. 
Id  probari  solet  capite  Licet  ZQ,  capite  Relatum  1 9,  et  capite  Grct, 
tum  20,  tituli  29,  libri  1 decretalium ; atque  etiam  erui  potest 
ex  capite  Quamvis  (6,  de  Offic.  et  potest,  jud.  deleg.,  in  6). 
Transcribemus  dumtaxat,  ex  citatis  decretalibus,  duas  illas, 
quae  difficultatem  aliquam  faciunt  circa  modum  intelUgendi 
quandonam  causa  adhuc  integra  censenda  sit : sic  Lucius  lU  anno 

1183:  Nos  itaque  consultationi  vestra  respondemus,  quod  si  lis  fue- 
rit ante  pradecessoris  nostri  obitum  contestata,  mandatum  morte 
mandatoris  nullatenus  expiravit.  Si  vero  ante  litis  contestationem 
decessit,  non  est  a judicibus  quos  delegaverat,  ex  delegatione  hujus- 
modi procedendum  [c.  Relatum  19,  tit.  29,  1.  1 decret.).  Anno 
vero  1186,  simili  consultationi  respondebat  Urbanus  JII : Cum, 
citatione  facta,  negotium  sit  quasi  captum,  et  maxime  si  delegatus 
non  sit  certus  de  obitu  delegantis,  potest  et  debet  in  causa  procedi, 
tenebitque  quod  justitia  fuerit  prcevia  definitum  (cap.  Gratum  20, 
tit.  29,  libri  1 decret.). 

Hinc  celebris  olim  apud  canonistas  quaestio,  utrum  causa 
desinat  esse  integra  statim  post  factam  partium  citationem, 
an  vero  dumtaxat  post  inceptam  litis  contestationem?  Prius 
enim  dicendum  videtur  cx  citata  decretali  Urbani  III, 
stante  in  contrarium  Lucii  III  decreto.  Sed  communior 
evasit  et  in  praxi  praevaluit  sententia  quae  tenet,  facta  ci- 
tatione, jam  integram  causam  non  esse.  Ad  decretalem  au- 
tem Lucii  III  responderi  solet,  eam  fuisse  quoad  hoc  ab  Ur- 
bano III  correctam.  Imo,  ut  causa  desinat  esse  integra,  sufBcit 
prodiisse  citationem ; non  autem  necesse  est,  ut  ad  partes 
pervenerit.  (De  quo  vide  Perraris,  v.  Delegatus,  n®  61.) 

3.  Si  delegatio  facta  sit  intuitu  personae,  non  intuitu  di- 
gnitatis, licet  delegatus  amittat  suam  dignitatem  et  officium, 
jurisdictionem  regulariter  non  amittit.  « Batio  est  (ait  Schmalz- 
■ grueber,  in  tit.  29,  libri  1 decretalium,  u.  47)  quia  tali 
" casu  sola  persona  in  considerationem  venit ; adeoque  dele- 
• gatio  illam  sequitur  instar  privilegii  personalis. . . , neque  re- 
« fert  an  res  adhuc  sit  integra  vel  non.  « 

Objicies  quidem,  non  posse  quemquam  esse  delegatum 
Sedis  Apostolicae  ad  causas  judicandas , nisi  in  dignitate  con- 
stitutum, vel  cathedralis  Ecclesiae  canonicum : amissa  igitur 
dignitate  vel  canonicatu,  sive  per  renuntiationem,  sive  alio 
modo,  amitti  simul  a delegato  jurisdictionem.  Sed  re- 
spondetur satis  esse  ut  delegatus  fuerit  canonicus,  aut  in 
dignitate  constitutus,  quando  ei  causa  demandata  est  : non 
1.  11 

autem  requiri,  ut  post  acceptam  delegationem  talis  per- 
maneat. 

4 . Dantur  tamen  casus  nonnulli,  in  quibus  delegatas,  per 
status  sui  mutationem  jurisdictionem  amittit,  licet  personalem 
seu  intuitu  personae  ipsi  concessam ; et  ideo  in  praecedenti 
conclusione  posita  fuit  vox  regulariter.  Eos  autem  casas  sic 
enumerat  Schmalzgrueber  (in  tit.  29,  libri  1 decretalium, 
n.  47)  : 1®  si  delegatus  in  delicti  poenam  privatus  sit  officio 
vel  dignitate...;  2®  si  delegatus  deposita  dignitate  transisset 
ad  statum  incompatibilem,  exempli  gratia  ducendo  uxorem, 
et  sic  jurisdictionis  ecclesiasticae  liat  incapax;  3°  si  religio- 
nem ingressus  fuerit,  non  quamcumque,  sed  talem,  in  cujus 
constitutionibus  causarum  delegatarum  cognitio  et  executio 
specialiter  prohibetur. 

5.  Cessat  jurisdictio  delegati  per  revocationem  delega- 
tionis, h delegante  vel  ejus  superiore  factam.  Et  sic  tenent 
communiter  Doctores. 

Statuendum  tamen  est  discrimen  inter  primum  delegantem 
et  subdelegantem  : primus  delegans  revocare  potest  jurisdi- 
ctionem in  totum,  etiam  causa  jam  incepta.  Atvero  alia  est 
conditio  ejus  qui  subdelegavit  : is  enim,  vel  subdelegavit  in 
totum,  vel  aliquam  dumtaxat  causae  partem  ; Si  prius,  jam 
censetur  officio  suo  functus,  nec  potest,  causa  incepta,  juris- 
dictionem a subdelegato  revocare  : si  posterius,  cum  aliquid 
jurisdictionis  sibi  reservaverit,  poterit,  etiam  causa  incepta, 
subdclegationem  revocare.  (Vide  Schmalzgrueber,  in  tit.  29, 
1.  1 decretalium,  n.  45;  et  Ferraris,  v.  Delegatus,  n.  70: 
qui  rem  variis  textibus  juris  probant.) 

6.  Cessat  jurisdictio  delegati  quando  sententiam  pronun- 
tiavit, eamque  exeeutioni  mandavit  vel  mandari  praecepit. 
Constat  ex  capite  In  litteris  (9,  tituli  29,  1.  1 decretalium). 
In  quo  sic  Alexander  III : Ex  quo  judex  delegatus  per  se  vel  per 
dlhim  sententiam  exeeutioni  majidavit,  vel  mandari preeeepit,  ejus 
auctoritas  et  jurisdictio  cessat ; quia  semel  est  offkio  functus. 
Quando  ergo  delegatus  hoc  praestitit,  non  potest  amplius  sese 

causae  intromittere.  Proceditque  hoc,  sive  bene,  sive  male 
pronuntiaverit : imo  etiamsi  nulliter  judicaverit ; de  quo  vide 
Schmalzgrueber  (in  tit.  29,  libri  1 decretalium,  n.  40),  qui  ali- 
quas exceptiones  huic  generali  regulae  subdit ; eas  tamen  non 
satis  (ut  mihi  videtur)  probando. 

7 . Finitur  delegati  officium , finito  quocumque  modo' 
negotio.  Finiri  autem  negotium  potest  per  transactionem) 
compositionem,  accepti  lationem,  aut  pactum  de  nou  pe- 
tendo. Ft  quoad  delegatum  finita  censetur  causa,  quando  eam 
in  totum  alteri  subdelegavit,  et  is  subdelegata  sibi  jurisdi- 
ctione uti  coepit. 

8.  Item  desinit  delegati  potestas,  si  interloquendo  pro- 
nuntiet sibi  nullam  jurisdictionem  iu  causa  delegata  compe- 
tere, eo  quod  rescriptum  delegationis  invalidum  sit.  Constat 
ex  capite  Significantibus  (38,  tituli  29,  libri  1 decretalium);  in 
quo  videmus  rescissam  fuisse  sententiam  quorumdam  judi- 
cum, qui  primum  se  jurisdictionem  non  habere  (ob  rescripti 
obtenti  nullitatem)  interloquendo  pronuntiaverant,  et  postea 
causam  reassumendo  de  ea  judicaverant.  Cui  tamen  regulae 
has  addit  exceptiones  Schmalzgrueber  (in  tit.  29,  lib.  1 de- 
cretalium) : « excipitur  1“  nisi  pars  impetrans  rescriptum  k 
■>  tali  sententia  interlocutoria  appellaverit...  Excipitur  2*  si 
« delegatus  pronuntiet  sibi  iion  competere  jurisdictionem 
■«'  super  quaestione  incidente  tantum.  » 

9.  Cessat  jurisdictio  delegati,  quando  tanquam  suspectus 
fuit  recusatus,  et  pronuntiatum  est  causam  suspicionis  esse 
legitimam.  Constat  tum  multis  aliis  textibus,  tum  capite  Judet 
(5,  tit.  14,  in  6);  Judex  ah  Apostolica  Sede  datus,  quamvis  legi- 
time recusari  valeat  ut  suspectus,  potest  licite  vices  suas  commit- 
tere, antequam  recusatio  contra  ipsum  proponatur.  Et  si  in  totum 
commiserit,  recuSari  ulterius,  aut  facta  per  eum  commissio  impu- 
gnari, nequibit : quod  posset  si  sibi  de  jurisdictione  aliquid  reser- 
vassel.  Post  recusationem  quoque  propositam,  committere  {nisi  de 
recusatoris  procedat  assensu)  rioh  potest : sed  eo  volente,  hoc  potest, 
etiamsi  recusatio  eadem  sit  probata  : dummodo  pronuntiatum  non 

fuerit  super  ea.  Extunc  enim  {cum  omnino  judex  esse  desierit) 
nulla,  etiam  cum  illius  assensu,  potest  fieri  commissio  per  eum- 
dem. 

1 0.  Cessat  delegati  jurisdictio  (lapsu  termini,  seu  temporis,  ad 
dicendam  causam  prsefixi ; nisi  terminus  ille  de  consensu  par- 
tium prorogetur.  Ita  siquidem  expresse  decrevit  Alexander  LH, 
capite  de  Causis  (4,  tituli  29,  lib.  I decretalium)  : de  Causis 
quce  intra  certum  terminum  decidendce  committuntur  hoc  tuam  vo- 
lumus cognitionem  tenere,  quod  nisi  dies  ab  Apostolica  Sede  pro- 
fixus  de  communi  consensu  partium  prorogetur,  eo  transacto  man- 
datum expirat. 


i VI. 


De  judicibus  conservatoribus. 


1.  Conservator  dicitur  judex  delegatus  seu  deputatus  a 
Papa,  ad  defendendos,  aliquos  ab  injuriis,  damnis  et  violen- 
tiis manifestis,  absque  judiciali  causae  cognitione.  Accura- 
tam esse  definitionem  illam  satis  constat  ex  decretali  Inno- 
centii  IV,  qua  sic  disponitur  : Statuimus  ut  conservatores  quos 
plerumque  concedimus,  a manifestis  injuriis  et  violentiis  defendere 
possint  quos  eis  committimus  defendendos : nec  ad  alia  quce  judi- 
cialem indaginem  exigunt,  suam  possint  extendere  potestatem. 
(C.  I,  tituli  14,  in  6.) 

2.  Praecipuas  de  conservatoribus  juris  dispositiones  exhibet 
sequens  Bonifacii  VIII  decretalis : « Hac  constitutione  perpe- 
a tuo  valitura  sancimus,  ut  conservatores  qui  aliquibus  (ut  a 
a manifestis  injuriis  et  violentiis  tueantur  eosdem)  plerumque 
« a Sede  Apostolica  conceduntur,  de  caetero  deputari  non 
« possint  nisi  Episcopi,  vel  eorum  superiores,  aut  Abbates, 
« seu  dignitates  vel  personatus  in  cathedralibus  vel  collegia- 
a tis  Ecclesiis  obtinentes : nullusque  deputati  sibi  conserva- 
« toris  esse  valeat  conservator  : nec  aliquis  (regibus  et  regi- 
a nis. . . exceptis)  deinceps  conservatorem  habeat  eum , qui 

« sub  ipsius  jurisdictione,  dominio,  vel  districtu  ecclesiastico 
« vel  temporali  existat.  Conservatores  autem  hujusmodi  extra 
« civitates,  seu  dioeceses  in  quibus  fuerint  deputati,  contra 
« quoscumque  procedere,  aut  aliquos  ultra  unam  diaetam  a 
« fine  dioecesum  eorumdem  trahere  non  praesumant.  Vices 
« quoque  suas  (citationibus,  sententiarum  denuntiationibus 
« dumtaxat  exceptis,  quas  per  alios  valeant  exercere)  nulli 
« committere  possint,  nisi  hoc  eis  competierit  ex  beneficio 
n litterarum  : sed  nec  tunc,  nisi  intra  civitates  seu  dioeceses 
« in  quibus  deputati  fuerint,  et  personis  tantum  quae  superius 
« sunt  expressae.  Ut  autem  conservatores  Umites  sibi  traditae 
« potestatis  (quos  frequenter  excedunt)  metu  poenae  diligenter 
« observent,  decernimus  ut  si  de  aliis,  quam  de  manifestis 
« injuriis  et  violentiis  scienter  se  intromiserint,  seu  ad  alia 
« quae  judicialem  indaginem  exigunt,  suam  extenderint  pote- 
n statem,  eo  ipso  per  unum  annum  ab  oificio  suo  sint  suspensi. 
« Pars  vero  quae  hoc  fieri  procurabit,  sententiam  excommu- 
<(  nicationis  incurrat : a qua  non  possit  absolvi  nisi  ei,  quem 
« sic  fatigavit  indebite,  primo  satisfaciat  integraliter  de  expen- 
i<  sis.  OflScium  autem  quorumcumque  conservatorum,  ipso 
« jure  quoad  non  coepta  negotia  per  obitum  concedentis  vo- 
« lumus  expirare.  Circa  munera  vero,  et  expensas,  assessores 
« ac  notarios,  et  personas  testimonii  causa  vocandas,  illa  prae- 
ii cipimus  in  hujusmodi  conservatoribus  per  omnia  observari, 

« quae  in  delegatis  judicibus  constitutio  a Nobis  super  his 
« edita  decrevit.  Quidquid  Shtem  contra  praemissa  vel  eorum 
« aliquod  attentari  contigerit,  omnino  decernimus  irritum  et 
« inane.  » (C.  Hac  constitutione  15,  tituli  14,  in  6.) 

Ex  hoc  textu  sequitur  non  posse  in  conservatorem  deputari 
simplicem  canonicum ; nec  Vicarium  generalem  Episcopi,  eo 
quod  beet  dignitatem  obtineat,  non  tamen  perpetuam ; nec 
priores  conventuales  et  superiores  mendicantium  locales,  ut 
declaratum  a S.  Congregatione  testatur  Barbosa  [de  Officio 
Episcopi,  alleg.  106,  n.  15).  Caeterae  decretalis  dispositiones 
expbcatione  non  indigent.  Addendum  solummodo  est  quod 

statuit  Leo  X in  bi^a  Regimini;  debere  scilicet  conseryato- 
rem  esse,  in  alterutro  saltem  jure,  doctorem  : si  vero  doctor 
non  sit,  ab  eo  in  consultorem  assumendum  esse  graduatum, 
eumque  partibus  non  suspectum. 

3.  Praemissa  juris  de  conservatoribus  expositio,  usque  ad 
Tridentiuum  concilium  tota  viguerat.  Patres  vero  Tridentini, 
ad  coercendos  quosdam  hinc  exortos  abusus,  jus  illud  ex  parte 
immutarunt.  Unde  nunc  omnino  attendenda  est  hujus  Sacri 
Concilii  dispositio,  ad  recte  aestimandum  conservatoris  judicis 
officium  et  potestatem.  Est  autem  hujusmodi:  « Nemini  om- 
« nino  (cujuscumque  dignitatis  ac  conditionis  sit,  etiamsi  ca- 
“ pitulum  fuerit)  conservatoriae  litterae  (cum  quibuscumque 
•<  clausulis  aut  decretis,  quorumcumque  judicum  depulatione, 
■>  quocumque  etiam  alio  praetextu  aut  colore)  concessae , suf- 
« fragentur  ad  hoc,  ut  coram  suo  Episcopo  sive  alio  superiore 
« Ordinario  in  criminalibus  et  mixtis  causis  accusari  et  conve- 
« niri,  ac  contra  eum  iuquiri  et  procedi  non  possit ; aut  quo- 
« minus,  si  qua  jura  ei  ex  cessione  competierint,  super  illis 
" libere  valeat  apud  judicem  Ordinarium  conveniri.  In  civi- 
« libus  etiam  causis,  si  ipse  actor  extiterit,  ei  apud  suos  con- 
" servatores  judices  in  judicium  trahere  minime  liceat.  Quod 
« si,  in  iis  causis  in  quibus  ipse  Reus  fuerit,  contigerit  ut  ele- 
« ctus  ab  eo  conservator  ab  Actore  suspectus  esse  dicatur,  aut 
« si  qua  inter  ipsos  judices  conservatorem  et  Ordinarium  con- 
« troversia  super  competentia  jurisdictionis  orta  fuerit,  ne- 
« quaquam  in  causa  procedatur,^onec  per  arbitros,  in  forma 
juris  electos,  super  suspicione,  aut  jurisdictionis  competentia 
« fuerit  judicatum.  Familiaribus  vero  ejus,  qui  hujusmodi  lit- 
<•  teris  conservatoriis  tueri  se  solent,  nihil  illae  prosint,  prae- 
<<  terquam  duobus  dumtaxat;  si  tamen  illi  propriis  ejus  sum- 
« ptibus  vixerint.  Nemo  etiam  similium  litterarum  beneficio 
« ultra  quinquennium  gaudere  possit.  Non  liceat  quoque  con- 
« servatoribus  judicibus  ullum  habere  tribunal  erectum.  » 
(Sess.  14,  c.  5.)  Hoc  quidem  Tridentino  decreto  fere  extincta 
remansisset  conservatorum  judicum  potestas,  nisi  patres  ex- 

presse  ab  eo  exceptas  declarassent  universitates,  necnon  or- 
dines regularium,  collegia  doctorum,  et  hospitalia,  ut  in  fine 
citati  capitis  legitur. 

4.  Quoad  ordines  vero  mendicantium,  non  tantnm  immi- 
nuta non  fuit  a Tridentina  synodo  conservatores  habendi  fa- 
cultas , sed  e contra  ampliata  est  per  bullas  Gregorii  XIII  et 
S.  Pii  V ; quarum  substantiam  sic  contraxit  Schmalzgrneber. 

« Primo,  ordines  isti,  pripter  personas  supra  recensitas,  as- 
« sumere  in  judices  conservatores,  imo  et  ordinarios,  ad  scr- 
(( vanda  et  tuenda  sua  jura  et  privilegia  possunt,  etiam  ca- 
« nonicos  metropolitanarum  vel  cathedralium  ecclesiarum , 
net  vicarios  Archicpiscoporum  vel  Episcoporum  in  spiritua- 
a libus,  eorumque  officiales  generales  ubilibet  constitutos. 

a Secundo,  iidem  eligere  sibi  ejusmodi  conservatores  pos- 
« sunt  in  quibuscumque  causis  sive  criminalibus,  sive  civilibus, 
(( sive  mixtis,  sive  actores  sint,  sive  Rei. 

« Tertio,  conservatores  sic  assumpti  cognoscere  summarie 
« et  procedere  sine  strepitu  judiciali  possunt,  non  tantum  iu 
« causis  manifestis,  sed  etiam  in  iis  quae  judicialem  indaginem 
« requirunt. 

« Quarto,  iidem  conservatores  ultra  unam  dimtam,  non  tamen 
((  ultra  tres  diaetas  extra  provinciam  partes  citare  possunt. 

a Quinto,  possunt. . . vices  suas  aUis  committere  et  subdelc- 
« gare. 

« Sexto,  eorum  jurisdictio  etiam  quoad  negotia  nondum 
« coepta,  imo  futura  tantum,  morte  concedentis  iion  expirat.  » 
(In  titulum  29,  libri  1 decret.,  n.  54.) 

« Sed  haec  omnia  (addit  ibidem  citatus  auctor)  intelligenda 
« sunt  cum  moderatione  quam  in  pluribus  fecit  Gregorius  XIV, 

« constitutione  quae  incipit  Sanctissimus  20  septembris  1621 . » 
De  quo  plenius  in  tractatu  de  ordinibus  et  congregationibus 
religiosis  disseremus. 

CAPUT  II. 


DE  ACTORE  ET  REO. 


Non  omnes  personse  habiles  sunt  ad  standam  in  judicio  tan- 
quam  actores  vel  Rei ; sed,  tum  jure  naturali,  tum  legibus 
ecclesiasticis,  multae  ad  id  ineptae  decernuntur.  Quaenam  au- 
tem illae  sint,  hic  exponendum  venit. 

I.  De  infantibus,  furiosis  et  amentibus.  — Isti,  utpote  qui 
nequeunt  sua  jura  recte  prosequi  aut  defendere,  per  seipsos 
in  judicio  stare  nequeunt,  neque  tanquam  Actores  neque  tan- 
quam  Rei ; sed  ipsis  dantur  tutores  vel  curatores,  qui  id  mu- 
neris ipsorum  loco  expleant.  Id  vero  non  tantum  jure  Justi- 
nianeo,  in  foro  Ecclesiae  quoad  hanc  dispositionem  recepto, 
praescriptum  reperitur,  sed  ad  jus  etiam  naturale  referendum 
est,  ut  patet.  Unde  certum  est  in  judiciis  ecclesiasticis  non 
posse  tales  convenire  nec  conveniri,  id  est.  Actoris  vel  Rei 
personam  sustinere ; sed  convenire  et  conveniri  possunt  tan- 
tum eorum  curatores  vel  tutores. 

His  adjungebat  legislatio  Justinianea  surdos  et  mutos : Atvero 
jam  in  multis  regionibus  ita  locupleti  instructione  donantur 
surdi  et  muti,  ut  generabter  sua  jura  satis  inteUigant,  eaque 
persequi  et  defendere  possint.  Hinc  attento  solo  jure  naturali, 
non  videntur  posse  impediri , quin  tanquam  Actores  vel  Rei 
judicio  interveniant,  nisi  de  eorum  personali  incapacitate 
constiterit.  Et  licet  canonistae  supponant  legislationem  Justi- 
niani quoad  hoc  fuisse  in  foro  Ecclesiastico  receptam,  dubium 
saltem  esse  potest  utrum  hodie  jus  illud  perseveret ; cum  ipsius 
fundamentum,  ob  novam  surdos  et  mutos  instruendi  metho- 
dum, videatur  cessasse.  Hinc,  quidquid  sit  de  legum  saecula- 
rium in  variis  regionibus  circa  hoc  dispositione,  cum  nulla 
recens  ecclesiastica  lex  contrarium  decernat,  non  mihi  vide- 


Digilized  by  Googie 


PARS  PRIMA.  169 

tur  judicium  ecclesiasticum  nullitate  laborare,  ex  eo  solo  quod 
Actor  vel  Reus  surdus  mutus  fuerit. 

Item  praedictis  adjungebat  legislatio  Justiniauea  prodigos, 
eos  scilicet  qui  ob  vitium  prodigalitatis  suorum  bonorum  ge- 
stione interdicti  sunt.  Quod  quidem  vitium,  beet  in  solo  foro 
saeculari  recognitum  et  pronuntiatum,  de  jure  etiam  naturali 
impedire  debet  ne  eo  laborans  stet  in  judicio  ecclesiastico  civib. 
Tabs  enim  non  potest  prudenter  praesumi  habilis  ad  sua  jura 
in  materia  civili  coram  judice  ecclesiastico  recte  prosequanda  : 
An  autem  idem  dicendum  sit  quoad  judicium  ecclesiasticum 
in  materia  criminali,  ita  ut  neque  in  iUa  prodigus  possit  Actoris 
vel  Rei  personam  sustinere,  mihi  non  liquet. 

II.  De  Pupillis.  — Nec  convenire  nec  conveniri  possunt  sine 
authoritate  tutoris.  Ita  legislatio  Justinianea,  ab  Ecclesia 
quoad  hanc  partem  recepta.  Indicatos  textus  vide  apud 
Schmalzgrueber  (in  titulum  de  Judiciis,  libri  2 decretalium, 
n.  25).  Ea  vero  dispositio  fundatur  lege  naturali,  ut  satis  pa- 
tet; unde  censenda  omnino  est  hodicdum  vigere.  Datur  tamen 
exceptio  quoad  causas  criminales,  in  quibus  debetum  non  pos- 
set aliter  probari.  In  his  scilicet  etiam  pupibus  tanquam  Actor 
admittitur.  Yerbi  gratia,  si  puer  coram  Episcopo  clericum  cri- 
minis accuset  et  juxta  leges  puniri  eum  postulet,  graves  simul 
iudicans  asserti  probationes,  potest  Episcopus  pupillum  hunc 
pro  Actore  habere  et  processum  instruere.  Qua;  exceptio  fun- 
datur etiam  jure  naturali;  bonum  nempe  publicum  exigit  cri- 
mina plecti ; nisi  autem  m hoc  casu  admitterentur  pupiUi, 
abqua  crimina  impunita  remanerent. 

III.  De  minoribus  25  annis.  — Distinguendum  est  inter  causas 
spirituales,  qua;  nempe  attenta  earum  materia  ad  judicem  ec- 
clesiasticum pertinent,  verbi  gratia,  causas  de  matrimonio,  de 
beneficio,  de  jure  patronatus  et  alias  ejusmodi;  inter  causas 
temporales  spiritualibus  annexas;  et  causas  mere  temporales, 
quoe  pertinerent  ad  judicem  sa;cularem,  ni.si  dirimendae  essent 
a magistratu  ecclesiastico  propter  privilegium  fori,  id  est, 
quia  Reus  est  clericus. 

1°.  Certum  est  ia  causis  spiritualibus  minores  25  antiis  abs- 
que curatore  conveniri  et  convenire  posse,  sive  per  se  ipsos, 
sive  per  procuratorem  a se  constitutum.  Constat  ex  decretali 
Bonifacii  VIII  Si  annum  (titulo  1 de  Judiciis,  libri  2,  in  6)  te- 
noris sequentis  : Si  annum  quartum  decimum  tuce  peregisti  cela- 
tis, in  beneficialibus  et  aliis  causis  spiritualibus,  necnon  et  depen- 
dentibus ab  eisdem,  ac  si  major  25  annis  existeres,  ad  agendum  et 
defendendum  per  te  vel  per  procuratorem  [quem  ad  hoc  constituen- 
dum decreveris)  admitti  debebis. 

2°.  Item  certum  est  praedictis  minoribus  id  juris  tribui, 
non  tantum  in  ipsismet  causis  spiritualibus,  sed  etiam  quoad 
connexas  cum  iisdem,  ut  in  citata  decretali  exprimunt  haec 
verba,  dependentibus  ab  eisdem.  Est  autem  causa  connexa,  verbi 
gratia,  silis  moveatur  minori  super  dote  ratione  matrimonii 
a se  contracti,  vel  si  controvertatur  super  redditibus  beuefi- 
cialibus,  aut  jure  patronatus  quod  annexum  forte  est  beneficio 
quod  minor  obtinet. 

If.  Hla  autem  juris  canonici  dispositio  circa  spirituales,  et  eis- 
dem annexas  causas,  censenda  est  ad  jus  commune  bodicdum 
vigens  pertinere ; cum  nec  per  desuetudinem , nec  per  con- 
trariam generalem  legem  sublata  fuerit. 

3°.  Quoad  causas  mere  temporales,  licet  propter  privilegium 
fori  coram  ecclesiastico  judice  ventilentur,  minores  25  annis 
remanent  subjecti  legislationi  Justiniane®,  qua  disponitur  ne 
possint  absque  curatoris  authoritate  in  judicio  stare,  exceptis 
quibusdam  casibus.  Nam  ubi  Justiuianeo  juri  nihil  contrarium 
habent  leges  ecclesiastic®,  censetur  jus  illud  in  foro  ecclesia- 
stico receptum.  Hinc  in  dictis  causis  mere  temporalibus,  si  mi- 
nor 25  annis  curatorem  non  habeat,  dari  ei  a judice  debet  ad 
effectum  litis  prosequend®.  In  pr® dictis  ergo  causis  tempora- 
libus, sive  civiles  sint,  sive  criminales , sententia  contra  mi- 
norem 25  annis  lata  absque  curatoris  authoritate,  esset  ipso 
jure  invalida.  In  ipsius  vero  favorem  pronuntiata  sustinetur. 
Dantur  tamen  aliqu®  huic  Jiistinianei  juris  dispositioni  exce- 
ptiones : valet  nempe  sententia,  absque  curatoris  authoritate, 

contra  minorem  25  annis  prolata,  in  sequentibus  casibus : 
1 ® Si  impleto  anno  vigesimo,  dispensationem  ab  impedimento 
mtatis  priEvio  obtinuit;  2”  si  causa  vertatur  circa  alimenta 
praestenda  et  periculum  sit  in  mora,  ita  ut  desit  tempus  suffi- 
ciens ad  constituendum  curatorem;  3®  in  praeparatoriis  ad 
judicium;  nam  curator  non  requiritur  ante  litis  contestatio- 
nem, a qua  judicium  incipere  censetur  ; 4”  in  aliis  casibus  ex 
legitime  praescripta  consuetudine,  aut  ex  peculiari  statuto  ex- 
ceptis. Textus  legislationis  Justinianeae  quibus  et  praedicta  re- 
gula generalis  et  exceptiones  fundantur , indicatos  vide  apud 
Schmalzgrueber  (in  titulum  de  Judiciis  1 , libri  2 decretalium, 
n.  26). 

IV.  De  impube,  sive  de  minore  annis  14.  — De  hujusmodi  mi- 
noribus ita  decretum  fuit  a Bonifacio  VIII  : Si  vero  intra  deci- 
mum quartum  annum  existas,  per  te  agere  aut  defendere  non  pote- 
ris super  ipsis  (id  est  super  causis  spiritualibus  vel  cum 
spiritualibus  connexis);  sed  vel  per  tuum  Episcopum,  vel  per 
officialem  ejusdem  tibi  curator  dabitur  ad  lites  hujusmodi  exercen- 
das : aut  ut  ipse,  si  major  infante  fueris,  cum  auctoritate  alterius 
eorumdem,  procuratorem  ad  eas  poteris  deputare.  Delegatus  etiam 
Apostoliem  Sedis  et  subdelegatus  ab  eo,  tibi  [si  non  habeas)  curato- 
rem dare  valeant,  vel  auctoritatem  constituendi  procuratorem 
praestare,  ad  illas  causas  vel  lites  dumtaxat  qum  coram  ipsis  fue- 
rint ventilendw.  In  hujusmodi  quoque  litibus  sive  causis,  quanquam 
in  potestate  patris  existas,  nec  alias  absque  ipsius  assen.su  in  ju- 
dicio regulariter  esse  possis,  ejus  [cum  de  iis  se  intromittere  non 
habeat)  nequaquam  requiri  debebit  assensus  (cap.  3,  tituli  1 
de  Judiciis,  in  6).  Ex  hac  lege  sequitur  1®  Minorem  annis  14 
neque  in  temporalibus  neque  in  spiritualibus  causis  posse  per 
seipsum  in  judicio  stare ; 2®  in  causis  spiritualibus  vel  cum 
spiritualibus  connexis,  ipsi  curator  dandus  est  a judice  eccle- 
siastico ; nec  potest  in  his  sesc  intromittere  ejus  pater,  sub 
cujus  potestate  est  quoad  caetera,  nec  curator  quem  haberet 
aliunde  pro  rebus  suis  temporalibus ; 3®  curator  ei  dandus  est 
ab  Episcopo  aut  ejus  officiali ; vel  a delegato  aut  subdelegato 

Sedis  Apostolicae , si  coram  istis  causa  ventilanda  sit;  4”  si, 
licet  annis  1 4 minor,  sit  tamen  infante  major,  possunt  prae- 
dicti judices  ecclesiastici  ipsi  potestatem  facere  ut,  loco  cura- 
toris, aliquem  ipse  sibi  procuratem  constituat. 

Praedicta  autem  decretalis  etiamnum  jus  commune  consti- 
tuere censenda  est.  Ei  proinde  standum,  nisi  legitime  in  con- 
trarium praescripta  consuetudo  aut  dispositio  abcubi  probe- 
tur. 

V.  De  fceminis. — Sic  habet  decretalis  .Vttberes  Bonifacii  VIII : 
Mulieres  [quas  vagari  non  convenit  nec  virorum  coetibus  immisceri) 
auctoritate  litterarum  Sedis  Apostolicce,  vel  legatorum  ipsius,  aut 
alia  quacumque,  ad  judicium  personaliter  evocari,  vel  trahi  invi- 
tas, causa  ferendi  testimonium,  aut  alia  qualibet  quce  in  jure  non 
exprimitur,  prohibemus. . . Cceterum  foemince  religiosae,  praesertim 
quae  debent  sub  clausura  morari,  extra  suum  monasterium  seu  clau- 
suram non  vocentur  ad  judicium  vel  trahantur  ex  quavis  causa 
personaliter , etiamsi  ad  hoc  voluntas  accederet  earumdem.  Decer- 
nimus quoque  ut  ipso  jure  sit  irritum  et  inane,  si  quid  contra  prae- 
missa contigerit  attentari.  (Gap.  2,  tituli  1 de  Judiciis,  libri  2, 
in  6.)  Qua  posita  loge,  sic  potest  jus  ecclesiasticum  circa  hanc 
materiam  determinari  : 1°  Mulieres  religiosae,  etiam  consen- 
tientes, in  nullo  casu  possunt  personaliter  in  judicio  conve- 
niri aut  convenire,  id  est  personam  Actoris  vel  Rei  sustinere. 
Idque  procedit  etiam  de  religiosis  quae  clausurae  ex  regula  sua 
non  adstringuntur , cura  dicatur  , preesertim  quce  debent  sub 
clausura  morari.  2”  Quoad  caeteras  foeminas  sic  concludit 
Schmalzgrueber  : « Distinguendum  est  inter  causas  civiles  et 
« criminales ; nam  in  civilibus  invitae  personaliter  ad  judicium 
« trahi  non  permittuntur ; si  tamen  velint,  agere  et  respon- 
" dere  in  eo  possunt.  In  criminalibus  non  quidem  permittuu- 
» tur  agere  vel  accusare ; si  tamen  atrocis  alicujns  criminis 
« reae  sint,  invitae  in  judicium  trahi  possunt  » (in  titulum  1 de 
Judiciis,  libri  2 decretalium,  n.  30).  Ea  asserta  probat  citatus 
auctor,  tum  ex  ipsa  decretali,  tura  ex  dispositionibus  Justinia- 
nei  juris.  Eas  enim  dispositiones  in  jure  Justinianeo  expressas 

praeservat  Bonifacius  VIII  dum  dicit,  aut  alia  qualibet  qua:  in 
jure  non  exprimitur. 

VI.  De  excommunicatis.  — Ut  recte  intelligatur  quaestio 
haec,  utrum  excommunicati  possint  in  judiciis  ecclesiasticis 
intervenire  taiiquam  actores  vel  rei,  multipliciter  distinguenda 
est  materia.  De  quo  sequentes  regulas  statuere  et  probare  op- 
portunum visum  est. 

Regula  I*. — Excommunicatus  vitandus  seu  publice  denuntia- 
tus, non  potest  esse  actor.  — Probatur  capite  Exceptionem  12, 
tituli  25,  libri  2 decretalium,  in  quo  sic  decernit  Gregorius  IX : 
Excommunicatus  autem  publice,  etsi  hujusmodi  exceptio  non  pro- 
ponitur, nihilominus  est  officio  judicis  repellendus.  Id  caeteroquin 
sequitur  ex  natura  ipsa  hujusmodi  excommunicationis  majo- 
ris : cum  enim  excommunicatus  denuntiatus  hoc  ipso  ab 
omnibus  vitari  pra;cipiatur,  consequens  est  ut  non  possit 
tanquam  actor  admitti.  Nec  obstat  quod  (ut  dicetur  modo), 
possit  ad  judicium  tanquam  reus  trahi : id  enim  fit  ne  ex 
peccato  suo  alioquin  commodum  et  impunitatem  reportet ; 
qum  ratio  minime  urget  ut  admittatur  tanquam  actor.  Imo 
praesenti  regula  attinguntur  etiam  tribunalia  saecularia  : nam 
et  princeps  et  magistratus  saeculares  tenentur  etiam  publice 
excommunicatos  devitare;  ac  proinde  eos  ut  actores  in  judiciis 
admittere  nequeunt.  Quod  caeteroquin  expresse  decrevit 
.Vlexander  IV  his  verbis  : Decernimus,  ut  judices  seculares  per 
censuram  ecclesiasticam  ab  ecclesiasticis  judicibus  {canonica  moni- 
tione preemissa),  repellere  excommunicatos  ab  agendo,  patrocinando 
et  testificando  in  suis  curiis  et  judiciis  compellantur  (c.  4,  tituU  1 1 , 
libri  5,  in  6). 

Exceptiones  in  praedictam  regulam.  — « Quivis  exconnnuni- 
« catus  ad  agendum  admittitur  : 1°  in  causa  suae  excommuni- 
« cationis,  si  probare  intendat  excommunicationem  contra  se 
« latam  fuisse  ipso  jure  nullam  : secus  si  probare  velit  eam 
« fuisse  injustam;  tunc  enim  prius  absolvi  deberet,  cautione 
« praestita  mandatis  Ecclesiae  se  pariturum ; 2“  ubi  agitur  de 
« periculo  ipsius  animae , exempli  gratia,  in  causa  matrimo- 

« niali;  nam  ad  istud  evitandum,  si  nou  ex  jure  sibi  compe- 
•<  tente,  saltem  ex  ofEcio  judicis  admitti  deberet;  3°  quando 
« periculum  est  in  mora,  ut  si  debitor  ipsius  sit  fugitivus ; 
« tunc  enim  non  agit  omnino  libere  et  voluntarie ; 4®  quando 
« impeditur  agere  sibi  alias  permissa,  ut  si  impediatur  ire  Eo- 
« mam  ad  impetrandum  rescriptum  apostolicum  super  appel- 
« latione ; tunc  enim  agere  contra  impedientes  potest ; 5®  si 
« quis  in  beneficio,  ad  quod  ipse  jus  aliquod  habet,  instituen- 
« dus  vel  electus  confirmandus  in  eo  sit ; quia  tunc  oppositio 
« excommunicati  erit  necessaria  defensio,  a qua  nullus  excom- 
« municatus  repellitur ; 6°  si  agatur  de  bono  publico  suae  Ec- 
« clesiae,  cujus  ipse  est  membrum,  ne  indignus  ad  pra:laturam 
« assumatur ; 7°  universim  admittitur  cxcommunicatus  quando 
« est  actor  necessarius.  » (Schmalzgrueber,  in  titulum  1 de  Jv^ 
didis,  libri  2 decretalium,  ii.  34.)  Notandum  autem  est,  dumi 
dicitur  ex  communicatum  vitandum  nou  posse  ut  actorem  ad- 
mitti, id  intelligi  sive  per  se  agere  velit,  sive  per  procurato- 
rem : utrumque  enim  ipsi  denegatur,  exceptis  praedictis  ca- 
sibus. 

Regula  2“.  — Excommunicatus  vitandus  potest  admitti  et 
etiam  compelli  ad  standum  in  judicio  tanquam  reus.  — Probatur 
decretali  Intelleximus  Alexandri  III  (cap.  7,  tituli  1,  libri  2 
decretalium),  in  quo  sic  legitur  : Quia  postulasti  a nobis  utrum 
excommunicatus  in  judicio  stare  possit : respondemus,  quod  con- 
veniri potest ; et  debet  per  alium  respondere  in  judicio:  ne  videa- 
tur de  sua  malitia  commodum  reportare. 

Exceptio  ad  prwmissam  regulam.  — «Si  vero  sit  reus  volun- 
« tarius,  et  qui  non  citatus,  sed  ultro  et  voluntarie  in  judicium 
« venit  pro  suo  commodo,  cum  posset  non  comparere ; aut  si 
« vocatus  quidem  est , sed  sub  conditione  si  voluerit  aut  si 
« commodum  ei  fuerit  comparere,  ad  respondendum  ia  judicio 
« non  admittitur.  Ratio  est  quia  in  tali  casu  actor  et  reus 
« voluntarius  aequiparantur.  Et  confirmatur  : quia  caput  Intel- 
« Icximus  citatum  loquitur  de  reo  compellendo,  et  qui  ex  pari- 
« tione  in  judicio  gravamen  et  onus  sentit : ergo  reum  volun- 

« tarium  hoc  ipso  excludit;  quia  non  ob  actoris,  sed  ob  suum 
« commodum  in  judicio  comparet.  » (Schmalzgrueber,  in  ti- 
tulum 1 de  Judiciis,  libri  2 decretalium,  n.  33.) 

Regula  3''.  — Excomymnicatus  excoinyyiunicatione  yyiajori,  sed 
non  vitandus,  id  est,  nondum  publice  denuntiatus,  potest  tanquayn 
actor,  tum  a judice,  tum  ab  adversa  parte  repelli ; sed  potest  etiam, 
si  isti  consentiant,  adynitti.  — Ante  Martinum  V,  non  magiS  po- 
terat non  vitandus  quam  vitandus  actoris  personam  in  judicio 
sustinere ; sed  Pontifex  ille  in  concilio  Constantiensi  per  extra- 
vagantem  ad  evitanda,  hanc  distinctionem  decrevit,  ut  posset 
non  vitandus,  consentiente  judice  et  adversa  parte,  tanquam 
actor  admitti.  Eum  tamen  peccare  sese  ingerendo  adnotat 
Schmalzgrueber  (loco  citato,  n.  34). 

Regula  4*. — Non  vitandus,  potest  ut  Reus  necessarius  adyyiitti 
et  compelli : ut  voluntarius,  potest  admitti  et  repelli,  arbitrio  ju- 
dicis et  actoris.  — Quod  possit  compelli  ad  comparendum 
quando  est  reus  necessarius,  id  est,  quando  id  actori  commo- 
dum est,  patet  ex  eo  quod  etiam  compelli  possit  vitandus.  Si 
vero  non  citatus  ipse  voluntarie  propter  bonum  suum  com- 
parcat, cum  in  hoc  casu  actori  eequiparetur,  poterit  admitti ; 
sed  poterit  etiam  a parte  adversa  vel  a judice  repelli : si  qui- 
dem ita  conclusum  fuit  sub  regula  superiori,  quando  idem  ex- 
communicatus  tanquam  actor  sese  ingerit. 

Regula  5*.  — Utruyn  excoynyyiunicato  in  judiciuyn  vocato  liceat 
per  seipsuyn  respondere,  an  vero  ad  respondendum  per  procurato- 
rem teneatur,  aliquatenus  controvertitur . — Verba  legis  (capitis 
nampe Intelleximus  supra  citati),  videntur  sat  perspicua:  Pon- 
tifex enim  expresse  dicit : debet  per  alium  respondere.  Nihilo- 
minus plures  doctores,  inter  quos  Suarez  {de  Censuris,  dist.  1 6, 
sect.  4,  n.  6),  putant  ex  illo  textu  non  debere  concludi  abso- 
lutam procuratoris  necessitatem,  sed  relinqui  excommunicato 
facultatem  per  seipsum  in  judicio  comparendi.  Aliqui  distin- 
guunt Ulter  causas  arduas  et  non  arduas : in  his  nonnisi  per  pro- 
curatorem stare  in  judicio  posse  excommunicatum  tenent : secus 

vero  in  illis.  De  hac  controversia  videri  potest  Schmalzgrueber 

(in  titulum  1 de  Judiciis,  libri  2 decretalium,  n.  36). 

VII.  De  religiosis.  — In  ordinibus  religiosis  considerari  pos- 
sunt professi,  vel  collective  vel  singulariter.  Quomodo  in  ju- 
dicio stare  possint  religiosi  alicujus  conventus  collective 
sumpti,  id  est,  quomodo  conventus  seu  monasterium  conve- 
niri possit  et  convenire,  dicimus  infra.  Hic  vero  qumstionem 
dumtaxat  instituimus  de  unoquoque  religioso  seorsim  sumpto, 
et  a Praelato  religionis  seu  monasterii  diverso.  De  quo  sit 

Regula  generalis.  — Absqtte  consensu  Pralati,  religiosus  in 
judicio  stare  nequit ; suntque  ea  quce  religiosus  sine  prcedicto  con- 
sensu ageret,  ipso  jure  nulla. — Id  tanquam  certum  unanimiter 
tenent  doctores,  ea  ratione  ducti,  quod  per  professionem  reli- 
giosus sit  mundo  mortuus,  cessetque  sui  juris  esse,  et  mquipa- 
retur  fiUo  familias  (qui  regulariter  contendere  in  judicio  sine 
patris  consensu  nequit).  Ita  ut  per  professionem  suam,  bona, 
jura  et  actiones  suas  omnes  in  monasterium  transtulerit ; unde 
pro  eo  agere  et  respondere  debet  monasterium. 

Exceptiones  ad  praedictam  regulam.  — Eas  sic  enumerat 
Schmalzgrueber  : « 1°  si  (religiosus)  obtineat  beneficium  ec- 
« clesiasticum  quod  annexam  habet  administrationem  aliquam; 
<r  nam  respectu  hujus  censetur  esse  sui  juris.  Igitur  pro  juribus 
«ejusdem  agere  et  respondere  non  minus  poterit  quam  alius 
« non  regularis.  2"  Si  studiorum  et  aliorum  negotiorum  causa 
« a monasterio  procul  absit ; tali  enim  casu  si  spolii  vel  injuriae 
« illatae,  aut  alterius  causae  necessitas  exigat,  agere  in  judicio 
«valet  ex  licentia  Praelati  praesumpta:  et  ratio  est,  quia  con- 
« cesso  aliquo,  concessa  intelliguntur  omnia  sine  quibus  com- 
« mode  vivi  nequit.  3“  Si  agere  velit  ut  in  religione  retineatur, 
« vel  ab  ea  expulsus  restituatur,  vel  ne  ei  alimenta  debita  aut 
« expensae  a monasterio  denegentur,  vel  de  jure  quod  habet 
«ferendi  suffragium,  sedendi  in  choro,  vel  alio  sibi  quaesito 
« per  professionem,  electionem,  collationem,  etc.4°  Si  proprius 
« Praelatus  tanquam  dilapidator,  etc.,  accusandus  sit.  5“  Con- 

« tra  si  defendendas  sit  Praelatas  proprias  in  carceratus.  6*  Si 
« tuenda  causa  monasterii,  et  Praelatus  sit  absens,  ut  commode 
K ejus  licentia  haberi  nequeat,  et  periculum  sit  in  mora.  7“  In 
R causa  delicti  proprii ; nam  ex  hoc  non  monasterium,  sed  re- 
R ligiosus  delinquens  conveniendus  est ; his  casibus  religioso 
R subeunti  judicium,  si  peculium  a Praelato  sibi  concessum  non 
R habeat,  necessarias  expensas  subministrare  monasterium  de- 
0 bet,  ne  his  delicientibus  a prosecutione  causae,  in  qua  agere 
Rct  respondere  eidem  jura  concedunt,  cessari  debeat.»  (In 
titulum  1 de  Jvdiciis,  libri  2 decretalium,  n.  38.) 

Vni.  De  ecclesiis  et  monasteriis  atqvce  eorum  Proelatis.  — Cum 
Ecclesiae  et  monasteria  habeantur  tanquam  personae  morales, 
quae  bona  acquirere  et  possidere,  et  varia  jura  sibi  vindicare 
possunt,  necesse  est  ut  possint  in  judicio  conveniri  et  conve- 
nire. Non  autem  potest  totum  monasterium  aut  Ecclesia  ipsa 
in  judicio  stare  et  litigare ; debuerunt  ergo  leges  ecclesiasticae 
determinatis  quibusdam  personis  committere  jus  et  officium, 
nomine  monasterii  vel  Ecclesiae  in  judicio  respondendi  et 
agendi.  Quaenam  sint  illae  personae  hic  exponendum  occurrit. 
De  quo  sint  sequentes  regulae  : 

Regula  1 *.  — Ad  Prcelatum  monasterii,  saltem  cum  consensu 
conventus;  et  ad  Prcelatum  Ecclesiae,  saltem  cum  consensu  capituli, 
regulariter  pertinet  in  judicio  agere  et  respondere.  — Probatur 
decretali  Edoceri  Innocentii  HI,  tenoris  sequentis  : « Edoceri 
« postulastis  a nobis,  utrum  per  litteras  adversus  abbates 
« (nulla  mentione  habita  de  suis  conventibus)  impetratas,  te- 
« neantur  abbates  ipsi  super  causis,  quae  ad  conventus  perti- 
« nent  et  eosdem,  ipsis  querelantibus  respondere  : ac  Ucet 
« inhibita  sit  appellatio,  per  appellationis  objectum  possint, 

• ne  respondeant,  se  tueri.  Super  quo  duximus  respondendum, 

« quod  (nisi  alia  causa  rationabilis  suffragetur)  per  appellatio- 
« nem  se  tueri  non  possunt  : quominus  debeant  auctoritate 
« litterarum  hujusmodi  legitime  respondere  ; cum  ex  officio 

• suo  teneantur  congregationum  suarum  negotia  procurare  : 

« nisi  forte  abbatis  et  conventus  negotia  essent  omnino  dis- 

1.  IS 

« creta » (cap.  21,  tituli  3,  libri  1 decretalium).  Dum  in  hac 
decretali  dicitur,  cum  ex  officio  suo  teneantur  congregationum  sua- 
rum negotia  procurare,  aperte  tanquam  regula  generalis  suppo- 
nitur et  firmatur,  negotia  monasteriorum  per  Praelatos  eorum- 
dem  esse  gerenda ; nisi  ex  ipsa  monasterii  constitutione 
caveretur,  ipsius  negotia  per  monasterium  ipsum,  privative  ad 
Praelatum,  fore  gerenda. 

Idem  constat  ex  capite  Nullam  9,  causae  18,  quaestionis  2,  in 
quo  sic  disponitur  : « Universa  quae,  vel  ad  divini  cultus  reve- 
« rentiam , vel  ad  utilitatem  ejusdem  monasterii  pertinent, 
« abbatis  sollicitudo,  ad  quem  potestas  tota  pertinere  conve- 
■<  nit,  debeat  adimplere.  » Ex  illis  textibus  communiter  con- 
cludunt canonistae,  posse  Praelatum  monasterii  et  Ecclesiae, 
praevio  saltem  conventus  vel  capituli  consensu,  in  judicio  pro 
monasterio  et  Ecclesia  agere  et  respondere.  (Vide  Schmalz- 
grueber,  in  titulum  1 de  Judiciis,  libri  2 decretalium,  n.  39.) 

Regula  2*.  — Utrum  Prwlaltis  monasterii  absque  monachorum 
consensu,  possit  in  judicio  stare  pro  monasterio,  et  Praelatus  ali- 
cujus  Ecclesia  idem  possit  pro  illa  Ecclesia,  ejusdem  Ecclesia  non 
consentienle  capitulo,  controvertitur  : singulorum  conventuum  et 
ecclesiarum  constitutionibus  et  praxi  standum  videtur.  — Glossa 
in  citatam  decretalem  Edoceri,  et  in  caput  Alia  1 , de  Procurato- 
ribus, asserit  de  bonis  utrique,  id  est,  tam  Praelato  quam  capi- 
tulo communibus,  non  posse  Praelatum  sine  consensu  capituli 
in  judicio  vel  conveniri,  vel  convenire.  Doctores  vero  qui  hanc 
sententiam  sequuntur , eam  firmant  hoc  ratiocinio  : qui  non 
potest  rem  alienare,  neque  potest  eam  in  judicium  deducere; 
atqui  Ecclesiae  aut  monasterii  res  immobiles,  aut  mobiles  prae- 
tiosas,  nequit  Praelatus  absque  consensu  capituli  alienare  (ut 
patet  toto  titulo  de  rebus  Ecclesia  non  alienandis) ; ergo  neque 
potest  de  iisdem  absque  capituli  consensu  litigare. 

« Sed  his  non  obstantibus,  ait  Schmalzgruebcr  (in  titulum  1 
« de  Judiciis,  libri  2 decret.,  n.  39),  dicendum  quod  Praelatus 
« super  ejusmodi  bonis  et  juribus  communibus  (nisi  sit  causa 
« majoris  momenti,  vel  administratio  iu  casu  aliquo  speciali 

« ad  Prselattiiu  et  capitulum  pertineat  communiter),  etiam 
0 sine  consensu  capituli  vel  conventus  in  judicio  agere  et  re- 
« spondere  possit...  Ratio  est  quia,  qui  liberam  administratio- 
« nem  a lege  vel  jure  sibi  concessam  habent,  in  judicio  agere 
« et  conveniri  possunt...  Atqui  Praelatus  habet  administratio- 
« nem  rerum  communium  Ecclesiae  vel  monasterii  liberam,  seu 
« independentem  a conventu  seu  capitulo,  sibi  a sacris  canoni- 
« bus  concessam;  ergo...  Dixi  1“  Super  bonis  et  juribus  commu- 
« nibus  : aliud  est  si  agatur  de  bonis  et  juribus  quae  a Praela- 
« turae  bonis  prorsus  separata,  et  capitulo  specialiter  attributa, 
« etiam  quoad  admiuistrationem,  sunt  : in  his  enim  agere  et 
« conveniri  debet  capitulum,  neque  opus  consensu  Praelati 
« habet...  Dixi  2°  Nisi  ardui  et  majoris  momenti  causa  sit:  Su- 
« per  hujusmodi  enim  causis  nec  Praelatus  sine  capitulo,  nec 
n capitulum  sine  Praelato  contendere  et  respondere  in  judicio 
<t  potest...  Dixi  3"  Nisi  administratio  in  aliquo  casu  speciali  com- 
« muniter  pertineat  ad  Prcelatum  et  capitulum  : nam  tali  casu 
« iterum  Praelatus  indigeret  consensu  capituli.  » 

Ex  utriusque  sententiae  expositione  satis  patet  non  posse 
regula  generali  determinari,  quibus  in  casibus  possit  Praelatus, 
absque  consensu  capituli,  in  judicio  pro  monasterio  vel  Eccle- 
sia litigare  ; sed  pro  singulis  monasteriis  et  Ecclesiis  videndum 
est,  utrum  rei,  de  qua  litigandum  est , administratio,  ex  sta- 
tutis aut  legitima  possessione  pertineat,  vel  exclusive  ad  Prae- 
latum, vel  exclusive  ad  capitulum,  vel  ad  utrumque  simul  : Si 
exclusive  ad  Praelatum,  poterit  Praelatus  in  judicio  agere  et 
respondere  absque  consensu  capituli ; si  exclusive  ad  capitu- 
lum, poterit  capitulum  per  procuratorem  in  judicio  stare, 
quin  requiratur  consensus  Praelati  : si  ad  utrumque  simul, 
nec  Praelatus  absque  consensu  capitub,  nec  capitulum  absque 
consensu  Praelati  litigare  poterit. 

Dum  autem  hic  loquimur  de  Praelatis,  intelligimus  Praelatos 
praecipuos ; id  est : 1 “ Episcopum  relative  ad  cathedralem  Ec- 
clesiam et  cathedrale  capitulum;  2“  Praelatum  qui  jurisdictio- 
nem quasi-episcopalem  habet  in  aliqua  Ecclesia,  in  qua  est  ca- 

pitulum ; 3®  Primarios  religiosorum  ordinum  Praelatos,  id  est, 
abbates,  et  generales  ordinum  praepositi.  Non  autem  intelligi- 
mus  caeteros  regularium  conventuum  superiores. 

IX.  De  conventu  seu  domo  religiosorum  cui  prceest  superior,  qui 
nec  est  abbas,  nec  generalis  totius  ordinis.  — Expendendum 
etiam  occurrit  an  praeter  cos  conventuum  superiores,  de 
(piibus  modo  egimus,  alii  etiam  inferioris  ordinis  possint, 
pro  communitatibus  cpiibus  praesunt,  in  judicio  stare.  Quam 
diiScultatem  ita  diluit  Schmaizgrueber  : « Quantam  in  hoc 
« potestatem  habeant  Praelati  regulares  caeteri , non  tam  ex 
«communi,  quam  ex  speciali  jure,  sive  religionis  cujusque 
« constitutionibus , privilegiis  et  receptis  consuetudinibus  est 
« desumendum.  In  societate  Jesu,  subordinatorum  superiorum 
« potestas  a supremo  seu  praeposito  generali  dependet  pluri- 
« mum.  Et  hinc  Suarez  (tom.  4 de  Religione,  1.  10,  c.  5)  putat 
« ad  cognoscendam  uniuscujusque  Praelati  facultatem , uten- 
« dum  potius  affirmativa  quam  negativa  regula,  sciUcet,  id 
« unumquemque  posse  quod  ei  concessum  est ; non  vero  quod 
« sibi  non  est  prohibitum.  » (Schmaizgrueber,  iu  titulum  1 de 
Judiciis,  libri  2 decret.,  n.  40.) 

Quando  ergo  aliquis  regularium  conventus  in  judicio  agere 
vel  respondere  debet,  non  potest  generali  regula  determinari 
ad  quem  pertineat  Actoris  vel  Rei  personam  sustinere ; sed  hoc 
desumendum  est  ex  ipsismet  regularium  ordiuum  institutis  et 
receptis  consuetudinibus. 

X.  De  abbatissis  et  aliis  quee  preesunt  monialium  conventibus, 
quoad  causas  suorum  monasteriorum.  — « Jure  communi,  et 
« ipsae  super  monasteriorum  suorum  rebus  et  juribus,  per 
« constitutos  procuratores  agere  et  respondere  in  judicio  non 
« minus  possunt  ac  Praelati,  abbates  et  alii  monasteriis  virorum 
« praepositi : nam  his  quoad  actiones  judiciales  aequiparantur.  » 
(Ita  Schmaizgrueber,  in  titulum  I de  Judiciis,  libri  2 decreta- 
lium, n.  40,  multas  adducens  auctoritates.)  Cum  tamen  huic 
juri  communi  aliquando  derogetur  per  ipsas  ordinis  constitu- 
tiones , videndum  quid  ex  regula  et  receptis  consuetudini- 

bus,  possint  circa  hoc  hujusmodi  abbatissae,  et  aliae  moniabum 
praepositae. 

XI.  De  parocho  quoad  causas  parochice.  — Quaestio  est  an 
parochus,  an  vero  alius  in  judicio  stare  debeat  quando  agi- 
tur de  bonis  aut  juribus  parochiae.  « De  jure  communi,  ait 
« Schmalzgrueber , distinctio  est  adhibenda  : vel  enim  paro- 
0 chialis  Ecclesia  proprium  parochum  habet,  uec  alicui  Eccle- 
a siae  vel  monasterio  unita  est,  vel  contra  unita  et  incorporata 
« est  Ecclesiae  vel  monasterio  alteri.  Si  prius,  jus  agendi  super 
« rebus  et  juribus  Ecclesiae  parochialis  ad  parochum  spectat : 
« arguitur  ex  capite  Edoceri  21,  de  Rescriptis;  quia  competit  ei 
(( etiam  de  jure  communi  administratio  : iion  tamen  excluso 
« Episcopo ; quia  hic  tanquam  principalis  dioecesis  universae 
« rector,  potestatem  cumulativam  habet  in  omnibus  ecclesiis 
« suae  dioecesis,  a jurisdictione  sua  non  exemptis.  Si  posterius, 
« vicarius  in  taU  Ecclesia  incorporata  constitutus,  agere  qui- 
« dem  et  respondere  super  juribus  vicariatus  qua  talis  potest ; 
« si  tamen  super  rebus  et  juribus  ipsius  Ecclesiae  mcorporatae 
« incidat  controversia , melius  super  iis  agit  ct  respondet  in 
« judicio  collegium  vel  monasterium  cui  est  incorporata,  quia 
« est  in  quasi  dominio  et  proprietate  ejusdem.  » (Schmalz- 
grueber, in  titulum  1 de  Judiciis,  libri  2 decretalium,  n.  40.) 

XII.  De  Prailato  superiore  Ecclesiae,  quae  rectorem  seu  admini- 
stratorem inferiorem  habet,  quoad  causas  ejusdem  Ecclesiae.  — Dixi” 
mus  sub  numero  praecedenti,  potestatem  quam  habet  parochus 
administrandi  parochialem  ecclesiam,  ac  proinde  pro  ipsius 
rebus  et  juribus  in  judicio  agendi  et  respondendi,  pertinere 
etiam  simul  ad  Episcopum,  utpote  principalem  hujusmodi  ec- 
clesiarum rectorem  et  administratorem.  Hinc  enascitur  quae- 
stio : utrum  Episcopus , an  vero  parochus ; seu  generatim, 
utrum  Praelatus  superior,  an  vero  administrator  inferior, 
stare  in  judicio  debeat  pro  rebus  et  juribus  Ecclesiae,  in  quam 
uterque  cumulativam  cum  altero  administrandi  potestatem 
habet.  De  qua  difficultate  sic  habet  Schmalzgrueber : « Re- 
« spondeo  cum  distinctione ; vel  enim  administratio  rerum  et 

« juriam  est  penes  utrumque,  vel  est  penes  inferiorem  tantum, 
« ita  ut  superior  administrationi  ordinarie  se  non  immisceat. 
« Si  primum,  inferior  in  judicio  quidem  agere  et  respondere 
« super  rebus  et  juribus  Ecclesiae  sibi  concreditae  potest ; si 
« tamen  superior  ipsemet  velit  agere,  inferiori  tanquam  ma- 
«jorem  administrandi  potestatem  habens  est  praeferendus, 
«prout  sumitur  ex  Clem.l,  verbo  Liceret,  de  Rescriptis  (1).  Si 
« secundum,  praeferri  debet  rector  vel  administrator  immedia- 
« tus,  si  perpetuus  ille  sit ; secus  si  temporalis  et  ad  nutum  su- 
« perioris  amovibilis.  De  perpetuo  constat ; quia  hujus  eo  casu 
« principalius  interest : de  temporali  ostenditur ; hunc  enim 
« tali  casu  superior  ab  administratione  amovere  omnino  po- 
« test ; igitur  multo  magis  amovere  eumdem  poterit  a parti- 
« culari  potestate  agendi  in  hac  vel  illa  causa.»  (Schmalzgrue- 
ber,  in  titulum  1 de  Judiciis,  libri  2 decretalium,  n.  41.) 

XIII.  Quando  Prcelatus  in  causa  propria  capituli,  vel  capitulum 
in  causa  propria  Pr alati  admittatur  ad  agendum  et  respondendum 
in  judicio.  — « Respondeo  admitti  si,  aut  Praelatus  habeat 
« speciale  mandatum  a capitulo,  vel  capitulum  a Praelato  : a 
« mandato  ejusmodi  careat,  ut  admittatur  Praelatus  in  causa 
>■  propria  capituli,  aut  capitulum  in  causa  propria  Praelati,  ne- 
« cesse  est  ut  caveant  de  rato ; tunc  enim  admitti  possunt,  ut 
« recte  advertit  glossa  in  c.  1,  verbo  Legaliter,  de  Procurato- 
'•  ribus.  Ratio  est,  quia  hoc  casu  etiam  personae  conjunctae  ad- 
« mittuntur  : non  minor  autem  conjunctio  est  Praelati  cum 
« capitulo,  cum  ille  instar  capitis,  istud  instar  corporis  sit.  » 
(Schmalzgrueber,  in  titulum  de  Judiciis,  libri  2 decretalium, 
n.  43.) 

XIV.  Utrum  quis  ad  agendum  in  judicio  compelli  possit.  — Reus 

(1)  Sic  babet  bujus  Clcnicntin»  textus  : Abbates  aut  tUii  religiosi  guibitsUbst 
ssdministrationibus  praesidentes,  occasiorte  prioratuum  seu  aliorum  locorum 
subditorum  eisdem,  nullum  auctoritate  litterarum  Apostolicce  Sedis  vel  lega- 
torum ipsius  guomodolibet  valeant  convenire,  nisi  ubi  et  coram  quibus  prio- 
ratuum et  locorum  ipsorum  prioribus  aut  aliis  gubernatoribus  boo  liceret. 
(Clemenlinarum  libro  I,  titulo  il,  de  Rescriptis,  cap.  1.) 

qnidem  potest  ad  jndicinm  compelli ; et  contra  ipsum,  si  com- 
parere  recuset,  potest  sententia  pronuntiari.  Atvero  tanquam 
regula  generalis  admittitur  neminem  cogi  posse  ut  tanquam 
actor  in  judicium  veniat.  liberum  nempe  est  cuilibet,  an  velit 
jus  et  actionem,  quae  ipsi  adversus  alium  competunt,  deserere 
vel  persequi.  Quae  regula  generalis,  ipso  jure  naturab,ut  patet, 
innititur.  Dantur  tamen  nonnullae  exceptiones. 

Excipitur  1 °,  qui  actionem  jam  proposuit  : ille  enim  potest 
ad  coeptam  actionem  prosequendam  cogi.  Hoc  ipso  enim  quod 
semel  proposita  fuerit  actio,  gravaretur  Eeus  nisi  devenire 
posset  ad  sententiam,  qua  actionis  injustitia  demonstretur. 
Hinc  in  jure  Justinianeo  (auth.  Qui  setnel,  c.  Quom.  et  quando 
jud.)  cautum  est,  ut  qui  actionem  proposuit,  ad  illam  prose- 
quendam cogi  posset;  quae  lex  juris  Romani,  tanquam  in  foro 
ecclesiastico  recepta  habenda  est. 

Excipitur  2°,  qui  alterum  diffamavit.  Ille  enim  ad  diffamati 
instantiam  compelli  potest  ad  agendum  intra  certum  termi- 
num, nisi  velit  silentium  sibi  imponi.  Id  dictat  jus  naturale;  et 
insuper  decernitur  injure  Justinianeo  (lege  Diffamari  5,  c.  de 
Ingenuis).  Dici  autem  posset  in  hoc  casu,  diffamantem  non  esse 
proprie  Actorem,  sed  potius  Reum;  ac  proinde  casum  hunc 
supradictae  regulae  generali  non  contradicere. 

Excipiuntur  3°,  qui  ex  officio  tenentur  bona  et  jura  aliorum 
tueri,  prout  sunt  tutores,  curatores,  procuratores  et  admini- 
stratores. Illi  enim  compelli  possunt  ad  agendum  in  judicio, 
quando  id  postulat  interessc  eorum,  quorum  bona  et  jura  te- 
nentur ex  officio  tueri. 

XV.  Utrum  Actor  et  Reus  cogi  possint  ut  personaliter  in  judicio 
comparcant,  an  vero  ipsis  semper  liberum  sit  per  procuratorem  liti- 
gare? 

Regola  1*. — Princeps  (id  est  Papa,  sive  solus,  sive  inconcilio 
fficumenico)  praecipere  potest  ut  partes  personaliter  veniant. 
Ita  communiter  doctores.  Nam  licet  jus  ecclesiasticum  litigan- 
tibus facultatem  faciat  (ut  modo  videbimus)  procuratorem 
loco  sui  mittendi,  ea  tamen  lege  non  tenetur  supremus  legis- 


Digitized  by  Google 


184 


TRACTATUS  DE  JUDICIIS. 


lator;  unde  si  ita  velit  Papa,  tenebuntur  partes  per  se  ipsas 
in  judicio  stare.  Idem  eruitur  ex  capite  Juris  1 , tituli  de  Judi- 
ciis 1 , libri  2,  in  6 ; in  quo  sic  decernitur  : Juris  esse  ambiguum 
non  videtur,  judicem  delegatum  {qui  a Sede  Apostolica  mandatum 
ad  hoc  non  receperit  speciale)  jubere  non  posse  alterutram  partium 
coram  se  personaliter  in  judicio  comparere : nisi  causa  fuerit  cri- 
minalis, vel  nisi  pro  veritate  dicenda,  vel  pro  juramento  calumnia 
faciendo,  vel  alias  juris  necessitas,  partes  coram  eo  exegerit  perso- 
naliter prasentari.  Dum  ibi  diciturjudicem  delegatum  non  posse 
partes  cogere  ad  personaliter  compareudum,  iiisi  ad  id  speciale 
mandatum  a Sede  Apostolica  acceperit,  a:quivalenter  declaratur 
id  posse  eumdem  judicem  delegatum  cum  praedicto  speciali 
mandato.  Si  autem  Sedes  Apostolica  potest  hanc  facultatem 
judici  delegato  tribuere,  a fortiori  eamdem  potestatem  et  ipsa 
habet.  Papa  ergo  semper  potest,  si  velit,  partes  ad  personali- 
ter compareudum  cogere. 

Regula  2».  — Caeteri  praeter  Principem  judices  non  pos- 
simt  regulariter,  sed  tantum  in  certis  casibus,  partes  ad  per- 
sonaliter compareudum  cogere.  Probatur  ex  modo  transcripta 
decretali  Juris.  Nam  ibi  de  judice  a Sede  Apostolica  delegato 
decernitur,  eum  non  posse  personalem  partium  praesentiam 
exigere,  nisi  in  casibus  ibidem  indicatis.  Quod  autem  dicitur 
de  judice  delegato  Pontificio,  pariter  et  a fortiori  iutelligen- 
dum  est  de  caeteris  judicibus.  Ideo  enim  expresse  sermo  fit 
de  delegato  Pontificio,  quia  de  illo  res  magis  poterat  in  du- 
bium revocari ; cum  objici  posset  delegati  Pontificii  potesta- 
tem eamdem  videri  ac  ipsiusmet  Papae.  Dum  ergo  etiam  talis 
judex  declaratur  destitutus  potestate  cogendi  litigantes  ad 
personalem  praesentiam,  implicite  et  a fortiori  idem  de  cae- 
teris judicibus  supponitur  et  statuitur.  Atque  ita  communiter 
arguunt  canonistae.  Praeterea  potest  eadem  conclusio  firmari 
ex  capite  Querelam  2,  tituli  28  de  Procuratoribus,  libri  1 decre- 
talium; in  quo  sic  decernitur:  Querelam  A...  clerici  accepimus  t 
mandamus  quatenus  si  vobis  constiterit  quod  Vigoriensis  Episcopus 
pree fatum  A...  in  restitutione  expensarum  pro  nulla  alia  rationa- 

bili  causa  condemnaverit,  nisi  pro  eo  tardum  quod  in  termino  con- 
stituto ad  qus  praesentiam  non  accessit,  infirmitate  detentus  {cum 
non  possit  quis  cogi,  nisi  velit,  in  gravibus  causis  procuratorem  con- 
stituere), et  ipse  ad  probandum  infirmitatem  suam  presbyterum  et 
diaconum  destinaverit,  eum  absolvere  ab  eadem  sententia  minime 
differatis.  Damnatus  fuerat  clericus  A...  ex  eo  quod  nec  ipse 
ad  judicium  venisset,  nec  procuratorem  constituisset,  sed  tan- 
tum quosdam  misisset  ad  probaudum  infirmitatis  impedimen- 
tum. Quam  sententiam  ideo  reprobat  Alexander  III,  quia 
nemo  tenetur  procuratorem  constituere  nisi  velit.  Quje  verba 
nisi  velit , supponunt  tanquam  regulam  generalem  liberum 
cuique  esse,  si  velit,  procuratorem  constituere  et  personaliter 
non  comparere. 

Regula  3*.  — Dantur  certi  casus  in  quibus  judex  etiam 
inferior  (id  est  a Principe  diversus)  sive  ordinarius,  sive  de- 
legatus, potest  partes  ad  personaliter  comparendum  cogere. 

Primus  casus  : si  causa  sit  criminalis.  Nam  in  supra  citata 
(sub  regula  1 *)  decretali  Juris,  expresse  ille  casus  excipitur. 
Non  tamen  in  omni  causa  criminali  potest  judex  partes  ad 
personaliter  comparendum  cogere ; sed  tantum  si  imponenda 
sit  poena  corporis  afDictiva,  vel  alia  qus  reputetur  exilio  major. 
In  caeteris,  Reum  (et  a fortiori  Actorem)  posse  per  procurato- 
rem comparere,  tenent  canonistae  ex  praxi  tribunaUum.  (Vide 
Schmalzgrueber,  in  titulum  I de  Judiciis,  bbri  2 decretabum, 
n.  47  ; et  in  titulum  38  de  Procuratoribus , bbri  1 decretabum, 
n.  21.) 

Secundus  casus ; si  praestandum  sit  juramentum  de  calumnia, 
aut  pro  veritate  dicenda.  Id  etiam  expresse  cavetur  in  citata 
decretab  yarts.  Potest  tamen  mitti  procurator  cum  speciab 
mandato  ad  juramentum  hujusmodi  praestandum , et  sic  nou 
est  necessaria  personalis  praesentia,  quia  eam  non  exigit  juris 
necessitas.  Ast  ejusmodi  juramentum  obsolevit,  ut  suo  loco 
dicemus. 

Tertius  casus : si  speciabter  examinari  oporteat  quabtatem 
personae,  maturitatem  aetatis,  et  facultatum  intebectuabum 

integritatem.  In  hoc  enim  casu  adesse  necessitatem  jnris  com- 
muniter tenent  canonistae. 

Quartvs  casus : si  veritas,  melius  perspici  possit  per  perso- 
nalem Actoris  et  Rei  enarrationem : quod  accidere  solet  quando 
lis  versatur  circa  factum  aliquod  : ut  nempe  detegatur  facti 
veritas,  expedit  saepe  illud  exponi  per  litigantes  ipsos,  qui  me- 
lius quam  procuratores  eorum,  circumstantias  omnes  poterunt 
explicare.  Tunc  scilicet,  ex  communi  doctorum  aestimatione, 
censetur  adesse  sufficiens  juris  necessitas,  ut  possit  judex  prte- 
sentiam  personalem  exigere. 

Quintus  casus  ; si  talia  sint  contra  Reum  indicia,  ut  speretur 
posse  veritatem  detegi  ex  inspectione  vultus  ipsius,  aut  ex 
personalibus  ejus  responsis. 

Omues  autem  supra  dicti  casus  ad  unicum  reduci  possunt, 
ad  casum  nempe  quo  judex  ex  aliqua  gravi  ratione  necessa- 
riam existimat  litigantium  personalem  praesentiam,  ut  veritas 
detegi  et  justa  sententia  ferri  possit.  Qui  casus  sub  generali 
formula  necessitatis  juris  exprimi  solet. 

Regula  4*.  — Si  judex  inferior,  id  est  a principe  diversus, 
partes  vocet  ad  personaliter  comparendum,  et  causam  in  ci- 
tatione non  exprimat,  citatio  non  valet,  nec  tenetur  citatus  in 
propria  persona  venire.  — Ita  cum  multis  aliis  sustinet 
Schmalzgrueber  (in  titulum  1 de  Judiciis,  bbri  2 decretaUum, 
11.  45).  Sequitur  haec  conclusio  ex  praecedentibus : cum  nempe 
tales  judices  potestatem,  ut  dbumus,  nou  habeant  personalem 
praesentiam  exigendi,  nisi  id  postulet  juris  necessitas,  si  hanc 
necessitatem  juris  in  citatione  nou  exprimant,  merito  cen- 
sentur potestatis  suae  fines  excedere,  et  pro  nulla  habetur  eo- 
rum de  personali  praesentia  injunctio. 

XYI.  Quee  ad  factum  pertinent,  non  per  advocatos,  sed  per  ipsas 
personas  principales  regulariter  proponi  debent.  — Probatur 
ex  decretali  pastoralis  Innocentii  III,  tenoris  sequentis ; Sta- 
tuimus preeterea  ut  principales  personce  non  per  advocatos,  sed  per 
seipsas  factum  proponant : nisi  forte  sint  adeo  indiscreta,  ut  ea- 
rum defectus  de  judicis  licentia  per  alios  suppleatur  (caput  Pasto- 

ralis  14,  tituli  1 de  Judiciis,  libri  2 decretalium).  Huic  decre- 
tali concordant  nonnulli  textus  Justinianeae  legislationis,  quos 
citatos  vide  apud  Schmalzgrueber  (in  titulum  1 de  Judiciis,  li- 
bri 2 decretalium,  n.  48).  Inde  autem  concludunt  communiter 
canonistae,  taiiquam  generalem  regulam,  proponi  debere  ab 
ipsis  personis  litigantibus,  non  autem  ab  earumdem  advocatis, 
ea  quae  ad  factum  pertinent.  Quae  juris  dispositio  fundatur  ea 
ratione,  quod  res  ad  factum  pertinentes  ordinarie  melius  cal- 
leant et  explicare  valeant  personae  principales,  quam  extranei 
aut  etiam  earum  advocati. 

Exceptiones  ad  praedictam  conclusionem.  — Posuimus  in  con- 
clusione vocem  regulariter;  ideo  nempe  quia  nonnullas  exce- 
ptiones admittit.  Quatuor  praecipuos  casus  excipiendos  sic  me- 
morat Schmalzgrueber  (loco  supra  citato):  « 1“  Si  principalis 
« sit  homo  simplex,  qui  mentem  suam  sufficienter  explicare 

• nequeat  (capite  Pastoralis  citato) ; 2®  si  consuetudo  exposi- 
« tiones  facti  ab  advocatis  admittat  : et  ita  passim  in  tribuna- 
“libus  praxis  obtinet;  3“  si  advocatus  ad  factum  in  judicio 
« proponendum  habeat  speciale  mandatura ; 4®  si  judex  et 

• pars  altera  non  contradicat,  quando  advocatus  ea  proponit 
« qus  facti  sunt ; tunc  enim  nocebit  parti,  quasi  in  praejudi- 

• cium  suum  consentienti.  » 

Contra  conclusionem  quam  stabilivimus  opponi  solent  aliquae 
objectiones;  sed  quai  facile  refelluntur,  ut  videre  est  apud 
Schmalzgrueber  (citato  loco). 


CAPUT  IIT. 

DE  PROCURATORIBUS. 

Sspe  contingit  ut  quis  per  se  ipsum  jura  sua  tueri  nolit;  vel 
etiam  nequeat,  sive  quod  procul  degat,  sive  alia  de  causa. 
Hinc  a lege  tura  civili  tum  ecclesiastica  statutum  est,  ut  partes 

saas,  in  multis  saltem  causis  (1),  alteri  committere  posset. 
Atque  inde  orti  procuratores,  id  est,  aliorum  negotia,  eorum 
loco  et  nomine,  et  ex  ipsorum  mandato,  gerentes  et  expedien- 
tes. 

Circa  ejusmodi  procuratores  quaenam  sint  praecipuae  juris 
canonici  dispositiones,  nunc  exponendum  ocurrit. 

SI. 

Procuratorum  definitio  et  variae  species. 


1 . Si  etymologiam  perpendamus,  idem  sonare  videtur  pro- 
curator, ac  pro  alio  curator;  eo  quod  nempe  non  sua,  sed  alte- 
rius negotia  curet. 

In  jure  Romano  (lege  Procurator  \,S.  de  Procuratoribus)  ita 
definitur  : procurator  est,  qui  aliena  negotia  mandato  domini  ad- 
ministrat. Fusiori  descriptione  eum  esse  procuratorem  dicit 
Schmalzgrueber  (in  tit.  38,  libri  1 decret.,  n.  I),  « qui  ado- 
« mino,  rebus  suis  superesse  per  seipsum  non  valente  vel  non 
« volente,  constituitur,  ut  ipsius  absentis  negotia , unum  vel 
« plura,  aut  etiam  eorum  universitatem,  in  aut  extra  judicium, 
« vel  utrobique,  expedienda  perficiendaque  administret.  Ita 
« quoad  sensum  doctores  communiter.  » 

Hinc  patet  quomodo  procurator  ab  advocato  differat.  Ad- 
vocatus enim  non  agit  ipse  seu  administrat  negotium;  sed  tan- 
tum domino  vel  ipsius  procuratori  in  judicio  agenti  auxiliatur : 
ei  nempe  verbis  vel  scriptis  juvamen  praestat.  Quod  discrimen 
patet  praecipue  in  peragendis  actibus  : nam  si  juramentum 
exigatur,  Ulud  non  ab  advocato,  sed  vel  a domino  vel  ab 
ipsius  procuratore  praestandum  est : si  detur  consensus  ad  ali- 
quam compositionem,  non  advocati  consensus  quidquam  valet, 

(I)  Dicitur  in  taltem  cauiit,  ob  quaestionem  infra  excutiendam,  an  in 

causa  criminali  admitti  possit  procurator. 

sed  vel  partis  litigantis,  vel  ipsins  procuratoris  : et  sic  de  cee- 
teris  in  judicio  perficiendis  actibus. 

Patet  etiam  ex  praemissa  definitione  quomodo  procurator  a 
tutore  et  curatore  differat.  Nam  isti  non  a pupillo  vel  minore, 
sed  a lege,  magistratu  vel  defuncto  testatore  constituuntur. 
Procurator  vero  ab  ipso  litigante  mandatum  accipit,  vi  cujus 
possit  ejus  vices  agere. 

2.  Distingui  solent  procuratores  in  varias  species  : primo 
alius  est  generalis,  qui  ad  omnia  negotia  omnesque  lites  ; aUus 
specialis,  qui  ad  certum  dumtaxat  negotium,  certamve  litem 
expediendam  constituitur.  Secundo  procurator  generalis  con- 
stituitur vel  simpliciter,  vel  cum  libera,  id  est,  cum  plena  po- 
testate agendi  omnia  quie  potest  agere  dominus.  Posterior 
alienare  potest  sive  mobilia  sive  immobilia  variis  contractibus 
(excepto  tamen  contractu  donationis).  Prior  alienare  non  po- 
test nisi  ea  qu®  brevi  corrumpuntur  et  servari  nequeunt. 
Tertio  alius  est  principalis,  seu  ab  ipso  domino  constitutus  : 
alius  subtitutus,  quia  nempe  a principali  procuratore  consti- 
tuitur, Quarto,  alius  est  judicialis,  qui  btem  mandato  domini 
gerendam  suscipit,  et  propterea  procurator  ad  lites  dicitur  : 
alius  extrajudicialis,  qui  ad  negotia  extra  judicium  tractanda 
et  explicanda  constituitur,  et  procurator  ad  negotia  salutatur. 
Nobis  agendum  solummodo  de  procuratore  judiciaU.  Quinto 
procuratores  alii  sunt  simpliciter  constituti  : alii  in  solidum, 
id  est,  ita  ut  quilibet  possit  causam  expedire.  Si  plures  depu- 
tantur simpbciter,  unus  sine  aliis  admitti  non  debet.  Si  depu- 
tentur in  solidum,  et  unus  causam  praeoccupaverit,  cateri  hoc 
ipso  exclusi  manent ; nisi  tamen  in  mandato  cautum  fuisset, 
ut  causam  non  prosequente  eo  qui  prior  eam  occupavit,  alter 
admitteretur.  Ita  expresse  Bonifacius  VIII  decrevit  (capite  Si 
duo  6,  de  Procuratoribus  in  6)  : Si  duo  procuratores  simul,  non 
adjecto  in  solidum,  deputentur,  unus  sine  altero  non  debebit  ad- 
mitti. Secus  si  sint  in  solidum  constituti;  sed  tunc  illius  melior 
erit  conditio,  qui  per  litis  contestationem  negotium  primitus  occu- 
pabit. Post  occupationem  autem  hujusmodi,  alter  se  intromit- 

tere  nequibit  ulterius,  eum  ille  litis  dominus  sit  effectus;  nisi  di- 
ctum in  constitutione,  quod  non  fieret  melior  conditio  occupantis : 
tunc  enim  si  eum  qui  occupavit,  infir7nari,  mori , absentari  vel 
alias  impediri  contigat,  aut  si  prosequi  forte  nolit,  poterit  alter 
suscipere  ac  perficere  negotium  ab  alio  inchoatum ; dum  tamen  ab 
alio  non  fuerit  alius  substitutus;  nam  si  sit,  is  prceferri  debebit 
eidem. 

,ui. 


Qainam  sihi  procuraloreni  constituere  possint. 


Exceptis  iis  qui  a lege  prohibentur,  omnes  possunt  procu- 
ratorem sibi  constituere.  Qua;  generalis  regula  nullam  apud 
juris  utriusque  peritos  controversiam  patitur.  Inhabiles  autem 
sunt  ad  procuratorem  sibi  constituendum  : 

1 “ Pupillus,  et  minor  habens  curatorem , nisi  concurrat  tu- 
toris seu  curatoris  auctoritas.  Ita  Justiniancum  jus,  in  foro 
ecclesiastico  receptum  quoad  dispositionem  illam. 

2®  Item,  et  ex  eodem  jure  Romano  ab  Ecclesia  recepto, 
filius  familias  in  causis  pro  quibus  ipsi  iujudicio  stare  non  licet : 
capti  ab  hostibus  : et  generaliter  ii  qui  aliqua  de  causa  non 
snnt  rerum  suarum  domini. 

3"  Excommunicati  excommunicatione  majore,  sicut  ne- 
queunt Actores  esse,  ita  nec  constituere  procuratorem  qui 
eorum  loco  agat.  Concluditur  ex  capite  6’o»su/#i  (15,  tituli 28, 
libri  1 decretalium),  in  quo  declaratur  posse  tanquam  Actor 
admitti  cujusdam  communitatis  procurator,  modo  tamen  in 
mandato  non  exprimatur  cum  constitui  ab  iis  de  communitate, 
qui  majori  sunt  excommunicatione  innodati. 

4“  Possunt  praedicti  excommunicati,  si  in  judicium  vocen- 
tur tanquam  Rei,  sese  per  procuratorem  defendere  : Quia 
postulasti  a nobis  utrum  excommunicatus  in  judicio  stare  possit; 
respondemus,  quod  conveniri  potest,  et  debet  per  alium  respondere 
in  judicio;  ne  videatur  de  sua  malitia  commodum  reportare  (capite 
Intelleximus  7,  de  Judiciis). 

4®  An  Pralatus  absque  consensa  capituli  procuratorem 
constituere  possit  ad  prosequendas  lites  quae  respiciunt  res 
Ecclesiae  vel  monasterii?  — Respondetur  afiBrinative  si  cansa 
non  sit  ardua  : si  vero  ardua  sit,  necessarium  esse  capituli  con- 
sensum. Nam  cum,  ex  hypotesi,  bonorum  Ecclesiae  vel  mo- 
nasterii administratio  ad  Praelatum  pertineat,  sicut  posset  per 
seipsum  dictas  causas  prosequi,  ita  censendus  est  posse  pro- 
sequi per  procuratorem.  Per  seipsum  autem  expedire  absque 
capitidi  consensu  potest  levioris  momenti  causas  (ut  alibi 
ostenditur),  non  autem  arduas.  Ardua  autem  causa  censenda 
est,  verbi  gratia,  quae  Ecclesiae  vel  monasterii  libertatem,  sub- 
jectionem, limites,  honorem,  vel  alienationem  bonorum  illius 
immobilium  vel  mobilium-pretiosorum  concernit.  Item  ardua 
causa  est  si  constituendus  sit  procurator  generalis  et  perpe- 
tuus. Si  vero  causa  respiciat  bona  capituli,  omnino,  etiam 
quoad  admiuistratiouem,  a bonis  Praelati  separata,  nuUateuus 
poterit  Praelatus  procuratorem  constituere.  (Vide  Schmalz- 
grueber,  in  titulum  38,  libri  1 decretabum,  n.  5.) 

5.  Universitas  potest  procuratorem  constituere  : est  enim 
tanquam  persona  ficta  quae  loco  domini  habetur.  Atque  id  ex- 
presse declaravit  Innocentius  III  scholaribus  Parisiensis  aca- 
demiae  hoc  modo  rescribens  : Quia  in  causis  quae  contra  vos  et 
pro  vobis  moventur,  vestra  universitas  ad  agendum  et  responden- 
dum commade  interesse  non  potest,  postulastis  a nobis  ut  procura- 
torem instituere  super  hoc  vobis  de  nostra  permissione  liceret.  Li- 
cet igitur  de  jure  communi  hoc  facere  valeatis,  instituendi  tamen 
procuratorem  super  his,  auctoritate  praesentium  vobis  concedimus 
facultatem  (cap.  7,  tituli  38,  libri  1 decretalium). 

.S  III. 

Quiiimn  procuratores  constitui  possint. 


Constitui  possunt  omnes,  exceptis  iis  qui  a jure  prohibentur ; 
cum  regulariter  (ait  Rouifecius  VIll),  qui  non  prohibetur  ea:presse, 

ad  exercendum  procurationis  officium  idoneus  debeat  reputari  (ca- 
pite Non  indiscrete  1,  tituli  19,  libri  1,  ia  6). 

1 ® A jure  canonico  prohibentur  esse  procuratores  excom- 
municati  excommunicatione  majori.  Nam  ex  capite  Intelleximus 
(7,  tituli  1,  libri  2 decretalium),  aperte  sequitur  nullum  ejus- 
modi excommunicatum  stare  in  judicio  per  seipsum  posse. 

2“  Procurator  judicialis  esse  nequit  minor  25  annis  ; Licet 
autem  quis  post  XVII  annum  procurator  ad  negotia  licite  deputetur , 
ad  judicia  tamen,  nisi  major  25  annis  fuerit,  deputari  nequibit. 
(Bonifacius  YIII , capite  Qui  generaliter  5,  tituli  1 9,  libri  1 , 
in  6). 

3°  Item  a procuratoris  officio  repelluntur  infames  : infamis 
persona  nec  procurator  esse  potest  (cap.  1,  causae  3,  quaestio- 
nis 7).  Et  ita  communis  doctorum  sententia. 

4°  Injure  civili  Romano  procuratores  esse  prohibentur  fce- 
miiiae  (exceptis  nonnullis  casibus),  milites  (exceptis  pariter 
nonnullis  casibus),  servi,  furiosi,  muti-surdi,  digniores  de  re- 
publica.  Fiscus,  accusatus  criminis  judicialiter  donec  suam 
innocentiam  probaverit. 

Ex  his  autem  censendi  sunt  a procuratoris  munere  in  foro 
ecclesiastico  interdicti : fceminae,  tum  ob  dedecendam,  tum  ob 
constantem  praxim,  tum  quia  tacente  jure  canonico  censendum 
est  quoad  hoc  receptum  jus  Romanum : furiosi  et  surdi-muti, 
tum  ex  jure  naturali , tum  quia  in  hoc  recepta  ab  Ecclesia 
censenda  est  Justinianea  legislatio  : Fiscus  et  potentiores  viri, 
ne  opprimatur  adversarius  : accusati  criminis  ante  purgatam 
innocentiam  : et  milites , quia  et  in  hoc  videtur  receptum  ab 
Ecclesia  Justinianeum  jus.  Sed  his  utpote  parum  ad  praxim 
utilibus  non  immoramur. 

5®  Utrum  vero  in  Judiciis  ecclesiasticis  tanquam  procura- 
tores admitti  possint  religiosi  et  clerici,  sub  specialibus  para- 
graphis  separatim,  pro  rei  gravitate,  infra  expendimus. 

6“  Jure  canonico  non  prohibetur  plures  constitui  ejusdem 
causm  procuratores;  ut  patet  ex  dictis  sub  primo  paragrapho. 

7®  Nullus  cogi  potest  ad  suscipiendum  procuratoris  offi- 

ciuin ; nisi  forte  in  aliqua  curia  ecclesiastica  officium  illud  esset 
publicum;  tunc  enim  ad  ejusmodi  officium  approbati,  com- 
pelli possent  etiam  inviti.  Ita  doctores  communiter. 

S IV. 


Ulrum  clerici  possint  constitui  proouratores  et  advocati,  sive  coram  ecclesiastico, 
sive  coram  sseculari  etiam  judice. 

Non  parvis  difficultatibus  intricatam  qutestionem  aggredi- 
mur, ad  quam  solvendam  utile  visum  est  varios  primum  col- 
ligere textus  qui  eam  illustrare  possunt : tum  quid  juris  com- 
munis hodie  sit  subjungere.  Quamvis  autem  sub  praesenti 
capite  non  agamus  de  advocatis,  sed  dumtaxat  de  procurato- 
ribus, propter  materim  connexionem,  quid  clericis  quoad 
utrumque  officium  liceat  simul  hic  expendemus. 

I. 

CoUiyuntur  textui  quibut  illustrare  posse  qumtionem  videtur. 

Sic  decrevit  Gregorius  IX  anno  1 230  : Cum  sacerdotis  sit 
officium  nulli  nocere,  omnibus  autem  velle  prodesse,  non  nisi  pro 
seipso,  vel  Ecclesia  sua,  vel  [si  necessitas  immineat)  pro  personis 
conjunctis  aut  miserabilibus,  sibi  licitum  est  postulare.  Clericus 
autem,  qui  contra  Ecclesiam  a qua  beneficium  obtinet,  pro  extra- 
neis advocatus  vel  procurator  esse  preesumit,  tanquam  ingratus 
potest  {maxime  si  clericus  sit  ejusdem  Ecclesice)  beneficio  hujusmodi 
spoliari.  (Gap.  3,  tituli  37,  libri  1 decretalium.) 

Concilium  lateranense  anni  1179:  Clerici  in  subdiaconatu  et 
supra  {et  in  ordinibus  quoque  minoribus  si  stipendiis  ecclesiasticis 
sustententur),  coram  sccculari  judice  advocati  in  negotiis  sceculari- 
bus  fieri  non  preesumant ; nhi  propriam  causam  vel  Ecclesia;  suce 
fuerint  proseqvuti,  aut  pro  miserabilibus  forte  personis,  qvtr  pro- 
I.  13 

prias  causas  administrare  non  possunt.  (Gap.  1 , tituli  37,  libri  1 
decretalium.) 

Duas  illas  decretales  praemittimus,  quia  (ut  modo  osten- 
demus) cx  illis  determinandum  jus,  et  tota  solvenda  quaestio 
est. 

Quaenam  autem  per  varia  tempora  viguerit  de  ea  re  disci- 
plina, ex  sequentibus  documentis  introspici  potest. 

Percelebre  imprimis  dictum  sancti  Pauli,  Tiemo  militans  Deo 
implicat  se  negotiis  scecularibus.  Quod  monitum  apud  Patres  et 
Concilia  perpetuo  recurrit,  dum  clericos  a negotiatione  et 
causis  forensibus  avertere  nituntur. 

Concilium  Carthaginense  3 : Placuit  ut  Episcopi  et  presby- 
teri et  diaconi  vel  clerici  non  sint  conductores,  neque  procuratores, 
neque  ullo  turpi  vel  inhonesto  negotio  victum  queerant.  Quia  re- 
spicere debent  scriptum  esse  : nemo  militans  Deo,  implicat  se  nego- 
tiis scecularibus. 

ConcUium  Chalcedonense , canone  3 : Decrevit  concilium, 
non  Episcopum,  non  clericum,  non  monachum,  aut  possessiones 
conducere,  aut  negotiis  scecularibus  se  immiscere,  praeter  pupillo- 
rum, si  forte  leges  imponant  inexcusabilem  curam,  aut  civitatis 
Episcopus  ecclesiasticarum  rerum  sollicitudinem  habere  praecipiat, 
aut  orphanorum  et  viduarum  quae  sine  ulla  defensione  sunt. 

Justinianus  (novella  123,  capite  6,  tit.  6 de  sanctissimis  Epi- 
scopis, etc.) : Sed  neque  fieri  susceptorem  aut  exactorem  fiscalium 
functionum...,  aut  procuratorem  litis...  pro  talibus  causis.  Episco- 
pum, aut  oeconomum,  aut  alium  clericum  cujuslibet  gradus,  aut 
monachum,  proprio  nomine  aut  Ecclesiae  aut  monasterii,  sinimus : 
ut  non  per  hanc  occasionem  et  sanctis  domibus  damnum  fiat,  et 
sacra  ministeria  impediantur. 

Decretum  Xiphiliui  Patriarchae  Constantiuopolitani : « Cum 
« multos  ecclesiasticos  et  monachos  videremus  alienas  causas 
« subeuntes , et  pro  his  decertantes  qui  civilibus  et  ecclesiar 
« sticis  judiciis  litigant,  ab  ecclesiastica  consuetudine  et  legum 
« gravitate  quod  fiebat  alienum  judicantes,  statuimus  ut  nemo 
« deinceps  nec  monachus  nec  ullus  ecclesiasticus  alienas  cau- 

« sas  suscipiens  in  judicio  defendat  : id  enim  aperta  mercena- 

• ria  opera  : et  nemo  tale  quid  agens  nostrse  moderationis 

• supplicium  effugiet  : praterquam  si  forte  cum  sit  causa 
« ecclesiastica , a nobis  jubeatur  alterius  litigantium  partis 
« defensionem  suscipere ; tunc  enim  praeterquam  quod  non 
« erit  reprehensionis  spes,  in  poenam  quoque  non  cadet.  Prae- 
« sens  autem  subnotatio  in  omnibus  quoque  civilibus  judiciis 

• legi  jussa  est,  ut  cum  nostri  decreti  scientiam  habuerint,  eos 
« omniuo  non  admittant  ad  illorum  causas  agendas. » (Citatum 
apud  Gonzalez,  commentarium  in  cap.  3,  titub  37,  Ubri  1 
decretalium.) 

S.  Gregorius  Magnus  (inevang.,  homilia  17)  : Ecce  jam  pene 
nulla  est  saeculi  actio,  quam  non  sacerdotes  administrent.  Dum  ergo 
in  sancto  habitu  constituti , exteriora  sunt  qua  exhibent,  quasi 
sanctuarii  lapides  foris  jacent. 

Concilium  Vernum  anni  755,  canone  16  : Vt  clerici  condu, 
ctores  non  sint,  hoc  est,  ut  non  habeant  actiones  saculares,  nisi  pro 
causa  orphanorum,  vel  viduarum,  vel  ecclesiarum,  ordinante  Epi- 
scopo suo  vel  Abbate. 

Concilium  SIoguntinum  anni  813,  canone  14,  clericis  veti- 
tum facit : Contentiones  et  lites  vel  rixas  amare;  in  placitis  sa- 
cularibus  disputare,  excepta  defensione  orphanorum  et  viduarum  ; 
conductores  aut  procuratores  esse  sacularium  rerum. 

Innocentius  III,  anno  1216,  in  concibo  generali : Sententiam 
sanguinius  nullus  clericus  dictet  aut  proferat;  sed  nec  sanguinis 
vindictam  exerceat,  aut  ubi  exerceatur  intersit.  (Cap.  Senten- 
tiam 9,  tituli  50,  libri  3 decret.) 

Concilium  Tarraconense  cap.  1 1 : Nullus  monachorum  forensis 
negotii  susceptor  vel  exeeutor  existat,  nisi  quod  monasterii  exposcit 
utilitas.  Abbate  sibi  nihilominus  imperante.  (Apud  Thomassinum, 
ictus  et  nova  disc.,  part.  3,  1.  3,  c.  17,  n.  14.) 

CoucUiuin  Loudinense,  anni  1102,  canone  2 : Ne  quilibet 
clerici  sint  sacularium  propositi  vel  procuratores,  aut  judices  san- 
fuiws. 

Concilium  Rhemense,  anui  1131,  canone  6 : Prava  consue- 

tudo  et  detestabilis  inolevit,  quoniam  monachi  et  canonici  post  fa- 
ctam professionem,  spreta  beatorum  Benedicti  et  Augustini  regula, 
leges  temporales  et  medicinam  gratia  lucri  temporalis  addiscunt. 
Avaritia;  namque  flammis  accensi,  se  patronos  causarum  faciunt... 
Attestantur  vero  imperiales  constitutiones  absurdam,  imo  etiam  op- 
probrium esse  clericis,  si  peritos  esse  se  velint  disceptationum  fo- 
rerisium. 

Concilium  Parisiense,  anni  1212,  parte  2,  n.  6 : Inhibemus 
arctius,  ne  canonicus  aliquis , vel  alius  clericus  sufficiens  habens 
beneficium  ecclesiasticum , pactione  interveniente  advocationem 
exerceat,  nec  causas  penitus  desperatas  scienter  assumat...  JSe  ad- 
vocati beneficia  ecclesiastica  non  habentes,  immoderata  salaria  exi- 
gere aut  extorquere  procsumant . 

Eugenius  Papa  (citatus  a Thomassino,  Vetus  et  nova  disc., 
part.  3,  1.  3,  c.  22,  n.  G)  : Ne  ministri  laicorum  fiant  {clerici), 
nec  in  rebus  eorum  procuratores  existant. 

■<  Prisco  quidem  ex  usu  (ait  Thomassinus)  concilium  Ande- 
“gavense,  anno  1269,  clericos  omnes  superiorum  ordinum  et 
« beneficiarios  deterruit  a causis  actitandis  et  a munere  ad. 
'<  Tocatorum  fungendo  in  foro  saeculari.  At  concilium  Avenio- 
'<  nense,  anni  1279,  canone  9,  lenimenti  aliquid  adjiciens  ca- 
■<  noni  concilii  Arelatcnsis,  anni  1 260  (quo  permissi  tantum 
« fuerant  clerici  causas  agere  suas,  proximorum,  pauperum, 
« Ecclesiie),  constituit  ut  beneficiatis  et  clericis  majorum  gen- 
« tium  fas  esset  munia  fungi,  et  advocati  et  judicis,  quando  id 
« oneris  ab  Episcopo  illis  suo  imponeretur  : Hoc  moderantes 
« statutum,  volumus  statuendo  quod  hujusmodi  clericus  de  senten. 
« tia  sui  Episcopi  generali  vel  speciali,  possit  libere  advocationis 
« vel  judicatura:  officium  ubilibet  exercere.  » {laetus  et  nova 
disc.,  parte  3,  libri  3,  cap.  22,  n.  7.) 

Anno  1327,  in  concilio  Rolliacensi,  cap.  2 : Item  in  eodem 
concilio  duximus  statuendum  in  favorem  ecclesiarum,  et  non  obstan- 
tibus aliquibus  constitutionibus  nostris  provincialibus,  seu  synodali- 
bus  suffraganeorum  nostrorum,  super  hoc  editis  : quod  quicumque 
clericus,  vel  sacerdos,  aut  alia  persona  ecclesiastica  postulare  possit 

in  foro  sceculari  pro  ecclesiis  quibuscumque,  ecclesiasticisque  per- 
sonis et  rebus  eorum,  absque  excommunicationis  vel  interdicti  sen- 
tentia, seu  alia  pro  hoc  incurrenda : dum  tamen  inde  non  sequatur 
aliquod  donum,  pretium,  vel  promissum,  etsi  a volentibus  offer- 
retur: alias  nostris  constitutionibus  prcedictis  super  hoc  editis  in 
suo  robore  duraturis.  (Apud  Labbe,  tom.  15,  pag.  342,  edit. 
Venet.) 

«In  concilio  Avenionensi,  anno  132G,  beneficiarii,  regimen 
«gerentes  animarum,  clericiquc  sacrorum  ordinum,  prohibiti 
«sunt  in  curia  saeculari  munus  adire  procuratoris,  syndici,  ju. 
n dicis  et  ballivi ; Ne  procurator  syndicus,  vel  actor,  vel  judex,  aut 
tt  ballivus  in  exercenda  jurisdictione  domini  temporalis  pro  aliquo 
a laico possit  esse.  Quod  idem  decretum  rursus  instaurari  pla- 
«cuit  in  concilio  Avenionensi,  anni  1337.  Quorum  sententia 
« canonum  paulo  eliquatior  in  concilio  Lavauricnsi,  anno  1368, 
« canone  32  : Ne  possit  esse  procurator,  syndicus  vel  actor  pro 
« aliquo  laico,  nisi  in  casibus  a jure  expressis ; vel  judex  etiam 
« vel  ballivus  in  exercenda  jurisdictione  domini  temporalis. » (Tho- 
massiuus,  loco  citato.) 

Concilium  Tridentinum  nibil  quoad  hanc  disciplinae  partem 
innovavit,  sed  confirmavit  dumtaxat  constitutiones  et  canones 
hac  de  re  editos : « Statuit  sancta  synodus,  ut  quae  alias  a sum- 
« mis  Pontificibus  et  a sacris  Conciliis  de  clericorum  vita..., 

« necnon  saecularibus  negotiis  fugiendis,  copiose  ac  salubriter 
«sancita  sunt,  eadem  ui  posterum,  iisdem  poenis,...  observen- 
tur. » (Sess. 22,  c.  l,  de  R.) 

In  concilio  Mediolanensi  4 {Acta  eccl.  Mediol.,  p.  20,  268) 
ad  clericos  minorum  ordinum,  quanquam  beneficio  expertes, 
extensa  fuit  prohibitio,  nc  procuratores  essent  vel  advocati 
in  foro  saeculari,  nisi  in  casibus  a jure  exceptis. 

II. 


Quinam  textui  vim  legii  teujurit  communii,  quoad  prtrientem  queeitionem. 

habeant. 

Prsmissa  documenta  percurrendo,  potuit  lector  advertere 
1®  prohibitum  semper  fuisse  clericis  ne  iii  causis  sanguinis  (id 
est  quando  crimen  morte  aut  mutilatione  plectendum  esset) 
advocati  procuratorisve  munere  contra  reum  fungerentur. 
Neque  iu  hoc  unquam  disciplina  variationem  passa  reperitur. 
2“  Eam  fuisse  perpetuam  Ecclesiie  tendentiam,  imo  et  genera- 
lem regulam,  ut  in  caeteris  etiam  causis,  coram  saeculari  judice 
ventilatis,  praedicto  officio  abstinerent  clerici,  majoribus  ordi- 
nibus insigniti.  3”  Viguisse  tamen  varias,  variis  temporibus  et 
locis,  ad  dictam  regulam  exceptiones.  4”  Quoad  minorum  ordi- 
num clericos,  et  circa  advocati  procuratorisque  munus  coram 
ecclesiastico  judice  exercendum,  non  occurrere  constantem 
pristinis  temporibus  disciplinam.  Et  hoc  quidem  de  quaestione 
historice  considerata  cursim  praenotatum  voluimus.  Nunc  vero 
determinandum  remanet  quid  juris  communis  hodie  censeri 
debeat,  ac  proinde  quibusnam  ex  textibns  jus  illud  depromen- 
dum sit. 

Dicimus  esse  depromendum  ex  duabus  decretalibus  Clerici 
et  Cum  sacerdotis  supra  relatis ; contraria  autem  jura  si  quae  oc- 
currant in  monumentis  ecclesiasticis,  pro  obsoletis  esse  ha- 
benda ; aut  saltem  non  valere  nisi  tanquam  jus  particulare,  ex 
privilegio  nempe  vel  consuetudine  alicubi  forte  inductum  vel 
retentum.  Nam  1°  duo  illa  decreta  fuerunt  a Gregorio  IX  tan- 
quam leges  vigentes  in  libris  decretalibus  inserta,  et  dc  facto 
tunc  vim  legis  ecclesiasticae  universalis  habuerunt.  2“  Triden- 
tina  synodus  decreta  illa  non  immutavit,  sed  confirmavit,  ut 
supra  adiiotavinius.  3“  Ante  et  post  Tridentiuam  synodum  ca- 
nonistae  unanimiter  ex  illis  duabus  decretalibus,  tanquam  jus 
commune  constituentibus,  determinarunt  et  docuerunt  quid 

clericis  licitum  illicitumTe  foret,  quoad  procuratoris  et  advo- 
cati officium.  Ergo  nulla  est  ratio,  cor  dicte  duae  decretales, 
etiam  hodie  pro  legibus  vigentibus  et  jus  commune  constituen- 
tibus, non  habeantur. 

Hinc  tota  quaestio  commode  potest  ad  hos  terminos  reduci : 
quid  licitum  liat  clericis,  quoad  procuratoris  et  advocati  offi- 
cium, per  decretales  Clerici  et  Cum  sacerdotis  ? Id  enim  deter- 
minare, est  jus  ipsum  commune  hodiedum  vigens  describere. 

m. 

Clerici  laculares  in  minoribus  constituti,  an  et  in  quo  foro  possint  esse 
procuratores  et  advocati. 

1 ® Regulariter  possunt  esse  advocati  coram  judice  ecclesiastico. — 
Nam  est  principium  certum,  et  ab  omnibus,  admissum,  omnes, 
qui  jure  non  prohibentur,  posse  in  advocatos  assumi  : nullibi 
autem  injure  occurrit  prohibitum,  ne  dicti  clerici  coram  judice 
ecclesiastico  id  muneris  obeant.  Praeterea  (in  citato  capite 
Clerici  \,  tituli  37,  libri  1 decretalium)  dicitur,  ne  praesumant 
advocati  heri  coram  saeculari  judice : quae  verba  aperte  suppo- 
nunt nihil  officere,  quin  advocatos  agant  coram  judice  eccle- 
siastico ; alioquin  enim  addita  non  fuissent  verba  illa  coram 
sceculari  judice;  sed  universaliter  munere  advocati  interdicti 
fuissent.  Conclusionem  tandem  conhrmat  commuuis  sententia 
canonistarum,  ut  videre  est  in  eorum  commentariis  in  titu- 
lum 34,  libri  1 decretalium.  Posuimus  tamen  in  conclusione 
regulariter;  quia  nempe  ad  regulam  illam  generalem  datur  ex- 
ceptio, ut  sequitur. 

2“  Non  possunt  tamen  esse  advocati  pro  extraneis,  coram  judice 
ecclesiastico,  contra  Ecclesiam  a qua  beneficium  obtinerent.  — Id 
enim  expresse  statuitur  in  supra  citata  decretali  Gregorii  IX  : 

R Clericus  autem  qui  contra  Ecclesiam  a qua  bencheium  obti- 
« net,  pro  extraneis  advocatus  vel  procurator  esse  praesumit, 
0 tanquam  ingratus  potest  beuehcio  hujusmodi  spoliari.  » 

Ibi  agitur  de  omnibus  clericis  et  de  foro  etiam  ecclesiastico, 
siquidem  lex  non  distinguit,  sed  universaliter  loquitur. 

■>  Intelligeiidum  autem  hoc  est  regulariter ; nam  plures  fa- 
cicndje  sunt  exceptiones,  quibus  etiam  contra  Ecclesiam,  in 
« qua  bcncGcium  obtinet  clericus,  advocati  munus  obire  po- 
test : primo,  si  praecepto  superioris  ad  hoc  cogatur ; secundo, 
« si  postulet  in  propria  causa,  vel  personae  conjunctae ; tertio, 
» si  pro  personis  miserabilibus , alio  advocato  destitutis ; 
« quarto,  si  Ecclesia  ingrata  esset  in  clericum ; quinto,  si  in  una 
« Ecclesia  pro  qua  postulat  esset  Praelatus ; in  altera  contra 
" quam  postulat  haberet  aliud  beuefleium.  » (Schmalzgrueber, 
in  titulum  37,  libri  1 decret.,  n.  9.) 

3°  Si  habeant  beneficium  ecclesiasticum,  non  possunt  regulariter 
esse  advocati  coram  sceculari  judice  in  negotiis  scecularibus.  — Id 
expresse  decernitur  iu  citato  capite  Clerici  (1,  tituli  37,  lib.  I 
decr.)  : « In  ordinibus  quoque  minoribus,  si  stipendiis  eccle- 
X siasticis  sustententur,  coram  saeculari  judice  advocati  in  ne- 
X gotiis  saecularibus  fieri  non  praesumant.  » Videtur  autem 
extendenda  prohibitio  ad  eos  clericos  in  minoribus  constitu- 
tos, qui  licet  beneficium  proprie  dictum  non  obtineant , alio 
modo  ex  Ecclesiae  bonis  sustentantur ; quia  etiam  tunc  reci- 
piunt stipendia  ecclesiastica  ; imo  probabiliter  et  ad  eos  qui 
bona  patrimonialia  vel  aliunde  acquisita,  unde  suflScienter  sus- 
tententur, possident.  Nam  tunc,  ait  Pirrhing,  cessat  causa  ne- 
cessitatis propter  quam  permissum  est  ejusmodi  clericis  ad- 
vocati munus  exercere ; et  cadunt  sub  praeceptum  generale 
quo  perpetuo  in  Ecclesia  prohibitum  est  (salvis  nonnullis  ex- 
ceptionibus) ne  clerici  negotiis  saecularibus  sese  immisceant. 
(Vide  Pirrhing,  in  titulum  38,  Ubri  1 decretalium,  n.  7.) 

4"  Aprcecedenti  conclusione  excipiendee  sunt  tres  causarum  spe- 
cies, in  quibus  dicti  clerici,  quamvis  beneficium  obtinentes,  possunt 
in  curia  saiculari  advocati  officium  exercere.  — Exceptio  haec 
triplex  in  citato  capite  Clerici  exprimitur  his  verbis : « Nisi  pro- 
X priam  causam  (en  prima  species  causarum) , vel  Ecclesiae 
« (en  alteram),  aut  pro  miserabilibus  forte  personis  (en  ter- 

< tiam).  » Contendere  quis  posset  addendam  esse  quartam 
exceptionem,  cum  in  capite  Cum  sacerdotis  (3,  tituli  37,  lib.  1 
decret.)  permittatur  etiam  sacerdoti  pro  personis  conjunctis 
postulare,  id  est,  advocati  ofiScium  exercere.  Sed  facultas  ista 
iotelligenda  videtur  dumtaxat  quoad  tribunal  ecclesiasticum  ; 
aut  saltem  contrarium  non  liquet  ex  solo  textu.  Caeteroquin 
si  coram  saeculari  judice  posset  sacerdos  conjunctas  personas 
defendere,  a fortiori  dicendum  esset  id  licere  clericis  in  mi- 
noribus constitutis ; quia  fortius  negotia  forensia  Ecclesia  pro- 
hibet iis  qui  majoribus  ordinibus  initiati  sunt,  quam  qui  mino- 
ribus, ut  patet  toto  titulo  37  et  38,  libri  1 decretalium. 

5®  Sive  beneficium  habeant  sive  non,  advocati  nunquam  esse  pos- 
sunt contra  Reum  in  causa  criminali,  si  Reo  immineat  poena  san- 
guinis. — Ita  doctores  communiter  tanquam  omnino  certum 
ai^uunt  ex  capite  Sententiam  (9,  tituli  .50,  libri  3 decret.),  in 
quo  sic  disponitur  : « Sententiam  sanguinis  nullus  clericus 
* dictet  aut  proferat ; sed  nec  sanguinis  vindictam  exerceat, 
■ aut  ubi  exerceatur  intersit.  » Non  enim  ullo  clerico  licet 
sese  irregularitatis  periculo  exponere  : irregularitatem  autem 
certo  incurreret,  si  mortis  vel  mutilationis  membrorum  poe- 
nam subiret  Beus,  contra  quem  tamquam  Actoris  advocatus  et 
auxiliator  egisset.  An  autem  ipsis  etiam  prohibitum  sit  in  hoc 
casu  Reum  defendere  ? 

Disputarunt  olim  canouistae,  attenta  quse  vigebat  talionis 
poena  : nam  cum  accusator  qui  delictum  Rei  probare  non  po- 
terat, deberet  poenam  ipse  subire,  perinde  ac  si  delictum  idem 
patrasset,  defensor  Rei  litem  vincens,  aliquo  modo  causa  erat 
poenee  sauguuiis  Actori  inflicta;.  Atvero  cum  jamdiu  sublata 
fuerit  tabonis  poena,  nihil  obstare  videtur  qum  clericus  in  mi- 
noribus constitutus  Reum  in  criminali  causa  et  coram  saecu- 
lari judice  defendat : modo  tamen,  ut  dictum  est  supra,  cle- 
ricus ille  beneficium  ecclesiasticum  non  habeat ; quia , si 
haberet,  vidimus  eum  ab  exercendo  coram  saeculari  judice  ad- 
vocati ofiBcio  prohiberi. 

7®  Si  clerici  in  minoribus  constituti  beneficium  non  habeant,  nec 

aliunde  bona  quibus  convenienter  sustententur,  possunt  in  omnibus 
{prester  criminales  modo  dictas)  causis,  advocati  officium  etiam 
coram  saeculari  judice  exercere.  — Haec  conclusio  aperte  sequi- 
tur ex  citato  capite  Clerici  (1,  tituli  37,  libri  1 decr.).  Cum 
enim  ibi  prohibeantur  advocati  esse  coram  saeculari  judice  si 
stipendiis  ecclesiasticis  sustententur,  sequitur  eos  non  prohiberi 
si  dictis  beneficiis  careant.  Et  ita  tenent  doctores  unanimiter. 

8®  Quod  dictum  est  de  advocati  officio  quoad  prcefatos  clericos, 
idem  applicandum  venit  procuratoris  muneri.  — Quamvis  enim  in 
toties  citato  capite  Clerici  (1 , tituli  37,  libri  1 decr.)  non  nisi  de 
advocatis  expressus  sermo  occurrat,  ea  tamen  voce  videtur  le- 
gislator utrumque  intellexisse,  cum  pro  utroque  ad  legem  fe- 
rendam rationes  aeque  urgeant : attentis  praesertim  antiquis 
canonibus,  quibus  in  hoc  derogasse  Lateranense  concilium 
anni  1 1 79  censendum  non  est.  Illi  antem  antiqui  canones 
procuratoris  officium  aperte  clericis  vetant : Placuit  ut  Episcopus, 
et  presbyteri  et  diaconi  vel  clerici,  non  sint...  procuratores  (con- 
cil.  Carthaginense  3).  Decrevit  concilium,  non  Episcopum,  non 
clericum,  rwn  monachum. . . negotiis  saecularibus  se  immiscere,  prae- 
ter pupillorum,  etc.  (concilium  Chalcedonense,  can.  3).  Accedit 
communis  doctorum  sententia,  qui  dictas  de  advocatia  leges, 
etiam  de  procuratoris  munere  intelligunt,  ut  videre  est  in 
eorum  commentariis  ac  titulos  37  et  38,  libri  primi  decreta- 
lium. 


IV. 


An  «t  in  quo  foro  subdiaconi,  diaconi  et  sacerdotes  possint  esse  procuratores 

et  advocati. 


1 ° Nullus  eorum  advocati  aut  procuratoris  officium  exercere 
potest  contra  reum  cui  imminet  poena  sanguinis  ; prout  supra 
diximus  de  clericis  in  minoribus  constitutis : nam  prohibitio 
illa  omnes  clericos  attingit. 

2”  Diaconi  et  subdiaconi  possunt  esse  advocati  et  procura- 

tores  coram  jadice  ecclesiastico.  Nam  in  citato  capite  Clerici 
(1 , tituli  37,  libri  1 decretalium),  prohibitio  talia  munera  exer- 
cendi restringitur  his  verbis  coram  sceculari  judice : ergo  pro- 
hibitio locum  non  habet  relative  ad  curiam  ecclesiasticam.  Et 
notandum  cum  Pirrhing  (in  titulum  37,  libri  1 decret.,  n.  8), 
id  intelligi  debere  quoad  eas  etiam  causas,  quae  licet  per  se 
temporales,  ad  tribunal  tamen  ecclesiasticum  pertinent,  sive 
ratione  personae,  puta  quod  litigans  sit  clericus,  sive  ratione 
objecti,  ut  quando  litigatur  de  terrenis  bonis  aut  juribus,  ab 
aliqua  ecclesia  acquisitis. 

3”  Diaconi  et  subdiaconi  coram  saeculari  judice  regulariter 
nequeunt  esse  advocati  nec  procuratores.  Clara  enim  est  pro- 
hibitio : Clerici  in  subdiaconatu  et  supra...  coram  sceculari  judice 
advocati  in  negotiis  scecularibus  fieri  non  prcesumant.  (Cap.  1 , ti- 
tuli 37,  libri  1 decret.)  Ex  eo  autem  quod  ibi  addatur  in  nego- 
tiis saecularibus,  concludit  Pirrhing  (loco  citato)  ipsis  licere  in 
negotiis  ecclesiasticis,  coram  saeculari  judice  advocatos  agere : 
seminus  recte  supponit  posse  unquam  in  foro  saeculari  legi- 
time pendere  causas  ecclesiasticas ; cum  istae  jurisdictioni  Ec- 
clesiae exclusive  subjaceant ; nisi  casus  sit  de  iis  regionibus  in 
quibus  jura  Ecclesiae  potestas  saecularis  non  agnoscit. 

4°  Dantur  tamen  praecedenti  conclusioni  nonnullae  exce- 
ptiones ; addit  enim  lex  : Nisi  propriam  causam  vel  Ecclesiae  suae 
fuerint  prosecuti,  aut  pro  miserabilibus  forte  personis  quae  pro- 
prias causas  administrare  non  possunt. 

5®  Praemissa  prohibitio  postulandi  seu  advocatiam  exer- 
cendi coram  saeculari  judice,  cadit  etiam  in  presbyteros  et 
Episcopos  : dicitur  enim  clerici  in  subdiaconatu  et  supra  coram 
saeculari  judice  advocati  fieri  non  praesumant. 

6“  An  autem  sacerdos  possit  esse  advocatus  et  procurator 
saltem  coram  judice  ecclesiastico?  Negant  doctores  communi- 
ter (vide  Schmalzgrueber,  in  titulum  37,  libri  1 decretalium, 
u.  10,  et  Pirrhing,  iueumdem  titulum,  n.  9).  Fundantur  textu 
^pso  legis,  qui  ejusmodi  ofBcia  universaliter  decernit  sacerdoti 
vetita,  absque  ulla  ecclesiastici  vel  saecularis  judicis  distin- 

ctione  : Non  sibi  licitum  est  postulare  (cap.  3,  tituli  37,  libri  1 
decret.) ; et  confirmant  ratione  a legislatore  adducta,  cum  sa- 
cerdotis sit  officium  nulli  nocere,  omnibus  autem  velle  prodesse : 
quo;  ratio,  aiunt,  urget  etiam  quoad  judicia  ecclesiastica.  Con- 
trarius tamen  huic  sententiae  fuit  celebris  cauonista  Hostiensis, 
qui  putavit  sacerdoti  illicitum  non  esse  coram  judice  eccle- 
siastico advocati  officium,  modo  sine  salario  exerceatur.  Ad 
quam  opinionem  me  inclinari,  nisi  doctorum  communis  obsta- 
ret auctoritas,  faterer  : putarem  nempe  sensum  legis  posse 
intelligi  de  advocati  officio,  prout  est  publicum  seu  publica 
quaedam  professio  et  ordinaria  exercitatio,  ex  qua  lucrum  per- 
cipi soleat;  quo  sensu  nec  coram  ecclesiastico  judice  liceret 
sacerdoti  advocatiam  exercere.  At  vero  quando  quis,  praeser- 
tim sacerdos,  coram  judice  ecclesiastico  convenitur,  non  posse 
eum  ab  alio  sacerdote  defendi,  non  mihi  videtur  ex  textu  legis 
rigorosc  fluere.  Et  certe  sacerdotali  dignitati  magis  congruit, 
ut  pro  sacerdote  ad  tribunal  Episcopi  vocato,  procuratoris  et 
advocati  officium  potius  exerceat  sacerdos,  quam  inferior  cle- 
ricus, et  praesertim  laicus;  ad  quos  tamen  recurrere  cogetur 
Reus,  si  inter  consacerdotes  defensorem  suum  eligere  prohi- 
beatur. Sed  quidquid  sit  de  hac  quaestione,  certum  omnino  est 
nonnullos  dari  casus  in  quibus  etiam  sacerdoti  licitum  est 
coram  judice  ecclesiastico  advocatum  et  procuratorem  agere, 
nempe  i 

7°  In  ipsa  decretali  quatuor  prohibitioni  exceptiones  sub- 
nectuntur ; Primo  quidem  advocatus  potest  esse  sacerdos  pro 
seipso  seu  in  propria  causa ; « in  qua , ait  Pirrhing,  sacerdos 
« vel  alius  clericus  non  cogitur  procuratorem  vel  alium  con- 
« stituere,  sed  potest  per  seipsum  agere,  vel  causam  suam  de- 
fendere » (in  titulum  37,  libri  1 decret.,  n.  10).  Secundo,  item 
ui  causa  su®  Ecclesi®.  Tertio,  pro  personis  conjunctis;  quod 
de  conjunctis  usque  ad  quartum  gradum  intelligendum  esse 
tenent  doctores  communiter,  ut  videre  est  apud  Pirrhing  (loco 
citato).  Est  item  communis  doctorum  sententia,  verba  haec  de- 
cretalis, pro  personis  conjunctis,  licet  rigorose  non  significent 

nisi  conjunctionem  sanguinis,  extendi  tamen  debere  ad  con- 
junctionem spiritualem,  ita  ut  coram  judice  ecclesiastico  possit 
sacerdos  defendere  fratrem  suum  spiritualem,  verbi  gratia, 
canonicus  canonicum  : idque,  aiunt,  ob  paritatem  et  majorita- 
tem  rationis  et  secundum  ceepuitatem  (Pirrhing,  loco  citato) . Quarto, 
pro  personis  miserabilibus , quarum  defensio  ad  Ecclesiam 
spectat,  quales  sunt  pauperes,  pupilli,  orphani  et  viduae.  Ad- 
dendam esse  quintam  exeeptionem , nempe  pro  defendendo 
Episcopo  suo,  concludunt  canonistae  ex  capite  In  nostra  (4,  ti- 
tuli de  Procuratoribus,  libri  1 decret.),  ubi  videmus  procura- 
tores a Tullensi  quodam  Episcopo  ad  Sedis  Apostolica?  tribunal 
directos,  pro  lite  ibi  ipsum  inter  et  decanum  pendente,  minime 
rejectos  fuisse  ex  eo  quod  essent  presbyteri.  « Etiam  presby- 
•<  teri  (ait  Pirrhing,  in,tit.  38,  libri  1 decret.,  n.  21)  constitui 
•<  possunt  procuratores  ad  lites  in  causa  Episcopi  sui,  prae- 
n sertim  si  is  defendendus  sit,  ut  colligitur  ex  capite  In 
nostra.  » 

8"  Tum  subdiaconi,  tum  diaconi,  tum  etiam  sacerdotes,  si 
neque  ex  reditibus  ecclesiasticis,  neque  aliunde  habeant  unde 
vivant,  et  Episcopus  aut  non  velit  aut  non  possit  illis  provide- 
re, licite  possunt  munere  advocationis  fungi,  etiam  coram  ju- 
dice saeculari  et  in  causis  saecularibus.  Ita  doctores  communi- 
ter : in  cujus  conclusionis  probationem  sic  disserit  Pirrhing  : 
((  Nam  si  clericus  victum  et  vestitum  sibi  quaerere  potest  exer- 
« cendo  agriculturam  (can.  Clericus  3,  distinet.  91),  multo  ma- 
« gis  in  tali  necessitate  [)Oterit  exercere  munus  advocationis, 
« quod  nobilius  est;  praesertim  quia  necessitas  legem  non  ha- 
t(  bet  : et , si  clerico  licet  advocare  pro  pauperibus  et  aliis 
«miserabilibus  personis,  ut  illarum  necessitati  succurrat, 
n multo  magis  erit  id  licitum  ut  propriae  necessitati  consulat, 
« cum  charitas  bene  ordinata  incipiat  a seipso.  » (In  titu- 
lum 37,  libri  1 decretalium,  n.  10.) 

9°  Contra  id  quod  diximus,  licitum  non  esse  presbyteris 
advocatiae  exercitium , etiam  in  curiis  ecclesiasticis  ( exceptis 
supra  memoratis  nonnullis  casibus),  non  ignoramus  objici 

nobis  posse  auctorem  quemdam  magni  nominis,  qui  putavit 
jure  ipso  canonico  presbyteris  concessum  ut  se  advocatos  in  tri- 
bunalibus ecclesiasticis  libere  exibeani  (capite  scilicet  Sacerdotes, 
de  Postulando)-,  additque  fuisse  illam  Fagnani  sententiam.  Sed 
quomodo  verum  sit  hoc  utramque  assertum,  ego  plane  videre 
non  potui. 

Nam  primo,  dicto  capite  Cum  sacerdotis,  de  presbytero  dici- 
tur, non...  ipsi  licitum  est  postulare;  et  certum  est  hanc  prohi- 
bitionem a canonistis  communiter  intelligi  quoad  utrumque 
forum,  ut  supra  indicavimus.  Excepto  nempe  Hostiensi  (cum 
paucissimis  forte  aliis),  tenent  doctores  per  hunc  textum  pro- 
hiberi sacerdotes  ab  exercenda  advocatia , etiam  coram  eccle- 
siastico judice.  Unde  non  videtur  contrarium  recte  tanquam 
certum  asseri.  Secundo,  nedum  Fagnanus  sentiat  cpiod  supponit 
auctor  de  quo  loquimur,  omnino  oppositum  tenet  et  ex  pro- 
fesso docet.  Commentans  enim  citatum  caput  Cum  sacerdotis,  sic 
arguit : « Regula  est,  sacerdoti  non  esse  licitum  advocationis 
or  officium  exercere  seu  postulare,  ut  hic  expressum.  Et  habet 
« locum  hsec  regula  etiam  in  foro  ecclesiastico.  Nam  etsi 
« Hostiensis. . . sentiat  sacerdoti  esse  illicitum  postulare  in  foro 
« saeculari  dumtaxat,  non  autem  in  foro  ecclesiastico,  nisi  cum 
« perceptione  salarii ; tamen  ejus  opinio  ab  antiquis  et  mo- 
« deruis  doctoribus  communiter  reprobatur.  » Et  postquam 
variis  rationibus  ostendit  merito  reprobari  praedictam  Hostien- 
sis opinionem , sic  addit : « Tene  igitur  differentiam  esse  inter 
« clericos  et  sacerdotes.  Nam  clerici  etiam  in  sacris,  et  benefi- 
« ciati,  in  foro  Ecclesiae  possunt  esse  advocati...  Sed  sacerdo- 
« tibus  hoc  non  licet,  etiam  coram  judice  ecclesiastico,  nisi  iu 
« quatuor  casibus  hic  expressis.  » 

10°  De  brevibus  autem  Pontificiis,  quibus  sacerdoti  facul- 
tas conceditur  advoca tiam  in  utroque  foro  exercendi , prout 
exercent  advocati  laici  (excepta  tamen  causa  sanguinis),  te- 
statur Benedictus  XIV,  et  raro  id  concedi,  et  solere  dumtaxat 
eousque  advocationis  exercitum  eidem  permitti,  quousque  certos 
ecclesiasticos  reditus  in  conyruam  sustentationem,  aut  beneficium 

residentiale  fuerit  assecutus  (1).  Si  ergo  raro  concedandar  ejus- 
modi rescripta  et  brevia , et  cum  talibus  insuper  restrictioni- 
bus , non  est  cur  de  abusa  arguantur  Bomani  pontifices.  Lo- 
quimur autem  hic  de  facultate  sacerdotibus  quandoque  a 
Papa  concessa,  ut  ubilibet  advocatiam  ordinariam  exerceant. 
Piam  si  agatur  de  speciali  advocatia  quae  exercetur  apud  cu- 
riam Bomanam , quam  rationabiliter  eam  sacerdotibus  gene- 
raliter concedat  Sedes  Apostolica  (ob  peculiarem  nempe  ejus 
modi  advocatiae  naturam  et  ordinationem),  dicemus  sub 
puncto  sequenti. 


V. 


De  facultate  quam  ex  utu  et  indulgentia  Sedi*  Apostolicas  habent  clerici  etiam 
sacerdotes  advocati  munus  publicum  tn  cui  ia  Romana  exercendi. 


1°  Certa  est  notabilis  illa  a jure  communi  exceptio,  qua  cle- 
ricis etiam  sacerdotibus  fas  est  in  Bomana  curia  advocati 
officio  fungi.  « £x  tolerantia  Pontificis  servatum  esse  ut  cle- 
« rici  in  Bomana  curia  advocationis  et  procurationis  publica 
« munera  exerceant,  contra  juris  regulas,  • asserit  Octavianus 
Vestrius  (in  sua  Pract.,  lib.  3,  cap.  4,  n.  4).  Item  regulamge- 
neralem  qua  prohibentur  advocationem  exercere  clerici  ex- 
plicans Pagnanus,  eam  exceptionem  memorat  ; « Declaratur, 
« inquit,  supra  dicta  regula,  ut  non  obtineat  in  curia  Bomana, 
« ubi  contrarium  servatur  de  consuetudine.  » (In  caput  Cle- 
rici 1,  tituli37,  libri  1 decret.,  n.  22.) « In  Bomana  curia,  ait 
« Pirrhiug,  ex  consuetudine  et  indulgentia  S.  Pontificis,  etiam 
« clerici  advocationis  et  procurationis  publica  munera  exer- 
« cere  possunt.  » (In  caput  Cieria  1 , de  Postulando,  u.  12.) 
« Addi  debet  (nempe  exceptionibus  ad  generalem  regulam) 
« consuetudo  Bomanae  curiae,  in  qua.  Summi  Pontificis  tole- 
« rautia,  clerici,  etiam  sacerdotes,  obire  solent  munera  advo- 


(1)  De  Synodo  ditacesana,  1. 13,  c.  10,  n.  13. 

« cationis  et  procurationis.  » (In  tit.  37,  libri  1 decret.,  n.  8.) 
Et  ita  testantur  non  tantum  canonistffi,  sed  et  hodierna  etiam 
praxis,  quam  sub  oculis  habemus.  Clerici  nempe,  etiam  sacei^ 
dotes,  lauream  in  utroque  jure  adepti,  et  expletis  nonnullis 
aliis  conditionibus,  possunt  Bomm  iu  albo  advocatorum  publi- 
corum inscribi,  et  advocatiam  in  causis  etiam  saecularibus, 
perinde  ac  si  e.sscnt  laici,  exercere. 

2®  De  hac  vero  Romanae  curiae  praxi  sic  adnotat  Cardinalis 
de  Luca  [de  Relat.  atria;  Bomarue,  discursu  46,  n.  17)  : « Ad- 
X vocati  itaque,  juxta  Romanae  curiae  stylum  sunt  iUi,  utriusque 
• juris  communis,  civilis  et  canonici  (sub  quo  reliquum  jus  par- 
X ticulare  venit)  professores,  qui  tam  iu  scriptis  quam  oretenus, 
X causas  in  puncto  juris  tantum  tuentur;  judicibus  insinuantes, 
X quid  de  jure  verius  statutum  sit;  sive  an  juris  jam  notae  et 
X receptae  propositiones  illi  casui  bene  applicentur,  et  con- 
X gruant,  ct  quomodo.  Ita  solas  nobiles  ac  scientiiicas  ingenii 
X partes  explicando...,  processus  et  acta  nullatenus  vident... 
X Minusque  in  actorum  judicialium  compilatione  respiciunt... 
X Se  non  ingerunt  in  conficiendis  minutis  instrumentorum,  alia- 
X rumque  conventionum. . . Nullatenus  se  ingerunt  in  aliis  acti- 
X bus  vel  rebus  judicialibus. . . In  desuetudinem  quoque  hodie 
X pene  abiit  inadvocatis  ille  usus,  qui  antiquitus  erat  frequens, 
X annuorum  scilicet  vel  menstruorum  stipendiorum,  quae  sub 

X salarii  nomine  vulgo  explicari  solent Hinc  proinde  sequi- 

X tur,  ut  sit  probabili  fundamento  innixa  curiae  consuetudo,  a 
X scriptoribus  communiter  probata,  ut  clerici  etiam  in  sacris, 

X istud  munus  licite  peragant,  quamvis  ex  sacrorum  canonum 
X ct  conciliorum  decretis  eis  vetitum  sit,  atque  illicitum  repu- 
X tetur,  dum  ita  etiam  claustralibus  et  regularibus  clericis  con- 
« gruere  possit;  tum  ex  dicta  ratione,  quod  laborum  ingenii  mer- 
« cedem  nonnisi  a sponte  dantibus  recipiunt ; tum  fortius  quia 
X omnis  occasio  abest  calumniandi,  vel  mendacii  reatum  incur- 
xrendi,  dum  scribunt  ct  loquuntur  juxta  ea  quae  iu  facto  per 
X causae  patronos  praesupponuntur : ita,  more  antiquorum  juris 
X consultorum,  respondentes  juxta  ea  quae  proponuntur;  eo 

• modo  quo  etiam  religiosi  moralis  theologiae  professores  super 
« casibus  conscientiae  consulti  respondent ; adeo  ut  aliud  vitae 
« forensis  ac  saecularis  vestigium  adesse  non  videatur,  nisi  in 
« casu  quo  in  tribunali  Auditoris  Camerae,  vel  in  aliis  superius 
recensitis,  informationes  fiant  in  contradictorio,  dum  in  Rota 
■<  et  in  Camera  ac  in  sacris  congregationibus,  iste  stylus  non  ha- 
« betur,  ut  agendo  de  tribunalibus  supra  advertitur ; ac  etiam 
« quia  ista  est  principabter  curia  Papae,  principis  ecclesiastici. » 

§ V. 

Utram  religiosi  procuratores  et  advocati  esse  possint. 


l*>£st  generalis  regula,  non  posse  religiosos  advocati,  pro- 
curatorisve  munus  exercere,  sive  coram  saeculari,  sive  etiam 
coram  ecclesiastico  judice.  Sed  ab  hac  regula  excipiuntur 
causae  monasterii,  in  quibus  potest  religiosus  dictum  oillcium 
obire,  modo  a Praelato  suo  regulari  deputetur.  Pro  quo  citat 
Gratianus  Pelagium  Papam  sic  rescribentem  : De  preesentium 
portitore,  quod  defensor  factus  non  est,  nulla  vobis  animi  molestia 
sit : quia  vere  satis  amarissimum  habeo  de  isto  proposito  ad  illud 
officium  homines  deduci,  in  quo  nuUomodo  qua  a monachis  Deo 
promissa  sunt,  valeant  adimpleri.  Omnimodo  enim  est  illius  habi- 
tus et  istius  officii  diversitas  ; illic  enim  quies,  oratio,  labor  ma- 
nuum: at  hic  causarum  cognitio,  conventiones,  actus,  publica  liti- 
gia, et  quacumque  vel  ecclesiastica  instituta,  vel  supplicantium 
necessitas  poscit.  Addit  Gratianus  : a Gelasius  tamen  permittit 
« illos  ex  dispensatione  fieri  defensores.  » (Caput  de  Prasen- 
tium^O,  q.  1,  causx  16.)  In  concilio  autem  Tarraconensi  sic 
decretum  fuit  capite  1 1 : f/t  nullus  eorum,  id  est,  monachorum, 
forensis  negotii  susceptor  vel  exeeutor  existat,  nisi  quod  monaste- 
rii exposcit  utilitas.  Abbate  sibi  nihilominus  imperante.  (Cap.  Mo- 
nachi q.  1,  causae  IG.)  Decimo  tertio  saeculo  quidam  cano- 
nici regulares  contenderunt  sibi  licere  advocatiae  exercitium, 
eo  quod  nempe  canones  id  prohibentes  de  Monachis  loqueren- 
I.  H 

tur,  non  de  canonicis  regularibus.  Ast  eorum  errorem  repres- 
sit Innocentius  III,  hoc  suo  ad  Compostellanum  Archiepisco- 
pum  rescripto  : Exparte  tua  nobis  fuit  propositum,  quod  quidam 
canonici  regulares,  non  solum  in  ecclesiasticis,  verum  etiam  in  foren- 
sibus causis  preesumunt  advocati  officium  exercere.  Cumque  objicitur 
eis,  quod  non  debent  esse  forensis  vel  ecclesiastici  negotii  susceptores 
vel  exeeutores,  nisi  forte  id  monasterii  exposcat  utilitas.  Abbate 
nihilominus  imperante,  ad  suam  proponunt  insolentiam  excusan- 
dam, quod  capitulum  illud,  per  quod  praedicta  prohiberi  videntur, 
de  Monachis,  non  de  canonicis  regularibus,  loquitur  manifeste.  Unde 
consultationi  tuae  taliter  respondemus,  quod  idem  judicium  de  ca- 
nonicis regularibus,  quod  de  Monachis,  quantum  ad  supra  dicta, 
credimus  observandum,  licet  de  Monachis  in  canone  specialiter  sit 
expressum.  (Cap.  2,  tituli  37,  libri  1 decretalium.)  • 

Ex  illis  porro  textibus  certum  omnino  est,  prohiberi  religio- 
sos ab  exercendo  advocati  et  procuratoris  officio,  etiam  coram 
ecclesiastico  judice , nisi  in  causLs  utilitatem  monasterii  respi- 
cientibus. Et  hoc  jus  commune  hodicdum  etiam  vigere  pariter 
certum  est : tum  quia  ei  per  novas  leges  derogatum  non  fuit; 
tum  quia  non  invecta  est  in  contrarium  generalis  consuetudo; 
tum  etiam  quia  consuetudo  contraria,  sicubi  introducta  foret, 
pro  corruptela,  disciplinae  religiosae  eversiva,  habenda  esset. 
Quomodo  autem  intelligeuda  sit  generalis  illa  juris  communis 
regula,  magis  determinate  exponentes  canonistae  quaedam  uti- 
liter adnotant.  Kempe, 

2°  «Ut  religiosus  possit  esse  advocatus  vel  procurator,  duo 
« copulative  requiruntur , utilitas  monasterii  et  superioris 
u mandatum  seu  licentia ; ita  ut  si  alterutra  conditio  deficiat, 
« non  possit  obire  munus  advocati  vel  procuratoris,  nec  in  foro 
«saeculari,  nec  in  ecclesiastico...  Bequiritur  autem  ut  licen- 
« lia,  non  tantum  sit  petita,  sed  obtenta,  ut  colligitur  ex  citato 
« (capite  Ex  parte  2,  tituli,  37,  libri  1 decr.);  ubi  exigitur,  ut 
« Abbas  id  imperet : non  potest  autem  dici  imperare,  nisi  li- 
« centiam  concedat...;  sufficit  autem  interdum  tacita  seu  prae- 
« sumpta  licentia  Prxlati,  ad  hoc  ut  religiosus  in  judicio  po- 

I'  stnlare  possit,  si  videlicet  absens  sit  a monasterio. ..  Et  potest 
« hanc  licentiam  dare  etiam  superior  immediatus  religionis ; 
(I  nec  exigitur  consensus  conventus,  neque  etiam  Episcopi  seu 
« Ordinarii  loci,  nisi  monasterium  ipsi  esset  subjectum.  » 
(Pirrhing,  in  titulum  37,  libri  1 decretalium,  n.  17.) 

3°  n Prseter  mandatum  seu  licentiam  Praelati,  requiritur 
« etiam  utilitas  monasterii,  ut  munus  advocati  religiosus  obire 
« possit...  Non  potest  religiosus,  etiam  cum  licentia  Praelati,  esse 
« advocatus  pro  personis  sibi  sanguine  conjunctis...,  quia  in 
« co  nulla  vertitutur  utilitas  monasterii,  et  non  decet  ut  reli- 
« giosi  propter  carnalem  cognationem  saecularibus  negotiis  se 
«involvant.  » (Pirrhing,  loco  citato,  n.  18  et  19.) 

4®  Utrum  religiosi  possint  advocati  procuratorisque  munus 
obire  pro  miserabilibus  personis , disputant  doctores  : affir- 
mant Imola,  Sanchez  : negat  Layman  (vide  Pirrhing,  loco  ci- 
tato). 

5”  « Praelatus  seu  superior  ordinis  potest  esse  advocatus 
0 vel  procurator  in  judicio  sine  licentia  sui  conventus ; quia 
« ipse  non  pendet  a conventu,  sicut  conventuales  ab  ipso...; 
« idque  non  solum  in  causa  pertinente  ad  utilitatem  monasterii, 
« sed  etiam  in  alia  causa  ecclesiastica,  si  gravis  sit , et  perti- 
« nens  ad  utilitatem  publicam,  verbi  gratia,  electionem  Epi- 
« scopi.  » (Pirrhing,  loco  citato,  n.  19.) 

§ VI. 

Quibus,  in  causis  constitui  possit  procurator. 


« In  omnibus  causis  et  negotiis  adhiberi  potest  procurator, 
«in  quibus  id  non  reperitur  expresse  prohibitum.  » (Pirrhing, 
ia  titulum  38,  libri  1 decretalium,  n.  25.)  Quod  generale 
principium  uuauimiter  a doctoribus  tanquam  certum  tradi- 
tur. 

Porro  aliunde  certum  est,  de  causis  dumtaxat  criminalibus 
moveri  posse  difficultatem  : nam  quoad  coeteras  nullibi  in  jure 

prohibetur  procuratorem  constitui.  Quaestio  autem  olim  acri- 
ter disputata , de  procuratore  in  causis  criminalibus  admit- 
tendo vel  non  admittendo,  sic  breviter  resolvi  potest : 

1®  Si  de  crimine  non  agatur  criminaliter  (id  est  in  hunc 
flnem  ut  delictum  debita  poena  plectatur),  sed  dumtaxat  civi- 
liter (id  est  in  hunc  flnem  ut  obtineatur  aliqua  compensatio 
pecuniaria,  vel  alius  civilis  effectus),  admittitur,  tam  pro  actore 
quam  Reo,  procurator.  Est  sententia  communis  doctorum. 
Fundantur  autem,  tum  lege  Licet  (42,  de  Procuratoribus,  in  Pan- 
dectis Justiniani) ; tum  quod  in  hoc  casu  nullatenus  necesse 
sit  litigantes  ipsos  adesse,  cum  non  in  eorum  persona,  sed 
tantum  in  eorum  bonis  exeeutio  facienda  sit ; tum  praecipue 
capite  Tua  (5,  de  Procuratoribus) , ubi  Innocentius  III  decla- 
rat, agi  posse  per  procuratorem  in  causa  criminali  adulterii,  si 
agatur  dumtaxat  ad  obtinendum  viri  et  uxoris  divortium  : se- 
cus autem  si  postuletur,  patratum  crimeu  pcena  corporis  affli- 
cti va  plecti. 

2°  Si  agatur  criminaliter  quidem , sed  de  crimine  quod 
plecti  solummodo  debeat  exilii  aut  inferiore  poena,  est  pariter 
admittendus  procurator.  « Etenim  firmissima  opinio  est,  quod 
«in  omnibus  causis  a relegatione  infra,  admittitur  procurator, 
« cum  satisdatione  de  stando  juri...  Et  sic  in  criminalibus,  in 
« quibus  intrat  pcena  pecuniaria,  exilii  et  etiam  cxcominuni- 
« cationis.  Reus  absens  poterit  se  defendere  per  procuratorem. 
« Nam  poena  exilii  non  dicitur  poena  corporis  afilictiva,  sed 
« media  collocatur  inter  corporalem  et  pecuniariam.  (Mona- 
celli  formularium,  titulo  15,  formula  2,  adnotatio  10.)  Ita 
communiter  sentiunt  doctores;  quia  nempe  posita  procuratoris 
convenienti  satisdatione  (cautionnement),  moraliter  certum 
est  Reum  sese  hujusmodi  poenis  non  substracturum,  si  ad  eas 
condemnetur. 

3“  Si  agatur  de  crimine  criminaliter,  et  imponenda  sit  poe- 
na corporis  afilictiva  et  relegatione  major,  non  admittitur  pro- 
curator pro  Reo,  sed  personaliter  comparere  debet.  Eruitur 
ex  capite  Veniens  (15,  tituli  1,  libri  5 decretalium),  in  quo 

Innocentius  III,  loqueus  de  Pragensi  Episcopo,  apud  Sedem 
Apostoiicam  in  re  criminali  accusato,  et  qui  impedimenta  pr^e- 
texens  procuratores  miserat,  sic  habet  : Licet  autem  excusatio- 
nes hujusmodi  {sicut  erant)  frivolas  cestimantes,  ipsum  reputavi- 
mus contumacem,  nec  procuratores  ejus  in  causa  possemus  recipere 
criminali,  etc.  Citant  pricterca  canonistse  quasdam  juris  Ro- 
mani leges,  tanquam  in  ecclesiastico  foro  quoad  hoc  receptas. 
s Ratio  est,  ait  Pirrhing,  quia  ubi  agitur  de  poena  capitis  vel 
< alia  corporali  Reo  infligenda,  sententia  judicis  reddi  illusoria 
« posset,  neque  exeeutioni  mandari  : nam  in  procuratorem 
« non  esset  exeeutioni  mandanda , quia  ipse  non  deliquit  ; 
n contra  Reum  autem  absentem  non  facile  exeeutioni  mandari 
« posset,  quia  in  judicis  potestate  non  esset,  et  ad  evitandam 
1 poenam  fuga  sibi  consuleret.  » (Pirrhing,  in  titulum  38, 
Ubrii  decretalium,  n.  31.) 

An  autem  actor  seu  accusator  teneatur  etiam  personaliter 
comparere?  Attento  jure  Romano  (lege  ultima,  c.  de  Accus.). 
Respondendum  esset  afiSrmative , quia  juxta  jus  illud  vigebat 
poena  talionis,  ita  ut  accusator  sese  obligare  teneretur,  si  in 
probatione  succumberet,  ad  subeundam  eam  ipsam  poenam, 
quam  subire  debuisset  Reus,  si  fuisset  convictus.  Unde  ne  di- 
ctam poenam  accusator  effugeret,  ad  personaliter  comparendum 
adigebatur.  Et  hoc  jus  viguisse  olim  videtur  in  judiciis  etiam 
ecclesiasticis.  Atvero  jamdudum  in  desuetudinem  abiit  poenae 
talionis  usus,  et  accusator  in  probando  deficiens  solet  ad  ex- 
pensas dumtaxat  et  ad  poenam  pecuniariam  condemnari.  Cessat 
proinde  ratio,  quae  personalem  ejus  praesentiam  requirebat. 

§ VII. 


De  nodo  constitueudi  procuratorem  et  de  procuratorio  mandato. 


1 . Ut  valide  constituatur  procurator,  necesse  non  est  ut  sit 
praesens ; sed  etiam  absens  valide  constituitur,  modo  consen- 
tiat. Ita  doctores  communiter. 

2.  Valet  quilibet  consensum  exprimendi  modus,  quo  procu- 
rator sufficienter  palam  facit  se  litteras  procuratorias  accipere : 
immo  satis  est  ut  qui  scienter  recepit  hujusmodi  litteras,  pro- 
testationem in  contrarium  non  emiserit.  Quod  constat  ex  ca- 
pite(I,  tituli  10,  libri  1 Clementinarum),  quo  sic 
in  concilio  Viennensi  a Clementi  V decretum  fuit;  Instrumento 
vel  litteris,  quibus  te  aliquis  in  causis  suis  procuratorem  constituens, 
pro  te  debito  modo  cavit,  simpliciter  (nulla  facta  protestatione)  o 
te  scienter  receptis,  non  potes  postea  recusare  defensionem  illius: 
imo  cogi  poteris  ipsum  defendere  in  omnibus  causis  et  negotiis  ad 
quee  praedicta  instrumenta  seu  litterae  se  extendunt : cum  per  hac 
ad  omnia  tuum  praestitisse  videaris  assensum. 

3.  Procurator  constitui  potest,  non  tantum  ad  praesentes, 
sed  etiam  ad  futuras  lites,  juxta  jus  Romanum  (1.  3,  ff.  de  Pro- 
curatoribus), in  ecclesiastico  foro  quoad  hoc  receptum.  Itado- 
ctores  communiter. 

4 . Procuratori  actoris  regulariter  necessarium  est  mandatum 
legitimum : quo  si  careat,  procurator  falsus  in  jure  dicitur,  et 
ab  eo  gesta  in  judicio  sunt  omnino  irrita.  Constat  capite  In 
nostra  (4,  tituli  38,  libri  1 decretalium),  in  quo  videmus  irri- 
tum declarari  ab  Innocentio  III  judicium  quoddam,  eo  quod 
procuratores  actoris  jam  ab  actore  revocati  fuissent  ante  litis 
discussionem ; ac  proinde  falsi  procuratores  extitissent. 

5.  Diximus  regulariter  necessarium  esse  ut  procurator  acto- 
ris habeat  mandatum  legitimum : nam  ad  hanc  regulam  gene- 
ralem plures  dantur  exceptiones : nempe. 

Primo.  « Si  dominus  praesens  et  sciens  suo  nomine  aliquem 
n in  judicio  contendere,  istud  patitur ; quia  tali  dominus  man- 
« dasse  videtur  (1.  Qui  patitur  18,  ff.  maud.).  Sccmtw/o,  si  talis 
« sit  qui  causas  tractare  consuevit,  et  secum  habet  instrumenta 
« sive  acta  ipsius  causae ; quia  haec  praesumptionem  mandati 
« fundant  (capite  Coram  34,  de  Officio  deleg.).  Tertio,  si  sint 
« consortes  ejusdem  litis ; nam  hi  pro  se  invicem  etiam  absque 
« mandato  in  judicio  possunt  agere  (1.  Commune  2,  c.  de  Cansw- 
« tibus  ejusdem  litis).  Quarto,  si  sint  person®  conjuncf®,  quales 

« sunt  parentes,  liberi,  fratres,  afSnes  (lege  Sed  et  hoc  35,  ff.  de 
« Procuratoribus)-,  imo  omnes  conjuncti  usque  ad  quartum  gra- 
« dum  ia  linea  transversali. . . Quinto,  si  maritus  agere  velit  pro 
«uxore...;  proceditque  hoc  etiamsi  agatur  tantum  de  bonis 
«istius  paraphernalibus ; estque  perinde,  sive  habeat  admi- 
« nistrationem  illorum  maritus,  sive  illam  retinuerit  sibi  uxor. 

B Sexto,  si  Episcopus  vel  Praelatus  bona  et  jura  ccclesis  suae 
« perdat,  vel  defendere  aut  recuperare  negligat;  tunc  enim  ca- 
n nonici  et  cleriei  singuli  agere  super  iisdem  possunt,  etiam  sine 
« mandato.  (Gap.  Licet  1 , de  Itestit.  spoliat. — Gap.  Cum  olim  34, 

« de  Testibus  et  attest.  — Gap.  Si  quis  6,  de  Rebus  Ecclesice  non 
« alien.)]  et  ratio  est,  quia  ipsorum  interest  res  et  jura  ecclesiae 
« suae  salva  et  illaesa  servari.  His  ergo  omnibus  agere  sine 
« mandato  permittitur,  nisi  aliud  constet  de  voluntate  domini 
« pro  quo  interveniunt,  vel  causa  sit  speciale  mandatum  exi- 
«gens. » ( Schmalzgrucbcr,  in  titulum  38,  libri  1 decret,, 
n.  25.) 

C.  Procuratori  Rei  necessarium  non  est  mandatum ; sed  pro 
Beo  absente  quilibet  ex  iis  qui  legitime  standi  in  judicio  jus 
habent,  defensorem  et  procuratorem  sese  constituere  potest; 
modo  tamen  satisdet  pro  judicato  solvendo , et  etiam  cautiO' 
nem  praestet  de  rato,  casu  quo  Reus  convenitur  actione  reali. 
Ita  jus  Romanum,  in  ecclesiastico  foro  quoad  hoc  receptum. 
Ratio  est,  quia  boni  publici  interest  absentes,  etiam  igno- 
rantes, per  quemcumque  defendi,  ne  ignari  patiantur  dam- 
num. 

7.  Quando  requiritur  mandatum  procuratorium,  non  snfBcit 
qualccumque,  sed  debet  esse  in  forma  legitima , et  non  revo- 
catam aut  aliunde  extinctum. 

Ut  autem  mandatum  sit  in  forma  legitima , qusedam  condi- 
tiones de  jure  communi  requiruntur  et  sufficiunt : nempe,  ut 
ponatur  nomen  constituentis , procuratoris  constituti , actoris 
contra  quem,  judicis  apud  quem  agendum,  qualitas  causae  de- 
mandatae , dies  et  annus.  Ita  doctores  communiter.  De  jure 

autem  particulari  alicui  curiae , id  est,  ex  ejus  stylo  aut  statu- 
tis, fieri  posset  ut  aliquae  aliae  conditiones  requirerentur. 

Quoad  modum  describendi  mandati  procuratorii,  cum  suffi- 
cientibus de  jure  communi  conditionibus,  vide  ad  calcem 
tractatus  {in  collectione  formularum). 

§ VIII. 

I>e  potestate  procuratoris,  et  de  actuum  ipsius  effectibus. 


1 . Tanquam  regula  generalis  habetur,  officium  et  potestatem 
procuratoris  ad  plura  non  extendi,  quam  ei  fuerit  injunctum. 
Hinc  domino  nullatenus  praejudicant,  quae  a procuratore  extra 
fines  mandati  peraguntur.  Ita  tenent  doctores  communiter, 
qui  pluresiii  probationem  juris  Romani  textus  adducunt  (vide 
Pirrhing,  in  titulum  38,  libri  1 decretalium,  § 7).  Sed  et  at- 
tento solo  jure  naturali,  res  extra  dubium  censenda  est,  ut 
patet.  Unde  in  foro  etiam  ecclesiastico  pro  certa  habenda  est 
dicta  generalis  regula.  Dubium  autem  esse  potest,  an  iu  tali 
vel  tali  casu  mandatum  suum  procurator  praetergrediatur : 
unde  magis  in  specie,  quid  possit  aut  non  possit  remanet  deter- 
minandum. 

2.  Kulla  censenda  est  procnratoris  potestas,  si  constituens 
plenam  libertatem  in  dando  mandato  non  habuerit.  Quam 
conclusionem  ipso  naturali  jure  fundari  satis  patet.  Eam  in- 
super canonistae  eruunt  ex  capite  Accedens  (10,  tituli  38,  libri  1 
decretalium),  ut  videre  est  apud  Pirrhing  (in  citatum  titu- 
lum 38,  libri  1 decretalium,  n.  57). 

3.  Constitutus  ad  lites,  potest  non  tantum  agere,  sed  etiam 
respondere:  idest,  dominum  defendere  si  a reo  rcconveniatur. 
Imo  si  constitutus  ad  agendum,  noluerit  dominum  defendere 
seu  pro  eo  respondere,  poterit  ab  agendo  repelli.  Ita  jus  Bo- 
manumr  quoad  hoc  in  foro  ecclesiastico  receptum.  Vide  textus 
apud  Pirrhing  (loco  citato,  n.  56).  Imo  potant  plures  cano- 

nists  hoc  precedere,  etiamsi  constituens  in  mandato  adhi- 
buisset formulam  restrictivam,  ad  agendum  tantum.  Posset 
nempe  etiam  tunc  procurator  dominum  defendere,  si  non  vi 
mandati,  saltem  quia  quilibet  potest  defendere  alium,  etiam 
sine  mandato,  dum  modo  praestet  cautionem  de  judicato  sol- 
vendo (Pirrhing,  lococit.). 

4.  Procurator  generaliter  constitutus  ad  negotia,  non  ad- 
dito judicialia  et  extrajudicialia,  censetur  etiam  constitutus  ad 
lites,  ita  ut  agere  et  defendere  possit,  exceptis  causis  quae  spe- 
ciale mandatura  requirunt.  Sic  enim  decrevit  Bonifacius  VIII : 
Qui  generaliter  constituitur  ad  negotia  procurator,  agere  ac  expe- 
riri potest,  exceptis  his  casibus  qui  mandatum  exigunt  speciale 
(cap.  5,  tituli  19,  libri  1,  in  6).  Ratio  est  quia  tunc  yo\  nego- 
tium censetur  adhibita  a constituente  in  sensu  lato;  et  sic  in- 
cludit etiam  lites. 

5.  Procurator  generaliter  constitutus,  non  censetur  datus 
ad  causas  criminales  agendas,  nisi  id  specialiter  exprimatur, 
aut  nisi  dc  crimine  agendum  esset  dumtaxat  civiliter,  et  non 
criminaliter.  (Pirrhing,  in  titulum  38,  libri  1 decretalium, 
n.  60.) 

6.  Casus  iu  quibus  procurator  indiget  speciali  mandato 
enumerantur  tres  in  capite  Qui  ad  agendum  (4 , tituli  1 9,  libri  1 , 
in  6) : Procurator  quoque  absque  speciali  mandato  juramentum  de- 
ferre, transigere  vel  pacisci  non  potest,  nisi  ei  bonorum  vel  causa 
administratio  libere  sit  concessa.  Glossa  in  citatum  caput  addit 
plures  alios  casus,  nempe : « Nec  iu  integrum  restitutionem  pro 
« altero  petere. . . Item  in  causa  suspecti  tutoris. . . Item  ubi 
X sunt  duo  procuratores  omnium  rerum  alicujus  : tunc  enim 
«non  potest  unus  ab  alio  sine  speciali  mandato  exigere... 
«Item  de  interdicto...  Item  iu  acceptilatione...  Item  in  re- 
« scriptorum  impetratione...  Item  in  causa  matrimoniali...  Item 
• secundum  quosdam  in  voto  transmarino. . . Item  in  consum- 
«ptorum  instrumentorum  exemplatioue...  Item  iu  his  quse 
« Sedes  Apostolica  sibi  specialiter  reservavit. . . Item  in  con- 
« trahendo  matrimonio...  Item  in  absolutione  petenda  ab  ex- 

« communicatione...  Item  in  contrahenda  excommunicatione. 
« Item  in  pr®statione  juramenti  de  calumnia.  » 

7.  In  praedictis  casibus  procurator  nequit  admitti  absque 
mandato  specialem  mentionem  de  illis  faciente ; ita  ut  non  suf- 
ficiat clausula,  qua  in  mandato  generali  constituens  diceret, 
se  constituisse  suum  procuratorem  ad  omnes  causas,  etiam  ad 
eas  qua  speciale  mandatum  requirerent.  Constat  ex  decretali 
Bonifacii  VIII : Qui  ad  agendum  et  defendendum,  ac  generaliter  ad 
omnia  [etiamsi  mandatum  exigant  speciale)  constituitur  procura- 
tor, ex  vi  generalitatis  hujusmodi,  ad  aliquem  articulum,  in  quo 
speciale  mandatum  exigitur,  admitti  non  debet.  (Gap.  Qui  ad  agen- 
dum 4,  tit.  19,  1.  1,  in  6.)  Ratio  est  quia  lex  frustra  require- 
ret speciale  mandatum  pro  aliquibus  causis,  si  constituens 
adhibita  piwfata  generali  clausula,  posset  etiam  ad  eas  causas 
procuratorem  suum  idoneum  efficere. 

8.  Si  tamen  in  mandato  procuratorio  exprimantur  aliqui 
ex  casibus  qui  speciale  mandatum  requirunt,  et  constituens 
addat,  et  ad  alias  omnes  causas  quoe  speciale  mandatum  exige- 
rent, etiam  ad  alios  casus  non  expressos  admitti  debet  procu- 
rator. Constat  ex  modo  citato  capite  Qui  ad  agendum,  in  quo  sic 
decernit  Bonifacius  VIII  : Sed  si  aliquis  vel  aliqui  de  articulis 
speciale  mandatum  exigentibus  specificati  fuissent,  adjecta  clau- 
sula generali,  tunc  ad  non  expressos  etiam  admittetur.  Hoc  tamen 
non  extenditur  ad  casus  non  expressos,  qui  essent  graviores 
casibus  expressis ; sed  intelligendum  est  dumtaxat  de  similibus 
vel  minoribus.  Constat  ex  capite  Sedes  (15,  de  Rescriptis)  et 
Clementina  Non  potest  (2,  de  Procuratoribus). 

9.  Procurator  sibi  alium  procuratorem  substituere  potest 
post  litem  contestatam : non  vero  ante,  nisi  esset  datus  in  rem 
suam,  vel  nisi  hanc  substitutionem  ipsi  permiserit  constituens. 
Ita  expresse  decrevit  Bonifacius  VIII,  his  verbis  : Licet  autem 
a procuratore  post  litem  contestatam  possit  [cum  dominus  sit 
litis  effectu^  dari  alius  procurator;  antea  tamen  tum  potest , nisi 
tn  rem  suam  sit  datus,  vel  a domino  substituendi  alium  [etiam 
eerte  non  expressa  persona)  sibi  fuerit  concessa  potestas.  (Cap. 

Non  indiscrete  1,  tituli  19,  libri  1,  in  6.)  Dicitur  autem  procu- 
rator datus  in  rem  suam,  quando  constituens  sive  dominus, 
per  pactum  particulare  ei  cessionem  fecit  omnis  utilitatis, 
seu  omnium  fructuum,  quos  ex  lite  sperat,  et  litigando  per- 
sequitur. 

1 0.  Mortuo  procuratore  substituente  dum  res  adhuc  est 
integra,  substitutus  poterit  litem  prosequi,  si  substitutus  fuit 
ex  permissione  principalis  seu  domini ; quia  tunc  censetur  ab 
ipso  domino  constitutus  : secus  vero  si  procurator  eum  sibi 
substituerit  vi  facultatis  sibi  a lege  concessae,  id  est,  eo  quod, 
lite  contestata,  jam  esset  dominus  litis  : tunc  enim  mortuo 
procuratore  substituente,  expirat  substituti  mandatum,  si  res 
sit  adhuc  integra.  Ita  canonistae  et  Rota  (vide  Pirrhing,  in 
tit.  38,  libri  1 decret.,  n.  77).  Remanet  dicendum  de  effecti- 
bus actuum  procuratoris  relative  ad  dominum  qui  eum  con- 
stituit : utrum  nempe  ipsi  noceant  vel  prosint  a procuratore 
gesta. 

11.  Si  ex  judicis  vel  legis  praecepto  dominus  aliquid  facere 
debuisset,  et  hoc  facere  omisit  ipsius  procurator,  omissio  illa 
domino  imputatur  et  nocet ; nisi  tamen  procuratori  superve- 
nerit rem  faciendi  moralis  impossibilitas.  Ita  doctores  commu- 
niter (vide  Pirrhing,  loco  cit.,  n.  78). 

12.  Si  procurator  ipse  (non  autem  dominus)  ex  judicis  vel 
legis  praecepto  aliquid  facere  teneatur  et  non  faciat,  et  talis 
sit  ejusmodi  negligentia,  ut  cadat  in  delictum,  et  poena  sit  ple- 
ctenda, id  nocet  procuratori,  non  domino.  Quia  nempe  non 
censetur  dominus,  procuratorem  etiam  generalem  consti- 
tuendo, voluisse  ei  delictum  praecipere.  (Pirrhing,  loco  cit., 
n.  79.) 

13.  Si  vero  procuratoris  contumacia  in  omittendo  quod  fa- 
cere tenetur,  non  certo  cadat  in  delictum,  id  est  non  certo  sit 
de  iis  omissionibus,  quae  juxta  dispositionem  legis  poena  plecti 
debent,  tunc  procuratoris  negligentia  nocet  domino.  Unie, 
verbi  gratia,  si  procurator  omisit  appellare  intra  decem  dies, 
ita  ut  sententia  in  rem  judicatam  transeat,  non  admittetur  po- 

stea  dominus  appellare  volens.  Item  si  procurator  negligens 
fuit  ia  producendo  testes  aliasque  probationes  iutra  praescri- 
ptum terminum,  praejudicium  ex  tali  negligentia  ortum  subire 
cogetur  dominus.  Ideo  nempe  quia  sibi  imputare  debet  quod 
negligentem  vel  imperitum  procuratorem  elegerit.  Si  tamen 
malitiose  id  fecit  procurator,  succurritur  domino.  (Ita  commu- 
niter doctores  arguunt  ex  quibusdam  juris  Bomani  textibus. 
Vide  Pirrhing,  lococit.,  n.  80.) 

1 4 . Quando  procurator,  non  omittendo,  sed  positive  aliquid 
illicite  faciendo  deliquit,  fecitque  quod  poenae  sit  ob  noxium, 
tale  factum  non  praejudicat  domino;  nisi  tamen  dominus  ad  id 
speciale  mandatum  dederit,  vel  factum  ipsum  jam  peractum 
expresse  ratum  habuerit.  (Pirrhing,  loco  cit.,  n.  81.) 

1 5.  « Confessio  procuratoris  facta  in  judicio  ordinorie  do- 
« mino  praejudicat,  ut  constat  ex  capite  Suborta  (21 , de  Sententia 
a et  re  judicata)  et  capite  Olini  [de  Censib.).  Jiam  procurator,  ex 
« necessitate  officii  sui,  debet  respondere  ad  exhibitas  partis  ad- 
« versae  positiones,  ad  quod  habet  maudatum  speciale  vel  gene- 
« rale.  Hoc  autem  maxime  verum  est,  si  procuratoris  confessio 
« fiat  post  litis  contestationem  ; nam  si  in  ipso  ingressu  in  judi- 
« cium,  sive  post  oblatum  libellum  procurator  ultro  fateatur 
«iutentionem  actoris,  non  praejudicat  talis  confessio  domino; 
« cum  ea,  sine  necessitate  facta,  prodigalitas  seu  renuntiatio  ju- 
« ris  videri  possit,  quae  sine  mandato  speciali  procuratori  non 
a competit...  Imo  universim,  quando  voluntarie  et  sine  neces- 
« sitate  procurator  confitetur,  non  praejudicat  domino. . . Quod 
« autem  dictum  est  confessionem  procuratoris  in  judicio,  re- 
« spondendo  ad  positiones  adversarii,  factam,  nocere  domino, 
« id  limitandum  est,  nisi  dominus  eam  revocet,  uti  potest,  pro- 
a bando  errorem.  Arguitur  capite  ultimo  de  Confessione  sive 
« facti  sive  juris.  » 

a Aliud  vero  qpioad  hoc  de  advocato,  cujus  confessio  non 
« (^est  parti  seu  clienti,  quominus  eam  statim  revocare  et  ad- 
« vocato  suo  contradicere  possit ; uti  sumitur  ex  capite  Cum 
n causam  (62,  de  Appell.). . . ; quia  advocatus  non  habet  mandatum 

« ad  respondendum  et  contradicendum  sicut  procurator ; ideo- 
« que  suffici^ si  confessio  advocati  a parte  revocetur,  etiam 
« non  allegato  et  probato  errore.»  (Pirrhing,  in  tit.  38,  libri  I 
decretalium,  n.  82.) 

16.  Ex  mandato  procuratorio  oritur  actio  directa  mandati, 
quae  datur  domino  contra  procuratorem,  ut  rationem  reddat 
omnium  quae  gessit,  et  restituat  quae  ex  re  seu  lite  consecutus 
est,  sive  juste  sive  injuste  (lege  Qui  proprio  46,  ^procurator,  ff. 
de  Procuratoribus) : item  ut  omne  damnum,  per  dolum  vel  cul- 
pam seu  negligentiam  procuratoris  domino  illatum,  compen- 
setur. (Lege  Licet  42,  § ea  obligatio,  S.  de  Procuratoribus.  — 
Lege  Procuratorem  11,  et  lege  a Procuratore  13,  c.  Mandati.) 
Si  vero  procurator  dictum  damnum  compensare  nequit,  conce- 
denda est  domino  restitutio  in  integrum,  id  est  facultas  de 
causa  judicata  iterum  litigandi,  eodem  modo  ac  si  nondum  ju- 
dicata fuisset ; infertur  id  ex  lege  Eleganter  (7,  ff.  de  Dolo). 

Hinc  licet,  ut  supra  dictum  est,  domino  praejudicet  culpa 
et  negligentia  procuratoris,  ita  ut  in  judicio  condemnari  possit 
ad  solvendum  id  quod  culpa  procuratoris  neglectum  est  (quia 
sibi  imputare  debet  dominus  quod  negligentem  procurato- 
rem constituerit);  tamen  per  actionem  mandati  ab  eo  recupe- 
rare potest  dominus  damua  et  iuteressc. 

17.  \icissim  procurator  sive  Actoris  sive  Rei,  contra  domi- 
num habet  mandati  actionem,  ad  repetendas  omnes  expensas, 
quas  occasione  mandati  seu  negotii  sibi  commissi  bona  iide 
fecit.  Constat  tum  jure  Romano  (vide  textus  citatos  apud 
Pirrhing,  in  tit.  38,  libri  1 decret.,  n.  85),  tum  decretali  In- 
nocentii  III  sic  decernentis  : Mandamus  quatenus  expensas  ar- 
chidiacono  restitui  faciatis,  si  legitime  probare  potuerit  se  de  irmn- 
dato  capituli  suscepisse  prcedicta  negotia  promovenda,  et  propter 
hoc  ad  Sedem  Apostolicam  accessisse  (capite  Cum  pro  causa  6, 
tituli  38,  libri  1 decretalium). 

§ IX. 


Qiiotuplici  modo  ccsscl  procuratoris  officium  et  potestas? 


1 . Cessat  revocatione,  modo  res  adhuc  sit  integra  ; si  vero 
res  jam  integra  non  sit,  non  valet  revocatio  nisi  ex  juxta  causa. 
Constat  utraque  pars  propositionis  capite  Quamvis  (2,  de  Pro- 
curatoribus, in  6)  : Quamvis  procurator  possit  ante  litem  contesta- 
tam, etiam  sine  causa  libere  a domino  revocari,  postea  tamen  ipso 
nolente  nequibit ; nisi  eum  eum  domino  inimicum  fieri,  vel  suspe- 
ctum , aut  adversario  affinitate  conjungi , vel  gus  hoeredem  fieri, 
seu  ingredi  religionem,  aut  in  longum  peregrinari,  vel  aegritudine 
aut  vinculis  delinere  contingat,  seu  alia  rationabilis  causa  subsit, 
propter  quam  sit  merito  revocandus. 

Sedulo  tamen  advertendum  est,  non  snflScere  post  conte- 
stationem litis,  justam  adesse  revocandi  procuratoris  causam, 
ut  valeat  illa  revocatio;  sed  requiri  insuper  ut  intimetur 
judici,  vel  adversae  parti.  Sic  enim  decrevit  Gregorius  IX : 
Mandato  procuratoris  post  litem  contestatam  a domino  revocato,  si 
hoc  ignorante  judice  vel  adversario  factum  fuerit,  judicium  quod 
idem  quasi  procurator  postmodum  expertus  est , ratum  esse  debe- 
bit. (Capite  13,  tituli  38,  libri  1 decretalium.) 

2.  Cessat  procuratoris  officium  et  potestas  mutuo  consensu 
constituentis  et  constituti ; ita  scilicet  ut  si  ambo  consentiant, 
possit  revocari  procurator,  etiam  re  non  integra  ; idque  extra 
omnem  controversiam  est.  Addit  tamen  Schmalzgrucber  (in 
tit.  38,  libri  1 decret.,  n.  39),  post  contestationem  litis  neces- 
sarium insuper  esse  partis  adversae  consensum ; eo  quod  per 
Utis  contestationem  quasi  contrahatur  cum  adversario ; a con- 
tractu autem,  parte  altera  invita,  non  liceat  recedere.  Id  fun- 
dat citatus  auctor  quibusdam  Justineanei  juris  textibus. 

3.  Finitur  procuratoris  potestas  per  ipsius  exonerationem, 
seu  quando  ipse  mandato  renuntiat,  lite  nondum  contestata. 


Digitized  by  Google 


PARS  PRIMA.  223 

Mam  ante  litis  contestatiooem  ipsi  Uberum  est  procuratoris 
officium  resignare. 

Atvero  post  litis  contestationem,  nequit  procurator,  invito 
domino,  scse  officio  exonerare,  nisi  justa  de  causa ; verbi  gra- 
tia, eo  quod  supervenerit  infirmitas,  vel  inimicitia  cum  prin- 
cipali, vel  inexspectatum  negotium,  et  hujusmodi.  Itadoctores 
communiter. 

4.  Item  cessat  mutatione  procuratoris,  seu  quando  ipsi  alius 
substituitur;  quia  hujusmodi  substitutio  censetor  revocatio. 
Est  sententia  communis  doctorum.  Unde  quie  diximus  de  casu 
revocationis,  substitutioni  applicanda  veniunt. 

5.  Cessat  finita  instantia,  seu  lata  definitiva  sententia.  Nam 
tunc  procurator  debet  quidem,  ne  sententia  in  rem  judicatam 
transeat,  appellationem  interponere , vel  saltem  principalem 
statim  admonere  ut  ipse,  si  velit,  appellet;  non  autem  tenetur 
appellationem  prosequi.  Est  sententia  communis  doctorum. 

6.  Cessat  per  mortem  constituentis  re  adhuc  integra;  nam 
Justinianeum  jus,  ab  Ecclesia  in  hoc  puncto  receptum,  ita 
expresse  decreverat  : Inter  causas  omittendi  mandati,  etiam 
mors  mandatoris  est;  nam  mandatum  solvitur  morte  (lege  Inter 
causas  26,  tituli  I,  libri  17  digestorum).  Item  si  adhuc  integro 
mandato,  mors  alterius  interveniat,  idest,  vel  ejus  qui  mandaverit, 
vel  illius  qui  mandatus,  solvitur  mandatum  [titalo  Mandatum  27, 
S 10,  libri  3 institutionum).  Et  in  hoc  concordant  canonists. 

Si  vero  procurator  ad  exeeutionem  jam  deduxit  mandatum 
suum,  quando  intervenit  constituentis  obitus,  in  sua  potestate 
perseverat.  Constat  ex  citato  jure  Romano;  in  adducto  enim 
Institutionum  paragrapho  sic  additur  ; Receptum  est,  si  eo  mor- 
tuo qui  tibi  mandaverat,  tu  ignorans  eum  decessisse  exeeutus  fueris 
mandatum,  posse  te  agere  mandati  actione.  Et  valere  in  foro  ec- 
clesiastico illum  juris  dispositionem  concorditer  tradunt  cano- 
uists ; sed  cum  notabili  exceptione  a Clemente  Y facta  hoc 
modo:  Procuratorem  a Prcelato,  rectore,  vel  alio  quolibet  pro 
Ecclesia  sua  vel  beneficio  constitutum,  per  mortem  constituentis  re- 
vocari censemus : etiam  quoad  negotia  Jam  incoepta,  et  causas  in 

qmbus  per  ipsum  lis  fuerit  ante  mortem  hujusmodi  contestata. 
(Capite  4,  tituli  10,  libri  1 Clcmcntinarum.)  Ex  qua  Clemcn- 
tiua  sequitur,  etiam  contestata  lite,  cessare  procuratoris  pote- 
statem per  mortem  constituentis,  si  constituens  illum  deputa- 
verit pro  rebus  Ecclesice  suce,  vel  beneficii  sui. 

7.  Expirat  procuratoris  potestas  per  ipsius  obitum;  eo  nempe 
sensu,  quod  ad  hxredcs  ipsius  nou  transeat.  Idque  ab  omnibus 
ut  certum  admittitur,  ex  ea  ratione  quod  iii  procuratore  eliga- 
tur personalis  industria.  Applicanda  autem  venit  hsc  regula 
etiam  in  casu  inceptx  jam  causae. 

S X. 

De  procuratoribus  communitatum  seu  universitatum,  qui  et  syndici  vocantur. 


In  superioribus  paragraphis  egimus  de  procuratore,  quate- 
nus a privatis  personis  constituto.  Nunc  de  procuratoribus 
quos  sibi  constituunt  universitates,  disserendum.  Universitatis 
autem  nomine  hic  intelligimus  quodlibet  corpus  morale  ex 
mullis  personis  coalescens;  quales  sunt,  verbi  gratia,  civitates, 
ordines  religiosi , monasteria , Ecclesix , collegia  studiorum, 
collegia  opificum.  Hujusmodi  vero  universitatum  seu  commu- 
nitatum procuratores,  proprio  nomine  syndici  vocati  sunt. 
Hodie  tamen  fere  solet  reservari  appellatio  ista  procuratoribus 
qui  a collegiis  studiorum  deputantur.  Cxtcrarum  vero  commu- 
nitatum syndici  commune  procuratorum  nomen  retinent.  Quo 
prxnotato  prxeipuas  juris  sacri  dispositiones,  ad  hujusmodi 
procuratores  spectantes,  hoc  modo  exponi  posse  vis®  sunt  : 

1.  Ut  rite  constituatur  alicujus  universitatis  seu  communi- 
tatis procurator,  vocandi  sunt  omnes  qui  jus  suffragii  habent, 
juxta  regulam  juris  29  in  sexto  : Quod  omnes  tangit,  ab  omnibus 
debet  approbari.  Estque  extra  omnem  controversiam,  invalidam 
fore  procuratoris  electionem,  si  vocata  nou  fueriut  omnia 
communitatis  membra,  quibus  suffragium  decisivum  competit. 

2.  Si,  vocatis  omnibus  vocandis,  aliqui  non  veniant,  possunt 


Digitized  by  Google 


PARS  PRIMA. 


223 


praesentes  procuratorem  constituere,  modo  duae  tertiae  partes 
praesentes  sint,  et  major  praesentium  pars  consentiat.  Ita  do- 
ctores  communiter. 

3.  Electio  syndici  a capitulo  facta,  confirmari  debet  con- 
sensu Abbatis  (si  agatur  de  syudico  monasterii),  vel  Episcopi 
(si  agatur  de  syndico  Ecclesiae  cathedralis).  Id  tamen  intelligi- 
tur  quando  constituendus  est  procurator  ad  tuenda  jura  capi- 
tulo simul  et  Abbati  vel  Episcopo  communia  ; secus  si  consti- 
tuendus esset  super  bonis  et  juribus,  quae  separatim  ab  Abbate 
vel  Episcopo  capitulum  possidet.  Tunc  enim  capitulum  absque 
dicta  confirmatione  suum  posset  syndicum  deputare  (de  quo 
vide  Schmalzgrueber,  in  titulum  3*9,  libri  1 decretalium,  n.  3). 

4.  Apud  eos  religiosos  ordines,  quorum  regula  superiori- 
bus tribuit  constituendi  procuratoris  potestatem,  necesse  non 
est  eum  capitulariter  eligi ; sed  ad  standum  in  judicio  admitti 
debebit,  si  habeat  mandatum  authenticum  a superiore,  qui, 
juxta  sui  Ordinis  institutum,  hujusmodi  mandatum  valide  con- 
cedere potest.  Id  quidem  non  rep^rio  adnotatum  ab  iis  aucto- 
ribus, quos  prae  manibus  habeo;  sed  videtur  omnino  admitten- 
dum. Alioquin  enim,  cum  in  dictis  Ordinibus  praefatas  deli- 
berationes capitulares  regula  non  admittat , non  possent 
ulloraodo  communitates  talium  ordinum  conveniri  aut  conve- 
nire ; quod  absurdum  est.  Nec  dicatur  injuriam  fieri  hujusmodi 
communitatum  membris , si  ipsis  non  consentientibus,  aliquis 
pro  eorum  communibus  bonis  et  juribus  in  judicio  agat  aut 
respondeat  : Nam  tales  ordines  religiosos  ingrediendo,  re- 
gulam ita  disponentem  noverunt,  atque  ipsi  consenserunt. 

5.  Quid  peculiare  sit  Fratrum  minorum  Ordini  quoad  syn- 
dicum, vide  apud  Ferraris,  voce  Syndicus,  n.  9. 

6.  Consultius  est  ut  religiosi  non  sint  procuratores  seu 
syndici  suorum  Ordinum,  monasteriorum  conventuumve ; sed 
potius  extraneo  id  muneris  demandent,  assignato  ipsi  ad  hoc 
convenienti  salario.  Constat  ex  sequenti  S.  Gregorii  3Iagni 
decreto  : Sicut  studii  nostri  esse  debet  a litigiis  forensibus  mona- 
ehns  submovere,  ita  necesse  est  nostra  protdsione,  guemadmodum 

I.  15 

negotia  eorum  disponi,  debeant,  ordinare.  Pro  qua  re  tibi  prcee^ 
mus,  quatenus  cum  Fausto  loqui  debeas;  cui  {si  voluerit)  constituto 
salario,  monasterii  generaliter  debeas  negotia  commendare.  Expe- 
dit enim  pro  parvo  incommodo  a strepitu  causarum  servos  Dei  esse 
quietos.  (Capite  unico,  tituli  39,  libri  1 decretalium.) 

7.  Cum  tamen  preedicta  decretalis  suadeat  tantum,  non 
autem  rigorose  praecipiat,  ut  in  procuratorem  suum  communi- 
tates religiosae  extraneum  assumant ; imo  cum  non  ita  loquatur 
laudatus  Pontifex  nisi  in  casu  parvi  incommodi,  ex  assumpto 
extraneo  orituri,  sequitur  vetitum  non  esse  conventibus  et 
monasteriis , praesertim  si  notabilis  inde  ipsis  exurgat  utilitas, 
religiosum  pro  tali  oflBcio  dep‘utare.  Quod  praeterea  certum  fa- 
ciunt multi  juris  sacri  textus  : scribebat  Priori  et  Fratribus 
S.  Trinitatis , anno  1 1 80,  Eugeuius  III  ; Insuper  statuimus,  ut 
liceat  vobis  in  causis  Ecclesia;  vestree  ferre  testimonium;  dummodo 
unus  ex  vobis  vel  duo  ad  agendum  et  responderulum  instituantur : 
quorum  testimonium  in  causis  in  quibus  actores  vel  responsales  sunt 
instituti  non  debet  admitti.  {G.^  Insuper  16,  de  Testibus.) 

Anno  1200,  Innocentius  III  decernebat,  injuste  a judicibus 
non  recipi  ad  agendum  et  respondendum  pro  negotiis  suis  liti- 
giosis cujusdam  Orduiis  religiosi  fratres.  (C.  Cum  deputati  16, 
tituli  1,  libri  2 decret.) 

Consonat  concilium  Agathense  ita  statuens  : Similiter  ut  nud- 
ius eorum,  id  est,  monachorum,  forensis  negotii  susceptor  vel 
exeeutor  existat,  nisi  quod  monasterii  exposcit  utilitas.  Abbate  sibi 
nihilominus  imperante.  (Canone  Monachi  35,  quaestionis  1,  cau- 
sae 16.)  Confirmatur  insuper  constanti  multorum  ordinum  re- 
ligiosorum praxi,  qui,  non  extraneos,  sed  sui  ordinis  fratres 
procuratores  constituunt.  Contra  hos  autem  non  admittitur 
exceptio  a tribunalibus,  ex  eo  solo  titulo  quod  religiosi 
sint. 

8.  « Communitas  necessario  debet  constituere  syndicum, 
oc  Cum  enim  per  seipsam  nec  convenire  nec  conveniri  possit, 
a necessarium  omnino  est  constitui  aliquem  qui  ipsam  reprae- 
« sentet,  et  ejus  causas  in  judicio  persequatur,  et  is  est  syu- 

« dicus.»  (Ita  cum  communi  jurisperitorum  sententia  Schmalz- 
grueber,  in  tit.  39,  libri  1 decretalium,  n.  5.) 

9.  Possunt  a communitate  constitui  plures  syndici ; et  cen- 
sentur deputati  in  solidum,  quamvis  id  in  instrumento  non 
exprimatur;  censentur  etiam  constituti  cum  libera,  id  est, 
cum  plena  agendi  potestate.  (Ita  communiter  doctores.  Vide 
Schmalzgrueber,  loco  citato.) 

10.  Finitur  officium  syndici  iisdem  modis  ac  aliorum  procu- 
ratorum ; nisi  quod  non  finiatur  morte  constituentis  (cum  com- 
munitas censeatur  semper  eadem  permanere) ; nec  finita  in- 
stantia seu  pronuntiata  judicis  sententia,  cum  syndicus,  utpote 
permanenter  ad  lites  omnes,  etiam  futuras,  constitutus,  appel- 
lationem non  tantum  interponere,  sed  et  prosequi  possit. 

1 1 . Licet  monasterii  syndicus  non  potuerit  a solo  Abbate  siue 
consensu  capituli  constitui,  potest  tamen  a solo  Abbate  revo- 
cari. «Batio  est,  ait  Schmalzgrueber  (loco  citato),  quia  ipse 
«potest  agere  solus  in  causis  sui  monasterii  (cap.  Edoceri  21, 
«de  Rescriptis)]  ergo  etiam  solus  revocare  syndicum  et  in  se 
« assumere  actionem. » 

12.  «Jus  eligendi  syndicos,  procuratores,  et  officiales  mona- 
« steriorum  monialium,  jure  ordinario  pertinet  ad  Episcopum : 
« aliquando  tamen  vigore  legis  fundationis,  vel  etiam  consue- 
«tudinis,  aut  constitutionis,  ad  mouialcs;  et  aliquando,  vigore 
«juris  patronatus  aut  alterius  conventionis,  etiam  ad  laicos. 

« Quatenus  hoc  jus  spectet  ad  moniales.  Episcopus  sinat  eas 
«suo  jure  uti,  servata  sibi  approbatione  et  remotione  ad  for- 
«mam  concilii  Tridentini  et  decretorum  Sacr®  Congregationis, 
«qu®  refert  Nicolius  (in  Flosc.  verbo  monasterium,  n.  9)... 
«Si  vero  electio  et  deputatio  ad  laicos  pertineret.  Episcopus 
« non  debet,  neque  potest,  talem  deputationem  respuere,  quam- 
« vis  sic  deputatis  incumberet  reddituum  monasterii  admini- 
« Stratio;  sed  contentus  maneat  habere  superiiitendentiam, 
«juxta  dispositionem  Tridentini  concilii  (cap.  8 et  9,  sess.  22 
«de  Ref.).a 

13.  «Syndici  sive  officiales  deputati  monasteriorum  (monia- 

« lium)  durare  debent  per  triennium  et  non  ultra  (Sacra  Con- 
«gregatio  in  Oriensi  30  julii  1615).  Immo  si  Episcopus  ani- 
« madvertat  non  esse  utiles,  parumque  propensos  et  diligentes 
« servitio,  etiam  durante  triennio  poterit  eos  removere,  sicuti 
« Sacra  Congregatio  per  litteras  sub  datum  1 2 maii  1617  (quas 
«r  authenticas  vidi)  respondit  Archiepiscopo  Surrentino...  Ve- 
« rumtamen...  prudenter  agat  et  cum  causa  gravi : quia  remo- 
« tus  ab  oflScio  priesumitur  remotus  propter  delictum...  Sequi- 
«tur  quod  peccetur  contra  justitiam,  si  quis  ab  officio  (ab  alio 
« quam  Episcopo  collato)  depellatur  sine  magna  causa.»  (Mona- 
celli  formularium,  parte  1,  tit.  1 1,  ad  Formulam  14  adnotatio- 
nes.) 


CAPUT  IV. 

DE  ADVOCATIS. 


Hic  expendendum  occurrit : 1 “ quid  sint  advocati  et  quae- 
nam variae  eorum  species;  2®  quid  fuerint  olim  ecclesiarum 
advocati ; 3”  qui  sint  advocati  in  curia  Bomana ; 4“  quinam 
possint  aut  non  possint  advocati  officium  exercere ; 5“  quod- 
nam sit  advocatorum  officium  seu  obligationes. 

§ I. 


Quid  sint  advocati  et  qua^uam  advocatorum  species. 


Advocatus  (qui  alias  etiam  patronus  causae,  et  orator  et 
« causidicus  appellatur)  proprie  dictus  est  ille,  qui  pro  altero 
« praesente  postulat,  seu  defensionem  praestat,  et  ei  authori- 
« tate,  consilio,  opera  sua,  in  judicio  assistit.  • (Schmalzgrueber, 
«in  tit.  37,  libri  1 decret.,  n.  2.) 

Quid  autem  in  jurisprudentiae  stylo  per  \ocem' postulare  in- 
telligendum  sit,  expresse  determinatum  habetur  in  jure  Bo- 

mano  (lege  1,  S 2,  £f.  de  Postulando),  et  in  decreto  Gratiani 
(can.  2,  causm  3,  quaest.  7),  hoc  modo  ; Est  autem  postulare, 
desiderium  suum  vel  a7nici  sui,  in  jure  apud  evm  qui  jurisdictioni 
praeest,  exponere,  vel  alterius  desiderio  resistere;  quae  vetustissima 
deflnitio  Ulpiano  J urisconsulto  tribuitur.  Invaluit  autem  omnino 
usus  advocatorum  o£Scium  per  dictum  vocabulum  postulare 
exprimendi;  adeo  ut,  et  in  civilis,  et  in  canonici  juris  corpore, 
quae  ad  munus  advocatorum  pertinent,  sub  titulo  de  postulando 
reposita  sint. 

Quomodo  vero  advocatus  a procuratore  differat,  jam  in  su- 
periori capite  indicavimus.  Quod  discrimen  concinne  adnotavit 
Vinnius  his  verbis  : « Advocatus  personam  suscipit,  procurator 
« negotium  : unde  advoeato  meo  sum  susceptus  vel  cliens ; 

- procuratori  mandator  vel  dominus.  Advocatus  clientis  sui 
■ causam  orat,  jus  ei  suppeditat,  concipit  libellos , preces  et 

- aba  id  genus;  procurator  administer  est  et  executor  advo- 
« cationis  , advocato  instrumenta  et  cognitionem  totius  ne- 
« gotii  subministrans.  » [Partitiones  juris,  libri  3,  capite  18, 
in  nota  f.) 

Praemissa  autem  notio  sive  definitio  convenit  dumtaxat  ad- 
vocatis stricte  sumptis,  et  secundum  jus  commune.  Nam  ea 
vox  antiquitus  generaliori,  ac  proinde  paulo  diverso  sensu 
adhibita  fuit ; et  in  curia  romana  non  id  ofiBcii  explent  advocati, 
quod  caeterarum  regionum  advocatis  de  jure  communi  com- 
petit ; ut  in  sequentibus  paragraphis  adnotatur. 

Varias  advocatorum  species  sic  recenset  Schmalzgrueber 
(in  titulum  37,  libri  1 decretalium,  n.  4)  : « 1®  alii  sunt/w- 
« blici,  qui  in  causis  publicis  et  Fisci  operam  suam  impendunt : 
« alii  privati,  qui  operam  suam  praestant  in  causis  privatorum ; 
« 2°  alii  sunt  Ordinarii,  qui  publica  authoritate  ad  causas  pe- 
r rorandas  destinati,  quasi  ex  officio  patrocinium  litigantibus 
« conferunt ; et  hi  quia  dum  officium  istud  suscipiunt,  jura- 
« mentum  deponunt,  et  in  album  advocatorum  referuntur, 
« jurati,  immatriculati  dicuntur  : alii  vero  suut  extraordinarii, 
« qui  nec  publica  auctoritate  constituti,  nec  in  numerum  ad- 

n vocatorum  adlecti , extra  ordinem  quasi,  partibus  patroci- 
« nantur  in  judicio;  3*  denique  alii  sunt  voluntarii,  qui  apar- 
« tibus  rogati  spontanee  suum  auxilium  pollicentur  : alii  ne- 
n cessarii  qui  authoritate  judicis  inviti  jubentur  causam  clientis 
« suscipere.  » 


s n. 


Quid  fuerint  oHin  advocati  $cu  defensores  ecclesiarum. 


Valde  intricata  et  apud  eruditos  disputata  materia  haec.  Quae 
tamen  sibi  probabiliora  visa  sunt  colligendo  Ferrarius,  putavit 
quatuor  distinguenda  esse  hujusmodi  advocatiae  genera,  nem- 
pe : defensionis,  jurisdictionis,  admiuistrationis,  et  protectio- 
nis. De  prima  dumtaxat,  utpote  quae  sola  fuit  vera  advocatia 
juxta  sensum  hodiernum  hujus  vocis,  aliquid  breviter  attinge- 
mus. 

Advocatia  defensionis  duplex  fuit  : forensis  seu  togata  una, 
armata  seu  sagata  altera.  « Quinto  saltem  saeculo  in  oriente 
« defensores  erant , iique  presbyteri.  Nam  in  Ephesina  synodo 
« (act.  5)  memoratur  Asphalius  presbyter  Anthiochenoe  Eccle- 
« siae  apud  regiam  urbem  defensor.  Et  in  Constantinopolitano 
« Flaviani  concilio  (quod  in  Chalcedoneusi  synodo  perlectum 
«est),  actione  2,  occurrit  Joannes  presbyter  et  Sub 

« ejusdem  quinti  sacculi  initium,  habuit  Africana  Ecclesia  de- 
« fensores,  cosque  laicos.  Carthaginense  anni  401  concilium 
« (canone  41  iii  Amortii  editione,  in  aliis  42)  ita  statuit : Ab 
« imperatoribus  universis  visum  est  postulandum  propter  afflictio- 
« nem  patiperum,  quorum  molestiis  sine  intermissione  fatigatur 
« Ecclesia,  ut  defensores  eis  adversus  potentias  divitum  cum  Epi- 
« scoporum  provisione  delegentur. n (Ferraris,  voce  Advocati  eccle- 
siarum, n.  4.)  Tn  concilio  Carthaginensi  anni  407  (sive,  ut 
alii  malunt,  in  Milevitano  2,  anni  416)  simile  occurrit  decre- 
tum : Placuit  etiam  ut  petant,  ex  nomine  provinciarum  omnium, 
legati  perrecturi  Vincentius  et  Fortunatianus,  a gloriosissimis  im- 

peratoribus,  ut  dent  facultatem  Ecclesia  defensores  constituendi 
Scholasticos , qui  in  actu  sunt , vel  in  munere  defensionis  causa- 
rum; ut,  more  sacerdotum  provincia,  Udem  ipsi  qui  defensionem 
ecclesiarum  susceperint,  habeant  facultatem  pro  negotiis  ecclesiarum 
quoties  necessitas  flagitaverit,  vel  ad  obsistendum  obrepentibus,  vel 
ad  neceesaria  suggerenda,  ingredi  judicum  secretaria  (apud  Feria- 
ris, loco  cit.).  Iq  codice  Theodosiano  (lege  38,  de  Episc.  eccles. 
et  clericis)  sic  statuitur  : Ut  queecumque  de  nobis  ad  Ecclesiam  tan- 
tum pertinentia  specialiter  fuerint  impetrata,  non  per  coronatos, 
sed  ab  advocatis  eorum  arbitratu,  et  Judicibus  innotescant  et  sor- 
tiantur effectum.  Multu  alia  documenta  congerit  (loco  citato) 
Ferraris,  ex  quibus  h®c  duo  concludi  posse  \identur  : 1 ° a 
remotissima  antiquitate  extitisse  forenses  ecclesiarum  defen- 
sores seu  advocatos ; 2®  eos  in  oriente  clericos  fuisse ; in  Africa 
vero,  necnon  apud  Longobardos,  in  Italiae  regno,  Gallia  et 
Germania,  laicos ; Romae  autem  clericos  jam  a tertio  saeculo, 
postea  clericos  et  laicos,  donec  Gelasius  Papa  illud  muneris 
voluit  clericis  proprium.  Haec  de  advocatio  defensionis  forensis. 
Defensio  vero  annata  sub  Longobardorum  imperio  introducta 
est.  Apud  ipsos  nempe  si  quid  contentionis  inter  Ecclesias 
kicosve  praepotentes,  aut  etiam  inter  Episcopos  et  monaste- 
ria oriretur,  duello  omnis  decisio  committebatur.  At  cum  cle- 
ricis monachisque  arma  tractare  interdictum  esset,  alios  pro 
se  in  pugnam  mittere  cogebantur.  De  qua  injusta  et  barbara 
necessitate  sic  conquerebatur  Atto  Vercellensis  Episcopus  {de 
Preesenti  jur.  Eccl.) : Ad  pugnam  producere  heu!  nostros  compeL 
hmur  Vicarios,  ut  vel  istorum  ccede  victi,  vel  illorum  quasi  absoluti 
videamur. 

De  reliquis  supra  enumeratis  advocatiae  speciebus,  vide 
Ferraris,  qui  argumentum  illud  diligenter  excussit.  Hic  pro 
scopo  nostro  satis  sit  adnotasse  advocati  denominatione  anti- 
quitus aliud  generalius  fuisse  significatum,  quam  communiter 
hodie  eadem  voce  intelligendum  venit. 

.§  III. 


Quili  i^ini  advocati  in  curia  Romana. 


« Apud  omnes  forte  reliquas  civitates  et  mundi  partes,  quas 
«juxta  civiles  et  canonicas  leges,  cum  advocatorum  inter- 
« ventu,  lites  et  judicia  expediunt,  praecipua  causae  directio 
R et  cura,  tum  a principio,  tum  in  decursu  et  fine,  penes  ad- 
« vocatum  est.  Qui  proinde  causae  patronus  merito  vocitatur. 
« Advocatorum  scilicet  munus  atque  ofBcium  est,  priores  illas 
« concinnare  petitiones,  quae  variis  nominibus  libelli,  suppli- 
« catiouis,  commissionis,  monitorii,  et  similibus  aliis  designari 
« solent : Item  articulos  ad  probationem  disponere  : item  alias 
« instantias,  responsiones,  actusque  caeteros  ad  plenam  usque 
« processus  compilationem  exerere  ; item  post  absolutam 
« utrinque  documentorum  productionem,  processui  studere, 
« clientumque  rationes,  sive  quae  ad  factum , sive  quae  ad  jus 
«pertinent  urgere.  Ita  quod  procuratores  dici  possint  meri 
« advocatorum  ministri,  eorumque  mecanici  quodam  modo 
« adjutores  in  deducendis  ad  exeeutionem  citationibus , exi- 
« bendis  testibus , conquirendis  scripturis , aliisque  id  genus 
« procurandis;  nec  non  causae  studentem  advocatum  adju- 
« vando,  indicatis  ei  quae  magis  ad  rem  faciunt  documentorum 
ff  et  scripturarum  paginis.  » 

« Atvero  in  curia  Romana , contraria  dictorum  officiorum 
« ordinatione  proceditur.  Ibi  enim  praefatas  aliasque  procura- 
« torum  partes  obeunt  sollicitatores  : quas  vero  modo  diximus 
« esse  advocatorum  proprias,  eas  sibi  assumunt  procuratores; 
« qui  proinde,  non  vero  advocati , ex  dictae  curiae  stylo,  pro 
« causarum  patronis  habentur . Unde  solita  apud  scriptores 
« adnotatio , id  apud  Romanam  curiam  esse  procuratorem , 
« quod  apud  regiones  caeteras  advocatus. . . Hinc  vero  sequitur 
n advocati  officium  i n curia  Romana  esse  quid  singulare  atque 
« illi  curiae  proprium’  restringi  nempe  ad  munus  meri  juris- 

9 consulti , qui  propositis  sibi  titulis  seu  motivis  quibus  sese 
«fundat  procurator,  respondet  de.  jure;  id  est,  exponit  et 
n probat  quid  juris  sequatur  ex  causae  capitibus , prout  ei  a 
<■  procuratore  exponuntur.  Adeo  at  advocati  nullatenus  in  co- 
« gnitionem  ipsorum  processuum,  neque  in  ea  quae  ad  factum 
« pertinent,  sese  ingerant ; et  sic  extra  omne  mendacii  et  ca- 
« lumniae  periculum  versantur.  Ita  ut  officium  hujusmodi  pos- 
« sit  forsan  et  a quolibet  religioso,  etiam  et  reformatae  obser- 
<T  vantiae,  illaesis  sacris  canonibus,  exerceri...  Ex  quo  palam  fit, 
« cur,  dum  apud  caeteras  curias  plures  sunt  advocati  quam 
«procuratores,  in  curia  Romana  multo  plures  procuratores 
« quam  advocati  numerentur.  Ex  centum  nempe  causis,  vix 
« decem  occurrunt  in  quibus  interveniant  advocati ; sed  ple- 
« rumque  expediuntur  per  solos  procuratores ; eo  vel  magis 
« quod  hi  periti  esse  soleant,  et  simul  ad  exercendam,  si  velint, 
« advocatiam  habiles.  » (Card.  de  Luca,  Dottore  volgare,\i- 
bro  15,  cap.  41,  n.  13  etseq.,  facta  a me  in  latinum  transla- 
tione.) 


S IV. 


Quinam  possint  advocati  officium  exercere. 


I.  « Postulare  sive  advocare  omnes  possunt  quibus  expresse 
« in  jure  id  non  reperitur  prohibitum : nam  edictum  de  postu- 
n lando  prohibitorium  est,  sicut  et  illud  de  procuratore  con- 
< stituendo.  » (Pirrhing,  in  tit.  37,  libri  1 decret.,  § 2.)  Ita 
doctores  communiter  tanquam  omnino  certum  tenent,  non 
tantum  quoad  jus  Romanum,  sed  etiam  quoad  forum  ecclesia- 
sticum. 

n.  Quinam  jure  Romano  prohibeantur  ab  exercendo  advo- 
cati munere,  concinne  exposuit  Viunius,  adnotans  alios  ob 
personae  conditionem , alios  vero  propter  causas  personae 
extrinsecas  removeri : « Eorum,  inquit,  qui  prohibentur  con- 
« DmowK  PERsoNiG,  trcs  edicto  ordines  praetor  fecit.  Primus 

« ordo  QSt  «orum  qui  io  totum  ad  .postulandum  nou  admittun- 
« tur;  in  quo  ordine  duos  prsetor  removit : ab  aetate,  minorem 
« septemdecim  annis ; a vitio  corporis,  surdum.  Secundus  ordo 
a eorum  est  qui  pro  aliis  postulare  prohibentur,  pro  se  non 
o prohibentur.  In  hoc  ordine  sex  excepti,  notati  tres  edicto,  et 
« totidem  constitutionibus.  Edicto  hi : a sexu  fceminae ; a vitio 
« corporis  coecus ; item  personae  turpitudine  notabiles,  qnales 
a sunt  hi  quatuor  : qui  mubebria  passus  est ; qui  capitali  cri- 
« mine  damnatus;  qui  damnatus  calumniae  publici  judicii;  qui 
« operas  locavit  in  hoc , ut  cum  bestiis  depugnaret.  Consti- 
« tutionibus  excepti , a vilitate  conditionis  cohortalis ; a reli- 
ti gione,  omnes  sacrosanctae  catholicae  religionis  mysteriis  non 
«imbuti;  ab  imperitia,  qui  juris  et  legum  ignari...  Tertius 
« ordo  habet  eos  qui,  et  pro  se  et  pro  certis  quibusdam  perso- 
« nis  hanc  operam  navare  possunt , pro  caeteris  prohibentur. 
A In  hoc  ordine  sunt  omnes  edicto  aut  constitutionibus  infamia 
« notati,  praeter  superiores  illos  quatuor,  quos  in  secundo  or- 
« dine  prmtor  notavit.  Personae  pro  quibus  postulare  iis  per- 
« mittitur  sunt , quae  eos  aut  sanguine  tangunt  aut  affinitate, 
« aut  quorum  tutelam  curamve  gerunt. 

« Caus«  extermjK,  quae  alioqui  idoneos  pro  tempore  remo- 
« vent,  sunt. . . : interdum  ipsa  causa  cui  patrocinantur ; persona 
«adversus  quam  agitur;  locus  postulandi.  Principio,  sicut 
A nemo  idoneus  judex  est  in  ea  causa  cujus  patrocinium  sns- 
« cepit,  sic  vice  versa  qui  judex  in  aliqua  causa  constitutus  est, 
« non  potest  in  eadem  uni  ex  litigatoribus  patrocinium  prae- 
« stare.  Secundo,  non  cuivis  adversus  quosvis  causam  agere 
« concessum,  quamvis  cmteris  rebus  integro : excepti,  advo- 
« catus  Fisci,  qui  adversus  Fiscum  postulare  prohibetur,  prse- 
« terquam  si  pro  se  aut  pro  supra  scriptis  personis  postulet...; 
« et  privatus  quivis,  qui  aliquem  defendendum  suscepit : neque 
« enim  ipsi  licet  adversus  eum  advocatiam  convertere,  nisi 
« forte  quis  pupillo,  adversus  cujus  patrem  postulabat,  tutor 
« datus  fuerit.  Tertio,  in  eo  loco  in  quo  certus  et  definitus 
a advocatorum  numerus  constitutus  est,  advocationem  exe^ 

« cere,  nisi  qui  intra  numerum  sunt,  non  possunt.»  (Yinnius, 
Partitiones  juris,  lib.  3,  cap.  18.)  Textus  qui  hanc  juris  Bomani 
expositionem  firmant,  indicatos  feperies  apud  citatum  au- 
ctorem. 

Prster  eos  qui  lege  prohibentur,  possunt  etiam  per  senten- 
tiam judicis  alii  removeri.  (Yinnius,  citato  loco.) 

III.  Quod  autem  in  hac  re  disposuit  jus  Romanum,  valet 
etiam  regulariter  in  foro  ecclesiastico.  Est  enim  regula  genera- 
lis, communiter  a canonistis  admissa,  et  usu  firmata,  servandam 
esse  in  judiciis  ecclesiasticis  Bomani  juris  dispositionem,  ubi 
ei  nec  canones  nec  legitima  consuetudo  contraria  derogarunt. 
Non  autem  integre  utrumque  jus  concordat,  quia  praeter  eos 
quos  ab  officio  advocati  removet  Justinianea  legislatio,  quidam 
alii  a jure  canonico  munere  hoc  interdicuntur.  Hinc  abs  re  non 
erit  integrum  catalogum  subjungere  eorum  qui  iu  judiciis  ec- 
clesiasticis tanquam  advocati  admitti  nequeunt. 

1 ® Nec  pro  se,  nec  pro  aliis,  advocatiam  exercere  possunt,  ob 
jus  Bomanum  in  foro  ecclesiastico  receptum  : minor  septemde- 
cim  annis  (lege  1,  de  Postulando):  surdus  (ex  modo  citata 
lege):  muti  non  fit  mentio,  quia  stultum  fuisset  per  legem  eum 
ab  advocatia  arcere : item  lex  tacet  de  servo,  sed  certum  est 
ei  ex  jure  Romano  non  licuisse  judiciis  interesse,  et  a fortiori 
advocatiam  exercere. 

2“  Non  possunt  pro  aliis  (quamquam  pro  se  possint)  esse  ad- 
vocati, ob  juris  Romani,  iu  foro  ecclesiastico  receptam  prohi- 
bitionem : foemin®  (ex  citata  lege  1 , ff.  de  Postulando);  sed 
excipitur  mulier  tutrix  filii,  qu®  pro  ipso  postulare  potest,  ut 
ex  capite  Exparte  (67,  de  Appellationibus)  arguunt  canonist®  : 
caecus  (ex  citata  lege  \ ,S.  de  Postulando) : infamia  insigni  no- 
tati (nempe,  qui  muliebria  in  corpore  suo  consentiens  seu  non 
iuvitus  passus  est ; damnatus  publico  judicio  de  capitali  crimine, 
vel  de  calumnia ; qui  operas  suas  ad  pugnandum  cum  bestiis 
in  arena  olim  locabat)  (ex  citata  lege  1,  ff.  de  Postulando):  co- 
hortales, id  est,  apparitores  seu  officiales  pr®sidum  (lege 
ultima,  c.  de  Advocatis)  ; pagani  et  h®retici  (lege  ultima. 

c.  de  Postulando;  et  simul  canone  Nemo  7,  de  Pernitentia  , 
dist.  1). 

3°  Possunt  postulare  pro  se,  et  pro  consanguineis  ac  affini- 
bus, nec  non  pro  minoribus  suis  et  pupillis ; non  autem  pro 
ulla  alia  persona ; idque  ob  juris  Romani  in  foro  ecclesiastico 
receptam  dispositionem ; infames  minus  insignes ; cum  enim 
supra  monuerimus  infames  infamia  insigni,  pro  se  tantum  po- 
stulare posse,  hic  de  infamibus  infamia  minori  seu  minus  insigni 
dicimus,  eos  posse  pro  consanguineis  etiam,  et  pro  eis  quorum 
tutores  sunt,  advocatiam  exercere.  Qua;  infamia  quomodo  di- 
gnosci possit,  fuse  disserunt  auctores.  Pro  scopo  autem  prae- 
sentis tractatus  satis  erit  transcripsisse  quae  gratianus  ex  digestis 
(titulo  de  Postulando)  desumpsit : & Porro  infamia  multipliciter 
« irrogatur : aliquando  enim  contrahitur  genere  delicti  decla- 
« rati  per  sententiam  ; veluti  cum  judex  pronuntiat,  injuriam 
« fecisti,  heereditatem  expilasti,  calumniatus  es.  Aliquando  ge- 
« nere  poenae  ; sicut  illi  qui  damnantur  ad  opus  publicum,  qui 
« pristinum  quidem  statum  obtinent,  sed  damno  infamiae  etiam 
« post  impletum  tempus  subjiciuntur.  Aliquando  genere  poenae 
« et  delicti  declarati  per  sententiam ; veluti  dum  fustibus  caeso 
« per  praeconem  dicitur  etruxsystvTnffaS,  id  est,  calumniatus  es. 
« Aliquando  ipso  genere  facti ; ut  exercentes  improbum  foenus 
« et  illicite  exigentes  usuras  usurarum  ; et  mulier  quae  intra 
« tempus  quo  moris  est  lugere  maritum,  contrahit  matrimo- 
« nium,  et  qui  sciens  eam  uxorem  duxerit.  » (Cau.  Infames  2, 
causae  3,  q.  7,  decreti  Gratianaei.) 

4“  Postulare  seu  esse  advocati  nequeunt,  ob  prohibitionem 
legis  ecclesiasticae,  excommunicati ; ut  constat  ex  capite  De- 
cernimus (8,  de  Sententia  excommunicatoium,  in  6).  His  enim 
communicatio  cum  fidelibus  omnis,  etiam  forensis,  est  inter- 
dicta. 

5®  Quibus  in  casibus  clericis  et  monachis  advocati  officium 
obire  liceat  vel  non  liceat,  satis  in  superiori  capite  indicavi- 
mus, dum  eorumdem  ad  procuratoris  munus  exercendum 
idoneitatem  in  quaestionem  vocavimus. 

6”  Ob  prohibitionem  juris  Romani,  in  foro  ecclesiastico  re- 
ceptam, ab  officio  advocati  arcetur  judex,  quoad  illam  causam 
in  qua  judex  constitutus  fuit;  ita  ut  tunc  ipsi  non  liceat  ulli 
ex  litigantibus  patrocinari  (lege  Quisquis  6,  c.  de  Postulando). 
Dici  etiam  potest  ejusmodi  prohibitionem  ex  jure  naturali 
fluere;  eo  quod  merito  timendum  sit  ne  talis  judex  sententiam 
ferat  in  favorem  sui  clientis. 

7“  Item  ob  prohibitionem  juris  Romani,  in  foro  ecclesiastico 
receptam,  non  licet  potentioribus  officium  advocati  obire.  (Ti- 
tulo Ne  liceat  potentioribus,  14,  libri  2 Codicis  Justiniani.)  Hinc 
in  judicio  ecclesiastico  non  admittendi  sunt  tanquam  advocati 
magnates,  nec  ullus  sive  clericus,  sive  laicus,  divitiis  muneri- 
busve  publicis  aut  alia  de  causa,  notabiliter  praepotens.  Ratio 
est,  ne  pars  adversa  opprimatur.  Dicta  autem  prohibitio  jure 
naturali  fundatur,  ut  patet. 

8®  Item  a munere  advocati  jure  Romano  arcentur  littera- 
rum et  jurium  imperiti  (lege  Nec  cceterorum  2,  tituli  de  Postu- 
lando, Codicis  Justiniani).  Utrum  autem  et  quo  sensu  prohibi- 
tio illa  vim  habeat  in  foro  ecclesiastico,  non  mihi  plane  liquet. 
Si  nempe  notorium  sit  aliquem  esse  rudem  in  litteris  et  jure 
canonico,  videtur  a judice  repelli  posse,  aut  etiam  debere, 
ne  clienti  noceat  potius  quam  prosit ; et  hoc  sensu  urgere  in 
foro  ecclesiastico  dictam  Codicis  Justinianei  prohibitionem  dici 
potest.  Atvero  utrum  necesse  sit,  ut  qui  coram  judice  eccle- 
siastico vult  advocatum  agere,  publica  obtinuerit  idoneitatis 
testimonia,  seu  ut  approbatus  fuerit  ad  publicum  advocati® 
officium,  attento  jure  communi  forsan  disputari  posset.  De 
quo  nonnulla  dumtaxat  adnotabimus,  nempe  : 

9®  Ad  quKstionem,  utrum  quis  debeat  esse  ad  officium  publi- 
cum advocati  approbatus , ut  possit  coram  judice  ecclesiastico  pro 
aliis  postulare,  seu  advocati  officium  exercere,  videtur  distinguen- 
dum inter  jus  commune,  et  jus  alicui  curi®  ecclesiastic®  pro- 
prium. Ad  jus  commune  quod  attinet,  nullam  reperio  legem 
ecclesiasticam,  aut  juris  Romani  in  foro  ecclesiastico  receptam 
dispositionem,  qua  decernatur  litigantes  teneri  ad  assumendos 

advocatos  suos  ex  numero  eorum,  qui  publice  pro  hujusmodi 
exercendo  munere  fuerunt  approbati  et  in  aDbum  causidico- 
rum relati.  Hinc  cum  certum  sit  principium , postulare  posse 
omnes  qui  jure  non  prohibentur,  sequitur  pro  advocato  eligi  posse 
etiam  eum  qui  non  sit  de  advocatorum,  authoritate  publica 
approbatorum,  albo ; modo  aliunde  non  laboret  ullo  ex  enu- 
meratis defectibus,  qui  juxta  juris  sacri  decreta  a dicto  officio 
arcent.  Nihilominus  tamen  posset  aliqua  curia  ecclesiastica  id 
legis  habere  (sive  ex  statutis  ipsi  propriis,  sive  ex  legitima ' 
consuetudine),  ut  ad  exercendam  advocatiam  apud  ipsam  non 
admitterentur  nisi  advocati  publici.  Tunc  autem  ejusmodi  ad- 
vocati deberent  auctoritate  ecclesiastica  ut  tales  approbari ; ' 
quod  non  nisi  praevio  judicio  de  idoneitate,  et  emissa  ab  ipsis 
professione  fidei  catholicae  fieri  debet.  Posset  autem',  ut  vide- 
tur, quilibet  Episcopus,  si  ipsi  utile  videretur,  ejusmodi  advo- 
catorum ab  ipso  approbatorum  album  conficere , extra  quod 
defensores  sumere  non  liceret  iis,  qui  apud  ejusdem  Episcopi 
tribunal  btes  habent.  Res  tamen  valde  ardua  est,  et  facile  in- 
vidiam Praelato  concitaret,  eo  quod  litigantium  libertatem 
coarctare  videretur;  praesertim  si  parvus  sit  approbatorum 
ejusmodi  advocatorum  numerus. 

S V. 


De  advooalorum  officio. 


1 . « Certum  est  non  posse  ab  ipsis  suscipi  causam  inju- 
« stam ; alioquin  si  sciens  id  fecerit,  tenebitur  tum  parti  laesae, 
ci  tum  clienti  (si  eum  decepit,  dicens  esse  causam  justam),  ad 
« restitutionem  damni  illati.  Dixi  si  sciens,  etc.;  nam  si  igno- 
X ranter  causam  injustam  defendit,  videndum  an  ignorantia 
« haec  fuerit  culpabilis,  an  inculpabilis.  Si  prius,  solum  te- 
« nebitur  juxta  modum  culpae.  Si  posterius,  ad  nihil  omnino. 
X In  utroque  tamen  casu,  errore  cognito,  debet  causam  dese- 
X rere,  vel  potius  clientem  disponere  ut  ipsemet  cedat  bte,  et 

« cum  adversario  sUo  componat  (S.  Thomas,  2,'  2,  qV71,  a.  3, 

« ad  2).  Addidi  si  eum  decepit;  nam  si  clientem  monuit  de  in- 
« justitia  causae,  et  hic  nihilominus  in  prosecutione  causae 
■<  stare  voluit,  parti  quidem  adversae  pro  reparatione  damni 
« illati  obligabitur  ; non  tamen  clienti,  utpote  qui  sciens  et  vo- 
« lens  damnum  hoc  passus  est.  » (Schmalzgrueber,  in  titu- 
lum 37,  hbri  1 decretalium,  n;  15;  et  consonat  communis 
doctorum  sententia.) 

2.  « Certum  est  non  esse  opus,  ut  advocatus  sit  certus  de  ’ 
« justitia  causae  quam  suscipit ; quia  potest  suscipere  defen- 
« dendam  causam  etiam  mere  probabilem,  saltem  si  sit  aeque 
« probabilis  vel  probabihor , quam  sit  causa  oppositae  partis. 

« Batio  est,  quia  si  hoc  noiV  liceret,  vix  unqUam  hceret  advo- 
« cato  patrocinium  interponere,  cum  lites  fere  omnes  orian- 
« tur  ex  jure  vel  facto  dubio.  » (Schmalzgrueber,  loco  citato; 
et  consonat  communis  doctorum  sententia.) 

4 . « Certum'  est  non  posse  illum  suscipere  causam  probabi- 
« lem,  in  qua  nulla  spes  prudens  affulget  victoriae,  nisi  monito 
« prius  de  hoc  periculo  suo  cliente.  Ratio  est,  quia  suscipiendo 
« ejusmodi  causam,  nulla  praevia  monitione  de  periculo,  sub- 
«jicit  clientem  suum  manifesto  discrimini,  cum  sperari  ex 
■<  patrocinio  illius  nihil  aliud  possit,  quam  expensae  frustraneae. 

« Ex  quo  sequitur,  si  advocatus  sciat  in  dicasterio  in  quo  cau- 
•<  sam  perorat  practicari  sententiam  suae  “contrariam,  eum  de- 
« bere  desistere  a patrocinio.  » (Schmalzgrueber,  loco  citato.) 
In  hoc  etiam  concordant  doctores. 

5.  An  autem  causam  suscipere  possit  defendendam,  quando, 
hcet  non  modica  victoriae  spes  affulgeat,  major  tamen  stat  pro- 
babilitas pro  adversario  ? Inter  doctores  controvertitur.  Com- 
munius tamen  aflSrmative  respondent,  modo  advocatus  de 
minori  probabilitate  clientem  moneat.  (Vide  Schmalzgrueber, 
loco  citato,  n.  16.) 

6.  Si  advocatus  sit  Ordinarius  seu  juratus  et  immatriculatus, 
id  est,  in  advocatorum  album  seu  matriculam  relatus,  et  ju- 
dex ei  praecipiat  patrocinium  praestare  clienti,  qui  propter  juris 

vel  facti  impedimentum,  vel  propter  notoriam  egestatem,  sibi 
defensorem  acquirere  nequit,  iion  potest  id  officii  recusare 
sine  justa  causa.  Imo  tenetur  ejusmodi  clientem  gratis  defen- 
dere, si  non  habeat  unde  salarium  advocato  solvat,  nec  aliunde 
pro  talibus  advocatis  de  salario  provisum  sit  ex.  aerario  publico. 
Ita  enim  disposuit  jus  Romanum  (lege  Hunc  tilulum  1 , § ait 
praetor  4,  S.  de  Postulando)-,  quae  dispositio  in  jure  canonico 
recepta  est,  ut  tenent  communiter  canonistae.  Si  autem  in  hoc 
casu  advocatus  patrocinium  praestare  renueret,  posset  magi- 
stratus ad  id  eum  compellere  sub  poena  privationis  officii  (lege 
Providentiam  7,  iitxdi  de  Postulando,  Codicis  Justinianei). 

7.  Caeteras  advocatorum  obligationes  recensendo  citatus 
Schmalzgrueber,  eas  fundat  variis  juris  Romani  textibus  ; sed 
fundantur  etiam  jure  naturali,  ut  legenti  facile  patebit ; ac 
omnino  censendae  sunt  etiam  in  foro  ecclesiastico  urgere.  En 
laudati  auctoris  verba  : 

« Si  causam  aliquam  sibi  defendendam  susceperit,  illius 
« merita  diligenter  rimari,  et  nihil  eorum  debet  omittere  quse 
« causae  defendendae  proficua  esse  possunt  (lege  Rem  non  no- 
« vam  14,  tituli  de  Judic.,  Codicis  Justiniani).  Abas  si  quovis 
« modo  per  culpam  suam  vel  imperitiam  amittat  causam  in 
« judicio,  non  solum  salarii  nihil  potest  exigere,  sed  ad  ejus 
« etiam  quod  accepit  restitutionem  et  resarcitionem  omnis 
« damni  quod  clienti  inde  ortum  est,  in  conscientia  obliga- 
« tur. » 

K In  judicio,  ab  injuria,  probris,  conviciis  sibi  temperent ; 

« sed  legum  vi,  ac  rationum  momentis,  non  contumebis  et 
<(  opprobrus  adversum  se  pugnent  (lege  Quisquis  6,  c.  de  Po- 
« stulando) . » 

« In  deductione  causae  studeant  brevitati,  superfluas  alle- 
« gationes  resecent,  praisertim  vero  vitent  frivolas  et  frustra- 
« torias  dilationes  et  exceptiones,  quibus  pro  saeculi  nostri  vitio 
« causae  adeo  protrahuntur,  ut  clientes  prius  ad  mendicitatem 
« quam  causae  finem  perductos  se  videant  (lege  Quisquis  ci- 
« tata;  et  Properandum  13,  c.  de  Judic.).  » 

n In  defensione  causte  nullam  legem  falsam  allegabunt,  vel 
« perverse  interpretabuntur,  nec  producent  falsa  instrumenta, 
« aut  testes  falsos  vel  corruptos ; alias  falsi  crimen  incurrent 
« (lege  Retn  non  novam  citata).  » 

(t  Fidelitatem  et  silentium  clienti  servent  : nam  si  cum  ad* 
K versario,  aut  ejus  advocatis  colluserint,  vel  causam  prodi- 
< derint,  aut  aliquid  in  eorum  gratiam  omiserint,  tanquam 
« praevaricatores  et  criminis  falsi  rei  puniri  poterunt  (lege  Si 
« quis  38,  § 8,  ff.  de  Poen.).  » 

a Causam  semel  susceptam  cliente  invito  non  deserent,  nisi 
« reperiant  esse  injustam,  sed  ad  exitum  perducant  usque  ad 
«sententiam  definitivam  (lege  Properandum  citata).  » 

« ^'on  exigant  vel  recipiant  immodicum  lucrum,  honorarii 
« sive  mercedis  et  salarii  nomine,  quamvis  impendissent  dili- 
« geutiam  debitam,  et  causam  ad  optatum  finem  perduxerint 
« (lege  Si  quis  5,  c.  de  Postulando).  » 


CAPUT  V. 

DE  AUDITORIBUS,  ASSESSORIBUS,  FISCALI  PROMOTOEE  ET  ADVO* 
CATO,  NOTARIIS  ET  ACTUARIIS,  NEC  NON  CURSORIBUS  SEU 
BAJULIS  (remissive). 


Necessaria  etiam  de  his  personis,  earumque  officiis  notio ; 
sed  cum  in  secunda  tractatus  parte  (sectione  ‘2),  ubi  de  recte 
intelligenda  et  ordinanda  episcopali  curia  normam  tradimus, 
opportunior  redeat  de  iisdem  disserendi  occasio,  quam  hic 
omittimus  descriptionem,  reperiet  lector  dicto  loco  exposi- 
tam. 

Nota.  Item  de  testibus  hic  silemus,  opportuniori  loco  in  se- 
cunda parte  de  iis  dicturi. 


I. 


10 

SECTIO  V. 


De  Foro  competenti,  sen  ijuisnam  Judex  ecclesiasticas 
sit  in  unaquaque  causa  competens. 


Quia  jurisdictio,  seu  fori  competentia,  totius  judicii  conten- 
tiosi fundamentum  est,  ita  ut  eo  deficiente  judicium  sit  nul- 
lum; ideo  quoad  unamquamque  causam  ante  omnia  digno- 
scendum est  quisnam  judex  legitimus  sit  seu  competens.  Neqne 
enim  quilibet  judex  potestatem  habet  quaslibet  causas  diri- 
mendi; sed  certas  dumtaxat  quae  ipsius  jurisdictioni  subja- 
cent. Hinc  sedulo  canonistae  materiam  illam  de  foro  competerUi 
expendere  solent ; sub  quo  titulo  duo  determinant : I ° nempe 
quaenam  causae  ad  judicem  ecclesiasticam  pertineant,  et  quae- 
nam  ad  tribunal  saeculare  ; 2°  quisnam  ex  judicibus  ecclesia- 
sticis competens  sit  quoad  singulas  causas,  quae  fori  ecclesia- 
stici sunt. 

Nos  de  priori  argumento  supra  jam  (sectione  3)  tractavimus, 
agendo  scilicet  de  judiciorum  ecclesiasticorum  materia  seu  ob- 
jecto proprio ; unde  hic  determinandum  solummodo  remanet 
quodnam  ex  variis  Ecclesiae  tribunalibus,  pro  causarum  ad  fo- 
rum ecclesiasticum  pertinentium  varietate,  adiri  possit  aut  de- 
beat. 


1 

CAPUT  I. 

QUID  SIT  FORUS  ET  QUOTUPLEX. 


r Quid  nomine  fori  intelligendum  veniat.  — « Yaria  signifi- 
«t  catioae  Tocabulum  illud,  teste  Festo,  usurpari  solet.  Aliquo- 
« ties  enim  sumitur  pro  loco  Tendendis  et  emendis  mercibus 
« destinato  : et  sic  dicitur  forum  Livii,  Semproniani,  Julii,  etc. , 

« ex  nomine  scilicet  eorum  qui  haec  loca  ad  dictum  finem  ac- 
« commodarunt.  Quandoque  designat  locum  in  quo  fieri  judi- 
«cia,  vel  tractari  cum  populo  solebat...  Usurpabatur  insuper 
« pro  loco  adunationi  civitatum  sub  provinciae  praeside  desti- 
«nato...  Item  pro  territorio  intra  cujus  fines  jus  a magistratu 
« didtur,  dirimuntur  lites,  puniuntur  rei. 

« Nos  vero  per  Forum  aliud  non  intelligimus,  quam  ipsam- 
«met  legitimam  auctoritatem,  ad  quam  citatae  partes  venire 
« tenentur,  ut,  proposita  actione,  auditisque  actore  et  reo,  ab 
K eadem  auctoritate  pronuntietur  absolutionis  vel  condemna- 
->tionis  sententia,  m (fiianchi,  t.  4,  pag.  584.) 

a Forus  seu  Forum,  ait  Pirrhing  (in  titulum  2,  libri  2 decre- 
« talium,  sect.  1,  § 1),  quod  ex  primaeva  nominis  impositione 
« significat  locum  publicum  ad  quem  res  venales  deferuntur , 
« in  proposito  significat,  inprimis  locum  in  quo  lites  et  judicia 
« exercentur,  seu  ubi  quis  convenire  potest ; capite  Forus  (1 0, 
« extra , de  Verborum  significatione) ; ubi  dicitur  : Forus  est 
n exercendarum  litium  locus.  Kt  hoc  forum  alias  etiam  tribunal, 
« vel  auditorium,  vel  etiam,  respectu  Papae  aut  judicis  eccle- 
« siastici,  consistorium  vocatur,  ut  notat  Hostiensis  (in  summa, 
« litnlo  de  Foro  compet.,  n.  1 et  2).  Forum  etiam  significat  totum 
« territorium  in  quo  quisque  judex  habet  jurisdictionem  (lege 
« Pupillus,  239,  ff.  de  Verborum  significatione) ; quo  sensu  etiam 
« tota  dioecesis  dicitur  territorium  Episcopi.  Putat  tamen  Hos- 
« tiensis,  quod  Forus  in  masculino  genere  significet  locum  in 

« quo  jus  redditur. . . ; forum  vero  in  neutro  genere  pona- 
« tur  pro  territorio  cujuslibet  judicis,  intra  quod  jus  reddere 
«seu  dicere  potest...  Verum  haec  differentia  fori  in  genere 
« masculino  et  neutro  grammaticalis  solum  est,  nullum  habens 
« fundamentum  in  jure.  » 

« Itaque  proprie  loquendo  forum  competeus  vocatur  tribu- 
« nal  judicis,  cujus  jurisdictioni  reus  subjicitur,  sive  in  quo 
« reus  ab  actore  conveniri  debet  aut  potest. . . Adeoque  forum 
« dicit  et  importat,  tum  jurisdictionem  quae  exercetur  in  litibus 
« dirimendis,  tum  etiam  locum  seu  tribunal  in  quo  lites  diri- 
« muntur ; ita  ut  forum  sit  aliquid  aggregatum  et  compositum 
« ex  utrisque. » 

« Omissis  aliis  significationibus,  ait  Huth  (ad  titulum  2,  li- 
«bri2  decretalium,  quaest.  1],  hic  nomine  fori  venit  vel  locus 
« discutiendis  et  terminandis  litibus,  vel  jurisdictio  judicium 
« exercentis  seu  potestas  publica  de  causa  in  judicium  deducta 
« cognoscendi  et  pronuntiandi. » 

2“  Quotuplex  distinguatur  forus.  — «Aliud  est  forum  compe- 
« tens,  in  quo  reus  conveniri  potest  et  debet,  vel  ubi  judex 
« est  competens  et  jurisdictionem  habens  in  reum : aliud  est 
« incompetens,  ubi  reus  conveniri  nec  potest  nec  debet.  Compe- 
R tens  dividitnr  in  ecclesiasticum  et  sceculare : ecclesiasticum  in 
« externum  et  internum.  Internum  iu  forum  pocnitcntiale  sive 
« sacramentale,  et  in  non  sacramentale.  Item  aliud  forum  est 
« contentiosum,  aliud  voluntarium  : hic  de  foro  externo  el  con- 
c tentioso  sermo  est . » (Huth,  in  titulum  2,  libri  2 decretalium, 
quaest.  1 .) 

CAPUT  II. 

QUjESTIO  ah  quis  sit  COMPETEKS  , RESOLVITUR  IH  ISTAM  ; AB 
QUIS  JURISDICTIOHEM  SIVE  ORDIHARIAM  SIVE  EXTRAOBDIBA- 
RUM  HABEAT  IH  TALEM  TALIUM  PERSOHARUM  CAUSAM. 


1 . Competentia  nihil  aliud  est  quam  ipsamet  jurisdictio.  — Nam 
ille  judex  competens  dicitur  qui  potestatem  habet  jus  dicendi 
talibus  personis  quoad  talem'  materiam  seu  talem  causam : 
sed  jurisdicundi  potestas  est  id  ipsum  quod  jurisdictionem  vo- 
camus : ergo  competentia  idem  est  ac  jurisdictio. 

2.  Competentia  proprie  dicta,  est  jurisdictio  in  personas  simul 
et  earum  causam ; non  vero  in  solas  personas,  aut  solam  causam.  — 
Nam  fieri  potest  ut  quis  jurisdictionem  quidem  habeat  in  cer- 
tas personas,  sed  quoad  aliquam  dumtaxat  causarum  speciem, 
non  vero  quoad  omnes  causas,  qux  inter  ejusmodi  personas 
oriri  possunt : quod  verificatur,  verbi  gratia,  in  Episcopo  : is 
enim  jurisdictionem  quidem  in  omnes  dicecesanos  suos  habet ; 
sed  quoad  ecclesiasticas,  non  quoad  saeculares  ipsorum  causas. 
Item  fieri  potest  ut  quis  jurisdictionem  habeat  in  certum  ali- 
quod causarum  genus,  sed  sub  hac  conditione  restrictiva,  ut 
causae  illae  inter  certas  personas,  non  inter  alias,  vertantur ; 
sic  Episcopus  potestatem  habet  delinquentes  clericos  judicandi 
et  puniendi;  non  tamen  alios  quam  dioecesis  suae.  Hinc  quam- 
vis personae  sint  de  numero  earum  in  quas  magistratus  juris- 
dictionem habet,  si  tamen  causa  inter  ipsas  orta  non  simul 
eidem  jurisdictioni  subjaceat,  potestate  judicandi  ille  magi- 
stratus carcbit.  Item,  quamvis  causa  sit  de  specie  earum  in 
quas  magistratus  jurisdictio  extenditur,  nisi  simul  eadem  juris- 
dictio extendatur  ad  personas  quoe  de  hac  causa  judicandae 
sunt,  deest  iterum  jurisdicundi  potestas.  Jam  vero  qui  pote- 
state causam  judicandi  caret,  nequaquam  habet  competentiam 
seu  jurisdictionem  proprie  dictam  ; sed  e contra  incompeteus 

dicitur.  Ei^o  non  datur  competentia  proprie  dicta  nisi  in  per- 
sonas simul  et  ipsarum  causam. 

Ut  autem  habeatur  competentia  quoad  personas,  satis  est 
haberi  quoad  Reum ; est  enim  generalis  et  omnino  certa  juris 
regula,  Actorem  sequi  forum  Rei. 

III.  Competentia  est  semper,  vel  ordinaria,  vel  extraordinaria 
jurisdictio.  — Nam  ex  dictis  competentia  idem  est  ac  jurisdi- 
ctio ; sed  jurisdictio  adaequate  dividi  potest  in  Ordinariam,  quam 
nempe  habet  judex  ex  ipso  muneris  sui  titulo,  et  in  extraordi- 
nariam, quae  aliunde  ipsi  confertur  : ergo  competentia  est 
semper,  vel  ordinaria,  vel  extraordinaria  jurisdictio. 

Et  hinc  patet  quaestionem,  an  quis  sit  competens,  resolvi  in 
istam,  an  quis  jurisdictionem  sive  ordinariam  sive  extraordina- 
riam habeat  in  talem  talium  personarum  causam. 

Quam  de  competentia  notionem  hoc  modo  in  antecessum 
determinare  libuit,  ut  facilior  sterneretur  via  ad  dignoscendum, 
quisnam  in  unaquaque  causa  sit  judex  competens.  Nunc  enim 
potest  difficultas  ad  duplex  hoc  quaesitum  reduci : 1°  quomo- 
do dignosci  possit  utrum  quis  competentiam  habeat  vi  juris- 
dictiouis  extraordinariae ; 2°  quomodo  constare  item  possit  an 
quis  competens  sit  ex  vi  ordinariae  jurisdictionis.  De  quo  in 
sequentibus  capitibus. 


CAPUT  m. 

QUOMODO  DIGKOSCI  POSSIT  UTRUM  QUIS  COMPETESTIAM  HABEAT 
VI  EXTRAORDIKARIiB  JURISDICTIONIS. 


Ut  dignoscatur  an  quis  ex  jurisdictione  extraordinaria  com- 
petens judex  sit,  explorandum  est,  au  ipsi  competat  aliquis  ex 
titulis  quibus  ejusmodi  jurisdictio  acquiritur,  et  insuper  an  sic 
acquisita  jurisdictio  suspensa  necne  fuerit,  aut  etiam  sublata. 
Omnis  autem  jurisdictio  extraordinaria,  acquiritur,  vel  dele- 
gatione, vel  prorogatione,  vel  causae  connexione,  vel  recon- 

ventione,  vei  compromissioBe  partium,  vel  privilegio  certia 
personis  concesso.  Tollitur  vero  vel  suspenditur  avocatione, 
prseventione,  appellatione,  relatione,  et  quibusdam  aliis  inter- 
venientibus circumstantiis  a jure  determinatis. 

De  singulis  extraordinariam  jurisdictionem  acquirendi  vel 
amittendi  modis  hic  tradenda  notio  est ; qua  semel  comparata 
quisque  facile  possit  discernere,  utrum  taUs  judex  quoad  talem 
causam  polleat  necne  extraordinaria  jurisdictione. 

I . De  jurisdictione  acquisita  per  delegationem . — Duplici  modo 
delegari  potest  jurisdictio : vel  nempe  independenter  ab  omni 
circumscriptione  territoriali,  vel  potestate  coarctata  intra 
certi  alicujus  territorii  lines.  Priori  modo  jurisdictionem  dele- 
gatam habent,  verbi  gratia,  judices  a Papa  delegati  quoad  cer- 
tam aliquam  causam,  vel  ad  certas  causarum  species,  ubicum- 
que terrarum  degant  personae  inter  quas  illae  causae  vertun- 
tur : posteriori  modo  jurisdictionem  delegatam  habet,  verbi 
gratia,  delegatus  Papae  quoad  certas  causas  alicujus  dumtaxat 
provinciae.  Quomodo  in  utroque  casu  dignosci  possit  utrum 
quis  ex  jurisdictione  sua  delegata  competens  sit  quoad  certam 
aliquam  causam,  sic  determinari  potest. 

r*  Quando  jurisdictio  delegata  non  alligatur  alicui  territo- 
rio, potest  difScultas  solvi  ex  sola  mandati  seu  diplomatis  de- 
legationem exprimentis  inspectione.  IVam  tunc  mandatum 
exprimet  concedi  jurisdictionem  quoad  talem  causam,  aut  talem 
causarum  speciem ; et  simul  indicabit  hoc  iutelligi  quoad  per- 
sonas quaslibet,  aut  dumtaxat  quoad  determinatas  in  singulari 
vel  in  specie ; et  cum  simul  non  assignetur  ulla  territorialis 
circumscriptio , hoc  ipso  id  intelligendum  venit  de  dictis  per- 
sonis ubicumque  terrarum  degant.  Unde  si  veriheetur  causam 
de  qua  agitur,  et  personas  inter  quas  vertitur,  esse  de  earum 
numero,  in  quas  concessam  jurisdictionem  mandati  tenor  te- 
statur, concludendum  erit  hunc  judicem  quoad  causam  illam 
competentem  esse ; modo  tamen  competentia  illa  suspensa  aut 
sublata  non  fuerit  aliquo  ex  modis  infra  enumerandis.  iXotan- 
dom  autem  est,  ab  ordinario  qui  certo  territorio  afBxam  juris- 

dictionem  habet,  non  posse  delegari  nisi  jurisdictionem  terri- 
toriali pariter  circumscriptione  coarctatam.  Delegatus,  verbi 
gratia.  Episcopi  censendus  semper  est  (etiamsi  iu  mandato 
non  exprimeretur)  jurisdictionem  habere  territorio  alligatam; 
quia  ad  summum  illam  habebit  in  tota  diceccsi,  non  vero  ul- 
tra ; cum  Episcopus  non  possit  potestatem  quam  non  habet 
alteri  transmittere.  Aliter  dicendum  de  Papa,  cui  totus  mun- 
dus territorium  est. 

2®  Quando  jurisdictio  delegata  alicui  particulari  territorio 
a£Sgitur,  ad  affirmandam  judicis  delegati  competentiam  non 
sufficit  causam  de  qua  agitur,  et  personas  inter  quas  vertitur, 
esse  de  numero  earum  in  quas  per  diploma  delegationis  con- 
fertur jurisdictio ; sed  necessarium  est  insuper  veriflcari  alias 
conditiones,  ex  parte  circumscriptionis  territorialis  necessarias; 
qua;  nempe  respiciunt  domicilium , locum  in  quo  sita  est  res 
de  qua  contenditur,  locumque  iu  quo  peractus  est  contractus 
vel  patratum  delictum.  Quaenam  autem  sint  eae  conditiones 
territorialem  circumscriptionem  respicientes,  sequenti  capile 
expendimus,  agendo  nempe  de  Ordinaria  jurisdictione  : nam 
sive  ordinaria , sive  extraordinaria  sit  jurisdictio  quae  ter- 
ritorialiter  circumscribitur , eaedem  ex  ea  circumscriptione 
conditiones  relative  ad  competentiam  exurgunt.  Si  ergo  ex 
parte  harum  conditionum  mox  exponendarum  nihil  deliciat , 
et  aliunde  ex  mandato  delegationis  constet  judici  delegato 
coUatam  fuisse  jurisdictionem  in  eam  causarum  et  persona- 
rum speciem,  ad  quam  pertinet  causa  particularis  de  qua  agi- 
tur, concludendum  erit  judicem  illum  relative  ad  hanc  parti- 
cularem causam  esse  competentem  : modo  tamen  (quod 
semper  subaudiendum  est)  ipsius  jurisdictio  suspensa  vel  su- 
blata non  fuerit,  interveniente  aliqua  ex  infra  enumerandis 
circumstantiis  quae  hunc  effectum  habent.  Haec  de  competen- 
tia per  delegationem  acquisita.  Nunc  ad  alios  modos  compe- 
tentiam vi  jurisdictionis  extraordinariae  acquirendi  gradum 
faciamus. 

II.  De  jurisdictione  per  prorogationem  acquisita.  — Ut  digno- 

Bcatnr  an  quis  ex  prorogatione  competens  judex  quoad  causam 
aliquam  evaserit,  sciendum  est : 1 ” quid  sit  prorogatio ; 2®  qua- 
tuplex  distinguatur;  3”  quxnam  requirantur  conditiones  ut 
prorogatio  valeat ; 4®  an  laici  possint  prorogare ; 5®  an  et  idem 
fas  sit  clericis. 

1®  Quid  sit  prorogatio. — « Prorogare  jurisdictionem  nihil 
o aliud  est  quam  voluntarie  alicui  judici  se  subjiciendo,  cui 
« quis  alias  in  illa  causa  subjectus  non  est,  ejus  jurisdictionem 
« ac  potestatem  supra  se  extendere,  et  sic  alienum  et  incom- 
« petentem  judicem,  sponte  in  eum  consentiendo , suum  et 
« competentem  facere.  » (Pirrhing,  in  titulum  2,  libri  2 de- 
cretalium, n.  182.)  Prorogatio  defluitur  apud  Adamum  Iluth 
(in  tit.  2,  lib.  2 decret.,  q.  12,  resp.  4)  : « Extensio  jurisdi- 
<r  ctionis  ad  personas,  causam,  tempus,  vel  locum,  in  quas, 
« quando  et  ubi  alias  non  competit,  consensu  libero  earumdem 
a personarum  facta.  » Brevius  definiri  potest  : Judici,  alio- 
quin  incompetenti  per  consensum  partium  addita  sufficiens  juris- 
dictio. Certum  est  jure  Boraano  partibus  concedi  multis  in 
casibus  facultatem  hanc  judicem  non  suum  adeundi,  et  compe- 
tentem efBciendi.  (Vide  leges  Justiniaueas,  a Pirrhing  et  Huth, 
loco  citato,  indicatas.)  Quae  dispositio  in  jus  etiam  ecclesiasti- 
cum an  ex  parte  transierit,  et  hodiedum  permaneat,  ex  modo 
dicendis  liquebit. 

2®  Quotuplex  distinguatur  prorogatio.  — « Fit  autem  haec 
« prorogatio  quatuor  potissimum  modis , videlicet  : de  una 
a persona  ad  aliam  personam , de  re  ad  rem  (seu  de  una 
n causa  ad  aliam  causam),  de  tempore  ad  tempus,  de  loco  ad 
« locum.  Exemplum primm  prorogationis:  quando  scilicet  judici, 
« qui  limitatam  jurisdictionem  habet  in  una  civitate  vel  ter- 
« ritorio,  subditi  alieni  mutuo  consensu  sc  subjiciunt,  ut 
u causa  eorum  cognoscatur  per  illum,  cui  alias  quoad  suas  per- 
« sonas  non  sunt  subjecti.  Exemplum  secundee  prorogationis,  sci- 
« licet  de  re  ad  rem,  est,  si  judici  habenti  limitatam  jurisdictio- 
« nem,  ut  non  possit  cognoscere  de  summa  excedente  centum 
« aureos,  partes  litigantes  super  majore  summa  se  ei  mutuo 

« consensu  subjiciunt,  ut  etiam  possit  cognoscere  de  majore 
« lUa  summa.  Exemplum  tertiae  prorogationis  est  de  tempore  ad 
<r  tempus,  quando  causa  intra  certum  tempus  terminanda, 
« cum  consensu  partium  et  judicis  prorogatur,  ut  etiam  post 
« illud  cognosci  et  definiri  possit.  Denique  exemplum  jurisdir 
a ctionis  prorogatae  de  loco  ad  locum  est,  quando  de  uno  loco 
« territorii  ad  alium  ejusdem  territorii,  cum  consensu  partium 
« transfertur  forum  seu  judicium.  Quod  si  partes  prorogare 
« velint  jurisdictionem  ab  uno  loco  ad  alium  alterius  jurisdi- 
« ctionis  seu  territorii,  tum  requiritur  consensus  judicis  illius 
«loci.  » (Pirrhing,  in  titulum  2,  libri  2 decretalium,  n.  182.) 

3“  Quxnam  requirantur  conditiones  ut  prorogatio  valeat.  — 
« Requiritur  primo,  ut  is  cui  partes  litigantes  se  subjiciunt, 
« habeat  jurisdictionem  aliquam.^Nam  alioquiu  partes  non  tam 
« veterem  jurisdictionem  prorogarent  seu  extenderent,  quam 
« novam  conferrent...  Cum  prorogare  nihil  aliud  sit  quam 
« extendere,  consequenter  ubi  nulla  est  jurisdictio,  ea  extendi 
« non  potest. 

- « Secundo  requitur , ut  judex  cujus  jurisdictio  prorogatur, 
« habeat  jurisdictionem  ordinariam.  Nam  jurisdictio  judicis 
« delegati  ad  certam  causam  non  potest,  etiam  partium  con- 
« sensu,  prorogari  seu  extendi  de  persona  ad  personam,  neque 
« de  causa  ad  causam  non  expressam  (1) ; quamvis  jurisdictio 
« delegati  ad  universitatem  causarum  prorogari  possit,  secun- 
« dum  probabilem  sententiam,  cum  haec  jurisdictio  Ordinariae 
« aequiparetur.  Quamvis  autem  prorogatio  jurisdictionis  dele- 
« gatae,  etiam  ex  partium  consensu,  quoad  substantialia  (vide. 
« licet  de  persona  ad  personam , vel  de  re  ad  rem  aliam  non 
« expressam)  fieri  nequeat,  potest  tamen  fieri  extensio  quoad 
« accidentalia,  videlicet  de  tempore  ad  tempus,  vel  de  loco 
« ad  locum,  vel  de  minore  quantitate  ad  majorem. 

(1)  Id  firmat  Pirrhing  capite  40,  tituli  29,  libri  1 decretalium,  ubi  de  proroga- 
tione quoad  quemdam  judicem  delegatum  facta  sic  decernit  Gregorius  IX  : Jurisdi- 
clionis  prorogatio  nulla  noscitur  extitiss»,  eum  hujusmodi  delegata  jurisdictio 
ad  aUas  personas  nequeat  prorogari. 

« Tertio  requiritur,  ut  judex  habeat  jurisdictionem  similem, 
« seu  ejusdem  generis , adeoque  sufficientem  ad  cognitionem 
« et  decisionem  causae  quae  inter  litigantes  vertitur  : ut,  si 
« causa  sit  spiritualis,  jurisdictionem  habeat  spiritualem  : si 
« criminalis,  non  solum  possit  cognoscere  de  causis  civilibus, 
« sed  etiam  de  causis  criminalibus  criminabter  intentatis,  ha- 
« beatque  potestatem  crimina  coercendi...  Porro  etsi  hujus- 
« modi  prorogatio  jurisdictionis  in  causa  criminali  facta  valeat 
« in  praejudicium  partium  prorogantium  quae  in  eam  consen- 
« serunt,  non  tamen  per  hoc  infertur  praejudicium  Ordinario 
a judici  competenti,  quominus  is  de  commisso  crimine  inqui- 
« rere  et  cognoscere  illudque  punire  possit , ad  resarciendum 
« jus  reipubbeae  offensae ; quia  voluntate  privatorum  seu  par- 
« tium  non  potest  praejudicari  juri  publico. 

« Quarto  requiritur , ut  partes  aUeno  judici  se  scienter  et 
« Ubera  voluntate  subjiciant.  Nam  si  quis  ideo  respondeat  co- 
« ram  judice,  quia  existimat  se  ejus  jurisdictioni  subjectum, 
« cum  non  sit , defectu  voluntatis  seu  consensus  inutilis  est 
« prorogatio,  nec  valet  quod  agitur. . . Igitur  utriusque  partis 
« Utigantis  consensu  iieri  debet  prorogatio  alienae  jurisdictio- 
u nis : non  tamen  requiritur  consensus  illarum  expressus,  sed 
« sufficit  tacitus ; qui  sciUcet  ipso  facto  fit,  veluti  litis  conte- 
X statione,  vel  etiam  oppositione  aUcujus  exceptionis  dilatoriae 
« ante  Utem  contestatam...  Non  tamen  censetur  aUquis  in  ju- 
« dicem  non  suum  consentire,  adeoque  neque  prorogare  ejus 
« jurisdictionem , si  solum  coram  eo  citante  comparcat , vel 
((  etiam  copiam  libeUi  sui  edi  petat,  vel  det  satisfactionem  de 
«sistendo  se  judicio  : quin  imo  citatus  tenetur  comparere 
« coram  judice,  ut  exceptionem  fori  decUnatoriam  opponat, 
a nisi  notorium  sit  judicem  esse  incompetentem. 

« Non  autem  ad  prorogationem  jurisdictionis  requiritur  con- 
« sensus  ipsius  judicis  Ordinarii,  cujus  forum  decUnatur;  sed 
« sufficit  consensus  partium  Utigantium ; cum  jure  cautum  sit 
« privatorum  consensum  facere  judicem  eum  qui  praeest 
« (lege  3,  c.  de  Juris  d.  omn.  jud.).  Neque  etiam  necessarium 

« est  ut  ipsius  judicis,  iu  quem  fit  prorogatio,  consensus  inter- 
n veniat;  modo  patiatur  postea  litem  ante  se  contestari.  » 

« Quinto  requiritur,  ad  prorogationem,  ut  ea  fiat  lege  non 
« prohibente,  sed  permittente.  » (Pirrhing,  in  titulum  2,  libri  2 
decretalium,  n.  183  et  seq.)  Quibus  autem  in  casibus  leges 
ecclesiasticae  permittant  fieri  prorogationem , liquebit  ex  se- 
quentibus numeris. 

4®  Species  aliquce  causarum  in  quibus  prorogationi  non  datur 
locus.  — 1®  In  causis  appellationis  fieri  nequit  prorogatio  ; quia 
de  natura  appellationis  est  ut  gradatim  ab  inferiore  judice  ad 
ipsius  superiorem  fiat.  Ita  doctores  communiter  (vide  Schmalz- 
grueber,  in  tit.  2,  libri  2 decretalium,  n.  145.  — Pirrhing, 
in  eumdem  tit.,  n.  188).  2®  Neque  in  causis  criminalibus, 
quando  proceditur,  non  per  viam  accusationis,  sed  ex  mero 
oflBcio  judicis  seu  per  inquisitionem  (Pirrhing,  loco  citato). 
3®  Neque  in  causis  Papie  reservatis,  aut  a Papa  advocatis 
(Schmalzgrueber,  loco  modo  citato).  4®  Neque  in  foro  sacra- 
mentali  Poeuitentiie  : nisi  enim  confessarius  jurisdictionem  ha- 
beat, eam  ipsi  poenitens  prorogando  conferre  nequit ; et  quam- 
vis aliquando  sacerdos  jurisdictione  carens  valide  possit 
absolvere,  verbi  gratia,  in  mortis  articulo  et  quibusdam  alus 
casibus,  id  tamen  non  ex  prorogatione  provenit,  sed  quia  Ec- 
clesia tunc  jurisdictionem  supplet. 

An  autem  in  cieteris,  praeter  dictas  causarum  species,  detur 
prorogationi  locus,  expendendum  remanet.  Expendemus  au- 
tem singillatim  quoad  laicos,  quoad  clericos  et  quoad  religiosos. 

5®  An  laici  possint  in  causis  ad  forum  ecclesiasticum  pertinen- 
tibus jurisdictionem  judicis  non  sui  prorogare . — Tn  causis  laico- 
rum  temporalibus  et  ad  forum  saeculare  pertinentibus,  possunt 
ex  jure  Romano  laici  competentem  reddere  judicem  non 
suum;  exceptis  tamen  certis  causarum  speciebus  in  eodem 
jure  Justinianeo  expressis.  Hodiernae  vero  multarum  gentium 
saeculares  leges  dispositionem  illam  immutarunt.  Praetermissis 
autem  ejusmodi  siecularis  fori  causis,  quae  ad  scopum  nostrum 
non  faciunt,  quoad  causas  dumtaxat  ecclesiasticas  laicorum 

expendenda  nobis  venit  quaestio,  an  prorogationi  detur  locus. 
Porro  ecclesiasticae  illae  causae  distingui  possunt  in  sacramenta- 
les,  quae  scilicet  sacramenta  respiciunt,  et  non  sacramentales, 
quales  sunt  causae  decimarum,  juris  patronatus,  usurarum  et 
similium.  Quo  praenotato,  sic  concludimus: 

Primo,  in  causis  ecclesiasticis  sacramentalibus  non  possunt 
laici,  absque  proprii  Episcopi  consensu,  judicem  non  suum 
adire  et  competentem  efficere.  Est  unanimis  canonistarum 
doctrina  ; quam  probant  capite  Nullus  (3,  tituli  29,  libri  3 de- 
cretalium), in  quo  sic  decernitur  : Nullus  Episcopus  alterius  pa- 
rochianum  judicare  preesumat.  Nam  qui  eum  ordinare  non  potuit, 
nec  judicare  potest . «Ibi,  inquit  Schmalzgrueber,  paritas  insti- 
« tuitur  inter  collationem  ordinum  et  inter  causarum  cognitio- 
« nem  : atqui  certum  est  non  posse  Episcopum  alienos  subditos 
« ordinare  absque  consensu  proprii  eorum  Episcopi ; ergo  eos- 
« dem  nec  poterit  judicare.»  (In  titulum  2,  libri  2 decretalium, 
n.  145.) 

Secundo,  etiam  in  causis  ecclesiasticis  laicorum  non  sacra- 
mentalibus, contra  paucos  veteres  canonistas,  tenendum  est 
non  dari  locum  prorogationi.  Abbas  Panormitanus  (in  caput 
Significasti  1 8,  de  Foro  competenti,  n.  1 5)  sustinet  laicos  in  cau- 
sis ecclesiasticis  non  sacramentalibus,  verbi  gratia,  super  jure 
patronatus,  posse  siue  consensu  proprii  judicis  prorogare  juris- 
dictionem alterius  judicis  ecclesiastici:  eo  quod  nempe  id  jure 
nou  reperiatur  prohibitum  ; sed  generaliter  permittatur  laicos, 
sine  sui  judicis  assensu,  in  alium  sive  saecularem,  sive  etiam 
ecclesiasticum  judicem  consciilire ; et  ab  ea  generali  regula 
soli  excipiantur  clerici.  Sed  falsum  est  id  non  reperiri  jure 
prohibitum,  cum  iu  citato  capite  Nullus  (3,  tit.  29,  lib.  3 de- 
cret.)  expresse  prohibeatur  ne  Episcopus  alterius  subditum 
judicare  praesumat.  Unde  merito  derelinquitur  haec  Abbatis 
opiuio. 

6“  An  et  qualiter  clerici  possint  judicis  non  sui  jurisdictionem 
prorogare.  — Cum  hujus  quaestionis  solutio  praecipue  pendeat 
a capite  Significasti  (18,  tituli  2,  libri  2 decretalium),  ideo 

textum  hunc  praemittimus,  varias  dein  conclusiones  dedu- 
cturi : « S^ificasti  nobis  quod  P. . . clericus,  ad  petitionem  C... 
« mercatoris,  se  tuae  jurisdictioni  subjecit,  si  in  termino  nunc 
« elapso  de  pecunia  mutuata  non  satisfecisset  eidem. . . Inquisi- 
« tioni  tuae  taliter  respondemus,  quod  licet  privatorum  consen- 
« sus  eum,  qui  jurisdictioni  praeesse  dignoscitur,  suum  possit 
«judicem  constituere,  clerici  tamen  in  judicem  non  suum 
« (nisi  forte  sit  persona  ecclesiastica , et  Episcopi  dioecesani 
« voluntas  accedat)  consentire  non  possunt.  » Alloquitur  au- 
tem in  hac  decretali  Gregorius  IX  Abbatem  Trecensem.  Facilis 
ex  ea  lege  canonica  propositae  quaestionis  solutio.  Nam, 

Primo,  patet  clericos,  absque  consensu  proprii  Episcopi, 
non  posse  adire  et  competentem  efiScere  judicem  non  suum, 
sive  in  causis  suis  spiritualibus,  sive  etiam  in  temporalibus. 
Expresse  enim  decernit  Gregorius  IX , non  posse  clericos  in 
judicem  non  suum  consentire,  nisi  Episcopi  diascesani  voluntas 
accedat.  Id  autem  pronuntiatur  universaliter,  ac  proinde  quoad 
causas  omnes  clericorum  quae  ad  forum  ecclesiasticum  perti- 
nent; ergo  et  quoad  temporales  eorum  causas,  cum  et  istae 
ratione  status  clericalis  sint  etiam  ecclesiasticae,  et  caeteroquin 
in  casu  particulari  pro  quo  decretalis  facta  est,  ageretur  de 
temporali  causa  cujusdam  clerici. 

Secundo,  possunt  tamen  clerici,  proprio  consentiente  Epi- 
scopo, adire  et  competentem  efficere  judicem  non  suum,  modo 
ille  sit  persona  ecclesiastica.  Cum  enim  Gregorius  IX  decer- 
nat id  ipsis  non  licere  nisi  sit  iiersona  ecclesiastica  et  Episcopi 
dioecesani  voluntas  accedat,  aperte  colligitur  licere,  modo  istae 
duae  conditiones  adimpleantur.  « Sufficit  autem  consensus 
« tacitus  Episcopi,  ut  si  scivit  clericum  subditum  suum  litigare 
« coram  judice  ecclesiastico,  et  non  contradixit.  » (Pirrhing, 
intit.  2,  lib.  2 decretalium,  n.  191.) 

Tertio,  etiamsi  causa  sit  mere  profana,  et  permittat  Episco- 
pus, non  possunt  clerici  consentire  in  judicem  saecularem  et 
ipsius  jurisdictionem  prorogare.  Nam  ex  decretali  GrcgoriilX 
non  sufficit  proprii  Episcopi  consensus,  sed  additur,  nisi  sit 

ferstma  «cdetiastica ; qtiibus  profecto  verbis  seecularis  ja<kx 
excluditur,  etiam  in  hypothesi  consentientis  Episcopi.  Atque 
idem  pariter  colligitur  ex  capite  <St  diligenti  (12,  tituli  2, 
Ubii  2 decretalium),  cujus  dispositio  sic  in  titulo  ei  decretali 
prmfixo  contrahitur  : Clericus  non  potest  constituere  sibi  judicem 
laioum,  etiamsi  proprium  juramentum,  et  adversarii  consensus  acce- 
dat. Nec  objiciatur,  posse  saecularem  judicem  ex  delegatione 
Episcopi  mere  temporales  clericorum  causas  cognoscere ; unde 
a pari  idem  poterit  ex  ejusdem  Episcopi  consensu.  Negatnr 
enim  paritas,  nam  laicus  judicans  ex  delegatione  Episcopi, 
non  vi  suae,  sed  vi  ecclesiasticae  potestatis  judicat  ; atvero  in 
altero  casu  judicaret  vi  propriae  potestatis , licet  per  consen- 
sum partium  et  Episcopi  prorogatae ; quod  lex  canonica  prohi- 
bitam voluit.  Item  objici  solent  quidam  canones;  sed  imme- 
rito eos  allegari  vide  probatum  apud  Schmalzgrueber  (in 
tit.  2,  Ubri  2 decret.,  n.  147).  Conclusionem  autem  nostram 
confirmat  communis  doctorum  sententia,  quam  sic  testatur 
Pirrhing(in  titulum  2,  libri  2 decretalium,  n.  194)  : « Clerici 
« ne  quidem  cum  consensu  Episcopi  sui  prorogare  possunt 
« jurisdictionem  judicis  saecularis  seque  illi  subjicere,  in  causa 
n criminali  aut  civili,  sive  mere  spirituah  et  ecclesiastica,  sive 
« temporali.  Ita  glossa  (finalis  in  citatum  caput  Significasti) 
« communiter  recepta.  Rationem  assignat  glossa  citata  : quia 
« sicut  clericus  non  potest  renuntiare  privilegio  fori  concesso 
« in  favorem  totius  Ordinis  clericahs  (capite  Si  diligenti  12, 
« de  foro  competenti),  ita  nec  Episcopus  potest  hoc  privilegium 
« clericorum  minuere,  vel  consentire  ut  clerici  illi  renuntient; 
8 multo  minus  clericos  ad  id  compellere ; sicut  etiam  Episco- 
« pus  non  potest  permittere  aut  consentire,  ut  clericus  ver- 
« beretur,  contra  privilegium  canonis.  » 

Quarto,  « sed  neque  clerici,  sine  consensu  Episcopi  seu  Or- 
8 dinarii  prorogare  possunt  jurisdictionem  Metropolitani, 
« eique  se  subjicere,  ut  constat  ex  capite  1 De  foro  competenti 
8 in  '6 ; ubi  habetur,  quod  Archicpiscopus  vel  officialis  ejus  de 
a causis  subditorum  suffraganei  sui  cognoscere  non  potest  abs- 

« que  licentia  suffi*aganei,  quamvis  utraque  pars  litigantium 
« velit,  et  in  eum  consentiat. » (Pirrhing,  in  tit.  2,  libri  2 
« decret.,  n.  191.) 

Quinto,  a.  imo  neque  ipsi  Episcopi  suffraganei,  sine  licentia 
« Archiepiscopi  seu  mctropolitani  sui,  possunt  prorogare  juris- 
« dictionem  in  alienum  judicem  ecclesiasticum  ; Quia  sicut 
a Episcopus  est  judex  ordinarius  clericorum  sibi  subditorum, 
« ita  etiam  Arcliiepiscopus  suorum  suffraganeorum.  » (Pir- 
rhing , loco  cit. ) Quae  tamen  ultima  verba  intelligenda  sunt 
quoad  ea  pauca  dumtaxat  in  quibus  metropolitanus  jurisdictio- 
nem in  suffraganeos  post  concilium  Tridentinum  conservavit. 
Nam,  ut  notum  est,  valde  restricta  fuit  metropolitana  in 
suffraganeos  jurisdictio. 

7°  i4n  religiosi  exempti  et  Papm  immediate  subjecti,  per  viam 
prorogationis  se  subjicere  jurisdictioni  Ordinariorum  possint.  — 
« Satis  convenit  inter  doctores  hoc  eos  non  posse  sine  con- 
c sensu  Papae,  in  iis  quae  pertinent  ad  jurisdictionem  conten- 
« tiosam...  An  idem  dicendum  in  iis  quae  pertinent  ad  jurisdi- 
« ctionem  voluntariam,  cujusmodi  est  absolutio  a peccatis  et 
« censuris,  dispensatio  in  votis,  juramentis,  irregularitatibus, 
«legibus,  recitatione  breviarii,  jejunii,  etc.,  dissident  inter  se 
« doctores.  » (Schmalzgrucbcr,  in  titulum  2,  libri  2 decreta- 
lium, n.  149.)  Communiorem  sententiam  sequens  citatus  au- 
ctor putat,  in  his  casibus  posse  religiosos  ad  Episcopi  jurisdi- 
ctionem recurrere,  sub  his  tamen  restrictionibus  : Primo,  ut 
facile  adiri  non  possit  Papa  vel  ejus  legatus ; secundo,  ut  su- 
periores Ordinis  potestate  dispensandi  careant ; quia  alioquiu 
ad  bos  et  non  ad  Episcopum  esset  recurrendum;  tertio,  ut 
Prxlatus  religionis  hunc  ad  Episcopalem  jurisdictionem  recur- 
sum permittat.  Sufficit  autem  tacita  ipsius  licentia,  vel  etiam 
aliquoties  pnesumpta,  verbi  gratia,  si  sit  impeditus. 

Ex  iis  autem  quae  de  prorogatione  disseruimus,  satis  poterit 
lector  dignoscere,  utrum  quis  hac  via  jurisdictionem  acquisi- 
verit,  et  competens  quoad  certam  aliquam  causam  (alias  juris- 
dictioni suae  extraneam)  factus  fuerit. 

III.  De  jurisdictione  quce  ex  eompromissione , vel  arbitrorum 
juridica  deputatione  oritur.  — Quando  quis  arbiter  legitime 
constituitur,  potestatem,  qua  antea  carebat,  de  causa  cognos- 
cendi et  pronuntiandi  acquirit.  Quae  potestas,  etsi  jurisdictio 
proprie  dicta  non  sit,  est  tamen  quasi-jurisdictio.  Unde  ad  ple- 
nam discussionem  quaestionis  utrum  quis  sit  judex  competens,  in- 
quirendum etiam  est,  quandonam  quis  tanquam  arbiter  de  causa 
cognoscere  et  pronuntiare  legitime  possit.  Quie  notio  satis 
comparabitur,  si  exponatur,  1 ° quid  et  quotuplex  sit  arbiter  ; 
2°  quaenam  requirantur  conditiones  ad  legitimam  arbitrorum 
constitutionem.  Non  enim  hic  agendum  habemus  de  arbitrorum 
officio,  aut  de  vi  et  effectibus  arbitralis  sententiae;  sed  de 
competentia  tantum  dignoscenda. 

1 ® Quid  et  quotuplex  sit  arbiter.  — Primo,  arbiter  lato  sensu 
dicitur,  qui  ad  aliquod  negotium  aestimandum  et  terminandum 
constitutus  est ; stricto  vero  sensu , idest , quatenus  a judice 
proprie  dicto  contradistinguitur,  definiri  potest,  persona,  sive 
ex  dispositione  juris,  sive  ex  conventione  partium , constituta,  ut 
de  causa  cognoscat  et  sententiam  proferat.  (Vide  Schmalzgrueber, 
in  titulum  42,  libri  1 decretalium,  n.  1.) 

Secundo,  alii  sunt  arbitri  juris  seu  necessarii,  alii  compromis- 
sionis  seu  voluntarii.  Priores  sunt  qui  ex  praescripto  legis, 
principis,  vel  judicis,  constituuntur : posteriores  qui  solo  par- 
tium consensu  assumuntur. 

Tertio,  arbiter  compromissarius,  alius  est  proprie  dictus, 
qui  ad  id  constituitur,  ut  servato  juris  ordine  ac  forma  judicii 
procedat  et  pronuntiet : alius  improprie  dictus  seu  arbitrator, 
qui  ad  hoc  assumitur,  ut  ex  aequo  et  bono,  etiam  non  servata 
judicii,  forma,  litem  componat. 

Quarto,  differt  arbiter  compromissarius  a judice  proprie 
dicto  quoad  ipsam  constitutionem : siquidem  judex  publica  au- 
ctoritate, arbiter  compromissarius  voluntate  partium  consti- 
tuitur : ille  invitus  dari  potest , hic  nonnisi  volens.  — Item 
differt  quoad  potestatem : siquidem  arbitria  sunt  stricti  juris, 
ita  ut  in  iis  observari  debeant  compromissi  fines  ; amplior 
I.  17 

autem  est  judicis , Ordinarii  prssertim , potestas.  — Item 
differt  quoad  sententia  vim  et  efjieatiam  ; nam  ex  sententia  judi- 
cis oritur  actio,  et  exceptio  rei  judicatae  : neutra  datur  ex 
pronuntiatione  arbitri,  sed  poenae  tantum  petitio.  — Item 
differt  quoad  exeeutionem,  siquidem  judex  sententiam  valide  a 
se  latam  exequi  potest : non  autem  potest  arbiter , quia  juris- 
dictione caret,  sed  exeeutio  demandatur  judici  Ordinario 
ipsius  Rei.  Has  et  nonnullas  alias  differentias  vide  ex  jure  Ro- 
mano probatas,  apud  Schmalzgrueber  (in  titulum  42,  libri  2 
decretalium,  n.  2 et  seq.). 

Quinto,  differt  etiam  multipliciter  arbiter  juris  ab  arbitro 
compromissario.  Nam  arbitri  juris  compelli  possunt  ad  munus 
hoc  suscipiendum ; non  autem  arbitri  compromissarii.  Si  ta- 
men arbiter  compromissarius  arbitrium  semel  suscepit,  adim- 
plere illud  tenetur,  nisi  excusetur  ex  incidente  impedimento 
aliquo.  — Item  arbitri  juris  habent  jurisdictionem  quasi  ordi- 
nariam , et  propterea  instar  veri  judicis  partes  citare , testes 
examinare,  et  alia  facere  possunt  ad  caus®  definitionem  neces- 
saria : atvero  arbitri  compromissarii  non  possunt  partes  ad 
comparendum,  nec  testes  ad  testificandum  compellere.  — 
Item,  a sententia  arbitri  juris  appellari  potest,  non  vero  a sen- 
tentia arbitri  compromissarii.  (Vide  Schmalzgrueber,  loco  ci- 
tato.) 

Sexto.  luter  arbitrum  compromissarium  proprie  dictum  et 
arbitratorem,  sex  discrimina  enumerat  laudatus  Schmalzgrue- 
ber (in  titulum  42,  libri  1 decretalium,  n.  4),  qu®  vide  apud 
ipsum,  aliosve  canonistas,  in  ipsorum  commentariis  in  titu- 
lum 42,  libri  primi  decretalium. 

Septimo.  « Arbitri  juris  possunt  constitui  ex  variis  causis  et 
« aliquando  etiam  debent.  Casus  quibus  ex  legis  prmscripto 
« constitui  debent,  sunt  maxime  sequentes : in  causa  suspi- 
« cionis  object®  judici  (capite  Suspicionis  39,  de  Officio  deleg. 
a — Capite  Si  contra  4,  et  capite  Ab  arbitris  1 1 , eodem  titulo, 
«in  6)  : si  diversi  judices  super  revocatione  litterarum 
« apostolicarum  discordent  (capite  Pastoralis  14,  de  Reseri- 

vptis)  : si  Episcopus  cum  clerico  sibi  subjecto  coutro- 
«versiam  habeat  (canone  Clericus  46,  causae  11,  quaest.  1).» 
Haec  Schmalzgrueber,  loco  citato,  n.  5. 

2°  Qucenam  requirantur  conditiones  ut  legitime  arbitri  compro- 
missarii constituantur  et  competentiam  habeant.  — Requiritur 
ut  arbiter  sit  de  iis  qui  possunt  constitui ; ut  compromittentes 
sint  de  iis  qui  possunt  arbitros  constituere  ; et  tandem  ut  causa 
sit  de  iis  quae  arbitrio  terminari  possunt.  Hinc  quaerendum. 

Primo,  quinam  in  arbitros  assumi  possint  ? — Est  regula 
generalis  assumi  posse  omnes  qui  lege  non  prohibentur.  A lege 
autem,  tum  canonica,  tum  Justinianea  inforo  Ecclesiae  recepta, 
prohibiti  reperiuntur  sequentes : pupillus,  furiosus,  surdus  et 
mutus  (lege  Sed  si  9,  ff.  de  Arbitriis).  Minor  20  annis  (lege  Cum 
lege  il,  S.  de  Arbitris).  Excominunicatus  vitandus  (capite  Si 
quem  59,  de  Sentent.  excomm.).  Si  tamen  assumatur  in  arbitrum 
ejusmodi  excommunicatus,  et  ipse  iu  causa  pronuntiaverit, 
probabilius  ipsius  laudum  (1)  tenet,  quia  non  est  actus  jurisdi- 
ctionis, ob  cujus  unius  defectum  acta  a judice  excommunicato 
invalida  sunt  (vide  Suarez,  de  Censuris,  disp.  16,  sect.  1,  n.  6). 
Item  arbitrum  agere  prohibetur  mulier  (in  codice  Justiniani, 
lege  ultima  tituli  de  Arbitris) : excipieudm  tamen  mulieres  qu® 
vel  jure,  vel  consuetudine,  vel  privilegio  jurisdictionem  obti- 
nent, quales  suntregin®,  duciss®,  abbatiss®,  etc.:  tunc  enim 
in  eas  compromitti  potest  (capite  Dilecti  4,  de  Arbitris).  Item 
religiosus  absque  superioris  consensu  arbiter  esse  nequit.  Item 
assumi  nequit  in  arbitrum  laicus  in  causa  spirituaU  (capite  Con- 
tingit 8,  de  Arbitris)-,  nisi  munitus  sit  privilegio  apostolico,  vel 
assumatur  junctim  cum  clerico  (capite  Per  tuas  9,  de  Arbitris). 
Tandem  nullus  in  propria  causa  arbiter  esse  permittitur.  (Vide 
circa  ejusmodi  exclusiones  Schmalzgrueber,  iu  titulum  43, 
libri  1 decretalium.) 

Licet  pr®dicti  in  arbitros  assumi  nequeant,  non  inde  sequi- 
tur eos  omnes  prohiberi  etiam  esse  arbitratores.  Certum  est, 

(I)  Laudum  vocari  solet  sententia  arbitri. 

verbi  gratia,  mulierem  posse  arbitratricem  constitui  (vide 
Schmalzgrueber,  citato  loco,  n.  13);  et  pariter  est  communior 
apud  doctores  sententia,  posse  laicum  in  causa  spirituali  arbi- 
tratorem  agere,  quamvis  arbiter  esse  nequeat. 

An  autem  legitimus  arbiter  censendus  sit  ille,  quem  sibi 
substituisset  arbiter  compromissarius,  negandum  videtur  cum 
Schmalzgrueber  (in  tit.  43,  lib.  1 decret.,  n.  19);  quia  partes, 
nisi  aliter  exprimant,  censentur  consensisse  in  eum  quem  ele- 
gerunt, non  in  alium. 

Secundo.  Quinam  sibi  arbitros  constituere  possint.  — Est 
regula  generalis  eos  omnes  posse  causam  suam  arbitris  diri- 
mendam committere,  qui  rerum  suarum  ita  liberam  admini- 
strationem  habent,  ut  etiam  alienare  eas  possint.  Hanc  regu- 
lam deducunt  communiter  doctores  ex  capite  Cum  tempore  (5, 
tituli  43,  libri  1 decretalium).  Ratio  est,  quia  compromissum 
ad  alienationem  deducit ; unde  qui  alienare  nequit,  nec  habilis 
ad  compromittendum  censendus  est.  Ex  ea  vero  generali  re- 
gula, exclusi  a potestate  arbitros  sibi  constituendi  reperiuntur 
sequentes : 

Pupillus  sine  authoritate  tutoris : minor  curatorem  habens, 
sine  authoritate  curatoris  et  judicis  decreto,  si  agatur  de  rebus 
immobilibus,  aut  quae  his  aequiparantur  : furiosus  et  prodigus ; 
fcemina  in  certis  casibus : filius  familias,  nisi  agatur  de  bonis 
castrensibus  vel  quasi  castrensibus  quorum  independentem  a 
patre  administ rationem  habet : tutores  et  curatores  quoad  res 
quas  sine  solemnitatibus  alienare  nequeunt : procurator  in  ne- 
gotio sibi  commisso,  nisi  in  mandato  specialem  facultatem 
habeat  compromissum  faciendi : religiosus,  etiam  administra- 
tiouem  habens,  sine  licentia  superiorum : parochus  vel  alius 
beneiiciatus,  sine  consensu  Episcopi,  in  praejudicium  Ecclesiae 
vel  beneficii  sui.  Qu®  exclusiones,  quibus  canonici  vel  romani 
juris  textibus  fulciantur,  videri  potest  apud  canouistas,  ubi 
titulum  43,  fibri  1 decretalium,  commentariis  illustrant. 

Specialis  intercedit  difScultas  quoad  Prmlatum  in  causa 
Ecclesi®  su®.  Potest  quidem  compromissum  facere  absque 

consensu  capituli,  si  agatur  de  rebus  mobilibus  non  pretiosis ; 
et  cum  consensu  capituli  de  bonis  etiam  immobilibus,  aut 
mobilibus  pretiosis : atvero  utrum  absque  consensu  capituli  et 
aliis  solemnitalibus  possit  in  arbitros  consentire,  dum  agitur 
de  bonis  immobilibus  aut  mobilibus  pretiosis,  inter  doctores 
controvertitur.  Negativam  sententiam  ut  probabiborem  de- 
fendit Schmalzgruebcr  (in  titulum  43,  libri  1 decretalium, 
n.  8). 

Tertio,  quxnam  causae  arbitrorum  judicio  a partibus  com- 
mitti possint.  — Regula  generalis  est,  posse  compromissum 
fieri  quoad  omnes  causas,  pro  quibus  in  jure  id  non  prohibe- 
tur. Jure  autem  arbitrorum  sententia  dirimi  non  permittuntor 
sequentes  causae  ; 1“  Cavm  criminales,  si  criminaliter  inten- 
tentur (capite  Catisa  9,  de  In  integrum  restitutione;  et  lege  non 
distinguemus  32,  ff.  de  Arbitris).  Ratio  est,  quia  crunina  non 
privato  arbitrio  remittenda,  sed  publica  authoritate  condigne 
sunt  vindicanda.  2”  Causw  matrimoniales  quando  agitur  de 
matrimonii  valore  vel  nullitate  (capite  Causa  9,  de  In  integrum 
restitutione) ; quia  nempe  requirunt  majorem  judicem,  ne  con- 
tingat matrimonia  dissolvi  vel  conciliari  contra  canones. 
3°  Causae  benificiales,  ne  sine  canonica  institutione  aperiatur 
via  ad  beneficia  ecclesiastica,  contra  primam  regulis  juris, 
in  sexto  libro  decretalium  positis , quae  sic  habet  : Beneficium 
ecclesiasticum  non  potest  licite  sine  institutione  canonica  obtineri. 
4®  Causce  exemptionis,  ne  jus  eximentis  per  arbitrorum  senten- 
tiam laedatur  ex  facto  exempti  (capite  Cum  tempore  5,  de  Arbi- 
tris, libri  1 decretalium,  titulo  43).  5°  Causae  decisae  per  sen- 
tentiam indubitatam,  et  quae  in  rem  judicatam  transiit;  quia 
sicut  transactio , ita  compromissum  fieri  debet  de  re  dubia 
(capite  Exposita  11,  tituli  43,  libri  1 decretalium).  6®  Causae 
reiWu/ionis  m mfcgrrwm  (1),  nisi  incidenter  tractentur  (capite 
Causa  9,  de  In  integrum  restitutione).  7®  Causae  communitatum. 


(1)  Restitui  in  integrum  causa  dicitur,  quando  per  officium  judicis  reducitur  in 
eum  statum,  in  quo  erat  antequam  empta  fuisset. 

quffi  nempe  respiciunt  regnum,  civitatem,  aut  aliam  commu- 
nitatem; ne  privatorum  pactionibus  prmjudicium  inferatur 
bono  publico.  8*  Causm  omnes  super  quibus  transigi  ne- 
quit. (Vide  Schmalzgrueber,  in  tit.  43,  libri  1 decretalium, 
n.  16.) 

Nota.  Quomodo  dignoscatur  utrum  competens  sit  arbiter 
juris,  non  est  cur  speciatim  expendatur.  Arbiter  enim  juris  est 
ad  instar  judicis  delegati  quoad  determinatam  aliquam  cau- 
sam , et  eodem  modo  ac  pro  judice  delegato  ipsius  compe- 
tentia dignosci  potest.  Et  ideo  requisitas  conditiones  ut 
arbiter  legitime  constituatur,  ad  arbitros  compromissarios 
restrinximus. 

IV.  De  jurisdictione  seu  competentia  ex  reconventione,  causa 
connexione  et  privilegio  exorta.  — Recensitis  modis  jurisdi- 
ctionem seu  competentiam  extraordinariam  acquirendi , an- 
numerandae sunt  reconventio , causae  connexio , et  privile- 
gium ; de  quibus  remanet  tradenda  quoad  praesentem  scopum 
notio. 

1 . Quid  sit  reconventio,  et  quomodo  per  eam  judex,  alio- 
quin  incompetens , competens  evadat.  — Quando  Reus  co- 
ram judice  conventus,  vicissim  ipse  Actorem  coram  eodem 
judice  convenit,  ejus  actus  reconventio  vocatur.  In  causa  autem 
quam  Reus  sic  reconveniendo  proponit  contra  Actorem,  ipse  fit 
Actor,  et  vice  versa  Actor  Rei  personam  induit.  Unde  si  stri- 
cte servaretur  celebris  regula , Actor  forum  Rei  sequitur, 
qui  reconvenit , non  posset  id  facere  nisi  coram  tribunali  a 
quo  pendet  adversa  pars.  Sed  jure  canonico,  non  minus  quam 
Justinianeo,  cautum  est,  ut  ubi  fit  conventio,  ibi  simul  fieri 
possit  reconventio ; et  judex  qui  jurisdictionem  habet  ad  te^ 
minandam  causam  conventionis,  hoc  ipso  aequalem  habeat  ad  ter- 
minandam simul  causam  reconventionis ; ut  patet  ex  titulo  4, 
de  Mutuis  petitionibus,  libri  2 decretalium.  Et  sic  evenit  ut  ju- 
dex, qui  jurisdictione  in  aliquam  causam  careret,  eam  acquirat 
si  causa  haec  per  modum  reconventionis  coram  ipsius  tribu- 
nali proponatur. 

2.  Quid  sit  causarum  connexio,  seu  continentia,  et  quomodo 
per  eam  judex,  aliunde  incompetens,  competens  evadat.  — 
Connex»  dicuntur  duae  causae,  quando  una  sine  altera  com- 
mode discuti  et  dirimi  nequit ; quod  evenit,  vel  quando  plu- 
res  personae  eadem  causa  involvuntur,  quia,  verbi  gratia, 
cohaeredes  aut  sociae  fuerunt ; vel  quando  causae  decisio  pendet 
a decisione  plurium  quaestionum. 

Regula  generalis  est  causas  connexas  ab  uno  eodemque  ju- 
dice dirimi  debere,  ut  colligitur  e multis  juris  canonici  texti- 
bus, quos  indicatos  vide  apud  Schmalzgrueber  (in  titulum  1 , 
libri  2 decretalium,  n.  72). 

Quisnam  autem  sit  legitimus  judex  quoad  ejusmodi  causas 
connexas,  inter  doctores  controvertitur.  Alii  tenent  adeundum 
illum  qui  est  superior  respectu  omnium  interessc  habentium. 
Contendunt  alii  minime  distinguendum  esse  inter  superiorem, 
inferiorem,  aequalemve  judicem;  sed  ab  eo  judice  terminan- 
dam litem,  qui  jurisdictionem  habens  in  unum  ex  coreis,  cau- 
sam praeoccupavit.  Alii  sic  distingunt  : si  judex  coram  quo  lis 
coepta  est,  competens  sit  respectu  omnium  coreorum  vel  cau- 
sarum connexarum,  coram  eo,  licet  inferiori , causa  finienda 
est;  sin  vero  respectu  alicujus  ex  coreis,  vel  alicujus  ex  causis 
connexis,  incompetens  reperiatur,  adeundus  est  qui  superior 
est  respectu  omnium  causarum  connexarum,  vel  omnium  co- 
reorum. (Vide  Schmalzgrueber,  in  tit.  1,  libri  2 decret., 
n.  74.) 

Generalis  vero  regula  modo  tradita,  causas  nempe  connexas 
ab  uno  eodemque  judice  esse  terminandas,  nonnullis  exce- 
ptionibus obnoxia  est.  Mam  1°  si  actor  causas  connexas  dividat, 
atque  ad  diversos  judices  deferat,  reus  vero  ante  litis  conte- 
stationem non  opponat  exceptionem  mn  dividenda  causce,  acta 
in  diversis  judiciis  valebunt  (vide  Schmalzgrueber,  loco  citato, 
n.  75).  2°  Si  una  ex  causis  connexis  spiritualis  sit,  judex  laicus 
de  temporali  judicans,  non  potest  simul  de  spirituali  cogno- 
scere ; sed  tenetur  eam  ad  judicem  ecclesiasticum  remittere : 

constat  ex  capite  Tmm  (3,  de  Ordine  cognit.).  Sunt  et  alii  non- 
nulli casus,  in  quibus  connexae  causae  dividi  possint,  et  a diver- 
sis judicibus  dirimi,  quos  vide  expositos  apud  Schmalzgrueber 
(citato  loco). 

3.  Aliquando  evenit  ut  certis  personis  concedatur  forum 
privilegiatum.  Vi  scilicet  hujus  privilegii , judex  qui  alioquin 
iu  ejusmodi  personas,  quando  ad  judicium  trahuntur,  juris- 
dictionem non  haberet,  erga  easdem  competentiam  acquirit ; 
et  vice  versa  judex  ordinarius,  qui  seposito  privilegio  fori, 
dictas  personas  judicare  posset,  ob  obtentum  privilegium 
competentiam  amittit.  Ad  dignoscendum  autem  utrum  talis 
judex  in  tali  causa,  competentiam  ob  ejusmodi  privilegium  ac- 
quisiverit  vel  amiserit,  videndus  ipsiusmet  indulti  tenor,  nec 
potest  de  ea  re  tradi  generalis  regula. 


CAPUT  rv. 


QUOMODO  D1GHOSCI  QUEAT  UTRUM  QUIS  COMPETENS  SIT  VI 
ORDINARLE  JURISDICTIONIS. 


Jurisdictio  ordinaria  (id  est,  magistratibus  vel  superioribus 
competens  vi  ipsiusmet,  quo  funguntur,  ofScii  seu  muneris), 
duplicis  generis  est : alia  nempe  territorii  alicujus  terminis 
circumscripta ; alia  vero  ab  omni  territoriali  circumscriptione 
independens.  Jurisdictio,  verbi  gratia.  Episcopi  tripliciter  de- 
terminatur : personis , causis  et  loco ; est  nempe  in  certas 
personas,  in  certas  causas  et  intra  fines  dioeceseos  coarctata. 
Sunt  autem  alii  praelati , quorum  jurisdictio  dupliciter  dum- 
taxat determinatur,  personis  scilicet  et  causis.  Tales  sunt, 
verbi  gratia , generales  ordinum  religiosorum  superiores,  con- 
gregationes Romanae  Cardinalium,  etc.  Hi  nempe  jurisdictio- 
nem habent  per  lotum  mundum ; ad  certas  quidem  personas 

et  certas  causarum  species  restrictam,  sed  non  ad  certum  lo- 
cum sive  territorium. 

Ut  autem  circumlocutiones  devitando  res  expeditius  evol- 
vatur, liceat  mihi  duas  illas  classes  Ordinariorum,  sub  nomine 
territorialium  et  non-territorialium  designare  : ita  nempe  ut 
noQ-tcrritoriales  dicantur  judices,  quorum  jurisdictio  ab  omni 
territorii  bmitationc  libera  est ; territoriales  vero,  qui  intra 
certos  territorii  fines  jus  dicunt.  De  utrisque  autem  resol- 
venda venit  quxstio,  quomodo  dignosci  possit  eorum  in  una- 
quaque causa  competentia. 

ARTICULOS  I. 


Quomodo  dignosci  queat  utrum  aliquis  uon>ierrilorialis  Ordiuarius  competens  sil 
111  aliqua  causa. 


Quando  agitur  de  iis  superioribus  qui  jurisdictionem  ha- 
bent a territoriali  circumscriptione  liberam,  facile  est  digno- 
scere utrum  in  tali  vel  tali  causa  competentes  sint.  Videndum 
nempe  est  utrum  personae,  inter  quas  causa  illa  vertitur,  sint 
de  numero  earum,  in  quas  dicti  superiores  jurisdictionem  vi 
muneris  sui  habent ; et  insuper  utrum  causa  ipsa  sit  de  specie 
earum  quae  corumdem  superiorum  jurisdictioni  fuerunt  sub- 
jectae. Quae  duae  conditiones  si  verificentur,  aderit  competen- 
tia : si  vero  ambae  vel  alterutra  deficient,  et  ipsa  competentia 
deerit. 

Unde  quoad  ejusmodi  judices  evanescit  multiplex  circa 
competentiam  difiBcultas,  quae  oritur  ex  circumstantiis  loci ; 
domicilii  nempe,  et  loci  in  quo  vel  res  sita,  vel  gestus  contra- 
ctus, vel  patratum  delictum  est.  Illae  enim  circumstantiae  com- 
petentiam non  afSciunt,  nisi  quando  judex  intra  fines  alicujus 
territorii  in  jure  dicundo  circumscriptus  est.  Ilinc  quoad  judi- 
ces territoriales  potissimum  instituenda  et  sedulo  expendenda 
venit  de  dignoscenda  competentia  quaestio. 

ARTICULUS  II. 


Qiiomodo  dignosci  qtocat  sn  quis  territorialis  judex  in  aliqua  causa  competens  sit. 


Qnando  ordinaria  (1)  jurisdictio,  non  tantum  ad  certas  per- 
sonas et  certas  causarum  species  restringitur,  sed  insuper 
intra  certi  territorii  fines  coarctatur,  ad  determinandam  com- 
petentiam concurrunt  supra  memorat®  circumstanti®  loci. 
Est  nempe  habenda  ratio,  tum  domicilii  personarum  inter 
quas  causa  vertitur,  tum  loci  in  quo  vel  sita  est  res  de  qua 
contenditur,  vel  peractus  contractus  fuit,  vel  patratum  deli- 
ctum. De  hujusmodi  circumstantiis  loci,  ad  dignoscendam 
competentiam  omnino  attendendis,  in  sequentibus  paragraphia 
disserendum  venit. 


!5  1. 


De  competentia  judicum  territorialium  ratione  domicilii. 


Ut  dignoscatur  an  et  qualiter  judex  aliquis  territorialis  com- 
petens in  aliqua  causa  sit  ratione  domicilii,  sciendum  est  im- 
primis quid  nomine  domicilii  in  jure  intelligendum  veniat: 
tum  qu®nam  sit  variarum  specierum  domicilii  vis,  ad  deter- 
minandum competentem  forum. 

I.  Quid  dicatur  domicilium  relate  ad  competentiam  fori.  — 
Vari®  distinguend®  sunt  domicilii  species,  et  de  singulis  prae- 
mittenda notio,  ut  postea  qu®nam  insit  unicuique  propria  vis 
ad  detcrmiucndam  competentem  forum  facilius  intelligatur. 

1 ° A voce  domus  repetendam  esse  nominis  hujus  originem 
satis  patet.  Cum  nempe  singuli  homines  in  domo  aliqua  de- 

(1)  Idem  currit  quoad  jurisdictionem  delegatam,  quando  et  ipsa  territoriali  cir- 
cumscriptione concluditur.  Unde  quse  in  hoc  articulo  dicimus  de  circumstantiis  loci 
relatire  ad  competentiam  judicis  Ordinarii,  intelligenda  etiam  sunt  de  jurisdictione 
delegata  territorialiter  circumscripta,  prout  supra  jam  monuimus. 

gere  soleant,  nt  domicilium  generatim  diceretnr  locas  in  qno 
qnisqne  commoratur,  usus  loquendi  invexit. 

2“  Duplex  praecipue  distinguitur  domicilium : Origrinis nempe, 
et  habitationis.  Domicilium  originis  dicitur  locus  in  quo  quis  na- 
tus est  ; domicilium  vero  habitationis,  locus  in  qno  quis  degit 
seu  commoratur,  etiamsi  in  eo  natus  non  sit. 

3®  Domicilium  habitationis  subdistinguitur  in  proprie  di- 
ctum , quando  nempe  quis  alicubi  degit  cum  animo  in  perpe- 
tuum ibidem  manendi , si  nihil  avocet  : et  improprie  dictum 
seu  quasi-domiciliwn,  quando  quis  alicubi  degens,  proposuit, 
non  in  perpetuum,  sed  per  notabilem  anni  partem,  aut  diutius, 
ibidem  commorari. 

4®  Iterum  distingui  potest  domicilium  in  verum  et  fictum. 
Domicilium  verum,  est  illud  quod  quis  vera , id  est,  corporali 
praesentia,  alicubi  contrahit.  Fictitium,  est  locus  quem  jus  tan- 
quam  verum  domicilium  assignat  certis  personis,  ob  specialem 
earum  conditionem,  etiamsi  de  facto  in  hujusmodi  loco  non 
commorentur.  Ejusmodi  fictione  juris  factum , ut  olim  omni- 
bus civibus  Bomanis  commune  domicilium  haberetur  Roma,  id 
est.  Sedes  Imperatoris;  ita  ut,  ex  jure  Romano,  quilibet  Romae 
conveniri  posset,  etiam  in  prima  instantia,  quamvis  ibi  nec 
domicilium  haberet,  nec  contraxisset^  nec  deliquisset  : quia 
nempe  in  orbe  romano  qui  sunt,  ex  constitutione  Imperatoris 
Antonini,  cives  Romani  effecti  sunt,  ut  dicitur  lege  In  orbe  (1 7,  ff. 
de  Stat,  hom.)  ; Quae  juris  Romani  dispositio,  an  et  quatenus 
in  jus  canonicum  transierit  quoad  ecclesiasticam  romanam  cu- 
riam, infra  expendimus.  Ex  simili  fictione  juris,  senator  do- 
micilium acquirit  in  urbe  in  cujus  senatum  relatus  est,  ita  di- 
sponente jure  Romano,  lege  Filii  (22,  ff.  ad  municip.)  : Item 
miles  in  loco  ubi  meret,  si  nihil  in  patria  possideat,  lege  Muni- 
ceps (23,  ff.  ad  municip.) : Item  uxor,  ubicumque  ipsa  habitet, 
mariti  domicilium  habere  censetur;  quod  domicilium  juris, 
etiam  defuncto  viro  perseverat,  quandin  in  viduitate  manet ; 
ita  pariter  disponente  Romano  jure  (ultima  lege  tituli  de  Incolis, 
m codice  Justiniani;  et  pluribus  aliis).  Item  monachus  alicui 

monasterio  adscriptus , ibi  domiciUum  habere  censetur , 
etiamsi  forte  actu  praesens  non  sit,  ut  tenent  doctores  com- 
munitur. (Vide  Schmalzgrueber,  in  tit.  2,  libri  2 decretalium, 
n.  14.)  Item  beneficiatus  domicilium  habere  censetur  locum 
beneficii,  etiamsi  ibidem  non  degat;  ita  scilicet  ut  si  beneficium 
residentiam  exigat,  possit  coram  Ordinario  illius  loci  benefi- 
ciatus  conveniri,  tum  in  causis  beneficium  respicientibus,  tum 
etiam  in  aliis  : si  vero  residentiam  non  exigat,  in  causis  dum- 
taxat beneficium  respicientibus.  (Vide  Schmalzgrueber,  ci- 
tato loco).  Item  vagabundis  pro  domicilio  est  quilibet  locus  in 
quo  reperiuntur;  licet  non  commorando,  sed  transeundo  ibi- 
dem existant. 

Qua  de  singulis  domicilii  speciebus  praemissa  magis  obvia 
notione,  expendendum  venit  quomodo  unumquodque  ex  dictis 
domiciliis  contrahatur,  et  quamnam  vim  habeat  ad  compe- 
tentem determinandum  forum. 

II.  Quomodo  contralMtur , et  fori  competentiam  determinet,  do- 
micilium originis.  — Etsi  in  jure  canonico  rarius  ad  originis 
domicilium  attendendum  sit,  cum  fere  nunquam  ab  ejusmodi 
domicilio  superioribus  ecclesiasticis  competentia  accedat, 
praetermitti  tamen  non  oportuit  duplex  proposita  quaestio, 
quippe  quae  ad  illustrandum  totam  de  foro  competenti  mate- 
riam nonnihil  conferat. 

1 * Quomodo  contrahatur  domiciUum  originis.  — Jam  dixi- 
mus originis  domicilium  vocitari  locum,  in  quo  quis  natus  est; 
sed  minus  accurata  est  illa  notio ; quia  locus  in  quo  quis  natus 
est,  nec  solus  nec  semper  constituit  id,  quod  in  jure  domici- 
lium originis  dicitur.  INam  primo  hoc  nomine  venit  in  jure  Ro- 
mano, non  tantum  locus  in  quo  quis  fuit  in  lucem  editus,  sed 
et  locus  in  quo  ipsius  pater,  vel  etiam  ipsius  patemus  avus 
natus  est.  Constat  lege  Assumptio  (6,  if.  ad  municip.),  et  lege 
Filios  (3,  codicis,  de  Municip.  et  origin.),  et  lege  Libertus  (17, 
§ 9,  ff.  ad  municip.).  Ut  tamen  quis  pro  domicilio  originis  ha- 
beat locum  in  quo  patemus  ipsius  avus  natus  est , requiritur 
ut  vivente  adhuc  avo  ortus  vel  saltem  conceptus  fuerit  (vide 

Schmalzgrueber,  intitnlum  2,  libri  2 decretalium,  n.  20).  Ille 
autem  multiplex  modus  originis  domicilium  coutrahendi , in 
jure  Romano  determinatus,  valere  et  iu  jure  canonico  censen- 
dus est ; cum  in  Lsta  re  ab  Ecclesia  non  fuerit  Justinianea  le- 
gislatio correcta.  « Non  tamen,  ait  Pirrhing  (in  tit.  2,  lib.  2 
«decretalium,  n.  10),  sequitur  quis  originem  aliorum  ascen- 
« dentium  seu  parentum  majorum  et  antiquiorum ; alioquin 
« quivis  esset  civis  originarius  Ulius  loci  in  quo  Adam  natus 
<(  est,  quod  esset  absurdum.  Neque  etiam  sequitur  quis  mater- 
« nam  originem , vel  avorum  maternorum  : » nisi  tamen  si 
spurius,  et  patrem  nominare  non  possit  vel  non  audeat ; quia 
is  domicilium  originarium  matris  sequitur.  (Vide  Schmalz- 
grueber  in  tit.  2,  1 ibr  2 decret.,  n.  22.) 

Secundo,  an  quis  domicilium  originis  in  eo  loco  habeat,  in 
quo  ex  matre  istac  transeunte  natus  est,  inter  doctores  con_ 
trovertitur.  Prima  sententia , quae  est  Abbatis,  Barbosae,  Pir- 
rhing, cum  multis  abis , negat ; contendens  nempe  requiri  ut 
in  loco  in  quo  quis  natus  est,  parentes  ejus,  non  transeundo, 
sed  commorando  extiterint.  Secunda  vero  sententia  affirmat, 
nonnullos  juris  Romani  textus  allegans,  et  hanc  addens  ratio- 
nem, quod  aboquin,  qui  Romae  ex  transeuntibus,  et  Viennam 
ad  domiciliumibi  figendum  pergentibus  parentibus  natus  est, 
civis  originarius  Viennae  foret  discendus,  quod  absurdum  est. 
Tertia  cum  Schmalzgrueber,  sic  distinguit  : qui  in  itinere 
natus  est,  vel  ita  natus  est  dum  parentes  ejus  ad  domiciUum 
(a  quo  ad  tempus  exiverant)  redibant , vel  contra  natus  est 
dum  parentes  ejus,  domicilio  priore  deserto,  alibi  domicibum 
constituturi  migrabant ; si  prius,  sic  natus  originarius  non  est 
loci  ubi  natus  est , sed  loci  ubi  domicUium  parentes  habent ; 
si  posterius,  domicUium  originis  ipsi  est  locus  ubi  editus  in 
lucem  est. 

2“  An  et  qualiter  ex  originis  domicilio  oriatur  competentia 
fori?  — « DomicUium  originis  (ait  Huth,  in  tit.  2,  libri  2 de- 
«cret.,  quaest.  3),  hodie  vix  servit,  nisi  de  jure  canonico  ad 
« susceptionem  ordinum  (cap.  3,  de  Tempore  ordinand.,  iu6).» 

Excepta  ergo  illa  de  «acris  ordiaibus  suscipiendis  materia 
(quam  ad  tractatum  de  jure  sacrameutario  remittimus),  tan- 
quam  regula  poni  potest,  reum  conveniendum  non  esse  coram 
judice  domicilii  originis,  sed  coram  judice  domicilii  habitatio- 
nis, vel  coram  judice  domicilii  licti,  a jure  certis  personis 
(verbi  gratia,  uxori,  monachis,  vagabundis,  etc.)  assignati. 
Probatur  primo  textibus  juris  canonici : in  capite  Significavit 
(5,  tituli  29,  libri  3 decretalium)  declaratum  videmus,  quos- 
dam , qui  ex  loco  originis  in  aliam  dioecesim  migraverant,  a 
jurisdictione  Episcoporum  loci  derelicti  non  pendere,  sed  po- 
testati Ordinarii  dioecesis  in  quam  mansionem  transtulerant 
subjici.  Item  in  ultimo  capite  tituli  2,  Ubri  2 decretalium,  ubi 
varii  enumerantur  forum  sortiendi  modi,  de  originis  domicilio 
omnino  siletur.  Probatur  secundo  praxi  ecclesiasticorum  tribu- 
nalium, quam  generalem  testantur  doctores  (vide  Schmalzgrue- 
ber,  in  tit.  2,  libri  2 decretalium,  n.  23).  Probatur  torfio  una- 
nimi cauoiiistatum  consensu,  quem  ibidem  testatur  citatus 
auctor.  Ratio  est,  quia  per  domicilium  habitationis  quis  fit  Or- 
dinario ilbus  loci  vere  et  proprie  subditus;  unde  uon  posset 
simul,  absque  ordinis  perturbatione,  idem  Ordinario  loci  in 
quo  est  domicilium  originis  subjectus  remanere.  Quod  si  quis 
in  ipso  domicilio  origuiis  habeat  et  domicilium  habitationis,  du- 
bium non  est  quin  ibidem  conveniri  possit : atvero  si  trans- 
eundo tantum  in  loco  originis  existat,  an  possit  ibidem  conve- 
niri, non  reperio  apud  canonistas  clare  expressum.  « Per 
« domicUium  originis,  ait  Pirrhing  (in  tit.  2,  libri  2 decret., 

R n.  II),  subjicitur  quis  solum  secundum  quid;  ita  ut  conve- 
R niri  non  possit,  nisi  in  loco  preesens  sit.u  Quae  verba  innuunt 
citari  posse  in  domicilio  originis  qui  ibidem,  etiam  iter  fa- 
ciendo, reperitur.  Aliter  autem  sentire  videtur  Scbmalzgrue- 
ber  dum  ait : r Generaliter  receptum  est,  ut  nemo  iu  loco 
R originis,  sive  in  criminalibus,  sive  inc  ivilibus  conveniatur,  si 
R non  concurrat  domicilium  habitationis.»  (In  tit.  2,  libri  2 de- 
cret., n.  23.) 

III.  Quomodo  contrahatur,  et  fori  competentiam  determinet  do- 

micilvmti  habiiationis proprie  dictum.  — *■  Jam  diximus  domicilium 
habitationis  duplex  distingui:  stricte  sumptum  nempe,  quod 
constituitur  corporali  in  aliquo  loco  praesentia,  cum  animo  ibi- 
dem stabiliter  manendi,  nisi  quid  avocet : et  quasi-domicilium, 
a priori  differens,  eo  quod  ad  ipsum  constituendum  sufSciat 
propositum  manendi  per  notabile  dumtaxat  tempus.  De  domi- 
cilio habitationis  proprie  dicto  hic  agimus.  De  quo  expenden- 
dum venit, 

1 ” Quid  requiratur  et  sufBciat  ad  tale  domicilium  alicubi 
constituendum?  — Primo,  requiritur  simul  animus  stabiliter 
in  eo  loco  permanendi,  et  actualis  habitatio  jam  incepta.  Du- 
plicis hujus  conditionis  necessitatem  communiter  doctores  ad- 
mittunt, et  probant  pluribus  Romani  juris  textibus,  quos  vide 
indicatos  apud  Schmalzgrueber  (in  tit.  2,  libri  2 decretalium, 
n.  9).  Hinc  ut  quis  dictum  domicilium  alicubi  sibi  comparet, 
non  sufficit  ab  ipso  ibi  emptam  esse  domum,  trauslatasve  res 
suas,  cum  proposito  eodem  migrandi  et  in  perpetuum  ibi  com- 
morandi ; sed  insuper  necesse  est  ut  jam  de  facto  ibi  habitare 
coeperit.  Yicissim  non  sufficit  actualis  habitatio,  si  desit  stabi- 
liter commorandi  animus. 

Secundo,  praeter  praedictam  duplicem  conditionem  nulla 
alia  requiritur ; quod  etiam  communiter  doctores  tenent.  Hinc 
non  requiritur  ut  quis  fortunas  suas,  sive  in  totum,  sive  ex 
parte,  in  locum  domicilii  transtulerit : nonnullis  autem  Justi- 
nianei  juris  textibus,  qui  contrarium  innuere  videntur,  quo- 
modo responderi  soleat,  vide  apud  Schmalzgrueber  (in  tit.  2, 
libri  2 decret.,  n.  10).  Pariter  non  requiritur  ut  per  aliquot 
menses  jam  ibi  degerit ; sed  posito  in  perpetuum  commorandi 
animo,  acquirit  domicilium  statim  ac  eo  pervenit.  (Lege  Pupil- 
lus 239,  ff.  de  Verborum  significatione.)  Pariter  non  requiritur 
ut  de  facto  postea  permaneat ; sufficit  enim  perpetuitas  pro- 
posita, quamvis  deinde  propositum  mutari  et  domicilium  alio 
transferri  contingat.  Item  non  requiritur,  sive  in  facto,  sive  in 
proposito,  habitatio  nunquam  interrupta ; sed  etiamsi  identi- 
dem quis  a domicilio  suo  discedat,  modo  ipsi  revertendi  animus 

perseveret,  domicilium  non  amittit ; quia  nempe  hoc  modo  in* 
telligitur  in  ea  materia  habitationis  perpetuitas  seu  stabilitas. 

Unde  cum  in  hac  re  jus  Romanum  Ecclesia  sequatur,  con- 
cludendum est,  de  jure  canonico  ad  comparandum  proprie  di- 
ctum domicilium  requiri  et  sufBcere,  inceptam  habitationem, 
cum  proposito  stabiliter  ibi  permanendi,  nisi  quid  advocet. 

Tertio,  difficultas  oritur,  quando  non  constat,  utrum  quis 
alicubi  existens  habuerit  necne  animum  ibidem  stabiliter  com- 
morandi. Tunc  nempe  quaeritur  unde  colligi  seu  praesumi  de- 
beat hocce  ipsius  propositum,  a quo  pendet  domicilii  veritas. 
« Aliqui  requirunt  decennium,  ob  textum  legis  Nec  ipsi  (2,  co- 
« dicis,  de  Incolis).  Sed  hoc  universaliter  verum  esse  non  po- 
ti test.  Mam  1 °,  si  quis  in  habitationis  locum  totam  familiam, 
K rerumque  et  fortunarum  suarum  summam  transtulerit ; si 
«beneficio  ecclesiastico,  personalem  residentiam  exigenti, 
« deservire  coeperit;  si  aliae  conjecturae  concurrant,  quae  ani- 
« mum  figendi  domicilium  satis  declarant , domicilium  con- 
R tractum,  etiam  ex  habitatione  temporis  brevioris,  praesumitur. 
« Contra  autem  2“,  neque  ex  habitione  quae  decennio  diutur- 
« nior  fuerit  domicilium  constitutum  recte  praesumitur,  si  ha- 
« bitationis  causa  temporanea  solum  fuerit,  exempli  gratia, 
« studiorum,  famulatus,  negotii,  vel  praefecturae  solum  tempo- 
« raneae...  Ex  quo  patet,  in  hac  re  plurimum  tribuendum  esse 
« prudentiae  et  arbitrio  judicis ; qui  proinde  ut  recte  ferat  ju- 
« dicium , accurate  considerare  debebit  circumstantias  loci, 
« personarum , et  vel  maxime  causarum  diuturnioris  commo- 
ti rationis  in  loco.  » (Schmalzgrueber,  in  tit.  2,  libri  2 decret., 
n.  11.)  Enumerat  postea  ibidem  citatus  auctor  praecipuas  cir- 
cumstantias, ex  quibus  merito  praesumi  possit  stabiliter  com- 
morandi animus. 

Quarto,  « potest  quis  in  duobus  vel  pluribus  locis  simul  ha- 
(I  bere  domicilium,  ad  eum  effectum  ut  utrobique  subditus 
« censeatur  et  conveniri  possit  (lege  Labeo  5,  et  lege  Assm- 
«ptio  6,  ff.  admunicip.)  : Yelutisiin  duobus  aut  pluribus  locis 
« aeqne  instructus  sit  ad  habitandum,  nec  minus  in  uno  loco 

« quam  in  alio  moretur;  sed  magnam'anni  partem,  adeoque 
« ferme  aequaliter  in  utroque  loco,  habitare  soleat  ; tunc  enini 
H censebitur  in  utroque  loco,  vel  in  omnibus  Ulis  domiciUum 
«habere.  » (Pirrhihg,  in  tit.  2,  bbri  2 decret.,  n.  13.) 

2“  Quomodo  ex  domicilio  habitationis  proprie  dicto  deter- 
minatus remaneat  forus  seu  judex  competens.  — « Vis  do- 
« micilii  habitationis  generalis  est,  ut  ratione  illius  sortiatur 
M quis  forum  quoad  universam  jurisdictionem,  tam  contentio- 
« sam,  quam  voluntariam;  est  enim  generalis  et  praecipua  ju- 
« risdictionis  causa ; ita  ut  soli  illi  qui  domicilium  alicubi  ha- 
« bent  et  incolae  sunt,  proprie  ac  simpliciter  sint  subditi.  Hinc 
«cum  omnibus  aliis  foris  concurrit,  imo  iis  potentius  est..., 

« excepto  foro  rei  sitae,  de  quo  infra.  Ita  communis  doctorum 
«sententia.  » (Schmalzgrueber,  in  tit.  2,  libri 2 decretalium, 
n.  15.) 

« Per  forum  domicilii,  quod  contrahitur  ratione  habitatio- 
« nis  permanentis,  fit  quis  absolute  subditus  judici  seu  magi- 
« stratui  loci,  tam  in  causis  civUibus  quam  criminaUbus. . . Quare 
«judex  domicilii  cognoscere,  et  subditus  ratione  illius  apud 
« eumdem  conveniri  potest ; non  tantum  de  contractibus  aut 
« delictis  in  loco  domicilii,  sed  etiam  alibi,  sive  extra  territo- 
« rium  illius,  celebratis  aut  commissis,  vel  de  re  alibi  sita;  ut  do- 
«cet  Abbas  (in  tit.  2,  libri  2 decret.,  n.  38),  ubi  ait,  forum 
«domicilii  esse  forum  ordinarium  et  generale  quoad  omnia; 
« adeo  ut  (juis  sortiatur  forum  in  loco  domicilii,  sive  ibi  repe- 
« riatur  et  existat,  sive  non.  Idque  sumitur  ex  lege  1 , c.  Ubi 
« de  crimine  agi  oporteat;  ubi  dicitur  quod  rei  criminum  pos- 
« sunt  coerceri  ubi  delicta  commissa  vel  inchoata  sunt,  et  ubi 
<< reperiuntur  habere  domicilium...  Quamobrem,  licet  judex 
« domicilii  non  possit  subditum  absentem,  extra  territorium 
« suum  capere  (cum  iste  sit  actus  judicialis  per  quem  aliena 
(«jurisdictio  violaretur),  potest  tamen  eumdem  per  nuntium  > 
« vel  litteras  citare ; quamvis  enim  eam  citationem  nuntius 
« foris  exequatur  et  intimet  reo,  h®c  tamen  intiinalio  nuntii 
« non  est  actus  judicialis,  et  ideo  etiam  in  territorio  alienO' 
1.  1« 

«fleri  potest.  Quin  imo  etiamsi  subditus  ratione  domicilii, 
« extra  territorium  delinquat,  judex  domicilii  punire  eum  po- 
«test,  et  contumaciter  absentem  excommunicare.  Nam  cum 
« excommunicatio  invisibiliter  liget  animam,  ejus  executio  fit 
« sine  strepitu  judiciario,  adcoque  per  eam  alienum  territorium 
« non  violatur.  Idque  extenditur,  quod  non  tantum  ad  instan- 
« tiam  vel  accusationem  partis  offensae,  sed  etiam  ex  officio 
« inquirere,  procedere,  et  alibi  seu  extra  territorinm  delin- 
« quentem  subditum  punire  potest  judex  domicilii,  si  a judice 
« loci  commissi  delicti  non  sit  praeventus,  ut  ex  communiori 
« sententia  doctorum  tradit  Covarruvias.»  (Pirrhing,  in  tit.  2, 
1.  2 decret.,  n.  14.)  Judex  tamen  domicilii  non  potest  subdito 
suo  poenam  corporalem  extra  territorium  infligere,  ut  constat 
capite  ultimo  de  Jvrisd.  omn.  judic. 

Ea  est  ergo  regulariter  vis  domicilii  habitationis,  ut  inter  va- 
rios judices  (qui  aliunde,  attenta  specie  causae  et  personarum 
inter  quas  vertitur , jurisdictione  non  carent)  ille  semper  sit 
competens,  intra  cujus  territorium  reus  domicilium  ejusmodi 
habet.  Unde  quamvis  competens  etiam  esse  aliquoties  possit 
judex  loci  in  quo  factus  contractus,  vel  patratum  delictum 
fuit,  vel  sita  est  res  de  qua  bs  movetur  (ut  modo  videbimus), 
hoc  tamen  non  impedit  quin  simnl  et  cumulative  tunc  compe- 
tens sit  judex  domicilii,  et  coram  ipso  reum  convenire  possit 
actor,  si  malit. 

Praedictum  autem  effectum  producit  vis  domicilii  habitatio- 
nis proprie  dicti , etiamsi  reus  in  loco  domicilii  sni  iion  exi- 
stat : potest  enim  citari  absens,  et,  si  contumaciter  non  com- 
parcat, immissio  in  bona  ejusdem  fieri  (ut  constat  ex  capite 
Causam,  de  Dolo  et  contumacia),  et  sententia  pronuntiari. 
« Batio  est,  ait  Schmalzgrueber  (in  tit.  2,  lib.  2 decret., 

« n.  15),  quia  per  forum  domicilii  fit  quis  absolute  subditus 
« judici  seu  magistratui  loci,  et  talis  manet  quocumque  in 
« loco  existat,  nisi  mutaverit  domiefiium.  » 

Excipitur  tamen  a prmdicta  generali  regula  : 1"  Uxor  et 
vidua,  quaj  convenienda  est  in  loco  domicilii  maritalis,  ubi- 

cumque  ipsa  habitet.  Constat  ex  loge  Justinianca  Filii  (22,  IF. 
ad  municip.),  in  jure  canonico  (utpote  in  hoc  non  contrario) 
vim  obtinente.  2”  Haeres,  si  conveniatur  ex  persona  defuncti, 
et  per  defunctum  ipsum  judicium  fuerit  jam  inceptum  : tunc 
enim  liaeres  conveniendus  est  in  eo  loco  ubi  defunctus  con- 
ventus est,  etiamsi  ipse  jurisdictioni  loci  illius  subjectus  non 
sit.  Constat  ex  lege  Justinianea  Is  qui  Ro)tm  (34,  ff.  de 
Judic.). 

IV.  Quomodo  constituatur,  et  fori  competentiam  determinet, 
quasi-domicilium.  — Frequenter  contingit  ut  in  aliquo  loco 
degentes,  domicdium  proprie  dictum  ibi  non  acquirant,  sed 
dumtaxat  quasi-domicilium.  De  qua  domicilii  specie  quaestio 
pariter  occurrit,  quomodo  comparetur , et  quosnam  effectus 
quoad  fori  competentiam  secum  trahat. 

1.  Quomodo  comparetur  quasi-domicilium.  — « Quasi- 
« domicilium  sortitur  aliquis  in  loco  illo,  iu  quo  animo,  non 
« perpetuo , sed  per  anuum,  vel  majorem,  vel  saltem  notabi- 
«lem  anni  partem,  commorandi  degit.  Tale  habent  iu  acade- 
« micis  studiosi,  in  loco  legationis  legati,  in  oppidis  famuU  et 
« ancillae,  in  civitatibus  negotiatores  si  oiEcinam  aut  tabernam 
ti  ibidem  constituerunt  vel  conduxerunt,  animo  per  notabilem 
« amii  partem  ibi  commorandi.  » (Schmalzgrueber,  in  tit.  2 
decret.,  n.  16.) 

2.  Quaenam  sit  quasi-domicilii  vis  ad  determinandum  com- 
petentem forum.  — Primo,  « effectus  quasi-domicilii  est, 
« quod  hoc  habentes,  quandiu  ibidem  existunt,  teneantur  le- 
ti gibus,  statutis  et  consuetudinibus  illius  loci ; id  enim  bonum 
It  publicum  loci  cujuscumque  exigit,  ne  alias  ordo,  quies  et 
« partium  consonantia  tollatur,  u (Schmalzgrueber,  loco  ci- 
tato.) 

Secundo,  « acquirunt  jus  parochiae  ct  subditi  ei  fiunt  in 
i>  foro  externo ; ita  ut  sacramenta  non  solum  poenitentiae,  sed 
« etiam  omnia  alia  recipere  possint  ab  Episcopo  vel  parocho 
« illius  loci,  excepto  sacramento  ordinis  : neque  opus  est  li- 
« centia  tacita  vel  expressa  parochi  vel  Episcopi  domicilii...; 

« estque  hoc  verum,  etiamsi  parochia  domicilii  facile  adiri  piss- 
« sit,  ut  praxis  universalis  observat. 

Tertio,  « iidem  iu  loco  quasi-domicilii  probabilius  possunt 
« dispensari  in  votis  et  juramentis,  jungi  matrimonio,  habere 
« sepulturam...  Et  ratio  est,  quia  quamdiu  in  tali  loco  moran- 
« tur,  vere  sunt  parochiani  illius  loci,  et  consequenter  favori- 
« bus  ct  juribus  parocbianorum  loci  ejusdem  gaudent.  » 
(Schmalzgrueber,  loco  cit.) 

Quarto,  certum  est  eum  qui  habet  alicubi  quasi-domicUium, 
posse  ibidem  conveniri  ratione  contractuum  celebratorum, 
vel  delictorum  commissorum,  in  quasi-domicilii  loco,  a Batio 
« patens  est,  quia  actus  in  quasi-domicilio  gesti,  vel  sunt  liciti, 
« vel  illiciti  : si  prius , tribuunt  forum  ratione  contractus  vel 
« quasi-coutractus  : si  posterius,  forum  delicti  operantur.  » 
(Schmalzgrueber,  in  tit.  2,  libri  2 decret.,  n.  17.) 

Quinto,  quoad  actus  gestos  alibi,  au  possit  quis  conveniri  in 
quasi-domicilii  loco,  controvertitur.  Alii  negant;  quia  textus 
juris  Romani,  qui  facultatem  dant  conveniendi  Reum  in  loco 
ipsius  domicilii,  quoad  actus  ejus  alibi  gestos , de  domicilio 
proprie  dicto  loquuntur,  nec  debent  ad  quasi -domicilium 
extendi ; item,  quia  aboquin  non  esset  discrimen  domicilium 
inter  et  quasi-domicilium , nisi  in  hoc  quod  illud  esset  ex  se 
perpetuum,  hoc  temporaneum ; quod  dici  nequaquam  potest. 

« Sed  retinenda  est  affirmativa  sententia  (ait  Schmalzgrueber, 
«in  tit.  2,  lib.  2 decret.,  n.  17);  quia  talis  subjicitur  jurisdi- 
« ctioni  fori  interni  in  loco  ubi  quasi-domicilium  habet  : fru- 
« stra  autem  plus  requiritur  ut  subjiciatur  jurisdictioni  fori 
o externi ; quod  si  autem  jurisdictionem  fori  externi  judci 
« loci  illius  in  eum  habet,  cognoscere  etiam  de  actibus  ejus- 
« dem  ubicumque  gestis  potest.  Confirmatur  : quia  per  se 
« videtur  absurdum  esse,  ut  quis  diu  moretur  in  loco,  et  in 
« eo  respondere  non  teneatur,  prajsertim  cum  (ut  dictum  est) 

« legibus,  statutis  et  consuetudinibus  loci  in  quo  degunt,  hu- 
«jusmodi  incolae  et  ipsi  teneantur.  » Negat  citatus  auctor 
juris  textus,  a sententia  opposita  allegatos,  non  posse  ad 

qaasi-domicilium  extendi.  Ad  rationem  autem  ab  ejusdem 
sententiae  patronis  additam,  et  supra  relatam,  respondet : suffi- 
ciens remanere  discrimen  domicilium  inter  et  quasi-domici- 
linm ; cum  illud  faciat  civem  in  ordine  ad  onera  et  munera 
publica,  quem  effectum  non  operatur  quasi-domicilium. 

V.  Quomodo  constituantur  et  fori  competentiam  determinent  ea 
domicilia  qua  fictitia  vocavimus.  — Sub  initium  hujus  paragra- 
phi  diximus,  a jure  certis  personis  certum  locum  pro  domicilio 
assignari,  etsi  in  eo  vel  nullatenus  commorentur,  vel  non  eo 
modo  qui  proprie  dictum  habitationis  domicilium  constituit. 
Vult  nempe  lex,  ut  quoad  tales  personas  ejusmodi  assignatus 
locus  eosdem  effectus  trahat,  ac  si  foret  earum  proprie  dictum 
habitationis  domicilium.  De  hujusmodi  lictitiis  domiciliis  relate 
ad  competentiam  fori,  nunc  est  breviter  disserendum. 

r De  domicilio  fictitio  uxoris  et  viduae.  — « Uxor...  do- 
« micilium  et  forum  mariti  sortitur,  ubicumque  ipsa  habitet; 
« idque  etiam  defuncto  marito  retinet  quamdiu  in  viduitate 
« permanserit  (lege  finali,  c.  de  Incolis;  — lege  finali,  ff.  ad 
« municip.;  — lege  unica,  c.  de  Mulier.)  Proceditque  hoc 
« quoad  omnia ; ita  ut  fiat  vere  civis  ejus  urbis  cujus  est  vir.  >■ 
Ita  Schmaizgrueber  ( in  tit.  2,  libri  2 decret.,  n.  14).  Ex  qua 
juris  Bomani  dispositione  (utpote  quae  in  jure  etiam  canonico 
valere  aestimenda  sit),  sequitur  uxorem  vel  viduam,  etsi  alibi 
commoretur,  remanere  tamen  subjectam  jurisdictioni  Episco- 
pi, in  cujus  dimeesi  extat  mariti  domicilium.  Hoc  tamen  non 
impedit  quin  eadem,  si  alibi  commoretur  cum  proposito  in 
perpetuum  vel  per  notabilem  anni  partem  remanendi,  ibi  etiam 
domicilium  vel  quasi-domicilium  acquirat  : Quo  casu  iis  per- 
sonis annumeranda  erit  quae  duplex  habent  domicilium,  et 
ratione  utriusque  duplici  Ordinario  subsunt ; ita  ut  inter  duos 
illos  Ordinarios  locus  sit  praeventioni.  Ex  quo  sequitur,  verbi 
gratia,  viduam  ad  alteras  nuptias  convolantem,  posse  matri- 
monio conjungi  ab  Ordinario  domicilii  mariti  defuncti,  quam- 
vis in  aUa  dioecesi  domicilium  ipsa  sibi  acquisiverit. 

2“  De  domicilio  ficto  religiosorum.  — -Eat  communis  docto- 

rmn  sententia,  religiosum  quemlibet  domicilium  habere  in  loco 
monasterii  cui  ad  scriptus  est;  ac  perseverare  ejusmodi  domi- 
eibum,  quandiu  voluntate  superiorum  ad  aliud  monasterium 
non  transfertur.  (Vide  Schmalzgrueber,  intit.  2, 1.  2 decret., 
n.  14.)  Tale  autem  domicibum  non  potest  a religioso  acquiri 
vi  voluntatis  propri®  in  eo  permanendi  in  perpetuum  vel  per 
notabilem  anni  partem ; cum  religiosus  non  sit  juris  sui,  nec 
penes  ipsius  arbitrium  stet  plus  miuusve  alicubi  commorari; 
sed  possit,  altero  etiam  post  adventum  suum  die,  alio  mitti. 
Hinc  non  potest  verum  domicilium  habitationis  acquirere,  sed 
fictilium  dumtaxat;  id  est,  ex  dispositione  legis,  qu®  vult  ipsi 
tanquam  verum  domicilium  esse  monasterium  cui  adseriptus 
fuit. 

3°  De  domicilio  ficto  militum.  — Item  militibus  tanquam 
domicilium  esse  locum  ubi  merent,  voluit  lex  Justinianeaitfu- 
niceps  (23,  ff.  ad  municip.),  in  jure  canonico  recepta.  Et  me- 
rito quidem  : nam  si  miles  non  posset  conveniri  ubi  meret, 
nullibi  posset  in  judicium  vocari;  quia  cum  facultatem  non  ha- 
beat militiam  relinquendi  et  alio  se  transferendi,  nullibi  posset 
citatus  respondere.  Hinc  concludendum  est  militem  Episcopo 
loci  in  quo  meret  subjici,  tum  quoad  contentiosam,  tum  quoad 
voluntariam  jurisdictionem  ecclesiasticam. 

4®  De  domicilio  ficto  vagorum.  — « Vagi  qui  nuUibi  sta- 
« bilem  sedem  aut  domicilium  habent...,  ubique  forum  sor- 
« tiuntur;  et  domicilium  habere  censentur  ac  dicuntur,  ubi 
« inveniuntur;  ita  ut  ibi  conveniri  possint,  etiam  ratione  con- 
(( tractus  alibi  initi,  ac  puniri  propter  delicta  aUbi  commissa,  s 
Ita  Pirrhing  (in  tit.  2,  lib.  2 decret.,  n.  15),  cum  communi 
doctorum  sententia. 

5°  De  domicUio  ficto  clericorum  ratione  beneficii.  — Ckm- 
tingere  potest  ut  clericus  in  loco  beneficii  sui  non  commore- 
tur; tum  quod  beneficium  residentia  ra  non  exigat,  tum  quod 
dispensationem  a residentia  obtinuerit.  Nihilominus  tunc  bene- 
ficii locus  est  ipsi  tanquam  domicilium,  et  domicilii  effectus 
producit;  ita  scilicet,  ut,  si  beneficium  residentiam  exigat, 

possit  boneficiatns  apud  Ordinarium  loci,  in  quo  extat  benefi- 
cium, conveniri,  non  tantum  in  causis  beneficium  respicienti- 
bus, sed  etiam  in  aliis;  quia  ratione  beneficii  residentiam 
exigentis,  clericus  evadit  verus  et  proprius  Episcopi  loci  illius 
subditus,  etiamsi  ibidem  de  facto  non  resideat.  Et  hoc  verum 
remanet  quoad  singula  hujusmodi  beneficia,  si  plura  in  diver- 
sis dioecesibus  ex  dispensatione  pontificia  simul  possideat.  Sin 
autem  beneficium  ex  iis  sit  quae  residentiam  non  postulant, 
beneficiatus  ab  Episcopo  loci  beneficii  dependet  dumtaxat 
quoad  causas  beneficium  respicientes.  Quae  communis  canoni- 
starum  et  theologorum  doctrina,  omnino  pro  regula  ecclesia- 
stica tenenda  est.  (Vide  Pirrhing,  in  tit.  2,  lib.  2 decret., 
n.  16;  et  Schmalzgrueber,  eodem,  n.  14.) 

6°  De  domicilio  ficto  quod  quisque  Romae  habere  cen- 
setur, quando  ibi  praesens  est.  — Primo , certum  est  posse 
quemlibet  clericum  statim  ac  Romae  praesens  est,  ibidem  conve- 
niri, quamvis  Romae  domicilium  aut  quasi  domicilium  nondum 
acquisiverit,  nec  ibi  delictum  patraverit,  aut  contractum  pe- 
regerit, nec  Romae  sita  sit  res  pro  qua  convenitur.  Constat 
.capite  Licet  (20,  tituli  2,  libri  2 decretalium),  cui  haec  rubrica 
praefigitur  ; quisque  clericus  potest  in  curia  Romana  conveniri, 
licet  alias  speci fiae  forum  ibi  non  sortiatur  : habet  tamen  ex  causa 
jus  revocandi  domum.  In  decretali  autem  ipsa  sic  declaravit 
Gregorius  IX  : Licet  ratione  delicti,  seu  contractus,  aut  domicilii, 
sive  rei  de  qua  contra  possessorem  causa  movetur  [quibus  forum 
regulariter  quis  sortitur).  Episcopus  vester  apud  Sedem  Apostoli- 
eam  conventus  non  fuerit : quia  tamen  omnium  ecclesiarum  mater 
est  eadem  et  magistra,  rite  compelli  potuit  ut  ibi  suis  adversariis 
responderet : nisi  pro  alia  justa  et  necessaria  causa  venisset;  quam 
ii  tuna  allegasset,  jus  revocandi  domum  salvum  fuisset  eidem.  Ex 
quo  textu  arguunt  communiter  doctores,  posse  clericum 
Romae  existentem  ibidem  conveniri,  perinde  ac  si  domicilium 
Romae  haberet ; ita  nempe  ut  forum  curiae  Romanae  declinare 
non  possit,  sub  praetextu  quod  Romae  domicilium  non  habeat, 
Qee  ibi  deliquerit,  nec  contractum  gesserit,  nec  ibidem  sita 

sit  res  de  qua  lis  movetur.  (Vide  Pirrhing , in  tit.  2,  lib.  2 
decrct.,  n.  6;  Perraris,  verbo  Forus,  n.  31.)  Ratio  cur  clericus 
Bomx  praesens  possit  ibi  tanquam  coram  Ordinario  domicilii 
conveniri,  est,  quia  Papa,  cui  totus  mundus  territorium  est, 
jurisdictionem  ex  domicilio  ortam  habet  cumulative  cum  sin- 
gulis Episcopis  in  quoslibet  ipsorum  subditos.  Simile  quid 
olim  extitit  in  Romana  republica  : omnes  scilicet  ad  Romanum 
imperium  pertinentes,  si  Romae  praesentes  forent,  poterant  ibi- 
dem conveniri,  eo  quoad  Roma  communis  omnium  patria  et 
civitas  censeretur  (lege  Roma  33,  ff.  ad  municip.). 

Secundo,  quamvis  clericus  Romae  praesens  et  ibi  conventus, 
curiae  Romanae  forum  declinare  nequeat,  potest  tamen  causam 
domum  avocare  (idest,  obtinere  ut  sibi  liceat  in  suam  dioecesim 
reverti,  et  ibi  adversariis  coram  Ordinario  suo  respondere), 
si  objiciat,  se  domi  fore  magis  ac  respondendum  instructum. 
Est  etiam  communis  doctorum  sententia  ; quae  caeteroqoin 
aperte  sequitur  ex  ultimis  verbis  supra  citatae  decretalis  Gre- 
gorii  IX.  Facultas  autem  causam  domum  avocandi  multum 
differt  a facultate  forum  declinandi : nam  prior  a lege  concedi 
potest  justa  de  causa,  etiam  posito  quod  forum  sit  compe-. 
tens  : posterior  vero  fori  incompetentiam  supponit. 

Tertio,  ut  clericus,  praedictam  rationem  exponendo,  possit 
causam  domum  avocare , necesse  est  ut  Romam  venerit  ex 
causa  necessaria;  verbi  gratia  ut  venerit  tanquam  legatus,  vel 
eo  vocatus,  vel  ad  ferendum  testimonium,  etc.  Unde  si  Romam 
venerit  voluntarie,  idest,  absque  ulla  necessitate  vel  quasi- 
necessitate,  praedicta  facultate  causam  domum  advocandi  ca- 
rebit:  sequitur  ex  ipso  citatae  decretalis  textu,  ubi  habetur, 
nisi  pro  justa  et  necessaria  causa  venisset. 

Quarto,  an  in  praedicto  casu,  non  tantum  clerici,  sed  et  laici 
in  causis  spiritualibus  in  curia  Romana  conveniri  possint?  — 
« Respondeo  : possunt  in  his  aeque  ac  clerici,  si  ibidem  repe- 
n riantur,  nec  causam  domum  revocandi  habeant...  Ratio  est, 
« quia  Summus  Pontifex  in  causis  spiritualibus  aeque  laicos  ac 
« clericos  sibi  obstrictas  tenet.  Ergo  sicut  in  causis  clericorum 

« quibusvis,  ita  ia  causis  laicorum  spiritualibus  cuiia  Bomana, 

« tanquam  Ordinarium  Summi  Pontificis  tribunal , in  prima 
« instantia  judicare  potest.  Dixi  autem,  si  ibidem  reperianiur  : 
« quod  benignitati  Sedis  ApostoliciB  tribuendum  est ; quae  licet 
« etiam  de  absentium  causis  in  prima  instantia  cognoscere 
« possit,  non  tamen  vult  et  solet,  nisi  ibidem  reperiantur ; ne 
« fideles  nimium  graventur  si  in  locum  adeo  dissitum  judicii 
« subeundi  causa  couferre  se  tenerentur.  Accedit , quia  sic 
«magis  conservatur  consistoriis  inferioribus  sua  authoritas, 
« et  cavetur  ne  pontificia  dicasteria  litium  multitudine  ob- 
0 ruantur.  » ( Schmalzgrueber,  in  tit.  2,  lib.  2 decretabum, 
n.  28.) 

Quinto,  exposita  juris  dispositio,  in  citata  decretali  Licet  con- 
tenta, nullatenus  sublata  censenda  est  per  decretum  Triden- 
tini  concilii  (sess.  24,  c.  20,  de  Ref.),  in  quo  sic  statuitur : 
Causce  omnes  ad  forum  ecclesiasticum  quomodolibet  pertinentes, 
etiamsi  beneficiales  sint,  in  prima  instantia  coram  Ordinariis  lo- 
corum dumtaxat  cognoscantur ; atque  omnino  saltem  infra  bien- 
nium a die  motce  litis  terminentur.  « Sub  illis  enim  verbis  co- 
« ram  Ordinariis  locorum  dumtaxat  cognoscantur,  non  solum  (ut 
« optime  respondet  Fagnanus,  in  citatum  caput  Licet,  n.  25) 
« comprehenditur  Ordinarius  loci  domicilii , sed  etiam  Ordi- 
M narius  cujusque  loci,  ubi  quis  ex  juris  praescripto  forum  sor- 
« titur,  sive  id  contingat  ratione  originis , vel  beneficii , sive 
« ratione  delicti,  contractus,  vel  rei  litigiosae.  Et  consequen- 
« ter  comprehenditur  etiam  Ordinarius  loci  Romanae  curiae, 
« cum  in  ea  quilibet  non  solum  clericus , sed  etiam  laicus  in 
« causis  ecclesiasticis  et  spiritualibus  forum  sortiatur , et 
«Papa  sit  Ordinarius  singulorum.  » (Ferraris,  verbo  Forus, 
n.  32.) 

Sexto,  an  simul  verum  sit  eum  qui  Bomae  praesens  est  non 
posse,  si  velit  nisi  in  curia  Bomana  conveniri?  — Ostendimus 
eum  posse  quidem  ibi  conveniri : nunc  vero  expendendus  ve- 
nit casus  inversus  : an  scilicet  existens  Romae,  si  conveniatur 
a partibus  coram  loci  Ordinario,  possit  opponere  declina to- 

riam  fori,  et  petere  ut  causa  ad  curiam  Bomanam  remit- 
tatur. 

Nisi  de  hac  re  extaret  specialis  dispositio  Pontificia,  modo 
exponenda,  clarum  esset  de  jure  communi  posse  quemlibet, 
etsi  Romae  praesentem,  conveniri  etiam  extra  Romanam  curiam 
coram  ipsius  Ordinario : « Quia  cum  utrobique  forum  sortiatur, 
« est  in  optione  actoris  eum  convenire  in  quo  maluerit  foro. 
« Et  quidem  coram  Ordinario  domicilii  conveniri  potest  indi- 
« stincte,  licet  sit  absens,  etiam  pro  contractibus  aUbi  gestis, 
« vel  delictis  abbi  perpetratis : et  est  communis  opinio.»  (Fa- 
guanus,  in  caput  Licet  20,  tituli  2,  libri  2 decretalium,  n.  40.) 

Sed  intervenit  de  hac  ipsa  materia  lex  ecclesiastica,  quae 
constitutio  Eugeniana  vocari  solet,  in  qua  sic  decrevit  Euge- 
nius  rV  : a Divina  in  eminenti  Sedis  Apostolicae  specula  dispo- 
« uente  clementia  constituti,  ad  ea  libenter  intendimus,  per 
<(  quae  officiales  praedictae  Sedis  obsequiis  ejus  (ad  quam  veluti 
« fidebum  omnium  matrem,  pro  animarum  salute  quaerenda, 
« et  justitia  prosequenda,  de  diversis  mundi  partibus  confluit 
« multitudo)  tutius  et  quietius  se  promptiores  valeant  exhir 
« bere  : hinc  est  quod  nos  ex  certis  rationabilibus  causis  moti, 
« etiam  nonnuUorum  praedecessorum  nostrorum  vestigiis  in- 
« haerentes,  districtius  inhibemus  locorum  ordinariis. . . , ne  coa- 
« tra  officiales  praefatos,  quocumque  nomine  nuncupentur,  in 
« nostris  et  dictae  Sedis  obsequtis  nunc  et  pro  tempore  exi- 
M stentes,  necnon  quoscumque  alios  pro  suis  et  eorum  causis 
« vel  negotiis  prosequendis  ad  sedem  praedictam  venientes,  ac 
« in  ea  (durante  negotiorum  et  causarum  hujusmodi  prosecu- 
u tione)  moram  trahentes,  et  recedentes  ab  eadem,  procedere, 
« aut  in  eos  excommunicationis,  suspensionis  vel  interdicti, 
« aut  privationis  officiorum  aut  beneficiorum,  seu  quamvis 
«abam  sententiam  promulgare  praesumant.»  (Gap.  Divina  Z, 
tituli  7,  libri  5,  extravagantium  communium.) 

Post  latum  illud  decretum,  jam  non  potuerunt  extra  curiam 
Romanam  conveniri  officiales  Sedis  Apostolicae,  et  qiticumque 
aUi,  qui  pro  suis  negotiis  expediendis  ad  hanc  Sede»  accesserunt. 

Quinam  autem  illi  sint,  fuse  expendit  Fagnanus  (citato  loco). 
Pauca  tantum  aduotabimus.  1°  Dictae  constitutionis  privilegio 
illi  soli  comprehenduntur,  qui  Romae,  seu  (ut  dicitur)  in  curia 
Romana  morantur  pro  suis  negotiis  et  rausis  expediendis.  2°  Illi 
soli  qui  in  hunc  linem  jnm  per  annum  integrum  Romae  morati 
sunt : ita  expresse  restrictum  fuit  privilegium  a Paulo  V in 
bulla  Universi  agri,  S 4,  n.  17,  ubi  sic  habetur:  Auditor  non 
concedat  monitoria  seu  inhibitiones  in  vim  constitutionis  Eugenianee 
ad  favorem  curialium,  nisi  pro  illis,  qui  saltem  per  annum  in 
curia  continue  residentiam  fecerint  (buUarium  Rom.,  tom.  5, 
part.  4,  pag.  27,  edit.  Coquelines).  Monitoria  seu  inhibitiones, 
de  quibus  in  hoc  textu,  nihil  aliud  sunt  quam  btterae  ab  Audi- 
tore Camerae  Apostolicae  concessae,  quibus  ordinarius,  ad  cu- 
jus tribunal  aliquis  curialis  (id  est  Romae  degens  negotiorum 
expediendorum  causa)  citatus  est,  monetur  et  prohibetur  ne 
procedat,  sed  actorem  ad  curiam  Rcunanam  remittat.  3”  Nec 
privilegio  Eugeniano  gaudent  Romani  curiales,  quando  lis  mo- 
vetur super  beneficio  quod  habent  in  partibns,  id  est,  extra 
Romanam  dioecesim : ob  expressum  nempe  concilii  Tridentini 
decretum  : Quee  vero  piivilegia  residentibus  in  curia  Romana  vi- 
gore Eugenianee  constitutionis. . . competere  solent,  ea  in  iis  qui  be- 
neficia ecclesiastica  obtinent,  ratione  prcedictorum  beneficiorum 
minime  intelligantur;  sed  Ordinarii  jurisdictioni  subjecti  perma- 
neant, non  obstantibus  quibuscumque  inhibitionibus  (sess.  24, 
c.  11).  Item  4“  privilegio  Eugeniauae  constitutionis  non  prote- 
guntur parochi  non  residentes  ; sed  potest  eorum  Ordinarius 
contra  ipsos  procedere,  ut  constat  ex  concilio  Tridentino 
(sess.  23,  c.  1 in  fine). 

Unde  ut  quis,  ex  ea  ratione  quod  Romae  existat,  possit  fo- 
rum Ordinarii  sui  declinare,  et  causam  ad  Romanam  curiam 
trahere,  ueeesse  est:  1®  ut  Romae  degat  ad  expedienda  nego- 
tia, non  autem  alia  de  causa ; 2“  ut  jam  Romae  per  anuum  de- 
gerit ; 3°  ut  causa  non  sit  de  iis  modo  enumeratis,  pro  quibus 
a Tridentina  synodo  constitutionis  Eugenianae  privilegium  su- 
blatum eat. 

De  competentia  judicum  territorialium  ratione  contractus. 


Nisi  regulariter  competens  esset  judex  ordinarius  loci  in 
quo  initur  contractus,  graria  sequerentur  incommoda.  Tunc 
enim  creditores  debitorem  convenire  non  possent  nisi  coram 
judice  illius  territorii  in  quo  is  domicilium  habet ; quod  nonnisi 
multis  cum  difficultatibus  et  sumptibus  plerumque  fieri  posset, 
cum  stepe  debitoris  domicilium  a contractus  loco  valde  dissi- 
tum sit.  Prxterea  in  loco  contractus  multo  facilius  constare 
potest,  tum  de  contractu  ipso,  tum  de  solemnitatibus  in  eo 
adhibiiis.  Hinc,  sicut  in  Romanorum  et  aliarum  generatim 
gentium  saeculari  jure,  ita  et  in  canonico  sancitum  reperitnr, 
ut  relative  ad  lites  de  contractibus,  competens  regulariter  sit 
Ordinarius  loci,  in  quo  initus  contractus  fuit. 

Quae  dispositio,  prout  in  jure  ecclesiastico  obtinet,  nunc 
enucleatius  exponenda  venit. 

Regula  I*.  — Cmnpetens  est  regulariter  Ordinarius  loci  in  quo 
initus  fuit  contractus,  ita  ut  coram  eo  Reus  conveniri  possit.  — 
Constat  capite  Licet  (20,  tituli  2,  lib.  2 decret.),  in  quo  inter 
varios  modos  forum  regulariter  sortiendi  enumeratur  contra- 
ctus ; Licet  ratione  delicti,  seu  contractus,  aut  domicilii,  sive  rei  de 
qua  contra  possessorem  causa  movetur,  quibus  forum  regulariter 
quis  sortitur,  etc.  Item  in  capite  Romana  (1 , tituli  2,  libri  2, 
in  6)  sancitur,  non  posse  ab  Ordinario  alicujus  dioecesis  judi- 
cari contrahentes  extraneos,  qui  in  ea  dioecesi  contraxerunt, 
nisi  inveniantur  ibidem;  quae  verba  probant  posse  eosdem  tunc 
saltem  judicari  cum  ibidem  reperiuntur.  Concordat  jus  Ro- 
manum, ut  patet  ex  lege  Hxres  absens  (19,  ff.  de  Judic.).  Con- 
firmat canonistarum  doctrina  unanimis,  et  perpetua  Ecclesiae 
praxis.  Diximus  autem  regulariter,  ob  varias  exceptiones  quas 
generalis  haec  regula  patitur,  nempe : 

Exceptiones  ad  praidictam  regulam  . — 1 “ Limitatur  haec  re- 

gula  per  sequentem,  in  qua  statuitur  non  posse  Reum  coram 
judice  loci  contractus  conveniri,  nisi  ibidem  praesens  reperia- 
tur.  2°  Excipitur  etiam  casus  quo  inter  contrahentes  conven- 
tum fuit,  ne  in  loco  contractus  se  invicem  convenirent  super 
implimento  contractus;  nam  forum  contractus  constitutum  est 
in  favorem  contrahentium;  cui  proin  renuntiare  possunt. 
(Schmalzgrueber,  in  titulum  2,  libri  2 decretalium,  n.  43.) 
3”  Excipiendus  pariter  ille  advena,  qui  statim  post  contractum 
recessurus  est,  et  ab  altero  contrahente  statim  recessurus  no- 
scitur. Tunc  enim  alter  contrahens,  nisi  statim  caveat  de  imple- 
tione  contractus  (verbi  gratia,  de  solutione  rei  venditae), 
merito  censetur  consentire  ut  emens  non  possit  ad  solutionem 
compeUi  nisi  coram  Ordinario  ipsius  domicilii.  Contra  vero,  si 
advena  emens  aliquantisper  in  loco  contractus  commoraturus 
sit,  vel  si  venditor  ignoret  eum  statim  recessurum,  locum  ha- 
bet geueralis  regula  : poterit  nempe  talis  emptor,  si  ad  locum 
contractus  iterum  accedat,  ibidem  dum  praesens  erit  conve- 
niri. Ita  communius  doclores.  (Vide  Schmalzgrueber,  in  tit.  2, 
lib.  2 decret.,  n.  34  et  43.) 

Regula  2*.  — Competens  regulariter  non  est  Ordinarius  loci 
in  quo  initus  est  contractus,  nisi  Reus  ibidem  praesens  sit.  — Sup- 
ponimus in  toto  hoc  paragrapho  Rei  domicilium  extrinsecum 
esse  territorio  jurisdictionali  in  quo  contraxit;  alioquin  nulla 
esset  difficultas,  cum  posset  semper,  saltem  ratione  domicilii 
ibidem  conveniri.  Cum  ergo  Reus,  qui  extra  domicilii  sui  ter- 
ritorium contraxit,  in  contractus  loco  praesens  non  est,  quae- 
ritur an  possit  nihilominus  coram  illius  loci  Ordinario  conve- 
niri? Est  autem  certa  generalis  regula,  eum  ibi  conveniri  non 
posse.  Constat  ex  decretali  Romana  (1 , tit.  2,  libri  2,  in  6), 
ubi  expresse  sancitur  tales  in  loco  contractus  conveniri  non 
posse,  nisi  inveniantur  ibidem.  Et  ita  tenent  communiter  docto- 
res.  Concordat  jus  Romanum  (lege  Haeres  absens  1 9,  ff.  de  Ju- 
dic.).  Diximus  autem  regulariter,  quia  et  haec  regula  suas  exce- 
ptiones patitur. 

Exceptiones  ad  pr mentem  regulam.  — 1°  Excipiendus  casus 

quo  alitor  inter  contrahentes  conventum  fuit ; verbi  gratia , 
si  quisque  in  loco  contractus  se  responsurum  promisit,  et  foro 
domicilii  expresse  renuntiavit  : nam  contractus  ex  conven- 
tione legem  accipiunt  (regula  Contractus  85,  in  6) ; unde  po- 
sita ejusmodi  inter  contrahentes  conventione,  Reus , etsi  ab- 
sens, in  loco  contractus  conveniri  poterit,  et  nisi  comparcat, 
ut  contumax  judicari. 

2”  Si  locus  contractus  sit  simul  quoad  Reum  locus  domicilii; 
quia  tunc  saltem  ratione  domicilii  ibidem  conveniri  poterit, 
etsi  absens.  Sed,  ut  diximus,  in  hoc  paragrapho  supponimus 
diversum  esse  locum  contractus  a loco  domicilii  Rei. 

3°  Si  agatur  de  reddenda  ratione  admiuistrationis,  qui  casos 
infra  expenditur. 

4®  Si  lis  de  contractu  mota,  jam  fuit  per  Reum,  postea  vita 
functum,  contestata  : tunc  scilicet  ipsius  heeres,  etsi  absens  et 
alibi  domicilium  babeus,  conveniri  potest  in  loco  ubi  coeptum 
jam  est  judicium. 

5°  An  etiam  aliquatenus  excipiendus  sit  casus,  quo  Reus 
bona  possidet,  sive  in  loco  contractus,  sive  alibi,  difficultate 
non  vacat.  Contendunt  canoniste  sat  communiter,  in  hoc  ca- 
su judicem  loci  ubi  initus  est  contractus  non  babere  quidem 
jurisdictionem  in  personam  absentis  Rei,  sed  tamen  posse 
Actori  concedere  immissionem  in  possessionem  bonorum  ejus- 
dem Rei.  Ita  scilicet  ut  hanc  immissionem  possit  ipse  exequi, 
si  intra  suum  territorium  bona  Rei  sita  sint  ; sin  autem  alibi 
sita  sint,  requirendo  illius  loci  judicem  ut  eamdem  immissio- 
nem decernat.  Putant  dicti  canonistse  id  aperte  colligi  ex 
decretali  Romana  (1,  tit.  2,  lib.  2,  in  6),  in  qua  sic,  statuit 
Innocentius  IV  : Contrahentes  vero  aliarum  dioecesum,  super  conr 
tractibus  initis  in  Rhemensi  dioecesi  ab  eisdem  [nisi  inveniatdur 
ibidem)  trahere  cora/m  se  non  debent  (1 ) invitos  : licet  in  posses- 
sUmem  bonorum  quae  ibi  habent,  etiam  cum  alibi  copiam  sui  faciant, 


(t)  Nempe  Archiepiscopus  Rhemensis  aut  ipsius  officiales,  ut  ex  paragraphis  prat- 
cedenlibus  ejusdem  decretalis  patet. 

si  eorum  auctoritate  citati  comparere  contemnant,  possint  missionem 
facere  contra  eos  : vel  (si  forte  malitiose  seipsos  occultent,  ne  citatio 
perveniat  cui  eosdem)  decernere  faciandam  in  possessionem  bono- 
rum, quce  in  alia  etiam  dioecesi  obtinere  noscuntur : Sed  tunc  loci 
dicecesanus  ad  denuntiationem  ipsorum  faciet  hujusmodi  missionem. 
Engel  autem  putat,  hanc  facultatem  Actorem  in  bona  Rei  absen- 
tis immittendi,  qu<E  ibi  conceditur  judici  loci  iu  quo  initus  fuit 
contractus,  intclligendam  esse  dumtaxat,  qnoad  Reum  qui 
aliunde,  ob  modo  memoratas  aUas  a regula  exceptiones,  per- 
sonaliter compelli  posset  ad  comparendum,  et  contumax  es- 
set ; oboquin  in  ipso  decretalis  textu  apertam  contineri  contra- 
dictionem : « Quomodo  enim,  inquit,  Pontifex  in  principio 
« dicti  paragraphi  dicit  contrahentes  absentes  non  posse  in- 
« \itos  vocari  ad  locum  contractus  (ita  ut,  secundum  Panor- 
« mitanum,  nec  directe  nec  indirecte  possint  cogi  ad  compa- 
c(  rendum),  et  nihilominus  subjungit,  quod  si  citati  comparere 
« contemnent,  missio  in  bona  ipsorum  fieri  possit?  Sane  missiO 
« in  bona  est  pcena  contumaciae... ; sed  quomodo  contumax  est 
« qui  comparere  non  tenetur?  Yel  quomodo  contemnit  compa- 
ti rere  qui  legitime  evocari  non  potuit,  cum  utatur  jure  suo.  » 
(Engel,  in  tit.  2,  lib.  2 decret.,  n.  24.) 

Regula  3*.  — Duce  precedentes  regulae  applicandae  veniunt, 
non  tantum  quoad  contractus  proprie  dictos,  sed  etiam  quoad  quasi- 
contractus.  — « Nam  contractus  nomen  hic  non  sumitur  stri- 
« cte,  prout  tantum  significat  conventionem  ultro  citroque 
« obligatoriam ; sed  late,  prout  etiam  tutelam,  curatelam,  ne- 
<t  gotiorum  gestionem,  et  quemcumque  alium  actum  quo  obli- 
« gatio  per  se  vel  per  alium  contrahitur,  comprehendit.  (Lege 
« Hceres  absens  19,  ff.  de  Judic.)  Idque  verum  est  non  tantum 
« quoad  obUgationem  principalem  ex  contractu  vel  quasi-con- 
« tractu  ortam,  sed  etiam  quoad  obligationem  secundariam ; 
« puta  quoad  damna  et  interesse  propter  moram  debitoris  suo 
« tempore  non  solventis.  » (Schmalzgrueber,  in  tit.  2,  libri  2 
decretalium,  n.  36.)  Et  concordat  communis  doctorum  senten- 
tia. Hinc  etiam  quando  lis  movetur  de  distractu,  id  est,  de 

jam  facta  a partibus  contractus  rescissione  seu  annulatione, 
conveniri  poterit  Reos  iu  loco  ubi  haec  annulatio  facta  est,  si 
ibi  reperiatur ; quia  ista  ex  mutuo  consensu  rescissio,  est  et 
ipsa  abquis  contractus. 

Exceptio  ad  regulam  3*.  — Si  tamen  agatur  de  contractu, 
non  jam  rescisso,  sed  rescindendo,  oritur  inter  doctorcs  con- 
troversia. AUi  affirmant  posse  tunc  etiam  Reum  conveniri  in 
loco  ubi  contractus  initus  fuit , si  ibi  praesens  reperiatur  : alii 
negant,  et  contendunt  eum  non  posse  conveniri  nisi  in  loco 
ipsius  domicilii;  quia  (inquiunt)  forum  ratione  contractus  a 
lege  fuit  concessum  ut  consuleretur  contractum  impletioni, 
non  eorum  rescissioni  : Alii  cum  Schmalzgrueber  (in  tit.  2, 
lib.  2 decret.,  n.  37),  distinguunt  hoc  modo  : vel  contractus 
vitio  aliquo  instrinseco  laboravit  (verbi  gratia  usurariae  ini- 
quitatis), vel  non ; et  vel  jam  impletus  fuit,  vel  non  : si  nullo 
vitio  intrinseco  laboravit  et  jam  impletus  fuit,  non  potest  Reus 
conveniri  nisi  coram  judice  domicilii  : Si  vel  impletus  non- 
dum sit,  vel  quamvis  impletus  vitio  aliquo  intrinseco  labora- 
vit , conveniri  Reus  poterit  in  loco  contractus,  si  ibi  reperia- 
tur. 

Regula  4*.  — Si  contrahentes  consenserint  ut  contractus  scri- 
pto fiat,  locus  contractus  intelligendus  est  ille,  in  quo  scriptione 
perfectus  est,  non  in  quo  facta  primum  conventio  fuit.  — Kam 
tunc  verus  contractus  ante  scriptionem  nondum  existit ; ac 
proinde  locus  contractus  est  tantum  locus  in  quo  scripto  per- 
ficitur. Neque  ulla  est  de  hac  re  inter  doctores  dissensio. 

Regula  5*.  — Si  contrahentes  pro  impletione  vel  rescissione 
contractus  determinent  certum  aliquem  locum,  a loco  in  quo  con- 
trahunt diversum,  locus  sic  determinatus  pro  loco  contractus  ha- 
bendus est.  — Tunc  scilicet  Reus  conveniri  poterit,  non  quidem 
in  loco  ubi  factus  fuit  contractus,  sed  in  loco  ad  eumdem  con- 
tractum explendum  vel  rescindendum  mutuo  consensu  deter- 
minato ; quia  nempe  contraxisse  unusquisque  in  eo  loco  intelligi- 
tur,  in  quo  ut  solveret  se  obligavit,  ut  dicitur  lege  Contraxisse 
(21,  IF.  de  0.  et  A.);  et  idem  firmatur  aliis  etiam  Justinianeis 

legibus.  Quae  juris  Romani  dispositio,  in  foro  etiam  ecclesia- 
stico vigere  omnino  censenda  est,  cum  nihil  contrarium  jure 
canonico  sancitum  repedatur.  In  hoc  autem  casu,  cx  fictione 
juris,  locus  contractus  dicitur,  non  verus  in  quo  facta  conven- 
tio est,  sed  ille  alius  pro  adimplendo  pacto  determinatus ; ita 
ut  huic  ultimo,  licet  fictitio,  applicandae  sint  traditae  regulae 
quae  locum  contractuum  respiciunt. 

Regula  6*.  — Administrator  conveniri  potest  in  loco  gestae  ad. 
ministrat ionis,  etiam  si  ibi  praesens  non  sit.  — Administrator 
contractu  vel  saltem  quasL-contractu  adstringitur  illi  cujus  res 
administrat ; ergo  sicut  quilibet  alius  contrahens,  poterit  in 
loco  contractus,  id  est  gestae  administratiouis,  conveniri,  si 
ibi  reperiatur.  Et  de  hoc  nulla  movetur  difficultas.  Atvero 
quaeritur  insuper,  an,  etiam  absens,  possit  ibidem  conveniri? 
Respondendum  est  affirmative,  ob  expressam  juris  Romani  hac 
de  re  dispositionem,  quae  habetur  lege  Eum  qui  et  lege  se- 
quenti, c.  Ubi  de  ratiociniis  agi  oporteat;  quae  dispositio  et  iii 
jure  canonico  (utpote  non  contrario)  valere  censenda  est.  Et 
intelligenda  est,  non  tantum  de  administratione  publica,  sed 
etiam  de  privata,  ut  satis  indicant,  tum  rubrica  hunc  Justinia- 
nei  codicis  titulum  exprimens  quae  sic  est,  Ubi  de  ratiociniis 
tam  publicis,  quam  privatis,  agi  oporteat;  tum  verba  legis  ipsius 
Eum  qui,  ubi  habetur : qui  aliena  negotia  sive  ex  tutelae,  sive  ex 
quocumque  alio  titulo  administravit,  etc.  Unde  relinquendus  est 
Barbosa,  qui  (in  legem  Haeres  absens,  ff.  de  Judic.,  n.  68)  puta- 
vit dictam  dispositionem  quoad  administratores,  de  pubbea 
dumtaxat  administratione  esse  intelligendam. 

Regula  7*. — Foro  contractus  non  destruitur  forus  domicilii; 
sed  cumulative  ambo  coexistunt.  — Quamvis  iii  prmdictis  omni- 
bus casibus  competens  sit  judex  contractus  (id  est  ordinarius 
loci  in  quo  partes  contraxerunt),  competens  esse  nequaquam 
desinit  judex  domicilii.  Id  extra  omnem  controversiam  est,  et 
valde  attendi  debet  ob  effectus  ex  hac  cumulativa  competen- 
tia orientes.  Nam  inde  sequitur  in  optione  Actoris  esse,  ut 
Reum  citet  et  conveniat,  vel  coram  ordinario  cui  subjacet 
I.  IP 

idem  Reus  ratione  domicilii,  vel  coram  ordinario  loci  in  quo 
initus  est  contractus.  Datur  proinde  inter  duos  dios  ordina- 
rios prae  ventioni  locus  ; ita  nempe  ut  postquam  alter  causam 
praeoccupavit,  jam  eadem  causa  ad  alterum  deferri  nequeat. 


§ m. 


De  competentia  judicum  territorialium  ratione  rei  sitm. 


Non  raro  contingit  ut  res  de  qua  lis  movetur  in  uno  terri- 
torio sita  sit , Reus  autem  conveniendus  iu  alio  territorio  do- 
micilium habeat.  Porro  tunc  in  magnum  cederet  boni  publici 
detrimentum,  si  Reus  conveniri  non  posset  coram  judice  te^ 
ritorii  in  quo  res  controversa  existit.  Nam  in  hoc  territorio 
multo  facUius  documenta  necessaria  et  probationes  haberi 
possunt,  et  facilior  item  est  sententiae  exeeutio.  Hinc  evenire 
debuit,  et  de  facto  evenit,  ut  legislatores  jurisdictionem  ad 
ejusmodi  lites  derimendas  tribuerent  judici  Ordinario  territo- 
rii, in  quo  sita  reperiretur  res  in  controversiam  adducta. 

Quae  Icgislativa  dispositio , an  et  qualiter  in  jure  canonico 
determinata  occurrat,  hoc  paragrapho  expenditur. 

Regula  1 *.  — Reus  conveniri  regulariter  potest  coram  Ordi- 
nario loci  in  quo  res  controversa  sita  est.  — Constat  haec  generalis 
regula  ex  capite  Licet  (20,  tit.  2,  lib.  2 decret.)  : ibi  enim 
inter  varios  modos  forum  regulariter  sortiendi  enumeratur 
etiam  ratio  rei  sitae.  Item  constat  ex  capite  Volentes  (1,  ti- 
tuli 7,  libri  5,  in  6),  in  quo  forum  rei  sitae  sartum  tectum  ma- 
nere decernitur  etiam  quoad  eos  qui  privilegium  obtinuissent 
non  nisi  coram  certo  judice  respondendi : Declaratione  irre- 
fragabili definimus,  quod  quantumcumque  sic  exempti  gaudeant 
libertate,  nihilominus  tamen  ratione  delicti,  sive  contractus,  aut 
rei  de  qua  contra  ipsos  agitur,  rite  possunt  coram  locorum  Ordina- 
riis conveniri,  et  illi  quoad  hoc  suam  in  ipsos  jurisdictionem,  prout 
jus  exigit,  exercere.  Item  constat  ex  capite  Sane  (3,  tit.  2,  li- 
bri 2 decret.),  quo  sic  decernitur  : Sane  si  Episcopi  inter  quos 

causa  versatur  sint  diversarum  provinciarum,  ille  Pritnas  det  judi- 
ces, in  cujus  provincia  est  locus  [\)  de  quo  contenditur.  Concor- 
dare in  hac  rc  jus  Romanum  dubium  non  est.  Hinc  unanimiter 
a canonistis  recipitur  haec  generalis  regula , competentem  re- 
gulariter esse  Ordinarium  loci  in  quo  sita  est  res  de  qua  liti- 
gatur. 

Diximus  autem  regulariter;  quia  generalis  ha!C  regula  non- 
nullos patitur  limitationes,  quas  sub  sequentibus  reguUs  habes 
expositas. 

Begcla  2".  — Potest  Rem  in  loco  rei  sitee  probabilius  conve- 
niri, etiamsi  ibi  non  reperiatur.  — Superiori  paragrapho  vidi- 
mus non  posse  ui  loco  iuiti  contractus  citari  Reum  nisi  ibidem 
reperiatur.  Queritur  utrum  idem  procedat  quoad  forum  rei 
sitae.  Affirmarunt  doctores  nonnulli,  inter  quos  Barbosa  (in  le- 
gem finalem,  c.  Ubi  in  rem  actio,  n.  15  et  IG);  tum  quia  fora 
contractus  et  rei  sitae  aequiparantur;  tum  quia  iniquum  vide- 
tur Reum  ex  suo  domicilio  ad  rei  sitae  locum  extrahi ; tum 
praecipue  quia  in  lege  unica,  c.  Ubi  de  luereditate  agi  oporteat, 
postquam  sancitum  fuit  haereditatem  petendam  esse  ubi  is  qui 
convenitur  domicibum  habet,  vel  ubi  res  baereditariae  sitae 
sunt,  additur,  si  ibi  degit;  e quibus  verbis  concludunt  conve- 
niri Reum  non  posse  in  loco  rei  sitae,  nisi  ibi  degat. 

Sed  contraria  sententia  probabilior  est,  communiorque,  et 
praxi  magis  approbata,  testante  Schmalzgrueber  (in  tit.  2, 
lib.  2 decret.,  n.  53).  Illam  eruunt  ex  capite  Quoniam  (5,  ti- 
tuli G,  lib.  2 decretalium,  § ultimo).  Sed  clarior  est,  et  rem 
omnino  evincit  lex  Si  (2,  tituli  19,  libri  3 Justinianei  codi- 
cis), m qua  sic  habetur  : Si  q\iis  alterius  nomine  quolibet  modo 
possidens  immobilem  rem,  litem  ab  aliquo  per  in  rem  actionem 
sustineat,  debet  statim  in  judicio  dominum  nominare : ut  sive  in 
eadem  civitate  degat,  sive  in  agro,  sive  in  alia  provincia  sil,  certo 
dierum  spatio  a judice  definiendo,  eoque  ad  notionem  ejus  perdu- 
cendo, vel  ipse  in  loca  in  quibus  prccdium  situm  est  perveniens,  vel 


(1)  Loeut,  id  est,  res  immobilis  de  qua  lis  movetur. 

procuratorem  mittens,  actoris  intentionem  excipiat.  Cum  ibi  di- 
catur Bcum  ad  respondendum  in  judicio  teneri  etiamsi  sit  in 
alia  provincia,  patet  iii  loco  rei  sitae  conveniri  posse  Reum 
etiam  absentem.  Idem  innuit  lex  quae  in  Justiniani  codice  ci- 
tatam proxime  sequitur : Sed  et  in  locis  in  quibus  res  propter 
quas  contenditur  constitutce  sunt,  jubemus  in  rem  actionem  adver- 
sus possidentem  moveri.  Cum  legislator  ibi  universaliter  loqua- 
tur comprehendit  profecto  illum  etiam  Reum  qui  a loco  rei 
sitae  abesset.  Adde , alioquiu  forum  rei  sitae  ad  aliquid  acci- 
dentale et  fere  nullius  momenti  reduci,  dum  contrarium 
aperte  supponunt  generaliter  canonici  et  Romani  juris  textas. 
Quomodo  vero  ad  rationes  contrariae  opinionis  responderi  so- 
leat, vide  apud  Schmalzgrueber  (citato  loco). 

Regula  3‘.  — Reus  in  loco  rei  sita  conveniri  nequit  nisi 
actione  reali  vel  mixta,  non  vero  actione  mere  personali.  — 
« Quaeritur  qua  actione  Reus  in  loco  rei  sitae  conveniri  possit? 
« Respondeo,  actione  reali  tantum,  non  vero  personali,  nisi 
« sit  iu  rem  scripta.  Ratio  est  quia  actio  realis  rem,  non  per- 
« sonam,  sequitur:  igitur  nihil  obest,  quod  Reus  quoad  perso- 
«r  nam  suam  non  sit  subjectus,  tali  judici.  Contrarium  fit  in 
« actione  personali;  nam  haec  non  rem  sed  personam  sequitur; 
« ac  proinde  actor  eam  intentaturus  coram  eo  judice  hanc 
«intentare  debet,  cui  subjecta  est  persona  Rei  conventi.  » 
(Schmalzgrueber,  in  tit.  2,  lib.  2 decret.,  n.  51.) 

« Judex  territorii  in  quo  res  sita  est,  non  potest  procedere 
« coutra  personam  possessoris  rei,  aut  eum  ut  contumacem 
« condemnare  vel  punire ; cum  persona  secundum  se  non  sit 
« subdita  jurisdictioni  illius.  Potest  tamen  contra  possessorem 
« procedere  realiter,  ut,  si  citatus  non  compareat,  actorem 
« mittere  possit  in  possessionem  bonorum  quae  in  ipsius  terri- 
« torio  sita  sunt. . . Idemque  est  de  actione  mixta,  seu  in  rem 
R scripta,  quae  intentari  potest  in  loco  rei  citae  ; quia  talis  actio 
« non  solum  personam,  sed  etiam  rem  persequitur.  » (Pif* 
rhing,  in  tit.  2,  libri  2 decret.,  n.  48.)  Et  ita  doctores  unani- 
miter. 


Digilized  by  Googl 


PAHS  PRIMA. 


293 


Regula  4*.  — A foro  rei  sitce  non  excluditur  forum  domi- 
cilii, sed  cumulative  ambo  coexistunt.  — Non  defuerunt  docto- 
res  qui  existimaverint  Reum  in  loco  rei  sitae,  non  tantum  posse 
conveniri,  sed  et  debere ; ita  scilicet,  ut  coram  domicilii  sui 
judice  jam  non  posset  actione  reali  pulsari.  Cui  sententiae  fa- 
vere videtur  caput  Sane  (3,  tit.  2,  lib.  2 decret.)  : Sane  si 
Episcopi  inter  quos  causa  versatur  sint  diversarum  provinciarum, 
ille  Primas  det  judices,  in  cujus  provincia  est  locus  de  quo  conten- 
ditur. Cum  ibi  dicatur  ab  Ordinario  loci  in  quo  res  contro- 
versa sita  est  dandos  esse  judices  (nempe  ab  ipso  delegatos 
quando  per  seipsum  judicare  non  vult),  videtur  Actori  non 
relinqui  libertatem  ut  ad  judicem  domicibi  Reum  trahat.  Idem 
suadere  videntur  sequentes  juris  Romani  textus  : Sed  et  in 
locis,  in  quibus  res  propter  quas  contenditur  constituta  sunt,  jube- 
mus in  rem  actionem  adversus  possidentem  moveri  (lex  finalis,  c . 
Vbi  in  rem  actio).  Si  per  in  rem  actionem  petatur,  ibi  peti  debere 
ubi  res  est.  (Lege  Quod  legatur  38,  if.  de  Judic.)  Vbi  aut  vis  fa- 
cta dicitur,  aut  momentaria  possessio  postulanda  est,  ibi  loci  judi- 
cem adversus  eum  qui  possessionem  turbavit  convenit  judicare. 
(Lex  unica,  c.  Vbi  de  possess.  agi  oporteat.)  Hi,  inquam,  Romani 
juris  textus  statuere  videntur,  ut  coram  solo  judice  loci  in 
quo  res  est  possit  Reus  conveniri. 

<t  Sed  oppositum  tenendum  est,  nempe  quod  si  controver- 
« sia  oriatur  de  re  immobili  in  alieno  territorio  sita,  in  ele- 
« ctione  actoris  sit,  utrum  in  loco  domicilii  Rei,  an  vero  ubi  res 
« sita  est,  agere  velit.  » (Pirrhing,  in  tit.  2, 1.  2 decret.,  n.  49.) 
e Verisimilior  est  communis  sententia,  quae  arbitrio  Actoris 
« relinquit,  an  Reum  coram  judice  domicilii,  vel  territorii  in 
« quo  res  contentiosa  existit , convenire  velit.  » (Schmalz- 
grueber,  in  tit.  2,  lib.  2 decret. , n.  57.)  Quibus  rationibus 
haec  communis  sententia  fulciatur,  et  quomodo  contrariae  opi- 
nionis argumenta  dilui  soleant , vide  apud  laudatos  auctores, 
citato  loco.  Neque  enim  sinit  tractatus  nostri  scopus  ut  ad 
minuta  hujusmodi  descendamus. 

Regula  5".  — Forum  rei  sitce  sortitur  Eeus,  etiam  qimndo  res 

de  qua  lis  movetur  est  mobilis;  modo  in  loco  existat  permanendo, 
non  vero  dumtaxat  transeundo.  — « Quaeritur  an  Reus  sortia- 
« tur  forum  etiam  ratione  rei  mobilis,  aut  se  moventis?  Be- 
« spondeo  distinguendo  : vel  enim  res  iu  loco  saltem  aliquod 
« tempus  permansura  est,  vel  non.  Si  primum,  coram  loci  ma- 
« gistratu  ejus  possessor  conveniri  potest.  Patet  ex  generali- 
« tate  textuum.  (Capite  ultimo,  tituli  2,  libri  2 decretalium ; — 
« lege  finali,  c.  Vbi  in  rem  actio;  — lege  Quod  legatur  38,  ff.  dt 
« Judic.)  : Ubi  sine  discrimine  iuter  res  mobiles  et  immobiles, 
« in  rem  actio  jubetur  adversus  possidentem  moveri  in  locis, 
« in  quibus  res,  propter  quas  contenditur,  constitutae  sunt. 

« Si  secundum,  id  est,  si  res  in  loco  est  solummodo  trans- 
« eundo , exempli  gratia,  si  peregrinus  cum  equo  transeat 
« civitatem,  quem  incola  ejusdem  civitatis  dicat  ad  se  perti- 
« nere,  negante  id  peregrino , tali  casu  iste  ratione  rei  site 
« forum  non  sortitur...  Ratio  est,  quia  res  non  censetor  pro- 
n prie  esse  iu  loco  per  quem  solummodo  transit.  Excipitur 
M duplex  casus  : primus  est,  si  res  mobilis  antecedenter  a loco 
« per  furtum  subtracta  fuit  : haec  enim  in  loco  transitus  vin- 
« dicari  potest,  non  tam  propter  titulum  rei  sitae , quam  ra- 
« tionc  delicti.  Alter,  si  rei  possessor  de  fuga  suspectus  sit,  nec 
« immobilia  habeat ; nam  eo  eventu  res  in  loco  transitus  recte 
« sequestratur,  donec  causa  haec  a judice  Rei  cognoscatur.  » 
(Schmalzgroeber,  in  tit.  2,  lib.  2 decret.,  n.  52.) 


S IV. 


De  conipelemia  judicum  territorialium  ratione  delicti. 


Ut  delicta  ibi  coerceri  et  puniri  possint  ubi  patrata  sunt, 
suadet  omnino  ratio  boni  pubbei  : tum  quia  in  loco  ipso  com- 
missi facinoris  facilius  haberi  possunt  circa  factum  et  varias 
ejus  circumstantias  probationes  et  testimonia  : tnm  quia  regio 
in  qua  patratum  crimen  est,  e pravo  illo  exemplo  pateretur, 
nisi  ibidem  vindicta  publica  scandalum  compensaret,  et  faci- 


Digitized  by  Googie 


PARS  PRIMA. 


295 


Dorosis  terrorem  Incuteret.  Hinc  et  jure  canonico,  et  jure  sie- 
cnlari,  sive  Bomano,  sive  aliarum  gentium,  sapienter  constitu- 
tum est,  praeter  domicilii  et  contractus  reique  sitae,  ratione 
etiam  delicti  forum.  Quod  quomodo  quis,  ex  legum  eccle- 
siasticarum praescriptione,  sortiatur,  patefit  sequentibus  re- 
gulis. 

Regula  1*.  — Ratione  delicti  quisque  regulariter  subjicitur 
jurisdictioni  illius  Ordinarii  in  cujus  territorio  deliquit,  etiamsi 
alias  ei  non  sit  subjectus.  — Constat  ex  pluries  citato  capite 
Licet  (20,  tituli  2,  libri  2 decretalium),  ubi  expresse  habetur 
ratione  delicti,  seu  contractus,  aut  domicilii , sive  rei  quemque 
regulariter  forum  sortiri.  Item  capite  1,  tituli  17,  libri  5 de- 
cretalium sic  decernitur  : De  illis  autem  qui  de  loco  ad  locum 
iter  faciunt,  et  ibi  rapinas  et  deprwdationes  peragunt,  placuit,  ut 
ab  illius  loci  Prcelato  excommunicentur;  nec  ante  ex  illa  parochia 
exeant,  quam  digne  quce  perpetrarunt  emendent : quorum  excom- 
municatio proprio  Episcopo  significanda  est,  ne  eos  recipiat  ante- 
quam illuc  redeant  ubi  rapinam  fecerint,  et  omnia  plene  emendent. 
Item  capite  14,  tituli  2,  libri  2 decretalium  : Postulasti  per 
Sedem  Apostolicam  edoceri,  utrum  sacerdos  habens  Ecclesiam  in 
una  dioecesi,  et  residens  in  eadem,  domicilium  vero  patrimonii  ra- 
tione in  alia,  ibi  delinquens,  ab  eo  in  cujus  dioecesi  habet  patrimo- 
nium pro  delicto  ibidem  commisso  debeat  jttdicari;  praesertim  in 
causis  quce  officii  sui,  seu  beneficii  privationem  exposcunt.  Ad  quod 
breviter  respondemus,  quod  per  Episcopum  in  cujus  dioecesi  deli- 
quit sententia  promulgari  poterit  in  eumdem.  Sed  ab  eo  in  cujus 
dioecesi  beneficium  obtinet,  erit  quoad  illud  executio  facienda.  Con- 
cordat jus  Romanum  (authentica  qua  in  provincia,  c.  Ubi  de 
criminibus  agi  oporteat).  Ex  his  et  aliis  textibus  certum  est,  et 
adoctoribus  pro  generali  regula  admissum,  a judice  loci  in 
quo  quis  deliquit,  posse  eum  judicari. 

Quae  regula  quemlibet  generaliter  delinquentem  attingit ; 
ac  proinde  ipsos  etiam  clericos ; qui  si  in  aliena  dioecesi  delin- 
quant, a judice  ecclesiastico  loci  illius  judicari  possunt. 

Item  extenditur  dicta  generalis  regula  ad  quodlibet  deli- 

ctum,  sive  grave  sit  sive  leve ; et  sive  contra  divinam  legem, 
sive  contra  ecclesiasticam  patratum.  Item  attingit  eos  etiam 
qui  privilegium  habent  non  respondendi  nisi  coram  certo  ju- 
dice, nisi  in  tali  privilegio  expressa  mentio  fiat  de  casu  delicti, 
prout  constat  ex  capite  Volentes  {\,  de  Privilegiis,  in  6). 

Exceptiones  ad  praemissam  regulam.  — 1°  Excipiuntur  Epi- 
scopi, quorum  graviores  criminales  causas  Sedi  Apostolics,  le- 
viores vero  provinciali  synodo  judicandas  reservavit  concilium 
Tridentiiium.  Hinc  si  quis  unquam  Episcopus  (quod  Deus  ave^ 
tat)  in  aliena  dimcesi  delinqueret,  non  posset  ab  Episcopo  il- 
lius loci  judicari ; quod,  ob  tautae  dignitatis  eminentiam , ma- 
gis decere  visum  est. 

2“  Excipiebantur  etiam  olim  religiosi ; quod  regularium  or- 
dinum privilegium  quomodo  a Tridentina  synodo  (sess.  6,  c.  3, 
etsess.  25,  c.  14,  de  Regular.)  moderatum  remaneat,  dicetur 
in  tractatu  de  Ordinibus  religiosis. 

3°  Excipitur  infractio  legum  localium  quibus  peregrinus  non 
ligatur.  Qui  enim  in  aliena  dioecesi  ejusmodi  leges  transgredi- 
tur, cum  juxta  communiorem  sententiam  non  peccet,  non  po- 
test ratione  delicti  ad  tribunal  Ordinarii  loci  pertrahi. 

4°  Ordinarius  loci,  in  quo  quis  deliquit,  potest  quidem  de 
delicto  ibi  commisso  cognoscere  et  sententiam  ferre,  non  au- 
tem de  commissis  alibi  delictis.  Ita  communior  sententia  (vide 
Pirrhing,  in  tit.  2,  lib.  2 decret.,  n.  27). 

5®  Quando  delinquens  e territorio,  nondum  citatus,  egres- 
sus est,  potestas  Ordinarii  illius  loci  limitatur  juxta  id  quod 
statuitur  infra,  sub  3*  et  4*  regula. 

Regula  2*. — Si  delinquens  in  aliena  dioecesi,  ibidem  reperiatur, 
vel  si  ante  ejus  egressum  citatione  ipsi  insinuata  praeventus  fuit, 
potest  ab  Ordinario  illius  loci  puniri,  sive  excommunicatione,  sive 
privatione  officii  aut  beneficii,  sive  poena  pecuniaria,  aliave,  pro  ra- 
tione delicti.  — Quando  delinquens  in  loco  delicti  reperitur, 
« res  satis  est  expedita : dicendum  enim,  eo  casu  delinquen- 
K tem,  etsi  alias  non  foret  subditus,  a judice  territorii  in  quo 
«deliquit,  puniri  poena  vel  corporali  vel  pecuniaria  poss('. 

« prout  ratio  delicti  exiget.»  (Schmalzgrueber,  in  tit.  2, 1.  2. 
decret.,  n.  61.) 

« Si  delinquens  deprehendatur  in  loco  delicti,  potest  poena 
« tam  corporali  quam  pecuniaria,  pro  qualitate  delicti,  puniri 
« a judice  ejusdem  loci ; vel  etiam  a judice  ecclesiastico  loci 
« illius  excommunicari ; quia  tunc  subditus  est  ratione  delicti 
« judici  loci,  et  quoad  personam,  et  quoad  bona,  vel  beneficia 
« etiam  alibi  sita,  juxta  caput  Postulasti  [Ii,  tit.  2,  libri  2 de- 
ce cret.).»  Ita  Pirrhing  (in  titulum  2,  libri  2 decret.,  n.  43). 
Dubium  non  est  quin  Ordinarius  loci  delicti  possit  in  eo  casu, 
non  tantum  excommunicationem,  sed  et  suspensionem  et  in- 
terdictum, pronuntiare,  si  eas  poenas  delictum  mercatur.  Quia 
nempe  eam  sententiam  tunc  ferre  potest  Ordinarius  loci  deli- 
cti, quam  in  simili  casu  pronuntiare  posset  Ordinarius  domicilii 
in  suum  subditum.  Nec  excipienda  est  poena  privationis  oilicii 
et  beneficii,  ut  dicetur  infra. 

Difficultas  occurrit  tantum  quando  delinquens  jam  c loco  in 
quo  deliquit  egressus  est.  Sed  eo  casu,  si  ante  egressum  cita- 
tus fuit,  eadem  manet  Ordinarii  loci  delicti  jurisdictio,  ac  si 
delinquens  praesens  foret ; quia  per  citationem,  ante  discessum 
delinquentis  factam  et  ipsi  insinuatam,  factus  est  Ordinario  loci 
subjectus,  etiam  quoad  personam;  ut  colligitur  ex  capite 
Posuisti  (19,  tituli  2,  libri  2 decret.).  Vide  Reiffenstuel  (in 
tit.  2,  bbri  2 decret.,  n.  48  et  55). 

Regula  3*.  — Si  delinquens  a loco  delicti  egressus  sit  ante  cita- 
tionem, potest  adhuc  Ordinarius  ejusdem  loci  in  eum  multiplici 
modo  agere.  — Nam  1 " si  constet  de  loco  in  quo  Reus  sese  re- 
ceperit, potest  ad  Ordinarium  illius  loci  requisitoriales  litteras 
dare,  et  sic  procurare  ut  per  illum  Ordinarium  delinquens 
citetur  ad  tribunal  loci  in  quo  deliquit.  2“  Si  nesciatur  ubi  de- 
linquens existat,  potest  Ordinarius  loci  in  quo  patratum  deli- 
ctum fuit,  facta  summaria  informatione  de  delicto,  delinquen- 
tem citare  per  edictum,  in  territorio  delicti  promulgandum, 
et  ecclesiarum  (verbi  gratia)  valvis  affigendum.  (Vide  Schmalz- 
grueber,  in  tit.  2,  libri 2 decret.,  n.  61 .)  3°  Si  praedicto  modo 

citatns  non  compareat,  non  poterit  quidem  Ordinarias  loci  de- 
licti in  personam  delinquentis  procedere,  quia  per  egressum 
ex  territorio  ante  citationem,  jam  desiit  delinquens  esse  subdi- 
tus illius  judicis  quoad  personam ; si  tamen  idem  delinquens 
bona  possideat  in  territorio  delicti,  poterit  ejus  territorii  Ordi- 
narius immissionem  in  ea  bona  decernere  ; et  si  ejusmodi  bona 
habeat  delinquens  in  alio  territorio,  poterit  Ordinarios  delicti 
Ordinarium  illius  loci  requirere  ut  immissionem  praedictam  in 
haec  bona  faciat.  (Vide  Schmalzgrueber,  loco  citato.)  4°  Potest 
Ordinarius  loci  in  quo  patratum  est  delictum.  Ordinarium  loci 
ad  quem  confugit  delinquens  requirere,  ut  delinquentem  re- 
mittat ad  tribunal  territorii  delicti ; et  Ordinarius  sic  requisi- 
tus tenetur  id  praestare.  Sit  in  exemplum  Joannes  clericus  qui 
Parisiis  deliquit,  et  nondum  citatus  Lugdunum  petiit.  Potest 
Archiepiscopus  Parisiensis  Lugdunensem  Praesulem  requirere, 
ut  Parisios  remittat  judicandum  Joannem.  Quamvis  autem 
nunc  in  Gallia,  et  pluribus  aliis  regionibus,  civilis  potestas  auxi- 
lium saecularis  brachii  non  praestet, ad  exequenda  judicia  eccle- 
siastica, poterit  saltem  Archiepiscopus  Lugdunensis  praedictum 
Joannem  sub  censuris  et  poenis  ecclesiasticis  compellere,  ut  se 
coram  Parisino  Ordinario  sistat  et  judicium  subeat.  Eam  au- 
tem obligationem,  delinquentem  sic  remittendi  ad  Ordinarium 
loci  delicti,  pro  certa  habent  jurisconsulti  quoad  judices,  qui 
sub  eodem  supremo  principe  existunt,  attento  jure  Romano : 
porro  canonistae  eam  juris  Romani  dispositionem  in  jure  cano- 
nico vigere  contendunt ; eo  quod,  ut  aiunt,  omnes  Episcopi 
et  alii  Ordinarii  in  Ecclesia,  sub  uno  supremo  principe,  nempe 
Papa,  jus  dicant.  Quod  vide  discussum  apud  Schmalzgrueber 
(in  titulum  2,  libri  2 decretalium,  n.  63  et  64);  ubi  etiam  re- 
peries  de  modo  dictam  remissionem  petendi  et  exequendi. 

Regula  4*.  — Si  Ordinarius  loci  delicti  velit  in  delinquentem 
beneficii  privatione  animadvertere,  ipse  quidem  {juxta  probabiliorem 
sententiam)  poterit  hanc  poenam  pronuntiare;  sed  exeeutio  fa- 
cienda est  ab  Ordinario  loci  in  quo  delinquens  beneficium  obtinet. 
— Ad  rem  facit  caput  Postulasti  (14,  tit.  2,  libri  2 decretalium) 

in  qno  sic  Innocentins  III ; Breviter  respondemus  quod  per  Epi- 
scopum, in  cujus  dioecesi  deliquit,  sententia  promulgari  poterit  in 
eumdem : sed  ab  eo  in  cujus  dioecesi  beneficium  obtinet,  erit  quoad 
illud  executio  facienda.  De  sensu  autem  illius  decretalis  sic  ha- 
bet Pirrhing  (in  tit.  2,  lib.  2 decret.,  n.  22)  : o Dupliciter 
« intelligunt  et  exponunt  hoc  caput  interpretes  : Primo , quod 
« Episcopus  delicti  debeat  ferre  sententiam  tantum  super  cri- 
« mine ; sed  Episcopus  beneficii  sententiam  privatoriam  bene- 
a ficii.  Secundo,  quod  Episcopus  delicti  debeat  ferre  sententiam, 
« etiam  super  privatione  beneficii ; sed  Episcopus  beneficii 
« eam  exeeutioni  mandare ; quae  expositio  posterior  est  magis 
« conformis  litterae  et  textui.  Batio  est , quia  clericus  delin- 
« quens  in  aliena  dioecesi,  ratione  delicti  subjicitur  jurisdi- 
« ctioni  illius  Episcopi : adeoque  potest  ab  eo  puniri,  et  privari 
« beneficio;  sive  (potest  Episcopus  delicti)  promulgare  poenam 
« privationis  a jure  decretam  in  eumdem ; etiamsi  in  aliena 
« dioecesi  resideat ; quamvis  possessionem  beneficii  ei  auferre 
« non  possit ; sed  realis  executio  sententiae  debet  fieri  per  ju- 
R dicem  vel  Episcopum  loci,  in  quo  situm  est  beneficium ; ut 
« colligitur  ex  hoc  capite ; ubi  Episcopo  beneficii  tantum  re- 
« linquitur  et  conservatur  executio  sententiae,  non  autem  pri- 
« vatio.  Nam  cum  titulus  beneficii  sit  penes  clericum,  ac  veluti 
«ossibus  ejus  inhaereat  seu  personam  afficiat,  potest  judex 
« delicti  eumdem  privare  jure  beneficii , vel  potius  privatum 
« declarare  : quia  ipsa  persona  quoque,  ratione  delicti,  est  ei 
R subjecta,  quamvis  actualiter  exequi  non  pos.sit  sententiam 
R latam  in  Reum,  vel  poenam,  extra  suum  territorium ; sed  sen- 
R tentia  de  facto  exeeutioni  mandabitur  per  illum  Episcopum, 
R in  cujus  territorio  beneficium  situm  est.  » 

Regula  5*.  — Si  locus  in  quo  delinquens  existit  aut  deprehen- 
ditur, extraneus  sit,  tum  dioecesi  ipsius  proprioe,  tum  dioecesi  in 
qua  deliquit,  probabilius  non  potest  Ordinarius  illius  loci  Reum 
judicare  nec  punire.  — Nam  in  jure  canonico  mentio  quidem 
fit  de  quatuor  modis  forum  sortiendi ; ratione  scilicet  domi- 
cilii, contractus,  rei  sitae,  et  loci  in  quo  patratur  delictum 

(capite  licet  20,  tit.  2,  lib.  2 decret.) : at  nullibi  memoratur 
forum  ratione  deprehensionis  aut  inventionis.  Unde  non  dari 
talem  forum  omnino  tenendum  est.  Rem  fusius  expositam 
vide  apud  Schmalzgrueber  (in  tit.  2,  lib.  2 decret.,  n.  65  et 
seq.). 

Regula  6*.  — Quando  quis,  in  uno  territorio  stans,  in  alio 
patrat  delictum,  ibi  verbi  gratia  hominem  sclopeto  occidendo,  pro- 
babilius competens  est  ratione  delicti  utriusque  territorii  Ordina- 
rius. — Non  concordare  in  hac  re  doctores,  sed  tamen  pro- 
babiliorem esse  indicatam  in  thesi  sententiam,  vide  expositum 
apud  Pirrhing  (in  tit.  2,  lib.  2 decret.,  n.  28),  et  apud  Schmalz- 
gruebcr  (in  eumdem  titulum,  n.  68  et  seq.).  Discutit  ibidem 
laudatus  Schmalzgrueber  duos  alios  casus  qui  difficultatem  ali- 
quam facere  possent,  circa  delicta  in  duorum  territoriorum 
conflnibus  patrata  : 1 ° Quando  vulneratus  aliquis  in  uno  ter- 
ritorio, in  alterum  pergit  et  ibi  decedit,  « indubitata  est  re- 
» solutio,  eum  qui  vulnus  inflixit , ratione  homicidii  sortiri 
« forum  in  illo  territorio  quo  lethale  vulnus  inflixit. . . Ratio  est 
« quia  homicidium  in  eo  loco  commissum  esse  censetur,  in 
« quo  ejus  efficax  ac  necessaria  causa  posita  et  in  subjectum 
« derivata  est.  » (Schmalzgrueber,  loco  cit.)  2“  Qui  in  uno 
territorio  mandavit  homicidium,  quod  in  altero  patratur,  fo- 
rum sortitur  non  in  loco  mandati,  sed  in  loco  executionis.  Ita 
communior  sententia.  (Schmalzgrueber,  loco  citato.) 

Regula  7*.  — A foro  delicti  non  tollitur  forum  domicilii, 
sed  ambo  cumulative  coexistunt.  — Quando  quis  Ordinario  alieni 
territorii  subjicitur  ratione  delicti  quod  ibi  patravit,  non  ideo 
desinit  esse  subjectus  proprii  domicilii  sui  Ordinario ; sed  po- 
test ab  illo  etiam  citari  et  judicari,  sive  prmsens  sit,  sive 
absens.  Nec  ulla  movetur  de  hac  re  inter  doctores  difficultas. 
Hinc  inter  loci  domicilii  et  loci  delicti  Ordinarios,  datur  pra- 
veutioui  locus;  ita  ut  statim  ac  alteruter.  Reum  citando,  cau- 
sam praeoccupavit , nequeat  alter  in  eam  sese  intromittere  : 
quod  pariter  locum  habere  quoad  forum  contractus  et  rei  sit® 
supra  vidimus.  Et  sic  intelligitur  quod  dicunt  canonist®,  fo- 


Digitized  by  Google 


PARS  PRIMA. 


301 


rum  domicilii  esse  generale,  tres  alios  autem  foros  particulares. 
Nam  judex  loci  delicti,  verbi  gratia,  jurisdictionem  habet 
dumtaxat  pro  casu  illo  particulari  delicti  ab  extraneo  in  suo 
territorio  patrati.  Et  idem  currit  quoad  judicem  loci  contra- 
ctus, et  judicem  rei  sita;.  Atvero  Ordinarius  domicilii  jurisdi- 
ctionem habet  in  subditum  generaliter ; ita  ut  extendatur 
etiam  illa  jurisdictio  ad  casum  particularem,  quo  quisque  ex 
dictis  tribus  aliis  judicibus  illam  pariter  habet.  Et  ideo  di- 
citur forum  domicilii  cum  tribus  aliis  concurrere ; quod  dici 
nequit  de  ullo  ex  tribus  aliis  foris  : nam,  verbi  gratia,  qui  est 
tantum  judex  ratione  rei  sitae , non  potest  judicare  in  causa 
delicti  aut  contractus  : e contra  judex  domicilii  potest  ex  eo 
solo  titulo  subditum  suum  judicare,  etiam  in  causa  delicti  in 
alieno  territorio  patrati,  et  in  causa  contractus  in  alieno  ter- 
ritorio initi,  et  in  causa  de  re  in  alieno  territorio  sita.  Quae 
mutua  quatuor  fororum  relatio  valde  attendenda  est,  ut 
materia  de  judiciis  recte  intelligatur. 


K. 

SECTIO  VI. 


De  Probationibas  judicialibos. 


Commune  est  omnibus  judiciorum  speciebus,  ut  in  iis  pro- 
bandum sit  quod  contra  Reum  in  jus  \ocatum  intenditur ; et 
nisi  id  sufficienter  probetur,  Reus  sit  a judice  absolvendus. 
Hinc  ad  notionem  de  Judiciis  in  genere  perlinet  etiam  de  proba- 
tionibus judicialibus  disceptatio.  Iu  ea  autem  progrediemur 
hoc  ordine  : 1 " Dicemus  de  probationibus  generatim  conside- 
ratis; 2“  de  probatione  per  testes;  3°  de  probatione  per  in- 
strumenta ; 4“  de  supplementis  probationum , id  est,  de  prae- 
sumptionibus et  jurejurando. 

CAPUT  I. 

UE  PROB.ATIOmBUS  IN  GENERE. 

QujEstio  1“.  — Quid  sit  probatio.  — Communiter  definiri 
solet  ; Rei  dubice  seu  controversa  per  legitima  argumenta  facta 
ostensio.  Hanc  veterum  juris  consultorum  definitionem  car- 
punt aliqui,  ex  eo  quod  non  conveniat  probationi  per  testes  et 
instrumenta,  cum  ha;c  argumenta  non  sint : sed  loco  verborum 
per  legitima  argumenta,  poni  potest  per  legitima  media.  Solet 
aliter  etiam  describi,  nempe  : Actus  judicialis,  quo  per  instru- 
menta, aut  testes,  aut  idonea  argumenta,  judici  de  re  aut  facto 
dubio  et  controverso  fit  fides.  (Vide  hanc  ultimam  definitionem 
evolutam  apud  Schmalzgrueber,  in  tit.  19,  fibri  2 decret., 
n.  2.) 

QUiCSTio  2*.  — Quatuplex  distinguatur  probatio?  — Distin- 
guitur l®  artificialis  et  inartificialis.  Artificialis  dicitur,  quam 
probans  arte  seu  industria  propria  conficit  per  argumenta  ex 
rei  visceribus  petita.  Ad  discernendam  ejusmodi  probationis 
vim,  nullae  aliae  tradi  possunt  regulae  quam  logices.  Unde  nihil 
de  hac  probatiouum  specie  dicemus;  quia  rectae  judicis  aesti- 
mationi tota  relinquitur.  Inartificialis  illa  est,  quae  non  ex  vi- 
sceribus rei,  sed  extrinsecus  assumitur;  nempe  a testibus, 
instrumentis,  confessione,  juramento,  etc. 

Dividitur  2°  in  plenam  et  semi-plenam.  Plena  dicitur,  quae 
plenam  fidem  facit  judici  de  re  iu  judicium  deducta,  seu  quae 
ita  eum  in  causa  instruit,  ut  nullo  adio  ulterius  requisito,  sen- 
tentiam ferre  et  controversiam  definire  possit.  Semi-plena  illa 
est,  ex  qua  judex  valde  probabiliter,  veritatem  de  re  contro- 
versa introspicit,  non  tamen  certo  notam  habet. 

semi-plenam  probationem  negant  quidam  juris  consulti; 
unde  et  hanc  divisionem  probationis  iu  plenam  et  semi-ple- 
uam  de  medio  sublatam  volunt.  Contendunt  nempe  probatio- 
nem quamlibet  vel  plenam  esse,  vel  nullatenus  esse  probatio- 
nem; pro  quo  et  nonnullos  Justinianei  juris  textus  adducunt. 
Sed  omnino  retinendam  esse  hanc  divisionem  vide  probatum 
apud  Schmalzgruebcr  (in  tit.  19,  libri  2 decret.,  n.  9). 

QUiESTio  3*.  — Quanam  sint  pracipua  species  probationis  ple- 
na? — Sex  potissimum  enumerantur  : 1 ® depositio  duorum 
testium  omni  exceptione  majorum  super  uno  eodemque  arti- 
culo; 2°  instrumentum  publicum,  vel  alia  scriptura  authentica 
eamdem  vim  probandi  habens  ac  instrumentum  pubUcum; 
3®  prjpsumptio  juris  et  de  jure;  4“  juramentum  quod  a parte 
litigante  sibi  delatum  pars  adversa  priestat ; 5°  confessio  ipsius 
Rei ; 6®  evidentia  seu  notorietas  facti. 

QuAiSTio  4*.  — Quinam  sint  pracipui  plena  probationis  effe- 
ctus? — « Triplex  est  maxime  : 1°  Quod  juxta  illam  sitfe- 
« renda  sententia.  Hinc  condemnare  judex  Reum  debet , si 
« actor  intentionem  suam  plene  probaverit  : absolvere  autem, 
• si  actor  nihil,  aut  Reus  contra  plene  probavit...  Alioquiu 

« judex  litem  faciet  suam,  et  iu  id  quod  litigatoris  interest, 
«condemnabitur...  Quod  si  uterque  (Actor  et  Reus),  plene 
« probaverit,  is  vincet  qui  pro  se  habet  praesumptionem  (capite 
« ex  Litteris  3,  de  Probationibus)  : Alioquin  in  pari  causa  et  pro- 
« bationum  aequilibrio,  Reus  absolvitur  (capite  ex  Litteris  3, 
« de  Probationibus;  — capite  Inter  delictos  6,  de  Fide  instrumenr 
« torum;  — lege  Arrianus  4,  ff.  de  O.  et  A.)  \ nam  hujus  in  jure 
« melior  est  conditio. 

« 2“  Quod  actor  qui  plene  probavit  intentionem  suam,  non 
M teneatur  juramento  eam  conflrmare,  sed  oblatum  a judice 
« recusare  possit,  ut  statuitur  capite  consMeiudo  2,  de  Pro- 
« bationibus.  Et  ratio  est  quia,  cum  juramentum  sit  species 
n quaedam  probationis,  adhibetur  tantum  quando  causa  non- 
« dum  est  probata  sufficienter. 

« 3°  Quod  is  contra  quem  plene  probatum  est,  non  amplius 
« admittitur  ad  purgationem  canonicam.  Ratio  est  quia  pur- 
« gatio  canonica  tautum  conceditur  suspecto  et  non  convi- 
« cto.  » ( Schmalzgrueber,  in  tit.  19,  libri  2 decretalium, 
n.  11.) 

QuvESTIO  5*.  — Quanam  sint  pracipua  species  semi-plena 
probationis?  — Sex  pnesertim  enumerantur:  « 1°  depositio 
« unius  testis ; vel  plurium  singularium ; aut  duorum  etiam 
« concordantium,  sed  non  legitimorum  seu  omni  exceptione 
«majorum;  2®  instrumentum  seu  scriptura  privata;  3®  com- 
« paratio  litterarum  quando  de  scripto  dubitatur;  4®  juramen- 
« tum  quod  suppletorium  nuncupatur ; 5®  praesumptio  verisi- 
« milis  sive  probabilis ; 6®  fama.  » (Schmalzgrueber,  loco  cit., 
II.  14.) 

QU/ESTIO  6*.  — Quinam  sint  semi-plena  probationis  effectus 
pracipui?  — «1®  Dat  locum  juramento  suppletorio;  2®  libe- 
« rat  aliquando  ab  ulteriori  onere  probandi,  et  Ulud  in  adver- 
« sarium  rejicit ; 3®  conjuncta  alteri  semi-plenae  probationi 
« conficit  plenam  probationem.  » (Schmalzgrueber,  in  tit.  1 9, 
« 1.  2 decret.,  n.  15.) 

Nota  1 . — « Probatio  minus  quam  semi-plena  facit  adminicu- 

< Ium,  et  aliis  juncta  aliquando  plenam,  aliquando  semi-plenam 
« probationem  efficit.  » (Schmalzgrueber,  loco  cit.) 

Nota  2.  — « Probatio  plus  quam  semi-plena  id  speciale  ha- 
« bet,  quod  aliquando  in  causis  civilibus  sit  idonea  ad  feren- 
te dam  sententiam , etiamsi  adminiculum  nullum  accedat . » 
(Schmalzgrueber,  loco  cit.) 

QDjBSTIO  7*.  — An  et  quando  duce  semi-plence  probationes 
faciant  unam  plenam  ? — Sustinent  canonistae  plurimi,  ex  dua- 
bus semi-plenis  exurgere  plenam  probationem ; pro  quo  addu- 
cunt caput  Cum  causam  (13,  de  Probat.),  caput  Proeterea  (27, 
de  Testibus),  et  caput  finale  deSuccess.  ab  intestato.  Sed  revera 
id  in  sensu  rigoroso  terminorum  admitti  nequit.  Nam,  fatenti- 
bus  omnibus,  quoad  causas  criminales,  nec  duae  nec  plurcs 
semi-plcnae  probationes  plenam  efficiunt ; ct  tamen  si  plenam 
in  aliquo  casu  vere  efficerent,  id  in  omnibus  casibus  deberet 
contingere.  Rectius  ergo  dici  posse  videtur,  duas  serai-plenas 
probationes  haberi  regulariter  pro  una  plena  et  eumdem  effe- 
ctum sortiri. 

Dicitur  regulariter;  nam  communiter  doctores  excipiunt  : 
1®  causas  criminales,  in  quibus  duae  plurcsve  semi-plenae  pro- 
bationes non  sufficiunt  ad  condemnandum,  sed  solum  ad  in- 
quirendum; quia  nempe  in  ejusmodi  causis  requiruntur  pro- 
bationes luce  meridiana  clariores;  prout  dicitur  in  lege  ultima 
tituli  de  Probationibus,  in  Justinianeo  codice  ; 2®  causas  matri- 
moniales; ut  nempe  pronuntietur  contra  valorem  jam  initi 
matrimonii,  plena  requiritur  probatio  ; 3®  causas  civiles  adeo 
arduas,  ut  criminalibus  ccquiparcntur. 

Quasstio  8*. — Cuinam  incumbat  rem  in  judicio  assertam  pro- 
bandi onus?  — I.  Est  regula  generalis,  et  tanquam  certa  ab 
omuibus  admissa,  illi  incumbere  probandi  onus  qui  aliquid 
alteri  nocivum  in  judicio  affirmat,  nec  habet  pro  se  praesum- 
ptionem juris.  Ita  expresse  statuitur  lege  Ei  incumbit  (2,  ff.  de 
Probationibus),  et  lege  Ut  creditor  (1 , c.  de  Probationibus).  Hinc 
quia  Ordinarie  Actor  in  judicio  affirmat  aliquid  in  proejudi- 
I.  ao 

ciom  Rei,  Actori  regoUiriter  iacumbit  rem  qaam  affirmat  pro- 
bandi obligatio. 

Applicanda  autem  venit  hxc  regula,  tam  in  causis  crimina- 
libus quam  civilibus  : et  etiam  quando  judex  procedit  ex  mero 
officio  per  viam  Inquisitionis,  id  est  absque  ullo  accusatore  aut 
denuutiatore ; nam  etiam  tunc  non  tenetur  Reus  contra  quem 
proceditur  probare  innocentiam  suam,  sed  tenetnr  judex  vel 
promotor  fiscabs  probare  ipsum  deliquisse.  Unde  etiamsi  Reus 
nullam  defensiouem,  nuUamque  probationem  pro  se  afferat, 
debet  absolvi,  si  contra  ipsum  non  probetur.  Et  ita  decernitur 
capite  ultimo  tituli  de  Jure  jurando,  capite  unico  tituli  ut  Eccl.  be- 
ne/. sine  dim.  con/er.,  nec  non  lege  Qui  accusare  [\,c.de  Edend.). 

II.  Receditur  tamen  a prxfata  regula  in  certis  quibusdam 
casibus.  Nam  1 ° si  Reus  opponat  aliquam  exceptionem , prae- 
tendendo, verbi  gratia,  judicem  non  esse  competentem,  vel 
Actorem  testemve  aliquem  non  esse  recipiendum,  ipsi  incumbit 
ejusmodi  exceptiones  probandi  onus.  2<’  Itera  si  juris  praesum- 
ptio stet  jpro  Actore  affirmante.  Reus  negans  suae  negationis 
veritatem  probare  debet.  3°  Si  judex  ex  justa  causa  onus 
probandi  in  Reum  transferat;  ut  si  ipsi  deferat  juramentum ; 
debet  enim  tunc  Reus  parere ; et  in  hoc  casu  praestitum  jura- 
mentum loco  probationis  erit.  (Vide  Schmalzgrueber , in 
tit.  19,  libri  2 decretalium,  n.  28.) 

Qc-estio  9“.  — Cuinam  incumbat  probare  rem  in  judicio  ne- 
gatam ? — Superiori  quaestione  egimus  de  probanda  affunm- 
tione  in  judicio  prolata;  hic  vero  dc  probanda  negatione  mo- 
vetur quaestio. 

« Distinguendum  inter  propositiones  negativas  : nam  tripli- 
« cis  generis  esse  possunt,  una  facti,  alia  juris,  alia  qualitatis. 
« ISegativa  facti  dicitur  quae  negat  aliquid  factum  fuisse , ut 
« non  occidi  Titium,  non  contraxi  cum  Sempronio.  Negativa  juris, 
« quando  negatur  aliquid  jure  fieri  posse  vel  de  jure  factum 
« fuisse ; ut  si  quis  neget  Titium  posse  esse  procuratorem ; vel 
« si  quis  neget  electionem  esse  de  jure  factam.  Negativa  qm- 

A Malis  deniqoe,  quando  ncgatar  aliqua  qualitas  in  subjecto  : 
A quae  duplicis  generis  esse  potest : nam  aliquae  insunt  homini 
« communiter  et  naturaliter  (verbi  gratia,  aliquem  esse  conp 
A potem  mentis,  probum,  etc.);  aliae  solum  insunt  accidentali- 
Ater  et  non  communiter  (verbi  gratia,  aliquem  esse  doctorem 
A theologiae,  etc.).  » His  suppositis, 

A Certum  est  1 °,  si  propositio  sit  negativa  qualitatis  quae 
A communiter  et  naturaliter  inest  omnibus,  eam  probari  de- 
Abere  a negante  illam  quaditatem...  Batio  est  quia  qualitas 
A quae  communiter  et  naturabter  inest  homini , adesse  a jure 
A semper  praesumitur. 

A At  si  negetur  qualitas , quae  solum  accidentaliter  et  non 
A communiter  inest,  distinguendum  est , an  agatur  de  aliquo 
A promovendo  vel  admittendo  ad  dignitatem,  beneficium,  etc., 
A in  quo  qualitas  illa  requiritur ; an  vero  de  eo,  qui  promotus 
A.  vel  admissus  est,  ob  carentiam  ipsius  removendo.  Si  primum, 
A affirmativa  propositio  probanda  est  ab  allegante  (1) ; etsi 
A non  probetur,  non  praesumitur  adesse...  Si  secundum , onus 
A probandi  defectum  tabs  qualitatis  neganti  incumbit;  cum 
A adversarius  ejus  per  possessionem  muneris , quod  talem 
A qualitatem  requirit,  constituatur  etiam  in  quasi  possessione 
A ipsius  qualitatis. 

A Certum  est  2“,  si  propositio  sit  negativa  juris,  et  id  quod 
A negatur  sit  de  genere  permissorum,  eam  propositionem  pro- 
A bandam  a negante  (lege  Ab  ea  parte,  ff.  de  Probationibus)  -,  quia 
A omnia  praesumuntur  de  jure  licita  esse,  nisi  prohibita  esse 
A probentur.  At  quando  negantur  ca  quae  sunt  de  genere  prohi- 
A tritorum  (exempli  gratia,  quando  negatur  hominem  aliquem 
A jure  occidi  potuisse),  non  negans  suam  negativam,  sed  aflir- 
A mans  affirmativam  probare  debet.  ?ium  in  materia  commu- 
A niter  prohibita  observari  debet  regula  : Quod  concessum  non 
A reperitur,  eo  ipso  prohibitum  censeri  debet. 

A Controversia  solum  est  de  propositione  negativa  facti.  Sed 


(1)  Id  est,  qui  allegat  se  requisitam  qualitatem  habere,  hoc  probare  debet. 

« etiam  hoc  ope  distinctionis  decidi  potest.  Nam  triplex  hujus- 
« modi  propositionum  species  est,  videlicet  1 “ propositio  ne- 
« gativa  pura  simplex  et  indeterminata,  quse  non  habet  deter* 
« minationem  loci  temporis  vel  alterius  circumstantiae  (exempli 
« gratia  quando  Reus  dicit : non  contraxi , non  mutuavi,  non 
« sum  citatus,  etc.).  2°  Negativa  facti  determinata;  quae  limitata 
« est  certo  loco,  tempore  et  aliis  circumstantiis  (ut  si  testis  vcl 
« actor  dicat,  Titium  contraxisse  matrimonium  cum  Berta,  tali 
«loco,  tempore,  etc.).  3®  Denique  propositio  negativa  pns- 
< gnans;  quia  scilicet  virtualiter  et  implicite  continet  in  se  pro- 
« positionem  affirmativam  : ut  si  quis  dicat  se  non  sponte  re- 
« nuntiasse  beneficio;  nam  hic  implicite  asserit  sibi  vim  illatam 
« in  renuntiatione  benefleii. 

« Ex  his,  ultima  a negante  probari  potest  et  debet  (capite 
« Super  hoc  5,  de  Renuntiatione;  — capite  finali,  de  Success.  ab 
uintest.;  — lege  Si  filius  8,  ff.  de  Probationibus).  Ratio  est, 
« quia  asserenti  incumbit  probatio ; sed  qui  utitur  propositione 
« negativa  praegnante,  asserit ; ergo. 

« Secunda,  seu  negativa  determinata,  a negante  probari 
« indirecte  potest,  si  scilicet  probet  se  eo  tempore  in  alio  loco 
« cum  aliis  personis  fuisse,  etc.;  sed  probari  ab  ipso  non  neces- 
« sario  debet  (capite  Ex  tenore  35,  de  Testibus;  — lege  Opti- 
« mam  14,  c.  de  Contrait,  stipul.).  Excipe,  nisi  super  ejusmodi 
« propositione  negativa  eam  allegans  fundet  intentionem  snam : 
«tunc  enim  illam  probare  debet;  cum  regula  generalis  sit, 

« quemlibet  obligari  ad  probandum  id,  quod  est  causa  et  fun- 
« damentum  intentionis  sum. 

« Prima,  seu  negativa  pura,  non  potest  probari  (lege 
u Actor  23,  c.  de  Probationibus;  — capite  Bonce  23,  de  Elect.) 

« Ratio  est,  quia  negationis,  utpote  non  entis,  nullm  sunt  cau- 
« sae,  nullae  differentiae,  nullae  proprietates,  a quibus  sicut  de- 
« finitiones  ita  et  probationes  desumendae  sunt ; cum  probatio 
« nihil  aliud  sit  quam  vera  alicujus  facti  definitio  et  demon* 
«Stratio.  » (Schmalzgrueber,  in  tit.  19,  libri  2 decretalium, 
u.  33  et  seq.) 

CAPUT  n. 

DE  TESTIBUS. 


QUiCsno  1*.  — Quinamad  ferendum  in  judicio  testimonium 
apti  sint.  — 1 ® Est  certa  et  ab  omnibus  recepta  generalis  re- 
gula, testificari  posse  omnes  qui  non  sunt  a jure  prohibiti. 
(Vide  Schmalzgrueber,  in  tit.  20,  libri  2 decret.,  n.  2.) 

2'  A jure  proliibentur  furiosi  (ibid.,  n.  2). 

3®  Item  impuberes.  In  causis  tamen  criminalibus  examinari 
solent;  sed  tunc  depositio  impuberis  per  se  solam  non  facit 
semi-plenam  probationem,  quamvis  esse  possit  valde  utilis  tan- 
quam  indicium  ad  indagandam  veritatem  (ibid.,  n.  G). 

4®  Coeci,  necnon  surdi-muti  (ibid.,  n.  7).  Sed  de  his  idem 
saltem  videtur  dicendum  ac  de  impuberibus  quoad  causas  cri- 
niinales. 

5®  Pecunia  corrupti  (ibid.,  n.  12). 

6®  Infames,  tum  infamia  juris,  tum  infamia  facti  (ibid., 
n.  16) : potest  tamen  eorum  testimonium  in  causis  criminalibus 
recipi,  si  id  utile  videatur;  ita  tamen  ut  fidem  non  faciat, 
quia  tales  testes  non  sunt  omni  exceptione  majores. 

7®  Criminosi;  quibus  nempe  grave  crimen  a parte  adversa 
objicitur,  et  in  judicio  probatur  (ibid.,  n.  18). 

8®  Qui  hic  et  nunc  est  accusatus  vel  inquisitus  de  crimine 
gravi,  et  cujus  causa  adhuc  pendet  (ibid.,  n.  21). 

9®  Perjuri  (ibid.,  n.  24). 

10®  Excommunicati  excommunicatione  majore  : cum  hoc 
discrimine,  quocUnon  toleratum  debet  judex  omnino  repellere ; 
toleratum  vero  non  nisi  adversa  pars  excommunicationis  exce- 
ptionem opponat  (ibid.,  n.  26). 

11®  Personse  valde  pauperes  et  vUes.  « Batio  est  quia  de 
« his  potest  esse  suspicio  quod  pecunia  facile  corrumpantur  > 
(ibid.,  n.  28). 

1 2*  Non  admittuntur  ad  testificandum  parentes  in  favorem 
liberorum,  nec  liberi  in  favorem  parentum  (ibid.,  n.  29). 

1 3®  Idem  dicendum  de  fratribus,  consanguineisque,  aut  affi- 
nibus usque  ad  quartum  gradum,  necnon  de  amicis  et  familia- 
ribus (ibid.,  n.  31). 

14°  Ac  de  conjugibus  in  invicem  (ibid.,  n.  33). 

15°  Nec  famuli  recipiuntur  ad  testificandum  in  favorem 
suorum  dominorum  (ibid.,  n.  35). 

1 6°  Socius  criminis  non  admittitur  ad  testificandum  contra 
socium  (ibid.,  n.  39). 

17°  Qui  crimen  confessus  est,  nequit  pariter  contra  socium 
criminis  esse  testis ; quia  nempe  ex  confessione  sua  jam  evasit 
infamis  (ibid.,  n.  39). 

18°  Testificari  nequit  inimicus  contra  inimicum,  si  gravia 
inter  cos  imicitia  existat  (ibid.,  n.  43).  E contra  autem  bonum 
est  testimonium  in  favorem  inimici. 

1 9°  In  causa  criminali,  an  et  quatenus  laicus  testis  esse  possit 
contra  clericum,  vide  apud  Schmalzgrueber  (loco  cit.,  n.  49). 

20°  Testes  esse  nequeunt  parentes  contra  liberos,  et  vice 
versa;  frater  adversus  fratrem ; socer  contra  generum ; uxor 
contra  maritum ; vitricus  contra  privignum,  et  vice  versa. 

21”  Item  nec  patroni  causarum  adversus  suos  clientes;  tu- 
tores vel  curatores  contra  pupillum  vel  minorem,  administif- 
tores,  syndici  et  actores  respectu  negotiorum  qum  tractarunt 
(ibid.,  n.  51). 

22°  In  causa  criminali  testis  esse  nequit  minor  viginti  annis 
(ibid.,  n.  54). 

23°  Nec  clerici  et  religiosi  in  causa  sanguinis  (ibid.,  n.  65). 

24°  Foemina  regulariter  de  jure  canonico  testis  esse  neqnit 
in  causa  criminali.  « Ratio  est  quia  mulier  suapte  natura  est 
« inconstans  et  mutabilis,  atque  hinc  minus  idonea  reputata  a 
« sacris  canonibus  ad  ferendum  testimonium  in  causis  crimina- 
« libus,  in  quibus,  quia  de  gravissimo  praejudicio  agitur,  desi- 
« derantur  probationes  perfectissimae. 

Dixi  regulariter;  nam  in  nonnuUis  casibus,  non  minus  quam 

< exteri  inhabiles  ad  testiiicandnm  admittuntor  etiam  ipsae  in 
« causa  criminali : ut  est  1 ” in  criminalibus  exceptis  Imsm 
« majestatis,  haeresis,  simonim,  etc.),  ubi  foemina  pro  teste  admit- 
« titur  etiam  de  jure  canonico.  2"  Si  virorum  testimonium  ha- 
• beri  nequeat : nam  ob  defectum  testium  idoneorum  admitti 
« possunt  testes  alioquin  inhabiles.  3"  Si  judex  ex  officio  pro- 
« cedat  ad  inquisitionem  de  crimine.  4°  Ad  defensionem  Bei 
n et  innocentiam  ejus  ostendendam.  5°  Si  civiliter  agatur  de 
«crimine.»  (Schmalzgrueber,  in  tit.  20, ‘ libri  2 decret., 
n.  56.) 

25®  Denique  nemo  potest  esse  testis  in  propria  causa.  Et 
sic  excluditur  1*  qui  habet  causam  consimilem ; 2®  judex  quoad 
causam  quam  judicat  vel  judicarit;  3®  actor  quoad  causam 
quam  agit;  et  similes. 

QujESTio  2*.  — Quot  requirantur  testes  ad  probandum?  — 
Requiruntur  et  sufficiunt  duo,  modo  sint  omni  exceptione 
majores.  Qnx  generalis  regula  ex  sacris  scripturis  deducitur, 
et  tum  canonico,  tum  Justinianeo  jure  expresse  sancitur. 

Et  huic  quidem  regulae  in  causis  criminalibus  nulla  hodie 
datur  exceptio;  quamvis  olim  (ex  canone  Praesul  2,  et  canone 
sequenti,  causae  2,  q.  5)  ad  damnandos  certos  clericos  plures 
quam  duo  testes  requirerentur.  In  caeteris  vero  causis  dantur 
nonnulli  casus  in  quibus  sufficit  unius  testis  depositio  : verbi 
gratia,  si  mater  sponsi  asserat  existere  impedimentum  diri- 
mens, satis  est  ut  matrimonium  celebrari  nequeat.  Item  suffi- 
cit testimonium  notarii  circa  instrumentum  a se  confectum. 
\ide  alios  hujusmodi  casus  apud  Schmalzgrueber  (in  tit.  20, 
libri  2 decret.,  n.  70). 

QhjBSTio  3*.  — Quomodo  recipi  debeant  testes,  parte  adversa 
citata,  et  quomodo  juramentum  ab  eis  emittendum  sit.  — 1 . Ad 
receptionem  testium  pars  adversa  citari  debet.  Quae  citatio 
si  omitteretur,  attestationes  forent  ipso  jure  nullae.  Constat 
ex  decretali  In  nomine  (2,  tituli  20,  libri  2 decr.),  quae  Ju- 
stiniancum  jus  in  hac  re  firmat  quoad  forum  ecclesiasticum, 
et  sic  concludit : Admonendus  est  semper  adversarius,  ut  ad  au- 


Digitized  by  Google 


312 


TRACTATUS  DE  JUDICIIS. 


diendos  testes  veniat:  quod,  quia  hic  (1)  omissum  est,  necesse  est 
ut  quod  contra  legem  actum  est,  non  habeat  firmitatem. 

« Excipitur  primo,  si  periculum  sit  in  mora ; ut  quia  debitor 
« de  fuga  suspectus  sit,  vel  testes  in  remotas  partes  discessuri, 
vel  si  senes  aut  aegroti  sint,  nec  pars  adversa  interea  citari 
vel  interesse  possit.  Secundo,  si  partes  consentiant ; quia  juri 
« suo  renuntiare  possunt.  Tertio  si  agatur  de  crimine  haeresis; 
•<  nam  in  hoc  partis  citationem  supplet  praesentia  honestarum 
«personarum  (capito  finali,  de Uoereticis,'ju  6).  Quarto,  si  aga- 
« tur  de  peccato  vitando,  uti  factum  est  capite  Prccterea  (12, 
« de  Sponsalibus),  ubi  ad  depositionem  unius  testis  secreto  et 
« occulte  deponentis,  sine  citatione  alterius  partis,  impeditur 
• matrimonium  contrahendum.  Quinto,  denique  in  omnibus  il- 
« lis  casibus  in  quibus  litis  contestatio  necessaria  non  est.  » 
(Schmalzgrueber,  in  tit.  20,  libri  2 decret.,  n.  82.) 

2.  Citatae  partes  admitti  debent  ut  videant  testes  recipi  et 
jurare,  non  voro  ut  audiant  eorumdem  testimonia.  Sequitur 
ex  capite  Inquisitionis  (21 , libri  5,  tituli  1 decret.)  ubi  decernit 
Innocentius  III,  non  solum  testium  dicta,  sed  etiam  ipsa  nomina, 
ut  quid  a quo  sit  dictum  appareat,  publicanda;  quod  certe  suppo- 
nit, primum  interrogatos  fuisse  testes  parte  adversa  non  prae- 
sente. Et  idem  pariter  colligitur  ex  capite  Venerabili  (52,  tit.  20, 
libri  2 decret.);  et  ex  lege  Nullum  (14,  c.  de  Testibus). 

Hinc  canonistae  unanimiter  docent  testes  secreto  a judice 
esse  examinandos ; et  dum  interpretantur  haec  verba  supra  ci- 
tatae decretalis  In  nomine,  « admonendus  est  semper  adversa- 
« rius,  ut  ad  audiendos  testes  veniat,  > vocem  ad  audiendos  di- 
cunt intelligendam  esse  de  auditione  dumtaxat  juramenti  a 
testibus  praestandi,  non  vero  de  auditione  depositionis  ipso- 
rum. (Vide  SchtL  Rgrueber,  in  tit.  20,  libri  2 decretalium, 
n.  83.) 

3.  Astantibus  testibus,  necnon  citatis  et  praesentibus  parti- 
bus, solet  judex,  cum  quadam  gravitate  ac  severitate,  aperto- 

-(1)  Nempe  ia  causa  particulari  de  qua  in  hac  decretali  agitur. 

que  capite,  testem  monere  de  dicenda  veritate,  et  ne  illam 
favore  vel  odio  celet,  memor  quam  grave  sit  perjurii  scelus. 

4.  Omnino  requiritur  a testibus  juramentum  praestari.  Id 

constat  decretali  Nvper  (51,  tit.  20,  libri  2 decr.),  in  qua  nec 
ipsos  religiosos  a praestando  juramento  eximi  decemitnr  his 
verbis  : Respondemus  quod  nullius  testimonio,  quatumcumque 
religiosus  existat,  nisi  juratus  deposuerit,  in  alterius  prwjudmum 
debet  credi.  Et  in  decretali  Fraternitatis  (17,  ejusdem  tituli) 
supponitur  ejusmodi  juramenti  praestationem  pertinere  ad  for- 
mam canonicam  recipiendorum  testium  : Receptis  prius  ab 
ipsis,  secundum  formam  recipiendorum  testium,  juramentis.  Idem 
constat  ex  lege  9,  et  ex  lege  Testium\%,  de  Testi- 

bus, Justinianei  Codicis,  quoad  hoc  in  foro  etiam  ecclesiastico 
recepti. 

Adeo  necessarium  est  praestari  a testibus  juramentum,  ut 
etiam  id  in  causis  summariis  requiratur.  (Schmalzgruebcr,  in 
tit.  20,  libri  2 decr.,  n.  88.) 

Etiamsi  duo  integerrimi  testes  deponant,  omisso  juramento, 
ne  scmi-plenam  quidem  probationem  faciunt , sed  praesum- 
ptionem tantum. 

Neque  posse  per  consuetudinem  induci,  ut  testibus  licet  non 
juratis  habeatur  fides,  tradunt  communiter  doctores  cum 
Schmalzgrueber  (citato  loco). 

5.  Potest  tamen  ex  consensu  partium  cessare  juramenti  a 
testibus  praestandi  necessitas ; neque  tunc  requiritur  insuper 
assensus  judicis,  nisi  in  nonnullis  quibusdam  casibus,  quod 
vide  evolutum  a laudato  Schmalzgrueber  (loco  cit.,  n.  90 
et  91). 

6.  Ut  legitimum  sit  juramentum  testium,  observanda  sunt 
sequentia  : Primo,  ut  praestetur  in  praesentia  utriusque  par- 
tis; secundo,  ut  praestetur  coram  judice  causae  vel  instantiae, 
aut  hujus  commissario ; nam  potest  judex  examen  testium  al- 
teri delegare ; qui  autem  examinat  juramentum  etiam  recipit ; 
tertio,  ut  praestetur  in  loco  judicii,  a qua  tamen  conditione 
eximuntur  aegroti,  aliive  simili  ex  causa  impediti ; hi  enim  domi 

suae,  coram  commissario  ad  hoc  deputato  jurare  et  deponeie 
possunt ; quarto,  ut  praestetur  tactis  evaiigeliis  ; sed  clerici  in 
sacris  constituti,  de  jure  communi  et  universali  consuetudine, 
jurant  propositis  dumtaxat  evangcliis,  et  manu  pectori  ad- 
mota. Quae  omnia  vide  evoluta  apud  Schmalzgrueber  (iu  tit.  20, 
libri  2 decret.,  n.  86). 

7.  Quid  autem  jurare  debeant  testes  sic  exponit  modo  ci- 
tatus auctor  (n.  88)  : « Jurare  debent,  quod  nec  odio  nec 
<(  amicitia  aut  favore,  vel  aliquo  alio  commodo  habito  aut  ha- 
« bendo  inducti  sunt  ad  testificandum,  sed  moti  amore  solius 
0 veritatis ; quod  veritatem , sicut  secundum  conscientiam 
« suam  noverint,  ad  articulos  et  interrogatoria  sibi  proponenda 
« fideliter  sint  dicturi ; et  denique  quod  depositiones  suas  ante 
a legitimam  earum  publicationem  neutri  parti  velint  manife- 
« stare.  » 

8.  “ Hoc  juramentum  repetendum  est,  si  idem  testis  in 
« eadem  causa  et  instantia  examinetur  super  diversis  et  novis 
«articulis,  ut  constat  ex  capite  Fraternitatis  (17,  tituli  20, 
« libri  2 decret.).  Secus  est  si  testis  repetatur  solum  addecla- 
« randum  testimonium  suum ; tunc  enim  novo  juramento  opus 
«non  est.  » (Schmalzgrueber,  loco  cit.,  n.  87 .) 

QUiESTio  4*.  — An  et  quid  probent  testes  singulares?  — Valde 
ardua  est  haec  quaestio,  et  in  qua  doctores  non  parum  desu- 
dant. Dicuntur  autem  singulares  ii  testes  qui  varia  atque  inter 
sese  diversa  deponunt. 

Ejusmodi  testium  depositionibus  nullam  vim  inesse  conclu- 
dendum videretur  ex  capite  Cum  dilectus  (32,  de  Elect.),  ubi 
decernit  Pontifex , eorum  probationem  esse  insufficientem,  eo 
quod  singuli  essent  in  suis  testimoniis  singulares. 

Nihilominus  communiter  existimant  canonistae  distinguen- 
dum esse  inter  varias  testium  singularium  species.  « Quidam 
« (ait  Schmalzgrueber,  in  tit.  20,  libri  2 decret.,  n.  105)  tales 
a sunt  singularitate  adversativa,  alii  cumulativa,  alii  diversifi- 
« cativa.  Adversativa  singularitate  singulares  sunt,  qui  de  uno 
a actu  non  iterabili,  vel  saltem  non  iterato,  varia  et  quoad 

«circumstantias  (exempli  gratia,  temporis  et  loci)  inter  se 
(t  pugnantia  deponunt.  Quales  erant  duo  illi  senes  Susannse 
« accusatores,  quorum  unus  adulterii  crimen  ab  ea  commissum 
a dicebat  sub  prino,  alter  sub  schino.  Cumulativa  singularitate 
«singulares  sunt,  qui  de  actibus  quidem  diversis,  sed  ad 
«eumdem  finem  tendentibus,  seseque  mutuo  adjuvantibus 
« deponunt;  ut  si  unus  testis  actus  alicujus  auditum  asserat, 
« alter  visum  ; si  unus  asseveret  Sempronium  citasse  partes, 
« alter  dicat  eumdem  tulisse  sententiam,  tertius  ipsum  istam 
« exceutioui  mandasse ; si  unus  fundi  possessionem  Titio  assc- 
a rat , quod  viderit  illum  ab  eo  coli,  alter  quod  conspexerit 
«eum  collegisse  ex  ipso  messem,  etc.  Diversificative  singulares 
« sunt,  qui  deponunt  de  factis  sibi  invicem  non  contrariis,  sed 
« diversis,  et  nihil  se  invicem  juvantibus  : sicut  factum  est  in 
«casu  capitis  Cum  tu  (16,  tituli  20,  libri  2 decret.),  ubi  duo 
« deposuerunt  de  excommunicationis  sententia  : unus  quidem 
« dicebat,  latam  illam  fuisse  ante,  alter  post  appellationem  ; 
«idem  accidit,  cum  unus  testificatur  de  Cau,  alter  de  Sempro- 
« nii  esede  a Titio  facta,  etc. 

« Ex  his,  primi  generis  testes,  nec  semi-plene  probant,  ob 
« contrarietatem  et  repugnantiam , quae  redolet  falsitatem 
« (capite  Licet  causam  9 , de  Probat.).  Et  hoc  verum  est  etsi 
« mille  essent  ejusmodi  testes  singulares  : quia  mille  tantum 
« probarent  quantum  unus ; imo  minus  quam  unus  : unus 
« enim  si  solus  esset,  et  impedimento  non  laboraret,  probaret 
« saltem  semi-plene  ; cum  aliis  adjunctus , ob  dictorum  re- 
« pugnantiam,  suspectus  redditur. 

« Testes  secundi  generis , diversam  vim  habent  in  crimina- 
« libas,  et  in  civilibus : in  prioribus  plerumque  ad  pcenam  or- 
« dinariam  infligendam  non  sufGciunt , sed  ad  purgationem 
« canonicam  solum  indicendam  : in  posterioribus  vero  ali^ 
« quando  probant  semi-plene,  ita  ut  locus  fiat  juramento  sup- 
« pletorio  ; aliquando  etiam  plene. . . 

« Denique  testes  tertii  generis,  etsi  magnam  pnesumptio- 
« nem,  et  plusquam  aemi-plenam  probationem  laciant,  plene 

« tamen  non  probant ; prout  patet  ex  capite  Bonce  23,  et  capite 
« Cum  dilectus  32,  de  Elect.  » 

QufSTio  5*.  — Quam  vim  probandi  habeant  testes  sibi  ipsis 
contrarii  ? — Duplex  distinguenda  contrarietas  : testium  ad 
invicem , et  testis  cum  seipso. 

I.  Casus  contrarietatis  testium  ad  invicem.  — Si  quod  afiSr- 
mant  aliqui  testes,  negent  alii,  attendendum  est  an  testes 
sic  ad  invicem  contrarii  prodacti  sint  ab  eodem,  an  a di- 
versis. 

Si  prius , debet  judex  numerum  et  qualitatem  testium  per- 
pendere. In  causis  tamen  criminalibus,  cum  requirantur  pro- 
bationes clarissimiB,  eliditur  testimonium  deponentium  contra 
Reum , si  alii , etsi  numero  pauciores , contrarium  deponant. 
« Non  potest  autem  negari  (ait  Schmalzgrueber,  in  tit.  20, 
« bbri  2 decret.,  n.  107),  quod  si  tres  deponant  de  crimine, 
« duo  autem  omni  exceptione  majores  pro  Reo,  priorum  testi- 
n monium  debilitetur.  » 

Si  posterius,  id  est,  si  ab  actore  seu  promotore  fiscali  pro- 
ducti sint  qui  afiBrmant,  et  a Reo  qui  negant,  et  quidem 
squali  numero,  debet  judex,  csteris  paribus,  credere  depo- 
nentibus in  favorem  Rei;  quia  nempe  istius  causa  est  de  jure 
favorabilior  (capite  Ex  litteris  3,  de  Probat.).  Ea  tamen  regula 
exceptionem  patitur  quoad  causas  specialiter  favorabiles,  uti 
sunt  causs  matrimonii,  dotis,  libertatis  Ecclesis,  paupe- 
rum, etc. 

II.  Casus  testis  sibi  ipsi  contrarii. — Vel  sibi  contradicit  testis 
antequam  recedat  a judice,  vel  postea.  Si  prius,  standum  est 
posteriori  testis  depositioni;  quia  quod  in  contrarium  dixit 
censendum  est  ipsi  ex  inadvertentia  excidisse , cum  Ulud  sta- 
tim  corrigat.  Si  posterius,  subdistinguendum  est : vel  enim 
depositioni  suae  contradicit  in  judicio,  cum  nempe  ad  judicem 
(notabili  interjecto  intervallo)  redit , vel  extra  judicium. 

Si  extra  judicium , adhibenda  potius  est  fides  depositioni 
testis  in  judicio  prolatae. 

Si  in  judicio  priorem  suam  depositionem  mutet,  videndum 

an  probabilem  hujus  mutationis  seu  erroris  sui  causam  assi* 
gnet.  (Vide  de  his  Schmalzgrueber,  in  tit.  20,  libri  2 decret., 
n.  107.)  Ex  vitio  autem  hujusmodi  contrarictatis  multum 
debilitatur  vis  testimonii,  et  propter  ipsam  potest  semper 
contra  testem  excipi. 

Quaestio  6*. — Quotuplicis  generis  exceptiones  contra  testes 
opponi  valeant,  et  quid  agere  debeat  judex  quando  opponuntur  ? — 
1 ° Excipi  potest  contra  personas  testium ; quod  iit  affirmando 
talem  testem  esse  de  numero  eorum  qui  ad  ferendum  testi- 
monium de  jure  sunt  inhabiles. 

2°  Excipi  potest  contra  examen  testium ; opponendo  nempe 
ipsos  examinatos  fuisse , ante  prsestitum  de  dicenda  veritate 
juramentum ; eosdem  simul , non  autem  secreto  et  unus  post 
alium,  deposuisse ; eos  receptos  fuisse  post  dilationes  ad  pro- 
bandum concessas ; et  alia  istiusmodi  vitia  in  examinandis  te- 
stibus commissa. 

3”  Excipi  potest  contra  dicta  testium , nempe  : « Primo, 
« quod  testis  deponens  non  reddiderit  rationem  sui  dicti 
« idoneam  : secundo,  quod  vacillet  et  variet ; tertio,  quod 
« dubitative,  vel  obscure  et  confuse  testimonium  dixerit  : 
c quarto,  quod  dicta  illius  vel  illorum  inter  se  sint  contraria 
«vel  diversa;  quinto,  quod  deponant  sub  eadem  verborum 
a forma;  quia  praemeditatum  sermonem  afferre  videntur; 
« sexto,  quod  depositio  illorum  sit  negativa,  non  coarctata  ad 
a locum  et  tempus,  licet  facile  sit  coarctnbilis ; nam  testis  ita 
a deponens  suspectus  est  de  falsitate ; septimo,  quod  contra- 
a rietur  confessioni  partis  cum  producentis ; octavo,  quod  non 
a habeat  scientiam  rei,  sed  deponat  tantum  de  credulitate, 
a vel  de  auditu  alieno,  eosque  authores  habeat  quibus,  si  ipsi 
a deponerent , non  crederetur ; nono,  quod  deponat  et  dicat 
a inverisimilia,  qute  vel  ita  se  baberc,  vel  testis  scire  moraliter 
a vix  potest ; verbi  gratia,  si  homicidium  in  tenebris  factum 
a sit,  et  testis  dicat  quod  ex  visu  homicidam  optime  noverit ; 
a decimo,  quod  testis  sit  nimis  verbosus,  et  deponat  extra  arti- 
a colum. . . ; undecimo,  quod  sit  testis  singularis ; duodecimo. 

«e  quod  se  referat  ad  depositionem  invslidartnj  iedmot^io, 
« quod  in  uno  articulo  deposuerit  falsum ; decinnoquarto,  quod 
<T  deposuerit  in  scriptis,  etc.  » (Schmalzgrueber,  in  tit.  20, 
«■  libri  2 decret.,  n.  134.) 

4”  Exceptiones  contra  testes  propositse,  ordinarie  non  im- 
pediunt eorum  receptionem  et  examen;  sed  potest  judex 
quaestionem  de  ejusmodi  exceptionibus  ad  fidem  litis  reser- 
vare. Ita  tenent  communiter  canonistae,  qui  adducunt  in  pro- 
bationem authenticam  si  testis  (de  Testibus)  Justiniane!  Codi- 
cis. « Ratio  est,  ait  Schmalzgrueber  (in  Iit.  20,  1.  2 decr., 
«n.  130),  quia  fortasse  in  progressu  litis  patebit  quod  judex 
« etiam  sine  eorum  testium,  de  quorum  inhabilitate  opponi- 
« tur,  depositionibus,  ex  aliis  probationibus  sententiam  ferre 
« possit ; adeoque  frustra  disputaretur  de  habilitate  illorum 
« testium.  » 

Diximus  Ordinarie  : Nam  ea  regula  generalis  locum  non  ha- 
bet in  sequentibus  casibus  : primo,  si  testi  objiciatur  defectus 
notorius,  vel  defectus  qui  incontinenti  probari  potest ; constat 
capite  Ex  parte  (7,  tituli  20,  libri  2 decret.);  secundo,  si  obji- 
ciatur testem  esse  capitalem  inimicum  illius  adversus  quem 
producitur;  talis  siquidem  testis  audiri  non  debet  antequam 
de  inimicitia  judicetur;  constat  ex  authentica  testis  (c.  de 
Testibus,  § Sivero)-,  tertio,  si  objiciatur  testem  esse  excommu- 
nicatum;  constat  ex  capite  Pia  (2,  de  Exceptionibus,  in  6).  Ex- 
tra hos  casus,  ut  communiter  doctores  notant,  in  arbitrio  ju- 
dicis est,  au  exceptiones  contra  testes  oppositas  reservare  vebt 
in  finem  litis  vel  non. 

QujESTio  7*.  — Qu(b  sit  norma  tenenda  quoad  reprobationem 
testium.  — Reprobare  testes,  nihil  aliud  est  quam  per  eice- 
ptiones  eos  a testimonio  ferendo  repellere,  vel  eorum  testi- 
monium elidere.  Testes  quos  Actor  vel  Reus  ad  probandas 
suas  assertiones  adducit,  vocantur  probatorii.  Si  contra  hos 
excipiatur,  et  ad  probandam  exceptionis  Icgitimitatem  alii  te- 
stes adducantur,  hi  reprobatorii  nuncupantur.  Si  vero  contra 
reprobatorios  ipsos  excipiatur,  novi  testes  ad  probandam  hanc 

exceptionem  adducti  reprobatoriorum  reprobatorii  vocari  sotent. 
Quo  preeuotato,  quaeritur. 

1 . Quousque  licitum  sit  reprobare  testes  ? — Id  definivit  Ho- 
norius III  bis  verbis  ; « Mandamus,  quatenus  recipiatis  testes 
0 quos  contra  personas  productorum  super  principali  negotio 
«partes  duxerint  producendos  : quos  si  rursus  pars  altera 
« vel  utraque  voluerit  reprobare , contra  illos  probationes 
« admittere  procuretis ; ita  quod  ultra  non  liceat  partibus  ad 
«probationem  testium  aspirare  ; ne  si  producendi  quartos 
« contra  tertios,  et  sic  deinceps,  partibus  licentia  tribuatur, 
«negotium  diutius  protelari  contingat  » (caput  49,  tituli  20, 
fibri  2 decret.).  Unde  licet  quidem  reprobare  testes  proba- 
torias, et  insuper  probatoriarum  reprobatorios;  non  autem  re- 
probatoriorum reprobatorios. 

2.  Quis  sit  modus  servandus  in  reprobatione  testium  ? — 1 ° Pars 
quae  vult  reprobare  testes  probatorios  debet  specifice  expri- 
mere, tum  crimina  seu  defectus  quos  ipsis  opponit,  tum  no- 
mina eorumdem,  tum  etiam  nomina  testium  per  quos  intendit 
has  exceptiones  probare.  Debet  igitur  positionem  facere  in 
hunc  modum  : « Intendo  probare  talem  testem  esse  perju- 
« rum ; quia  in  tali  causa  falsum  deposuisse  convictus  fuit ; et 
<choc  probare  volo  per  testes  N...  et  N... » Esse  ita  observan- 
dum ab  eo  qui  vult  reprobare  testes  probatorios,  concludunt 
auctores  ex  capite  Prwsentium  (2,  tituli  10,  libri  2,  in  6). 

2“  Qui  autem  vult  reprobare  probatoriorum  reprobatorios, 
debet  insuper  antea  juramentum  malitia;  praestare ; id  est,  ju- 
rare se  ad  hanc  reprobationem  non  procedere  malitiose,  seu 
ad  retardandam  caiism  expeditionem.  Constat  ex  modo  citata 
decretali  Prmsentium,  in  fine.  Ast  ejusmodi  juramentum,  in  cu- 
riis etiam  ecclesiasticis,  obsolevit. 

III.  An  possit  quis  reprobare  testes  a se  productos? — 1“  Est 
regula  generaliter  admissa , non  posse  eum  tales  testes  tan- 
quam  inhabiles  reprobare.  2“  Duos  tamen  ab  hac  regula  exci- 
piendos esse  casus  ait  Schmalzgrueber  (in  tit.  20,  libri  2 de- 
cret., n.  140)  : Primo,  si  causa  reprobandi  de  novo  exurgat. 

aut  noviter  innotescat : a Secundo,  si  producens  videat  quod 
« testes  a se  producti  contradicant  sibi  ipsis,  aut  quod  depo- 
« nant  pro  adversario.  » Hanc  tamen  posteriorem  a regula  ge- 
nerali exceptionem,  quam  non  probat  laudatus  auctor,  vix 
admittendam  existimarem;  quin  scilicet  ipsam  regulam  sub- 
vertit. 


CAPUT  III. 

DE  INSTRUMENTIS. 

QUiSSTio  1 *.  — Quid  sit  instrumentum  et  quotuplex  ? — 1 . In- 
strumentum, in  sensu  juris,  definiri  solet : Scriptura  ad  proba- 
tionem alicujus  rei  facta.  In  qua  tradenda  notione  concordant 
doctores  (vide  Schmalzgrueber,  in  tit.  22,  lib.  2 decret., initio). 

2.  Dividitur  in  publicum  Gi  privatum.  Instrumentum  publi- 
cum dicitur  quod  publica  auctoritate  factum  atque  firmatum 
est.  Privatum  vero,  quo  hac  conditione  caret.  Publicum  du- 
plex est : protocollum,  quod  est  summaria  quocdam  actus  gesti 
annotatio,  ex  qua  postea  instrumentum  in  solemnem  formam 
redigitur ; unde  etiam  imbreviatura  dicitur : et  transumptum, 
quod  est  ipsumraet  instrumentum  originale,  ex  protocollo  de- 
sumptum, in  quo  plene  et  cum  debitis  solemnitatibus  res  gesta 
exponitur.  Quando  fit  aliqua  transumpti  transcriptio,  hiec  co- 
pia nuncupari  solet. 

Instrumentum  vero  privatum  subdividitur  in  authenticum 
et  non-authenticum. 

Qu.*stio  2*.  — Quid  in  instrumento  publico  requiratur,  exparte 
conficientis  et  exparte  formee?  — Ex  parte  conficientis,  requiri- 
tur ut  is  sit  notarius,  seu  actuarius  aut  cancellarius.  Quid  au- 
tem sint  notarii  et  cancellarii,  et  quomodo  creari  debeant, 
necnon  caeteras  quoad  ipsos  et  relative  ad  forum  ecclesia- 
sticum notiones,  habes  infra  (sub  2*  Tractatus  parte).  Unde 
hic  aduotabimus  tantum  quae  circa  instrumenti  pubhei  formam 
observari  solent  aut  debent. 

1 ° Scribendum  est  in  carta  munda,  ne  alioquin  suspectum 
reddatur;  2°  omittendae  sunt  litterarum  abbreviationes  ac 
voces  ambiguae,  suntque  scribendi  numeri  integris  vocabulis, 
non  zifferis ; 3°  in  proloquio  praemittenda  invocatio  divini  no- 
miuis,  verbi  gratia  : In  nomine  Domini  amen;  vel  in  nomine  S.  S. 
et  individwB  Trinitatis;  4°  exprimenda  tempus  et  locus ; 5°  fa- 
ctum integre  et  fideliter  describendum ; 6°  inserenda  nomina 
testium  : non  tamen  necesse  est,  nisi  in  casibus  a jure  expres- 
sis, ut  hi  subscribant ; sed  satis  est  in  eorum  praesentia  instru- 
mentum confici;  7°  subscribere  debet  notarius  suum  nomen 
et  cognomen,  soletque  sigillum  suum  apponere. 

An  autem  multae  ex  hujusmodi  solemnitatibus  ad  formam 
substantialem  instrumenti  publici  pertineant,  plurimum  pen- 
det a locorum  consuetudine.  (Vide  Schmalzgrueber,  in  tit.  22, 
libri  2 decret.,  n.  15.) 

QujBstio  3«.  — Quantum  probent  instrumenta  publica.  — 
r Originale  transumptum,  confectum  a notario  in  forma  de- 
bita, per  se  solum  facit  plenam  fidem  de  eo  quod  dispositive 
continet,  donec  probetur  contrarium.  Estque  regula  haec  tan- 
quam  certa  a doctoribus  admissa. 

Diximus  de  eo  quod  dispositive  continet.  Nam  plenam  fidem 
non  facit  quoad  ea  quae  enuntiative  seu  narrative  et  incidenter 
ponuntur. 

Diximus  donec  contrarium  probetur.  Potest  enim  a personis 
etiam  publicis  fraus  aut  error  committi.  Si  ergo  fraus  com- 
missa sufficienter  probetur,  fides  instrumenti  cessabit. 

2°  Etiam  protocollum  plenam  fidem  facere,  est  communior 
doctorum  sententia.  (Vide  Schmalzgrueber,  in  tit.  22,  libri  2 
decret.,  n.  24.) 

3®  Copiae  ex  originali  transcriptae,  manu  et  auctoritate  pri- 
vata, fidem  non  faciuut. 

4°  Copiae  transcriptae  ab  eodem  notario  qui  fecit  origi- 
nale, fidem  faciuut,  etiamsi  factae  non  fuerint  authoritate  ju- 
dicis. 

5®  Copiae  factae  a notario  qui  originale  non  fecit,  fidem  fa- 

ciont,  si  cum  solemuitatibus  a jure  requisitis  etarentur.  Inter 
quas  solemnitates  est  ut  iliterveniat  judicis  authoHtas  : csete- 
ras  ejusmodi  solemnitates,  vide  apud  Schmalzgineber  (loco 
cit.,  n.  31).  Si  vero  dicts  copise  absque  iis  solemnitatibns 
conficiantur,  fidem  regulariter  non  faciunt. 

QujBstio  4*.  — Quantum  probent  instrumenta  privata.  — In- 
strumentum privatum  dicitur  quod,  vel  a persona  non  publica, 
vel  sine  debitis  solemnitatibns,  confectum  est.  Est  autetti,  vel 
authenticum,  vel  authenticitate  destitutum.  Privatum  authen- 
ticum describi  solet,  scriptura,  privata  quidem,  testium  tamen 
subscriptione  aut  sigillo,  eoque  recognito  aut  approbato,  aut  alio 
legitimo  modo  munita.  Quibus  conditionibus  si  careat  instru- 
mentum privatum,  pro  non-authentico  habetur. 

Plnrcs  sunt  instrumentorum  privatorum  authenticoriim  spe- 
cies. « Nam  pro  talibus  habeatur  : 1°  acta  publica  et  jucialia; 
« 2"  scripturae  ex  archivio  publico  desumptae ; 3“  scripturae  a 
« privatis  quidem  confectae,  sed  publico  vel  authentico  sigillo 
« Episcopi...,  universitatis,  vel  alterius  communitatis  jus  sigilli 
« habentis  munitae ; 4“  scripturae  privati  manu  conscriptae,  sed 
« trium  ct  aliquando  duorum  testium  adhuc  viventium  et 
« suam  manum  recognoscentium  subscriptione  corroboratae  ; 
« 5“  matriculae  et  libri  censuales ; 6®  libri  officialium  pubheo- 
« rum ; parochialcs  baptizatorum , nuptorum  , defunctorum ; 
« libri  collegiorum ; 7“  denique  omnes  illae  scripturae  quae 
« secundum  morem  regiouis  confectae  vim  authenticarum  obti- 
« nueruiit  apud  omnes  a longo  usu  et  tempore.  » (Schmalz- 
grueber,  in  tit.  22,  libri  2 decretalium,  n.  36.)  His  praeno- 
tatis, 

I.  Ad  quaestionem,  quantum  probent  instrumenta  privata  au- 
thentica, respondetur  ; 

1“  Acta  judicialia  debito  modo  confecta  faciunt  fidem  ple- 
nam. Ita  communiter  doctores.  (Vide  Schmalzgrueber,  loco 
citato,  n.  37.) 

2“  Scripturae  ex  archivio  publico  depromptae  faciunt  pariter 
plenam  fidem.  Jus  autem  archivii  publici  competit  tantam 

Preelatis  majoribus;  Episcopis  nempe  et  horum  superioribus. 
(Schmalzgrueber,  loco  citato,  n.  40.) 

3“  Idem  dicendum  de  scriptura  privata,  publico  sigillo  mu- 
nita , modo  simul  requisitis  a loci  consuetudine  satisfaciat.  Si 
autem  habeat  tantum  sigillum  personae  privatae,  probabit  so- 
lum contra  hanc  personam,  si  dictum  sigillum  pro  suo  agno- 
scat. 

4®  Itein  plenam  fidem  faciunt  libri  officialium  publicorum, 
quoad  ea  quae  ad  illorum  ofiBcium  pertinent.  Et  sic,  verbi 
gratia , matrimonium  plene  probatur  celebratum  fuisse , si  id 
consignatum  a parocho  vel  alio  ad  id  deputato  reperiatur  in 
libro  matrimoniorum. 

5®  Libri  ecclesiarum  et  monasteriorum,  quae  jus  publici 
archivii  non  habent,  fidem  faciunt  contra  illas  ecclesias  et  mo- 
nasteria, quia  ipsorum  confessioni  aequivalent;  non  autem 
contra  alios. 

6*  Possunt  certa  instrumenta  privata,  quae  alias  de  jure 
communi  authenticorum  vim  non  haberent,  eam  vim  per  con- 
suetudinem regionis  acquirere.  Constat  ex  capite  Cum  dile- 
ctus (9,  de  Fide  instrumentorum). 

II.  Ad  qumstionem,  quantum  probent  instrumenta  privata  non 
authentica  (verbi  gratia,  cautiones  parti  a parte  datae,  ratio- 
nes et  registra  privatorum,  epistolae  seu  litterae  missivae),  re- 
spondetur : Regulariter  probant  contra  scribentem  qui  scriptu- 
ram pro  sua  agnoscit;  non  autem  in  favorem  scribentis. 
Dicimus  regulariter : multi  enim  casus  ab  hac  generali  regula 
excipiuntur,  quos  vide  apud  Schmalzgrueber  (in  tit.  22,  li- 
bri 2 decretalium,  n.  55). 

QujESTTO  5*.  — Quomodo  impugnari  possint  instrumenta?  — 
Contra  instrumenta  excipi  potest  multipbci  modo,  nempe  : 
primo,  ratione  causce  efficientis;  quod  scilicet  conficiens  instru- 
mentum non  fuerit  notarius ; secundo,  ratione  causce  materialis; 
quod  scilicet  super  taU  negotio  non  potuerit  legitime  instru- 
mentum confici;  tertio,  ratione  causce  formalis;  quod  scilicet 
non  habeat  formam  seu  solemnitates  requisitas;  quarto,  ra- 

tione  ipsius  instrumenti;  quod  uempe  sit  falsum  aut  suspectum 

de  falsitate. 

QUiESTio  6».  — Quotuplici  modo  probari  possit  instrumenti 
falsitas?  — 1“  Ex  contrarietate  contentorum  in  instrumento; 
2“  ex  sigUlo;  3“  ex  rasura  vel  cancellatione ; 4"  ex  testibus 
contra  instrumentum  deponentibus ; 5"  ex  variis  conjecturis. 
De  quibus  singulis  nonnulla  sunt  breviter  annotanda . 

1 . Quoad  impugnationem  instrumenti  ex  contrarietate,  di- 
stinguendum est ; vel  enim  unum  idemque  instrumentum  re- 
pugnantia complectitur,  vel  contra  unum  instrumentum  aliud 
ipsi  contrarium  producitur.  Si  prius,  et  repugnantia  conciliari 
non  possit,  instrumentum  rejici  debet,  cum  contraria  simul 
vera  esse  non  possint.  Si  posterius,  et  conciliari  duo  instru- 
menta contraria  nequeant,  subdistinguendum  : vel  enim 
producuntur  ambo  ab  eodem  litigante,  vel  unum  ab  Actore  et 
alterum  a Reo  : in  posteriori  casu  standum  dignori  et  verisimi- 
liori : in  priori  casu,  neutri  instrumento  habenda  fides.  (Vide 
Schmalzgruebcr,  in  tit.  22,  libri  2 decretalium,  n.  96  et  97.) 

2.  Quoad  impugnationem  instrumenti  ex  sigillo,  desumi 
solet,  ex  eo  quod  sigillum,  sit  ignotum ; ex  eo  quod  sit  fra- 
ctum ; ex  eo  quod  carta  ipsa  recentius ; et  similibus  sigilli  de- 
fectibus; quorum  vis  prudentiae  et  aestimationi  judicis  est  re- 
linquenda . 

3.  Quoad  impugnationem  ex  rasura  vel  litura.  1®  Certum 
est  regulariter  vitiari  et  suspectum  de  falsitate  reddi  instru- 
mentum, si  rasura,  cancellatio  seu  correctio  facta  sit  in  loco 
substantiali,  puta  in  data,  nomine  judicis.  Actoris,  Rei,  lo- 
ci, etc.  Constat  capite  Inter  (6,  de  Fide  instrumentorum),  et  capite 
Cum  venerabilis  (7,  de  Relig.  dom.).  Dicitur  regulariter  : exci- 
pitur enim,  si  notarius  ipse  mentionem  de  rasura  in  ipso  in- 
strumento faciat,  et  alii  nonnulli  casus  (quos  vide  apud 
Schmalzgrueber , loco  cit.,  n.  102).  2“  Si  rasura  facta  sit  in 
loco  non  substantiali,  communius  tenent  doctores  instrumen- 
tum ex  ea  non  vitiari ; prout  indicat  caput  Ex  litteris  (3 , de 
Fide  instrumentorum). 

4.  Qnoad  impugnationem  instrumenti  per  testes,  distinguen* 
dum  : vel  testes  qui  impugnant  sunt  ipsimet  testes  adseripti 
instrumento  (qui  scilicet  negant  se  illius  confectioni  inter- 
fnisse,  vel  dicunt  instrumentum  aliter  fuisse  conscriptum), 
vel  extranei.  Si  prius,  vim  amittit  instrumentum;  quod  pro- 
cedit etiamsi  unus  tantum  ex  dictis  testibus  ita  asserat,  si  non 
fuit  adhibitus  nisi  omnino  necessarius  numerus  testium.  Si  po- 
sterius, id  est,  si  testes  sint  abi  ac  instrumento  adseripti,  adhuc 
per  horum  testimonium  reprobari  potest  instrumentum  : sed 
inter  doclores  controvertitur  de  requisito  tunc  eorum  nume- 
ro. (Vide  Schmalzgrueber , in  tit.  22,  libri  2 decretabum, 
n.  106.) 

5.  Ex  variis  insuper  indiebs  impugnari  potest  instrumentum  : 
exempli  gratia,  si  carta  antiqua  sit,  scriptura  autem  quoad  mo- 
dum scribendi  videatur  recentior ; si  instrumentum  alia  manu 
scriptum,  alia  suscriptum ; vel  diverso  atramento,  et  his  simi- 
lia ; quffi  prudenti  judicis  aestimationi  relinquuntur. 

Nota.  Si  instrumentum  in  aliqua  parte  falsum  probetur,  an 
ideo  totum  corruat?  — Alii  affirmant,  negant  abi,  et  plures 
distinguunt ; ita  scilicet  ut  affirment  si  capitula  sint  connexa, 
negent  si  sint  disparata.  (Vide  Schmalzgrueber,  citato  loco, 
n.  113.) 


CAPUT  IV. 

DE  Pll*SUMPT10MBUS. 


QujCSTIO  1’. — Quid  et  quotuplex  sit  prasmnptio,  et  quomodo 
differat  ab  iindicio  et  a fictione  juris? — I.  « Praesumptio  estcon- 
« jectura  seu  judicium  ex  aliquo  signo  vel  indicio  orta , et 
« probationis  loco  aUegata,  aut  a judice  assumpta  ad  adstruen- 
« dam  rei  dubiae  fidem  » (Schmalzgrueber,  in  titulum  23, 
libri  2 decretalium,  n.  1);  et  ita  quoad  sensum  doctores 
communiter. 

II.  « Indicium  est  notabile  signnm  alicujus  delicti  vel  altc- 
n rius  rei  de  qua  dubitatur,  ad  veritatem  cognoscendam  inser- 
« viens. » (Schmalzgrneber,  loco  citato.)  Dividitur  indicium 
1"  in  semi-plentm  seu  dubitativum,  et  plenum  seu  indubitati* 
vum  : prius  est  quod  ad  producendum  opinionem  probabilem, 
posterius  ad  determinandiun  plequin  assensum  aptum  est.  2"  Ia 
proximum  et  remotum.  3“  In  leve,  grave,  et  gravissimum  seu 
indubitatum.  Indicium  leve  abquam  suspicionem  gignit : grave, 
plusquam  suspicionem,  non  tamen  certitudinem  : gravissimqm, 
moralem  certitudinem.  Ex  qua  notione  patet  indicium  non 
esse  ipsammet  preesumptionem,  sed  fundameqtum  quo  hxc 
niti  solet. 

III.  « Fictio  juris  est  indubitatee  falsitatis  assumptio  cx 
« justa  causa,  ad  inducendum  abquem  effectum  juris,  mquitati 
« naturali  non  repugnantem.  » (Schmalzgrneber,  in  tit.  23, 
libri  2 decret.,  n.  3.)  Sic  jus  fingit  esse  natum  qui  adhuc 
existit  in  utero , quando  agitur  de  illius  commodo  : fingit 
patrem  et  filium  esse  unam  personam,  cuui  sint  duae  : cano- 
nicum qui  m studiis  est,  esse  praesentem,  cum  sit  absens : 
religiosum  quoad  potestatem  exercendi  certos  actus  civiles 
esse  mortuum,  cum  vere  vivat,  etc.  Ex  qua  notione  satis 
patet  differre  praesumptionem  a fictione  juris. 

IV.  Distingui  solet  praesumptio  in  praesumptionem  hominis,  et 
praesumptionem  juris.  Prior  est  conjectura  nullo  jure  expressa 
aut  firmata,  sed  quam  concipit  homo,  ex  facti  qnalitate  et  cir- 
cumstantiis aliquid  conjiciendo  et  assumendo  pro  vero,  donec 
aliud  demonstretur  ac  doceatur.  Posterior,  quae  legibus  est 
expressa ; id  est,  quando  suppositis  certis  circumstantiis,  lex 
vel  canon  aliquid  conjicit. 

Praesumptio  juris  iterum  dividitur,  in  praesumptionena  jurn 
tantum,  et  in  praesumptionem  juris  et  de  jure.  Prior  adest 
quando  lex  aliquid  praesumit  et  pro  vero  habet,  donec  in  con- 
trarium probatio  vel  fortior  praesumptio  afferatur.  Postprior, 
quando  lex  ita  aliquid  praesumit  et  pro  vero  vult  haberi,  ut 
regulariter  probationem  in  contrarium  non  admittat.  Ut  au- 

tem  adsit  praesumptio  jaris  et  de  jure,  necesse  non  est  ut  lex 
expresse  dicat,  non  esse  admittendam  probationem  in  con- 
trarium; spd  sq|Ecit  ut  dicat  prajsumptionem  esse  violentam 
^u  vehementem;  imo , ut  xolunt  aliqui , sufficit  dici  in  lege 
praesumptionem  plene  probare. 

^xempla  utriusquc  praesumptionis  passim  occurrunt  in  libris 
decretalium.  Est,  verbi  gratia,  praesumptio  juris  tantum,  qua 
praesumitur  baptizatus,  qui  inter  christiauos  natus  est  atque 
educatus,  prout  habetur  capite  ultimo  tituli  43  de  Presbytero 
non  baptizato,  libri  3 decretalium.  Item  qua  praesumitur  legi- 
timus, qui  pgtus  est  ex  uxore,  cum  qua  maritus  cohabitavit, 
prout  habetur  lege  Filium  (6,  ff.  de  Uis  qui  sui  vel  alieni  juris). 

Praesumptio  juris  et  de  jure  est,  qua  mulier  per  annum  cum 
dimidio  cohabitans  viro,  cui  coacta  nupserat , praesumitur  in 
jUud  libere  consensisse  ; etenim  adhaerere  ipsi  tenetur,  nec 
admittitur  postea  ad  probandam  violentiam ; perinde  ac 
si  ab  initio  libere  consensisset;  prout  habetur  capite  Ad  id 
[21,  de  Sponsalibus). 

QUjESTIO  2^  — Quinam  sint  effectus  praesumptionis,  tum  ju- 
ris, tum.  juris  et  de  jure?  — I.  Praesumptio  juris  tantum,  eum 
pro  quo  stat  libprat  a probandi  onere,  idque  onus  transfert 
in  advprsarium ; et  nisi  is  contrarium  probet,  debet  proferri 
sententia  (in  civilibus  saltem)  juxta  juris  praesumptionem. 

II.  Effectus  praesumptionis  juris  et  de  jure  sunt  : primo,  ut 
requlariter  probationem  in  contrarium  non  admittat ; secundo, 
ut  excludat  appellationem  : ubi  enim  non  admittitur  probatio 
in  contrarium,  frustra  appelleretur;  tertio,  non  admittit  jura- 
mentum ejus  contra  quem  stat;  quarto,  juxta  eam  proferri 
debet  sententia. 

III.  Diximus  contra  praesumptionem  juris  et  de  jure  regu- 
lariter non  admitti  probationem  : nam  admittitur  in  certis  ca- 
sibus, nempe ; 

1“  Admittitur  probatio  indirecta;  qua  nempe  probatur  dum- 
taxat non  adesse,  quae  allegatur,  juris  et  de  jure  praesumptio- 
nem. 

2®  Etiamsi  adsit  certo  praesumptio  et  de  jure,  impu- 
gnari potest  per  notorium,  seu  per  evidentiam  facti  contrarii. 
Unde  vim  suam  amittit  ipsa  etiam  praesumptio  et  de  jure, 
quando  contra  eam  stat  notorietas,  id  est,  quando  contrarium 
constat  ex  notorietate  publica. 

3®  Item  quando  is  pro  quo  stat  ejusmodi  praesumptio  con- 
trarium fatetur. 

4®  Quando  per  sufficientem  numerum  testium  contrarium 
probatur,  sed  quisnam  tunc  requiratur  testium  numerus,  non 
concordant  doctores. 

5®  Quando  opponi  potest  instrumentum  publicum. 

6®  Tandem  contra  praesumptionem  juris  et  de  jure  admitti- 
tur probatio,  si  is  pro  quo  stat  dicta  praesumptio,  in  id  con- 
sentiat, id  est,  oppositionem  non  faciat. 

Pro  quibus  omnibus  exceptionibus,  vide  Schmalzgrueber 
(in  tit.  23,  libri  2 decret.,  n.  12). 

QUiESTio  3*.  — An  in  causa  criminali  ex  nudis  praesumptio- 
nibus  sententia  ferri  et  Heus  condemnari  possit?  — Circa  gravis- 
simam eam  quaestionem  triplex  existit  doctorum  sententia. 

I.  Exponitur  sententia  negans.  — Sententia  haec  contendit 
Reum  non  posse  condemnari  ob  praesumptiones,  quantumvis 
violentae  illae  sint ; sed  esse  absolvendum  hoc  ipso  quod  nulla 
contra  ipsum  reperiatur  proprie  dicta  probatio.  Doctores  au- 
tem qui  eam  sustinent  (inter  quos  Pirrhing  et  Engel),  nituntur 
his  rationibus : 1®  Canone  Nos  (1,  causae  2,  q.  1),  ubi  ex  sancto 
Augustino  sic  habetur  : Nos  in  quetnguam  sententiam  ferre  non 
possumus,  nisi  aut  convietum  aut  sponte  confessum.  2®  Capite  Lit- 
teras (14,  de  Preesumptionibus),  ubi  Innocentius  III  dc  quodam 
Reo,  contra  quem  vehemens  extabat  criminis  haereseos  suspi- 
cio, sic  decernit  : Propter  solam  suspicionem,  quamvis  vehemen- 
tem, nolumus  illum  de  tam  gravi  crimine  condemnari.  3®  Lege 
Absentem  (5,  ff.  de  Poenis),  in  qua  sic  statuitur  : Sed  nec  suspi- 
cionibus debere  aliquem  damnari  divus  Trajanus  Assiduo  Severo 
rescripsit;  satiusque  esse  impunitum  relinqui  facinus  nocentis, 
quam  inrwcentem  damnari.  4®  Lege  Qui  sententiam  (16,  c.  de 

Panis),  ubi  aperte  habetur  ad  poenalem  sententiam  non  esse 
deveniendum,  nisi  Reus  fuerit  confessus,  vel  probationibus 
clarissimis  convictus.  5“  Lege  ultima  tituli  de  Probationibus 
Justinianci  codicis,  ubi  ad  ferendam  sententiam  condemna- 
toriam  in  criminalibus  requiruntur  probationes  indubitatae,  et 
luce  meridiana  clariores.  6®  Hac  ratione  : quod  praesumptio- 
nes quantumvis  vehementes  sint,  hoc  ipso  quod  non  sint  pro- 
bationes proprie  dictae,  omnino  certum  non  faciunt  Reum 
deliquisse ; unde  si  condemnetur,  absolute  accidere  posse  ut 
injusta  sit  condemnatio;  quo  stante  periculo,  ex  ipso  jure  na- 
turali prohiberi  ne  condemnatio  pronuntietur. 

n.  Exponitur  sententia  affirmans.  — Haec  sustinet  posse  con- 
demnari Reum  ex  nudis  praesumptionibus,  modo  sint  violentae 
et  moralem  certitudinem  inducant.  Nititur  1®  capite  Ex  litte- 
ris (12,  de  Prxsumptionibus),  ubi  ex  actibus  adulterio  propin- 
quis judicatur  adulter  manifestus.  2®  Lege  ultima  tituli  de 
Probationibus  in  Justiuianeo  codice,  ubi  ad  condemnationem 
in  criminalibus  statuitur  sufficere  etiam  indicia.  3®  Capite  Sicut 
{{,  de  Praesumptionibus),  ubi  tanquam  noxium  habendum  esse 
dicitur,  eum  qui  delicium  commisit,  sed  dicit  ludens  fcci;  cu- 
jus proinde  mala  intentio  in  patrando  crimine  videtur  ex  sola 
praesumptione  judicari.  4®  Hac  ratione  : quod  praesumptiones 
quando  violentae  seu  vehementes  sunt,  probationibus  aequiva- 
leant,  ac  proinde  eumdem  effectum  sortiri  debeant. 

in.  Exponitur  tertia  sententia.  — Haec  tenet  puniri  quidem 
posse  Reum  ex  violentis  praesumptionibus ; non  tamen  poena 
ordinaria,  sed  minori  ad  arbitrium  judicis.  Pro  quo  adducitur 
caput  10  et  caput  14,  de  Purgatione  canonica;  necnon  lex  Vim 
passam,  ff.  de  Adult. 

IV.  Stante  illo  doctorum  dissidio,  putavit  Schmalzgrueber 
hoc  modo  distingui  posse  : 1®  ob  levem  praesumptionem  nemo 
condemnari  potest  etiam  ad  poenam  ordinaria  minorem.  2®  Ex 
praesumptione  juris  et  de  jure  potest  Reus  condemnari  ad  poe- 
nam etiam  ordinariam  ; quia  nempe  lex  in  hoc  casu  vult  prae- 
sumptionem haberi  pro  veritate ; unde  nisi  talis  praesumptio 

modis  supr^  expositis  elidatur,  debet  juc^ex  juxta  illam  pro- 
nuptiare.  3“  Si  praesumptio  sit  vehet^ns,  potest  iqilici  Reo  pur- 
gatio canonica  ; sed  condemnari  npquit.  4°  Si  praesppjptiqnes 
sint  vehementissimw,  ita  ut  ex  eis  oriatur  moralis  certitudo, 
condemnari  potest  Reus  etiam  ad  peenam  ordinariam. 

Mihi  tamen  vera  videtur  prima  sententia.  Nana  vel  ppae- 
sumptioneSj,  cujuscumque  generis  sint,  vere  probant  Reum 
4pliqpisse,  vel  non : si  prius,  condeinnandus  est  Reus  ; sed 
tunc  illae  priesumptioncs  pon  sunt  tantum  praesumptiones,  sed 
vera  probatio  : si  posterius,  absolvendus  omnino  est  Reus  ; et 
nec  ad  muiorem  ordinaria  peenam  condeinnari  juste  Pfltest, 
ne  forte  copdemnatip  haec  ip  ipnocentepi  cadat. 

Qujestio  4“.  — Quemam  tradi  soleant  prwsumptionum  re- 
gula ? — Maximi  interest,  ad  recte  reddendam  justitiam,  ut 
judex  scite  discernat  an,  qualis,  et  pro  qua  parte  stet  prae- 
sumptio. Ad  quod  doctores  sequentes  regulas,  tum  ex  jure 
positivo,  tum  ex  jure  naturali  depromptas,  tradere  solept. 

Regula  1”.  — Si  indicium  tale  sit,  ut  rarissime  copt^ngat  il- 
lud stare  sine  re  prasumpta,  oritur  prasumptio  violenta.  — Verbi 
gratia,  si  testes  deponant  se  vidisse  aliquem  solum  cum  sola, 
nudum  cum  nuda,  in  eodem  lecto  jacentem,  oritur  violentis- 
sima de  adulterio  praesumptio ; quia  indicia  h®c  vix  unquam 
accidunt  quin  cum  dicto  facinore  conjungantur. 

Regula  2*.  — Si  indicium  ordinarie  quidem  cum  re  praesum- 
pta conjungatur,  sed  tamen  identidem  contingat  non  conjungi, 
prasumptio  inde  orta  est  communis,  non  vero  violenta.  — Verbi 
gratia,  qui  homicidium  patrat,  praesumendus  est  illud  f^ct^ 
animo  nocendi ; quia  ordinarie  cum  tali  prava  voluntate  ejus- 
modi factum  conjungitur.  Identidem  vero  contingit  ut  quis 
hominem  occidat  ex  casu  vel  mera  imprudentia,  et  absque  ulla 
praevia  intentione : ac  propterea  praesumptio  praemeditationis, 
ex  facto  homicidii  exurgens,  non  est  per  se  violenta  seu  vehe- 
mens. 

Regula  3*.  — Qualis  res  erat,  si  talis  matare  possit,  prosa- 
mitur  adhuc  falis  esse  et  talis  mansura,  nisi  probetur  mutatio.  — 

Verbi  gratia,  ubi  olim  fuerunt  termmi  confinium,  etiam  hodie 
esse  prjEsumualur,  nisi  probentur  mutati.  Qui  olim  possedit, 
etiamnum  atque  ex  eodem  titulo  possidere  pnesumitur,  etc. 

Regula  4".  — Qualitas  qua:  naturaliter  inest  homini,  semper 
adesse  prcesumitur,  donec  probetur  contrarium.  — Verbi  gratia, 
naturale  et  ordinarium  est  cuilibet  homini  ut  sit  sui  compos ; 
unde  donec  probetur  aliquem  in  alienationem  mentis  incidisse, 
mente  sanus  priesumendus  est.  Item  clericis  naturale  est  ut 
sint  apti  ad  beneficia  ecclesiastica,  pro  quibus  nulla  extraordi- 
naria qualitas  exigitur : hinc  si  quis  beneficium  impetravit , 
praesumitur  idoneus  donec  contrarium  probetur.  Atvero  si  re- 
quiratur qualitas  extraordinaria,  id  est,  quam  clerici  naturaliter 
et  communiter  non  habent,  verbi  gratia,  lauream  in  jure  ca- 
nonico yel  in  sacra  theologia , haec  non  praesumitur,  sed  pro- 
banda est. 

Regula  5*. — Facta  de  quibus  dubium,  ex  quo  animo  facta  sint, 
in  meliorem  partem  interpretari  debemus.  — Expresse  ita  habe- 
tur in  capite  2,  tituli  41,  libri  5 decretalium-  Hinc  in  actibus 
ex  se  indifferentibus,  qui  nempe  per  se  et  intrinsece  mali  non 
sunt,  Licet  tales  esse  possint  ob  pravum  finem,  delictum  nun- 
quam prapsumitur , sed  probandum  est.  Et  sic  in  possidente 
praesumitur  bona  fides,  donec  pontrarium  probetur.  Judicium 
pariter  prfesumitqr  recte  factum;  et  geueratim  praesumitur 
de  quovis  officiali , quoad  ea  quae  spectant  ad  officium  ejus , 
quod  i^ecte  administraverit.  Item  generatim  praesumptionem 
pro  se  habent  causae  illae  quae  dicuntur  favorabiles;  verbi  gra- 
tia, causa  matrimonialis,  in  qua  praisumitur  pro  valore  matri- 
monii donec  contrarium  probetur ; causa  venditi,  in  qua  prae- 
sumptio stat  pro  parte  emptoris,  etc. 

Regula  6*. — Quilibet  praesumitur  bonus,  nisi  probetur  malus. 
— Satis  per  se  patet.  Nonnullas  tamen  regula  haec  exceptiones 
patitur.  Verbi  gratia,  si  praesumptio  bonitatis  vergat  in  praeju- 
dicium tertii,  locum  non  habet : et  sic  judex  qui  est  cognatus 
vel  familiaris  uni  ex  partibus,  praesumitur  injuste  in  favorem 
hujqs  partis  judicaturus,  atque  ex  hac  praesumptione  ab  altera 

parte  recusari  potest.  Vide  alias  nonnullas  exceptiones  apud 
Schmalzgruebcr  (intit.  23,  1.  2 decret.,  n.  36). 

Regula  7*.  — Ex  prasumptionibus  inter  se  pugnantibus,  de- 
bilioribus fortiores  pravalent. — Quod  vide  evolutum  apud  ci- 
tatum Schmalzgrueber. 


CAPUT  V. 

DE  JUREJURANDO. 


Saepe  contingit  ut  litigans  sufficienter  intentum  suum  pro- 
bare nequeat : quare,  ne  ex  probationum  defectu,  quod  suum 
est  assequi  aliquis  prohibeatur,  salubriter  institutum  est,  ut  ju- 
ramentum, vel  a parte,  vel  a judice  deferatur  alteri  litiganti, 
sicque  decidatur  lis  quae  aliter  decidi  nequit.  Omnis  controversiae 
finis  (ait  sanctus  Paulus,  ad  Hcbr.,  6,  16)  ad  confirmationem  est 
juramentum.  Et  Caius  jurisconsultus  (lege  Maximum  1 , ff.  de 
Jurej.) ; Maximum  remedium  expediendarum  litium  in  usum  venit 
jurisjurandi  religio.  Hinc  ne  trunca  remaneat  de  judiciis  eccle- 
siasticis tractatio,  exponendum  etiam  est  quisnam  sit  et  quo- 
modo reguletur  jurisjurandi  in  rc  judiciaria  usus. 

Quatio  1*.  — Quid  et  quotuplex  sit  juramentum?  — I.  De- 
finiri potest,  invocatio  Vei  in  testimonium  de  veritate  rei  qua 
asseritur.  Et  ita  quoad  sensum  tbeologi  et  jurisconsulti  com- 
muniter. Differt  a voto , quo  non  invocatur  Deus  in  testimo- 
nium, sed  Deo  aliquid  promittitur.  Illicitum  et  pravum  ex  se 
esse  juramentum  sustinuerunt  nonnulli  haeretici ; sed  a theolo- 
gis istiusmodi  error  invictis  argumentis  exploditur;  et  demon- 
stratur juramenti  honestas,  modo  verum  sit  quod  juratur ; et 
juretur  ex  necessitate  vel  cum  utilitate,  non  inutUiter;  et,  si 
juramentum  sit  promissorium , promittatur  res  honesta  et  li- 
cita. 

n.  Distingui  solet  juramentum  in  varias  species  boc  modo : 

1 ® Assertorium  et  promissorium,  quorum  vocabulorum  sen- 
sus satis  per  sc  patet. 

2®  Juramentum  assertorium  duplex  est  : Litis  decidenda, 
et  in  litem  testimaudam.  Prius  est  illud  quod  prsEstatur  a parte 
litigante  ad  liniendam  litem.  Posterius  est  quo  reialicujus,  de 
qua  in  judicio  controvertitur,  lestimalio  fit  cum  juramento; 
verbi  gratia,  quando  quis  jurat  rem  ablatam  valere  tanti. 

3®  Juramentum  litis  decidenda,  subdividitur  in  judiciale, 
et  extrajudiciale ; prout  in  judicio  vel  extra  judicium,  ad  litem 
finiendam  adhibetur. 

4°  Tandem  juramentum  judiciale  litis  decidendx  , iterum 
distinguitur,  in  voluntarium,  quod  ex  libera  partium  voluntate 
locum  habet;  et  iu  necessarium,  quod  judicis  auctoritate  pra^ 
standum  injungitur. 

QUiSSTio  2".  — Qua  sit  norma  juramenti  extra-judicialis?  — 
1°  Adhibetur  praecipue  ab  iis  qui,  probationibus  aliis  destituti, 
ct  metu  expensarum,  ad  finem  controversiae  sponte  prope- 
rant. 

2®  Potest  ejusmodi  juramentum  deferre  et  suscipere  qui- 
cumque potest  pacisci  et  de  re  controversa  libere  disponere. 

3®  Pars  cui  defertur,  illud  recusare  potest. 

4®  Deferri  potest  regulariter  in  omni  re  controversa.  Da- 
tur tamen  exceptio  ab  hac  regula  circa  triplicem  causarum 
speciem  : 

Primo,  quoad  causas  matrimoniales  : nam  deferri  quidem 
potest  juramentum  de  matrimonio  contrahendo  : item  de  ser- 
vando matrimonio  semel  inito,  de  cujus  valore  dubium  inter- 
venit; quia  nempe  in  arbitrio  partium  est  matrimonium  ex 
defectu  consensus  invalidum,  positivo  consensu  revsiidare  : 
sed  prmstari  juramentum  nequit  non  standi  matrimonio ; quia 
si  valide  contractum  fuit,  iu  potestate  partium  non  est  ipsum 
dissolvere. 

Secundo,  quoad  professionem  religiosam  : pro  qua  idem  di- 
cendum ac  de  matrimonio. 

Tertio,  quoad  causas  criminales  : Nam  admittunt  quidem 

doctores  in  iis  causis  juramentum  ab  Actore  defetri;  et 
tunc  prodest  Reo  contra  personam  dumtaxat  Actoris ; Uon  au- 
tem contra  aJios,  verbi  gratia,  Contra  judicem  qui  contra  Reum 
ex  ofiBcio  procedefe  vellet  : sed  an  possit  Reus  iUud  Actori 
deferre,  controvertitur : nonnuli  enim  putant  id  Reo  non  lice- 
re, quia  cum  non  sit  dominus  vit®  su®  et  suorutn  membrorum, 
non  potest  juramentum  Actori  deferendo,  sese  periculo  mortis 
aut  mutilationis  exponere.  (Vide  Schmalzgrueber,  in  tit.  24, 
libri  2 decret.,  n.  117.) 

5®  Effectus  juramenti  extra-judicialis  est  decisio  cUUs®  con- 
trovers®.  Is  enim  qui  deferente  adversario  juravit  rem  esse 
suam,  aut  se  debitorem  non  esse,  victor  eVadit;  nec  minos 
acquirit  juris,  quam  si  cum  adversario  transegisset,  atit  sen- 
tentiam judicialem  pro  se  obtinuisset.  Ita  ut  si  eadem  causa 
ad  judicem  postea  perferatur,  debeat  is  regulariter  judicare 
juxta  id  quod  juratum  est.  Qui  autem  juramentum  detu- 
lit, si  damnum  inde  patiatur,  debet  sibi  imputare ; quia  de- 
ferendo juramentum,  consensit  ut  lis  juxta  rem  juratam  fini- 
retur. 

Qu®stio  3*.  — Qiub  sit  nonna  juramenti  judicialis  volunta- 
rii? — 1®  Hoc  nomine  designatur  juramentum,  quod  appro- 
bante judice  pars  parti  in  judicio  defert,  ea  lege  ut  si  jurare  ausit, 
absque  idteriori processu  victoriam  obtineat. 

2®  Semel  delatum  ab  una  parte  cum  assensu  judicis,  ne- 
quit ab  altera  parte  recusari ; nisi  nlalit  illud  deferenti  re- 
ferre. 

3®  An  Actor  qui  nihil  adhuc  probavit  possit  Reo  juramen- 
tum deferre?  Controvertitur  (vide  Schmalzgrueber,  in  tit.  24, 
libri  2 decret.,  n.  25). 

4®  Si  is  cui  juramentum  defertur,  absque  justa  causa  jurare 
recuset,  vel  juramentum  alteri  parti  referre,  tanquam  convi- 
ctus condemnandus  est.  Dantur  autem  abqu®  just®  caus® 
juramentum  recusandi : verbi  gratia,  si  deferenti,  vel  ob  fori 
incompetentiam,  vel  alia  ex  causa  actio  non  competat : si  is 
cui  defertur  jam  pleue  jus  suum  probavit  pertcsteSj  etc.  (Vide 

ejusniodi  jiistas  causas  juramentum  recusandi  aiiud  Schmalz- 
grueber  expositas,  lOcocit.,  n.  31.) 

5®  Effectus  autem  juramenti  judicialis  voluntarii  semel  prae- 
stiti est , ut  vim  plenae  probationis  habeat ; ita  ut  sententia 
juxta  id  quod  juratum  est  fetri  debeat;  nec  possit  ab  ea 
appellari. 

QijjfiSTio  4*.  — Qum  sit  mrma  jvramenti  judicialis  necessarii  ? 
— 1®  Hoc  nomine  vocavimus  juramentum  quod  judex,  causa 
cognita,  ob  defectum  probationis  plence,  uni  ex  litigantibus  defert. 

!l®  Deferri  potest  tam  a judice  ordinario  quam  delegato; 
et  non  tantum  ad  instantiam  partis,  sed  etiam  ex  oflScio. 

3®  Potest  judex  illud  deferre  sive  Reo,  sive  Actori,  prout 
aequius  existimat ; quidquid  in  contrarium  dixerint  nonnulli  ju- 
risconsulti, quorum  alii  soli  Reo,  alii  soli  Actori  deferri  posse 
a judice  juramentum  existimarunt. 

Ut  autem  facilius  discernat  judex  quomodo  in  hac  re  sese 
gerere  debeat,  has  regulas  tradit  Schmalzgrueber  (in  tit.  24, 
libri  2 decret.,  n.  43) : « Primo,  si  Actor  io  probatione  omnino 
« defecit.  Reus,  etsi  nihil  praestiterit,  absolvi  debet,  etiam 
« sine  juramento.  Secundo,  si  Actor  praesumptionem  prose  ha- 
bet.  Reo  juramentum  deferri  potest...  Probabilius  autem 
« Actori  eo  casu  juramentum  suppletorium  judex  deferre  ne- 
■■  quit : tum  quia  Rei  favorabiliores  potius  quam  actores  ha- 
« bentur ; tum  vero  maxime  quia  cum  juramentum  tantum  se- 
« mi-plene  probet,  et  Actor  non  semi-plenam  probationem, 
■<  sed  praesumptionem  tantum  pro  se  attulerit,  plena  probatio 
« per  juramentum  non  efficeretur.  Tertio,  si  Actor  semi-plene 
« probavit  intentionem  suam.  Reus  vero  nihil  probavit,  Actori 
« potius  deferendum  est  juramentum  quam  Reo.  Colligitur 
« ex  § Sane  (ultimi  capitis,  tituli  de  Jurejurando,  libri  2 decre- 
« talium),  ubi  dicitur,  quod  judex,  inspectis  circumstantiis 
« causarum  et  personarum.  Actori  juramentum  suppletorium 
« deferre  possit.  Nulla  autem  est  major  circumstantia,  quam 
« cum  Actor  intentionem  suam  semi-plene  probavit.  Reo  contra 
« nihil  probante.  Quarto,  si  semi-plena  probatio  allata  est  ab 

« utroque,  juramentum  deferendum  est  Reo. . . Quinto,  si  Actor 

• plene  probavit,  Reus  autem  contrarium  probavit  semi-pleue, 
« sententia  fertur  pro  Actore,  et  juramentum  non  defertur 
« nec  deferri  potest...  Sexto,  si  tam  Actor  quam  Reus  plene 
« probarunt  intentionem,  tunc  iterum  considerandum  est  an 
« probationes  sint  contrariae,  vel  compossibiles.  Si  compossibiles 
« sint  (1),  probatio  exceptionis  enervat  intentionem  actoris,  et 
« consequenter  non  est  opus  juramento  suppletorio,  sed  sine 
« hoc  ferenda  est  pro  Reo  sententia.  Si  contrariae  sint,  exempli 
« gratia,  quando  actor  mutuum  a se  datum  Caio  plene  probat 
« per  peduos  testes,  et  Caius  per  alios  duos  testes  plene  pro- 
« bat  mutuum  se  ab  actore  non  accepisse,  judex  attendet  ad 
» qualitatem  personarum  et  alias  circumstantias,  et  ilii  deferet 

• juramentum  in  quo  major  est  probabilitas  obtinendae  veri- 
« tatis.  Si  omnia  sint  paria,  posset  quidem  judex  Reum  absol- 
« vere ; si  tamen  juramentum  deferendum  putet,  potius  Reo 
« deferet,  cujus  mebor  et  favorabilior  est  conditio.» 

QujKSTIO  5“. — In  quibus  catisis  deferri  a judice  possit  jura- 
mentum? — I.  «Iu  supplementum  probationis  regulariter  a 
«judice  deferri  potest  in  quavis  causa  quae  speciabter  jure 

• non  excipitur...  Ratio  est  quia  juramentum  suppletorium  est 

• de  genere  permissorum,  ac  proinde  deferri  potest  in  omni- 
« bus  causis  non  exceptis. » 

II.  « Excipiuntur  autem  1 “ Causa  criminales  criminaliter  in- 
« tentatae.  Nam  in  his,  licet  Reo  ad  sui  purgationem  juramen- 
« tum  a judice  deferri  possit  (capite  ultimo,  tituli  de  Jureju- 
*rando,  libri  2 decret.),  non  tamen  potest  Actori  deferri 
« juramentum  suppletorium  ad  complendam  probationem,  si 
« tau  tum  semi-plene  probavit.  Ratio  est  quia  in  criminalibus 
« causis  criminaliter  intentatis,  requiruntur  probationes  ple- 
« nissimae  et  quae  sint  luce  meridiana  clariores  (lege  ultima,  ti- 


(1)  Verbi  gi-atia,  si  Aotor  plene  probet  se  mutuum  dedisse  Caio,  et  Caius  plene 
probet  solutionem  mutui  a se  factam.  Quando  nempe  Reus  opponit  excepUotutn 
petitioni  Actoris,  dari  possunt  utrinque  probationes  plenae  compossibiles. 

"tuli  de  Probat.,  in  Justinianeo  codice);  et  necesse  est  Reum 
« esse  vel  confessum  vel  convictum,  ut  condemnari  possit  (lege 

- Qui  sententiam  16,  c.  de  Poenis):  talis  autem  probatio,  quae  ha- 
« bet  ex  juramento  actoris  supplementum  suum,  non  potest 
"dici  luce  meridiana  clarior.»  (Schmalzgrueber,  in  tit.  24, 
I.  2 decret.,  n.  47.) 

2°  Excipiuntur  causce  omnes  famosoe,  idest,  quae  famam  in 
discrimen  adducunt;  prout  sunt  causae  furti,  injuriarum, 
usurarum , etc.  Potest  quidem  in  eis  Reo  deferri  juramentum 
purgationis ; sed  juramentum  suppletorium  Actori  deferri  ne- 
quit : imo  sibi  delatum  purgationis  juramentum  nequit  Reus 
Actori  referre.  Quae  vide  textibus  juris  probata  apud  Schmalz- 
grueber (citato  loco,  n.  49). 

3°  Excipiuntur  causce  civiles  valde  ardum,  quae  causis  crimi- 
nalibus aequiparantur.  Ratio  est  quia  ob  suspicionem  perjurii , 
juramentum  non  faceret  semi-plcnam  probationem. 

4°  Excipiuntur  causce  matrimoniales.  In  his  scilicet,  si  agatur 
de  matrimonio  dissolvendo,  non  defertur  juramentum  parti 
ad  probandum  suppletorie  impedimentum  dirimens ; sed  qui 
petit  dissolutionem,  plene  impedimentum  probare  debet ; alio- 
quin  pronuntianda  sententia  est  pro  firmitate  matrimonii.  Si 
agatur  de  matrimonio  jam  inito  sustinendo,  inutile  est  deferri 
juramentum  suppletorium  illi  qui  semi-plene  probavit  omnis 
impedimenti  dirimentis  absentiam ; cum  sustmeri  debeat  ma- 
trimonium, ex  hoc  solo  quod  plene  non  probetur  irritum.  Si 
vero  agatur  de  matrimonio  contrahendo,  dicit  Schmalzgrueber 
deferri  posse  juramentum  suppletorium  illi,  qui  semi-plene 
probavit  non  existere  impedimentum  (in  tit.  24,  libri  2 decret., 
n.  51),  si  sit  vir  probitate  et  integritate  conspicuus. 

QOiESTio  6*. — Quisnam  sit  effectus  juramenti  a judice  delati? 

— 1®  Effectus  juramenti  purgatorii,  e.st,  ut  Reus  qui  illud 
praestat  liber  censeri  debeat  a suspicionibus , qu®  ex  semi- 
probationibus  contra  ipsum  prolatis  ort®  fuerant.  2°  Semel 
delato  a judice  suppletorio  juramento,  incumbit  illud  pr®- 
standi  necessitas;  ita  ut  recusans  causa  cadat,  et  pronuntiari 

1.  22 

contra  ipsum  a judice  debeat.  3”  Postquam  illud  juramentum 
detulit  judex,  non  potest  id  retractare  et  permittere  ut  non 
prsestetur  (cx  lege  In  brnia  3,  c.  de  Reh.  credit.).  4®  Semel 
praestitum  dictum  juramentum,  probationem  imperfectam  in- 
tegrat ; ita  ut  sententia  ferri  debeat  pro  eo  qui  juravit.  5“  At- 
vero  sententia  haec,  ob  nova  reperta  docvpienta,  potest  quo- 
cumque tempore,  ac  proinde  elapso  etiam  ad  appellendum 
termino,  retractari  ac  rescindi,  etiam  ab  eodem  judice,  prout 
disponitur  lege  Admonendi  (31,  ff.  de  Jurejurando). 

QUi«STio  7*. — Qtimnam  sit  norma  juramenti  in  litem?  (Remis- 
sive) . — 1 ° Jurare  in  litem,  ut  supra  indicavimus,  nihil  aliud  est 
quam  asserere  cum  juramento  rem,  de  qua  agitur  in  judicio, 
valere  tanti;  verbi  gratia,  rei  ablatae  valorem  esse  tot  scutato- 
rum. jEstimatur  autem  res,  non  tantum  in  seipsa,  sed  etiam 
ratione  affectionis  erga  eam , et  ratione  utilitatis  quam  affe- 
rebat. 

2®  Quae  dicta  sunt  de  juramento  litis  deeidendee,  non  sunt 
omnino  juramento  in  litem  applicabilia.  Quas  differentias  vide 
expositas  apud  Schmalzgrueber  (in  tit.  24,  libri  2 decret., 
n.  59  et  seq.). 

Nota  1 . — De  juramento  promissorio  multe  moventur  quae- 
stiones a canonistis,  ubi  titulum  24  libri  secundi  decretalium 
commentariis  illustrant.  Sed  et  eam  materiam  suam  faciunt 
theologi  morali-stae.  Undo , cum  ad  rem  judiciariam  directe 
non  pertineat,  illam  hic  loci  prastermittendam  duximus.  No- 
scenda autem  est  judici  ecclesiastico  theologorum  hac  de  re 
doctrina,  ut  cum  a litigantibus  allegabitur  aliquod  emissum 
juramentum  promissorium,  sciat  quid  inde  juris  oriatur,  et 
quxnam  sit  ferenda  sententia. 

Nota  2.  — De  probatione  ex  confessione  Rei,  spontanee  in 
judicio  facta,  non  est  cur  in  particulari  disseramus.  Patet  enim 
illam  esse  plenam;  imo  et  reginam  probationum  eam  juris- 
consulti vocare  solent. 

CONCLUSIO 

TOTIDS  PRIORIS  PARTIS  TRACTATUS. 


Nou  miretur  lector  claudi  jam  institutam  Judicis  in  ge- 
nere disceptationem,  et  reliquas , quee  ad  idem  argumentum 
referuntur,  queestiones  ad  secundam  tractatus  (lartem  rejici. 
Has  enim  si  \oluissemus  quoad  omnia  genera tim  judicia  ec- 
clesiastica primum  evolvere,  debuissemus  postea,  de  variis 
in  particulari  judiciorum  spcciebus  disserendo,  aliqua  ex  parte 
revocare.  Ut  ergo  brevitati  consuleretur,  visum  est  generalem 
de  hujusmodi  quaestionibus,  quae  hic  omittantur,  notionem  ad 
ea  posterioris  partitionis  loca  remittere,  ubi  de  iisdem  quoad 
aliquam  judiciorum  ecclesiasticorum  speciem  dicendi  occur- 
ret necessitas. 

Quoad  traditam  vero  huc  usque  doctrinam,  non  unius  forte 
lectoris  mentem,  subibit  cogitatio,  minus  cauto  calamo  com- 
motas a me  fuisse  arduas  quasdam  quaestiones,  quae  pro  prae- 
sentium temporum  ratione  nonnullis  offensioni  esse  possint : 
imprimis  nempe  ubi  iiroprium  saecularis  ct  ecclesiastici  fori 
objectum  determinavimus.  Id  tamen  si  forte  quis  mihi  crimini 
vertendum  existimet,  perpendat,  oro , num  ipse  scriptorum, 
qui  hac  nostra  aetate  de  jure  sacro  tractant,  partes  atque  offi- 
cium minus  recte  intelligat.  Etsi  enim  eos  qui  rei  praesunt 
ecclesiasticae,  quandoque  deceat,  attentata  contra  Bomani 
Pontificis  caeterorumque  praesulum  jus,  prudenter  dissimulare, 
imo  et  de  hoc  jure  plura  libenter  (salva  tamen  catholici  do- 
gmatis essentia)  remittere;  atvero  privato  scriptori  nequa- 
quam licet  idem  jus  truncum  mutilumque,  etiam  silendo, 
exhibere ; sed  vel,  a tradenda  hacce  disciplina  abstineat,  vel 
pernote  sibi  veritati  testimonium  fideUter  reddat.  Quod,  cum 
omni  tempore  ipsius  officium  sit,  tunc  vero  vel  maxime  quan- 
do errores  oppositi  audacter  sparguntur,  et  a viris  etiam  qui 

se  omnino  profitentur  catholicos,  dictis  et  scriptis  quotidie 
propugnantur.  Ecquid  tandem  libertatis  in  scribendo  rema- 
nebit, si  privatus  in  privato  scripto  auctor  id  hodie  proferre 
nequeat,  quod  communi  voce  doctores  catholici  constanter 
tradidere,  in  quo  et  genuinae  doctrinae  puritatem  vel  illi 
agnoscunt,  qui  de  ea  silentium  expostulant?  Dum  effraenis  ubi- 
que locorum  erronea  scribendi  libertas,  quid  tanti  periculi 
imminere  somniatur,  si  quis  privato  nomine  quam  sinceram 
reputat  doctrinam  catholicam,  in  mediam  proferre  audeat? 
Non  prudentiae  is  metus  est,  sed  qui  malesanam  potius  sapiat, 
tum  de  re  ipsa  catholica,  tum  de  hodiernorum  etiam  tempo- 
rum ratione  aestimationem.  Atque  utinam  multos,  qui  se  istius- 
modi  prudentiae  praetextu  et  larva  involvunt,  proditores  Ec- 
clesia non  esset  toties  experta  1 

Prout  initio  tractatus  monuimus,  constat  posterior  htec  pars 
sectionibus  sex,  videlicet  : l“de  curia  Romana;  2®  de  curia 
Episcopali  recte  intelligenda  et  ordinanda;  3°  de  processu 
criminali  ordinario ; 4°  de  processu  criminali  extraordinario ; 
5°  de  processu  civili  ecclesiastico;. 6®  generali  formulario. 


SECTIO  I. 


De  Curia  Romana  (remissive). 


Initio  tractatus  jam  monuimus,  hic  mentionem  dumtaxat 
de  ea  materia  fieri,  ne  totius  rei  judiciariae  conspectus  trun- 
caretur : caeterum  exigere  argumenti  gravitatem,  ut  speciali 
tractatu  evolvatur ; quem  et  mox  (Deo  bene  juvante)  in  lucem 
edemus. 

SECTIO  II. 

De  Curia  Episcopali  recte  intellig^enda  et  ordinanda. 


Praemissis  in  superiori  parte  notionibus,  quae  omnia  gene- 
ratim  ecclesiastica  judicia  respiciunt,  nunc  ad  particulam 
gressus  faciendus  : exponenda  scUicet  omnino  determinata 
administrandae  justitiae  norma,  quam  leges  ecclesiasticae  sanxe- 
runt. Et  quoniam,  ut  supra  monuimus,  jurisdicundi  formam 
Bomani  Pontificis  tribunalibus  et  judicibus  propriam,  neo- 
non  eam  qua  utuntur  religiosi  ordines,  ad  alios  tractatus  re- 
misimus expendendam,  superest  ut  de  recte  exercenda  ab  Epi- 
scopis (1)  judiciaria  potestatfe  juris  sacri  praescripta  pandamus. 
Gravissimum  profecto  argumentum,  ntpote  (ex  recentiorum 
praesertim  temporum  circumstantiis)  multis,  iisque  non  levi 
bus  difficultatibus,  foetum!  Ad  quod  enucleandum  in  primis 
necesse  est  praenovisse , quid  sit  et  qua  forma  legitime  con- 
stitui possit  aut  debeat  episcopalis  curia,  id  est  tribunal  seu 
tribunalium  collectio,  in  quibus  ab  ipso  Episcopo,  vel  ipsius 
nomine,  justitia  redditur.  Eam  autmn  de  episcopali  curia  no- 
tionem sub  hac  sectione  tradendam  suscipimus. 

CAPUT  I. 

DE  VARIIS  EPISCOPALIUM  CURIARUM  FORMIS , AB  EXORDIO 
ECCLESIjE  USQUE  ^UNC,  STOOPSIS  HISTORICA. 

I.  — De  ipsa  voce  curice.  — Triplici  sensu  ea  vox  usurpari 
solet : 1 ° minus  stricte,  ad  designandam  collectionem  earum 

(1)  EpUcopornni  nomine,  Metropolitas  etiam,  nec  non  Primates  et  Patriarcba« 
hic  comprehendimus. 

personarum,  quae  res  ecclesiasticas,  politicasve,  ac  judiciarias 
regunt  et  administrant,  2”  Strictiori  sensu  ad  designandam 
collectionem  earum  personarum,  penes  quas  residet  rei  judi- 
ciariae administrandae  potestas.  ‘1°  Ad  significandam  etiam  di- 
ctarum personarum  residentiam,  idest,  locum  in  quo  id  officii 
explere  solent.  Nos  hic  vocem  illam  in  secundo  sensu,  stri- 
ctiori nempe,  intelligimus,  et  usurpamus.  Dicitur  autem  curia 
a voce  curare,  eo  quod  dictae  personae  praefatas  res  curent,  seu 
earum  curam  gerant. 

Quando  autem  vox  curia  in  supra  exposito  strictiori  sensu 
usurpatur,  contradistinguitur  ab  aula.  Nam  aula  dicitur  de 
earum  personarum  collectione , quae  cum  principe  et  sub 
principe  rem  politicam  administrant,  jurisdictionemque  vo- 
luntariam exercent,  vel  saltem  cum  principe  ad  praestan- 
dum ei  honorem  et  obsequium  versantur ; quae  person®  vo- 
cantur aulici.  Vox  autem  curia,  quatenus  ab  aula  distinguitur, 
eas  dumtaxat  personas  indicat,  qii®  expediend®  rei  judiciari® 
incumbunt. 

In  italico  idiomate  duo  pariter  occurrunt  vocabula  corte  et 
curia,  qu®  latiiiis  aulce  et  curiw  exacte  correspondeut.  (Vide 
Cardinalem  de  Luca,  ll  Dotlore  volgare , lib.  15,  cap.  1, 
n.  1 .)  Lingua  vero  galbea,  magis  egena,  unicam  vocem  lacour, 
tum  pro  aula,  tum  pro  forensi  curia  usurpare  cogitur,  et  voca- 
bulum courtisans  (aulici),  ad  pravum  sensum  detractum,  nil 
aliud  jam  quam  adulatores  designat. 

In  pr®senti  ergo  capito,  dum  inquirimus  de  antiquis  episco- 
palis curi®  formis,  iudagare  intendimus,  quomodo  constituta 
fuerit  personarum  collectio,  qu®  cum  Episcopo,  vel  ipsius 
auctoritate  et  nomiue,  juri  dicundo  incumbebant,  seu,  quod 
idem  est,  quomodo  Episcopi  tribunal  vel  tribunalium  colle- 
ctio, ordinata  fuerint. 

II.  — Forma  episcopalis  curia;  per  quinque  priora  swcula.  — 
Qui  antiquitatis  monumenta  pervolverit,  duo  reperiet  omnino 
certa:  1“  Presbyterium,  seu  (quod  idem  est)  catbedrale  ca- 
pitulum, de  facto  et  de  jure  fuisse  consilium  Episcopi;  et 

debuisse  Episcopum,  sicut  in  expediendis  aliis  arduis  negotiis, 
ita  et  in  administranda  justitia,  seu  exercenda  jurisdictione 
contentiosa,  hocce  consilio  uti ; 2°  jam  longe  ante  saeculum 
sextum.  Vicarii  generalis  Episcopi  munus  in  qualibet  dioecesi 
Archidiaconum  obiisse ; idque  non  ex  mera  delegatione,  sed 
vi  officii  sui,  et  ita  ut  jam  tum  officium  illud  fuerit  perpetuum, 
a quo  scilicet  Archidiaconus  absque  justa  causa  dejici  nequi- 
ret. 

1 " Quod  consueverint  et  debuerint  Episcopi,  in  cognoscen- 
dis et  judicandis  causis,  cleri  sui  cathedralis  praesentia  et  con- 
silio uti , satis  ostendimus  in  tractatu  nostro  de  Capitulis;  ubi 
inter  alia  adduximus  celebrem  canonem  22  concilii  Carthagi- 
nensis  quarti ; Episcopus  nullus  causam  audiat  absque  preesentia 
clericorum  suorum  : alioquin  irrita  erit  sententia  Episcopi,  nisi 
clericorum  sententia  confirmetur.  Et  ne  eruditorum  hac  de  re 
asserta  cum  earum  probationibus  hic  repetamus,  Thomassini 
dumtaxat  conclusionem  proponemus  ; « Ergo  presbyteri  (in- 
« quit)  diaconique  civitatum  episcopalium , qui  clerus  erat 
« superior  dioeceseos,  et  quem  jam  hic  donabimus  capituli 
«nomine,  quanquam  illud  eis  posterius  tantum  accesserit; 
« clerus  hic,  inquam,  in  uiium  corpus,  in  unum  senatum  con- 
« siliumque  cum  Episcopo  coibat ; cum  eoque  principe  et  ca- 
« pite  suo,  clericisque  populisque  dioeceseos  omnibus  mode- 
« rabatur.  [Vetus  et  nova  disc.,  parte  1,  lib.  3,  cap.  7,  n.  2.) 
« Erat  enim  vere  capitulum  Episcopi  cujusque  et  Ecclesiae 
« cathedralis,  clerus  ille,  illi  presbyteri  diaconique,  qui  cum 
« Episcopo  de  rebus  quibusque  deliberabant,  qui  una  elavem 
« regebant  Ecclesi®,  qui  causas  et  judicia  nomine  ejus  agita- 
« bant.  » (Ibid.,  n.  7.)  Denominatio  ergo  illa  receptissima, 
qua  capitulum  dici  solet  consilium  natum  Episcopi,  de  remo- 
tissima etiam  antiquitate  intelligenda  est,  et  exercitio  admini- 
strandae ab  Episcopo  justitiae  imprimis  applicanda. 

2“  Quod  autem  Archidiaconus,  in  exercenda  contentiosa  ju- 
risdictione, Episcopo  iii  Vicarium  generalem  fuerit,  palam  facit, 
inter  alios,  eruditus  Thomassinus  [Vetus  et  nova  disciplina, 

partis  1,  libri  2,  capite  17.)  Disserens  enim  de  Archidiaconis 
per  quinque  priora  scecula,  Episcoporum  jurisdictionis  exerci- 
tium ad  eos  pertinuisse  asserit  : Cum  (inquit)  illorum  hi  impe- 
rium et  jurisdictionem  administrarent,  exererentque  in  presbyte- 
ros, in  parochos,  et  in  archipresbyteros  ipsos  (n.  1).  Exponens 
autem  qua  de  causa,  non  qui  antiquitate  inter  diaconos,  sed 
qui  peritia  eminebat,  in  Archidiaconum  eligeretur,  hanc  ratio- 
nem affert  ; Quippe  qui  Episcopi  oculus  esset  et  manus,  ejusque 
in  contentiosa  jurisdictione,  et  reyenda  re  temporiara,  minister  et 
Vicarius  generalis  (n.  3).  Qtiando  scribit  Leo  Papa,  Anatolium 
Archidiacono  suo  concredidisse  dispensationem  totius  causae  et 
curae  ecclesiasticae,  ita  mihi  quidem  interjjetrandus  videtur,  ut 
Archidiaconum  faciat  totius  administrum  jurisdictionis  in  causis 
ecclesiasticis,  causae  : et  dispensatorem  rerum  redituumque  tempo- 
ralium, curae  ecclesiasticae  (n.  8).  Concilium  Toletanum  post 
edita  multa  decreta,  sic  statuit  canone  20  : Hujusmodi  consti- 
tutionem semper  meminerit  Archidiaconus  vel  prwsentibus  vel 
absentibus  Episcopis  suggerendam,  ut  eam  Episcopi  custodiant,  et 
preesbyteri  non  relinquant.  Quem  canonem  referens  Thomassinus 
addit : Hccc  sane  documenta  sunt  authoritatis  Archidiaconorum  la- 
tissime patentis  (n.  8). 

Simul  autem  idem  auctor  probat  Archidiaconi  officium  per- 
petuum fuisse,  non  autem  meram  delegationem  ad  nutum 
revocabilem.  Archidiaconum,  inquit.  Episcopus  instituere  solus 
poterat ; destituere  et  exauthorare  solus  non  poterat,  sine  causa  et 
sine  figura  judicii.  Ad  quod  firmandum  varia  documenta  in  me- 
dium adducit. 

Ergo  sicut  hodie  Vicarius  generalis,  sic  a valde  remota  an- 
tiquitate Archidiaconus,  fuit  judex  ordinarius;  vi  nempe  officii 
sui  jurisdictionem  contensiosain  nomine  Episcopi  exercens  : 
cum  hoc  tamen  discrimine,  quod  hodierni  Vicarii  generales 
sunt  ad  nutum  Episcopi  revocabiles,  Archidiaconorum  autem 
ofBcium  fuerit  perpetuum. 

Tale  autem  non  fuit  in  primis  omnino  Ecclesiarum  exordiis. 
Existimant  enim  communiter  doctores  eorum  potestatem  initio 

pibil  aliud  fuisse  quam  nudum  ministerium,  seu  meram  ad  ar- 
bitrium Episcopi  delegationem;  quae  brevi  tamen,  ex  gene- 
rali consuetudine  vim  legis  obtinente,  in  ofScium  perpetuum 
transierit;  ita  ut  ipsa  sola  ad  archidiaconatum  promotione, 
praedicta  jurisdictione  Archidiaconi  potirentur.  (Yide  Ibomas- 
sinum,  parte  1, 1.  2,  c.  19,  n.  12.) 

Diu  autem  Arcbidiaconorum  jurisdictio  citra  ferendam  ex- 
communicationis sententiam  arctata  est ; siquidem  duodecimo 
etiam  saeculo  sic  statuebat  Alexander  111 : Arekidiaconis  non 
videtur  de  Ecclesiastica  institutione  licere,  nisi  auctoritas  Epi- 
scoporum accesserit,  in  aliquos  sententiam  promulgare  (capite  5, 
titub  23,  libri  1 decretalium).  In  qua  decretali  locutio  baec 
sententiam  promulgare  pro  stylo  bujus  temporis,  idem  sonat  ac 
excommunicationem  pronuntiare;  prout  unanimiter  inteUigunt 
canonistae  (vide  inter  alios  Gonzalem,  in  commentario  in  banc 
decretalem),  et  satis  patet  ex  rubrica  praefixa,  quae  sic  babet: 
Archidiaconus  de  jure  communi  non  potest  excommunicare.  Quam 
autem  ex  jure  communi  non  babebant  Arcbidiaconi  excommu- 
nicandi potestatem,  eam  multis  in  locis  titulo  consuetudinis 
obtinuerunt,  ut  notat  et  probat  citato  loco  Gonzalez.  Visitandae 
autem  dioeceseos  potestas,  nonnisi  receutiori  aevo  in  ordinariam 
Arcbidiaconis  cesserat. 

Ea  ergo  fuit  a remota  antiquitate  EpiscopaUum  curiarum 
forma,  ut,  praeter  Episcopum,  alius  existeret  judex,  Arcbidia- 
conus  nempe,  jurisdictionem  babens,  non  delegatam,  sed  or- 
dinariam, id  est,  a lege  et  ex  titulo  ipso  ofiicii  sui;  qui  tamen 
vice  Episcopi,  et  ipsius  nomine  ac  auctoritate,  jus  dicere  cea- 
seretur. 

111.  Forma  Episcopalis  curice,  ex  quo  Vicarii  generales  in  locum 
Archidiaconorum  successere,  n Summatim  illud  constat  (ait  Tho- 
« massmus),  Arcbidiaconum  per  plura  saecula  extremae  etiam 
« bujus  aetatis  (nempe  post  annum  etiam  millesimum),  specta- 
0 tum  fuisse  ut  Vicarium  generalem  Episcopi ; sed  Vicarium 
« perpetuum ; Vicarium  non  ab  Episcopo  assumptum,  sed  a jure 
« (bftiim,  ut  loquautur  canoqistae.  Eo  porro  nomine  penes  eum 

« ent  deposUuQt  oau&  oontmtios»  totuis  £pi»:opali8i  juradir 
«ctiotus...» 

« Cum  autem,  post  annum  Christi  millesimum,  coepissent  Epi- 
a scopi  acccrsere  sibi  Vicarios  generales,  quos  ad  nutum  pos- 
« sent  exauthorare,  et  officiales,  Archidiaconi  quoque  paulatim 
«spoliari  coepere  antiqua  latissimaque  authoritate  illa.  Quo 
« /actum  est,  ut,  praeeuntibus  conciliorum  placitis,  eos  ad  has 
« angustias  adegerint,  W modicam  <p(emm  possint  imponere,  vek 
Hod  modicum  tempus  suspcTsdere.»  {Vetus  et  nova  disciplina, 
parte  1,1.  2,  cap.  20,  n.  12.) 

« Caeterum,  non  Vicariorum  dumtaxat  et  officiabum  crea- 
« tione,  suam  ad  se  Episcopi  jurisdictionem  revocare  ; sed  eo 
« potissimum  decreto,  quo  voluere,  ne  graviores  majorcsqne 
« causae,  praesertim  matrimoniales,  alibi  deinceps  quam  iu 
« Episcopali  foro  diffinirentur ; cum  ante  de  iis  Archidiaconi 
«judicarent.»  (Ibid.,  n.  10.) 

Ex  his  Thomassini  assertis,  in  quorum  probationem  multa 
more  suo  documenta  profert,  satis  patet  quid  mutationis  epi- 
scopales curiae  subierint,  ex  substitutis  Vicariis  generalibus, 
in  locum  Archidiaconorum.  ?ion  minus  scilicet  quam  antea 
extitit,  praeter  Episcopum,  ordinarius  judex,  qui  contentiosam 
jurisdictionem  exerceret ; sed  is,  cum  antea  perpetuus  esset, 
in  revocabilem  mutatus  est : amoto  Archidiacono,  qui  in  offi- 
cio perpetuus  erat,  pro  tribunali  sedit  Vicarius  generalis  ad 
nutum  Episcopi  revocabilis : non  sublatum  tribunal,  sed  potius 
mutata  judicis  conditio.  Quae  disciplinae  immutatio,  paulatim 
coepta,  et  decimo  tertio  tandem  saeculo  fere  ubique  completa, 
in  quantum  Ecclesiae  bonum  cesserit,  palam  faciunt  apud  hi- 
storica monumenta,  exitiales  abusus,  ad  quos  priscorum  Archi- 
diaconorum, officii  sui  perpetuitate  fretorum,  elatio  in  Episco- 
pos atque  acerbitas  devenerant.  Merito  dejicienda  fuit  exor- 
bitans potestas,  quae  jam  non  in  juvamen  Episcopi,  sed  in 
impedimentum,  non  in  aedificationem,  sed  in  destructionem 
cesserat.  Caeterum,  quia  recentioris  institutionis  sunt  Vicarii 
generales,  frustra  quidquam  de  eorum  officio  in  quinque  libris 

decretalium,  aut  antiquioribus  documentis,  inquires.  Reperies 
dumtaxat  in  sexto  (titulo  3,  libri  1),  nonnulla  saeculi  Xm  hac 
de  re  decreta. 

IV.  Quomodo  in  Gallia  pradicia  disciplinaris  immutatio  pericli- 
tata sit,  Officialibus  muneris  sui  perpetuitatem  sibi  viridicanti- 
bus. — Invaluit  in  Gallia,  atque  in  paucis  aliis  regionibus,  con- 
suetudo, ut  ille  gcneraUs  Vicarius,  qui  exercendae  contentiosae 
jurisdictioni  addicebatur,  Officialis  nomine  designaretur.  Ii 
porro  ofiScialcs  priscam  Archidiaconorum  in  eodem  officio  per- 
petuitatem sibi  paulatim  vindicantes,  se  ab  Episcopis  ad  nutum 
revocari  non  patiebantur ; et  pro  erroneo  illo  gallicanismi  sy- 
stemate, quod  tandiu  hujus  nationis  clerum  obcaecavit,  a de- 
creto Episcopi  ad  saecularem  potestatem  appellare  non  erube- 
scentes, parlamentorum  auctoritate  ac  sententia  suum,  a quo 
dejecti  eramt,  officium  retinere  schismatice  obnitebantur.  Nec 
desunt  (ait  Thomassinus,  Vetus  et  nova  disciplina,  parte  1 , li- 
bro 2,  cap.  9,  n.  4),  vel  exempla  vel  asserta  propitia  Officialibus, 
quos  incassum  tentaverunt  Episcopi  gradu  d^icere.  Ex  adverso 
autem  Episcopi  confugiebant  ad  Regem ; cui  si  placuisset  Offi- 
cialibus favere  et  parlamentorum  asserta  confirmare,  actum 
erat  de  Episcoporum  jure.  Officiales  suos  ad  nutum  revocandi. 
Contrarium  tamen  contigit.  Meminit  Thomassinus  (citato  loco) 
leges  et  diploma  regium  Ludovici  XIII,  datum  die  13  octobris 
, quo  Episcopis  priscum  adseritur  jus,  suum  instituendi  et  de- 
stituendi Officialis : item  judicium  concilii  privati  (intellige  Regis 
Galliae)  qm  potestas  fit  Archiepiscopis  et  Episcopis  abdicandi  Offi- 
ciales suos...,  nulla  lege  addita  Episcopis  ut  pecuniam  refundant: 
item  quasdam  leges  et  judicia  consilii  regii  et  par  lamenti,  quibus 
confirmatur  destitutio  Officialium  ab  Episcopis  facta,  quamvis  diu- 
tissime eo  munere  perfuncti  essent,  coque  in  reliquum  vitee  tempus 
donati  fuissent:  item  aliud  decretum  consilii  privati  regii  anni 
1637,  tn  causa  Episcopi  Claromontani : eo  rescindatur  Senatus 
consultum,  quo  prohibebatur  Episcopus  per  semet  Officialis  munus 
et  jurisdictionem  exercere  suam.  Officialium  autem  Galliae  attri- 
butiones et  explendi  officii  norma,  non  tam  jure  ecclesia- 

stico,  quam  sscularis  potestatis  legibus  ct  decretis  determi- 
nabantur. Quae  statuta,  an  ullam  ex  ecclesiastica  potestatis 
assensu  legitimitatem  traxerint,  cum  de  re  mortua  agamus 
(et  faxit  Deus  ut  nou  reviviscat  unquam),  expendere  prae- 
termittimus. Id  dumtaxat  adnotabimus,  non  parum  forsan 
O/jUcialis  et  officialitatis  vocabulum  in  causa  fuis.se,  cur  tot  ab- 
sona, nostris  etiam  temporibus,  de  hocce  oiBcio  somniata  sint. 
Refugit  per  se  Vicarii  nomen  a supponenda  perpetuitatis  in 
officio  necessitate,  et  praesertim  pugnat  cum  hypothesi,  quod 
vices  agens  Episcopi  habere  debeat  tribunal  ab  ipso  Episcopo 
iudependens.  Si  ergo,  sicut  in  aliis  passim  regionibus,  ita  ct  in 
Gallia,  Officialis  communi  nomine  Vicarii  generalis  Episcopi  de- 
signatus fuisset,  et  ejus  tribunal  locusvc  officii,  non  officialitas, 
sed  vicariatus  vocatus  fuisset,  non  forte  proxime  elapsis  annis 
canonicam  rem  existimassent  nonnulli  officialitatcm,  collegio 
judicum  ex  officii  perpetuitate  iuamovibilium  conflatam,  aut 
his  similia  deliramenta.  Jion  tamen  ipsum  Officialis  vocabulum 
rejicimus,  cum  et  jus  commune  et  curiae  Romanae  stylus  (ut 
infra  ostendetur)  eam  vocem  tanquam  Vicarii  generalis  syno- 
nymam  receperint.  Dicimus  tantum,  ex  ea  erroribus  ausam  ali- 
quatenus praeberi ; ita  ut  hodie  in  Gallia  illam  de  medio  tolli 
utile  forsan  videri  possit.  Quam  nominis  mutationem  a quoli- 
bet in  sua  ditecesi  Episcopo  decerni  posse,  dubium  non  est. 

CAPUT  11. 

UE  RECTA  NOTIONE  VICARIATUS  GENERALIS  EPISCOPI, 

SEU  OFFICIALITATIS. 


Interest  quamplurimi  apprime  perspexisse  quid  praecise  et 
determinate  sit  Vicarii  generalis  Episcopi  officium ; seu  in  quo 
stet  hujusce  officii  essentia.  E confusa  enim  minusve  recta  hac 
de  re  notione,  facilis  est  lapsus  in  errores  gravissimos ; peri- 
culumque enascitur  ne  curiae  episcopales  anticanonice  ordi- 

nentur,  ac  debita  perturbetur  administrandse  justitiae  ratio. 
Hinc  tanti  momenti,  et  quotidianam  praxim  tam  intime  attin- 
gentem quaestionem,  non  cursim  et  perfunctorie,  sed  accurata 
indagine  enucleandam  duximus.  Ad  quod  praestandum,  ma- 
joris claritatis  gratia,  sequentes  adhibemus  paragraphos. 


§ I- 


Ur  cs.irmia  et  ilefinitiane  Vicariatus  (tcneralis  Epiaeopi. 


Propositio  I*. — De  essentia  Vicariatus  generalis  Episcopi  est 
ttliqm  potestas  ecclesiastica. — Conclusio  haec  probatione  non  in- 
digeret, cum  per  se  pateat  et  nulli  controversiae  obnoxia  sit. 
Eam  tamen  praemittimus,  ut  a genere  snmmo,  sub  quo  ejus- 
modi officium  comprehenditur,  exordientes,  genus  illud  postea 
restringendo,  ad  genuinam  et  omnino  determinatam  ejusdem 
officii  notionem  tuto  gressu  deveniamus.  Patet  nempe  conclu- 
sio, 1®  ex  ipso  Ftcani  Episcopi  nomine  : nam  esse  vicarius, 
nihil  aliud  est  quam  loco  et  nomine  alterius  agere  ; ergo  est 
facere  id  quod  alter  facere  potest;  ergo  est  exercere 
potestatem  alterius  propriam  ; ergo  esse  Ficarius  Episcopi  ^ 
est  exercere  potestatem  Episcoiii  propriam;  sed  potestas 
Episcopi  est  potestas  ecclesiastica ; ci^o  esse  vicarius  Episcopi, 
est  posse  exercere  aliquam  potestatem  ecclesiasticam  ; sed  hoc 
ipsum  posse  exercere  aliquam  potestatem  ecclesiasticam  est  vera 
potestas  ecclesiastica;  ergo  de  essentia  Vicariatus  generalis 
Episcopi  est  aliqua  ecclesiastica  potestas ; 2°  idem  certum  facit 
unanimis  omnium  consensus  ; nunquam  enim  Vicarii  generalis 
Episcopi  nomine  designatus  reperitur,  ni5i  is  qui  potest  vice 
Episcopi  aliquid  facere ; ac  proinde  nisi  is  qui  valet  loco  Epi- 
scopi potestatem  ipsius  aliquo  modo  exercere ; ac  proinde  nisi 
is  qui  potestatem  aliquam  ecclesiasticam  habet.  Nunc  quienam 
sit  ea  potestas  ecclesiastica.  Episcoporum  Vicariis  competens, 
expendamus. 

Propositio  II*.  — Potestas  Vicario  Episcopi  competens,  est  et- 

sentialiter  et  tota  quanta  ministerialis.  — Alia  nempe  est  pote- 
stas aliquid  peragendi  nomine  proprio,  et  alia  potestas  idem 
peragendi  tanquam  alterius  minister.  Qui  aliquam  potesta- 
tem habet  tanquam  minister,  eam  nequit  simpliciter  et  pro- 
prie vocare  suam,  sed  tantum  in  aliquo  sensu;  eo  sensu 
nempe  quod  potestatem  hanc  legitime  exercere  valeat  nomine 
alterius,  et  quatenus  constitutus  ad  id  minister.  Porro  hujus 
speciei  esse  potestatem  Vicariis  Episcoporum  competentem, 
evincit  ipsa  eorum  denominatio.  Absone  enim  dicerentur  Vi- 
carii, nisi  vices  agendi  officium  sortirentur  : qui  autem  vices 
alterius  agit,  in  hoc  ipso  est  ejus  minister. 

Ex  quo  jam  patet  omnino  differre  ejusmodi  Vicariorum  ge- 
neralium officium,  ab  aliis  officiis  quibus  adnexa,  est  non  mini- 
sterialis, sed  stricte  propria  potestas ; quale  est  officium  Epi- 
scopi ordinariam  jurisdictionem  obtinentis,  et  etiam  officium 
parochi. 

Propositio  IIP.  — Vicario  generali  Episcopi  essentialiter  non 
competit,  vt  valeat  vices  Episcopi  agere  in  exercenda  ordinis  epi- 
scopalis potestate.  — Probatur  ex  eo  quod  clerici  consecratione 
episcopali  destituti,  esse  possint  et  sint  de  facto,  veri  Vicarii 
generales,  et  ut  tales  a jure  communi  agniti : ii  certe  nequeunt 
ea  facere  quae  ordinem  Episcopalem  requirunt.  Unde,  quam- 
vis possit  aliquis  Episcopus  constitui  Vicarius  generalis  alterius 
Episcopi,  atque  ipsius  vices  explere  etiam  in  conferendo  sacra- 
mento ordinis,  id  tamen  officio  Vicariatus  generalis  essentiale 
non  est , sed  accidentale ; cum  verus  Vicarius  generalis  esse 
possit,  qui  non  est  consecratos  Episcopus. 

Propositio  IV*.  — iDe  essentia  Vicariatus  generalis  est  potestas 
exercendi  aliquam  jurisdictionem  Episcopi  propriam.  — Conclusio 
haec  ex  praecedentibus  invicte  sequitur.  Nam  ex  prima  propo- 
sitione Vicariatui  generali  essentialis  est  aliqua  ecclesiastica 
potestas : ex  propositione  secunda , potestas  haec  essentialis 
non  alia  est  quam  exercendi  ipsammet  potestatem  Episcopi 
propriam:- ex  propositione  tertia,  non  in  eo  stat  essentialis 
potestas  Vicarii  generalis,  ut  valeat  exercere  episcopalem  po- 


Digitized  by  Google 


352 


TRACTATUS  DE  JUDICIIS. 


testatem  ordinis : ergo  in  eo  stare  censenda  est , ut  valeat 
exercere  episcopalem  potestatem  jurisdictionis  : Episcopo 
enim  praeter  potestatem  ordinis,  non  alia  inest  quam  potestas 
jurisdictionis.  Et  hic  revera  est  conceptus  primarius  hujus 
officii.  Ab  omnibus  nempe  concipitur  seu  intelligitur  quis  Vi- 
carius generalis  Episcopi,  per  hoc  ipsum,  quod  vice  Episcopi 
jurisdictionem  episcopalem  explicare  valeat.  Nec  quaelibet 
alia,  praeter  hanc,  potestas  Vicarium  generalem  Episcopi  efificit 
et  constituit.  Haec  tamen  essentialis  conditio,  non  suillcit  ad 
omnino  in  sua  specie  determinandum  vicariatus  generalis  offi- 
cium. Quamvis  enim  quilibet  verus  Vicarius  generalis  neces- 
sario, et  hoc  ipso  quod  talis  sit,  potestatem  habeat  exercendae 
alicujus  episcopalis  jurisdictionis,  non  tamen  omnes  qui  aU- 
quam  ejusmodi  jurisdictionem  exercere  valent,  sunt  Vicarii 
generales.  Vicarius  Episcopi  foraneus,  verbi  gratia,  exercet 
et  ipse  aliquid  episcopalis  jurisdictionis;  et  pariter  quilibet 
clericus  ab  Episcopo  delegatus  ad  cognoscendam  et  dirimen- 
dam aliquam  causam,  eamdem  episcopalem  jurisdictionem  ex 
parte  explicat : hi  tamen  nequaquam  sunt  Vicarii  generales 
Episcopi.  Ostendendum  ergo  remanet  quomodo  potestas  Vi- 
cario generali  propria  exercendae  episcopalis  jurisdictionis,  a 
simib  aliorum  potestate  differat. 

Propositio  V*.  — Vicarii  generalis  Episcopi  jurisdictio  est 
essentialiter  aliquo  sensu  universalis  quoad  territorium  seu  perso- 
nas, et  quoad  causas.  — Nam  repugnat  in  terminis  aliquem 
esse  generalem  alterius  Vicarium,  nisi  possit,  in  aliquo  saltem 
sensu , generaliter  vices  ejus  explere.  Istae  autem  locutiones 
posse  generaliter  et  posse  universaliter  alterius  jurisdictionem 
exercere,  synonymae  sunt ; et  significant  posse  dictam  jurisdi- 
ctionem exerceri  quoad  ipsius  generalitatem,  seu,  quod  idem 
est,  quoad  ipsius  universalitatem.  Ergo  si  quis  Vicarius  Epi- 
scopi nequeat  episcopalem  jurisdictionem  universaliter  exer- 
cere, saltem  in  aliquo  sensu,  is  nequaquam  censendus  est 
generalis  Episcopi  Vicarius,  sed  merus  dumtaxat  delegatus ; 
ac  proinde  ipsi  nullatenus  applicandae  veniunt  juris  communis 

dispositiones  quae  Vicarios  generales  respiciunt,  sed  eae  quae 
ad  delegatos  referuntur.  In  hac  autem  conditione  versaretur 
Vicarius,  quem  sibi  Episcopus  substitueret  pro  aliquo  dum- 
taxat dioecesis  suae  districtu , etiamsi  universas  causas  in  hoc 
districtu  ipsi  committeret : atque  item  ille,  cui  Episcopus,  ge- 
neralitatem  causarum  sibi  reservans,  aliquas  dumtaxat  expres- 
sas committeret,  etiam  in  tota  dioecesi.  Talis  enim  Vicarius 
nullo  sufficienter  vero  sensu  generalis  dici  posset. 

Quam  doctrinam,  pro  certa  omnino  tenendam,  sic  exponit 
Layman  (in  caput  Romana  1 , de  Officio  Vicarii,  in  sexto)  : « Re- 
« quiritur  ad  generalem  vicariatum,  ut  tum  generalitas  lo- 
R eorum,  seu  totius  dioecesis,  tum  vero  generalitas  causarum 
« ipsi  commissa  sit.  Sin  vero  Vicarius  aut  OfScialis  Episcopi 
R solum  constitutus  sit  pro  civitatensibus,  non  potest  censeri 
R generalis ; sed  jurisdictio  ejus  censebitur  diversa  a jurisdi- 
R ctione  episcopali , non  absimilis  jurisdictioni  Vicariorum 
R ruralium  : ut  proinde  nec  ipse  Sedis  Apostolicae  delegatus 
R esse  possit.  Arguitur  ex  Clemeiitina  2 de  Rescriptis;  et  docet 
R Sbrozius  (1.  2,  deVicario  Epjsc.,q.  29),  et  Garcias  [deBenefi- 
R ciis,  parte  5,  cap.  8,  n.  36).  » 

Propositio  VI“. — Vicariatui  generali  essentialis  non  est  uni- 
versalitas jurisdictionis  stricte  sumpta,  sed  dumtaxat  moraliter 
sumpta.  — Duplex  nempe  distinguenda  est  jurisdictionis  ge- 
neralitas seu  universalitas  : stricte  sumpta,  qua;  nullam  pati- 
tur exceptionem ; et  moraliter  sumpta  quae  exceptiones  et 
reservationes  admittit.  Dicimus  autem  posse  aliquem  esse  ve- 
rum in  sensu  juris  Vicarium  generalem,  cum  posteriore  tantum 
jurisdictionis  universalitate.  Et  1®  quidem  suflBcit  jurisdictio- 
nem esse  moraliter  universalem  quoad  causas  : probatur  ex 
decretali  Cum  in  generali  (3,  tituli  13,  libri  1,  in  sexto),  in  qua 
Bonifacius  VIII  sic  decernit : Officialis,  aut  Vicarius  generalis 
Episcopi,  berueficia  conferre  non  possunt,  nisi  beneficiorum  collatio 
ipsis  specialiter  sit  commissa.  Et  in  praecedenti  decretali  idem 
Pontifex  OflScialis,  seu  (quod  idem  est  ut  infra  probabitur) 
Vicarii  generalis  universalem  jurisdictionem  aliis  cxceptioni- 
I.  23 

bus  restringit  hoc  modo  : Licet  in  Officialem  Episcopi,  per  com- 
missionem officii  generaliter  sibi  factam,  causarum  cognitio  trans- 
feratur, potestatem  tamen  inquirendi,  corrigendi,  aut  puniendi 
aliquorum  excessus,  seu  aliquos  a suis  beneficiis,  officiis,  vel  admi- 
nistrationibus  amovendi,  transferri  nolumus  in  eumdem;  nisi  spe- 
cialiter hwc  sibi  committantur.  Ex  quibus  juris  communis  dispo- 
sitionibus aperte  sequitur,  posse  aliquem  esse  verum  Vicarium 
gcucralem,  etsi  ipsius  jurisdictio  sit  moraliter  dumtaxat  uni- 
versalis quoad  causas,  id  est,  restrictiones  quasdam  patiatur. 
Restrictiones  tamen  illa;  debent  esse  per  modum  exceptionis, 
et  jurisdictio  debet  conferri  geiieraliter  seu  universaliter  : 
alioquin  Vicarius  Episcopi  ad  certas  quasdam  dumtaxat  causas 
deputatus,  non  esset  Vicarius  generalis,  sed  merus  delegatus. 

2“  Idem  videtur  dicendum  de  universabtate  quoad  territo- 
rium ; posse  nempe  et  istam  intelligi  moraliter,  seu  cum  nou- 
nullis  exceptionibus.  Contrarium  quidem  innuere  videntur 
cauouista*,  verbi  gratia,  Leurenius;  qui  vult,  ut  ad  Vicarium 
generalem  requiratur  administratio  in  spiritualibus  ei  generaliter 
commissa  quoad  omnia  loca,  seu  totam  dicecesim.  Si  enim  (inquit) 
constitutus  solum  sit  limitate  tantum  pro  iis  qui  in  civitate  episco- 
pali degunt,  non  potest  censeri  is  esse  generalis,  etsi  sic  appellare- 
tur. . . Quia  hoc  ipso  ita  restrictus  ad  civitatem  dumtaxat,  non  faciet 
idem  consistorium  cum  Episcopo;  sed  habebit  jurisdictionem  a ju- 
risdictione Episcopi  divisam,  eamque  delegatam,  non  absimilem 
jurisdictioni  Vicariorum  ruralium.  [De  Vicariis  Episcoporum, 
cap.  1,  quaestione  8.)  Haec  tamen  doctrina  cum  thesi  nostra 
jion  pugnat.  Aliud  enim  est  abquem  constitui  Vicarium  Epi- 
scopi limitate  quoad  talem  dumtaxat  locum;  et  aliud  eum  Vica- 
rium deputari  generaliter  quoad  totam  dioecesim,  excepto  tali 
monasterio  vel  tali  oppido.  Praedicti  canouistae  loquuntur  de 
priori  restrictionis  specie;  et  neque  nos  negamus  Vicarium 
Episcopi,  pro  tali  dioecesis  loco  dumtaxat  constitutum,  esse 
merum  delegatum,  et  nullatenus  pro  vero  Vicario  generali 
habendum.  Atvero  quando  universalitas  ipsi  concessie  jurisdi- 
ctionis restringitur  per  modum  exceptionis,  ita  ut  constituatur 

primum  Vicarius  generaliter  quoad  totum  diaecesim , et  postea 
excipiatur  uiius  aut  alter  locus,  nou  videtur  cur  a ratioue  Vi- 
carii generalis  excideret.  Nam  iu  jure  nullibi  decernitur  ut 
talis  Vicarius  pro  vero  Vicario  generali  Episcopi  non  habeatur. 
Praeterea,  quin  cesset  quis  esse  Vicarius  generalis,  potest  ju- 
risdictio generaliter  ijjsi  concessa  restringi  quoad  causas 
aliquas,  ut  supra  probavimus  : ergo  restringi  etiam  poterit 
quoad  aliqua  loca.  In  utroque  enim  casu  aeque  remanet  ge- 
neralis seu  universalis  ejus  potestas,  licet  moruliter,  et  nou  in 
stricto  sensu.  Si  tamen  restrictio  quoad  loca  esset  notabilis  et 
ad  medietatem  dioeceseos  accederet,  jam  dici  non  posset  com- 
missa Vicario  jurisdictionis  universalitas  etiam  nioraliter  sum- 
pta; ac  proinde  talis  Vicarius  esset  dumtaxat  E()iscopi  delega- 
tus, nou  autem  generalis  Vicarius. 

Propositio  VII*.  — L t quis  sit  Vicarius  generalis  Episcopi 
essentialiter  requiritur  ut  sit  Vicarius  in  spiritualibus,  non  autem 
in  temporalibus.  — Vicarius  Episcopi  iu  tenijioralibus  (qui 
etiam,  et  melius,  nuncupatur  mconomus),  ille  est  quem  sibi 
substituit  Episcopus  ad  administranda  bona  sua  temporaba, 
ea  pra*serlim  qua  ipsius  beneficium,  seu,  ut  olim  dicebatur, 
ejus  mensam  spectant.  Potest  autem  Episcopus  euiudcm 
quem  in  Vicarium  generalem  in  spiritualibus  , seu  quoad 
exercendam  cateram  jurisdictionem  ecclesiasticam  elegit, 
constituere  etiam  Vicarium  in  temporalibus.  Imo  putarant 
nonnulli  antiqui  caiionista  id  requiri,  ut  quis  vere  et  in  sensu 
juris  foret  Vicarius  generalis  Episcopi.  Sed  ea  sententia  merito 
rejicitur,  et  tenetur  Vicarium  iu  spiritualibus  tantum,  esse 
verum  Vicarium  generalem  in  sensu  juris  : e contra  vero  Vi- 
carium iu  temporalibus  tantum,  pro  generali  Vicario  iion  esse 
habendum.  « Vicarius  in  spiritualibus  tantum  (ait  Leurenius) 
« simpliciter  Vicarius,  vel  cum  addito  in  spiriluulibus  generalis, 

« vocari  solet;  ut  patet  ex  Tridentino  (sess.  13,  c.  1, 2,  3,1), 

« et  ex  bre\ibus  apostolicis.  Cumaliijua  committuntur  Episco- 
o pis  seu  eorum  Vicariis,  Vicarii  in  spiritualibus  appellantur 
a generales,  dicendo,  verbi  gratia  : Venerabili  Episcopo  Mona- 

« steriensi,  seu  dilecto  filio  ejus  Vicario  in  spiritualibus  generali... 
« "Vicarius  vero  in  temporalibus  tantum,  appellatur  oecono- 
« mus,  et  non  solet  appellari  Vicarius  generalis.  Sed  neque 
« Vicarius  hic  in  temporalibus  tantum,  esse  potest  delegatus 
« Apostolicus,  nisi  forte  aliunde  obtineat  dignitatem.  » (De 
Vicariis  Episcoporutn,  cap.  1,  qusest.  8,  n.  2.) 

Propositio  VIII*.  — Est  de  essentia  vicariatus  generalis  Epi- 
scopi, ut  actus  a Vicario  generali  gestos  Episcopus  faciat  suos.  — 
Idest,  ut  ii  actus  eodem  modo  in  jure  valeant  ac  si  essent  ab 
ipso  Episcopo  gesti.  Dupliciter  nempe  Episcopo  potest  quis 
pro  exercenda  jurisdictione  substitui  : vel  enim  ita  substi- 
tuitur ut  decernatur  actus  ejus  habendos  fore  tanqnam  ab 
ipso  Episcopo  gestos,  vel  non.  Priori  modo  substitutio  fieret, 
si  Episcopus,  verbi  gratia,  subditis  suis  ita  declararet : Ad 
exercendam  meam  jurisdictionem  deputo  Caium ; et  volo  ut  quili- 
bet actus  ejus  jurisdictionalis  eodem  modo  valeat  atque  eumdem 
sortiatur  effectum,  ac  si  a me  ipso  gestus  fuisset : ah  ejus  pro- 
inde sententiis,  non  ad  me,  sed  ad  meum  dumtaxat  superiorem  pa' 
tehit  recursus  aut  appellatio.  Posteriori  modo  substitutio  fieret 
si  Episcopus  ita  statueret : Valeat  Caius  jurisdictionem  meam 
exercere : ejus  tamen  actus  non  facio  meos ; sed  si  injusti  sird, 
mihi  reservo  recognoscendos  ac  corrigendos  : unde  si  quis  se  ab  eo 
gravatum  existimet,  ad  me  recurrat  et  appellet.  Porro  dicimus  ad 
essentiam  vicariatus  generalis  pertinere,  ut  Vicarius  gene- 
rabs  priori  modo,  seu  in  priori  sensu  Episcopo  substitua- 
tur. Quod  sic  evinci  potest  : certum  est  Vicarium  genera- 
lem Episcopi  a mero  delegato  essentiaUter  differe : atqui  non 
differret  nisi  Episcopus  Vicarii  generalis  actus  faceret  suos ; 
ergo  ut  quis  sit  verus  Vicarius  generalis,  necesse  est  ut  ipsius 
actus  suos  faciat  Episcopus. 

Probatur  major,  nempe  Vicarium  generalem  a mero  delegato 
essentialiter  differe : nam  certa  est  juris  regula,  dari  appellatio- 
nem a sententiis  delegati  ad  delegantem ; ac  proinde  idem  non 
esse  tribunal  seu  auditorium  delegati  cum  tribunali  seu  audi- 
torio delegantis.  Aliunde  e contra  uon  minus  certum  est,  a 


Digilized  by  Googl 


PARS  SECUKDA. 


357 


sententia  Vicarii  generalis  nullam  dari  ad  Episcopum  appella- 
tionem, et  Vicarium  generalem  idem  cum  Episcopo  tribunal 
seu  auditorium  habere  : id  enim  non  tantum  firmat  doctorum 
unanimis  consensus,  et  generaUs  omnium  ecclesiarum  prads, 
sed  et  habetur  expresse  a lege  ecclesiastica  definitum  hoc  mo- 
do : Non  putamus  illam  consuetudinem,  quantocumque  tempore  de 
facto  servatam,  consonam  rationi,  quod  ab  Officiali  Episcopi  ad 
eundem  Episcopum  valeat  appellari : ne  ab  eodem  ad  seipsum  [cum 
sit  idem  auditorium  utriusque),  appellatio  interposita  videatur  [cb,- 
put2,  tituli  4,  libri  1,  m sexto).  Porro  judex  habens  idem  tri- 
bunal cum  Episcopo,  et  a quo  nequit  ad  Episcopum  appellari, 
essentialiter  dilTert  a judice,  cujus  tribunal  ab  episcopali  est 
diversum,  et  a quo  patet  appellatio  ad  Episcopum  : ergo  Vica- 
rius generalis  et  delegatus  Episcopi  essentialiter  differunt. 

Probatur  minor,  nempe  discrimen  hoc  evanescere,  nisi 
Episcopus  Vicarii  sui  generalis  actus  faciat  suos.  Nam  posito 
quod  actus  jurisdictiouales  Vicarii  generabs  non  habendi  sint 
tanquam  ab  ipso  Episcopo  gesti,  jam  falsum  est  idem  esse  Epi- 
scopi et  Vicarii  ejus  generaUs  tribunal.  Tdentitas  enim  illa  in  eo 
praecise  stat,  quod  sententia  eosdem  sortiatur  effectus,  sive  ab 
Episcopo  proferatur,  sive  a generaU  ejus  Vicario , seu  quod 
sententia  Vicaru  generalis  habenda  sit  tanquam  ab  Episcopo 
ipso  prolata.  Si  ergo  actus  Vicarii  generalis  suos  non  faciat 
Episcopus,  diversum  erit  utriusque  auditorium ; ac  proinde 
jam  non  est  ratio,  cur  a sententia  Vicaru  generalis  ad  Episco- 
pum non  possit  appeUari ; ac  consequenter  ejusdem  omnino 
conditionis  evadunt  Vicarius  generalis,  et  Episcopi  ad  causa- 
rum universalitatem  delegatus. 

Valde  autem  attendenda  est  essentiaUs  illa  vicariatus  gene- 
ralis proprietas,  quod  nempe  actus  ejus  suos  faciat  Episcopus. 
Ea  enim,  tanquam  differentia  maxime  propria,  discernitur  et 
in  vera  sua  notione  determinatur  ejusmodi  officium.  Cum  au- 
tem dicimus  Episcopum  suos  facere  Vicarii  sui  generalis  actus, 
inteUigimus  quoad  juris  effectus  : nam  si  ex  malitia  vel  im- 
peritia injuste  agat  Vicarius  generalis,  nequaquam  hunc  defe- 

ctum  suum  facere  censetur  Episcopus  ; imo  illum  coercere  et 
punire  potest ; sed  tamen  regulariter  habebitur  actus  ille  quoad 
effectum  juris,  tanquam  si  ab  Episcopo  prodiisset. 

Propositio  IX". — Vicanus  generalis  Episcopi  recte  definiri  po- 
test: legitime  dejnitatus  ad  exercendam  generaliter  jurisdictionem 
episcopcdem  vice  Episcopi,  et  ita  ut  actus  ejus  ab  Episcopo  gesti 
censeantur.  — Dicitur  \ ° legitime  deputatus;  non  autem  additor 
ab  Episcopo : nam  ut  iufra  ostendemus,  posset  absolute  consti- 
tui a Papa  verus  Vicarius  generalis  Episcopi.  Dicitur  2”  ad 
exercendam  jurisdictionem  episcopalem,  quse  voces  exprimunt  g^ 
nus  commune  tum  officio  Vicarii  generalis,  tum  aliis  officiis 
quibus  quocumque  titulo  et  modo  competit  episcopalis  juris- 
dictionis exercitium.  3“  Dicitur  .■  et  sic  Vicarius  ge- 

neralis distinguitur  ab  iis  qui  eamdem  jurisdictionem  exercere 
nequeunt,  nisi  limitate  quoajl  certas  causas  aut  certam  dice- 
cesis  partem.  4"  Dicitur  we  Episcopi,  quibus  verbis  vicariatus 
generalis  restringitur  ad  speciem  jmosdictionis  ministerialis  seu 
vicarialis,  non  tamen  adhuc  distinguitur  a diversis  quibusdam 
officiis,  verbi  gratia,  delegatorum  generalium  Episcopi,  quibus 
etiam  competit  ut  jui’isdictionem  episcopalem  generaliter  et 
vicarialiter  exerceant.  5"  Tandem  additur  Ha  ut  actus  ejus  ab 
Episcopo  gesti  censeantur;  qiuT  nota  seu  proprietas,  utpote  soli 
Vicario  generali  Episcopi  conveniens,  officii  hujus  veram  no- 
tionem ultiraatim  determinat. 

Satis  autem  patet  praemissam  definitionem  non  esse  arbitra- 
riam, sed  revera  exprimere  id  quod  ex  communi  loquendi  usu 
per  Vicarium  generalem  Episcopi  iutelligitur.  Aliunde  conve- 
nit toti  definito;  si  quidem  de  quolibet  Vicario  generali  Epi- 
scopi verum  reperitur,  quod  sit  deputatus  ad  exercendam  gene- 
raliter jurisdictionem  episcopalem  vice  Episcopi,  et  quod  ipsius 
actus  censeantur  ab  ipso  Episcopo  gesti.  Insuper  convenit  soli  de- 
finito ; siquidem  nullus  est,  prmter  generalem  Episcopi  Vica- 
rium, de  quo  dici  cum  veritate  possit  quod  in  definitione  ex- 
primitur. Unde  legitima  videtur  dicta  definitio. 

§ II. 


F.Tolvitiir  notio  dc  naliira  vioarialus  generalis  Episeopi. 


Quajstio  l".  — utrum  Virariust  generalis  Episcopi  jurisdictio- 
nem habeat  a lege,  an  vero  ab  Episcopo  ? — Aliqui  doctores  su- 
stinuerunt, Vicario  generali  Episcopi  jurisdictionem  derivari 
ab  Episcopo,  non  a lege.  Ita  Garcias  [de  Beneficiis,  parte  5, 
cap.  8,  n.  24  et  25),  nec  non  Pax-Jordanus  (1.  12,  tit.  1, 
n.  43);  quibus  accedit  Laymau  (in  cap.  I,  tituli  23,  libri  1 de- 
cretalium, n.  3),  dum  dicit  : « Vicarii  generalis  seu  Officialis 
«jurisdictio,  quae  et  ipsa  ordinaria  est,  directe  provenit  ab 
« Episcopo  creante  et  instituente  Vicarium ; indirecte  vero  a 
« lege  seu  canone,  quia  canon  auctoritatem  dat  Vicarium  ge- 
« neralem  instituendi : nam  alioquin  nemo  Principe  inferior 
« officium  aut  jurisdictionem  suam,  jure  ordinario  exercen- 
« dam,  committere  potest.  » 

Communius  tamen  hanc  sententiam  rejiciunt,  et  oppositam 
pro  certa  tenent  doctores.  « Lex  ipsa  est  (ait  Pignatellus)  quae 
« dat  jurisdictionem,  Vicario  generali,  secundum  glossam  in 
« caput  Romana  (3,  tituli  15,  libri  2,  in  sexto),  verbo  genera- 
ti liter.  » (Tom.  4,  consuit.  37,  n.  5.)  Citantur  autem  ibi  a 
Pignatello,  tanquam  eidem  sententiae  adhaerentes,  Hostiensis, 
Abbas  Panormitanus,  et  Vestrius.  « Quinimo  (ait  alibi  idem 
« auctor)  Vicarium  esse  Praelatum,  constat  ex  eo  quod  exercet 
« totam  illam  jurisdictionem  quam  habet  ipse  Episcopus.  Haec 
rt  autem  jurisdictio  constituit  Praelaturam;  et  proinde  cense- 
« tur  constitutus  a lege...;  et  accipit  jurisdictionem  a lege 
«ubi  primum  Vicarius  constituitur...;  unde  habet  jurisdi- 
« ctionem  ratione  officii  et  titulo  vicariatus.  » (Tom.  3,  con- 
a suit.  64,  n.  4.) 

« Respondeo  (ait  Leurenius)  accipere  Vicarium  jurisdictio- 
« nem,  non  tam  ab  Episcopo,  quam  ab  ipsa  lege  ; eo  quod,  li- 
« cet  nulla  lex  canonica  iu  toto  jure  canonico  reperiatur,  quae 

« expresse  hanc  jurisdictionem  tribuat  isti  Vicario,  cum  tamen 
« jure  canonico  licitura  sit  et  permissum  Episcopis  constituere 
« et  assumere  Vicarios  (capite  cum  Episcopus,  de  officio  Ordina- 
« rii,  in  sexto;  capite  ultimo,  de  Hcereticis,  in  sexto),  qui  vice 
a eorum  jurisdictionem  episcopalem  exerceant;  hoc  ipso  quod 
« Episcopus  nominat  et  constituit  Vicarium  ex  permissione 
«juris,  jus  ipsi  det  et  conferat  jurisdictionem  ordinariam; 
« supposita  tamen  et  interveniente  dicta  nominatione  seu  in- 
« stitutiouc  Episcopi.  » {De  Vicariis  Episcoporum,  cap.  2,  quae- 
stione 72.)  Et  ibi  Leurenius  ejusdem  sententiae  auctores  citat 
plurimos,  iuter  quos  Sbrozium,  Pirrhing,  Barbosam,  Sanche- 
sium,  Covarruviam,  Fagnanum,  Castropalaum,  Molinam,  Azo- 
rium. 

Potest  autem  haec  communior  sententia  sic  vera  demon- 
strari : ille  censendus  est  jurisdictionem  habere  a lege  et  ra- 
tione officii  sui,  non  autem  ab  Episcopo,  cujus  potestas  a jure 
communi  certo  et  fixo  modo  quem  Episcopus  mutare  nequit, 
determinatur  : atqui  jurisdictio  Vicarii  generalis  a jure  com- 
muni determinatur  certo  modo  quem  Episcopus  mutare  ne- 
quit ; nam  hoc  ipso  quod  quis  constituatur  Vicarius  generalis, 
ei  competit  (velit  nolit  Episcopus)  jurisdictio  moraliter  saltem 
universalis  quoad  causas  et  dioecesim.  Illa  vero  jurisdictio  du- 
pUei  sensu  est,  independeuter  ab  Episcopo,  de  jure  determi- 
nata et  fixa  ; 1 ° quia  nisi  reservationes  expresse  apponat  Epi- 
scopus, certo  et  de  jure  extenditur  ad  totam  dioecesim,  et  ad 
omnes  causas,  exceptis  nonnullis  a lege  expressis,  et  quas  lex 
exceptas  voluit ; pro  quibus  nempe  necessariam  esse  decrevit 
specialem  Episcopi  commissionem ; 2“  quia  etsi  Episcopus  pos- 
sit a praedicta  Vicarii  generalis  jurisdictione  quasdam  causas 
et  quaedam  loca  excipere  et  subtrahere , non  t^en  potest 
ejusmodi  exceptiones  ita  multipbcare  et  extendere  ut  jurisdi- 
ctio Vicarii  generalis  desinat  esse  moraliter  universalis.  Si  enim 
Vicarium  constituat  cum  tot  restrictionibus,  quae  hanc  univer- 
salitatem jurisdictionis  tollant,  non  constituit  Vicarium  gene- 
ralem , sed  merum  delegatum  : et  pariter  si , jam  constituto 

Vicario  absque  dictis  nimiis  restrictionibus,  eas  postea  appo- 
nat, non  immutat  Vicarii  sui  generalis  jurisdictionem,  sed 
ipsum  de  facto  revocat,  et  delegatum  creat.  Unde  revera 
jurisdictio  Vicarii  generalis  ofQcio  alligata , est  certo  modo 
determinata  ex  jure  communi , et  ita  ut  hic  modus  determi- 
nationis nequeat  ab  Episcopo  de  medio  tolli  aut  immutari. 
Ergo  jurisdictio  haec  est  a lege  et  non  ab  Episcopo. 

Praeterea,  illa  jurisdictio  est  a lege  et  non  ab  Episcopo, 
quam  nequit  Episcopus,  conferre : atqui  jurisdictionem  Vi- 
cario generali  propriam  nequit  per  seipsum  solum  Episcopus 
conferre  : nam  jurisdictio  haec,  non  tantum  generalis  est,  sed 
etiam  (ut  infra  probatur  et  communiter  admittitur)  Ordinaria: 
atqui  nullus  Principe  (id  est.  Papa)  inferior  potest  jurisdictio- 
nem suam  alteri  committere  exercendam  jure  ordinario;  quod 
extra  omnem  controversiam  est : ergo  Episcopus  nequit  Vica- 
rio generali  propriam  jurisdictionem  conferre.  Cum  tamen 
certum  sit  eam  jurisdictionem  conferri  dum  Episcopus  ali- 
quem Vicarium  generalem  nominat  et  instituit,  sequitur  eam 
conferri  a lege,  et  nominationem  episcopalem  esse  dumtaxat 
conditionem  requisitam,  ut  lex  dictam  jurisdictionem  con- 
ferat. 

Quaestio  2*.  — Utrum  Vicarius  generalis  Episcopi  ordinariam 
habeat  jurisdictionem,  an  vero  delegatum.  — Olim  quidem  con- 
troversiae obnoxia  fuit  quaestio  haec : jam  dudnm  vero  certa 
evasit  sententia  quae  tenet  Vicarii  generalis  jurisdictionem 
esse  ordinariam. 

De  qua  sententia  tria  stabiliemus : 1 ® eam  revera  evasisse 
communem ; 2°  solidis  omnino  rationibus  veram  demonstrari ; 
3°  per  decisiones  et  praxim  Congregationum  Romanarum  jam- 
dudum  illam  fuisse  canonizatam  et  extra  controversiam  posi- 
tam. 

I.  Ordinariam  esse  jurisdictionem  Vicarii  generalis,  est  commur 
nis  doctorum  sententia.  — Imprimis  eam  sententiam  tanquam 
certam  tenet  glossa : sic  enim  habet  ad  vocem  generaliter  capi- 

tis  Romana  (3,  tituli  1 5,  libri  2,  in  sexto  (1)) : « nota  per  hanc 
« litteram,  quod  OfQcialis  est  ordinarius,  iion  delegatus ; et 
« sic  est  reprobata  opinio  Goffredi,  quod  Officiabs  Episcopi  de- 
« legatus  est,  non  Ordinarius ; et  ob  hoc  dicebat,  de  ipso  ad 
« Episcopum  esse  appellandum.» 

Glossam  hanc  secuti  sunt  doctores  communiter.  Constat  ex 
Ferrario : « Vicarius  enim  generalis  (inquit),  Tenit  appella- 
n tione  Ordinarii : communis  » (ad  vocem  Vicarius  yeneralis, 
art.  2,  n.  12).  Idem  testatur  Pignatellus  : « Vicarius  Episcopi 
« (ait  ille),  in  iis  quae  dc  jure  communi  illi  competunt  ex  ge- 
« nerali  officio  vicariatus,  non  solum  dicitur  judex  ordinarius, 
<(  ut  post  Joauuem  Audream  et  doctores  communiter  docet 
« Sbrozius  [de  Vicario  Episcopi,  1.  1,  q.  67,  n.  2);  censetur- 
« que  una  et  eadem  persona  cum  Episcopo,  et  facit  idem 
«auditorium  ac  consistorium  cum  illo  (cap.  2,  de  Consuet., 
«in  sexto;  cap.  Romana  3,  de  Appell.,  in  sexto);  atque  habet 
« jurisdictionem  Ordinariam  ; nec  non  eamdem  quam  habet 
n Episcopus,  cum  tribunal  unius  dicatur  tribunal  alterius, 
n persona  unius  persona  alterius , idem  judex , unum  offi- 
«cium,  idem  judicium,  idemque  effectus  auctoritate  Episcopi 
« et  Vicarii  ministerio ; et  dicitur  associatus  Episcopo  in 
« jurisdictione  ; et  regulariter  potest  omnia  quse  potest  Epi- 
« scopus  ; et  cognoscit  omnes  causas  sicut  Episcopus  ; quia 
« est  constitutus  ad  omuia  qum  sunt  jurisdictionis  volun- 
«tariae  et  contentiosae...;  quare  a sententia  Vicarii  generalis 
«non  datur  ajipcllalio  ad  Episcopum...:  sed  etiam  est  ordi- 
« narius  tauquam  Episcopus...;  quam  opiuiouem,  uti  commu- 
anem,  secuti  sunt  doctores.»  (Tom.  4,  consuit.  37,  n.  4.) 

(I)  In  illo  capite  legitur:  Cum  suffi  aganeorum  Remetisii  Eeelesim  suorumque 
Officialium  {qui  generaliter  de  Causis  ad  ipsorum  forum  pertinentibus,  eo- 
rum vices  supplendo,  cognoscunt)  unum  et  idem  consistorium  sive  auditorium 
sit  censendum,-  ab  ip.fis  Officialibus,  non  ad  dictos  Suffraganeos  (ne  ab  eis- 
dem ad  scipsos  interponi  appellatio  videatur,  sed  de  jure  ad  Remensem  est 
curiam  appellandum. 

Ncc  minus  expresse  Monacellas  de  hac  communi  canonistarnm 
sententia : Quod  enim  Vicarius  generalis  Episcopi  dicatur  ordi- 
narius, et  mandatum  habeat  a lege,  asserit  a doctoribus  teneri 
communiter  (parte  1,  tit.  ),  formula  1,  n.  30).  Immensam  au- 
tem esse  doctorum  multitudinem  dicte  senteutiie  adha;ren- 
tem,  satis  perspectum  hatebit  qui  legerit  Lcurenium  {de  Vieor 
riis  Episc.,  c.  2,  q.  69).  Nos  ex  iis  qui,  tam  ab  isto  auctore 
quam  a Pignatcllo  indicautur,  sequentes  dumtaxat  memorabi- 
mus : Glossam,  Hostiensein,  Arcbidiaconum,  Innocentium  IV, 
Joannem  Andream,  Azorium,  Pax-Jordanum,  Barbosam,  Vcii- 
Irigliam,  Lajmanum,  Lotterum,  Pirrhing,  Sanchesium,  Covar- 
ruviam,  Sbrozium,  Garciam.  His  adde  recentiores  generaliter. 
Unde  revera  communis  dici  potest  doctorum  sententia,  quae 
tenet  Vicario  generali  ordinariam  jurisdictionem  competere. 
Nec  attendendi  sunt  pauci  qui  citari  possunt  in  contrarium 
scriptores;  quia  in  hujusce  disceptationibus  reperiuntur  sem- 
per  nonnulla  heteroclita  capita,  quibus  recepta  communiter 
sententia  non  arrideat. 

II.  Nititur  autem  dicta  sententia  gravibus  et  sohdis  rationibus 
— Nam  1“  sic  argui  potest  : Vicarii  generalis  jurisdictio  est 
ordinaria,  si  sit  una  et  eadem  cum  jurisdictione  ipsiusmet 
Episcopi,  et  nullatenus  ab  ista  divisa ; atqui  certa  est  ejus- 
modi unitas  seu  identitas ; ergo  dicta  jurisdictio  revera  ordi- 
naria est.  Major  per  se  patet  : si  enim  jurisdictio  Vicarii  gene- 
ralis non  sit  a jurisdictione  Episcopi  divisa,  sed  una  et  eadem 
cum  illa  , cuin  jurisdictio  Episcopi  certo  ordinaria  sit,  procul- 
dubio  ordinaria  etiam  erit  Vicarii  generalis  jurisdictio.  Sed 
neque  minus  certa  est  minor,  jurisdictionem  scilicet  Vicarii 
generalis  esse  unam  cum  jurisdictione  Episcopi,  ita  ut  ab  illa 
nequaquam  divisa  sit : nam  ii  duo  judices  habent  unam  et  eam- 
dem  atque  indivisam  jurisdictionem,  qui  ita  stricto  sensu  unum 
et  idem  tribunal  habent,  ut  tribunal  unius  sit  omnino  de  jure 
tribunal  alterius,  persona  unius  persona  alterius , sententia 
unius  sententia  alterius  ; nec  possit  appellari  ab  uno  ad  alte- 
rum, quin  appelletur  ab  eodem  ad  eumdem  : atqui  hoc  modo 

sese  habet  Vicarii  generalis  jurisdictio  relatiTe  ad  Episcopi 
jurisdictionem ; nec  potest  hoc  subtilitatibus  obscurari,  aut 
in  dubium  revocari,  postquam  lex  ecclesiastica  id  expressis 
iisque  apertissimis  verbis  declaravit.  Etenim  in  capite  Ro- 
mana (3,  tit.  15,  lib.  2,  in  sexto)  de  OfBcialibus  dicitur,  non 
esse  ab  ipsis  ad  Episcopos  suos  appellandum,  eo  quod  Episco- 
porum et  OiBcialium  suorum  mum  et  idem  consistorium  sive  audi- 
torium sit  censendutn,  et  ne  ab  eisdem  ad  seipsos  interponi  appel- 
latio videatur.  Item  in  decretali  Non  putamus  (2,  tituli  4,  libri 
1,  iu  sexto)  absonum  declaratur,  quod  ab  Officiali  Episcopi  ad 
eumdem  Episcopum  valeat  appellari : ne  ab  eodem  ad  seipsum  {cum 
sit  idem  auditorium  utriusque)  appellatio  interposita  videatur. 
Ergo  certum  est  per  legem  ecclesiasticam  ita  constitui  et  in- 
teUigendam  definiri  Vicarii  generalis  jurisdictionem,  ut  tribu- 
nal ejus  censendum  sit  tribunal  Episcopi,  persona  ejus  persona 
Episcopi,  sententia  ejus  sententia  Episcopi ; idque  adeo  stricto 
sensu,  ut  appellatio  a Vicario  generali  ad  Episcopum,  sit 
appellatio  ab  eadem  persona  eodemque  judice , ad  eamdem 
personam  eumdemque  judicem.  Ergo  manet  eadem  atque  in- 
divisa jurisdictio,  sive  a Vicario  generali  exerceatur,  sive  ab 
Episcopo  : est  autem  ordinaria  jurisdictio  Episcopi ; ergo  et 
Vicarii  generaUs  ordinaria  pariter  jurisdictio  censenda  est. 

2“  Idem  eruitur  ex  omnino  certa  judicis  delegati  condi- 
tione. Certum  nempe  est  dari  appellationem  a delegato  ad 
delegantem.  Id  patet  ex  capitibus  27  et  28  tituli  29,  Ubri  1 
decretalium  ; ubi  videmus  a Papa  interponi  clausulam  omni 
remota  appellatione,  cum  vult  praecavere  ne  possit  a sui  dele- 
gati sententia  appellari  ad  Sedem  Apostolicam.  Imo  non  ob- 
stante hac  clausula,  in  certo  ibidem  expresso  casu,  a Delegato 
Papae  ad  Papam  valet  appellatio.  Et  caeteroquiu  extra  coutro- 
versiam  est  apud  canonistas  regula  illa  juris,  posse  a delegato 
ad  delegantem  appellari.  Inde  autem  invicte  sequitur  Vica- 
rium generalem  non  esse  delegatum,  cum  ab  ipso  ad  Episco- 
pum non  detur  Appellatio.  Si  autem  non  sit  delegatus,  remanet 
ut  sit  ordinarius.  Nec  objiciatur,  potuisse  in  favorem  Vica- 

riorum  generalium  fieri  a jure  exceptionem;  ita  ut,  licet  veri 
sint  delegati,  praecludatur  tamen  ab  ipsis  ad  Episcopos  suos 
appellatio;  qua  posita  hypothesi,  tota  vis  argumentationis 
nostrae  corruere  censenda  sit.  Nam  decrevit  quidem  lex  eccle- 
siastica non  patere  a Vicario  generali  ad  ipsius  Episcopum 
appellationem ; sed  simul  declaravit  id  sequi  ex  natura  ipsa 
jurisdictionis  Vicario  generali  competentis ; ex  eo  nempe  quod 
ipsius  auditorium  vnum  et  idem  cernendum  sit  cum  auditorio 
Episcopi,  et  quod  appellare  ab  ipso  ad  Episcopum  esset 
appellare  ab  eodem  ad  eumdem.  Ergo  ex  lege  ipsa  ecclesiastica 
constat  Vicarii  generalis  jurisdictionem  esse  ex  natura  sua , 
seu  essentialiter,  diversam  a delegata,  et  nullatenus  habendam 
esse  tanquam  privilegiatam  aliquam  jurisdictionis  delegatae 
speciem.  3“  Est  regula  in  jure  certissima,  delegatum  non 
posse  causam  alteri  delegare,  seu  dare  judicem  ; a qua  regula 
excipitur  dumtaxat  Delegatus  Papae  : constat  ex  capite  Cau- 
sam (62,  de  Appell.),  in  quo  sic  habetur  : cum  nonnisi  delegatus 
a Principe  caussam  valeat  alii  delegare.  Aliunde  posse  dari  judi- 
cem a Vicario  generali  Episcopi  indubitatum  est  apud  docto- 
res ; et  constat  ex  capite  Romana  (1 , tituli  13,  libri  1 , in  sexto), 
cujus  sensum  ita  exponit  ipsi  praefixa  rubrica  : « Successor 
(t  Officialis  excommunicati , excommunicatus  non  est , nisi  in 
« crimine  damnato  communicet : illa  autem  quae  exercet,  illo 
« excommunicato  manente,  non  valent,  si  jurisdictio  solum  ab 
« eo  recepta  hoc  facit.  « Ex  quo  legitime  concluditur,  valida 
esse  qu®  fiunt  per  eum  quem  sibi  substituit  Vicarius  generalis, 
et  ex  sola  jurisdictione  quam  idem  Vicarius  generalis  ei  im- 
pertitur, modo  ipse  Vicarios  generalis  sub  excommunicatione 
non  existat ; seu  aliis  terminis , potest  Vicarius  generalis  dare 
judicem.  Unde  merito  inferri  videtur  eum  esse  ordinarium  et 
non  delegatum.  Hsc  tamen  tertia  probatio  eliditur,  per 
opinionem  apud  cauonistas  sat  receptam , posse  delegatum  ab 
Episcopo  ad  universalitatem  causarum,  alium  subdelegare,  sal- 
tem (ut  ait  Schmalzgrueber)  ex  consuetudine.  Tunc  enim  po- 
testas dandi  judicem  non  argueret  necessario  in  Vicario  generali 

jurisdictionem  ordinariam,  sed  tantum  jurisdictionem  ad  uni- 
versalitatem causarum.  Hinc  tertiam  illam  probationem  non  po- 
suimus hic  tauquam  peremptoriam,  sed  tantum  priores  duas. 
Voluimus  tamen  eam  exponere,  quia  solet  a canonistis  proferri. 

III.  Dicta  sententia  jamlitdum  fuit  canonizata  et  extra  contro- 
versiam posita  per  congregationum  Romanarum  decisiones  et  Pra- 
xim. — Discrepantibus  inter  se  doctoribus,  si  interveniat  in  fa- 
vorem alterutrius  sententia;  congregationum  et  tribunalium 
lIomiB  praxis  et  auctoritas,  jam  illa  sententia  canonizatur,  seu 
vim  juris  acquirit,  et  quaestio  pro  soluta  et  finita  habenda  est.  Id 
porro  au  contigerit  quoad  sententiam  de  ordinaria  Vicarii  genc- 
ralisjurisdictiouc,  expendamus.  Certum  est  ex  decreto  Trideii- 
tino  (cap.  1 , sess.  21 , de  Ref.  matrimonii),  irritum  esse  matrimo- 
nium aliter  initum  quam  prwsente  parocho,  vel  alio  Sacerdote  de 
ipsius  parochi  seu  Ordinarii  licentia.  Quo  posito,  si  Sacra  Coiigre- 
gatioConciiii declaraverit  valere  matrimonium  coram  sacerdote 
non  parocho,  sed  licentiam  habente  a Vicario  generali,  hoc  ipso 
censenda  est  declarasse  Vicarium  generalem  esse  Ordimtrium. 
Item  si  declaraverit  valere  matrimonium  coram  ipso  Vicario 
generali,  absque  ulla  licentia  Episcopi  aut  parochi,  celebratum, 
aequivalcnter  declaravit  Vicarium  generalem  esse  Ordinarium; 
quia  si  Vicarius  generalis  sit  O/  rfinar/Ms  dioeceseos,  poterit  qui- 
dem valorem  matrimonio  conferre,  cum  a Trideutino  decreto 
(dum  requirit  praesentiam  parochi,  vel  sacerdotis  alterius  de 
licentia  parochi  aut  Ordinarii)  non  excluditur  Ordinarius 
dioeceseos  superior,  sed  a fortiori  includitur,  quod  caetcroquiu 
extra  controversiam  est  : si  vero  Vicarius  generalis  non  sit 
Ordinarius,  falsum  erit  sufficere  ejus  praesentiam  absque  licen- 
tia Episcopi  aut  parochi.  Porro  utrumque  revera  fuit  a Sacra 
Congregatione  Concilii  declaratum.  Sic  enim  allirmat  Mona- 
cellus  (parte  2,  tit.  IG,  formula  2,  numero  34)  : « Contrahi 
« potest  valide  (matrimonium) , non  solum  coram  sacerdote 
« habente  facultatem  a Vicario  generali,  sed  coram  Vicario  ge- 
« nerali  perinde  ac  coram  parocho.  » (Congregatio  Concilii,  4 
julii  1602,  libro  20  decretorum,  folio  47.) 

Ia  particulari  autem,  quod  possit  Vicarius  generalis,  absque 
ulla  Episcopi  permissione,  matrimonio  valide  assistere,  pluries 
a Sacra  Congregatione  Concilii  decisum  refertur  in  Thesauro 
resolutionum  (tom.  7,  pag.  333,  in  Segnen.si  1 7 novembris  1 736), 
his  verbis  : « In  jure  autem  prjemittendum  est,  quod  Vicarius 
generalis  aeque  ac  contrahentium  parochus,  ex  proprio  oilicio, 
<«  et  facultate  sibi  a concilio  Tridentino  tradita  (capite  1 , sess.  24, 
« de  Ref.  matrim.)  (1),  potest  absque  speciali  Episcopi  commis- 
■<  sione  matrimoniorum  celebrationi  interesse,  aliique  simplici 
« sacerdoti  licentiam  illis  assistendi  concedere,  juxta  communem 
« sententiam,  quam  tuentur  adducti  per  Sanchez  [de  Matri- 
« mmio,  lib.  3,  disput.  29,  n.  18  et  19) ; et  constat,  tum  ex 
'<  rescripto  Sacrae  Congregationis  sub  diem  4 julii  1602,  in 
<<  causa  quadam  matrimoniali  in  haec  verba  edito  : Sacra  Con- 
X fjregatio  censuit,  coram  Vicario  generali  Episcopi  matrimonium 
« contrahi  posse,  perinde  ac  coram  parocho  (ut  in  libro  1 0 decreto- 
« rum,  pag.  36) ; tum  ex  altero  emanato  in  Taurinensi  matrimonii 
.<  26  Septembris  1697  : promota  enim  ibi  quaestione,  num  ma- 
« trimoninm  inter  Principem  Carolum...,  etMariam...,  initum 
« coram  Vicario  generali,  validum  esset,  responsum  fuit  affir- 
« mative  (ut  inlibro47  decretorum, pag.  454  etseq.).  Hocprae- 
« misso  fit  manifestum,  quod  Episcopus  Segnensis,  sicuti  non 
<•  poterat  sub  poena  nullilatis,  proprio  contrahentium  parocho 
■<  interdicere  ne  controverso  matrimonio  assisteret,  juxta  re- 
■c  solutionem  Sacrae  Congregationis  in  Savonensi  2 martii  1 595 
« (libro  8 decretorum,  pag.  108),  ita  id  Vicario  generali  prohi- 
« bere  nequivit ; ideoque  illius  interdictum,  matrimonium  prae- 


( I ) In  hoc  capite  nihil  expresse  dicitur  de  Vicario  generali ; sed  irrltuin  declaratur 
uiatrinionium  aliter  celebratum  quam  coram  parocho,  aut  allero  Sacerdote 
ite  licentia  parochi  vel  Ordinarii.  Unde  ad  matrimonii  valorein  requiritur,  vel 
jirtBsciitia  Ordinarii  (de  qua  non  loquitur  Tridentinuin,  quia  inutile  erat,  cum  a for- 
tiori htee  sufficiens  sup|ioni  debeat),  vel  prtesentia  parochi,  vel  prtesentia  alterius 
sacerdotis  de  licentia  parochi  vel  Ordinarii.  Nihilominus  recte  asseri  potest,  hoc  de- 
creto datam  fuisse  Vicario  generali  facultatem  valide  assistendi,  quia  ipse  sub  nomine 
Ordinarii  comprehenditur 

« fatum  minime  irritavit,  cum  impedimenta  matrimoniorum  di- 
« rimentia  statuere  Summo  Pontifici  sit  reservatum. » Iu  hac  au- 
tem causa  Segnensi,  agebatur  de  matrimonio  Quirinum  inter 
et  Catharinam.  Idem  Quirinus  jam  sponsalia  contraxerat  cum 
Clara.  Qu®  sponsalia  cum  postea  detrectaret , Clara  re- 
cursum habuit  ad  Episcopum,  qui  pronuntiavit  constare 
de  sponsalibus,  et  prohibuit  parocho  et  Capitulo  Cathe- 
dralis,  ne  prasentiam  prmstarent,  si  forte  dictus  Quirinus  ten- 
taret  cum  alia  matrimonium  inire.  Quirinus  autem  cum 
Catharina  et  duobus  testibus  furtim  ingressus  est  cubiculum 
Vicarii  generalis,  qui  in  lecto  sedebat.  Et  coram  ipso,  quamvis 
obstrepente  et  reluctante,  mutuus  de  pr®senti  consensus  pro- 
nuntiatus est.  Sacra  autem  Congregatio,  ad  qumsitum  an  con- 
staret de  valore  talLs  matrimonii,  die  1 7 novembris  1 736  re- 
spondit affirmative.  Nullam  sane  in  hoc  casu  specialem  ab 
Episcopo  commissionem  acceperat  Vicarius  ille  generalis ; et 
nisi  ordinariam  jurisdictionem  haberent  Vicarii  generales,  cer- 
to invalidum  fuisset  matrimonium.  Cum  ergo  Ulud  validum 
declaraverit  Sacra  Congregatio,  mquivalenter  declaravit  Vica- 
rio generab  competere  ordinariam  jurisdictionem. 

Item  ab  eadem  Sacra  Congregatione  decisum  fuit  valere  ma- 
trimonium initum  coram  sacerdote  non  parocho  de  licentia  ge- 
neralis Vicarii;  prout  loco  citato  Thesauri  resolutionum  narratur 
his  verbis  : « Cum  Vitus...  et  Maria  Elisabeth...  matrimonium 
« inter  se  per  verba  de  prmsenti  initum,  coram  testibus  eteo- 
•<  ram  Valluchio,  curato  Ecclesi®  S.  Marci  (qui  licet  non  esset 
« parochus  contrahentium,  dixerat  tamen  se  habuisse  licentiam 
■<  a Vicario  generali  civitatis  Pistoriensis  praedictos  matrimo- 
« nio  jungendi , omissis  etiam  denuntiationibus)  contenderent 
« esse  validum ; eo  quia  concilium  Tridentinum  (sess.  24 , de  Ref. 
• matrim.,  c.  1)  praescribat,  matrimonium  contrahi  debere 
« prffisente  parocho,  vel  alio  sacerdote  de  ipsius  parochi,  seu 
« Orrfmane  licentia ; et  nomine  Ordinarii  veniat  Vicarius  gene- 
« ralis  Episcopi. . . : contra  vero  opponeretur  Vicarium  genera- 
« lem  concedere  dictam  licentiam  non  potuisse,  ex  quo  Epi- 

« scopus  vero  et  proprio  contraheutium  parocho  inhibuerat  ue 
((  eos  matrimonio  conjungeret...;  proposita  fuerunt  duo  haec 
« dubia  : An  constet  de  validitate  matrimonii  in  casu;  2°  an 

« sit  locus  illius  revalidationi.  Die  vero  22  aprilis  1719  prodiit 
« rescriptum  : Ad  primum  a/jirmative.  Ad  secundum,  satis  provi- 
« sum  in  primo  (ut  in  libro  69  decretorum,  pag.  189).  » 

Pariter  in  cmsACallimsill  augusti  1 776  (iuJ/jciaMro,tom.45, 
pag.  1 00)  agitur  de  matrimonio  coram  Vicario  generali,  ex  im- 
proviso et  absque  ullis  praeviis  deuuutiatiouibus,  cum  testibus 
tamen  requisitis,  inito ; et  ad  dubium  an  constet  de  talis  ma- 
trimonii nullitate,  respondetur  negative. 

Nec  minus  aperte  Bota  Vicarii  generalis  Episcopi  jurisdi- 
ctionem tanquam  ordinariam  habet ; prout  legere  est,  verbi 
gratia,  decisiouc  608  coram  Cocciuo  (in  causa  Pieutina  6 ju 
nii  1611)  hoc  modo  : « In  his  quae  veniunt  sub  generali  man- 
« dato.  Vicarius  venit  appellatione  Ordinarii : secus  autem  iu 
« his  quae  non  continentur  (1);  quia  in  Ulis  est  delegatus.  » 

Omissis,  quae  ulterius  congeri  possent,  documentis  ejusmo- 
di, argumentationem  sic  resumimus  : a romanis  djcasteriis 
tanquam  ordinariam  haberi  jurisdictionem  Vicarii  generalis 
Episcopi,  jamdudum  poustat  ex  eorum  praxi  et  declarationi- 
bus ; atqui  ex  hoc  solo  facto  certa  evasisset  dicta  sententia, 
etiamsi  antea  in  dubium  revocari  potuisset ; ergo  jamdudum 
certa  est  sententia  quae  tenet  ordinariam  (non  autem  delega- 
tam) esse  Vicariorum  generalium  jurisdictionem. 

QUiESTio  3*.  — An  valeat  Episcopus  Vicarii  sui  generalis  ju- 
risdictionem pro  arbitrio  restringere  ? — Episcopus  potest  quam- 
« plurima  sibi  reservare ; nec  tenetur  totam  jurisdictionem 
« suo  Vicario  communicare  ; » Ita  Biganti  (in  regulam  24  Can- 
cellariae,  § 3,  n.  236),  et  affert  citatus  auctor  in  probationem 
plures  Botae  decisiones,  nempe  : diei  5 maii  1685,  coram 
Caccia  ; diei  4 apribs  1686,  coram  Matthaeo;  4 julii  ejusdem 
anui,  et  17  februarii  1689,  coram  eodem. 


(I)  Nempe  in  generali  mandato. 

1. 


24 

Id  tamen  videtur  aliqna  distinctione  indigere.  Nam  quod 
possit  Episcopus  pro  arbitrio  restrictam  Vicario  suo  jurisdi- 
ctionem concedere,  dubium  non  est  : imo,  ut  dicetur  infra, 
potest  nullam  concedere,  seu  nullum  sibi  constituere  Vica- 
rium. Atvero,  quod  positis  quibuslibet  restrktionibns , et 
quantumvis  illae  pateant,  Vicarius  remaneat  vere  generalis,  ita 
ut  ipsi  applicanda  sint  jura  quae  veros  Vicarios  generales  re- 
spiciunt, omnino  negandum  est.  Nam  (ut  superiori  paragra- 
pho,  propositione  quinta)  probavimus,  universalitas  jurisdi- 
ctionis, saltem  moraliter  sumpta,  est  de  ipsa  essentia  vicariatus 
generalis.  Si  ergo  restrictiones  ab  Episcopo  appositae  hanc  uni- 
versalitatem moraliter  sumptam  tollant,  valebunt  quidem ; sed 
Vicarium  constituent  in  officio  meri  delegati ; non  autem  Vi- 
carii generalis.  Quod  certe  eveniret,  verbi  gratia,  si  Episco- 
pus medietatis  dieeceseos  causas  sibi  reservaret. 

Est  autem  ad  ejusmodi  restrictiones  valde  attendendum, 
ob  gravissima  quae  ex  eis  oriri  possunt  quoad  praxim  conse- 
ctaria. Nam  exempli  gratia,  si  quis  Episcopus  Vicarii  sni  po- 
testatem ita  restringat,  ut  jam  dici  nequeat  moraliter  generalis 
seu  universalis,  a sententia  taUs  Vicarii  non  dabitur  appellatio 
immediate  ad  Archiepiscopum,  sed  ad  Episcopum ; nec  poterit 
Archiepiscopus  appellationem  recipere,  utpote  qus  non  erit 
a sententia  veri  Vicarii  generalis,  sed  meri  delegati.  Ne  ergo 
dubia  et  difficultates  oriantur,  satius  est  ut  parcus  sit  Episco- 
pus in  restringenda  per  modum  reservationis  Vicarii  sui  gene- 
ralis jurisdictione;  vel  saltem  ipsi  Vicarii  generales  caute 
perpendant  restrictkmes  ejusmodi,  et  discernant  an,  iis  atten- 
tis, sint  veri  Vicarii  generales,  an  vero  dumtaxat  meri  dele- 
gati, et  ad  instar  Vicariorum  foraneornm ; ut  suam  inde  agendi 
rationem  recte  valeant  instituere. 

QUiSSTio  4*.  — Utrum  revocabilitas  sit  de  essentia  Vicariatus 
gmeralis.  — Certum  est  Vicarios  generales,  ex  quo  in  locum 
Archidiaconorum  successere  usque  nunc,  fuisse  ad  nutum 
Episcopi  revocabiles,  et  cum  morte  Episcopi  eorum  officium 
expirare.  De  qua  juris  communis  dispositione  nulla  est  con- 

trorema.  Hsec  tamen  conditio  non  ita  inhaeret  ipeimet  vicaria- 
tus  generalis  officio,  ut  nequeat  etiam  cum  perpetuitate 
officium  ejusmodi  concipi  et  existere.  Nam  ut  quis  vere  con- 
cipiatur et  sit  Vicarius  generalis  Episcopi,  sufficit  eum  posse 
nomine  Episcopi  jurisdictionem  ejus  generaliter  exercere.  Id 
aatem  aeque  verificatur,  sive  perpetuus  in  officio  sit,  sive  ad 
nutum  Episcopi  revocabilis.  Ergo  revocabilitas  est  dispositio 
juris  ad  hujus  officu  accidentalia  pertinens,  non  autem  ejus 
essentiam  attingens.  Unde  si,  mutata  praesenti  disciplina,  per 
decretum  Pontificium  eidem  officio  alligaretur  perpetuitas, 
non  ideo  hodierni  Vicarii  generales  tales  esse  et  vocarii  posse 
desinerent.  Confirmatur  autem  ipsorum  Archidiaconorum 
exemplo  : ii  eram,  quamvis  in  officio  perpetui,  habiti  sunt  et 
constanter  in  jure  vocati  Vicarii  generales  Episcopi. 

QuyESTio  5*.  — Quomodo  Vicarius  generalis  differat  ab  antiquo 
Archidiacono?  — Recte  solvi  nequit  quaestio  haec,  nisi  quoad 
Arciudiaconos  distinguantur  tempora.  Certum  est  decimo  ter- 
tio saeculo,  cum  jam  imminui  coepisset  Archidiaconorum  aucto- 
ritas, jus  commune  fuisse,  ut  eorum  tribunal  distingueretur  a 
tribunali  Episcopi,  et  ab  eorum  sententia  ad  Episcopum 
daretur  appellatio.  Constat  ex  decretali  Innocenti!  IV  (3, 
tit.  15,  libri  2,  in  sexto),  in  qua  sic  statuitur  : Ab  Archidiaoo- 
nis  vero...,  ad  suffraganeos  ipsos  debet  [et  non  ad  eamdem  Gu- 
rum (1)  omissis  dictis  suffraganeis)  appellari : nisi  aliud  Remensi 
Ecclesia  de  consuetudine  competat  in  hac  p/SHe.  An  vero  antea 
semper  idem  jus  viguerit,  difficile  mihi  persuaserim.  Existi- 
marem potius  idem  primitus  fuisse  Archidiaconi  et  Episcopi 
tribunal  : postea  vero,  ut  jam  exosa  coerceretur  Archidiaco- 
norum auctoritas,  paulatim  inductam  ut  eorum  sententias 
Episcopi  noluerint  pro  suis  agnoscere,  sed  ab  eis  appellatio- 
nem reciperent.  Sicque  ab  essentia  vicariatus  generalis  stricte 
sumpti  Archidiaconos  excidisse ; siquidem  ut  supra  ostendi- 
mus, de  essentia  vicariatus  generalis  est,  ut  idem  habeat  cura 


(i)  Nempe  curiam  Ar<^iepiscopaIem  Remensem,  de  qua  ibi  agitur. 

Episcopo  tribunal;  ejusque  actus  censeantur  ipsinsmet  Epi- 
scopi. 

Facta  ergo  hac  temporum  distinctione,  sic  proposita  quae- 
stio solvi  potest  : si  agatur  de  Archidiaconis  antequam  eorum 
tribunal  a tribunali  Episcopi  sejungeretur,  nullum  erit 
tiale  discrimen  Archidiaconum  inter  et  hodiernum  Vicariam 
generalem  : erit  tamen  differentia  accidentalis,  ob  prioris  in 
oflScio  perpetuitatem,  posterioris  vero  re vocabilitatem.  Si  aga- 
tur de  Archidiaconis  jam  separatam  ab  episcopali  jurisdictio- 
nem exercentibus,  essentiale  in  eo  reperitur  discrimen,  quod 
illi  diversum.  Vicarii  vero  generales  idem  habeant  tribunal 
cum  Episcopo ; ita  ut  a prioribus  pateret  ad  Episcopum  appel- 
latio ; quod  contrarium  est  quoad  hodiernos  Vicarios  genera- 
les. An  autem  satis  fundata  sit  memorata  quoad  Archidiaconos 
epocharum  distinctio,  nolumus  hic  (ne  nimium  praesens  tra- 
ctatus excrescat)  expendere. 

QUiESTio  6*.  — Quomodo  Vicarius  generalis  differat  a delega- 
to, et  a Vicario  foraneo?  — Respondeo  1"  a delegato  ad  aliquas 
dumtaxat  causas,  et  a Vicario  foraneo,  essentialiter  differt 
duplici  modo  : Primo,  quia  uterque  dictus  caret  jurisdictione 
universali,  quae,  ut  vidimus,  est  de  essentia  vicariatus  gene- 
ralis; secundo,  quia  uterque  habet  jurisdictionem  divisam  et 
tribunal  divisum,  a jurisdictione  et  tribunali  Episcopi;  ita  ut 
ab  ipsis  ad  Episcopum  detur  appellatio ; cum  contrarium  exi- 
stat  et  essentialiter  requiratur  in  Vicarii  generalis  officio.  Re- 
spondeo 2“  a delegato  Episcopi  ad  universalitem  causarum, 
differt  posteriori  tantum,  ex  praedictis  modis.  Quae  omnia  ex 
jam  stabilitis  aperte  sequuntur. 

QuyESTio  7*.  — Quomodo  intelligendum  sit,  non  dari  appella- 
tionem a sententia  Vicarii  generalis  ad  Episcopum.  — 1“  Non  dari 
ejusmodi  appellationem  jam  diximus  esse  omnino  certum ; et 
sequitur  ex  supra  exposita  vicariatus  generalis  essentia ; ex  eo 
nempe  quod  Vicarii  generalis  jurisdictio  essentialiter  una  at- 
que eadem  sit  cum  jurisdictione  Episcopi,  et  nequaquam  ab 
ista  divisa ; unde  appellare  a Vicario  generali  ad  Episcopum, 


Digitized  by  Google 


PABS  SECUNDA. 


.•?73 


esset  appellare  ab  eodem  ad  eumdem ; ac  proinde  esset  non  ap- 
pellare, cum  de  appellationis  essentia  sit,  ut  fiat  ad  judicem 
diversum  a priori  et  illi  superiorem.  Idem  praeterea  expresse 
decernitur  in  capite  2,  tituli  4,  libri  1,  in  sexto,  his  verbis: 
Non  putamus  illam  consuetudinem,  quantocumque  tempore  de  facto 
servatam,  consonam  rationi,  quod  ab  officiali  Episcopi  ad  eumdem 
Episcopum  valeat  appellari : ne  ab  eodem  ad  seipsvm,  cum  sit  idem 
auditorium  utritisque,  appellatio  interposita  videatur.  Quod  prin- 
cipium, jam  supra  satis  firmatum,  et  unanimiter  a doctoribus 
receptum,  ideo  dumtaxat  hic  revocamus,  ut  illud  applicando, 
nonnulla  nunc  magni  momenti  ejusdem  consectaria  deduca- 
mus. Unde, 

2®  Certum  est  non  valere  ullam  in  contrariam  consuetudi- 
nem, quantumvis  antiqua  sit.  Satis  patet  ex  modo  citata  decre- 
tali Non  pultamus : in  qua  notetur,  ait  Leurenius,  « quod  non 
valeat  consuetudo  immemorialis  appellandi  a Vicario  ad  Epi- 
« scopum ; eo  quod  consuetudo  quae  est  contra  substantiam  rei, 
« de  jure  impossibilis  atque  irrationabilis  judicari  debet : ratio 
« vero  ac  veluti  substantia  appellationis  in  eo  consistat,  quod  sit 
n ad  alium,  eumque  majorem  judicem  provocatio.  Episcopus  au- 
« tem  ejusque  Vicarius  seu  Officialis  principalis  unum  idemque 
« tribunal  habent,  adeoque  repugnat  ab  hoc  ad  illum  appel- 
« lare  » (de  Vicariis  Epise.,  cap.  2,  quaestio  74). 

3®  Etiamsi  partes  consentiant  ut  fiat  a Vicario  generali  ad 
Episcopum  appellatio,  non  valebit  talis  appellatio,  et  irritus 
erit  processus  inde  secutus ; quod  invicte  sequitur  ex  ipsa  ap- 
pellationis nuUitate.  Unde  frustra  Episcopus  talem  appellatio- 
nem reciperet,  causamque  ipse  judicaret,  vel  alteri  judicandam 
committeret ; quia  hsec  omnia  nulla  essent  atque  irrita . (Vide 
Leurenium,  loco  citato,  et  auctores  ab  ipso  adductos.) 

4®  Praemissum  autem  consectarium  ita  extenditur,  a ut  ne- 
« quidem  detur  appellatio  talis  in  requirentibus  speciale  man- 
« datum,  dum  ea  simul  cum  potestate  ordinaria  commissa 
« sunt.»  (Leurenius,  loco  citato.' 

5”  Item  extenditur,  « Ut  procedat  tam  de  appellatione  jur 
« diciali,  quam  extrajudiciali. « (Leurenius,  ibid.) 

6*  * Limitatur  e contra  : Primo,  ut  non  procedat  respectu 
« causarum  specialiter  delegatarum  Vicario  ab  Episcopo  extr^ 
* commissionem  generalem  vicariatus.  Quotiescumque  enim  Vir 
« carius,  non  ut  ordinarius,  sed  ut  delegatus  Episcopi  procedit, 

« appellatio  datur  ad  Episcopum  delegautem.  Limitatur  se- 
« eundo,  ut  non  procedat  in  appellatione  ab  iuterlocutoria 
K Vicarii : nihil  enim  vetat  quominus  ab  ea  ad  Episcopum  appet- 
« latio  perviam  recursus  a gravamine  interponatur.  Sicut  euim 
« judex  ipse  decretum  suum,  quod  interloquendo  pronuntia. 
« vit,  revocare,  mutare  et  emendare  (etiam  saepius)  potest, 

<<  (modo  tamen  sententia  illo  intcrlocutoria,  non  sit  mandata 
« exeeutioni);  sic  etiam  Episcopus,  cum  eamdem  jurisdictio- 
« nem  et  auditorium  cum  Vicario  habeat,  sententiam,  quam 
« Vicarius  ipse  interloquendo  pronuntiavit,  tanquam  a seipso 
" prolatam  corrigere  et  emendare  poterit.  Observandum  quo- 
X que  hic,  quod  a Vicariis  detur  appellatio  ad  eorum  Princi- 
« pales,  dum  hi  sunt  supremi  principes,  non  agnoscentes  su- 
« peiiorem  propter  defectum  superioritatis.  Sic  tradit  Pax- 
X Jordanus,  a Vicario  Papae  ad  Papam  appellari  posse.  » (Leu- 
renius,  de  Vicariis  Episc.,  cap.  2,  quaest.  74.) 

QuyESTio  8*.  — An  Episcopus  possit  concedens  restitutionem  in 
integrum  contra  sententiam  sui  Vicarii  generaUs : et  an  Vicarius 
idem  possit,  tum  contra  suam,  tum  contra  Episcopi  sententiam? — 
Quaestio  haec  aliam  praesupponit  : an  nempe  judices  Ordinarii 
possint  contra  propriam  suam  deihiitivam  sententiam  restitu- 
tionem in  integrum  concedere  (1).  Quam  quaestLonem  tiv 
ctamus  infra  (sectione  5,  cap.  2,  S 2,  quaest.  6 et  8).  Ibi  scilicet 
distinguimus  inter  juris  scripti  dispositiones,  et  coatrarian 


(i)  Restitutio  in  integrum  a jurisconsultis  definiri  solet,  remedium  extraordiM- 
rium,  quo  Icui  in  eum  elatum,  in  quo  ante  loesionem  fuerunt,  per  officium 
Judieie  reducuntur.  (Vide  canonistas,  in  titulum  41,  libri  1 decretaiiim),  initio 
eorum  commentarii.) 

generalem  consuetudinem.  Et  juris  quidem  communis  dispo- 
sitionibus inhaerendo,  dictam  restituendi  potestatem  Ordina- 
rus  vindicamus  ; ex  inducta  autem  contraria  consuetudine, 
jam  non  possunt  Ordinarii  (inferiores  Papa)  restitutionem  in 
integrum,  contra  sententiam  definitivam  a seipsis  prolatam 
concedere ; sed  restitutio  haec  a judice  appellationis,  vel  a 
Sede  Apostolica  obtinenda  est. 

Quo  praenotato,  ad  praesens  quaesitum  deveniendo,  pariter 
distinguendum  est  : 

1®  Attenta  praeasserta  consuetudine,  dicendum  Episcopum 
nec  contra  propriam  sententiam  posse  restituere,  nec  etiam 
contra  sententiam  Vicarii  sui  generalis , utpote  quae  de  jure 
habetur  pro  ipsamet  sententia  Episcopi. 

Item,  a fortiori.  Vicarius  generalis  nec  contra  suam,  nec  con- 
tra Episcopi  sententiam  restituere  valebit. 

2°  Abstrahendo  autem  a praedicta  consuetudine,  et  haerendo 
communi  juri  scripto,  aliter  solvenda  foret  quaestio  : nempe, 

Primo,  Episcopus  posset  et  contra  suam,  et  a fortiori  contra 
Vicarii  sui  sententiam  restituere.  Est  enim  Ordinarius  admi- 
nistrationem  habens  : porro  decretabs  Cama  (9,  tituli  4 1 , li- 
bri 1 decretalium)  Ordinariis  administraUmem  habentibus  ex- 
presse tribuit  potestatem  causas  restitutionis  in  integrum 
tractandi  atque  finiendi. 

Secundo,  Vicarius  item  generalis  contra  suam  sententiam  re- 
stituere posset ; cum  (ex  supra  probatis)  ejus  jurisdictio  sit 
ordinaria,  ac  proinde  inter  Ordinarios  administrationem  haben- 
tes et  ipse  numerandus  rit. 

Tertio,  contra  sententiam  etiam  Episcopi  posset  Vicarius  ge- 
neralis restitutionem  in  integrum  concedere ; prout  cum  Sbro- 
zio  (Ub.  3,  q.  13,  n.  5)  tradunt  multi  canonistae  contra  paucos. 

Sed,  ut  dictum  est,  generalis  jam  usus  obtinuit,  ut,  ad  ob- 
tinendam dictam  restitutionem,  adiri  debeat,  non  ipsummet 
tribunal  a quo  sententia  manavit,  sed  judex  superior  seu  ap- 
prilationis. 

Quastio  9*.  — An  a sententia  Vicarii  generalis  possit,  non 

quidem  appellmi,  sed  supplicari  ad  Episcopum.  — Non  satis  co- 
haerenter hac  de  re  locuti  mihi  videntur  nonnulli  auctores. 
Leurenius,  verbi  gratia,  postquam  (capite  2,  de  Vicarius  Epir 
scop.,  quaest.  77)  generaliter  sustinuit  non  esse  locum  ejus- 
modi supplicationi,  postea  (quaest.  79)  admittit  supplicari 
posse  tum  propter  gravamen  illatum  a Yicario  generali,  tum 
ratione  nullitatis  sententiae  ab  eo  pronuntiatae.  Diligenter  ergo 
expendenda  quaestio  est,  atque  imprimis  ab  ambiguitate  quam 
praesefert  discriminanda. 

Quadruplicem  nempe  ob  iinem  concipitur  fieri  posse  dictam 
ad  Episcopum  supplicationem  : 1 ° ut  obtineatur  gratia,  id  est, 
remissio  poenae  per  sententiam  Vicarii  generalis  impositae; 
2“  ut  obtineatur  restitutio  causae  in  integrum ; 3®  ut  Episcopus 
irritet  Vicarii  generalis  sententiam,  quatenus  ipso  jure  nul- 
lam ; 4°  ut  eam  irritet  quatenus  injustam.  Quaestionem  quoad 
istos  quatuor  casus  expendamus. 

1 * Potest  fieri  supplicatio  ad  Episcopum  in  hunc  finem  ut 
obtineatur  gratia  : certum  est  enim  posse  Episcopum  alieni  a 
Vicario  generali  condemnato  gratiam  facere , id  est,  poenam 
ad  quam  damnatos  est  condonare. 

2“  Quaestio  an  possit  fieri  supplicatio  ab  obtinendam  resti- 
tutionem in  integrum,  recidit  in  quaestionem  (sub  numero  8 
modo  tractatam)  an  Episcopus  possit  contra  sententiam  Vicarii 
sui  generalis  restituere ; atque  eodem  modo  est  solvenda. 

3®  Item  quaestio,  an  possit  fieri  supplicatio  ad  Episcopum, 
ut  nullam  Vicarii  sui  generalis  sententiam  declaret,  pendet 
ab  altera  quam  infra  tractamus  (sectione  5,  cap.  2,  § 1,  q.  2), 
utrum  nempe  querela  nullitatis  tractari  possit  a judice  Ordi- 
nario qui  sententiam  pronuntiavit,  an  vero  ad  judicem  appel- 
lationis necessario  deferenda  sit.  Loco  autem  indicato  ita 
concludimus  : attento  jure  scripto,  querela  nullitatis,  tum  ab 
Ordinario  qui  sententiam  tulit,  tum  a judice  appellationis  co- 
gnosci potest  et  dirimi.  Ex  hodiernis  vero  moribus  introductam, 
ut  de  ea  solus  judex  appellationis  pronuntiet.  Hinc,  ad  sup- 
plicationem quod  attinet,  si  a praedicta  consuetudine  abstra- 

heretur,  et  solum  jus  scriptum  perpenderetur,  posset  Epi- 
scopo supplicari  contra  nuUitatem  sententiae  ab  ipsius  Vicario 
generali  prolatae.  Si  enim  possit  Episcopus  de  propriae  suae 
sententiae  nullitate  pronuntiare,  et  illam  sententiam  retra- 
ctare, a fortiori  id  poterit  quoad  sententiam  Vicarii  sui. 

4”  Quaestio  an  possit  fieri  supplicatio  ad  Episcopum,  ut  sen- 
tentiam Vicarii  sui  generalis  injustam  declaret  atque  eam  cor- 
rigat, omnino  negative  solvenda  est.  Nam, 

Primo,  admitti  nequit  legem  canonicam,  quae  prohibet  ne  a 
Vicario  generali  ad  Episcopum  appelletur,  esse  inanem  et  ab- 
sonam : atqui  talis  foret  si  daretur  supplicatio  in  sensu  expo- 
sito : quoties  enim  quis  vellet  appellare  a sententia  generalis 
Vicarii  ad  Episcopum,  mutando  vocem  appello  in  vocem  sup- 
plico, intentum  consequeretur. 

Secundo,  recursus  ad  judicem  diversum  ut  injusta  prioris 
sententia  corrigatur,  quocumque  nomine  vocetur,  est  vera  et 
proprie  dicta  appellatio : sed  supplicatio  de  qua  agimus  nihil 
aliud  est  quam  recursus  in  dicto  sensu  ; ergo  est  vera  appella- 
tio. Cum  ergo  prohibeatur  appellatio  a Vicario  generali  ad 
Episcopum,  prohibita  etiam  censenda  est  prsefata  supplicatio 
contra  injustam  Vicarii  generalis  sententiam. 

Equidem  nonnulli  canonistae,  inter  quos  Layman  (in  caput 
Non  putamus  2,  de  Consuetud.,  in  6),  existimarunt,  ;jrop<er  gra- 
vamen illatum  a Vicario  generali  supplicari  posse  Episcopo;  eo 
quod  rejecta  appellandi  facultate,  concedatur  saltem  querela  seu 
supplicationis  remedium  (Layman,  loco  citato) : sed  si  hoc  dicti 
auctores  intelligant  de  supplicatione  ad  hunc  effectum,  ut 
Episcopus  Vicarii  sui  sententiam,  non  quatenus  ipso  jure  nul- 
lam, sed  quatenus  injustam  corrigat  ac  revocet,  minus  recte 
rem  intellexisse,  atque  in  hoc  derelinquendi  videntur. 

Si  autem  vera  sit  quam  sustinuimus  sententia,  sequitur  me- 
rito queri  posse  Archiepiscopum,  et  suffraganeum  in  jus  vo- 
care, si  is  per  viam,  seu  potius  sub  praetextu  supplicationis, 
cognoscat  de  sententiis  Vicarii  sui  generalis,  ad  effectum  pro- 
nuntiandi de  earum  injustitia.  Cum  enim  certum  sit  omnino 

jas  Metropolitani  appellationes  recipiendi  a sententiis  per 
sufFraganeomm  suorum  Vicarios  generales  prdatis  (et  quidem 
privative  ad  ipsosmet  suffraganeos),  si  quis  Episcopus  snfira- 
ganens  de  Vicarii  sui  generalis  sententia  cognoscat,  ut  videat 
num  sit  injusta,  et  de  injustitia  pronuntiet,  hoc  ipso  laedit  jus 
metropoUtani  sui.  Quia,  quantumvis  id  faciat  sub  nomine  sup- 
plicationis, in  re  tamen  cognoscit  de  causa  in  gradu  appella- 
tionis, cum  talis  supplicatio,  ut  dictum  rat,  nihil  aliud  sit 
quam  vera  et  proprie  dicta  appellatio. 

Qu*sno  1 0*.  — An  Episcopus  causam  pendentem  coram  Vica- 
rio suo  ad  se  revocare  possit,  aut  etiam  ei  inhibere  ne  judicet  in 
eerta  causa.  — Respondendum  affirmative  ; estque  communis 
doctorum  sententia,  de  qua  nulla  movetur  difficultas.  Quam- 
vis enim  nequeat  Episcopus,  quin  Vicarius  generalis  talis  esse 
desinat,  ita  jurisdictionem  ejus  per  reservationes  restringere, 
ut  jam  non  sit  moraliter  universalis,  potest  tamen  per  modum 
exceptionis  et  reservationis,  in  hac  aut  illa  causa  eam  restrin- 
gere. Ei^o  potest  Vicario  suo  generali  jurisdictionem  adimere 
quoad  causam  coram  ipso  pendentem,  et  quoad  causam  ali- 
quam adhuc  integram.  Quod  si  faciat,  jam  non  poterit  Vica- 
rius generalis  in  ejusmodi  causa  sese  intronuttere. 

Qu>ESTI0  11*.  — Num  appellari  possit  a delegato  Episodi  ad 
Vicarium  generalem.  — Contro vertitur,  ut  videre  est  apud 
Leurenium  [de  Vicariis  Episc.,  cap.  2,  q.  81).  Mihi  tamen  vi- 
detur affirmative  respondendum.  Nam  stat  principium  gene- 
rale, posse  Vicarium  generalem  omnia  quae  potest  juiisdictio- 
naliter  Episcopus,  exceptis  quae  jus  excepta  voluit,  vel  quae 
Episcopus  sibi  reservavit.  Aliunde  vero,  nullo  textu  ad  rem 
faciente  probatur,  prohibitum  fuisse  Vicario  generali  ne  di- 
ctam appellationem  recipiat.  Ergo  nisi  eam  sibi  reservaverit 
Episcopus,  competentiam  generalis  Vicarii  excedere  nequa- 
quam censenda  est.  Nec  objiciatur  Episcopum  Vicarii  sui  ge- 
neralis quoad  aliquam  causam  jurisdictionem  adimere,  hoc 
ipso  quod  causam  illam  alteri  deleget : hoc  enim  verum  est 
dumtaxat  quoad  primam  instantiam ; unde  nequibit  Vicarius 

generalis  impedire  ne  delegatas  ab  Episcopo  causam  judicet ; 
neque,  dum  causam  cognoscit  idem  delegatus,  in  ea  sese  in- 
tromittere. Atvero  postquam  a delegato  pronuntiata  sententia 
fuit,  si  ab  hac  appelletur,  poterit  Vicarius  generalis,  utpote 
Tcms  Ordinarius,  appellationem  recipere.  Neque  ulla  est  ra- 
tio cur  censendus  sit  Episcopus  hanc  appellationem  sibi  reser- 
vasse ; cum  nuUo  modo  repugnet  velle  Episcopum  ut  aliqua 
causa,  non  a Vicario  generali,  sed  ab  abquo  delegato  judice- 
tur, et  nihilominus  simul  velle  ut,  si  fiat  appellatio,  Vicarias 
generalis  de  ea  cognoscat.  Ergo  nisi  expresse  Episcopus  inhi- 
beat Vicario  suo  generali  ne  appellationem  ejusmodi  recipiat, 
eam  recipere  poterit. 

QUiESTio  1 2*.  — Num  Vicarius  generalis.  Episcopo  excommu- 
nicato, suspenso,  vel  interdicto,  jurisdictionem  exercere  possit.  — • 
Respondendum  negative , cum  conununi  doctorum  sententia. 
« Ratio  est  quia  unum  idemque  est  tribunal  Episcopi  et  Vica- 
« rii  illius ; adeoque  sicut  per  exconununicationem  suspensio- 
« nem,  etc.  Episcopi  suspenditur  jurisdictio,  ita  etiam  Vicarii 
« illius. . . Extenditur  responsio,  ita  ut  Vicarii  jurisdictio  su- 
a spendatur  etiam  quoad  negotia  jam  incepta.  Extenditur 
a quoque  ad  subvicarium  seu  substitutum  Vicarii...  Ita  ut  su- 
ti spensa  quoque  sit  istius  subvicarii  jurisdictio.  » (Leurenius, 
de  Vicariis  Epise.,  cap.  2,  q.  89.)  Supponitur  autem  Episco- 
pum fuisse  nominatim  excommunicatum  : si  enim  non  sit 
excommunicatus  vitandus,  sed  tcderatus,  jurisdictionem  reti- 
net; ac  proinde  eam  etiam  retinet  ejus  Vicarias  generalis. 
(Vide  Leurenium,  loco  citato.) 

QUiESTio  13*.  — An  recusari  possit  Viearitis  generalis  tanquam 
suspectus,  ex  eo  quod  adsit  ratio  legitima  recusandi  Episcopum 
tanquam  suspectum  ? — n Respondeo  (ait  Leurenius,  loco  cita- 
« to,  q.  90),  in  hoc  non  convenire  auctores.  » Ego  vero  non 
video , quomodo  Vicarius  generalis,  ex  ea  sola  ratione  quod 
sit  ad  nutum  Episcopi  revocabilis,  non  sit  merito  suspectus 
quando  ipse  Episcopus  suspectus  est.  Merito  enim  timendum 
est  ne  Vicarius  generalis,  praevideas  alioquin  sibi  imminere 

nraneris  sui  amissionem , juxta  mentem  Episcopi  sui  judicet. 
Et  ^eneratim  quando  Episcopus  suspectus  est , omnes  ejus 
officiales  et  familiares  esse  merito  suspectos,  communius  te- 
nent doctores.  Porro  Vicarius  generalis  est  officialis  Episcopi, 
et  ejus  familiaris  censendus  est.  Bationes  in  contrarium  vim 
non  habere,  vide  apud  Leurenium,  citato  loco. 

QujESTIo  14*.  — Num  recusari  possit  Episcopus  ex  eo  quod 
adsit  ratio  legitima  recusandi  ejus  Vicarium  generalem  tanquam 
suspectum.  — a Respondeo  neque  in  hoc  convenire  auctores.  » 
(Leurenius,  loco  citato,  q.  91 .)  Mihi  vero  videtur  ex  eo  prae- 
cise quod  suspectus  sit  Vicarius  generalis,  pro  suspecto  non 
esse  habendum  Episcopum.  Episcopus  enim  non  pendet, 
quoad  conservandum  munus  suum,  a Vicario  suo;  sicut  e 
contra  Vicarium  ab  Episcopo  pendere , supra  adnotavimus. 
Aliunde,  causa  quae  Vicarium  reddit  suspectum,  potest  esse 
omnino  ab  Episcopo  aliena.  Quis  non  videt,  verbi  gratia,  ra- 
tionem recusandi  Vicarium  ut  suspectum,  ex  eo  quod  sit  co- 
gnatos uni  ex  litigantibus,  minime  afficere  Episcopum  qui 
eidem  litiganti  nullatenus  est  cogoatus?  Ei^o  nisi  causa  su- 
spicionis extendatur  etiam  ad  Episcopum,  nequaquam  is 
recusari  poterit  ex  eo  quod  suspectus  sit  Vicarius.  Quando  au- 
tem causa  suspicionis  communis  est  Episcopo  et  ipsius  Vicario, 
ut  si,  verbi  gratia,  uterque  alteri  ex  litigantibus  cognatus  sit, 
recusari  quidem  poterit  ea  de  causa  Episcopus;  non  autem 
prsEcise  et  ex  eo  solo  quod  suspectus  sit  Vicarius  generalis. 

QOiBSTio  1 5*.  — Quando  Episcopus  plures  constituit  Vicarios 
generales,  an  unusquisque  habeat  jurisdictionem  in  solidum,  et  pos- 
sit sine  aliis  eam  exercere?  — Probat  Leurenius  (loco  citato, 
q.  93)  Vicarios  generales,  quando  plures  constituuntur,  cen- 
seri constitutos  in  solidum ; ac  posse  proinde  unumquemque 
absque  aliis  causas  cognoscere ; et  dari  consequenter  locum 
prffiventioni;  ita  scilicet,  ut  si  unus  causam  preeoccupaverit, 
nequeant  alii  in  ea  sese  intromittere.  In  praxi  autem  solent 
Episcopi  jubere,  ut  unus  unam  dumtaxat  jurisdictionis  spe- 
ciem, verbi  gratia,  voluntariam  exerceat,  alius  vero  alteram, 

verbi  gratia,  coutentiosam.  Per  hanc  tamen  Episcopi  jussio- 
nem, unusquisque  Vicarius  generalis  non  amittit  generalita- 
tem  jurisdictionis ; alioquiu  enim  desineret  esse  Vicarius 
generalis  et  iieret  merus  delegatus.  Unde  si,  non  obstante 
hac  Episcopi  jussione,  prohibitam  sibi  jurisdictionis  speciem 
exerceret,  validus  esset  actus;  quamvis  merito  propter  hoc 
posset  eum  Episcopus  punire  et  exauctorare. 

.<!  III 

De  Yicaiialus  generalis  et Officialitatis  essemiali  idenlitale. 


Cum  in  nounuUis  regionibus  vigeat  cousuetudo  Vicarium 
generalem  ab  Officiali  distinguendi, facile  mentem  subire  pos- 
set erronea  opinio,  diversam  esse  utriusque  muneris  jurisdi* 
ctionem  seu  potestatem.  Qui  error  nisi  praecaveretur,  multa 
in  praxi  sequi  possent  absona  et  anticanonica.  Diligenter  ergo 
exquirendum  est  iu  quo  praecise  stet  apud  dictas  regiones  Offi- 
cialis et  Vicarii  generalis  discrimen ; et  an  reponendum  sit 
in  aliqua  jurisdictionis  differentia,  an  vero  eadem  remanente 
penes  utrumque  potestate , differant  dumtaxat  ex  facto  quo- 
dam extrinseco,  dictae  potestatis  identitatem  nullatenus  aufe- 
rente. 

Propositio  I“.  — De  jure  communi  Vicarii  generalis  et  Offi- 
cialis nomina  synonyma  sunt,  et  idem  omnino  officium  exprimunt. 
— Probatur  1°  ex  testibus  juris.  lu  decretali  Cum  nullus  (3, 
tituli  9,  libri  1,  iu  sexto),  sic  statuitur  circa  potestatem  con- 
cedendae clericis  facultatis  ut  ab  alieno  Episcopo  ordinari 
possint : Inferiores  quoque  Praelati...,  vel  Officialis  Episcopi,  hu- 
jusmodi nequeunt  licentiam  impertiri.  Episcopo  autem  in  remotis 
agente,  ipsius  in  spiritualibus  Vicarius  generalis,  vel  Sede  vacante 
capitulum...,  dare  possunt  licentiam  ordinandi.  Patet  ex  ipso 
textu  et  ex  unanimi  interpretum  consensione  , eumdem  qui 
vocatur  primum  Officialis  Episcopi,  vocari  postea  Vicariim  ge- 
neralem. Item  capite  Cum  in  generali  (3,  tituli  13,  libri  1,  iu 

sexto),  sic  occurrit  : Officialis  aut  Vicarius  generalis  Episcopi  be- 
neficia conferre  nm  possunt.  Quae  locutio  multis  canonistis  indi- 
care visa  est,  duo  nomina  pro  synonymis  haberi.  Glossa  tamen 
in  hoc  caput  sic  advertit  : « Nota  argumentum  pro  et  contra, 
« quod  idem  est  dicere  Officialis  quod  Vicarius  : de  quo  hic 
« per  Dominicum.  » Sed  diflScultatem  omnem  (si  quam  relin- 
querent praedicti  textus)  Tridentini  caput  16  (sessionis  24, 
de  Reformatione)  plane  sustulit.  Ibi  enim  jubetur  capitulum. 
Sede  vacante.  Officialem  seu  Vicarium  constituere,  vel  existen- 
tem  confirmare ; atque  insuper  oeconomum.  In  casu  autem 
negligentiae,  deputatio  haec  ad  Metropolitanum  devolvitur. 
Et,  si  ncgligciis  in  hac  re  sit  ipsummet  capitulum  Metropoli- 
tanum, sic  statuitur  : Antiquior  Episcopus  ex  suffraganeis 
teconomum  et  Vicarium  idoneos  possit  constituere.  Quibus,  et 
snbsequentibns  etiam  locutionibus,  aperte  indicant  Tridentini 
Patres,  se  per  Officialem  et  Vicarium  generalem  idem  prorsus 
intellexisse. 

Probatur  2”,  ex  communi  doctorum  consensu  ; « Vicarins 
« generalis  Episcopi  (ait  Perraris),  in  jure  appellatur  etiam 
tt  Officialis.  » (Ad  vocem  Vicarius  generalis,  art.  1,  n.  2.)  Item 
Leurenins  [de  Vicariis  Episc.,  cap.  1,  quaest.  17):  «Vicarius 
« generalis  et  Officialis  (intellige  principalis)  idem  significant ; 
« et  in  effectu  nulla  inter  eos  nisi  in  nomine  versatur  differen- 
« tia  [ibi  autem  citat  Leurenius  plurimos  canonistas  idem  docen- 
« tes).  Dixi  et  Officiahs  Principalis;  n&m  quandoque  duo  sunt 
« in  dioecesi  Officiales : unus  principalis,  qui  generatim  vices 
« Episcopi  gerit,  saltem  in  spiritualibus : alter  vero  officialis 
R minus  principalis  et  priori  subordinatus,  vel  qui  consistorio 
« Episcopi  praeest  iu  certis  tantum  causis,  verbi  gratia,  in  ma- 
tt  trimonialibus.  Et  patet  hunc  Officialem  minus  principalem, 
R etsi  simpliciter  quoque  dicatur  officialis,  non  esse  eumdem 
« cum  Vicarie  generali ; quia  ei  subordinatus  est,  ejusque  ju- 
« risdictio  delegata.  » Item  Layman  : « Utrum  discrimen  sit 
« inter  Vicarium  generalem  et  Officialem  principalem  Epi- 
n scopi?  Respondeo,  in  jure  canonico  appellationes  istas  pro 

« eodem  accipi.  » (In  «ip.  Romam  1,  de  Ofieio  Vicarii,  in 
« sexto,  n.  3.) 

Propositio  II*.  — Non  potest  facere  Episcopus,  ut  qui  volun- 
tariam dumtaxat  jurisdictionem  valet  exercere,  sit  verus  Vicarius 
generalis  in  sensu  juris.  — Nequit  enim  Episcopos  faccrc  ut 
Vicarius  generalis  ille  sit,  qui  caret  attributione  vicariatus 
generalis  constitutiva  et  essentiali ; atqui  talis  foret  Vicarius 
Episcopi  qui  voluntariam  dumtaxat  jurisdictionem  valide 
posset  exercere  : ad  essentiam  enim  vicariatus  generalis  per- 
tinere ut  ipsi  competat  generalitas  seu  universalitas  (moraliter 
saltem  intellecta)  jurisdictionis  episcopalis,  supra  probatum  est 
(hujus  capitis,  § 1)  : sed  penes  cum,  qui  voluntariam  tantum, 
non  autem  contentiosam.  Episcopi  jurisdictionem  valide  exer- 
cere potest , nullatenus  stat  jurisdictio  Episcopi  generalis  seu 
universalis;  habet  quippe  dumtaxat  dimidiam  illius  jurisdi- 
ctionis partem  : ergo  nequit  esse  verus,  in  sensu  juris  VicRrius 
generalis. 

Hinc  Vicarius  qu  iab  Episcopo  deputaretur  expresse  et  re- 
strictive ad  voluntariae  jurisdictionis  exercitium,  nequaquam 
foret  Vicarius  generalis,  sed  merus  delegatus ; ipsique  appli- 
candae forent  dispositiones  juris  quae  delegatum , non  autem 
quae  generalem  Episcopi  Vicarium  respiciunt. 

Propositio  HI*.  — Non  potest  facere  Episcopus,  ut  qui  conten- 
tiosam dumtaxat  jurisdictionem  valet  exercere,  sit  verus  Officialis 
in  sensu  juris. — Nam,  ex  propositione  prima,  Officialis  proprie 
dictus  seu  principalis,  omnino  idem  est  ac  Vicarius  generalis 
Episcopi ; itaut  in  officialem  hujnsmodijus  canonicum  non  agno- 
scat nisi  eum  qui  sit  vere  generalis  Episcopi  Vicarius  : ergo  om- 
nia essentialia  ad  constituendum  Vicarium  generalem,  sunt  etiam 
essentialia  ad  constituendum  Officialem  : sed,  ut  modo  proba- 
vimus, ad  constituendum  Vicarium  generalem  requiritur  juris- 
dictionis Episcopalis  generalitas  seu  universalitas ; ergo  eadem 
universalitas  ad  efficiendum  verum  in  sensu  juris  Officialem  pa- 
riter requiritur.  Jam  vero,  qui  contensiosam  dumtaxat  juris- 
dictionem valide  exerere  valet  , non  universalem  Episcopi 

jurisdictionem  habet,  sed  dimidiam  ejus  partem  tantum ; ergo 
nequit  esse  verus,  in  sensu  juris.  Officialis.  Hinc  Officialis  qui 
ab  Episcopo  deputaretur  expresse  et  restrictive  ad  contentiosx 
jurisdictionis  exercitium,  nequaquam  foret  proprie  dictus  Offi- 
cialis, sed  merus  delegatus ; ipsique  applicandae  forent  dispo- 
sitiones juris  quae  delegatum,  non  autem  quae  Officialem  proprie 
dictum  respiciunt. 

Propositio  IV*.  — Potest  Episcopus  aliquem  Officialem  suum, 
seu  {quod  idem  est)  aliquem  suum  Vicarium  generalem,  sub  poma 
revocationis,  non  autem  sub  poena  nultitatis  actuum,  cogere,  ut  vel 
contentiosam  tantum,  vel  voluntariam  tantum  jurisdictionem  exer- 
ceat.— Kam  certum  est  Vicarium  generalem  esse  ad  nutum 
Episcopi  revocabilem ; et  cum  Officialis  idem  sit  in  jure  ac  ge- 
neralis Vicarius,  certa  est  pariter  Officialis  revocabilitas;  ergo 
potest  Episcopus  utrumque  revocare,  si  officium  suum  modo 
a se  praescripto  nou  expleat.  Ergo  si,  jussus  ab  Episcopo  talem 
dumtaxat  jurisdictionem  exercere,  ulterius  procedat,  poterit 
ob  hoc  Episcopus  eum  exauctorare. 

Sed  autequam  revocetur,  valebunt  actus  jurisdictionis  con- 
tentiosae ab  eo  gesti,  qui  jussus  est  solam  voluutariam  jurisdi- 
ctionem exercere  ; et  vice  versa  valebunt  actus  jurisdictionis 
voluntariae  illius,  qui  jussus  est  solam  contentiosam  exercere; 
neque  pendet  ab  Episcopo  ut  actus  illi  sint  irriti.  Nam  ex  hy- 
pothesi,  uterque  est  verus  Vicarius  generalis  seu  verus  Offi- 
cialis : hoc  ipso  autem  habet  universaliter  utramque  jurisdictio- 
nem Episcopi,  voluntariam  scibeet  et  contentiosam : et,  nisi 
eam  sic  generaliter  haberet,  neuter  esset  Vicarius  generalis  aut 
Officialis,  sed  merus  delegatus.  Jam  vero  actus  gesti  ab  habente 
jurisdictionem  sunt  validi,  quantumvis  prohibuerit  Episcopus 
ne  ad  eos  deveniretur. 

Propositio  V*.  — Discrimen  Otficialem  inter  et  Vicarium  gene- 
ralem, in  iis  regionibus  in  quibus  duo  heee  officia  distinguntur,  non 
provenit  ex  diversa  eorum  jurisdictione,  sed  ex  praecepto  Episcopi, 
ut  unus  voluntariam,  alter  contentiosam  dumtaxat  jurisdictionem 
exerceat.  — Verum  est  in  noiuiuUis  regionibus  distingui  Vica- 

rium  generalem  ab  Officiali ; ita  ut  Vicarius  generalis  dicatur 
qui  de  facto  voluntariam  tantum  jurisdictionem  exercet ; Offi- 
cialis vero  qui  de  facto  exercet  dumtaxat  contentiosam.  « In 
« aliquibus  regionibus  ultra  montes  (ait  Benedictus  XIY,  de 
« Syn.  dioec.,  1.  3,  c.  3,  n.  2),  praesertim  in  Gallia  et  Belgio, 
n usus  obtinuit,  ut  (Vicarius  generalis)  ab  Officiali  distinguatur; 
« et  Vicarius  nuncupetur  qui  ea  exercet  quae  sunt  jurisdictio- 
« nis  voluntariae ; Officialis  vero,  qui  jurisdictioni  praeest  con- 
« tentiosae.  » Imo  dictae  consuetudini  sese  adamussim  aptat 
curiae  Romanae  praxis,  prout,  inter  alios,  sic  adnotat  Leure- 
nius  (de  Vicariis  Episc.,  cap-  1,  q.  17,  n.  2)  : « Tametsi  igitur 
« Officialis  principalis  Episcopi  et  Vicarius  generalis  idem  sint, 
« ex  usu  tamen  et  consuetudine,  tam  datariae  quam  cancella- 
« riae  Apostolicae,  litterae  Sedis  Apostolicae  (quae  semper  com- 
« mittuntur  Vicariis  Episcoporum,  sive  beueficiales  sint,  sive 
« dispensationum  Matrimonialium,  sive  continentes  mandatum 
« aliquod  aliud  ad  gratiam),  si  ad  regiones  ultramontauas  (puta 
« Hispaniam,  Galbam,  Germaniam,  Angliam,  Polouiam,  Afri- 
« cam,  etc.)  dirigantur,  semper  inscribuntur  Officiali,  sive  adhi- 
« betur  terminus  Officialis : verbi  gratia  : dilecto  filio  vene- 
« rabilis  fratris  nostri  Episcopi  Monasteriensis  Officiali;  vel 
« simpUeiter  ; dilecto  filio  Officiali  Monasteriensi.  Litterae  vero 
« destinatae  ad  regiones  cismontanas  (verbi  gratia,  ad  Itabam, 
H Huugariam,  Dalmatiam,  Albaniam,  Sclavoniam,  Cyprum , 
« Cretam,  et  partes  Orientales,  item  Sicibam,  Corsicam,  Sardi- 
« niam,  etc.),  inscribuntur  Vicario  generali;  verbi  gratia  : 
« dilecto  filio  Vicario  venerabilis  fratris  nostri  Episcopi  Bononiensis 
« in  spiritualibus  generali.  » Certus  ergo  et  legitimus  est  prae- 
dictae distinctionis  usus. 

At  vero  ex  hac  consuetudine  nequaquam  inferri  potest  diver- 
sam esse  in  seipsa  jurisdictionem  ejus  qui,  in  dictis  regionibus, 
vocatur  Officialis,  et  ejus  qui  Vicarius  generalis  nuncupatur. 
Nam  intacta  remanente  juxta,  jus  commune,  jurisdictionis  et 
officii  identitate,  satis  fundatur  dicta  distinctio  in  accidentab 
illo  Episcopi  praecepto,  quo  unus  voluntariam  dumtaxat,  alter 
1.  25 

vero  contentiosam  jurisdictionem  exercere  jubetur.  Cum  nem- 
pe ita  soleant  in  his  regionibus  Episcopi  disponere,  invaluit 
usus  ut  distinguerentur  per  id  quod  tte  facto  ordinarie  agunt, 
non  attendendo  ad  id  quod  de  jure  potest  uterque  valide  agere. 
Esse  autem  ita  intelligendam  distinctionem  hanc,  rigorose  pro- 
batur ex  eo  quod,  in  his  etiam  regionibus,  qui  dicitur  Vicarias 
generabs,  habeatur  tanquam  verus  Vicarius  generalis  in  sensu 
juris,  valeant  que  ipsius  actus,  uon  tanquam  meri  delegati,  sed 
tanquam  proprie  dicti  Vicarii  generalis : itemque  gestis  per  0£B- 
cialem  is  existimetur  inhmrere  valor,  qui  officialitatis  proprie 
dictae,  non  merae  dumtaxat  delegationis,  proprius  est.  Porro 
nisi  voluntariam  simul  et  contentiosam  jurisdictionem  Episcopi 
generaliter  haberet,  qui  dicitur  Vicarius  generabs,  esset  merus 
delegatus,  ut  supra  ostendimus : et  idem  dicendum  de  OfSciab. 

Objicies.  In  GaUia,  Officialis  obm,  non  tantum  de  facto  non 
exercebat  nisi  contentiosam  jurisdictionem,  sed  nec  poterat 
vabde  exercere  alteram  : et  vice  versa  Vicarius  generalis. 
Respondeo  l “ Nego  assertum  donec  probetur.  Respondeo  2“  Si 
ita  in  aliqua  dicecesi  Gabim  se  rem  habuisse  probetur,  distin- 
guo : et  ibi  Officiabs  Vicariusque  generabs  fuerunt  meri  dele- 
gati concedo ; et  fuerunt  verus  Vicarius  generalis  verusque 
Officiabs  in  sensu  juris,  nego.  Respondeo  3°  Etiamsi  olim  in  Gal- 
lia id  juris  particularis  ex  consuetudine  introductum  fuisset, 
ut  deputatus  cum  sola  contentiosa  jurisdictione  pro  vero  Offi- 
ciali quoad  juris  effectus  reputaretur,  annuUatum  jus  ibud 
particulare  censendum  esset  per  buUas  Pu  Papae  VII,  quibas 
Galbarum  Ecclesiae  omnes  suppressae  et  extinctae  fuerunt,  cum 
omnibus  juribus  particularibus  bsdem  inhaerentibus  (vide  id 
fuse  probatum  in  tractatu  meo  de  Principiis  juris  canonict}. 
Unde  nunc  in  GaUia,  juxta  normam  juris  communis  intelligeu- 
dum  est  Vicarii  generabs  et  Officiabs  munus  ; ita  scibeet  ut 
quoad  essentialem  eorum  potestatem  nuUatenus  differant,  beet 
possint  sicut  antea  Episcopi  GaUiae  praecipere  uni  ut  solam  vo- 
luntariam, alteri  ut  solam  contentiosam  exerceat  jurisdictio- 
nem. 

Propositio  VI*.  — In  formula  deputationis  Vicarii  generalis 
vel  Officialis,  debet  expresse  vel  cequivalenter  dici,  eum  deputari 
ad  exercendam  generaliter  jurisdictionem  Episcopi.  — Sequitur 
ex  praecedentibus.  Nam  si  deputetur  dumtaxat  ad  certam 
quamdam  partem  jurisdictionis  episcopalis,  jam  non  erit  neque 
Vicarius  generalis,  neque  OflBcialis ; sed  merus  delegatus,  ut 
supra  probatum  est : ergo  exprimi  debet  aliquo  modo  eum 
deputari  cum  generalitate  seu  universalitate  jurisdictionis.  Sa- 
tis autem  id  exprimetur  si  dicatur  constitui  in  Vicarium  gene- 
ralem seu  in  Officialem  Episcopi ; quia  illae  denominationes  (per 
se,  et  nisi  contrarium  in  reliqua  formula  contineatur),  intelli- 
gendae  veniunt  de  Vicario  generali  et  de  Officiali  proprie  dictis 
et  in  sensu  juris ; ac  consequenter  de  Vicario  generali  seu 
Officiali  cum  generalitate  jurisdictionis  deputato. 

Ex  dictis  patet  insuper,  necessarium  non  esse  ut  Episcopus 
diversa  formula  utatur  in  constituendo  Vicario  generali  et 
Officiali ; sed  potest  eadem  formula  utrumque  deputare  sub 
communi  Vicarii  generalis  nomine ; postea  vero  distinctionem 
inter  utrumque  decernere,  praecipiendo  oretenus  uni  ut  so- 
lam voluntariam,  alteri  ut  solam  contentiosam  jurisdictionem 
exerceat.  De  quo  praecepto  non  expedit  mentionem  fieri  in 
ipsa  deputationis  formula,  ne  ex  eo  videatur  restringi  con- 
cessae jurisdictionis  generalitas,  et  sic  dubium  oriatur  num 
forte  deputatus  pro  mero  delegato  habendus  sit. 

Formulam  autem  ipsam  deputandi  Vicarii  generalis  habes 
parte  6,  sectione  1 . 


CAPUT  III. 

DE  VICARII  GENERALIS  CONSTITUTIONE. 


Hic  expendendum  venit : 1 “ quis  valeat  constitui  Vicarius 
generalis,  seu  de  qualitatibus  a jure  ad  tale  officium  requisi- 
tis; 2®  a quo  possit  constitui  Vicarius  generalis ; 3®  an  teneatur 

Episcopus  Vicarium  generalem  constituere ; 4®  quotuplex 
constitui  possit  Vicarius  generalis;  5®  qua  forma  constitutio 
luec  fieri  debeat. 


§ 1- 


Quis  valeat  Vicarius  generalis  constitui,  seu  de  requisitis  ad  ejusmodi  officium 

qualitatibus. 


QujESTIO  1*.  — An  et  qmtems  requiratur  ut  sit  clericus?  — 
Certum  est  non  posse  assumi  in  Vicarium  generalem  nisi  cle- 
ricum. Id  constat  ex  eo  quod  laici  ecclesiastica  negotia  tra- 
ctare prohibeantur,  prout  statuitur  capite  Decernimus  (2,  de 
Judiciis),  aliisque  pluribus  juris  textibus. 

Unde  quod  saltem  tonsuratus  esse  debeat  Vicarius  generalis, 
est  unanimis  doctorum  sententia.  « Potest  nihilominus  pure 
« laicus  de  licentia  et  concessione  Papoe  esse  Vicarius  genera- 
« lis  Episcopi  in  spiritualibus.  Potest  enim  Papa  laico  deman- 
« dare  causas  clericorum  etiam  criminales.»  (Leurenius,  de 
Vicariis  Episc.,  cap.  1,  q.  37.)  2®  Non  tamen  requiritur  ut  sit 
in  majoribus  minoribusve  ordinibus  constitutus.  Est  pariter 
unanimis  doctorum  sententia ; quee  in  eo  fundatur,  quod  nulla 
extet  lex  ecclesiastica,  ad  jus  commune  pertinens,  quse  id  ne- 
cessarium  fecerit;  abunde  vero  simplex  tonsuratus  sit  capax 
jurisdictionis  spiritualis.  3®  In  regnis  tamen  Hispaniarum,  Vica- 
rius generalis  debet  esse  sacerdotali  ordine  insignitus ; ex 
constitutione  Decet  Romanum  Clementis  VIII,  quiE  hodiednm 
quoad  hoc  vigere  censenda  est.  4®  Quoad  hodiernas  Gallis 
Ecclesias  nulla  milii  occurrit  ratio  dubitandi  quin  vigeat  jus 
commune,  id  est,  quin  possit  in  Vicarium  generalem  assumi 
simplex  tonsuratus.  Nihil  enim  in  Concordato  anni  1 802  repe- 
ritur  de  Vicariis  generalibus  statutum.  Solius  autem  saecularis 
potestatis  ordinationes  seu  decreta,  vim  non  habent  immu- 
tandi juris  ecclesiastici.  5®  Cum  clericis,  majoribus  ordinibus 
nondum  initiatis,  illicitum  non  sit  uxorem  ducere,  orta  est  in- 
ter canonistas  quaestio,  utrum  clericus  hic  et  nunc  matrimonio 

vinctus,  possit  in  Vicarium  generalem  Episcopi  assumi.  Et  pri- 
mo quidem  respondendum  est  negative  quoad  bigamum,  id 
est,  quoad  eum  qui  bis  uxorem  duxit;  cum  ita  decretum  sit 
capite  unico,  de  Clericis  conjugatis,  in  sexto.  Secundo,  etiam 
non  bigamus,  et  sive  duxerit  viduam,  sive  etiam  virginem,  in- 
habilis est  ad  officium  Vicarii  generalis.  Est  communis  canoni- 
starum  doctrina;  quam  quidem  non  ex  ullo  expresso  juris 
textu  deducunt,  sed  ex  generali  principio,  quod  clericus 
conjugatus  reputetur  pro  laico.  Et  juxta  hanc  doctrinam  re- 
spondisse Sacram  Congregationem  Episcoporum  et  regularium 
testatur  Perraris  (verbo  Vicarius  generalis,  art.  1,  n.  19). 
Similem  quaestionem  movent  canonistae  de  clerico,  qui,  dum 
esset  magistratus  saecularis,  pronuntiavit  sententiam  sanguinis. 
Quam  resolutam  reperies  apud  Leurenium  {de  Vicariis  Episc., 
cap.  I,  q.  46),  in  hunc  sensum:  si  nundum  clericus  dictam 
sententiam  pronuntiavit,  debuit  dispensationem  irregularitatis 
obtinere,  ad  primam  tonsuram  recipiendam : obtenta  autem 
hac  dispensatione,  nulla  aUa  indigebit  ut  possit  Vicarius  gene- 
ralis constitui.  Si  jam  clericus  erat,  cum  dictam  sententiam 
pronuntiavit,  cecidit  quidem  etiam  tunc  in  irregularitatem ; 
non  tamen  ideo  amisit  clericalia  privilegia;  unde  et  poterit, 
absque  dispensatione.  Vicarii  generalis  munus  obire. 

Questio  2*.  — Queenam  in  Vicario  generali  requiratur  cetas. 
— Respondeo  : requiritur  aetas  25  annorum  inchoatorum. 
Probatur  primo  capite  Licet,  et  capite  Cum  in  cunctis,  de  Elect., 
in  sexto  : nam  ibi  dicta  aetas  requiritur  in  iis  quibus  cura  ani- 
marum imponitur  : porro  Vicarii  generalis  officio  inhaeret 
animarum  cura,  cum  penes  ipsum  resideat  generalis  et  ordi- 
naria jurisdictio.  Probatur  secundo  capite  12,  sessionis  24 
Tridentinae  synodi  : nam  ibi  25  annorum  aetas  requiritur  ad 
dignitates,  quibus  animarum  cura  subest  : inter  hujusmodi 
autem  dignitates  vicariatus  generaUs  est  reputandus.  Docto- 
res  insuper  in  hac  re  omnino  concordare  reperies. 

QuyESTio  3“.  — An  possit  esse  Vicarius  generalis  qui  ortus  non 
est  ex  matrimonio  legitimo.  — 1 ® Certum  est  eum  qui  natalium 

defectum  patitur,  posse  cum  dispensatione  Episcopi  promo- 
veri ad  ordines  minores  et  ad  beneficium  non  curatam  Id 
expresse  decernitur  capite  I , tituli  1 1 , libri  1 , in  sexto.  2®  Abs- 
que dispensatione  Pontificia  non  potest  promoveri  nec  ad 
majores  ordines,  nec  ad  beneficia  curam  animarum  habentia, 
prout  expresse  etiam  decernitur  citato  capite.  Ei^o  absque 
Pontificia  dispensatione  nequibit  illegitimus  assumi  in  ‘Vicarium 
generalem.  Sed  remanet  secundaria  quoestio  solvenda,  an  sci- 
licet sufficiat  obtentam  a Papa  fuisse  dispensationem  ad  sacros 
ordines,  ut  absque  nova  dispensatione  possit  illegitimus  vica- 
riatu  generali  fungi?  Negative  respondet  Leurenius  {de  Vicariis 
Episc.,  cap.  1,  q.  44),  qui  sigillatim  probat,  dispensatam  a 
Papa  ad  ordines  etiam  sacros , non  esse  dispensatum  ad  be- 
neficia curata  : dispensatum  a Papa  ad  beneficia  curata , non 
esse  dispensatum  ad  dignitates  : dispensatum  a Papa  ad  digni- 
tates, non  esse  dispensatum  ad  dignitates  curam  animarum 
adnexam  habentes.  Cum  ergo  vicariatus  generalis  sit  digni- 
tas curata,  illegitimus  ex  dispensatione  PapaU  factus  sacer- 
dos, non  poterit  absque  nova  dispensatione  Pontificis  con- 
stitui Vicarius  generabs. 

QUiESTio  ■4".  — Utrum  Vicarius  generalis  debeat  esse  doctor, 
et  in  qua  facultate.  — 1®  Difficultate  non  caret  quaestio  illa ; ita 
etiam  ut  in  varias  sententias  abierint  doctores,  dum  alii  negant 
requiri  ullam  lauream ; alii  affirmant  requiri  doctoratum  vel 
in  theologia,  vel  in  jure  canonico ; alii  in  jure  sacro  gradum 
necessarium  existimant;  ut  videre  est  apud  Leurenium  {ds 
Vicariis  Episc.,  cap.  I,  q.  49). 

2®  Certum  est  nullum  extare  juris  textum,  quo  expresse 
decernatur  laureae  necessitas,  quoad  Vicarium  generalem  Epi- 
scopi. Nam  caput  16,  sessionis  24  Tridentini  concilii,  exigit 
quidem  doctoratum  saltem  in  carwnico  jure;  sed  ibi  sermo  est 
de  Vicario  capitulari,  non  de  Vicario  generali  Episcopi.  Unde 
recte  Cardinalis  de  Luca  (ad  Tridentinum,  discursu  51 , n.  14), 
de  Vicario  generali  Episcopi  loquens,  ita  affirmat  ; Tametsi 
nullibi  cautum  sit  quod  debeat  esse  doctor. 

3“  Ferraris  autem  (verbo  Vkarius  generalis,  art.  1 , n.  38), 
testatur  de  plurimis  Sacrse  Congregationis  Episcoporum  et 
regularium  declarationibus,  quibus,  si  sint  authenticm,  et  ad 
rem  faciant,  quaestio  jam  soluta  omnino  censenda  foret.  « De- 
« bet  (inquit  ille)  esse  doctor  vel  licentiatus  in  jure  canonico 
« (Sacra  Congregatio  Episcoporum  et  reg.,  in  Polignanensi, 
« 28  augusti  1 582;  in  Tridentina,  6 octobris  1645;  et  saepissime 
« alibi).  Unde  si  ad  Sacram  Congregationem  Episcoporum  ha- 
« beatur  recursus  contra  Episcopum  non  retinentem  Vicarium 
« jurisperitum,  solet  ipsa  demandare  ut  retineat  Vicarium  ge- 
« neralera  doctorem , ut  testatur  Mouacelli  (parte  2,  tit.  1 6, 
« formula  7,  n.  3).  Et  hoc  praecipue  locum  habet  quando  Epi- 
« scopus  ipse  theologus  sit  et  non  jurista  (Sacra  Congregatio 
« Episcoporum,  in  Cajacensi,  1 1 maii  1 594 ; et  in  una  Montisfa- 
« lisci,  12  augusti  1650).  IVec  sufiScit  (Vicarium  generalem) 
« esse  theologum  (Sacra  Congregatio  Episcoporum,  in  Sur- 
« rentina,  15novembris  1605);  et  interim  donec  provideatur, 
« datur  doctor  pro  consultore.  Aliquando  tamen  Sacra  Cou- 
« gregatio  Episcoporum  concessit  posse  Episcopum  tenere 
u Vicarium  non  doctorem,  alias  tamen  idoneum,  praesertim 
« dum  Episcopus  jurista  residet  (eadem  Congregatio,  in  Tra- 
« guriensi,  1 5 juuii  1 590 ; et  in  Oriensi  seu  Oritana,  29  maii 
« 1593).  » 

De  stylo  Sacrae  Congregationis  Episcoporum  et  regularium, 
mandandi  Episcopis  ut  habeant  Vicarium  generalem  docto- 
rem, testatur  pariter  Monacelli  (parte  2,  tit.  16,  formula  7, 
n.  3),  addens  : Quamvis  in  jure  nullibi  cautum  sit,  ut  talis  Vi- 
carius debeat  esse  doctor. 

Utrum  autem  ex  dicto  praebitae  Congregationis  stylo  inferri 
debeat  doctoratus  necessitas,  etiam  quoad  validitatem  actuum 
a Vicario  generali  gestorum , mihi  non  satis  hquet.  Non  enim 
citatas  a Ferrario  decisiones  satis  exploratas  habeo ; et  confe- 
rendus insuper  esset  de  eadem  re  Sacrae  Congregationis  Con- 
cilii stylus. 

QUiSsno  5*.  — An  religiosi  possint  esse  Vicarii  generales 

Episcopi  ? — Rem  citissime  expedit  Ferraris  (ad  vocem  Vica- 
rius generalis,  art.  1,  n.  21),  nonnullas  allegando  Sacra 
Congregationis  Episcoporum  et  regularium  decisiones.  « Nec 
«regularis,  inquit,  potest  esse  Vicarius  generalis  Episcopi 
« (Sacra  Congregatio  Episc.  et  reg.,  in  Ascnlana,  15  Januarii 
« 1597;  in  Motulana,  8 maii  1615;  in  Spalatrensi,  12  aprilis 
«1619;  etsape  alibi);  nisi  cum  aliis  requisitis  habeat  etiam 
« licentiam  apostolicam  degendi  extra  claustra  (Sacra  eadem 
ff  Congregatio,  in  Caputaquensi,  17  novembris  1593).  » 

Quaestionem  autem  graviter  et  dilucide  (pro  more  suo) 
expendit  Cardinalis  Petra  (tom.  4,  in  constitutionem  6 Gre- 
gorii  XI,  n.  12,  pag.  306,  edit.  Romae  1711):  « Majoris  dis- 
« quisitionis  (ait  ille)  est  quaestio , numquid  regularis  possit 
« eligi  in  Vicarium  generalem  Episcopi.  Et  quidem  motivum 
« dubitandi  non  inde  oritur  quod  ambiguum  sit  an  exigatur 
« licentia  proprii  superioris  : etenim  undique  certum  est,  re- 
« gularem  non  posse  extra  reUgionem  officium  assumere  abs- 
« que  ejusdem  superioris  placito , ex  supra  adductis  juribus, 
« et  potissime  ex  Sancto  Concilio  Tridentino  (c.  5,  sess.  25,  de 
« Regul.).  Verum  inter  se  non  conveniunt  doctores,  an  hujus- 
« modi  vicariatus  officiam  sit  in  jure  expresse  regularibus  ve- 
« titum. 

« Et  quidem  fratres  Ordinis  minorum  omnino  non  posse  eligi 
« in  Vicarios  generales  Episcoporum , etiam  de  licentia  supe- 
« riorum , desumpta  probatione  ex  Clcmentina  exivi  {de  Ver- 
« horum  signi f.,  post  mediam),  firmant  Diana,  Ventriglia,  Pe- 
«lizzarius,  Castropalaus,  Sbrozius. 

« Perperam  vero  nonnulli  doctores  hanc  prohibitionem 
« extendant  ad  omnes  regulares  ex  mendicantium  Ordinibus, 
« innixi  Clementina  1 , § od  prioratus,  de  Regul.;  siquidem  ejusr 
« dem  textus  dispositio  indefinite  non  loquitar,  sed  dumtaxat 
« de  mendicantibus,  qui  ad  religionem  non  mendicantium  trans- 
« ierunt;  de  aliis  vero  mendicantibus  nec  verbum  facit. 

« Concludendum  itaque  est , omnes  religiosos , etiam  ex 
« mendicantium  Ordinibus  (exceptis  his  qui  ad  non  mendican- 

« tes  transierant,  et  Minoritis),  assumi  posse  ad  officium  Vicarii 
«Episcopi,  accedente  licentia  proprii  superioris;  tum  quia 
« nullibi  in  jure  id  eis  interdictum  repentur,  verum  etiam 
« quia  non  aspernabilem  monasterii  utilitatem  inde  provenire 
« comperitur,  ut  dicatur  satisfactum  dispositioni  textus  (iu  ca- 
« none  Monachi  2,  16,  q.  1;  ct  capite  2,  de  Postul.;  in  quibas 
« disponitur,  ut  monachus  judiciale  munus  exercere  possit, 
« duo  concurrere  necesse  esse  : licentiam  scilicet  Abbatis,  et 
« monasterii  utUitatem. 

« Licentia  vero  satis  est  quod  obtineatur  ab  immediato  mo- 
« nasterii  superiore,  videlicet  a Priore,  vel  Praeposito. 

« Verum  si  monachus  absque  sui  superioris  licentia  ad  offi- 
« cium  Vicarii  assumeretur,  non  conveniunt  doctores,  num- 
« quid  ejusdem  gesta  sint  valida.  Omnes  tamen  merito  conve- 
« niunt,  quod  concurrente  communi  errore,  gesta  hujusmodi 
« religiosi  Vicarii  valida  censeantur. 

« Haec  quidem,  mero  jure  inspecto,  docent  doctores.  Verum 
« si  praxim  et  Sacrarum  Congregationum  sensum,  ut  decet,  at- 
« tendere  velimus,  regulariter  improbatam  esse  hujusmodi  re- 
« gulariumdeputationem  in  Vicarios  generales  dicendum  est.  » 
Id  firmat  citatus  auctor  plures  memorando  dictarum  congre- 
gationum responsiones.  Tum  addit : « Verumtamen  ex  parti- 
« cularibus  circumstantiis  Sacra  Congregatio  Episcoporum  in- 
« dulgerc  benigne  solet,  ut  Episcopi  assumere  valeant  regulares 
« in  suos  Vicarios.  » 

Duo  ego  subjiciam  : 1 " Praedictas  Sacrarum  Congregatio- 
num responsiones,  videri  ad  casus  particulares  relativas ; nun- 
quam vero  expresse  et  generaliter  declaratum  fuisse,  requiri 
licentiam  Apostolicam  ut  possit  Episcopus  Vicarium  suum  ex  re- 
ligiosis familiis  assumere.  Cum  ergo,  abstrahendo  ab  hac  Sacra- 
rum Congregationum  praxi,  id  valeat  Episcopus  de  jure  com- 
muni, probabilius  existimo  neque  hodie  ipsum  indigere  dicto 
Sacrarum  Congregationum  induito,  ut  religiosum  in  Vicariam 
generalem  sibi  assumat. 

2®  Frequenter  hodiernis  temporibus  mihi  videntur  occurrere 

pofise  circumstantiae  illae  particulares,  in  quibus  expediat  assu- 
mi Vicarios  generales  ex  religiosis  caetibus,  utpote  apud  quos 
focilius  multoties  repeiientur  viri  doctrina  et  morum  integri- 
tate conspicui.  Laudabiliter  proinde  dictam  licentiam  (si  tamen 
necessaria  dicenda  sit)  ab  Episcopis  peti  posse , et  a Sacris 
Congregationibus  concedi. 

QuiESTio  6*.  — An  parochus  possit  esse  simul  Vicariris  gene- 
ralis  ? — 1 ® Si  agatur  de  parocho  extra  civitatem  episcopalem, 
et  a fortiori  extra  dicecesim,  parochiam  habente,  certum  est 
eum  non  posse  in  Vicarium  generalem  assumi.  Sequitur  ex  lege 
residenti»,  qua  parochus  obstringitur;  qu»  obligatio  residendi 
in  hoc  casu  omnino  incompatibilis  est  cum  Vicarii  generalis  of- 
ficio. 2°  Etiamsi  agatur  de  parocho,  in  ipsa  episcopali  civitate 
curam  animarum  habente,  communiter  negant  doctores  posse 
eum  in  Vicarium  generalemassumi;  ex  ea  nempe  ratione,  quod 
haec  duo  officia  ordinarie  et  regulariter  non  possint  debito  modo 
simul  adimpleri.  Vide  Ferrarium  (ad  vocem  Vicarius  generalis, 
art.  1,  u.  27),  Leurenium  (de  Vicariis  Episc.,  cap.  1,  q.  54); 
neenon  ea  quee  diximus  in  tractatu  de  Capitulis,  pagina  579, 
agendo  de  Vicario  capitulari.  Citati  autem  auctores  varias  al- 
legant, ad  firmandam  conclusionem  hanc.  Sacrarum  Congre- 
gationum Bomanarum  declarationes.  Et  prmterea  in  tomo  23 
Thesauri  resolutionum  Sacrae  Congregationis  Concilii,  pagina  5, 
sic  asse  tum  repeho  : « Quod  Vicarius  generalis  Episcopi  ne- 
R queat  simul  esse  parochus,  praesertim  si  parochia  extra  civi- 
« tatem  sit,  canonistae  non  contemnendi  affirmant  (Barbosa  tn 
R Summa  collect.  deeis.,  verbo  Vicarius,  u.  3).  Id  pluries  decre- 
R vit  Sacra  Congregatio  Episcoporum  (in  Resolutionibus  quas 
tt  refert  Nicolius  in  verbo  Ficarius,  n.  37).  Id  ipsum  statuit 
R Sacra  haec  Congregatio  (in  Nullius,  die  12  maii  1629,  libro  14 
R decretorum,  pagina  81).»  Concludendum  ergo  videtur  non 
licere  ut  Parochus,  etiam  in  civitate  episcopali  curam  ha- 
bens, sit  simul  Vicarius  generalis.  3°  Si  tamen  ab  Episcopo 
fieret  ejusmodi  nominatio,  an  foret  noil  tamtum  illicita,  sed  et 
invalida?  Ego  non  admitterem,  cum  ex  nullo  juris  textu,  ne- 

que  ex  dictis  Sacraram  Congregationum  declarationibus  id 
inferri  posse  videatur:  nisi  tamen  extet  aliqua  ejusmodi  decla- 
ratio qum  expresse  nullitatem  nominationis  in  hoc  casu  defi- 
nierit. 

QujBSTIO  7«.  — An  Episcopus  esse  possit  alterius  Episcopi  ge- 
neratis Vicarius?  — «De  Episcopo  nuUatenensi , seu  actu 
« non  habente  et  administrante  dioecesim  ullam  propriam,  id 
« certum  est  (ut  habet  praxis  communis)  quod  esse  possit  Vi- 
« carius  tam  in  pontificalibus  quam  spiritualibus,  seu  tota 
« jurisdictione  spirituali.  Quin  et  teneri  Episcopum,  talem  Epir 
« scopum  titularem  seu  uullateneusem  assumere  Vicarium, 
« non  tantum  in  pontificalibus,  sed  et  pro  reliqua  jurisdictione 
« exercenda,  in  dicecesi  ubi  sunt  populi  diversarum  lingua- 
« rum  ct  rituum,  juxta  caput  de  Officio  ordin.,  dictum 

« est  supra.  Verum  de  Episcopo,  qui  et  ipse  propriam  dioece- 
« sim,  illiusque  actualem  administrationem  habet,  merito  du- 
« bitari  potest.  Videturque  eadem  esse  in  eo  ratio,  quae  est  de 
« parocho;  cum  et  ipse  oves  proprias  habeat,  quarum  cura 
« detrimentum  patiatur  per  servitium  impensum  alteri  Epi- 
« scopo  in  curandis  ovibus  illius...  Tenet  Pignatelli  (tom.  3, 
« Consuit.  22,  n.  1)  quod  possit  munus  Vicarii  gerere,  saltem 
u interea  quo  operitur  commodam  occasionem  transeundi  ad 
« suam  Ecclesiam,  u (Lcurenius,  de  Vicariis  Episc.,  cap.  1, 
q.  55.) 

Quaestio  8*.  — An  Vicarius  gener  alis  esse  possit  nepos  Episcopi, 
vel  ejus  frater?  — « Vicarius  generalis  esse  non  potest  nepos 
« vel  filius  fratris  Episcopi  (Sacra  Congregatio  Episcoporum  in 
« Hostunensi,  1 9 Septembris  1 57  7 ; in  Murana,  4 februarii  1611; 
« in  Tranensi,  1 7 j unii  1 622 ; in  Melitensi,  1 8 junii  1 624 ; et  saepe 
« alibi) : nec  frater,  praesertim  si  non  est  doctor  (Sacra  Congre- 
« gatio  Episcoporum  in  Comensi,  2 decembris  1578;  in  Mesr- 
« sana,  1 1 januarii  1600).  Imo  laudatur  qui  nec  patruelem  vult 
« habere  Vicarium  (Sacra  Congregatio  Episcoporum  in  Taren- 
« tino,  6 aprilis  161 1);  nec  alium  consanguineum  (Sacra  Con- 
« gregatio  Episcoporum  iu  Arianensi,  de  anno  1636,  apud 

« Nicolium  inFlosculis,  sob  numero  35. » Ita Ferraris (ad  vocem 
Vicarius  generalis,  art.  1 , n.  29);  qui  tamen  asserta  haec  ita  re- 
stringit : « Nisi  hoc  Sacra  Congregatio  ad  aliquod  tempus  con- 
« cedat  propter  bonas  qualitates  subjecti,  ac  aliorum  idoneo- 
<■  rum  penuriam  : Sacra  Congregatio  Episcoporum  iu  una 
« nullius  Piscae  1 octobris  1635.  » 

Me  vero  nullatenus  convincunt  illae  Ferrarii  assertiones  et 
allegationes.  Nam  1°  nullus  affertur  Conciliorum  aut  Pontifi- 
calium decretalium  textus,  jus  universale  respiciens,  quo  vel 
apertis,  vel  etiam  ambiguis  terminis , prohibeatur  Episcopus 
nepotem,  fratremve  aut  avunculum  in  Vicarium  generalem 
sibi  assumere.  2®  Declarationes  allegatae  nullibi  extant  authen- 
tice editae ; nec  fidendum  est  auctoribus  multis  qui  ejusmodi 
decisiones  circumferunt.  3“  Videndum  praeterea  esset,  an  re- 
vera ad  quaestionem  juris  generaliter  decidendam  faciant. 
4°  Habemus  quidem  decretum  concilii  Bomani  anui  1 725,  quo 
statuitur ; Episcopi  in  Vicarios  generales  suos,  fratres,  aut  nepotes, 
aut  propria  episcopalis  urbis  cives  non  eligant  (tit.  8,  cap.  2);  at 
synodus  haec  provincialis  dumtaxat  fuit;  ac  proinde  jus  com- 
mune determinandi  vim  non  habet ; quamvis  magnae  auctori- 
tatis sit  ejusmodi  provinciale  decretum,  ad  persuadendum 
Episcopis  minus  expedire,  ordinarie  saltem,  ut  consangui- 
neos ad  dictum  ofBcium  deputent.  5°  Cum  ei^o  certo  illud  li- 
citum sit,  quod  nulla  lege  satis  nota  fuit  prohibitum,  donec 
mihi  clare  innotescat  aliqua  in  contrarium  Pontificiae  auctori- 
tatis ordinatio,  vim  legis  universalis  habens,  illegitimum  Vica- 
rium generalem  pronuntiare  non  audebo,  nepotem  aliumve 
consanguineum  Episcopi,  modo  alias  qualitatibus  a jure  requi- 
sitis non  careat. 

QdjSSTIO  9*.  — An  originarius  civitatis  vel  dUxeesis  possit  esse 
Vicarius  generalis?  — Frequens  est  hodiernis  temporibus, 
apud  nonnullarum  Begionum  Clerum,  audiri  querelas,  quod 
Episcopi  in  Vicarios  generales,  non  dioecesanos,  sed  exteros, 
sibi  arcessant.  Quibus  certe  querimoniis  palam  fit,  non  parum 
neglectum  fuisse  sacrae  disciplinae  studium  ; si  enim  vel  obiter 

canonistarum  hac  de  re  disceptationes  introspectae  foisscnt, 
non  carpenda,  sed  laudanda  potius  ea  Episcopomm  agendi 
ratio  videretur.  Quod  ut  pateat  auctoritates  praemittamus,  et 
quaenam  ex  eis  doctrina  concludenda  sit,  expendamus. 

1®  Teneri  Episcopos  in  "Vicarium  generalem  assumere  exte- 
rum, idest,  qui  nec  civis  episcopalis  urbis  sit,  nec  etiam  de 
clero  dioeceseos,  tanquam  rem  certam  supponit  Cardinalis  de 
Luca.  Ut  enim  idem  suadeat  quoad  Vicarium  capitularem,  ab 
exemplo  Vicarii  generalis  Episcopi  argumentatur  in  hunc  mo- 
dum : « Unde  propterea,  quemadmodum  Episcopo  praseute, 
« atque  ut  plurimum  extero,  adhuc,  ob  civicas  aemulationes 
« ac  factiones,  injungitur  necessitas  habendi  Vicarium  exterum, 
« multo  magis  fieri  deberet  Sede  vacante ; quoniam  ita  elige- 
« rentur  famosi  doctores  ac  personae  qua;,  ex  aliis  jam  peractis 
« muneribus,  in  regione  sint  in  magna  aestimatione.  » (Ad  con- 
cilium Tridentinum,  discursu  31,  n.  21.) 

2®  Concordat  Pignatellus  (tomo  9,  consuit.  162)  : « An 
« originarius  civitatis,  vel  dioecesanus  possit  esse  Vicarius  ge- 
« neralis?  Bespondeo  negative.  Extant  enim  hac  de  re  plura 
1 decreta,  cum  in  genere,  tum  in  specie  tenoris  sequentis  : 
« Originarius  civitatis  vel  dicecesis,  non  potest  esse  Vicarius  : nam 
« propter  consanguinitates,  affinitates,  familiaritates , et  alias 
« attinentias,  potest  deviare  a recto  tramite  justitice,  vel  certe  se 
« reddere  partibus  suspectum.  Ita  Sacra  Congregatio  super  Epi- 
« scopis  et  regularibus,  in  Hostunensi,  28  julii  1 587  ; in  Spala- 
« trensi,  9 martii  1 593 ; in  Senogalliensi,  1 0 februarii  1 598 ; 
« in  Sutrina,  16  novembris  1640;  passimque  alibi...  Ea  quidem 
« ratione  hujusmodi  Vicarii  (nempe  originarii  dioeceseos)  con- 
« stitui  non  possunt,  et  constituti  removeri  debent,  ne  forte 
« amicitia,  propinquitate,  gratia,  metu,  adducti,  jus  interdum 
« aliquo  modo  violent , minusque  libere  dicant  : ut  proinde 
« sanctus  Carolus,  his  rationibus  motus.  Vicarium  externum 
« adhibuerit  (teste  Carolo  a basilica  Petri  in  ejus  vita,  1.  7, 
« c.  36).  Quod  etiam  est  de  jure  : Quia  officium  vicariatus  prae- 
(I  sefert  jurisdictionem , quam  in  propria  patria  exerceri  non 

0 permittitar  (lege  ultima  Codicis,  de  Crim.  sacrii.;  et  lege  3 
«Codicis,  de  Divers.  offk.,  lib.  12)...  Nec  sufiragatur  quod 
« Episcopi  praedecessores  retinuerint  Vicarios  dieecesanos  : 
« quia  non  est  exemplis  judicandum  ; » Ab  hac  generali  re- 
gula concedi  quandoque  Episcopis  dispensationem  adnotat 
ibidem  citatns  auctor  his  verbis  : « Solet  tamen  aliquando 
« eadem  Sacra  Congregatio  dispensare,  ut  Episcopus,  praeser- 
« tim  residens,  tenere  possit  Vicarium  dioecesanum,  dummodo 
« non  praebeat  occasionem  querelarum ; idque  multis  de  can- 
« sis  ; quod  Episcopus  adhuc  extraneum  idoneum  invenire  iie- 
« quiverit  : quod  Vicarius  exterus  non  cito  possit  accedere  : 
o propter  fructuum  Ecclesiae  tenuitatem  : propter  aeris  intem- 
« periem  : propter  notitiam  bonarum  qualitatum  talis  Vicarii 
« dicecesaui.  » 

3“  Adeo  concordes  reperio  doctores  caeteros  (1)  in  admit- 
tenda eadem  doctrina  tanquam  certa,  et  (quod  peremptorium 
praecipue  est)  in  attestando  facto  de  memoratis  declarationi- 
bus et  decretis  Sacrae  Congregationis  Episcoporum  et  regula- 
rium, ut  nequaquam  possim  declinare  conclusionem  hanc  : De 
jure  communi,  non  licere  Episcopo  in  Vicarium  generalem  eligere 
dioecesanum,  absque  Pontificia  dispensatione : Quod  jus  commune 
hodicdum  etiam  vigere  omnino  censendum  videtur ; nisi  forte 
quis  alicubi  contraria  et  legitime  praescripta  consuetudine 
abrogatum  jus  illud  sustineat;  cujus  tamen  abrogationis  pro- 
batio videtur  valde  difficilis. 

4“  An  vero,  non  tantum  ut  licite  possit  quis  constitui  gene- 
ralis Vicarius,  sed  etiam  ad  actuum  ipsius  validitatem  requi- 
ratur ut  sit  exterus,  non  reperio  ab  auctoribus  discussum. 
Puto  id  requiri  ad  liceitatem  tantum,  cum  non  probetur  dictam 
conditionem  sub  poena  nuUitatis  exigi. 

Nota.  Quod  Poenitentiarius  nequeat  esse  simul  Vicarius  ge- 
neralis Episcopi,  diximus  in  tractatu  de  Capitulis,  pag.  126. 

(1)  Vide  inter  alios  Ferrarium  (ad  vocem  TTeantu  generatis,  art.  1,  n.  3*),  et 
lieurenium  {de  VieariU  Epise.,  capite  1,  p.  47). 

Hsc  cursim  de  reqaisitis  a jure  ad  vicariatus  generalis  ofS- 
cium.  Neque  enim  minutis  ejnsmodi  questionibus  dnximus 
adeo  immorandum,  ne  lectorem  terreat  tractatus  nostri  mo- 
les. Antequam  tamen  ab  hoc  paragrapho  manum  retrahamus, 
abs  re  non  erit  nonnulla  Monacelli  verba  subnectere,  quibus 
probat  quanta  sit  in  eligendis  idoneis  Vicariis  generalibus  adhi- 
benda diligentia.  « Vicarius  debet  esse  fidelis,  scilicet  in  eie- 
« quendo,  in  referendo,  in  secreto  tenendo,  in  consUio  dando, 
«in  jura  tuendo,  et  in  administrando  justitiam.  Probus..., 
« alias  in  gubernio  nihil  proficiet,  sed  potius  clernm  et  plebem 
« inficiet.  Debet  esse  scientia  et  experientia  idonens ; quia 
«imperitus  non  potest  esse  judex  ecclesiasticos,  ut  dicit 
« Glossa  (in  Praefationem  Distinctionis  20,  verbo  Imperitis}. 
« Alias  si  Episcopus  indoctum  et  ad  officium  ineptum  deputa- 
« ret,  graviter  peccaret,  ut  communiter  tradunt  Navarrns... 
« Biccius...  Garcias...  Et  ratio  convincens  est ; quia  scientia 
« ad  regimen  est  simpliciter  necessaria...  Judex  imperite  ju- 
« dicando  in  jure  certo,  facit  litem  suam,  et  tenetur  ad  inte- 
« resse  partis. ..;  quia  imperitia  annumeratur  culpae.  Caveant 
« propterea  Episcopi,  ne  pretio,  aut  precibus,  sive  alia  quavis 
« suadente  ratione,  inducantur  ad  assumendum  Vicarium,  qui 
« aetate,  moribus  et  doctrina  non  sit  gravis.  Et  quanquam 
« aetas  25  annorum  sufficiens  in  jure  reputetur,  tamen  difficile 
« est,  qnod  in  ista  aetate  quis  sit  aptus...  Non  inficior  tamen 
« quod  non  possit  aliquis  juvenis  hujusmodi  aetatis  acri  ingenio 
« idoneitatem  necessariam  habere ; sed  dico  quod  casus  raro 
« continget. . . Proptereaque  existimo  quod  si  non  possit  haberi 
« magis  providus  et  aetate  provectior,  debeat  esse  saltem  tri- 
« ginta  annorum  completorum...  » (Parte  1,  tit.  1 , formula  1, 
n.  24  et  seq.)  Ad  quae  doctorum  sapientissima  monita  si 
semper  attenderetur,  non  identidem  acciderent  singulares 
quaedam  Vicariorum  generalium  nominationes,  quae  plusquam 
mirationem  movent ; qualis,  verbi  gratia,  non  multis  abhinc 
annis  contigit,  dum  quidam  (parcam  ipsius  et  Episcopi  et  etiam 
regionis  nomini]  qui,  a saeculari  ad  clericalem  vitam  gradum 

faciens,  aliquid  theologiae  vix  perfunctorie  praelibaverat,  ipso 
suae  in  presbyterum  ordinationis  die,  deputationis  in  Vicarium 
generalem  litteras  accepit,  cujusdam  matronae  manu  sibi  tra- 
ditas. 


.§  n. 


A quo  possit  Vicarius  generalis  constitui. 


QOiESTio  1 *.  — An  quilibet  in  sua  diacesi  Episcopus  possit 
Vicarium  generalem  constituere?  — Respoudeo  affirmative;  est- 
que  id  extra  omnem  omnino  controversiam.  Constat  1°  ex  ti- 
tulo de  Officio  Vicarii,  in  sexto ; 2”  ex  praxi  Sacrarum  Congre- 
gationum romanarum , quae  hanc  Episcoporum  facultatem 
tanquam  omnino  certam  recipit  et  supponit ; 3°  ex  praxi  insu- 
per universali,  et  unanimi  doctorum  consensu. 

Neque  objicias,  nullum  Ordinarium,  Principe  inferiorem, 
posse  suam  jurisdictionem  alteri  committere,  generaliter  et 
jure  ordinario  exercendam ; ex  quo  juris  principio  inferri  de- 
beat, licere  dumtaxat  Episcopis  delegatos  sibi  substituere, 
non  autem  Vicarios  generales  proprie  dictos,  id  est,  ordina- 
riam jurisdictionem  et  idem  cum  Episcopo  tribunal  habentes. 
Nam  allegatum  juris  principium  (caeteroquin  certissimum)  pro- 
bat solummodo  non  potuisse  Episcopos  ex  propria  sua  aucto- 
ritate Vicarios  generales  constituere,  et  debuisse  id  facultatis 
ex  lege  (ex  Pontificia  nempe  concessione)  ipsis  obvenire.  At 
de  facto  ita  fuisse  lege  canonica  et  auctoritate  Pontificia  dis- 
positum, omnino  certum  est,  prout  constat  citato  titulo  de 
Offleio  Vicarii  in  sexto,  et  aliis  allegatis  probationibus.  Unde 
sedulo  distinguendae  sunt  illae  duae  quaestiones ; an  Episcopus 
facultatem  ejusmodi  habeat,  et,  quo  jure  eam  habeat?  Praemissa 
objectio  priorem  quaestionem  non  attingit ; sed  probat  tantum 
quomodo  resolvenda  sit  posterior. 

QojEstio  2*.  — An  Episcopus  Vicarium  generalem  constituere 
possit  absque  consensu  et  consilio  Capituli.  — Respondeo,  quoad 

hanc  quaestionem  jus  commune  variasse,  ob  introductam  in 
favorem  Episcoporum  consuetudinem.  Dicendum  nempe,  olim 
debuisse  Vicarium  generalem  ■ constitui,  non  tantum  de  con- 
silio, sed  etiam  cum  consensu  Capituli : hodie  vero  posse  eum 
ab  Episcopo  constitui  absque  ullo  canonicorum  assensu  vel 
etiam  consilio.  » Constituitur  (ait  Leurenius)  seu  deputatur  hic 
« Vicarius  hodiedum  ab  Episcopo,  et  quidem  solo,  sine  re- 
» quisitione  consensus  aut  consilii  Capituli  (citat  ibi  Leure- 
« nius  auctores  plurimos  idem  affirmantes) ; approbaturque  id- 
ipsum  consuetudine  recepta;  quae  in  hoc  servanda  est...  Dixi 
hodiedum;  quia  olim  necesse  erat  adhiberi  consensum  Capi- 
“ tub  in  creatione  Vicarii  Episcopi , ut  satis  indicat  Sbrozius 
" (1.  2,  q.  55,  n.  2),  ubi  ait  : Vicarius  Episcopi  non  fit  a solo 
« Episcopo,  sed  cum  consensu  et  auctoritate  Capituli,  et  sic 
.■  ab  universitate,  quae  in  capitulo  et  Episcopo  consistit.  Nec 
••  dicatur,  quod  Vicarius  Episcopi  a solo  Episcopo  fiat  (ex  ca- 
pite  1 , cum  glossa,  ne  Prcelati  vices  suas,  et  capite  2,  de  Offi- 
« cio  Vicarii,  in  sexto)  : quia,  ut  inquit  Bero,  per  illa  jura  non 
« excluditur  capitulum,  a quo  Vicarius  de  jure  fieri  dicitur  : 
■'  vel  respondetur  secundum  Bero,  quod  illa  jura  loquantur 
“ de  consuetudine,  secundum  quam  hodie  Episcopi  adversus 
capitula  omnia  jura,  quae  eis  competebant,  usurparunt,  ut 
n dicitur  in  capite  Ea  noscitur,  de  his  quee  fiunt  a Praelato  sine 
« consensu  Capituli.  Qua  consuetudine,  ut  per  Sbrozium,  sic 
« stante,  hodie  Episcopus  non  dat  jurisdictionem  Vicario,  sed 
<■  consuetudo;  cujus  authoritate  hodie  solus  Episcopus  Vica- 
■>  rium  facit  : et  ideo  Vicarius  olim  a capitulo  et  Episcopo,  et 
<■  sic  ab  universitate ; et  hodie  a consuetudine  habet  jurisdi- 
« ctionem,  et  sic  dicitur  habere  Ordinariam.  » (Leurenius,  de 
Vicariis  Episc.,  cap.  1,  q.  20.) 

Universalem  consuetudinem,  vi  cujus  nunc  licet  Episcopis 
Vicarium  generalem  absque  ullo  Capituli  interventu  consti- 
tuere, testatur  pariter  Ferraris  (ad  vocem  Vicarius  generalis, 
art.  1,  n.  3)  : » Episcopus,  inquit,  potest  constituere  Vicarium 
« generalem  absque  consensu  vel  consilio  Capituli ; communis, 
I.  :z!6 

« sic  approbante  praxi  et  consuetudine  universali,  quae  in  tali- 
« bus  est  servanda  (capite  Ea  noscitur  6,  de  His  quee  fiunt  a 
« Proel.  sine  consensu  Cap.)  ■>  Et  sic  pariter  auctores  moderni 
omnes  universalem  hanc  consuetudinem  tanquam  factum  cer- 
tum memorant ; nec  potest  ullo  modo  in  dubium  revocari. 

Universalis  autem  consuetudo  legitime  praescripta,  qualis 
ilia  est,  non  tantum  juri  communi  derogat,  sed  et  ipsa  in  jus 
commune  transit.  Adeo  ut  dici  possit,  hodie  de  jure  communi 
Episcopo  competere  potestatem  Vicarium  suum  generalem, 
omisso  Capituli  assensu  atque  consilio,  constituendi. 

QU./ESTI0  3*.  — An  Vicarium  generalem  sibi  constituere  possit 
Administrator  dioecesis  viduce:  et  an  Administrator  tfioecesis  qua 
vivum  habet  proprium  Episcopum?  — Quoad  priorem  Admini- 
stratorem ita  Leurenius  : « Respondeo  afiSrmative ; quia  suc- 
« cedit  in  Ordinaria  jurisdictione  Episcopi , et  aequiparatur, 
« quoad  potestatem,  Capitulo  Sede  vacante  (Pirrhing,  ad  tit. 

« de  Officio  Vicarii,  n.  29,  in  fine).  » Quoad  posteriorem  Ad- 
ministratorem , qui  nempe  a Papa  constituitur  adhuc  vivo 
proprio  dioecesis  Episcopo,  sic  habet  citatus  auctor  : « Dubita- 
« tur  : videtur  id  posse,  quia  gerit  jurisdictionem  et  potesta- 
« tem  ordinariam  Episcopi,  qui  id  potest.  » (Leurenius,  de 
Vicariis  Episc.,  cap.  1,  q.  24.) 

Qu;*stio  4‘.  — An  Papa  soleat  quandoque  Vicarium  genera- 
lem Episcopi  constituere.  ? — « Respondeo  affirmative  (Pigna- 
'<  tellus,  tom.  10,  consuit.  129);  ubi  etiam  ex  Passerino,  quod 
« Vicarius  ille  episcopalis  a Papa  constitutus,  majorem  habeat 
« facultatem,  priesertim  in  substituendo  sibi  alium,  quam  Vi- 
« carius  generalis  ab  Episcopo  constitutus.  « (leurenius,  de 
Vicariis  Episc.,  cap.  1,  q.  26.)  Et  addit  citatus  auctor,  talem 
Vicarium  esse  relate  ad  Episcopum  inamovibilem.  Posuimus 
autem  tantum  in  quaestione  an  soleat  Papa  tales  Vicarios  con- 
stituere ; quia  utrum  id  facere  possit,  absurdum  esset  in  que- 
stionem adducere.  Quod  autem  ea  sit  revera  Romanae  curi» 
praxis,  testatur  pariter  Perraris  (ad  vocem  Vicarius  generalis, 
art.  1,  n.  6);  si  nempe  Episcopus  non  e.sset  peritus  jiirista, 

vel  ob  vastitatem  episcopatus,  et  ingentem  causarum  molem, 
aut  aliam  ob  causam,  noii  esset  sufficiens  per  se  ipsum  solum 
ad  omuia  commode  expedienda ; quia  tunc  (ut  dictat  ipsamet 
ratio  naturalis),  tenetur  Vicarium  generalem  constituere ; et 
uisi  constituat,  « mittitur  illi  ab  Urbe,  vel  aliunde.  Vicarius 
« pro  tali  officio  exercendo.  Vel  cum  brevi  apostolico,  vel  cum 
« Utteris  Sacrae  Congregationis,  vel  cum  patente  Episcopi  qui 
« fuit  ad  hoc  compulsus,  ut  referunt  Nicolius,  Pellegrinus. . . ; 
a qui  insuper  notant,  quod  talis  Vicarius  missus  ab  Urbe  su- 
« pradictis  modis,  est  Vicarius  Apostolicus,  et  jurisdictio- 
1 nem  habet  privative  quoad  Episcopum , nec  Episcopus 
« illum  removere  potest.  (Sacra  Congregatio  Episcoporum 
«et  regularium  in  una  civitatis  Castellanae,  2 aprilis  1591; 
« in  Mediolanensi,  8 februarii  1 594 ; in  Jovanensi,  1 7 septem- 
«bris  1605;  in  Bismianensi,  18  martii  1632;  in  Motulensi, 
« 5 augusti  1650).  » 

Quaestio  5*.  — An  Episcopus  Vicarium  generalem  constituere 
possit  ante  adeptam  possessionem,  vel  ante  consecrationem.  — 
1°  Nequit  Episcopus  Vicarium  generalem  constituere  ante  ca- 
ptam Sedis  possessionem,  eliamsi  fuerit  jam  a Papa  renuntiatus 
Episcopus,  et  bullas  'mstitutiouis  receperit.  Est  communis  et 
omnino  certa  doctorum  sententia  (vide  Ferrarium  ad  vocem 
Vicanus  generalis,  art.  1,  n.  17;  Leurenium,  de  Vicariis  Episc . , 
cap.  1,  q.  29;  et  alios  ab  istis  duobus  citatos).  Sequitur  ex  eo 
quod  Episcopus  ipse  jurisdictionem  valide  exercere  nequeat, 
nisi  jam  capta  possessione,  id  est,  uisi  actualiter  exhibitis  capi- 
tulo confirmationis  et  institutionis  pontificia;  litteris.  Vide  id 
probatum  in  tractatu  meo  de  Capitulis,  pagina  653 ; ubi  osten_ 
dimus  decretalem  Injuncta  Bonifacii  VIII,  in  qua  dispositio 
haec  expressis  terminis  decernitur,  vim  juris  communis  hodie- 
dum  habere. 

2“  Contrarium  dicendum  est  quoad  consecrationem.  Si  enim 
Episcopus  nondum  consecratus  possessionem  dioeceseos  coepe- 
rit, sicut  reliquam  potest  episcopalem  jurisdictionem  exercere, 
ita  ft  Vicarium  generalem  sibi  constituere.  Qum  conclusio  nulli 

controversiae  obnoxia  est  aut  esse  potest  (vide  inter  alios  Leu- 

renium,  loco  supra  citato). 

QujESTIo  6‘.  — An  Metropolitanus  quandoque  possit  Vicarium 
generalem  suffraganei  constituere?' — Quaestio  haec  aliam  involvit, 
annempe  Episcopus  teneatur  Vicarium  generalem  habere.  Dice- 
mus autem  infra  dari,  juxta  communiorem  sententiam,  casus 
nonnullos,  in  quibus  teneatur  revera  Episcopus  Vicarium  ge- 
neralem constituere.  Hic  ergo  supponimus  veram  esse  illam 
sententiam,  necnon  versari  in  ejusmodi  casibus  dioecesim  ali- 
quam; et  negligente  tunc  Episcopo  Vicarium  generalem  consti- 
tuere, quaeritur  num  is  possit  a Metropolitano  constitui.  Sicque 
determinato  quaestionis  seusu,  quid  tenuerint  doctores  pr®- 
mittemus;  tum  quid  concludendum  videatur  indicabimus. 

1 ° Excepto  casu  quo  Episcoiius  teneatur  et  negligat  Vicarium 
generalem  constituere,  nequit  ejusmodi  Vicarius  a Metropoli- 
tano constitui.  « Archicpiscopus  (ait  Laymanin  caput  Romana  1 , 
« lituli  de  0/ficio  Vicarii,  in  sexto,  n.  1 ) in  dioecesibus  sufifraga- 
« neorum  jurisdictionem  nullam  exercet ; cum  non  sit  judex 
« ordinarius  dioecesanorum  nisi  in  habitu,  seu  respecta  quo- 
« rumdam  emergentium  eventuum,  verbi  gratia,  si  ad  ipsum 
n appelletur.  Consequenter  non  potest  Archiepiscopus  in  dioe- 
« cesibus  Coepiscoporum  Officiales  aut  judices  creare  super 
« causis  in  futurum  emergentibus  : quiahmc  institutio  Officia- 
« lium  ad  eos  proprie  pertinet,  qui  actualem  in  loco  jurisdictio- 
« nem  obtinent  et  exercent.  » 

« Sane  a fortiori  (ait  Leurenius)  hinc  sequitur  non  posse  Ar- 
ti chiepiscopum  in  dictis  dioecesibus  constituere  Vicarium  ge- 
« neralem  Episcopi,  seu  committere  ei  universitatem  causarum 
« spectantium  ad  jurisdictionem  dicti  Episcopi.  » [De  Vicariis 
Episc.,  cap.  1,  q.  23.) 

2“  Si  tamen  Episcopus  teneatur  et  negligat  Vicarium  gene- 
ralem constituere,  docuerunt  nonnulli  canonistm  posse  eum 
constitui  a Metropolitano.  « Ubi  tamen  (subjungit  citatus  Leu- 
« renius)  Episcopus  negligeret  constituere  Vicarium,  ubi  ad  hoc 
« teneretur,  potest  et  debet  Metropolitanus  pr®figere  illi  te^ 

« miDum  ad  constituendum  Vicarium ; quo  elapso,  si  non  con- 
« stituat,  ipsemet  Metropolitanus  Vicarium  constituet,  vel 
« Episcopum  ad  illum  constituendum  cogere  potest.  Pirrhing, 
« ad  titulum  de  Officio  Vicarii,  n.  28;  Sbrozius,  lib.  1,  q.  46, 
« n.  4 ; et  exactius,  q.  57  ; citans  caput  Cum  simus  9,  q.  3,  ubi 
« dicitur,  Si  Episcopus  non  satageret  statuere  aconomum  in  sua 
« Ecclesia,  Metropolitanus  eum  constituere  potest;  item  Tridenti- 
« num,  cap.  16,  sess.  24.  » 

3®  Praedicta  canonistarum  allegatorum  sententia,  solido  fun- 
damento non  nititur.  Nam  tres  legis  textus,  quos  adducunt,  ad 
rem  non  faciunt.  Etenim  in  capite  citato  Cum  simus,  agitur  de 
oeconomo,  non  de  Vicario  generali  Episcopi ; et  praeterea,  cum 
Metropolitana  potestas  olim  multo  major  fuerit  et  postea  im- 
mensam immunitionem  passa  sit,  non  potest  hodiernum  Archi- 
episcoporum  jus,  ex  antiquis  illis  decretalibus,  in  gratianea 
dumtaxat  collectione,  non  autem  in  collectione  Gregorii  IX, 
contentis , dimetiri.  Quae  rationes  attingunt  pariter  abum 
a dictis  canonistis  citatum  textum,  caput  nempe  Nova  16, 
q.  7 ; desumitur  enim  pariter  ex  collectione  Gratiani,  et  agit 
dumtaxat  de  oeconomo.  Tandem  caput  16,  sessionis  24  Tri- 
dentinae  Synodi,  agit  de  Vicario  capitulari,  sede  vacante,  a 
Canonicis  deputando;  cujus  nominatio,  si  tempore  debito 
per  Capitulum  non  expediatur,  ad  Metropolitanum  devolvitur. 
Sed  de  Vicario  generali  Episcopi,  ne  verbo  quidem  in  toto  hoc 
capite  quidquam  insinuatur.  Corruit  ergo  dictae  opinionis  fun- 
damentum. 

4“  Cum  aliunde  certum  sit  Principium  generale,  Archiepi- 
scopo  non  competere  in  dioecesibus  suffraganeorum  jurisdi- 
ctionem, concludendum  potius,  in  nullo  casu  posse  Vicarium 
generalem  Episcopi  a Metropolitano  constitui.  Et  certe  dubia 
saltem  esset  ejusmodi  Vicarii  generalis  jurisdictio ; quo  solum 
posito,  in  praxi  eum  constituere  nequibit  Archiepiscopus.  Unde 
in  casu  quo  suffraganeus  teneatur  et  negligat  Vicarium  gene- 
ralem sibi  assumere,  fiat  sive  per  Metropolitanum,  sive  per 
alios  ad  Sedem  Apostolicam  relatio  ; et  sic  deputatus  auctori- 

tate  Pontificia,  id  est,  a Sacra  Congregatione  Episcoporum  et 
regularium,  vel  Concilii,  certo  possidebit  Vicarii  generalis  ju- 
risdictionem; neque  uU®  exorientur  difBcultates  aut  dubi- 
tationes. 


§ III. 


An  necessario  in  unaquaque  dicecesi  constituendus  ab  Episcopo  sit  Vicarias 
generalis. 


I.  Certum  est  doctores  in  hoc  non  concordare ; prout  ad- 
notat  Leurenius  [de  Vicariis  Episc.,  caput  1,  q.  27).  Alii  enim 
sentiunt  non  teneri  Episcopum,  absolute  loquendo,  sibi  Vica- 
rium generalem  constituere.  Alii  volunt  eum  ad  id  teneri 
etiam  extra  casum  necessitatis.  Alii  tandem  distinguunt  in- 
ter casum  quo  Episcopus  commode  potest  per  seipsum  omnia 
diceceseos  negotia  expedire,  et  casum  quo  id  nequit,  ave 
quod  satis  peritus  ipse  non  sit , sive  ob  dioecesis  amplitu- 
dinem , negotiorumve  molem  : et  in  posteriori  hypothesi 
debere  ab  Episcopo  constitui  Vicarium  generalem,  non 
autem  in  priori  sustinent.  Qnorum  canonistarum  enumera- 
tionem vide  apud  Leurenium,  citato  loco.  Becentiores  au- 
|em,  prout  Beiffenstuel  (in  bb.  I decret.,  tit.  28,  n.  65)  et 
Ferrarius  (ad  vocem  Vicarius  generalis,  art.  1,  n.  4),  tertiam 
sententiam  communius  secuti  sunt.  Bota  autem  prim®  con- 
stanter adh®sit  (vide  ejus  de  hac  re  decisiones  apud  Ferra- 
rium loco  citato  indicatas).  Putarunt  nempe  hujus  tribunalis 
emunct®  naris  viri,  duas  alias  sententias  rigorose  sustineri  non 
posse.  Et  revera  si  diligentius  qu®stionem  rimemur,  ita  esse 
resolvendam  fatebimur.  Unde, 

II.  Dicendum  videtur,  simpliciter  non  teneri  in  ullo  casa 
Episcopum,  qui  in  dioecesi  sua  residet.  Vicarium  generalem 
constituere,  nisi  hoc  ei  injunxerit  Pontificia  auctoritas.  Nam 
admittenda  non  est  Episcopi  obligatio,  qu®  nec  ex  lege  eccle- 
siastica, nec  ex  lege  naturali  probari  potest  : atqui  talis  est 

obligatio  de  qua  agitur.  Et  1”  quidem  non  probatur  positivi 
juris  textibus ; quod  patebit  eos  qui  afferri  solent  singillatim 
expendendo.  Adducitur  caput  Volumus  distinctionis  89  : sed 
ibi  sanctus  Gregorius  Magnus  jubet  tantum  ut  Paschasius  Epi- 
scopus Vicedomimm  sibi  ordinet  et  Majorem  domus;  quatenus  pos- 
sit vel  hospitibus  supervenientibus,  vel  causis  qum  eveniunt,  ido- 
neus et  paratus  existere.  Probari  certe  nequit  ibi  agi  de  Vicario 
generali  proprie  dicto ; multoque  minus  inde  concludere 
licet  obligationem  omnibus  Episcopis  factam  Vicario  gene- 
rales habendi.  Item  adducitur  caput  Quia  in  quibusdam,  ex 
concilio  Chalcedonensi  depromptum  (4,  distinet.  89),  quo 
jubentur  Episcopi  habere  oeconomum,  qui  gubernet  ecclesice 
res  cum  arbitrio  sui  Episcopi;  vt  non  sine  testimonio  sit  gu- 
bernatio ipsarum  rerum  ecclesiasticarum,  et  ex  hoc  eveniat  res 
ejusdem  ecclesice  dispergi.  Sed  ipsamet  haec  verba  palam 
faciunt,  ibi  agi  de  administratore  bonorum  Ecclesiae,  non 
autem  de  Vicario  generali  proprie  dicto.  Magis  ad  rem  vi- 
detur caput  in  Nona  (22,  causae  16,  q.  7);  quo  decernit  con- 
cilium Hispalense  II,  ne  laici  assumantur  in  oeconomos,  quia 
indecorum  est  laieum  Vicarium  esse  Episcopi,  et  sceculares  in  Ec- 
clesia judicare  ; quae  verba  aliquatenus  innuunt  per  ejusmodi 
ceconomos  intelligendos  esse  Vicarios  generales.  Si  tamen  to- 
tum caput  attente  legatur,  videbitur  eas  locutiones  Vicarium 
Episcopi;  e\  judicare  in  Ecclesia,  restringendas  esse  ad  vicaria- 
tum  et  judicaturam  quoad  bona  temporalia  Ecclesiae  tantum, 
id  est,  ad  oeconomatum.  Id  aperte  constat  ex  ultimis  hujus  de- 
creti verbis.  Si  quis  autem  Episcopus  posthac  ecclesiasticam  rem, 
aut  per  laicalem  procurationem  administrandam  elegerit,  aut  sine 
testimonio  oeconomi  gubernandam  crediderit,  vere  ut  fraudator  ec- 
clesiasticarum rerum,  non  solum  de  rebus  pauperum  judicabitur 
reus,  sed  etiam  concilio  manebit  obnoxius.  Constat  insuper  ex  eo 
quod  nullo  tempore  potuerint  aut  consueverint  Episcopi  juris- 
dictionem spiritualem,  qualem  Vicarii  generales  obtinent,  per 
laicos  exercere.  Dum  e contra  bonorum  Ecclesiasticorum  ad- 
ministratio seu  OBConomatus  absolute  potest  laicis  committi,  li- 

cet  id  dedeceat,  ut  in  hoc  capite  dicitur.  Tandem  adducuntur 
capita  1 4 et  15  tituli  3 1 , libri  1 decretalium ; sed  perperam : 
in  priori  enim  decernitur  ut,  si  Episcopus  in  sua  dioecesi  di- 
versae linguae  diversique  ritus  populos  habeat,  ibi  alium  Episco- 
pum in  sui  Vicarium  constituat.  Quod  autem  extra  hunc  casum 
debeat  generalem  Vicarium  habere,  ne  verbo  quidem  innuitur. 
In  posteriori  autem  capite  disponitur,  ut  Episcopus  per  sei- 
psum  non  valens  sufficienter  praedicare  et  Sacramenta  admi- 
nistrare, per  alios  id  faciat : Cum  scepe  contingat  quod  Episcopi, 
propter  suas  occupationes  multiplices,  vel  invaletudines  corporales..., 
per  seipsos  rum  sufjiciunt  ministrare  Verbum  Dei  Pop/ulo...,  gene- 
rali constitutione  sancimus,  ut  viros  idoneos  ad  sanctee  prcedicatio- 
nis  officium  assumant.  Quae  certe  verba  de  Vicariis  generalibus 
minime  inteUigenda  sunt.  Ergo  1"  textus  juris  positivi  qui  af- 
ferri solent,  nullatenus  probant  dictam  Episcoporum  obliga- 
tionem Vicarios  generales  sibi  constituendi.  2"  Neque  probatur 
illa  obligatio  ex  jure  naturaU  : nam  jus  naturale  postulat  qui- 
dem ut  Episcopus,  qui  per  scipsum  par  non  est  toti  admini- 
strandae dioecesi,  adiorum  opera  utatur  : atvero  nullatenus 
praecipit  ut  hi  Episcoporum  auxiliatores  Vicarii  generales  esse 
debeant,  potius  quam  meri  delegati.  Haud  dubium  quin  Epi- 
scopus legi  naturali  satisfaciat,  si  virorum  idoneorum  suffi- 
cienti numero  jurisdictionem  suam  deleget,  abquas  dumtaxat 
singulis  negotiorum  species  expediendas  committens.  Quo  ta- 
men casu,  nullus  extabit  in  dioecesi  Vicarius  generalis.  Haud 
tamen  inficias  imus  quin  generatim  utilius  sit  constitui  Vica- 
rium generalem ; unde  et  smpe  contigit  a sacris  Romanis 
Congregationibus  id  in  casibus  particularibus  praecipi  ; sed 
aliud  est  magis  expedire  aliquam  administrandi  formam , aliud 
eam  aliqua  ex  lege  obligatoriam  evasisse.  Vera  ergo  est  doctrina 
Rotae,  non  teneri  de  jure  communi  Episcopum  ad  habendum 
Vicarium  generalem. 

Objicies  contrarias  Sacrae  Congregationis  Episcoporum  et  re- 
gularium, vel  etiam  Concilii,  declarationes.  Respondeo  : 1°  Plu- 
ries quidem  declaratum  fuisse  talem  Episcopum,  positis  par- 

ticularis  casus  circumstantiis,  debere  Yicarium  generalem  sibi 
assumere ; quod  autem  declaratum  sit  teneri  Episcopos  de  ju- 
re communi,  sive  absolute,  sive  etiam  quoties  ampla  est  dioe- 
cesis, ad  habendos  Yicarios  generales,  mihi  exploratum  non 
est.  Respondeo  2”  cum  Ferrario  : « Quod  Episcopus  non  possit 
« coarctari  ad  retinendum  Vicarium,  expresse  declaravit  Sa- 
« cra  Congregatio  Concilii  11  februarii  1695,  approbando 
« votum  Rotae,  editum  18  Junii  1664  et  1 1 martii  1695  coram 
« Emerix,  in  Valvensipraeeminentiarum.  >>  (Ad  vocem  Ficams 
generalis,  art.  1,  n.  5.) 

Verba  Rotae,  in  causa  modo  indicata,  sunt  hujusmodi : « Imo, 
« quod  plus  est,  potest  etiam  nullum  habere  Vicarium,  et  ne- 
«gotia  explere  per  semetipsum;  ut  ia  decisione  418,  n.  10, 
« coram  Cavalerio.  » (In  collectione  decisionum  Rotae,  quas 
Monacellus  posuit  ad  calcem  partis  2 sui  operis,  decisione  3, 
n.  2.) 

Diximus  autem  in  thesi,  non  existere  obUgationem  Vicarium 
generalem  constituendi,  quoad  Episcopum  in  dicecesi  sua  resi- 
dentem. Nam  si  forte  non  resideat,  tunc  ex  jure  naturali  fluit 
dicta  obligatio.  Unitas  enim  regiminis  ad  rectam  dioeceseos 
curam  neces.saria  est  : cui  unitati  sufiicienter  non  consuleret 
Episcopus  relinquendo  divisam  inter  plures  delegatos  jurisdi- 
ctionem. Nec  pariter  sufiiceret  relinquere  delegatum  ad  uni- 
versitatem causarum  : quia  ab  isto  daretur  appellatio  ad  dele- 
gantem, quiutpote  absens,  nequiret  eas  appellationes  expedire. 
Unde  recta  ratio  dictat  debere  semper  remanere  in  dioecesi 
superiorem,  qui  jurisdictionem  ordinariam  habeat  : proinde  si 
Episcopus  non  resideat,  non  merum  delegatum,  sed  Vicarium 
generalem,  ob  bonum  dioecesis,  relinquere  tenetur.  Atque  in 
hoc  casu  teneri  Episcopum  ad  constituendum  Vicarium  gene- 
ralem, cum  Pignatcllo  et  multis  aliis,  satis  supponit  Rota, 
dum  dicit  : « Sicut  ubi'  residet,  non  arctatur  ullum  retinere 
R Vicarium  generalem,  sed  potest  per  se  solum  causas  cogno- 
R scere,  ita  etiam  absens  unum  dumtaxat  Vicarium  generalem 


Digitized  by  Googie 


410 


TRACTATUS  DE  JUDICIIS. 


« relinquere  valet,  qui  vices  suppleat  sui  ipsius.  » (Apud  Mo- 
nacelli,  loco  citato,  decisione  4,  n.  2.) 

§ IV. 

Quotuplex  constitui  possit  aut  debeat  Vicarius  generalis. 


Praenotandum.  — Quod  in  una  dioecesi,  quantumvis  ampla, 
possit  Episcopus  unicum  dumtaxat  Vicarium  generalem  con- 
stituere, extra  controversiam  est,  et  sequitur,  a fortiori,  ex 
eo  quod  posset,  ut  probavimus,  nullum  assumere.  Excipitur 
tantum  rarissimus  casus,  quo  extarent  in  dioecesi  diversae 
linguae  diversique  ritus  populi;  quia  tunc,  ob  expressam  juris 
dispositionem  supra  memoratam , tenetur  Episcopus  pro  istis 
populis  constituere  Vicarium  generalem,  et  quidem  Episco- 
pum. Hinc  duae  solummodo  remanent  hic  solvendae  quaestio- 
nes : 1 ® an  possit  Episcopus  plures  Vicarios  generales  consti- 
tuere ; 2"  an  in  casu  duarum  dioeceseon  principaliter  unitarum, 
unum  Vicarium  in  unaquaque  constituere  teneatur. 

QDj«stio  1*.  — An  possit  Episcopus  plures  Vicarios  generales 
in  una  dioecesi  constituere?  — 1°  Certum  est  concordes  in  ea 
re  doctores  non  fuisse,  prout  testatur  Monacellus  his  verbis  : 
« An  plures  Vicarii  generales  iii  eadem  dioecesi  ab  Episcopo 
«constitui  possint?  AfiBrmant  Zecchius,  Riccius,  Barbo.sa, 
« Pax-Jordanus,  Pirrhing.  Negant  alii,  quos  sequitur  NicoUus. . .; 
« nisi  adesset  in  loco  consuetudo,  vel  agatur  de  Episcopo  qui 
« habeat  unitas  duas  dioeceses.  At  omnes  in  hoc  conveniunt, 
« quod  Episcopus  non  possit  habere  plures  Vicarios  vel  tribu- 
R nalia  juxta  numerum  dominiorum  temporalium,  ad  qurn  dioe- 
« cesis  se  extendit.  » (Parte  1,  tit.  1,  formula  1,  n.  34.) 

2“  Abstrahendo  a Sacrarum  Congregationum  romanarum 

« 

stylo  et  declarationibus,  mihi  videtur  sustinendum,  posse  ab 
Episcopo  plures  constitui  Vicarios  generales,  etiam  citra  titu- 
lum consuetudinis.  Nam  certum  est  (per  titulum  de  Officio 

Vicarii  ia  sexto)  posse  ab  Episcopis  constitui  Vicarios  gene- 
rales. Porro  talis  potestas  non  est  arbitrarie  restringenda  ad 
unicum  pro  unaquaque  dioecesi  Vicarium  generalem,  nisi  ex 
aliqua  Ecclesiae  lege,  vel  ex  jure  naturali,  vel  ex  abqua  sufiQ- 
cienti  auctoritate  restrictio  concludi  valeat.  Porro  primo,  nul- 
lus extat  juris  textas  qui  unicum  constitui  Vicarium  generalem 
decernat.  Secundo,  nec  idem  jure  naturali  praecipitur,  ut  satis 
patet.  Tertio,  nec  habetur  in  hac  re  communis  doctorum  sen- 
tentia. Quarto,  nec  valet  argumentatio  a pari  ex  eo  quod 
unicus  constitui  valeat  Sede  vacante  Vicarius  capitularis  : 
nam  praeterquam  quod  thesis  de  unico  Vicario  capitulari  habet 
sibi  faventem  Tridentinae  synodi  textum,  et  plures  Sacrae 
Congregationis  Concilii  declarationes  quae  rem  certam  fece- 
runt, ratio  quoad  utrumque  omnino  diversa  militat.  Si  plures 
nempe  statuantur  capitulares  Vicarii,  pericbtatur  regiminis 
unitas.  Secus  autem  Sede  plena ; quia  etsi  tunc  plnres  sint  Vi- 
carii generales,  unicus  est  Episcopus.  IVon  ergo  mihi  probari 
posse  videtur  obligatio  Episcopi  unicum  dumtaxat  constituendi 
Vicariam  generalem,  nisi  forte  exhibeantur  in  hunc  sensum 
clarae  Congregationum  romanarum  declarationes. 

3°  Ego  vero  ejusmodi  declarationes  nullas  novi  quae  rem 
sufScienter  dirimant  I). 

QUiESTio  2“.  — An  duabus  dioecesibus  principaliter  unitis,  te- 
neatur Episcopus  duos  Vicarios  generales  constituere?  — Rota 
pluries  negative  respondit,  argumentans  a fortiori,  ex  eo  quod 
ne  unum  quidem  teneatur  constituere  (quod  vide  in  prioribus 
decisionibus  a Monaccllo  collectis  ad  calcem  partis  2 sui  legalis 
formularii).  « Tamen  (ait  Monacelli  ibidem  post  citatam  deci- 
« sionem  Rotae  4),  si  una  dioecesis  ab  altera  notabiliter  distat, 
« Vicarium  generalem  in  dioecesi  in  qua  non  residet  deputare 
« debet;  ut  respondit  Sacra  Congregatio  Concilii  in  Gerundi- 

(1)  lis  in  locis,  in  quibus  invaluit  consuetudo  plures  constituendi  Vicarios  gene- 
rales, prout  in  Gallia,  nulla  videtur  moveri  posse  difficultas  : nam  ipsi  etiam  au- 
ctores, qui  sustinent  unicam  dumtaxat  constitui  posse,  casum  prseservant,  quo  ades- 
set contraria  consuetudo. 

« nensi  et  Cariatensi  2 octobris  1706,  ad  5.  » Non  est  autem 
inter  utrumque  tribunal  nisi  apparens  oppositio.  Nam  quoad 
dioecesim  notabiliter  distantem,  et  in  qua  Episcopus  non  resi- 
det, idem  dicendum  venit  ac  de  casu  Episcopi  in  sua  unica 
dioecesi  non  residente  : porro  in  hoc  ultimo  casu  teneri  Epi- 
scopum ad  deputandum  Vicarium  generalem,  admisit  ipsa  Bota, 
ut  supra  vidimus. 

§ V. 

Qua  Torma  constituendus  sit  Vicarius  generalis. 


Quaeritur  nempe  utrum  adhiberi  necessario  debeat  scriptu- 
ra , an  vero  possit  Episcopus  voce  dumtaxat  generalem  Vica- 
rium constituere.  Quam  qumstionem  sufiBcienter  resolvit  Mo- 
uacellus  hoc  modo : « Quamvis  Vicarius  Episcopi  dicatur  judex 
« ordinarius,  et  habere  mandatum  a lege  (...doctores  commu- 
«niter);  nihilominus  debet  in  scriptis  constitui  et  deputari  : 
« non  quia  sit  necessaria  scriptura,  sed  ad  probationem  in  casu 
« quo  a partibus  ejus  auctoritas  super  aliquo,  speciali  de  jure 
« Episcopo  reservato , negaretur,  vel  alias  in  dubium  revoca- 
« retur.  Periculosa  est  enim  doctrina  Ventriglis  (in  praxi, 
« parte  2,  annot.  14,  n.  52),  ubi  conatur  probare,  quod  si  au- 
« ctoritas  Vicarii  negetur,  aut  de  ea  opponatur,  postquam 
« Vicarius  ea  usus  est,  debeat  praesumi  illam  habuisse  ad  su- 
« stinendum  actum,  maxime  si  praesente  Episcopo  explevisset 
a ea  quae  requirunt  specialem  facultatem.  Quia  cum  specialia 
«Episcopo  a jure  reservata,  non  censeantur  neque  praesu- 
« mantur  concessa,  nisi  in  mandato  et  constitutione  Vicarii 
« exprimantur,  praesumptio  stat  pro  nullitate  actus,  nisi  pro- 
« betur  commissio ; quam  probare  tenetur  ipse  Vicarius,  vel 
« alius  qui  eam  supponit...  Tutior  ergo  via  est,  quod  Vicarias 
« in  principio  sui  officii  coram  Capitulo  cathedralis  per  cancel- 
« larium  litteras  suae  deputationis  publicare  faciat,  et  deinde 
« penes  acta  Cancellariae  per  extensum  registrari  curet. » 
(Part.  1 , tit.  1 , formula  1 , n.  30.) 

CAPUT  IV. 

DE  VICARII  GEINKRALIS  POTESTATE. 


Ad  determinandum  quousque  se  extendat  Vicarii  generalis 
jurisdictio  seu  potestas,  hoc  modo  procedemus  : I"  Stabilie- 
mus regulam  generalem  ex  qua  dicta  determinatio  deduci 
possit  et  debeat  ; probabimus  nempe,  id  posse  generalem  Vica- 
rium qvee  potest  Episcopus,  exceptis  iisqucejus  excepta  voluit,  vel 
quce  Episcopus  sibi  expresse  reservavit;  2"  iu  particulari  expone- 
mus quxnam  sit  pars  jurisdictionis  episcopalis,  quam  noluit 
jus  commune  a Vicario  generali  posse  exerceri,  absque  speciali 
mandato  Episcopi;  3"  item  ea  indicabimus  quae  lex  ecclesia- 
stica noluit  a Vicario  generali  expediri  posse,  etiamsi  Episco- 
pus in  id  specialiter  consentiret ; 4“  praecipuarum  materiarum 
quae  \ i mandati  generalis  Vicario  generali  subsunt,  nisi  quam 
sibi  expresse  Episcopus  reservaverit,  catalogum  subjunge- 
mus. 

I. 

Tanqiiam  regula  generalis  adniiUeifdum  est,  posse  Vicarium  generalem  quidquid 
potest  Episcopus,  exceptis  qute  jus  excepta  voluit,  vel  qute  Episcopus  sibi  expresse 
reservavit. 


Sequitur  conclusio  haec  ex  supra  stabilita  vicariatus  genera- 
lis natura  seu  essentia.  Probavimus  nempe  Vicarii  generalis 
jurisdictionem  non  esse  divisam  a jurisdictione  episcopali,  sed 
eamdem  cum  ipsa ; et  jurisdictionem  hanc  ipsi  tribui  seu  com- 
petere generaliter,  idest,  universaliter,  saltem  in  morali  sensu  ; 
et  eum  nullatenus  fore  Vicarium  generalem,  sed  merum  dum- 
taxat delegatum,  qui  non  haberet  jurisdictionem  Episcopi  uni- 
versalem, saltem  moraliter  loquendo ; vel  qui  eam,  quamvis 
universalem,  haberet  divisam  a jurisdictione  Episcopi,  ita  ut 

ab  ejus  sententiis  daretur  ad  Episcopum  appellatio.  Porro  haec 
vera  esse  nequeunt,  quin  simul  verum  sit,  posse  Vicarium  ge- 
neralem omnia  generaliter  quae  potest  Episcopus.  Ergo  .si  ne- 
queat Vicarius  gencrabs  aliqua  jurisdictioni  episcopali  compe- 
tentia exercere,  id  contingere  nequit  nisi  per  viam  exceptionis; 
ex  eo  scilicet  quod  vel  lex  ecclesiastica,  vel  ipse  Episcopus  ex 
generalitate  jurisdictionis  episcopalis,  per  ejusmodi  Vicarium 
exercendm,  aliquid  exceperit.  Alioquin,  abstrahendo  ab  hisce 
limitationibus,  per  se  et  vi  ipsiusmet  deputationis  suae  in  Vica- 
rium generalem,  poterit  eamdem  omnino,  et  totam  quantam 
Episcopus  jurisdictionem  exercere.  Ergo  revera  tanquam  re- 
gula generalis  admittendum  est,  pos.se  eum  quidquid  potest 
jurisdictionaliter  Episcopus,  exceptis  quae  jus  excepta  voluit, 
vel  quae  Episcopus  sibi  reservavit. 

Est  autem  hocce  principium  valde  attendendum  quando  agi- 
tur de  dimetienda  et  determinanda  Vicariorum  generalium 
potestate.  Indicat  enim  ad  ejusmodi  determinationem  recte 
procedi,  non  dicendo  quid  possit  Vicarius  generalis,  sed  dicendo 
quid  non  possit;  idest  exceptiones,  quae  in  ipso  episcopalem  ju- 
risdictionem limitant,  exponendo. 

Quod  vero  dictum  generale  principium  communiter  a do- 
ctoribus  tanquam  certum  tradatur,  satis  patebit  ex  sequentibus 
Leurenii  verbis  : • Vicarius  generalis  Episcopi  quid  possit  eo 
« ipso  quod  constituatur,  sive  ex  vi  vicariatus  generalis  per 
« commissionem  generaliter  factam  ei  collati?  Respondeo  ; 
« Potest  omnes  causas  ad  episcopalem  jurisdictionem  perti- 
■<  nentes  expedire,  prmter  illas  quae  speciale  mandatum  requi- 
« runt  (Garcias...  Pirrhiug...).  Et  sic  Vicarius  generaliter 
'<  constitutus  praesumptionem  pro  se  habet,  quod  omnes  cau- 
« sas  jurisdictionis  episcopalis  expedire  possit,  nisi  constet  vel 
« ostendatur  jure  scripto,  aut  recepta  curiarum  consuetudine, 
« inter  speciales  numerari (Lajmau...Rebuffus...  Pirrhing. . .); 
X vel  nisi  constet  aliquid  ab  Episcopo  esse  suae  potestati  spe- 
« cialiter  reservatum.  Quare  si  iu  aliquo  canone  dicatur,  quid- 
X piam  ad  Episcopi  potestatem  spectare,  nisi  inter  casus 

« exceptos  sit,  censeri  debet  etiam  Vicario  generali  competere; 
« cum  eamdem  ipse  jurisdictionem  habeat. » [DeYicarih  Episc., 
cap.  3,  q.  97.) 


,S  II. 


Enumeratio  eorum  que  jus  noluit  a Vicario  generali  exerceri  posse,  absque  speciali 
mandalo  Episcopi. 


Dupliciter  jus  sive  lex  ecclesiastica  jurisdictionem  episco- 
palem in  generali  Vicario  limitavit  : primo  nempe,  prohi- 
bendo ne  posset  aliqua  valide  exercere  absque  speciali 
mandato  Episcopi;  secundo,  prohibendo  ne  aliqua  alia  pos- 
set, etiam  accedente  speciali  Episcopi  mandato,  valide  ex- 
plere. Priorum  limitationum  speciem  iii  hoc  paragrapho  ex- 
ponimus. Alteram  sub  ,§  5 describemus.  Quoad  modum  autem 
dictas  limitationes  tradendi  hxsimus  dubii,  num  deberemus 
unamquamque  suis  probationibus  et  idoneis  documentis  ve- 
stire. At  cum  sint  numero  plurimae,  timuimus  ne  minutis  ejus- 
modi nimium  immorando  fastidium  lectoribus  ingereremus, 
atque  ultramodum  excresceret  tractatus  moles  : praesertim 
cum  ii  pauci  quorum  interest  omnino  exploratas  habere,  et 
suis  probationibus  firmatas.  Vicarii  generalis  potestatis  deter- 
minationes, obvios  habeant  libros,  qui  ejusmodi  auctoritates  et 
argumenta  satis  indicant.  Dictarum  ergo  limitationum  enume- 
rationem dumtaxat  seu  catalogum  hic  describemus.  Ut  autem 
lector  videat  quomodo  unaquieque  sit  in  jure  fundata,  et  com- 
muniter a doctoribus  recepta,  eum  remittimus  ad  Ferrarium, 
ad  Leurenium,  ad  Pellegrinum  , aliosque  canonistas,  qui  ma- 
teriam ex  professo  tractarunt. 

I . Absque  speciali  mandato  nequit  de  causis  criminalibus 
cognoscere,  nec  consequenter  aliquem  ab  ordine,  officio,  aut 
beneficio  deponere.  Ita  limitata  fuit  generalis  ejus  potestas 
per  decretalem  Licet  {de  Officio  Vicarii  in  sexto),  quae  rem  om- 
nino expressis  verbis  decrevit  hoc  modo  : Potestatem  tamen 

inquirendi,  corrigendi,  aut  puniendi  aliquorum  excessus,  seu  ali- 
quos a suis  beneficiis,  officiis,  vel  administrationibus  amovendi, 
transferri  nolumus  in  eumdem,  nisi  sibi  specialiter  hac  committan- 
tur. Hinc  ut  dictam  potestatem  habeat  Vicarius  generalis,  re- 
quiritur eam  ipsi  specialiter  ab  Episcopo  in  mandato  concedi. 

2.  Neque  potest  absque  speciali  mandato,  etiamsi  ipse  sit 
Episcopus,  exercere  ea  quae  sunt  ordinis  episcopalis,  ut  conse- 
crare ecclesias  et  altaria.  Chrisma  et  oleum  sanctum  confice- 
re, sacramentum  confirmationis  et  ordinis  conferre,  calices 
consecrare,  et  alia  hujusmodi. 

3.  Neque  synodum  congregare. 

4.  Neque  constitutiones  synodalcs  mutare. 

Ti.  Neque  visitationem  dioecesis  facere. 

6.  Neque  exigere  cathedralicum,  aut  charitativum  subsi- 
dium. 

7.  Neque  conferre  beneficia.  Constat  ex  capite  Cum  «n  9«- 
nerali  (3,  tituli  13,  libri  1,  iu  C),  ubi  sic  decernit  Bonifa- 
cius  VIII  : Officialis  aut  Vicarius  generalis  Episcopi  beneficia 
conferre  non  possunt,  nisi  beneficiorum  collatio  ipsis  specialiter  sit 
commissa. 

8.  Neque  beneficia  unire,  neque  uniones  revocare,  neque 
Ecclesias  dividere. 

9.  Neque  beneficia  erigere , neque  jurispatronatus  funda- 
tioni consensum  praestare. 

10.  Neque  praesentare  ad  beneficium  jurispatronatus,  ad 
Episcopi  praesentationem  pertinens. 

1 1 . Neque  parochias  erigere. 

12.  Neque  iu  creatione  novae  dignitatis  auctoritatem  prae- 
stare. 

13.  Neque  imponere  pensionem  super  beneficiis,  incasibns 
in  quibus  id  posset  Episcopus. 

14.  Neque  dare  alicui  parocho  imperito  Vicarium  coadjn- 
torem,  ad  formam  concilii  Tridentini  (sess.  21  de  Ref.,  c.  6). 
Ita  cum  multis  Ferrarius  (adv.  Vicarius  gen.,  art.  2,  n.  36); 
sed  hoc  infra  impugnamus. 


Digitized  by  Google 


PARS  SECUNDA. 


417 


1 5.  Neque  deputare  aliquem  in  oeconomum  alicujus  Eccle- 
siae. (Ferraris,  ibid.,  n.  37.)  Sed  illud  etiam  assertum  infra  re- 
jicimus. 

16.  Neque  Ecclesias  dirutas  et  vetustate  collapsas,  quae  ob 
illarum  et  parochianorum  inopiam  nequeunt  restaurari,  in 
matrices  erigere,  vel  in  abas  viciniores  Ecclesias  transferre. 

1 7 . Neque  mutare  statum  abcujus  Ecclesiae  in  casibus  in 
quibus  id  potest  Episcopus. 

18.  Neque  alienare  res  Ecclesiae,  aut  in  alienationibus  seu 
transactionibus  earumdem  decretum  interponere. 

19.  Neque  concedere  licentiam  aedificandi  nova  monasteria 
et  conventus  in  dioecesi. 

20.  Neque  concedere  licentiam  alteri  Episcopo  exercendi 
Pontificalia. 

21 . Neque  indulgentias  concedere. 

22.  Neque  interdicta  relaxare,  sive  sint  ab  homine,  sive  a 
jure. 

23 . Neque  concedere  dimissorias  pro  recipiendis  ordinibus, 
nisi  Episcopus  in  remotis  agat,  et  nonnisi  post  longum  tempus 
rediturus  sit. 

24 . Neque  alium  Yicarium  sibi  substituere  : imo  etiam  cum 
speciali  facultate  Episcopi  Vicarium  sibi  substituendi,  non  po- 
test id  facere  nisi  ex  legitima  causa  et  ad  modicum  tempus. 

25.  Neque  absolvere  a casibus  Episcopo  reservatis. 

26.  Neque  dispensare  in  irregularitatibus,  et  absolvere  a 
suspensionibus  ex  delicto  occulto  provenientibus,  ac  ab  aliis 
casibus  occultis  Sedi  Apostolicae  reservatis,  quamvis  id  possit 
Episcopus  in  vim  concilii  Tridentini  (sess.  24  de  Ref.,  cap.  6); 
quia  nempe  voluit  concilium  haec  fieri  per  Episcopum  ipsum, 
aut  per  Vicarium  ad  id  specialiter  deputandum. 

27.  Neque  absolvere  ab  excommunicatione  canonis  Si  quis 
suadente  diabolo,  in  casibus  in  quibus  id  potest  Episcopus. 

28.  Neque  cognoscere  de  crimine  haeresis. 

29.  Neque  explorare  voluntatem  puellae  habitum  regula- 
rem suscipientis,  vel  professionem  emittere  volentis,  ad  for- 

1.  27 

mam  concilii  Tridcntini  (sess.  24,  cap.  6);  nisi  Episcopus  sit 
absens  aut  legitime  impeditus. 

30.  Neque,  prout  tenent  aliqui,  causas  restitutionis  in  in- 
tregrum  cognoscere ; sed  ea  quaestio  infra  expenditur,  ubi  de 
tn  integrum  restitutione. 

3 1 . Neque  deferre  juramentum  purgationis  canonicae. 

32.  Neque  auctorare  exemplum  ex  originali  sumptum,  ut 
eamdem  \im  et  auctoritatem  cum  originali  habeat. 

33.  Neque  bona  clericorum  confiscare. 

34.  Neque  poenas  corporales  in  pecuniarias  commutare. 

35.  Neque  condemnatum  reum  absolvere,  sive,  ut  dicitur, 
gratiam  ei  concedere. 

36.  Neque  exercere  potestatem  doctorandi,  quam  Episco- 
pus ex  privilegio  haberet. 

37.  Neque  exequi  pias  defunctorum  voluntates. 

38.  Neque  geueratim  ea  explere  quae  Episcopo  competunt, 
non  de  jure  communi,  sed  dumtaxat  de  jure  speciali  ultra  jus 
commune.  Ista  enim  non  censentur  comprehensa  in  generali 
commissione  vicariatus  : imo  nec,  sede  vacante,  transeunt  in 
Capitulum,  aut  Vicarium  capitularem. 

Nota.  Catalogum  eorum  quae  nequit  Vicarius  generalis  abs- 
que speciali  mandato  explere,  exaratum  etiam  reperies  a Bene- 
nicto  XrV  {deSijn.  dicec.,  lib.  2,  c.  8,  n.  2). 

S III. 

Qusenam  concessionis  formula  suSiciens  sit  ut  Vicario  generali  revera  competant  ea, 
quffi  speciali  mandato  Episcopi  indigent 

t 

1 “ Ut  Vicarius  generalis  habeat  jurisdictionem  in  specialia, 
id  est,  in  ea  quae  de  jure  requirunt  mandatum  speciale  Epi- 
scopi, non  sufficit  formula  in  qua  Episcopus  ejusmodi  specialia 
nec  expresse,  nec  aequivalenter  declaret  a se  concedi.  De  quo 
nulla  est  difficultas.  Patet  enim  tunc  non  dari  ab  Episcopo  man- 
datum speciale,  cum  dari  nequeat,  nisi  vel  expresse,  vel  saltem 
implicite,  per  formulam  quae  ejusmodi  mandato  aequivaleat. 

2®  Nec  snfficit  formula  qua  Episcopus  Vicario  suo  concede- 
ret plenam  et  liberam  facultatem  agendi  omnia  quw  ipse  Episcopus 
agere  potest,  nisi  simul  aliqua  specialia  exprimantur.  Batio  est 
quia  jus  requirit  mandatum  speciale : porro  mandatum  non  est 
speciale;  nisi  in  specie  exprimat  causas  ad  quas  expediendas  fo- 
cultas  conceditur  : praemissa  autem  formula  nullam  speciem 
causarum  exprimit ; ergo  non  est  mandatam  speciale;  ergo  in- 
sufficiens est  dicta  formula  ad  conferendam  Vicario  generali 
jurisdictionem  in  specialia.  Et  in  hoc  unanimiter  concordare 
auctores,  vide  apud  Leurenium  [de  Vicariis  Episc.,  cap.  3, 
q.99),  et  apud  Ferraris  (ad  vocem  Vicarius  gen.,  art.  2,  n.  84). 

3®  Nec  sufficit  formula,  qua  Episcopus  testaretur,  se  Vica- 
rio suo  facultatem  concedere,  etiam  ad  ea  omnia  quae  speciale 
mandatum  requirunt,  nisi  simul  aliqua  ex  istis  specialibus  expri- 
mat. Nam  neque  talis  formula  aliquid  in  specie  exprimit ; ergo 
Bou  est  mandatum  speciale ; ergo  insufficiens  est  ad  conferen- 
dam Vicario  generali  in  specialia  jurisdictionem.  In  quo  pari- 
ter concordare  canonistas  vide  apud  modo  citatos  auctores. 

4®  Si  Episcopus  utatur  praedictis  formubs,  et  simul  insuper 
exprimat  aliqua  mandatum  speciale  requirentia.  Vicarius  gene- 
ralis jurisdictionem  habebit  in  omnia  alia  specialia,  quae  non 
sunt  majora  seu  graviora  expressis.  Quod  sic  exponit  Ferra- 
rius (ad  vocem  Vicarius  generalis,  art.  2,  n.  84)  : t Ad  digno- 
« scendnm  autem  pro  quibnsnam  casibus  habeat  vel  non  spe- 
« ciale  mandatum,  debet  diligenter  inspici  et  attendi  forma 
« vicariatus  seu  instrumentum  commissionis,  quo  quis  institutus 
•<  fuit  Vicarius  generalis  : ubi,  si  habetur  sobta  apponi  formula, 
X et  omnia  et  singula  faciendi  et  committendi,  etiamsi  mandatum 
n exigant  speciale...,  tunc,  si  Episcopus  antea  concessit  vel  cx- 
« pressit  aliquos  casus  speciale  mandatum  requirentes,  adjecta 
« postmodum  dicta  clausula,  poterit  Vicarius  etiam  alia  fa- 
« cere,  quae  requirunt  speciale  mandatum ; dummodo  non  sint 
« graviora  vel  majora  expressis  : prout  in  simili  habetur  deci- 
« sum  quoad  procuratores  in  capite  (>m*  ad  agendum  (4,  dePro- 
« curatoribus,  in  6),  et  Clementina  2,  de  Procuratoribus;  ac  no- 

« tat  glossa  in  caput  Licet  [de  Officio  Vicarii,  in  6,  verbo 
« committantur)-,  et  tenent  Hostiensis,  Covarruvias,  Sbrozius, 
« Garcias,  Tanchez,  Moneta,  Engel,  ReiffenstueI,  Barbosa,  Pel- 
X legrinus,  et  alii : notantes  non  esse  necesse,  quod  omnes  su- 
X pradicti  casus  exprimantur  in  forma  vicaiiatus  seu  instru- 
X mento  commissionis;  sed  sufficere  quod  aliqui  tantum 
X exprimantur  cum  praedicta  clausula  (seu  cum  alia  simili),  et 
« omnia  alia,  licet  mandatum  exigant  speciale  : dummodo  tamen, 
X ut  supra  dictum  est,  ipsa  alia  non  sint  graviora  vel  majora 
X expressis.  » 

5°  Si  Episcopus,  postquam  posuit  hanc  vel  similem  formu- 
X lam,  et  alia  omnia  pro  quibus  necessarium  est  mandatum  spe- 
ciale, excipiat  expresse  aliquem  casum  mandatum  speciale  re- 
quirentem, an  Vicarius  generalis  in  caetera  specialia  jurisdictio" 
nem  habebit?  « Respondeo,  ait  Leurenius,  non  convenire  in 
X hoc  auctores.  » Rationes  pro  et  contra  vide  apud  citatum 
canouistam  (de  Ficariis  Episc.,  cap  3,  q.lOl). 

6“  Ex  dictis,  prudentis  Episcopi  erit,  in  conficiendo  vicaria- 
tus  generalis  instrumento,  primo  exprimere  aliqua  majoris 
momenti  specialia ; secundo  addere  clausulam  et  alia  omnia, 
etiam  speciale  mandatum  requirentia;  tertio  expresse  dein  exci- 
pere ea  specialia,  qu®  a jurisdictione  Vicarii  generalis  excepta 
voluerit.  Sic  nempe  omnis  praecavebitur  circa  Vicarii  generalis 
potestatem  difficultas  : certum  siquidem  erit  ipsi  competere 
jurisdictionem  quoad  omnia  specialia,  exceptis  qu®  in  ipso  in- 
strumento expresse  reperientur  excepta. 

IV. 

Quando  ex  mandato  speciali  Episcopi  Vicarius  generalis  habet  in  specialia  jurisdi- 
ctionem, an  in  eis  censendus  sit  delegatus,  ita  ut  detur  ab  eo  ad  Episcopum 
appeUatio  ? 


Respondeo,  posse  Episcopum  ejusmodi  specialia  Vicario  gene- 
rali committere,  vel  tanquam  Vicario,  vel  tanquam  mero  dele- 

gato.  Attendendus  ergo  modus  quo  Episcopos  mandatum  dedit. 
Nam  1”  si  dicta  specialia  commisit  in  ipso  instrumento  quo  Vica- 
rium generalem  constituit,  censetur  eam  facultatem  ipsi  fecisse 
tanquam  Vicario  generali ; unde  tunc  haec  facultas  ingreditur 
ordinariam  Vicarii  generalis  jurisdictionem ; ac  proinde  ab  ejus 
sententia  non  datur  appellatio  ad  Episcopum.  2®  Si  Episcopus 
ejusmodi  specialia  commiserit  extra  commissionem  vicariatus 
generalis,  et  expresse  dixerit  hanc  facultatem  Vicario  generali 
tribui  tanquam  Vicario,  iterum  in  hoc  ordinariam  jurisdictio- 
nem is  habere,  et  non  delegatam  censendus  erit.  3°  Si  Episco- 
pus extra  Ticariatus  generalis  commissionem  specialia  conce- 
dens, non  expresserit  an  tanquam  Vicario,  an  tanquam  dele- 
gato, ea  concesserit,  sed  de  hoc  siluerit.  Vicarius  generalis 
quoad  ea  delegatus  dumtaxat  censendus  est.  Nam  cum  certum 
sit  ipsi  non  competere  jurisdictionem  ordinariam  circa  spe- 
cialia, nisi  ipsi  tanquam  Vicario  commissa  sint,  donec  constet  de 
tali  commissione,  merus  delegatus  censendus  erit ; in  casu 
autem  proposito,  id  non  constat ; cum  Episcopus  non  expri- 
mat, se  ipsi  committere  specialia  tanquam  Vicario,  et  non  tan- 
quam mero  delegato.  Unde  tunc  a Vicario,  dicta  specialia 
cognoscente  et  judicante,  dabitur  ad  Episcopum  appellatio. 
Eamdem  autem  doctrinam  tenet  Leurenius  [de  Vicariis  Episc., 
cap.  3,  q.  104). 


§ V. 


Enumeratio  eorum  qus  nequit  Vicarius  generalis  explere,  etiamsi  accederet  commissio 
specialis  Episcopi. 


1 . Nequit  Episcopus  Vicario  suo  generali  facultatem  facere 
absolvendi  ab  occulta  (1)  Haeresi.  Nam, 

(1)  Quid  hic  per  occultam  hoeresim  intelligendum  sit,  diserte  explanarit  Bene- 
dictus XIV  (de  Synodo  dioBceeana,  I.  9,  c.  ♦).  Primo  scilicet  non  agitur  de 
heeresi  ad  tribunal  Episcopi  deducta,  ct  sic  juridice  nola  : ab  hac  potest  Episcopus 
resipicentem  haereticum  absolvere.  Secundo,  nec  de  haeresi  mere  interna : ab  hae 

Primo,  etiamsi  revocata  noo  fuisset  facultas  a praedicto  cri- 
mine occultae  haereseos  absolvendi,  quam  ipsismet  Episcopis 
concessit  Tridentiua  Synodus  (sess.  24,  cap.  6),  eam  tamen 
non  possent  Episcopi  Vicariis  suis  generalibus  committere  aut 
delegare;  id  scilicet  expresse  prohibente  dicta  synodo  his  ver- 
bis : Idem  et  in  hceresis  crimine  in  eodem  foro  conscientiae , eis  tan- 
tum, non  autem  eorum  Vicariis,  sit  permissum. 

Seeunch),  sed  revocatam  fuisse  dictam  facultatem.  Episcopis 
aTridentina  synodo  concessam,  videprobatum  a Benedicto XIV 
[de  Synodo  dicecesana,  libro  9,  cap.  4). 

Tertio,  sub  hujus  revocationis  dispositione  comprehensos 
etiam  fuisse  Galliae  Episcopos,  ita  ut  et  ipsi  (non  obstantibus  re- 
gionis suae  particularibus  juribus)  dicta  facultate  careant,  pro- 
bat idem  Benedictus  XIV  (citato  loco,  cap.  5). 

Quarto : argumentis  laudati  Pontificis  addi  jam  potest  no- 
vum, ex  Concordato  1801  depromptum.  Cum  nempe  Pius 
Papa  VII  omnes  Galliarum  Ecclesias  penitus  extiuxerit,  ut  no- 
vas crearet  et  prioribus  substitueret,  jus  particulare  priscis 
illis  Ecclesiis  proprium  (quodcumque  tandem  illud  olim  fuerit), 
pariter  sublatum  fuit  atque  extinctum.  Unde  nequeunt  ho- 
dierni Galbarum  Episcopi,  ex  illo  antiquato  jure  galbcanouUuin 
sibi  privilegium  vindicare.  (Vide  id  probatum  in  meo  tractata 
de  Principiis  juris  canonici.) 

2.  Non  potest  Episcopus  Vicario  suo  non  Episcopo  ea  com- 
mittere quae  sunt  ordinis  episcopalis.  Pro  cujus  declaratione 
adnotandum  est  aba  esse  ordinis  episcopalis  ex  jure  divino, 
et  aba  ex  jure  humano.  Ea  pro  quibas  ex  institutione  Christi 


quilibet  confessarius.  absolvere  potest.  Tertio,  nee  de  hseresi  externe  pronuntiata 
absque  assensu  interno  : quia  id  non  constituit  formalem  hseresim.  Quarto,  • dif- 

• ficultas  unice  circa  eum  versatur,  qui  interius  fidei  articula  dissentitur,  suumque 

• dissensum  aliquo  exteriori  signo  pandit,  quin  tamen  idcirco  fuerit  ad  forum  judi- 
< ciale  deductus,  a (Loco  citato,  n.  5.)  Generatim  autem  occultum  dicitur  quod 
neque  notorietate  juris,  neque  notorietaie  facti  innotescit.  Notorietas  juris  illa 
est,  qnte  oritur  ex  actis  judicialibus  : notorietas  facti,  quae  oritur  ex  puNiea 
fama. 


Digitized  by  Googie 


PARS  SECUNDA. 


-523 


requiritur  Ordo  episcopalis,  ita  ut  facta  a non  Episcopo  irrita 
sint  (prout  est,  verbi  gratia,  majorum  ordinum  collatio),  ne- 
queunt, etiam  cum  licentia  Papse,et  a fortiori  cum  licentia  Epi- 
scopi, a Vicario  generali  non  Episcopo  valide  expleri,  ut  patet. 
&d  nec  alia  quae  ordinis  episcopalis  sunt  ex  ordinatione  Eccle- 
siastica (prout,  verbi  gratia,  benedicere  Abbates,  consecrare 
moniales,  concedere  velum,  benedictiones  facere  in  quibus 
adhibetur  sacrum  oleum),  possunt  Vicario  generali  non  Epi- 
scopo committi  absque  facultate  Pontificia.  Quod  vide  discus- 
sum apud  Leurenium  {de  Vicariis  Episc.,  cap.  3,  q.  113). 

3.  Hinc  sustinet  Monacellus  (parte  1,  tit.  1,  form.  1,  n.  50 
et  seq.).  Vicarium  generalem,  cum  sola  facultate  Episcopi,  non 
posse  paramenta  sacra  benedicere ; sed  obtinendam  ei  esse  4 
Sacra  Congregatione  rituum  licentiam ; cujus  licentiae  solitam 
formulam  ibi  transcribit.  Sed  adnotat  idem  auctor  ejusmodi 
licentiae  necessitatem  a nonnullis  auctoribus  impugnari. 

4.  Nequit  absente  Episcopo  Vicarius  generalis  exercere  fun- 
ctiones episcopales,  etiamsi  specialem  ad  hoc  facultatem  de- 
disset Episcopus.  Quia  haec  de  jure  communi  (quod  non  potest 
Episcopus  immutare)  pertinent  ad  primam  capitub  dignitatem 
et  ad  alios  capitulares  successive.  Hinc  non  potest  Vicarius  ge- 
neralis missas  conventuales  aut  pontificales  celebrare;  aut 
sanctissimum  Sacramentum,  sacrasve  reliquias  paratus  in  pro- 
cessionibus deferre;  nec  aliis  olEciis  aut  functionibus  eccle- 
siasticis se  immiscere;  sed  tantum  providere  ut  omnia  suo 
ordine  fiant;  prout  testatur  Leurenius  declaratum  fuisse  a 
Sacra  Congregatione  Episcoporum  et  Regularium,  in  Bisigna- 
nensi,  16  martii  1600.  (Vide  Leurenium,  loco  citato,  q.  117.) 


VI. 


tndicaotur,  ex  materiis  ad  quas  sese  extendit  Vicarii  generalis  Ordinaria  jurisdictio, 
eee  qux  magis  scitu  utiles  suni,  vel  quK  difficultatem  facere  possent. 


Potuissemus  hunc  paragraphum  omittere,  cum  satis  deter- 

minata  remaneat  Vicarii  generalis  potestas  per  exclusionem 
eorum,  qu®  ipsi,  vi  commissionis  vicariatus,  non  subsunt.  In- 
dicatis enim  iis  qu®  jus  voluit,  vel  nullo  modo,  vel  nonnisi  cum 
speciali  Episcopi  mandato  posse  a Vicario  generali  expleri,  re- 
manet in  c® teris  applicandum  principium  generale,  posse  Vi- 
carium Episcopi  quod  potest  Episcopus.  Nihilominus  abs  re  non 
erit  dictum  generale  principium  in  specie  applicare  pr®cipuis 
saltem  quibusdam  materiis,  iis  prmsertim  de  quibus  dubium 
esse  potest,  num  ex  dispositione  juris  excipiantur  a Vicarii  ge- 
neralis potestate. 

QujESTIo  1*. — ISumVicarius generalis  Episcopi  eamdem  potesta- 
tem habeat  cum  capitulo  vel  capitulari  Vicario,  Sede  vacante?  — 
Respondendum  negative.  Nam  multa  ex  iis  qu®  nequit  Vica- 
rius Episcopi  explere  absque  speciali  Episcopi  mandato,  explere 
potest  capitulum  ante  deputationem  Vicarii  capitularis,  et  ipse 
Vicarius  capitularis  statim  ac  deputatus  fuit  a capitulo.  Vide 
in  meo  tractatu  de  Capitulis,  determinatam  Vicarii  capitularis 
potestatem.  Vide  etiam  Leurenium  [de  Vicariis  Episc.,  cap.  3, 
q.  97). 

QUiBSTio2‘.  — ^wT7cano  generali  competat  ut  sibi  credatur, 
dum  affirmat  se  fuisse  deputatum  in  Vicarium  generalem,  vel  se  ex 
hae  generati  deputatione  jurisdictionem  Imbere  in  talem  mate- 
riam, vel  se  habuisse  mandatum  speciale  ab  Episcopo : an  vero  id 
probare  teneatur?  — « Respondeo  1”,  vicariatum  ipsum,  seu 
«t  ipsam  deputationem  in  Vicarium  esse  probandam,  ex  regula 
« generali  : quod  qualem  quis  se  facit,  talem  debet  se  ostende- 
« re.  Et  in  hoc  non  creditur  assertioni  ipsius  Vicarii.  Quod 
« ipsuiil  tamen  solum  procedit,  ubi  vicariatus  negatur.  Respon- 
« deo  2°.  Si  vero  non  negetur  vicariatus  seu  deputatio  in  Vica- 
a rium,  sed  sola  potestas  Vicarii,  distinguendum  est;  ita  ut,  si 
« negetur  potestas  et  facultas  quam  habet  Vicarius  ex  generali 
« commissione  et  jurisdictione  ordinaria,  h®c  probanda  non 
«sit,  sed  pr®sumeuda...  Si  vero  negetur  in  Vicario  facultas 
« eorum  qu®  speciale  mandatum  requirunt,  subdistinguen- 
« dum  est : vel  enim  negaturaut  opponitur  contra  hanc  facul- 

« tatem,  antequam  Vicarius  illam  exerceat ; et  tunc  est  omnino 
« probanda,  nec  praesumi  debet  aut  suiBcit ; alias  actus  erit 
« nullus  ipso  jure  : \el  negatur  praedicta  facultas  postquam 
« Vicarius  ea  usus  est,  et  tunc  si  Vicarius  vel  ejus  pracdeces- 
« sor  communiter  explevit  ea  quae  requirunt  specialem  facul- 
« tatem,  maxime  Episcopo  praesente,  est  praesumenda  illa 
rt  facultas...;  cum  semper  praesumatur  pro  validitate  actus.  » 
(Leurenius,  de  Vicariis  Ephe.,  cap.  2,  q.  103.) 

Quaestio  3".  — Nam  Vicarius  generalis  Episcopi,  jus  habeat 
cumulative  concurrendi,  in  administratione  Sacramentorum  et  prae- 
dicatione verbi  Dei,  cum  omnibus  Curatis  dioecesis? — Responden- 
dum affirmative,  et  quidem  absque  ullo  speciali  Episcopi  manda- 
to. Ista  enim  pertinent  ad  ordinariam  Episcopi  jurisdictionem, 
ac  proinde  etiam  ad  ordinariam  jurisdictionem  Vicarii  ge- 
neralis, cum  nuUo  juris  textu  probari  possint  esse  de  iis 
pro  quibus  speciale  mandatum  requiratur.  (Vide  Leurenium, 
loco  cit.,  q.  118.) 

QujESTio4“.  — Num  absente  Episcopo  possit  Vicarius  generalis 
absque  speciali  mandato  dispensare  in  intertitiis  ordinum  ? — Re- 
spondendum affirmative  cum  Fagnano(in  cap.  de  Eo,  de  Temp. 
Ordinat.,  n.  12);  qui  auctor  asserit  hanc  esse  sententiam  Sa- 
crae Congregationis  Concilii. 

QujESTIO  5*.  — Num  possit  Vicarius  generalis  absque  speciali 
mandato  absolvere  ab  excommunicatione  quam  ipse  tulit ; et  an  ab 
excommunicatione  canonis? 

1®  Ab  excommunicatione  quam  ipse  tulit  uti  Vicarius  genera- 
lis, potest  absolvere  absque  speciali  mandato  Episcopi. 

2“  Ab  excommunicatione  quam  tulit  uti  delegatus  Episcopi, 
absolvere  nequit  absque  ejusdem  Episcopi  facultate  spe- 
ciali. 

3®  Item  ab  excommunicatione  juris  seu  Canonis,  nequit 
absque  speciali  mandato  absolvere.  Quae  vide  probata  apud 
Leurenium  (loco  cit.,  q.  125). 

Quaestio  6*.  — An  absque  speciali  mandato  possit  absolvere 
excommunicatos  ab  Episcopo,  vel  ejus  delegato  ? — Responden- 

dom  affirinative,  ex  ratione  fundamentali  quod  habeat  idem 
tribunal  cum  Episcopo.  (Vide  Leureuium,  loco  cit.,  cap.  3, 
q.  126  et  127.) 

QOiESTio  7*.  — An  sine  speciali  mandato  possit  sacerdotibus 
concedere  facultatem  absolvendi  ab  omnibus  casibus  non  reservatis 
Papae  vel  Episcopo?  — Respondendum  affirmative,  etiamsi  ipse 
non  sit  sacerdos  : si  autem  sit  sacerdos,  poterit  insuper,  et  a 
fortiori,  ipse  a dictis  casibus  absolvere.  (Vide  Leurenium,  loco 
cit.,  cap.  3,  q.  133.) 

QujESTio  8*.  — Num  sine  speciali  mandato  possit  c^pprobare 
confessorios  ? — Respondendum  affirmative ; quia  ipse  venit 
sub  nomine  Ordinarii : et  sic  dum  Trideutinum  (sess.  23, 
c.  1 5)  approbationem  confessariorum  injungit  Episcopis,  non 
excluditur  Vicarius  generalis.  (Leurenius,  q.  134.) 

Q0.JEST10  9“.  — An  absque  speciali  mandato  Episcopi  possit 
Vicarius  generalis  a juramento  absolvere?  — » Respondeo  non 
« convenire  in  hoc  auctores,  nec  satis  sibi  constare.  » (Leure- 
nius, de  Vicariis  Episc.,  c.  3,  q.  137.)  Rationes  pro  et  contra 
vide  apud  citatum  canonistam. 

QuyESTio  10*.  — An  sine  speciali  mandato  possit  punire  exces- 
sus officialium  laicorum  sibi,  vel  Episcopo  servientium,  verbi 
gratia,  actuarii,  cursorum  curiae,  et  similium?  — Respondeo 
1°  certum  est  ex  capite  Licet  {de  Officio  Vicarii,  in  6)  indigere 
Vicarium  speciati  mandato,  ut  quorumcumque  excessus  possit 
inquirere,  corrigere,  et  punire.  Respondeo  2®,  quando  tamen 
agitur  de  dictis  Officialibus,  auctores  non  concordant.  (Vide 
Leurenium,  loco  cit.,  c.  3,  q.  441.) 

QujESTio  11*.  — An  sine  speciali  mandato  possit  exercere  ea 
qius  conceduntur  Episcopo  tanquam  Sedis  Apostolicae  delegato  ? Et 
an  vice  versa  possit  Episcopus  cognoscere  causam  Vicario  suo  a Papa 
delegatam  ? — Respondeo  ad  I : vel  ea,  ante  concilium  Triden- 
tinum,  competebant  Episcopo  jure  ordinario,  vel  non ; si  prius 
non  indiget  Vicarius  generatis  speciali  commissione  Episcopi : 
secus  indiget.  Probatur  auctoritate  Sacrae  Congregationis  Con- 
cilii. Vicarius  generalis  Archiepiscopi  Neapolitani  sub  censuris 

praecepprat  certis  quibusdam  clericis  exemptis  ut  processioni 
intervenirent : non  paruerunt ; et  unus  ex  eis  missam  non  ob- 
stantibus censuris  celebravit,  bi  dubium  non  revocabatur 
dictorum  clericorum  exemptio;  unde  pariter  certum  evadebat 
non  potuisse  eos  per  censuras  cogi  ab  Archiepiscopo,  nisi  qua- 
tenus Sedis  Apostobese  delegato.  Sed  censurae  latae  fuerant  a 
Vicario  generali  absque  speciali  commissione  sibi  ab  Episcopo 
facta.  Hinc  Aahvua  an  censura  latoe,  fuerint  attentata,  seu  po- 
tius substineantur,  ita  ut  rector  pradictus  incurrerit  irregularita- 
tem ob  celebrationem  in  casu  ? — « Super  hoc  dubio,  ait  Sacrae 
« Congregationis  secretarius,  nulla  fuit  capta  resolutio  nec  m 
« prima  nec  in  secunda  Congregatione ; ex  quo  videlicet  cenr 
« surae  latae  fuerunt  a Vicario  generaU,  etnon  ab  Eminentissimo 
> Archiepiscopo.  Cum  etenim  nulla  sit  controversia  quoad 
« exemptionem  censuratorum  (qua  concurrente  non  poterat 
u adversos  eosdem  ad  censuras  procedi,  nisi  jure  delegato 
« Sanctae  Sedis),  ponderata  fuit  distinctio,  quae  iit  a doctoribus 
f super  puncto ; an  Vicarius  generalis  valeat  sine  speciali  com- 
« missione  procedere,  in  his  quae  a sacro  concilio  Tridentino 
« committuntur  Episcopis  tanquam Sedis Apostolicae  delegatis; 
X cum  dicant,  quod  Vicarius  potest  sine  speciali  commissione 
« dictos  actus  exercere,  si  ante  concilium  Tridentinura  Episcopo 
X competebat  facultas  eos  faciendi  jure  ordinario ; licet  ad 
X excibmdam  jurisdictionem  ordinariam,  et  amputandas  quas- 
X cumque  controversias,  fuerit  a sacro  concilio  Tridentino 
X constitutus  Episcopus  Sedis  Apostolicae  delegatus  : secus  au- 
X tem,  qqando  facultas  actum  gerendi  non  competebat  ante 
« concilium  Tridentinum  Episcopo  jure  ordinario ; in  hac  si- 
X quidem  facti  specie,  si  actus  explicatur  a Vicario  generali,  et 
X non  ab  Episcopo,  necesse  est  docere  de  speciali  commissione 
« ab  Episcopo  facta  eidem  Vicario  generali,  uti  videre  est 
« apud  Fagnanum,  in  caput  Quoniam,  n.  4 et  seq.,  de  Offir 
X cio  delegati. » (In  Thesauro  resol.,  tom.  3,  pag.  138.) 

Respondeo  ad  II : « Cum  delegatio  est  facta  Vicario,  non 
X potest  Episcopus  litteras  exequi,  nisi  per  viam  subdelega- 

« tionis. . . Eo  quod  tunc  Vicarius  non  cognoscat  causam  ut 
■<  Vicarius,  sed  ut  delegatus  Papae ; et  in  causa  delegata  per 
« Papam,  major  est  Vicarius  Episcopo  suo,  et  separatum  est 
« auditorium  unius  ab  auditorio  alterius.  » (Leurenius,  de  Vi- 
cariis Episc.,  cap  3,  q.  195.) 

Si  tamen  delegatio  fieret  Vicario  generali,  absque  nomine 
ipsius  proprio,  num  tunc  procederet  modo  tradita,  et  commu- 
niter recepta  doctrina,  apud  doctores  controvertitur. 

QUiESTio  1 2*.  — Nitm  sine  speciali  mandato  possit  corrigere 
excessus  religiosorum  exemptorum,  extra  claustra  degentium  ? — 
Respondeo  : Certum  est  facultatem  dictos  exemptos  extra 
claustra  degentes  judicandi  et  puniendi  Episcopo  competere, 
ex  concessione  Tridcntinae  Synodi  (sess.  6,  c.  3).  Quo  praeno- 
tato, dicendum  eamdem  facultatem  ad  Vicarium  generalem 
non  transire,  nisi  cum  speciali  Episcopi  mandato.  Nam  talis 
facultas  concessa  est  Episcopo  tanquarn  super  hoc  a Sede  Apo- 
stolica  delegato,  ut  ibi  loquuntur  Tridentini  patres ; nec  eam  ha- 
bebant Episcopi  ante  concilium  Tridentiuura.  Cum  ergo,  ei 
dictis  sub  quaestione  superiori,  Vicarius  generaUs  absque  spe- 
ciali mandato  expedire  nequeat  ea  quae  Episcopo  ex  delega- 
tione dumtaxat  Apostolica,  non  autem  ex  jure  simul  communi, 
competunt,  sequitur  religiosum  exemptum  extra  claustra  de- 
gentem, non  posse  a Vicario  generali  puniri,  nisi  interveniente 
speciali  mandato  Episcopi.  (Vide  Eagnanum  idem  sustinentem, 
in  caput  Quoniam,  de  Offltio  delegati,  n.  22.) 

Qu.«Stio  13*.  — Num  possit  absque  speciali  mandato  Episcopi, 
excommunicare?  — Respondeo  1®  uou  potest  absque  speciali 
facultate  ferre  excommunicationem  tanquarn  poenam  alicujus 
deUcti;  cum  per  decretalem  Licet  [de  Officio  Vicarii,  in  6),  ex- 
presse prohibeatur  absque  speciali  mandato  quorumcumqnc 
excessus  inquirere  et  punire.  Respondeo  2®  posse  eum  absque 
dicto  speciali  mandato  excommunicare,  ad  effectum  reddendi 
efficacem  jurisdictionem  suam,  ne  alias  illusoria  evadat;  id 
est,  ad  effectum  obtinendi  ut  subditi  sibi  pareant.  Et  sic  po- 
test, verbi  gratia,  citatum  reum  vel  testem  excommunicare, 

si  comparere  recuset.  Hanc  autem  doctrinam  tenent  doctores 
communiter,  ut  videre  est  apud  Leurenium  {de  4"tcariw  Episc., 
c.  3,  q.  147). 

QUiESTio  14*.  — An  possit  absque  speciali  mandato  suspen- 
dere et  interdicere?  — Respondendum  sicut  pro  excommunica- 
tione (adi  Leurenium,  loco  cit.,  q.  148).  Urgent  enim  rationes 
eaedem.  Si  tamen  infligenda  foret  suspensio  perpetua,  vel  valde 
diuturna , putarunt  nonnuUi  canonistae  necessariam  esse  fa- 
cultatem specialem.  In  praxi  non  occurrit  difficultas , quia 
solent  Episcopi,  dum  Vicarium  generalem  constituunt,  ipsi  ex- 
presse concedere  excommunicandi , suspendi  et  interdicendi 
facultatem. 

QOiKSTio  1 5*.  — An  possit  absque  speciali  mandato  clericos 
concubinarios  ab  administratione  beneficiorum  suspendere?  — 
« Respondeo  id  eum  posse  respectu  non  exemptorum,  non 
« vero  respectu  exemptorum  (Fagnanus,  in  cap.  Quoniam, 
« de  Officio  delegati,  n.  38)  : Siquidem  concessa  Episcopo 
n facultas  (in  Trideutino  sess.  25,  c.  14),  etiam  uti  dele- 
« ga|p  Sedis  Apostolicae , ut  possit  clericos  concubinarios 
« a beneficiorum  administratione  suspendere  et  beneficiis 
« privare , videtur  transire  in  Vicarium  quoad  non  exem- 
« ptos ; quia  et  jure  ordinario  poterat  Episcopus  in  concu- 
« binarios  animadvertere  (ex  toto  titulo  de  Cohabit.  cler.  et 
umul.).  Quoad  exemptos  vero  opus  est  speciali  subdelega- 
« tione.  Ita  fere  Fagnanus  loco  citato.  » (Leurenius,  de  Vicariis 
Episc.,  c.  3,  q.  149).  Ego  vero  non  video  quomodo  id  concor- 
dare possit  cum  decretali  Licet  {de  Officio  Vicarii,  in  6),  qua 
expresse  prohibetur  Vicario  generali  quorumvis  excessus  in  ■ 
quirerc  et  pimire,  absque  speciali  Episcopi  mandato.  Piaro 
suspendere  ab  officio  concubinarium  clericum , etiam  non 
exemptum,  est  illi  peenam  iufligere.  Unde  tutius  saltem  mihi 
videtur,  ut  Vicarius  generalis  in  ejusmodi  casu  (si,  quod  Deus 
avertat,  unquam  accideret),  absque  speciali  Episcopi  facultate 
non  procedat. 

QUiRSTio  16*.  — An  absque  speciali  mandato  possit  notarios 

seu  actuarios  ab  officio  oh  imperitiam  suspendere?  — Respon- 
dendum afiBrmative,  vide  apud  Fagnannm  (in  caput  Quoniam, 
de  Officio  delegati,  n.  31),  et  apud  Leurenium  (loco  cit.,  cap.  3, 
q.  150). 

QuABSno  17*. — An  posset  absque  speciali  mandato  facere  gra- 
tiam, id  est  poenam  remittere  ? — « Respondeo  negative  (Pir- 
« rhing...  Azor...  Rebuffus...  Cardinalis...  Abbas...)  Vicarius 
« enim,  juxta  dicta  ssepius , sine  speciali  mandato  expedire 
« nequit  quse  sapiunt  meram  liberalitntem  et  gratiam ; utpote 
A quae  in  generali  vicariatus  commissione  non  includuntur. 
« Proceditque  responsio , etiamsi  Episcopus  non  sit  in  dioe- 
« cesi.  » (Leurenius,  de  Vicariis  Episc.,  c.  3,  q.  151 .) 

QUiEsno  18*.  — Quando  inceptus  est  processus  criminalis 
contra  aliquem,  an  possit  Vicarius  generalis  absque  speciali  man- 
dato, quin  causa  ad  exitum  perducatur  et  sententia  definitiva  pro- 
nuntietur, talem  absolvere,  id  est  liberum  dimittere?  — Non  con- 
cordare in  hoc  auctores,  vide  apud  Leurenium  (loco  cit., 
q.  1 52).  Tutius  saltem  videtur,  ut  id  nunquam  faciat  Vicarius 
generalis  absque  speciali  mandato  Episcopi. 

QujESTIO  1 9*.  — An  possit  absque  speciali  mandato  poenam  in 
leviorem  mutare;  et  in  specie  an  possit  poenas  corporales  vel  poenam 
depositionis  mutare  in  pecuniariam?  — « Respondeo  ad  pri- 
« mnm  : tametsi  Vicario  commissa  est  specialiter  potestas 
« cansas  criminales  cognoscendi  et  judicandi,  non  tamen  po- 
« test  pcenam  a jure  canonico,  vel  particulari  statnto  dioece- 
« sano,  impositam  et  definitam , in  leviorem  mutare,  nisi  hoc 
A ipsum  specialiter  et  expresse  ipsi  fuerit  concessum  (posito 
« quod  Episcopus  in  talibus  dispensare  potest)...;  et  sic  non 
A potest  eas  poenas  mutare  in  pecuniarias.  Idque  etiamsi  habe- 
A ret  speciale  mandatum  ad  dispensandum  ; quia  in  generali 
A potestate  dipensandi  non  comprehenditur  potestas  dispen- 
A sandi  super  crimine,  et  commutandi  poenam , vel  faciendi 
A compositiones.  Sic  quoque  non  poterit  commutare  poenam 
.«  privationis  vel  depositionis  a beneficio  in  poenam  pecunia- 
A riaro...  Sed  nec  ipse  Episcopus  sine  causa  poenam  minuere 

« aut  in  aliam  commutare  potest , multoque  minus  recipere 
« compositiones,  super  omnibus  criminibus...  » (Leurenius, 
loco  cit.,  q.  153.)  Yidc  etiam  auctores  a citato  Leurenio 
ibidem  adductos. 

Questio  20*.  — An  possit  absque  speciali  mandato  cognoscere 
et  judicare  causas  matrimoniales?  — Loquimur  hic  de  causis 
matrimonialibus  quae  Ordinariae  Episcopi  jurisdictioni  subsunt; 
non  autem  de  iis  quae  a Papa  Episcopis  delegantur.  Quo  prae- 
notato, respondemus  l “ communem  esse  doctorum  sententiam, 
posse  causas  matrimoniales  a Vicario  generali  expediri,  dato 
ad  hoc  speciali  ab  Episcopo  mandato.  Nec  obstant  verba  Tri- 
dentini  (sess.  24,  cap.  20,  de  Ref.),  causce  matrimoniales  et  crimi- 
nales, non  Decani,  Archidiaconi  aut  aliorum  inferiorum  judicio, 
sed  Episcopi  tantum  examini  et  jurisdictioni  relinquantur  : nam 
iis  verbis  excluduntur  quidem  a matrimonialium  causarum 
cognitione  Archidiaconus,  ct  alii  qui  diversum  ab  episcopali 
tribunal  habent ; non  autem  Vicarius  generalis,  qui  censetur 
unam  et  eamdem  cum  Episcopo  personam  agere.  Imo  per  haec 
verba  non  prohibetur  Episcopus  dictas  causas  alteri  quam  Vi- 
cario generali  delegare;  sed  prohibetur  dumtaxat  ne  ullus 
alius  vi  propriae  suae  jurisdictionis,  eas  cognoscat  : ergo  Epi- 
scopus poterit  a fortiori  eas  Vicario  suo  committere. 

2®  Etiam  sine  speciali  mandato,  posse  causas  matrimonia- 
les a Vicario  generali  expediri,  est  communior  et  probabilior 
doctorum  sententia.  (Vide  Leurenium,  loco  citato,  cap.  3, 
q.  160.)  Nam  citatis Tridentini  verbis,  Epscopt  <an<«»ica:amiBt 
relinquantur,  non  excludi,  sed  includi  censendus  est  Vicarius 
generaUs,  ob  unitatem  tribunalis  cum  Episcopo.  (Vide  cardina- 
lem Petra,  tom.  2,  in  Const.  6 Alexandri  III,  sect.  2,  n.  8.) 

Nota.  Ad  causas  matrimoniales  quod  attinet,  quae  a Papa 
Episcopo  delegantur,  disputatum  quidem  est,  num  posset  eas 
Episcopus  Vicario  generali  expediendas  committere.  Sed  af- 
firmative respondendum  cum  Abbate  Panormitano,  Layman 
et  Pirrhing,  vide  tipud  Leurenium  (de  Vicariis  Episc.,  c.  3, 
q.  1 60) . Ratio  enim  opinionis  contrariae  (censeri  nempe  eligi 

per  Papalem  ejusmodi  delegationem,  iadustriam  personalem 
Episcopi)  rigorosc  probari  nequit.  Sublata  autem  bac  ratione, 
nihil  obstat  quin  possit  Episcopus  dictas  causas  Vicario  suo 
subdelegare. 

QUiESTio  21*.  — An  sine  speciali  inundato  possit  valide  matri- 
moniis assistere?  — Jam  ostendimus  supra  (capite  2,  § 2,  q.  2, 
n.  3)  affirmativam  sententiam  extra  omnem  controversiam 
ivisse,  per  multiplices  ibi  memoratas  Sacrae  Congregationis 
Concilii  declarationes.  Tenendum  nempe  tanquam  certum, 
1“  posse  Vicarium  generalem,  perinde  ac  parochum,  matrimo- 
niis valide  assistere  absque  ulla  speciali  Episcopi  facultate ; 
2°  id  posse  Vicarium  generalem,  etiamsi  non  sit  sacerdos; 
3“  Posse  eumdem,  sive  sacerdos  sit  sive  non,  alteri  facultatem 
facere  assistendi  valide  matrimoniis,  modo  iste  alter  sacerdos 
sit.  Ratio  autem  borum  est,  quod  Vicarius  generalis  « non 
« minus  sit  Ordinarius  quam  parochus,  respectu  omnium  subdi- 
« torum  omnibus  parochis  dioecesis,  et  non  minus  sit  parochus 
« parochorum  quam  Episcopus,  » ut  dicit  Leurenius  (de  Vi- 
canis Episc.,  cap.  3,  q.  162)  ; Aliunde  autem  ex  Tridentina 
Synodo,  valida  matrimonia  sunt  quae  celebrantur  « praesente 
« parocho  vel  alio  sacerdote,  de  ipsius  parochi,  vel  Ordinarii 
« licentia.  » (Sess.  24,  cap.  1,  de  Ref.  Matrim.)  Si  enim  sufficit 
praesentia  alterius  sacerdotis  de  Ordinarii  licentia,  ergo  licen- 
tiam hanc  dare  potest  Vicarius  generalis,  cum  veniat  sub  nomi- 
ne Ordmarii.  Quod  autem  Ordinarius,  qui  potest  hanc  licentiam 
alteri  dare,  possit  a fortiori  ipse  vabde  matrimoniis  assistere, 
per  se  patet : et  ideo  dumtaxat  illud  non  expressit  Tridentina 
Synodus,  quia  inutile  erat  exprimere.  Si  quis  vero  opponat,  ex 
solo  Tridentino  textu  rem  non  adeo  per  se  patere,  morem  ge- 
rat memoratis  Sacrae  Congregationis  Concilii  decisionibus,  quae 
textum  illum  hoc  sensu  declararunt.  Hodie  enim  pertinacia  in 
contrarium  nonnisi  capitis  debilitatem  argueret. 

QUiBSTio  22*.  — An  possit  absque  speciali  mandato  visitare 
monasteria,  hospitalia,  aliaque  loca  pia : item  Ecclesias  exemptas, 
vel  nullius  dicecesis  ? — l ° Affirmative  respondendum  est  quoad 

confraternitates  laicorum,  hospitalia,  collegia,  aliaqucloca  pia 
non  exempta  de  quibus  Tridentinum,  capite  8,  sessionis  22. 
Quamvis  enim  Tridentini  Patres  ejusmodi  visitationis  jus  tri- 
buant Episcopo,  etiam  tanquam  Sedis  Apostoliem  delegato,  id  ta- 
men ante  Tridentinum  jure  ordinario  poterant  Episcopi.  Quae 
autem  pertinent  ad  jurisdictionem  ordinariam  Episcopi,  per- 
tinent etiam  ad  jurisdictionem  ordinariam  ipsius  Vicarii , ex- 
ceptis iis,  pro  quibus  constat  requiri  a jure  speciale  Episcopi 
mandatum.  Requiri  autem  speciale  mandatum  quoad  dicto- 
rum locorum  non  exemptorum  visitationem,  nullo  textu  juris 
constat. 

2®  « Quod  si  tamen  dicta  loca  exemptionis  privilegio  fue- 
« rint  munita,  ea  sine  speciali  Episcopi  commissione  visitare 
X non  poterit  (Fagnanus,  in  caput  Quoniam,  de  Officio  delegati, 
« n.  30)  siquidem  decretum  Tridentinum  (loco  citato),  tametsi 
« loquatur,  tam  de  beneficiis  et  locis  exemptis,  quam  non 
« exemptis  (ut  patet  ex  illis  verbis,  etiam  exempta),  tribuitque 
« propterea  Episcopis  jus  visitandi  etiam  tanquam  Sedis  Apo- 
« stoliese  delegatis ; quoad  loca  tamen  illis  jure  ordinario  sub- 
« jecta,  noluit  illos  arctare  ad  procedendum  authoritate  dele- 
« gata,  sed  tantum  quoad  exempta , utpote  in  qure  Episcopo 
« alias  jus  visitandi  non  competebat.  Unde  jam  Vicarius  re- 
» spectu  illorum  exemptorum,  non  poterit  uti  facultate  istius 
« decreti,  nisi  ei  specialiter  ab  Episcopo  delegetur.  » (Leure- 
nius,  de  Vicariis  Episc.,  cap.  3,  q.  167.) 

3®  De  ecclesiis  nullius  dioecesis,  idem  dicendum  ac  de 
memoratis  locis  exemptis.  Cum  nempe  Episcopus  visitare  ne- 
queat nisi  ex  Sedis  Apostobeae  delegatione,  sequitur  easdem  a 
Vicario  generali  non  posse  visitari , nisi  ex  speciali  Episcopi 
commissione. 

« Unde  jam  etiam  factum  est,  ut  (uti  testatur  Fagnanus) 
« Sacra  Congregatio  Concilii  declaravit.  Episcopum  ecclesias 
- exemptas,  aut  nullius  dioecesis,  visitare  volentem,  exprimere 
« debere,  se  id  facere  uti  Sedis  Apostolicae  delegatum ; et 
« posse  etiam  illas  visitare  per  Vicarium  suum,  sed  opus  es.se 
I.  23 

• ut  det  illi  specialem  ad  hoc  facultatem  in  scriptis.  ^ (Leure- 
i)ius,  loco  citato.) 

Nota.  Visitatio  dioecesis  est  certo  de  his,  quae  nequit  explere 
Vicarius  generalis  absque  speciali  mandato ; quia  oh  rei  gravi- 
tatem, non  censetur  Episcopus  eam  concedere  per  generalem 
vicariatus  commissionem. 

QUiBSTio  23*.  — An  possit  absque  speciali  mandato,  circa 
concursum  pro  parochialibus  ecclesiis  vacantibus,  id  facere,  qua 
potest  Episcopus?  — « Respondeo  1°:  potest  Vicarius  ex  gene- 
« rali  commissione  vicariatus,  sine  speciali  mandato,  concur- 
« sum  indicere,  proponere  edicta,  eumque  cum  examinatoribus 
« celebrare,  ac  successive  ex  approbatis  eligere  digniorem. 
« Regulariter  euim  potest  Vicarius  ex  generali  commissioue,  ea 
« qum  sunt  jurisdictionis,  nisi  spcciaUter  excipiantur,  qualiter 
« non  excipitur  concursus.  Neque  his  obstant  verba  Tridentiai 
« (sess.  24,  c.  18),  ab  Episcopo,  seu  eo  impedito,  ab  ejus  Vicario 
<*  generali,  etc.,  quibus  velle  videtur  coucilium,  ita  demum 
« posse  Vicarium  celebrare  examen  per  concursum,  si  Episco- 
« pussit impeditus. RespondetuamqucGarcias...etBarbosa..., 
N per  illa  verba  non  tolli,  quin  coram  Vicario  possit  iieri  exa- 
« men,  etiam  Episcopo  non  impedito;  sed  posita  esse  ad  deno- 
« tandum,  convenire  ut  ab  ipso  Episcopo,  cessante  impedi- 
« mento,  fiat  examen.  Nequit  tamen  a Vicario  sine  speciali 
« mandato  fieri  ipsa  collatio  parochiabs  indicato  et  electo  ma- 
« gis  idoneo.  » 

« Respondeo  2° : pnesidente  in  concursu  Episcopo  cum  exa- 

• minatoribus,  ut  interveniat  etiam  Vicarius  generalis,  isque 
« etiam  interroget,  absque  tamen  voto,  tanquam  assessor  so- 
« Ium  seu  assistens  Episcopo,  de  praxi  communi  receptum  est. 
« (Cardinalis  de  Luca,  de  Paroch.,  discursu  37,  n.  13.  Pigna- 
« telli,  tom.  I,  consuit.  403.)  » Ita  Leurenius  {de  Vicariis 
Episc.,  c.  3,  q.  169.) 

QDjESTIO  24*.  — ISum  absque  speciali  mandato  possit  confir- 
mare statuta  capituli;  et  nvm  loco  Episcopi  consensum  proestare 
statutis  capitularibus?  — Communius  tenent  canonistm  id  non 

posse  Vicarium  generalem,  nisi  ex  speciali  commissione  Epi- 
scopi; excepto  casu  (ut  aliqui  addunt)  quo  Episcopus  abesset. 
(Vide  Leureninm,  de  Vicariis  Episc.,  c.  3,  q.  174.) 

QujBSTIO  25”.  — An  possit  absque  speciali  mandato  consentire 
nt  clerici  litigent  in  alio  tribunali  ecclesiastico  quam  suo?  — 
« Bespondeo  : cum  Papa  (capite  Significasti,  de  Foro  compet.) 
« prohibuerit  clericis  consentire  in  judicem  non  suum,  absque 
«licentia  proprii  Episcopi,  hanc  Ucentiam  non  nisi  de  speciali 
« commissione  Episcopi  concedere  potest  Vicarius. . . Quod  si 
«vero  ageretur  de  judice  laico,  nequidem  ipse  Episcopus 
« concedere  valeret  hanc  licentiam.  Pari  fere  modo  sine  spe- 
« ciali  mandato,  Vicarius  Episcopi  suffraganei  concedere  non 
« potest,  ut  Metropolitanus  cognoscat  de  negotio  principali, 
« omisso  articulo  appellationis,  ab  eodem  Vicario  ad  Metropo- 
«litannm  interposite.  » (Leurenius,  loco  cit.,  q.  178,  id  fir- 
mans variis  auctoritatibus.) 

Quasstio  26‘.  — An  possit  absque  speciali  mandato,  claustra 
monialium  ingrediendi  licentiam  concedere?  — Respondendum 
affirmative.  Quamvis  enim  Tridentinum  (sess.  25,  c.  5),  sub 
poena  excommunicationis  ipso  facto  incurrendae  prohibuerit 
ingressum  in  dicta  claustra,  sine  Episcopi  vel  superioris  licentia, 
inscriptis  obtenta,  imo  et  noluerit  posse  ab  Episcopo  hanc 
licentiam  concedi  nisi  in  casibus  necessariis,  non  tamen  per 
hoc  Vicarium  generalem  exclusit  : « Cum  Vicarius  Episcopi 
« dicatur  aeque  superior  ac  Episcopus  (juxta  Archidiaconum  in 
« caput  Romana,  de  AppelL,  in  6).  Sed  neque  ipsum  illud  ver- 
« bum  Episcopus  excludit  Vicarium,  juxta  dicta  a nobis  saepe 
«ahas.»  (Leurenius,  de  Vicariis  Episc.,  c.  3,  q.  181.) 

Quaestio  27".  — An  recepta  regula,  nan  posse  Vicarium  gene- 
ralem causas  criminales  absque  speciali  mandato  cognoscere,  ali- 
quas exceptiones  patiatur?  — Tenent  nonnulli  doctores  non 
requiri  speciale  mandatum  : 1 “ si  Vicarius  generalis  inquirat 
et  cognoscat  de  delictis,  non  ut  ipse  ea  puniat,  sed  ut  ad  Epi- 
scopum referat ; 2®  si  id  faciat,  non  ad  puniendum,  sed  ut  de- 
linquentes se  corrigant ; 3“  si  de  delictis , non  criminaliter. 

.sed  civiliter  dumtaxat  agatur.  (Vide  Leureiiium,  loco  citato, 
q.  186.)  Mihi  tamen  duae  priores  exceptiones  non  satis  viden- 
tur fundatae,  cum  toties  citata  decretalis  Licet  [de  O/ficio  Vica- 
ni, in  6),  expresse  prohibeat  ne  Vicarius  generalis  absque 
speciali  mandato  Episcopi  inquirat  de  aliquorum  excessibus. 

QuvESTIO  28*.  — An  possit  absque  speciali  mandato  cognoscere 
causas  civiles?  — Respondendum  afiBrmativc,  neque  ulla  de 
hoc  movetur  diEBcultas.  (Vide  Leurenium,  loco  cit.,  q.  188.) 
Et  per  causas  civiles  intelliguntur  generatim  omnes  causae  ec- 
clesiasticae, quae  criminales  non  sunt. 

QujBSTIO  29*.  — Num  possit  cognoscere  de  validitate  dispen- 
sationis factceab  Episcopo?  — Respondetur  negative.  Non  enim 
potest  inferior  impedire  potestatem  superioris  (juxta  Glemen- 
tinam  ne  Rom.,  de  Elect.).  Et  idem  satis  patet  ex  jure  naturali. 

Qu.«stio  30*.  — An  possit  absque  speciali  mandato  cognoscere 
de  obreptione  vel  subreptione  dispensationis  aut  gratice  Pontificia? 
— Respondendum  negative ; quia  id  nequit  ipse  Episcopos 
de  jure  ordinario,  sed  dumtaxat  tanquam  Sedis  Apostolics 
delegatus,  juxta  dispositionem  Tridentinae  synodi  (sess.  13, 
c.  5). 

QUiKSTio  31«.  — Quomodo  intelligendum  sit  non  posse  Vica- 
rium generalem,  absque  speciali  facultate  Episcopi,  sibi  dare  sub- 
stitutum? — 1.  Non  posse  Vicarium  generalem  sibi  alium 
proprie  substituere,  idest  cum  eadem  omnino  potestate  quam 
ipse  habet,  extra  controversiam  est  apud  doctores ; qui  hac 
praecipue  ratione  nituntur  : « Nullus,  inferior  principe,  Vica- 
« rium  ita  constituere  potest,  ut  totum  officium  suum  seu  po- 
« testatem  ordinariam  (qualem  habet  Vicarius  generalis  Epi- 
« scopi)  ei  committat,  nisi  id  a lege,  aut  principis  beneficio, 
« ei  concessum  sit.  Quare,  ut  ait  Layman,  nec  ipse  Episcopus 
« officium  suum  ordinarium  alteri  committere  posset,  nisi  id 
« ei  a lege  esset  concessum.  » (Leurenius,  de  Vicariis  Episc., 
cap.  3,  q.  198.) 

2.  Si  tamen  speciabter  concedatur  Vicario  generali,  ut  sibi 
substituat  aliquem,  et  decernat  simul  Episcopus,  ut  talis  sub- 

stitutus  eamdem  habeat  jurisdictionem  ac  ipse  Vicarius  gene- 
ralis, valide  quidem  fiet  a Vicario  generali  talis  substitutio. 
Sed  tunc  proprie  ab  Episcopo  constituitur  substitutus;  Vica- 
rius autem  generalis  eligit  dumtaxat  personam  et  nominat.  In 
quam  sententiam  convenire  etiam  doctores,  vide  apud  lauda- 
tum Leurenium  (loco  citato). 

3.  An  possit  saltem  Vicarius  generalis,  ob  causam  necessi- 
tatis (verbi  gratia,  propter  absentiam  vel  infirmitatem)  ad 
breve  tempus  sibi  alium,  absque  speciali  facultate  Episcopi, 
substituere,  qui  Vicarii  munere  cum  simili  jurisdictione  inte- 
rim  fungatur,  inter  auctores  controvertitur.  Multi  enim  te- 
nent, etiam  quoad  talem  substitutionem,  necessarium  esse 
speciale  mandatum  Episcopi. 

QUiKSTio  32*.  — An  possit  Vicarius  generalis,  absque  speciali 
mandato,  sibi  constituere  delegatum?  — Tenent  communiter 
doctores : 1 ° eum  posse,  absque  speciali  mandato  Episcopi, 
unam  vel  plures  causas  delegare;  2°  non  autem  constituere 
delegatum  ad  causarum  universitatem.  (Vide  Leurenium,  loco 
cit.,  q.  199.)  Similis  autem  censenda  est  potestas  delegandi 
in  substituto  Vicarii  generalis  proprie  dicto ; qui  nempe  cum 
tota  Vicarii  generalis  jurisdictione,  vi  specialis  mandati  Epi- 
scopi, substitutus  est. 

QUiSSrio  33”.  — Quandonam  substitutus  Vicarii  generalis 
vocetur  Vieesgerens,  et  quandonam  Locum-tenens : et  an  ab  ipso  ad 
Vicarium  generalem  detur  appellatio?  — I”  Substitutus  Vicarii 
generalis  in  jure  vocatur  Vieesgerens,  quando  immediate  ab 
Episcopo  constitutus  fuit.  2“  Vocatur  autem  Locum-tenens 
quando  cum  sibi,  ex  speciali  de  qua  dictum  est  facultate,  Vi- 
carius generalis  substituit.  (Vide  Leurenium,  de  Vicariis  Episc., 
cap.  I,  q.  3.)  3°  Quocumque  autem  nomine  dicatur,  si  sit  ve- 
rus substitutus,  et  non  merus  delegatus,  eumdem  tribunal  ha- 
bet cdm  Vicario  generali,  ac  proinde  etiam  cum  Episcopo  : 
consequenter  ab  eo  non  datur,  neque  ad  Vicarium  generalem, 
neque  ad  Episcopum  appellqtio. 

QujESTIO  34*.  — An  et  quomodo  cesset  jurisdictio  substituti, 

quando  excommunicatur  Vicarius  generalis?  — 1.  Si  fuerit  ab 
ipso  Vicario  generali  constitutus , statim  ac  is  excommunica- 
tur, cessat  substituti  jurisdictio.  Constat  ex  decretali  Romana 
{deOffieio  Vicarii,  in  6).  Et  quidem  cessat,  non  tantum  quoad 
causas  adhuc  integras,  sed  etiam  quoad  causas  jam  inceptas. 

2.  Si  vero  ab  Episcopo  constitutus  sit,  perseverare  ipsius 
jurisdictio  censenda  est. 

3 . Ipsiusmet  Vicarii  generalis  jurisdictio  cessat,  etiam  quoad 
causas  coeptas,  quando  Episcopos  fuit  excommunicatus,  suspen- 
sus, vel  interdictus  (intellige  cum  denuntiatione),  sicut  etiam 
quando  est  vita  functus.  Et  consequenter  cessat  tunc  pariter 
jurisdictio  substituti,  quocumque  modo  fuerit  constitutus. 

4 . In  hoc  autem  alia  est  conditio  delegati  a Vicario  gene- 
rali. Is  enim,  excommunicato  delegante,  servat  suam  jurisdi- 
ctionem quoad  causas  jam  inceptas,  licet  non  item  quoad 
adhuc  integras.  Quod  discrimen  inde  provenit,  quod  delega- 
tus non  habeat  idem  cum  delegante  tribunal.  Vide  quaestionem 
discussam  apud  Leurenium  [de  Vicariis  Episc.,  c.  3,  q.  202). 

QU/BSTIO  35".  — An  possit  absque  speciali  mandato:  1®  cogere 
parochos  ut  sibi  adjungant  cooperatores;  2“  parochis  imperitis  as- 
signare vicarios  seu  coadjutores  ; 3“  constituere  oeconomum  in  bene- 
ficio vacante  ? — Respondeo  ad  I aflSrmative.  Nam  etsi  Tri- 
dentina  synodus  (sess.  21,  c.  4)  committat  Episcopis  etiam 
tanquam  Apostolicce  Sedis  delegatis,  ut  cogant  rectores  paro- 
chiarum, explendo  muneri  suo  impares,  ad  sibi  adjungendos 
cooperatores,  idem  tamen  facere  poterant  Episcopi  de  jure  or- 
dinario ante  dictam  synodum.  Quod  patet,  juxta  doctrinam 
Fagnani,  ex  ipsa  particula  etiam;  cum  eam  tunc  synodus  adji- 
cere soleat,  cum  Episcopi  jam  id  habent  ex  jure  ordinario, 
quod  ipsis  insuper  tanquam  Sedis  Apostolicae  delegatis  com- 
mittitur. Jam  vero  omnia  quae  potest  Episcopus  jurisdictione 
ordinaria,  eadem  potest  et  Vicarius  generalis,  exceptis  iis 
pro  quibus  a jure  mandati  specialis  statuta  fuit  necessitas. 
Nullo  autem  juris  textu  cavetur,  ut  Vicarius  mandato  speciali 
Episcopi  egeat,  ad  cogendos  parochos,  oneri  sustinendo  impa- 

res,  ut  sibi  cooperatores  adjungant ; ergo  id  potest  Vicarius 
generalis  ipsis  injungere,  absque  ullo  speciali  Episcopi  mau> 
dato. 

Respondeo  ad  II  afiBrmative,  quamvis  sententia  opposita 
communior  videatur.  Nam  potestas  coadjutorem  assignandi 
parocho  imperito,  pertinet  pariter  ad  jus  ordinarium  Epi- 
scopi; unde  et  Tridentinum  (sess.  21,  c.  6)  jus  illud  Epi- 
scopis tribuendo  tanquam  Sedis  Apostoliem  delegatis,  addit  par- 
ticulam etiam.  Ergo  idem  exequi  poterit  absque  speciali 
mandato  Vicarius  generalis,  nisi  quoad  hoc  ipsum,  mandati 
specialis  necessitas  a jure  decernatur.  Nullibi  autem  in  jure 
ejusmodi  reperitur  dispositio.  Objicitur  quidem  assignatio- 
nem coadjutoris  parocho  imperito,  esse  de  arduis,  quae  non 
censentur  in  generali  commissione  Vicario  Episcopi  commissa  : 
sed  hoc  non  probatur.  Et  certe  multa  alia  potest  Vicarius  ge- 
neralis absque  speciali  mandato,  quae  non  minus  ardua  sunt. 

Respondeo  ad  lU  affirmative,  ob  rationes  quoad  duo  praece- 
dentia quaesita  expositas.  Probant  enim  posse  etiam  absque 
speciali  mandato  oeconomum  in  parochia  vacante  a Vicario  ge- 
nerali constitui.  Multi  tamen  auctores  contrarium  tenent. 
(Vide  Leurenium,  de  Vicariis  Episc.,  c.  3,  q.  217,  218  et 
219.) 

QuiBSTTO  36*.  — An  possit  absque  speciali  mandato  conferre 
beneficia  spectantia  ad  collationem  Episcopi.  — Respondendum 
negative.  « Ratio  est  quod,  quae  merae  sunt  gratiae,  Vicarius 
expedire  nequit  sine  speciali  mandato.»  (Leurenius,  lococit., 
q.  240.) 

QujBSTio  37*.  — An  possit  saltem,  absque  speciali  mandato, 
parochiam  conferre  electo  in  concursu  tanquam  magis  idoneo  ? — 
Affirmative  respondet  Fagnanus  (in  caput  Ex  frequentibus,  de 
Instit.,  n.  3);  eo  quod  sic  electus  acquisitum  jus  habeat,  et 
collatio  evaserit  necessaria  : unde  jam  non  applicanda  veniat 
decretalis  Cum  in  generali  (3,  tituli  13,  libri  1,  in  6),  qua  de- 
cernitur, ne  possit  Vicarius  generalis  absque  speciali  mandato 
beneficia  conferre. 

Contrarium  tamen  alii  tenent  cum  Rota,  ex  gravibus  ratio- 
nibus, quas  vide  apud  Leurenium  [de  Vicariis  Episc.,  c.  3, 
q.  242,  n.  2). 

Nota  1 . Posse  tamen  absque  speciali  mandato  Vicarium  ge- 
neralem, quoad  beneficia  jurispatronatus,  praesentatos  a pa- 
tronis instituere , vide  apud  eumdem  Leurenium  (ibid., 
q.  234). 

Nota  2.  Plura  alia  quaesita  de  potestate  Vicarii  generalis 
circa  rem  beneficiariam , vide  apud  dictum  Leurenium  [de  Vi- 
cariis Episc.,  capite  4). 


CAPUT  V. 

DE  VICARIATUS  GENERALIS  PRjECEDEBTIA. 

I.  An  Vicarius  generalis  sit  dignitas?  — Strictiori  sensu  di- 
gnitas vocatur,  non  quodlibet  officium  cum  praecedentia  et 
jurisdictione,  sed  dumtaxat  officium  perpetuum,  seu  titulus 
in  perpetuum  collatus  cui  annexa  est  praecedentia  et  jurisdi- 
ctio. (Vide  meum  tractatum  de  Capitulis,  p.  79.)  Minus  autem 
stricto  sensu  dignitas  vocatur,  qui  ex  officio  suo  praecedentiam 
cum  jurisdictione  obtinet,  etiamsi  officium  ipsius  non  sit  per- 
petuum, sed  ad  nutum  revocabile.  Qua  posita  distinctione, 
patet  Vicarium  generalem  non  esse  dignitatem  in  priori  sensu, 
cum  sit  ad  nutum  Episcopi  revocabilis,  bene  vero  in  poste- 
riori, cum  ipsi  competat  praecedentia  et  jurisdictio.  Cujus  di- 
stinctionis ope,  facile  ad  concordiam  reduces  varia  canonista- 
rum  hac  de  re  dicta. 

Certum  autem  est  Vicario  generali  posse  delegari  causas  in 
partibus  a Sede  Apostolica ; quamvis  jure  cautum  sit  ut  talis 
delegatio  fieri  nequeat , nisi  personis  in  dignitate,  vel  saltem 
quasi  dignitate  constitutis. 

II.  An  Vicarius  generalis  quoad  prwcellentiam,  superior  infe- 
riorve  capitulo  censendus  sit  ? — Respondeo  : qui  non  habet 

jurisdictionem  episcopalem  nisi  ministerialiter  et  nomine  Epi- 
scopi exercendam,  et  ad  nutum  ejusdem  Episcopi  revocabi- 
lem, inferior  quoad  praecellentiam  censendus  est  eo,  qui  di- 
ctam jurisdictionem,  per  se  ipsum  et  independenter  ab 
Episcopo  habet,  m habitu  sede  plena,  et  etiam  in  actu  sede 
vacante,  quique  per  seipsum  et  independenter  ab  Episcopo 
est  auxiliator  natus  Episcopi  in  Ecclesiae  regimine,  et  qui  tan- 
dem id  juris  habet  sibi  stabiliter  seu  in  perpetuum  a lege  col- 
latum. Atqui  Vicarius  generalis,  etsi  unam  et  eamdem  juris- 
dictionem habeat  cum  Episcopo,  ut  probavimus,  ipsiusque 
personam  agat,  atque  inde  ipsi  plurimum  honoris  et  praeemi- 
nentiae  merito  sit  tribuendum,  non  est  tamen  in  dicta  juris- 
dictione exercenda  nisi  minister,  ex  libera  Episcopi  voluntate 
constitutus,  et  ex  eadem  Ubera  voluntate  revocabilis.  E contra 
Capitulum  ex  jure  ipso,  et  non  ex  arbitrio  Episcopi,  jurisdi- 
ctione episcopaU  poUet  in  habitu,  sede  plena,  et  in  actu,  sede 
vacante ; estque  insuper  auxiUator  natus,  idest,  a lege  datus 
Episcopo  in  Ecclesiae  regimine ; quae  praerogativae  stabiliter  ei 
inhaerent,  nec  sunt  ad  nutum  Episcopi  revocabiles.  (Vide  haec 
firmata  in  tractatu  meo  de  Capitulis.)  Ergo  Vicarius  gene- 
raUs,  quoad  praecellentiam,  inferior  capitulo  censendus  est  : 
capitulo,  inquam,  non  autem  canonicis  seorsim  sumptis;  quia 
dictae  praerogativae  capitulo  ut  tali,  non  vero  singuUsejus  mem- 
bris, a jure  collatae  sunt. 

Hoc  autem  principio  semel  admisso,  mirationem  non  mo- 
vebunt quamplurimae  S.  Congregationum  Romanarum  deci- 
siones, quae  in  multis  Vicarium  generalem  capitulo  cathedrali 
postponunt. 

III.  Quoenam  sit  regula  prcecedentim,  Vicarium  generalem  inter 
et  capitulum  ac  dignitates  ? — Remissive  ad  tractatum  meum 
de  Capitulis,  pag.  523  et  seq. 

rv.  Quomodo  in  synodo  difficesana.  Vicarius  generalis  prae- 
cedat dignitatibus  et  toti  capitulo,  modo  tamen  ipse  gestet 
habitum  vicarialem,  et  canonici  non  sint  parati,  id  est,  vesti- 

bus  choralibos  indati,  vide  probatam  a Benedicto  XFV  {de 
Syn.  dicee.,  lib.  3,  c.  10,  n.  2 et  seq.) 

Utrum  Vicario  generaU  congruat  Prcelati  nomen?  Non  de- 
sunt canonistffi  qui  proprie  dictam  Prselaturam  Vicario  generaU 
tribuant;  ex  ea  ratione,  gtiod  exercet  totam  illam  jurisdictionem 
quam  habet  Episcopus;  hac  enim  jurisdictio  constituit  Pralatum 
(PignateUi,  tom.  3,  consuit.  64,  n.  4).  Sed  merito  aUi  negant; 
quia  ut  quis  sit  proprie  Praelatas,  non  sufficit,  posse  ab  eo 
exerceri  jurisdictionem  episcopalem;  sed  requiritur  ut  eam 
habeat  propriam,  non  autem  vicarialiter.  Hinc  recte  Cardi- 
nalis de  Luca  (miscell.,  discursa  1,  n.  21)  : « Quamvis  autem 
« aUi  adsint  ecclesiasticam  jurisdictionem  exercentes,  ut  sunt 
« Vicarii  generales  vel  capitulares...,  attamen  non  nativa, 
• sed  dativa  vel  accidentalis  est  haec  jurisdictio,  vicaria  vel 
« provisionalis  ; adeoque  Praelaturae  nomen  eis  non  con- 
« gruit.  « Imo  nec  habent  Praelaturam  iUam  improprie  dictam, 
quae  mere  honorifica  est  et  omni  jurisdictione  destituta ; cum 
ex  nulla  juris  dispositione  praelatura  haec  secundaria  eorum 
officio  reperiatur  alligata. 


CAPUT  VI. 

DE  VICARIATUS  GENERALIS  EXPIRATIONE. 

Quastio  1*.  — Quotuplici  modo  expiret  Vicarii  generalis  ju- 
risdictio ? — Expirat  « 1°  per  propriam  ipsius  renuntiationem 
<<  expressam,  vel  saltem  tacitam ; ut  si  Vicarius  dioecesim  sui 
« vicariatus  egrediatur  animo  non  amplius  revertendi ; tunc 
« enim  tacite  renuntiasse  censetur ; 2°  per  remotionem  seu 
« revocationem  ipsius  ab  Episcopo  factam;  3®  per  mortem 
■<  naturalem  Episcopi ; 4°  per  translationem  Episcopi  ad  alium 
« episcopatum;  5®  per  depositionem  vel  relegationem  Epi- 
« scopi;  6®  per  renuntiationem  episcopatus  factam  ab  Epi- 

« scopo  et  a Papa  admissam ; 7*  per  legitimiun  ingressum 
« Episcopi  in  aliquam  religionem ; 8®  per  captivitatem  Episcopi 
» (intellige  a paganis,  hdercticis,  aut  schismaticis);  9®  expirat 
« jurisdictio  Vicarii  generalis,  suspensa  Episcopi  jurisdictione 
« per  excommunicationem,  suspensionem,  ant  interdictum.  » 
(Perraris,  ad  vocem  Vicarius  generalis,  art.  3,  n.  27  et  seq.) 

QujBSTIO  2*.  — An  Vicarius  generalis  possit  absque  causa  re- 
vocari?— 1®  Certum  est  validam  fore  revocationem,  etiamsi 
absque  ulla  causa  rationabili  eam  decernat  Episcopus ; cum 
tale  ofiSciura  sit  ad  nutum  Episcopi  revocabile.  Sed  tamen, 

2®  « In  tali  remotione  est  semper  habenda  ratio  honoris 
« ipsius  : unde  facienda  est  cum  magna  circumspectione,  et 
« cum  gravi  et  justa  causa  : alias  reintegrari  potest  per  sacram 
« congregationem  Episcoporum.  Sic  declaravit  eadem  Sacra 
« Congregatio  in  Spalatrensi,  3 julii  1601  ; et  in  Traguriensi, 
« 7 Septembris  et  8 octobris  1849.  Causae  autem  justae,  pro 
« quibus  removeri  potest  Vicarius  generalis,  sunt  praesertim 
« sequentes  : Pritna  est,  si  de  Vicario  audiantur  multae  que- 
<•  relae  sacra  congregatio  Episcoporum  in  Spalatrensi,  5 fe- 
« bruarii  1601.  Secunda  est,  qnando  non  bene  regit  et  guber- 
X nat,  nec  certiorem  facit  Sacram  Congregationem  de  causis 
« magni  momenti,  in  defectu  vel  absentia  Episcopi  : sacra 
« congregatio  Episcoporum  in  et  in  Tranensi,  3 de- 

« cembris  1601.  Tertia,  si  scribat  irreverenter  ad  Sacram 
« Congregationem,  ejusque  dominos  OflSciales  ; sacra  congre- 
X gatio  Episcoporum  in  Rcetina,  3 Septembris  1601.  Quarta, 
X si  aliquem  ex  S.  R.  E.  Cardinalibus  ea  qua  decet  reverentia 
X non  tractet  : sacra  congregatio  Episcoporum  in  Savonensi, 
X 19  novembris  1655.  Quinta,  si  careat  circumspectione  et 
X prudentia,  licet  in  reliquis  idoneus  esset : sacra  congregatio 
X Episcoporum  'm  Placentina,  11  septembris  1601.  Sexta,  si 
X excommunicatus  existat : sacra  congregatio  Episcoporum 
X in  Placentina,  18  junii  1649.  Septima,  si  mandatis  Sacrae 
X Congregationis  obedire  renuat  : sacra  congregatio  Episco- 
X porum  in  Parmensi,  17  augusti  1643,  et  Asculana,  23  apri- 

« lis  1649.  Octava,  si  orinndus  faerit  ex  eadem  civitate  vel 
« dicecesi  : sacra  congregatio  Episcoporum  in  Ostunensi,  28  ju- 
«c  lii  1 587;  in  Spalatrensi,  9 martii  1 593;  in  Senogalliensi,  1 0 fe- 
« bruarii  1598;  in  Pistoriensi,  19  octobris  1625;  et  in  Su- 
tt  trina,  16  novembris  1640.  » (Ferraris,  ad  vocem  FtcanwA 
generalis,  art.  4,n.  29.) 

QU/ESTIO  3*.  — An  valeant  gesta  a Vicario  generali  post  mor- 
tem Episcopi,  sed  dum  mors  illa  adhuc  communiter  ignoraretur  ? 
— Respondendum  affirmative ; quia  error  communis  dat  juris- 
dictionem. (Vide  Ferrarium,  loco  citato,  n.  40.) 

QujESTIO  4*.  — An  valeant  gesta  per  Vicarium  generalem  jam 
revocatum,  sed  antequam  revocatio  ei  intimata  fuerit  ? — Respon- 
dendum affirmative.  (Vide  apud  Leurenium,  de  Vicariis  Epi- 
scoporum, c.  5,  q.  292,  n.  2.) 

QUiESTio  5*.  — An  expiret  jurisdictio  Vicarii  generalis  per 
revocationem  aut  mortem  delegantis,  quoad  causas  ipsi  delegatas 
sive  ab  Episcopo,  sive  a Sede  Apostolica?  — Distinguo  ; si  ipsi 
delegatae  sunt  sub  nomine  Vicarii  generalis  dumtaxat , expi- 
rasse  censenda  est : secus  si  delegatio  facta  fuit  cum  nomine 
ipsius  proprio.  (Vide  Leurenium,  de  Ficariis  Episcoporum,  c.  5, 
§3.) 


CAPUT  VII. 

DE  VICARII  GESERALIS  SUSTENTATIONE. 


1 . Omni  simoniaca  labe  carere,  quod  Vicarius  generalis  sa- 
larium recipiat  pro  opera  Episcopo  suo  impensa,  est  commu- 
nis doctorum  sententia.  (Vide  Leurenium,  de  Vicariis  Episco- 
porum, c.  5,  q.  284.) 

2.  Non  tantum  potest,  sed  tenetur  Episcopus  salarium  Vica- 
rio suo  solvere.  (Leurenius,  ibid.) 

3.  Etiam  debetur  salarium  quando  de  hoc  nulla  facta  est 
conventio.  (Idem,  ibid.,  q.  285.) 

4.  Et  etiamsi  Vicarius  generalis  sit  canonicus;  quia  neque 
canonicus  tenetur  operas  suas  gratis  locare  Episcopo.  (Idem, 
ibid.,  q.  286.) 

5.  Tenetur  Episcopus  ex  sua  camera  salarium  Vicario  suo 
generali  constituere.  Mortuo  autem  Episcopo  salarium  pro  tem- 
pore quo  Vicarius  generalis  ipsi  deservivit,  solvi  debet  a capi- 
tulo, vel  Vicario  capitulari,  de  bonis  Ecclesia  vacantis.  (Idem, 
ibid.,  q.  289.) 

Hodie  vero  in  Gallia,  cum  salarium  ejusmodi  a Gubernio 
solvatur,  liberi  sunt  a tali  solutione  hujus  et  similium  regio- 
num Episcopi. 


CAPUT  VIII. 

QUOMODO  EPISCOPUS  EX  ACTIS  VICAIUI  SUI  GENERALIS  TENEATUR. 

QUjBSTIO  1*.  — An  Episcopus  teneatur  ex  actis  et  delictis,  a 
Vicario  suo  tanquam  privata  persona,  extra  Officium  vicariale 
gestis?  — Respondendum  negative ; atque  in  hoc  concordant 
doctores  unanimiter.  " Quia  (ait  Pirrhing,  iu  tit.  28,  libri  1 
" decret.,  n.  68)  Vicarius,  in  his  qua  agit  ut  privatus,  non  di- 
" citur  gerere  vices  Episcopi,  nec  illum  reprasentare.  » Et 
pariter  Leurenius  {de  Vicariis  Episcoporum,  c.  5,  q.  301 ) : « Non 
“ tenetur  ex  delicto  et  gestis  a Vicario  suo  extra  officium 
« suum.  » Merito  tamen  addit  idem  auctor : » Nisi  forte  man- 
- dasset , aut  alio  modo  de  delicto  participasset.  » Id  autem 
necesse  non  est  probare  expressis  juris  positivi  textibus;  cum 
ex  jure  naturali  evidenter  fluat. 

Hinc  tota  difficultas  ad  ea  restringitur,  qua  Vicarius  gene- 
ralis agit  tanquam  persona  publica,  idest,  ex  jurisdictione  sua 
ordinaria  et  nomine  Episcopi ; et  quaritur  : an  et  quo  sensu 
Episcopus  ex  gestis  ejusmodi  teneatur,  seu  (ut  gallicismo  utar) 
ejusmodi  gestorum  responsabilitatem  habeat ; et  an  possit  vel 
non  ea  rescindere. 

QujCSTio  2*.  — An  possit  Episcopus  rescindere  definitivam 
Ficam  sui  generalis  sententiam , antieanonice  prolatam,  seu  ipso 
jure  nullam  ? — Pendet  haec  questio  ab  altera,  quam  tractatam 
habes  infra  (sectione  5,  c.  2,  1,  q.  2);  utrum  nempe  cansa 

nuUitatis  sententiae  cognosci  possit  ab  eodem  judice  qui  sen- 
tentiam tulit.  Cum  enim  Vicarii  generalis  sententia  de  jnre 
habenda  sit  pro  ipsamet  sententia  Episcopi,  ob  tribunalis 
utriusque  identitatem,  poterit  Episcopus  retractare  Vicarii  sui 
nuUitate  laborantem  sententiam,  si  possit  suam  : si  vero  ne- 
queat suam,  nec  poterit  Vicarii  sui.  Loco  autem  citato  distingui- 
mus jus  commune  scriptum,  a consuetudine.  Et  de  jnre  quidem 
scripto,  certum  est,  et  a doctoribus  communiter  receptum, 
posse  sententiam  definitivam  quae  nullitate  laborat,  ab  eodem 
judice  ordinario  qui  eam  tulit,  revocari  et  rescindi : ex  ea  sci- 
licet ratione  quod  Ordinarius  judex  per  sententiam  nullam  of- 
ficio suo  functus  non  censeatur.  Ca;terum  posse  etiam  rescindi 
camdem  sententiam  a judice  appellationis  dubium  non  est. 
Atvero  generalis  consuetudo  jamdudum  obtinuit,  ut  a solo  ju- 
dice appellationis  causa  uullitatis  sententiae  derimatur.  (De 
qua  generali  consuetudine  vide  testantem  Reiffenstuel,  in 
tit.  28,  libri  2,  u.  31.) 

Ex  qua  doctrina  ad  praesentis  quaestionis  solutionem  facilis 
illatio  : nam  sicut,  inspecto  jure  scripto,  potest  Episcopus 
suam  sententiam,  quam  nulliter  protulit,  retractare,  idem  po- 
terit quoad  generalis  Vicarii  sui  sententiam,  uullitatis  vitio  la- 
borantem; siquidem,  ob  tribunalis  identitatem,  jurisdictiona- 
les  Vicarii  generalis  actus  censentur  ab  ipso  Episcopo  gesti. 

Inspecta  vero  supra  memorata  consuetudine,  sententia  a 
Vicario  generali  nulliter  prolata,  nonnisi  a judice  appellationis 
rescindi  posse  dicenda  est. 

QujESTIO  3*.  — An  Episcopus  possit  rescindere  aut  corrigere 
sententiam  definitivam,  a Vicario  suo  injuste  (non  tamen  nulliter) 
prolatam?  — Respondendum  negative.  Nam  sententia  defini- 
tiva generalis  Vicarii  de  jure  habenda  est  tauquam  senten- 
tia ipsiusmet  Episcopi  : ergo  si  nequeat  Episcopus  validam 

stiam  sententiam  corrigere,  quantumvis  injusta  fuerit,  nec 
poterit  validam  Vicarii  sui  sententiam  corrigere,  etsi  eam  ini- 
quam existimet.  Porro  certum  est  et  extra  omnem  controver- 
siam positum,  non  posse  sententiam  ab  Episcopo  valide  prola- 
tam, quantumvis  injusta  sit,  ab  eo  revocari  aut  immutari. 
Nam  quilibet  Ordinarius  per  sententiam  definitivam  (sive  justa 
sive  injusta  fuerit,  modo  tamen  non  sit  ipso  jure  nulla)  (1), 
censetur  ofScio  suo  functus ; ita  ut  jam  omni  jurisdictione  ca- 
reat  ad  cognoscendum  de  causa  ab  ipso  definitive  judicata,  et 
tota  jurisdictio  ad  cognoscendum  deuuo  de  eadem  causa  ad 
judicem  appellationis  devolvatur.  Uude  revera  tenetur  Episco- 
pus ex  definitivis  sententiis  a Vicario  suo  valide  prolatis ; id 
est,  nullatenus  valet  eas  immutare  aut  rescindere. 

QUiESTio  4*.  — An  et  quomodo  Episcopus  teneatur  ex  actis  ju- 
risdictionalibus  Vicarii  sui  extra-judicialiler  gestis  ? — Videtur 
dicendum,  eos  Vicarii  generalis  extra-judiciales  actus  posse  ab 
Episcopo  corrigi  et  immutari,  quos  posset  Episcopus,  si  ab 
ipso  gesti  forent,  annullare  et  corrigere  : e contra  qui  ab 
Episcopo  gesti  revocari  nequeunt,  eumdem  effectum,  positi  a 
Vicario  generali,  sortientur.  Rem  exemplis  illustremus.  Dis- 
pensationem ab  intertiliis  ordinum  a se  concessam  revocare 
potest  Episcopus,  ante  expletam  ordinationem  : eamdem  con- 
cessionem a Vicario  generali  factam  revocare  poterit.  Rescin- 
dere nequit  Episcopus  matrimonium  alias  validum,  cui  ipse 
assistentium  praebuit  : nec  rescindere  poterit  si  hanc  assisten- 
tiam  praebuerit  Vicarius  generaUs,  quantumvis  in  ea  prae- 
standa peccaverit.  Rescindere  nequit  Episcopus  absolutionem 
ab  excommunicatione,  quam  pronuntiaret  : neque  facere  po- 
test ut  non  sint  vere  absoluti  quos  Vicarius  ab  excommunica- 
tione absolvit.  Idem  applica  caeteris  jurisdictionis  extra-judi- 
cialibus  actibus,  quos  explicare  vi  officii  sui  potest  Vicarius 
generalis  ; et  reperies  tunc  posse  ab  Episcopo  rescindi,  quando 
et  ab  eodem  Episcopo  gesti  rescindi  possent.  Quod  tandem  eo 


(1)  De  quanullitate  vide  lofra  sectione  5,  cap.  2. 

nititur,  nunquam  satis  inculcando,  fundamento,  unam  censeri 
personam  Episcopi  et  ipsius  Vicarii,  et  actus  Vicarii  censeri 
ab  Episcopo  gestos. 

Questio  5*.  — An  Episcopo  imputanda  sint  delicta  Vicarii 
generalis,  anticanonice  et  injuste  administrantis?  — Respondent 
auctores  cum  distinctione  : si  Episcopus  vel  sciens,  vel  ex  cul- 
pabili negligentia.  Vicarium  generalem  improbum  vel  imperi- 
tum elegit,  vel  si  jam  cognitum  ut  talem  toleravit,  ejusdem 
prava  et  iniqua  gesta  ipsi  etiam  Episcopo  imputanda  erunt  : 
secus  vero  si  inculpabiliter  elegit  et  retinuit,  quem  idoneum 
bona  fide  reputabat. 

QUiKSTio  6*.  — An  Episcopus  teneatur  resarcire  damna  ex 
injustis  Vicarii  generalis  actibus  orta  ? — Applicanda  redit  memo- 
rata distinctio  : si  imperitum  aut  improbum  Vicarium  incul- 
pabiliter elegit  et  retinuit,  non  tenebitur  dicta  damna  resar- 
cire : secus  si  in  dicta  electione  et  retentione  culpabilis 
extitit  Episcopus.  In  quo  reperies  concordare  auctores. 


CAPUT  I.\. 

AN  VICARIUS  GENERALIS,  QUOAD  DELICTA  IN  OFFICIO  SUO  COM- 
MISSA, POSSIT  AB  EPISCOPO  PUNIRI,  ET  A»  AB  ARCHIEPI- 
SCOPO,  ET  NUMQUID  SUBJACEAT  SYNDICATUI  ? 

Quatuor  hic  praestabimus  : 1 “ communiorem  auctorum  do- 
ctrinam exponemus  ; 2®  difficultates  quibus  doctrina  haec  ob- 
noxia est  indicabimus  ; 3®  quid  tenendum  videatur  subjunge- 
mus; 4®  adnotabimus  Vicarios  generales  non  subjacere 
syndicatui. 

SI. 

Exponiiur  commanior  doclorum  scnleiiliit. 

1®  Si  Vicarius  deliquit  ut  persona  privata,  posse  in  eum  sicut 

ia  alios  subditos  Episcopum  animadvertere,  omnino  certum 
est.  « Et  in  hoc  casu  (ait  Leurenius,  rfe  Vicariis  Episc.,  q.  300) 
«r  cum  punire  nequit  Metropolitanus,  nisi  forte  ad  illum  ap- 
«pellatum  sit.  » Unde  quod  delicta  privata  Vicarii  generalis 
possint  ab  ipsius  Episcopo  puniri,  non  vero  ab  Archiepiscopo 
aut  ejus  Officiali  (extra  casum  appellationis),  omnino  certum 
est,  et  unanimiter  admissum  ; et  ideo  quaestionem  dumtaxat 
posuimus  de  debetis  a Vicario  generaU  in  officio  suo  com- 
missis. 

2°  Delicta  Vicarii  in  spectantibus  ad  officium  suum,  posse 
puniri  ab  Archiepiscopo,  admiserat  glossa  iu  caput  1 , de  Offi- 
cio Vicarii,  in  6,  verbo  Rationabili.  Loquendo  enim  de  Officia- 
libus Episcopi,  qa\  peccant  in  his  qwe  sunt  jurisdictionis,  sic  ha- 
bet : tunc  Archiepiscopi  eos  sicut  Episcopi  punire  possunt. 

Nonnulli  veteres  canonistae  videntur  insuper  admisisse,  non 
posse  in  hoc  casu  Vicarium  generalem  puniri  ab  Episcopo  suo ; 
prout  satis  indicant  haec  Sbrozii  verba  {de  Vicario  Episcopi, 
lib.  3,  q.  57,  n.  3)  : « Sed  verius  est,  quod  Episcopus  non 
« possit  ejus  Vicarium  punire.  Et  ratio  est,  quia  ubi  Vicarius 
0 peccat  in  iis  quae  sunt  jurisdictionis,  vel  circa  officium,  pu- 
er nitur  ab  Archiepiscopo,  secundum  glossam  (in  caput  1,  de 
« Officio  Vicarii,  in  6,  verbo  Rationabili) , Innocentium,  et  Ar- 
« chidiaconum  (in  caput  Romana,  § finali,  de  foro  competenti, 
et  libro  6).  Et  quoad  jurisdictionem,  et  quae  ratione  officii  po- 
« test  exercere,  non  dicitur  subditus  Episcopo,  neque  minor 
« illo  (Bero,  consbio  22,  n.  13,  volumuie  1).  Prout  etiam,  quia 
« Episcopus  non  potest  esse  judex  in  causa  sui  Vicarii  (ut  dixi 
« supra...);  ergo  nec  illum  punire  potest,  ex  defectu  jurisdi- 
nctionis;  ne  alias  dicatur  judicare  iu  propria  causa.  Sicut 
0 etiam,  quia  Episcopus  tenetur  de  delicto  sui  Vicaru  vel  Of- 
a iicialis  delinquentis  in  officio  (Rota,  decisione  6,  alias  278^ 
a ia  novissimis...).  Nec  non  etiam  et  quia  Episcopus  tenetur 
« exhibere  Vicarium  vel  Officialem  delinquentem...;  unde 
a cum  non  conveniat  sibi  ipsi  illos  exhibere,  ne  sit  judex  et 
a pars,  merito  illum  punire  non  poterit.  » 

I. 

Contraria  tamen  sententia  (dicta  nempe  Vicarii  generalis 
delicta  esse  ab  ipsius  Episcopo  punienda,  non  autem  ab  Archie- 
piscopo) , a veteribus  etiam  canouistis  propugnata  fuit.  Sic 
enim  legere  est  apud  Durandum,  cognomine  Speculatorem  (in 
speculo,  libro  2,  particula  1 , de  Competentis  judicis  aditione, 
§ Seqvitvr,  pagina  20,  tom.  2,  edit.  Lugduni  1547)  : « Item 
« nota,  quod  de  maleficio,  vel  quasi.  Officialis  Episcopi,  com- 
■>  misso  in  officio,  ut  puta  in  sententia  vel  processu , agendum 
« est  coram  Episcopo  cujus  est  Officialis ; et  non  coram  Archie- 
« piscopo  vel  ejus  Officiali.  Episcopus  autem,  si  requisitus  nolit 
« cogere  Officialem  suum  ad  emendam , potest  ratione  hujus 
« maleficii  conveniri  coram  Metropolitano  seu  ejus  Officiali.  • 
Certum  item  est  speculatorem  sequaces  in  hac  sententia  ha- 
buisse. 

3.  Praefata  autem  veterum  canonistarum  doctrina,  apud 
rccentiores  moderata  est  in  hunc  modum,  sub  quo  in  sententiam 
communiorem  transivit  : vel  Episcopus  particeps  fuit  culpae  a 
Vicario  generali  in  officio  suo  commissae,  vel  non  : si  dictae 
culpae  expers  fuit  Episcopus,  ad  ipsum  pertinet  eam  punire, 
neque  potest  Archiepiscopus  in  hoc  sese  immiscere  : si  dictae 
culpae  particeps  fuit  Episcopus , nequit  Vicarium  suum  gene- 
ralem punire,  idque  pertinet  ad  Archiepiscopum . Officialis 
autem  Archiepiscopi , etiam  in  hoc  posteriori  casu,  nequibit 
Vicarios  generales  Episcoporum  judicare.  Ita  teneri  reperies  a 
Sbrozio  (loco  supra  citato,  n.  10),  a Leurenio  [de  Vicariis 
Episc.,  cap.  5,  q.  300),  a Lajman  (in  caput  Eomana  l,  de  Offi- 
cio Vicarii,  in  6),  et  passim  a modernis  aliis,  ex  quibus  satis 
erit  in  medium  adduxisse  Pirrhing  : « Si  Vicarius,  inquit,  de- 
« linquat  in  pertinentibus  ad  suum  officium,  ita  tamen  ut  Epi- 
n scopus  extra  culpam  sit,  tum  etiam  ad  Episcopum  pertinet 
« de  delicto  aut  negligentia  Vicarii  cognoscere,  eumque  pu- 
te nire  : neque  Archiepiscopus  in  hoc  casu  se  immiscere  potest, 
« nisi  Episcopus  requisitus  causam  cognoscere  recuset.  Ratio 
<f  est,  quia  licet  Vicarii  jurisdictio  eadem  sit  et  reputetur  cum 
« jurisdictione  Episcopi,  non  tamen  eodem,  sed  diverso  modo 

« residet  in  utroque.  Nam  in  Vicario  est  cum  dependentia  a 
«voluntate  et  imperio  Episcopi;  ac  proinde  Vicarius,  etiam 
|■'ratione  officii  sui,  est  aliquo  modo  subjectus  et  subordinatus 
« Episcopo.  Si  Vicarius  delinquat  in  officio  suo,  et  Episcopus 
« etiam  sit  culpae  particeps , tum  nou  ad  Episcopum,  sed  ad 
<■  Archiepiscopum  pertinet  causam  cognoscere , ac  punire 
« Vicarium.  Imo  Episcopus  tenetur  tali  casu  exhibere  et  si- 
« stere  Vicarium  qui  deliquit  Metropolitano,  si  petit...  Porro 
« OfficiaUs  seu  Vicarius  generalis  Archiepiscopi  nullam  habet 
« potestatem  aut  jurisdictionem  in  suffraganeos,  ob  dignita- 
« tem  et  eminentiam  officii  Episcopabs  (cap.  1,  § 0//iciales; 
« de  Officio  judicis  ordinarii,  in  6),  neque  in  Vicarios  suffraga- 
« neorum,  sicut  etiam  non  habet  in  subditos  suffraganeorun»  » 
(iii  titulum  28,  libri  1 decretalium,  n.  75). 


S II. 


Oiiilms  difliculuuibus  obnoxia  vidoatur  in-iemissa  docloruiii  ooiiimunioi'  sententia. 


1 . Occurrit  difficultas  si  dicatur  Vicarium  generalem,  in 
officio  suo  delinquentem,  judicari  et  punire  posse  ab  Episcopo 
SUO,  etiam  in  casu  quo  is  particeps  ciilpoe  non  extitit. 

Nam  si  appellare  a Vicario  generali  ad  Episcopum,  sit  appel- 
lare ab  eodem  ad  eimdem,  dum  judicatur  et  punitur  ab  Epi- 
scopo Vicarius  generalis,  ratione  actuum  jurisdictionalium,  dici 
potest  pariter  judicari  et  puniri  eumdem  ab  eodem.  Porro  re- 
pugnat proprie  et  in  sensu  juris  posse  aliquem  a seipso  judicari 
et  puniri.  Et  notetur  axioma  illud,  appellare  a Vicario  ad  Epi- 
scopum, esse  appellare  ab  eodem  ad  eumdem,  verum  reputari 
quantumvis  evidenter  iniqua  sit  Vicarii  generalis  sententia. 
Praeterea  non  potest  Episcopus  iniquam  Vicarii  sui  sententiam 
punire , quin  hoc  ipso  cognoscat  in  secunda  instantia  causam 
a dicto  Vicario  judicatam,  et  pronuntiet  injustam  fuisse  prola- 
tam ab  ipso  sententiam  : si  autem  possit  Episcopus  judicia 
Vicarii  sui  in  secunda  instautia  cognoscere,  et  ea  corrigere, 

ubsurde  statuitur  non  dari  a Vicario  ad  Episcopum  appellatio- 
nem. 

Adde  alias  rationes,  quibus  superiori  capite  ostendimus 
non  posse  rescindi  ab  Episcopo  actus  judiciales  Vicarii  gene- 
ralis. 

2.  Occurrit  pariter  difficultas,  si  dicatur  Vicarium  genera- 
lem in  officio  suo  delinquentem,  posse  in  prima  instantia  seu 
extra  casum  appellationis,  judicari  et  puniri  ab  Archiepisco- 
po,  etiam  in  casu  quo  Episcopus  particeps  ex tit erit  delicti,  a 
Vicario  suo  commissi. 

Nam  certum  est  causas  criminales  majores  Episcoporum,  a 
Tridcntini  concilii  tempore,  non  subjacere  Metropolitarum 
jurisdictioni,  sed  fuisse  a dicta  synodo  Sedi  Apostolicae  reser- 
vatas. Causas  item  criminales  minores  Episcoporum  iidem 
Tridentini  patres  concilio  provinciali  judicandas  reservarunt, 
lu  casu  autem  appellationis  coram  Archiepiscopo  pendentis, 
potest  is  suffraganeum  cogere  ad  exhibenda  acta,  et  praestanda 
alia  ad  expediendam  appellationis  causam  necessaria,  quae  si 
recuset  praestare  suffraganeus,  remansit  Metropobtae  jus  iii 
eum  poenis  et  censuris  animadvertendi. 

Unde,  extra  dictum  appellationis,  in  curia  archiepiscopali 
pendentis,  casum,  nequit  Archiepiscopus  de  ullis  suffraganei 
sui  delictis  cognoscere,  neque  ea  punire.  Jam  vero  si  posset 
Archiepiscopus  judicare  et  punire  delicta  Vicarii  generalis 
Episcopi,  in  officio  suo  commissa,  et  quorum  particeps  fuisse 
Episcopus  supponitur,  posset  hoc  ipso  judicare  et  punire  de- 
Ucta  suffraganei  sui.  Nam  pronuntiando  talem  actum  jurisdi- 
ctionalem  Vicarii  generalis  Episcopi  esse  pravum  et  injustum, 
hoc  ipso  pronuntiaret  de  pravitate  et  injustitia  a suffragaueo 
commissa;  cum  actus  jurisdictionalis  Vicarii,  censeatur  actus 
Episcopi,  praesertim  quando  Episcopus  ejusdem  pravi  actus 
fuit  particeps.  Talis  autem  sententia  Archiepiscopi,  et  rescissio 
dicti  actus  jurisdictionalis,  esset  simul  vera  poena  suffraganeo, 
licet  indirecte,  inflicta ; utpote  qua  ipsius  aestimationi  et  no- 
mini macula  inureretur.  Ergo  ex  eo  quod  nequeat  Archiepisco- 

pus  judicare  et  punire  delicta  suffraganei,  merito  infertur  nec 
posse  eum  judicare  et  punire  jurisdictionales  actus,  etsi 
iniquos,  a Vicario  generali  Episcopi  gestos.  Extendenda  scUi- 
cet  videtur  memorata  synodi  Tridentinae  dispositio  ad  Vica- 
rium generalem  Episcopi,  ob  toties  inculcatam  personae,  audi- 
toriique, et  jurisdictionis  utriusque  identitatem. 

Nec  obstare  videtur  decretalis  Romana  {de  Officio  Vicarii, 
in  6),  in  qua  supponitur  posse  Officiales  suffiraganeorum  variis 
de  causis  ab  Archiepiscopo  excommunicari ; dici  enim  potest 
hoc  jus  viguisse  ante  Tridentinum  concilium,  quando  poterant 
Archiepiscopi  causas  criminales  sufFraganeorum  cognoscere; 
non  autem  ex  quo,  per  dictam  synodum,  jus  illud  amiserunt. 

§ni. 


Quid  tenendum  videatur. 


Monacello  assentiens  (parte  3,  tit.  1,  formula  32,  n.  7 et 
seq.),  puto  adArchiepiscopum,  non  autem  ad  Episcopum,  per- 
tinere Vicarii  generalis  in  officio  suo  delinquentis  coercitionem, 
sive  particeps  sive  expers  culpse  existat  Episcopus. 

Id  enim  mihi  evincere  videtur  expressa  declaratio  Saerte 
Congregationis  Concili  (in  Tarentina,  25  februarii  1642);  quae 
apud  memoratum  Monacellum  (loco  citato)  refertur  his  verbis  : 
Sacra  Congregatio  Concilii  censuit,  Archiepiscopum  Metropolitanum, 
etiamin  prima  instantia,  esse  jxtdicem  competentem  in  causis  contra 
Vicarios  et  Officiales  suffraganeorum,  quando  delinquunt  in  officio 
et  jurisdictione.  (Libro  37  decretorum,  folio  356.) 

« Neque  apud  me  vim  facit  distinctio  Pirrhing,  Vicarii  de- 
« Unquentis  in  officio,  sciente  Episcopo,  a Vicario  delinquente 
« citra  culpam  Episcopi ; quia  cum  consistorium  Episcopi  et 
« Vicarii  unum  et  idem  sit...,  et  Episcopus  dicatur  facere  quod 
« ejus  Vicarius  facit ; ratione  affectionis,  unionis  et  interesse, 

« Episcopus  est  judex  suspectus ; et  in  utroque  casu  in  pro- 
« pria  causa  quodammodo  judicare  diceretur.  Experien- 

« tia  enim  docuit,  quod  Episcopi,  etsi  participes  non  sint  de- 
« lictorum  in  officio  commissorum  a Vicario , tamen , ne 
« rideantur  Vicarium  imperitum  vel  improbum  tolerasse  et 
rtsibi  coaptasse,  delicta  abscondere  vel  saltem  minorare  pro- 
« curant ; adeo  ut  fautores,  et  proprii  honoris  defensores,  po- 
« tius  quam  judices  censendi  sint.  » (Monacelli,  loco  citato.) 

Quid  vero  si  Vicarius  generalis  Episcopi  sit  religiosus  exem- 
ptus? Difficultatem  solvit  Monacellus  in  hunc  modum:  l“si 
Episcopus  talem  Vicarium  habeat  de  licentia  Sacrce  Congrega- 
tionis, censetur  Papa  exemptionis  privilegium  sustubsse,  in  his 
quae  ad  ejus  officium  pertinent  : unde  puniri  poterunt  talis  Ti- 
carii  generalis  delicta,  in  officio  suo  commissa,  peruide  ac  a 
foret  saecularis.  2"  Si  vero  talem  Vicarium  habeat  Episcopus 
de  licentia  ipsius  superioris  tantum,  distinguenda  ejus  delicta  ; 
vel  enim  turbat  jurisdictionem  Archiepiscopi  (verbi  gratia,  non 
admittendo  appellationem  ad  curiam  Metropobtanam  , inhibi- 
tionem ve  Archiepiscopi  contemnendo);  et  tunc  puniri  poterit, 
non  tanquam  jurisdictioni  Archiepiscopi  subjectus,  sed  tan- 
quam  jurisdictionis  ejus  perturbator  : vel  alia  sunt  ejus  delicta 
(puta  quod  sententias  proferat  ob  favorem,  pecuniam,  et  simi- 
lia motiva  sordida);  et  instrui  quidem  contra  eum  processas 
poterit;  sed  quoad  poenam,  ob  exemptionis  privilegium,  ad 
proprium  suum  religionis  superiorem  remittendus  est.  (Mona- 
celli, parte  3,  tit.  1,  form.  32,  n.  13  et  seq.) 

§ IV. 

Num  qui  desiit  esse  Vicarius  generalis  subjaceat  syndicatui  ’ 


Vicarius  generalis  non  potest  a successore  Episcopi  cujus 
fuit  Vicarius  Sgndicari,  idest,  cogi  ad  reddendam  rationem 
administrationis  suie  sub  priecedenti  Episcopo,  et  pro  male- 
factis puniri.  « Respondeo,  ait  Leurenius,  illum  bberum  esse 
« ab  hujusmodi  obligatione,  cui  subjicitur  solus  Vicarius  capi- 
et tuli,  et  alii  officiales  sedis  vacantis. » {De  Vicariis  Episcoporum, 

q.  303.)  Ratio  est,  quia  ejus  actus  censentur  gesti  ab  Episcopo, 
cujus  erat  Yicarius  generalis.  E contra  Vicarius  capitularis  est 
provisorie  successor  Episcopi  defuncti.  Unde  mirum  non  est 
quod  hic,  non  ille  syndicatui  subjaceat.  Atque  in  hoc  concor- 
dant doctores  unanimiter. 

CAPUT  X. 

DE  VICARIIS  FORANEIS. 

Praeter  Episcopi  et  Vicarii  ipsius  generalis  tribunal,  quod 
unum  idemque  censetur,  alia  tribunalia  inferiora  comprehen- 
dit episcopalis  curia,  in  quibus  alii  judices , Vicarii  nempe  fo- 
ranei.  Episcopi  auctoritate  et  nomine  jus  dicunt.  De  qua  Vica- 
riorum specie  occurrit  nunc  instituenda  disceptatio. 

S I. 


De  eorum  origine. 


u Ejusmodi  Vicariorum  originem  antiquissimam  esse,  atque 
» ad  Chorepiscopos  referendam,  non  immerito  arbitratur  Jue- 
nin...  Quamquam  enim  Rabanus  Archiepiscopus Moguntiiius 
“ (in  opusculo  rfe  C^re^iscop/s),  Beveregius...,  Binghamus. . . , 
« Caveus,  Blondellus,  Tournely,  aliique  existiment,  Chorepi- 
“ scopos  ordinatione  et  charactere  veros  Episcopos  fuisse ; 
«attamen  (quod  citatus  Binghamus  fatetur),  communior 
« magisque  recepta  est  opinio , fuisse  eos  tantummodo  pre- 
« sbyteros...:  etsi  negari  haud  possit  quandoque  contigissem 
« Chorepiscopum  assumi,  qui  episcopali  charactere  esset  an- 
« tea  insignitus,  et  a sua  dioecesi  ob  persecutionis  aestum  ex- 
« pulsus.  » 

« Quia  porro  Chorepiscopis,  praeter  jurisdictionem,  ad  regi- 
« meu  loci  cui  praeficiebantur  necessariam,  potestas  quoque 

« data  erat  conferendi  minores  ordines...,  et  aliquando  iisdem 
« ab  Episcopo  loci  facultas  quoque  delegabatur  conferendi  or- 
« dines  sacros;  inde  factum  est  ut  Chorepiscopi,  tot  condeco- 
« rati  praerogativis,  eo  usqueaudaciae  devenerint,  ut  in  omnibus 

se  Episcopis  aequarent...  Idcirco  saeculo  VIII  et  IX,  ita  prae- 
" cipieutibus  pluribus  Ecclesiae  legibus  , Chorepiscoporum 

• ordo  supprimi  coepit ; ac  medio  circiter  saeculo  X prorsus 

* extinctus  est ; quod  narrat  Natalis  Alexander  eccles., 
« tom.  4,  ad  saeculum  IV,  in  appendice  ad  dissert.  44).  » 

« Extinctis  Chorepiscopis,  sollicitudo  lustrandi  rusticanas 
« parochias,  praesidendi  parvis  oppidi-s,  corrigendi  ac  puniendi 
« iii  his  degentes  clericos,  translata  est  in  Archipresbyteros, 
« Archidiaconos  et  Decanos  rurales...  Erant  igitur  Archidia- 
« coni.  Decani,  et  similes,  in  Chorepiscoporum  locum  suffecti, 
« Vicarii  rurales  senforanei  Episcoporum.  » (Benedictas  XIV, 
« de  Syn.  dicec.,  libro  3,  cap.  2,  n.  6.) 

§11. 


Quid  proprie  sit  Vicarius  forancus.  et(]U3enam  ipsius  jurisdictio. 


« Vicarius  foraueus  est,  qui  ab  Episcopo  in  certa  dioecesis 
«parte,  vel  ad  certos  actus  deputatur  (Sbrozius,  1.  1,  q.  13, 
« n.  1 ; Glossa,  in  Clementinam  2 de  Rescriptis,  verbo  Foraneo; 
« Ancharanus...).  Proinde  dicitur  foraneus,  vel  quia  extra 
-•  fores,  seu  civitatem,  in  qua  Episcopus,  residet  constituitur; 
•<  vel  potius  quia  forum  et  judicium,  non  generale,  sed  spe- 
ciale  tenet.»  (Leurenius,  de  Vicariis  Episc.,  cap.  1,  q.  11.) 
Ista  autem  notio,  unanimiter  recepta,  fundatur  ipsa  noto- 
rietate  facti.  De  facto  enim  qui  vocantur  Vicarii  foranei,  de- 
putantur ab  Episcopo  ad  exercendam  jurisdictionem  in  certa 
dumtaxat  dioecesis  parte,  vel  quoad  certos  dumtaxat  actus; 
non  vero  ad  exercendam  generaliter  et  in  tota  dioecesi  epi 
scopalem  jurisdictionem,  cum  alioquin  yenerales  Vicarii,  non 
autem  foranei,  dicerentur. 

Ex  qaa  notione  plura  fluunt  attendenda  consectaria. 

1.  Etenim  sequitur  Vicarii  foranei  jurisdictionem  esse  dele- 
gatam, non  autem  ordinariam.  Nam  ordinaria  non  est  eo 
sensu,  quod  sit  ipsamet  jurisdictio  Episcopi,  generaliter  ipsi 
commissa ; ei  quippe  committitur  particula  tantum  episcopalis 
jurisdictionis;  qus  jurisdictio,  si  ipsi  universaliter  et  quoad 
totam  dioecesim  committeretur,  jam  non  foraneus  sed  gene- 
ralis Vicarius  esset.  Nec  est  ordinaria  eo  sensu,  quod  illam  ha- 
beat a lege  et  vi  ofiicii  sui,  sicut  parochus,  verbi  gratia,  habet 
suam : nam  nullam  habet  pneter  eam  quam  in  certos  casus  de- 
terminate, et  pro  arbitrio  suo,  ipsi  confert  Episcopus.  Ergo  re- 
vera Vicarii  foranei  potestas,  sive  major,  sive  minor  existat, 
nihil  aliud  est  quam  mera  delegatio.  Nec  proinde  ipse  censetur 
eadem  cum  Episcopo  persona,  nec  idem  habet  tribunal , nec 
camdem  exercet  jurisdictionem,  sed  ab  episcopali  diversam 
et  divisam. 

2.  Ex  eo  vero  quod  ipsius  jurisdictio  sit  delegata,  sequitur 
dari  ab  ipsius  sententiis  ad  Episcopum  appellationem ; ac 
proinde  posse  Episcopum,  ipsiusque  generalem  Vicarium,  in 
secunda  instantia  cognoscere  et  decidere  causas,  a Vicario  fo- 
raneo  judicatas.  Nullitate  autem  laboraret  appellatio  a sen- 
tentia Vicarii  foranei  ad  Archiepiscopum,  omisso  Episcopi 
ipsiusve  Vicarii  generalis  tribunali ; nec  posset  ejusmodi  ap- 
pellationem Archiepiscopus  recipere  : certa  enim  est  regula 
generalis,  nullam  Archicpiscopo  in  subditos  sulOfraganeorum 
jurisdictionem  competere,  nisi  in  casibus  a jure  expressis : jus 
autem  exprimit  quidem  patere  ad  Archiepiscopum  appellatio- 
nem a definitivis  Episcopi  ipsiusve  Vicarii  generalis  sententiis ; 
non  autem  a sententiis  delegatorum  ab  Episcopo,  ipsiusve  ge- 
nerali Vicario. 

.3.  Item  ex  eo  quod  delegatam  dumtaxat  jurisdictionem 
habeat  Vicarius  foraneus,  sequitur  ejusmodi  jurisdictionis  ex- 
tensionem, non  ex  jure,  sed  ex  mandato  Episcopi  esse  repe- 
tendam et  dimetiendam.  Nam  tantum  potest  delegatus,  quan- 
tum in  ipsius  mandato  concessum  reperitur,  et  non  amplius  ; 

cum  ergo  Vicarius  foraneus  nihil  aliud  sit  quam  delegatus,  id 
dumtaxat  poterit,  quod  ipsi  expresse  Episcopus  exequeudum 
commiserit. 

Episcopus  autem  potest  duplici  modo  ejusmodi  Vicariorum 
foraneorum  jurisdictionem  determinare.  Vel  sejunctim  qu(»d 
singulos ; unicuique  scilicet  expediendo  mandatum,  ejusmodi 
determinationem  exprimens  : vel  omnibus  simul  dioecesis  sus 
Vicariis  foraneis,  per  aliquam  synodalem  seu  dioecesanam 
constitutionem;  enuntiando  quid  jurisdictionis  ipsis  commit- 
tat et  deleget.  Posita  vero  hacce  dioecesana  constitutione,  sa- 
tis erit  ut  in  mandato  unicuique  expediendo  exprimatur,  eum 
assumi  in  Vicarium  foraneum;  quia  tunc  ex  dicto  generali  de- 
creto, determinata  remanet  ejusmodi  Vicarii  delegata  juris- 
dictio. 

4.  Sequitur  pariter  teneri  Vicarium  foraneum  in  singulis 
causis  antequam  procedat,  ad  sese  legitimandum,  seu  ad  do- 
cendum de  suo  mandato  (ut  loquuntur  pragmatici);  idest,  ad 
ostendendum,  si  forte  hoc  in  dubium  revocetur,  sibi  revera 
delegatam  ab  ordinario  fuisse  talem  causarum  speciem.  Huic 
enim  sese  legitimandi  necessitati  quilibet  delegatus  judex  sub- 
jacet. 

5.  Sequitur  insuper  multum  a generali  Vicario  differre  fo- 
raneum : nam  primo  hic  delegatam,  ille  vero  ordinariam  juris- 
dictionem habet ; secundo , universalis  (morahter  saltem  lo- 
quendo) est  Vicarii  generalis  quoad  causas  et  loca  potestas, 
forauei  vero  particularis  et  restricta ; tertio,  a sententia  prio- 
ris non  appellatur  ad  Episcopum ; bene  vero  a sententia 
posterioris ; quarto,  Vicario  generali  competit,  ex  lege  ipsa,  ct 
vi  ofiBcii  sui,  certa  quaedam  et  determinata  jurisdictio,  ipsamet 
nempe  ordinaria  jurisdictio  Episcopi,  exceptis  quae  jus  ex- 
cepta voluit  ct  quae  Episcopus  sibi  expresse  reservavit ; Vica- 
rius autem  foraneus  nihil  exequi  valet,  quam  quod  expresse 
ipsi  commisit  Episcopus. 

6.  Tandem  sequitur  recte  definiri  posse  Vicarium  fora- 
uenm,  delegatum  permanenter  ab  Episcopo  ad  certas  quasdam cau- 

sannn  species,  vel  pro  certa  dumtaxat  parte  diceeeseos.  Dicimns 
delegatum;  qua  voce  recte,  ex  dictis,  exprimitur  genus  proxi- 
mum, sub  quo  dicti  Vicarii  comprehenduntur.  Addimus  per- 
manenter,  etc. ; et  sic  discernimus  dictos  Vicarios  a ceeteris  de- 
legatis, qui  vel  ad  aliquam  dumtaxat  determinatam  causam, 
vel  per  transennam  tantum  ad  aliquas  causarum  species  de- 
legantur. 

Nota  1 . Quid  in  praxi  soleat  Vicariis  foraneis  ab  Episcopo 
committi,  satis  indicat  Benedictus  XIV  his  verbis  : « Praeter 
« Vicarium  generalem,  qui  toti  praeest  dioecesi,  alii  ab  Epi- 
« scopis  constituuntur  peculiares  Vicarii,  dicti  foranei,  ut  extra 
« civitatem,  in  pagis  et  oppidis,  jus  dicant  in  quibusdam  levioris 
, « momenti  causis,  et  jurisdictionem  exerceant,  ad  certos  dum- 

« taxat  actus  limitatam  » [de  Syn.  diceces.,  1.  3,  c.  3,  n.  5). 

Nota  2.  Quamvis  soleant  Vicarii  foranei  ex  principalioribus 
diceeeseos  parochis  assumi,  nullo  tamen  jure  impeditur  Epi- 
scopus, quin  possit  et  alios  clericos  ad  id  officii  deputare. 

Nota  3.  Quantumvis  per  se  utilis  et  in  jure  praescripta  sit 
testium  synodalium  institutio,  tamen  (ait  Benedictus  XFV, 
de  Syn.  diaec.,  1.  4,  c.  3,  n.  8),  « Synodales  testes  fere  ubique 
« desueverunt ; in  eorumque  locum  suffecti  sunt  Fiscales  Epi- 
« scoporum,  et  Decani,  hoc  est.  Vicarii  foranei.  » 

CAPUT  XI. 

DE  AUDITORIBUS  EPISCOPALIUM  CURIARUM. 

QujESTIO  1».  — Quid  sint?  — Ex  iis  qui  Auditorum  nomine 
variis  in  curiis  designantur,  alii  sunt  veri  ac  proprie  dicti  ju- 
dices, ac  proinde  non  nisi  improprio  quodam  sensu  Auditores 
nuncupantur;  alii  vero  a judicibus  ordinariis  essentialiter  dif- 
ferunt ; et  hi  stricto  sensu  veniunt  sub  Auditorum  vocabulo. 
Ad  priorem  classem  referuntur  Auditor  camerae  apostolkae, 
et  Auditores  Rotae  : sunt  enim  veri  et  proprie  dicti  judices, 

at  patebit  in  tractatu  de  Curia  romana,  ubi  ipsorum  ofBcium 
describemus.  Sub  posteriori  vero  classe  recensendi  sunt  ar- 
chiepiscopalium  et  episcopalium  curiarum  Auditores,  de  qui- 
bus nobis  hic  sermo  est. 

De  ejusmodi  proprie  dictis  Auditoribus,  idest,  qui  a ju- 
dicibus contradistinguuntur , generalem  notionem  sic  tradit 
Schmaizgrueber  (in  tit.  1 , libri  2 decretalium,  n.  1 5]  : 

« Auditorum  usus  praecipue  est  in  curia  romana,  et  apud  le- 
> gatos  Sedis  Apostolicae.  Sunt,  quibus  vel  tota  causa,  vel 

• certus  causae  articulus  examinandus  committitur,  eo  fine,  ut 
« post  diligens  examen  super  hoc  institutum,  rem  omnem 
« exponant  judici,  ejusque  decisioni  relinquant.  Habent  illi  qui- 
« dem  jurisdictionem  in  cognoscendo,  ita,  ut  partes  ad  an- 
« dientiam  citare,  testes  et  probationes  admittere  possint,  etc. 
« In  decidendo  autem  et  sententiando  jurisdictionem  non 
« habent,  nisi  hoc  ipsis  specialiter  a Principali  delegetur.  » 

« His  quoad  officium  consimiles  videntur  esse  Referendarii, 
« a referendo  dicti;  qui  eum  in  finem  constituuntur,  ut,  quia 
X judex  multitudine  causarum  obrutus,  omnium  momenta  ex 
X actis  Siepe  amplissimis  colligere  unus  non  potest,  ipsi  ea  dis- 
X cutiaut,  et  postea  eorum  substantiam,  rationes  et  merita 
X judici  et  assessoribus  referant,  sicque  illos  ad  sententiam  fe- 

• rendam  instruant.  Usus  illorum  maxime  est  in  tribunalibus 
X majoribus  Principum,  isque  utilissimus  ad  tollendam  immor- 
X talitatem  litium,  et  querelas  protractae  nimis  justitiae.  » 

Qu>BSTI0  2*.  — An  necesse  sit,  vel  saltem  expediat  constitui  Au- 
ditorem in  episcopali  aut  archiepiscopali curia?  — Si  ad  praxim 
respiciamus,  in  quibusdam  dioecesibus,  non  item  in  aliis,  con- 
stitutos ejusmodi  Auditores  reperiraus.  In  jure  autem  nullibi 
occurrit  cautum,  ut  debeant  Episcopi , Archiepiscopi , dictos 
Auditores  sibi  adjungere.  Unde  penes  ipsorum  arbitrium  et 
prudentiam  ea  res  tota  censenda  est. 

Casus  autem  in  quibus  magis  opportuna  videtur  officii  hujus 
in  curia  episcopali  adjectio,  praecipue  sunt  : 1®  si  tanta  nego- 
tiorum mole  Vicarius  generalis  obruatur,  ut  nequeat  ea  qua 

par  est  celeritate  omnia  expedire ; 2°  si  nou  adeo  sit  in  jure 
canonico  versatus,  nec  doctiorem  reperiat  Episcopus  quem 
ipsi  substituat  : tunc  enim  utiliter  illi  adjungetur  Auditor  ju- 
ris peritus.  Et  saepe  repcrietur,  qui  Auditoris  ofiScio  aptus  sit, 
licet  eumdem  non  deceat  (ob  parum  provectam  aetatem,  aliave 
de  causa)  ad  vicariatum  generalem  promoveri. 

QujESTIO  3*.  — Quid  observandum  in  mandato  quo  Auditor 
episcopalis  curice  constituitur?  — Ne  oriantur  circa  valorem 
actuum  per  ejusmodi  Auditorem  gestorum  difficultates  et  du- 
bia, clare  in  deputationis  instrumento  exprimendum  est,  ipsi 
conferri  jurisdictionem  ad  procedendum  in  causis,  vel  causarum 
articulis  ei  commissis;  non  tamen  ad  easdem  causas  sententialiter 
dirimendas.  Intra  cujus  mandati  fines,  si  sese  continuerit,  certo 
valebunt  processuales  actus  per  eum  gesti  : secus  si  mandati 
fines  excesserit. 

Est  autem  hujusmodi  Auditorum  jurisdictio  mere  delegata, 
non  ordinaria. 

Questio 4».  — An  ah  Auditore  detur  appellatio?  — Ad  recte 
solvendam  qiuestionem  illam,  diligenter  expendenda  est  Inno- 
ceiitii  III  decretalis  Super  queestionem  (27,  tituli  29,  libri  1 
decretalium).  Tres  nempe  casus  ibi  distinguit  clarissimus  Pon- 
tifex : I®  casum  quo  judex  alicui  committit  totam  causam 
expediendam ; 2°  casum  quo  principium,  vel  finem  causae  dum- 
taxat committit ; 3°  casum  quo  commitit  solummodo  medium 
causae.  Decernit  autem  in  duobus  prioribus  casibus  dari  appel- 
lationem ; in  tertio  vero  casu  non  dari,  nisi  ex  duplici  causa, 
nempe  : primo  quando  sic  deputatus  fines  mandati  excessit ; 
secundo  quando  merito  est  suspectus.  En  ipsa  decretalis  verba  ; • 
Cum  totam  causam  [judex)  committit  alicui,  vel  principium  aut 
finem  ipsius,  ab  eo  tanquam  a judice  potest  licite  provocari.  Cum 
autem  alicui  medium  tantum  committit,  ah  ipso  tanquam  ab  Audi- 
tore provocari  non  potest,  nisi  mandati  fines  excedat,  vel  merito  sit 
suspectus. 

Hanc  ergo  juris  dispositionem  applicando  auditori  episcopa- 
lis curiae,  dicendum  ; 

1 . Si  ipsi  committatur  tota  causa  cognoscenda  et  judicanda, 
dabitur  ab  eo  appellatio ; sed  tunc  non  aget  praecise  tanquam 
Auditor,  cum  de  Auditoris  oflScii  essentia  sit,  ut  nequeat  defini- 
tivam profere  scutentiam.  Erit  ergo  in  hoc  casu  proprie  dictus 
judex  delegatus,  a quo  regulariter  patet  ad  delegantem  appel- 
latio. 

2.  Dabitur  appellatio  si  ipsi  committatur  finis  causw,  id  est, 
sententia  definitiva  proferenda  : sed  neque  tunc,  ex  dictis,  offi- 
cio Auditoris  fungi  censendus  est. 

3.  Item  dabitur  appellatio  si  ipsi  committatur  principium 
causw. 

4.  Non  autem  dabitur  appellatio  si  ipsi  committatur  medium 
causae,  excepto  duplici  casu  : quando  nempe  fines  mandati 
excedit,  et  quando  merito  suspectus  est. 

5.  Hinc  si  velit  Episcopus  praecavere,  ne  possit  ab  Auditore 
suo  appellari,  non  ei  committat  principium,  nec  finem  causae, 
sed  reliquas  dumtaxat  partes. 

Questio  5‘.  — An  in  Auditorem  ecclesiasticw  curiw  deputari 
possit  laicus,  vel  clericus  conjugatus?  — Ex  dictis  de  Auditoris 
officio,  patet  illud  esse  jurisdictionale,  seu  per  ejusmodi  offi- 
cium exerceri  aliquam  jurisdictionem  : sed  principium  certis- 
simum est  in  jure  canonico  (prout  sub  priore  tractatus  parte 
ostendimus),  quoscumque  laicos  esse  jurisdictionis  ecclesia- 
sticae incapaces ; ita  quod  solus  Papa,  non  vero  ullus  Episco- 
pus, valeat  incapacitatem  illam  tollere,  et  laico  aliquid  dictae 
jurisdictionis  valide  conferre  : ergo  nequeunt  Episcopi,  ad 
Auditoris  officium  in  causLs  ecclesiasticis  exercendum,  ullum 
« laicum  deputare ; essetque  talis  deputatio  prorsus  uuUa  et 
irrita;  et  quilibet  ecclesiasticae  jurisdictionis  actus,  ab  istius- 
modi  Auditore  laico  gestus,  nullitate  pariter  laboraret.  Nec 
minus  certum  est  conjugatos  clericos,  quoad  ecclesiasticae  ju- 
risdictionis exercitium,  laicis  aequiparari.  Imo,  si  agendum  in 
judicio  sit  contra  clericum  aliquem,  duplici  titulo  Auditoris 
officium  exercere  prohibetur  laicus  : primo,  quia  exercenda 
ecclesiastica  jurisdictio ; secundo,  quia  exercenda  in  clericum. 

Nam  a laicis  judicari  non  posse  clericos  specialiter  sacri  cano- 
nes sanxerunt.  Quae  dicta  circa  Auditores,  pariter  applicanda 
veniunt  quibuslibet  ad  ecclesiasticae  jurisdictionis  exercitium 
quoquomodo  delegatis , deputatisve , aut  commissis  : ui^eut 
enim  expositae  rationes,  ut  neque  hi,  laici  esse  possint,  vel 
conjugati  clerici. 

Quae  juris  sacri  principia,  etsi  omnino  certa  sint,  cum  tamen 
quandoque  contingat  ea  non  observari  (id  ita  licere  sibi  persua- 
dentibus nonnullis  Episcopis,  ob  immemorabilem  consuetudU 
nem,  abave  de  causa),  abs  re  non  erit  in  confirmationem  subji- 
cere emanatam  hac  de  re,  a Sacra  Congregatione  Immunitatis, 
die  3 octobris  1832,  encyclicam  epistolam,  quae,  etsi  ad  Epi- 
scopos dumtaxat  status  Pontificii  directa,  jus  tamen  commune 
quoad  omnes  simul  declarat : cujus  tenor  est  hujuscemodi ; 

« Eccellentissimo  e Reverendissimo  Signore  mio  osservandissi- 
« mo,  — E principio  certo  in  diritto,  e costante  in  pratica,  che 
« ne  i laici,  nc  gli  stessi  chierici  conjugati  possono  giudicare 
<1  le  cause  criminali  di  chierici,  ed  esercitare  contro  di  essi  al- 
« cun  atto  de  giurisdizione,  anche  delegata  dal  giudice  com- 
« petente  : poiche  la  delegazione  dee  cadere  in  un  soggetto 
<(  capace  di  giurisdizione  ecclesiastica ; di  cui  (tranne  b caso 
« deU’espressa  apostolica  autorizzazione)  sono  incapaci,  non 
<1  meno  i laici,  che  i chierici  conjugati.  In  conformita  ali’  es- 
« posto  principio,  questa  Sacra  Congregazione  dell’  Immunita, 
« cuie  affidata  la  tutela  de’diritti  della  Chiesa,  e debe  persone 
« ecclesiastiche,  non  solo  ha  piu  volte  inculcato  agli  Ordinari, 
« di  non  prevalersi  dei  ministero  dei  laici  nella  formazione  di 
« processi  a carico  dei  chierici;  non  solo  ha  deciso  non  potere 
« un  Vescovo  delegare  il  giudice  laico  a processare  un  chieri- 
« co,  anche  fino  alia  sentenza  esclusivamcnte ; non  solo  ha 
« dichiarato  esser  nullo  b processo  costrutto  contro  persone 
<t  ecclesiastiche  da  up  chierico  conjugato,  tutto  che  subdelc- 
K gato  di  un  delegato  Apostobeo ; ma  eziandio  in  due  piene 
M-adunanze,  la  prima  dei  giorno23  agosto  1775, 1’altra  dei  di 
« 17  marzo  1778,  rescrisse  in  favore  deUa  nulbta  di  processi 


Digitized  by  Google 


464 


THACTAXUS  Dt  JUDICIIS. 


• fatti  contro  due  ecclesiastici,  dalle  carie  di  Sesse  ePalestrina; 
« per  la  sola  ragione  che  gli  esami  dei  testimoni  erano  stati 
« eseguiti  dai  cancellieri  vescovili,  i quali,  sebbene  delegati 
« COII  speciale  mandato  dei  giudice  ecclesiastico,  non  erano 
■ pero  chierici  celibi,  ma  conjugati.  Ed  in  seguito,  sotto  il 
« giorno  ‘22  setterabre  1781  diresse  per  espresso  oracolo  Pon- 
« tificio  a tutti  gli  Ordinari  una  lettera  circolare,  nella  quale, 
« riprovando  ogni  contraria,  anche  antichissima,  consuetudine, 
« ricbiamo  ali'  esatta  osservanza  le  disposizioni  canouiche,  in 
« quelle  curie  che  se  n’erano  alloiitanate ; e nou  lascio  di  prov- 
« vedere  coli’  esercizio  dell’  Apostolica  autorita  ai  difetti  delle 
« processure  da  esse  lino  a quel  punto  formate  a carico  degli 
« ecclesiastici,  contro  la  forma  prescritta  dai  sacri  cauoni. 

« Malgrado  delle  massime  e pratiche  fiiiora  indicate,  ei 
« giunto  a notizia  della  Sacra  Congregazioue  dell'  Immunita, 
« che  alcuiie  curie  vescovili  ne  hauno  nuovamente,  e piu  forse 

• estesamente  deviato.  A forma  dell’  articolo  3 dell’appendice 
« al  regolamento  organico,  publicato  il  5 uovembre  dello  seorso 
« anno  1831,  debbono  tutti  i tribunali  criminali  ecclesiastici 
« esser  composti  dell' Ordinario,  cd  altri  quattro  giudici.  Ora 
« iu  piu  diocesi,  o per  una  sinistra  iutelligenza  della  Sovrana 
« acceniiata  disposizione,  o per  la  mancanza  nel  clero  di  abili 

• soggetti,  o per  altre  simili  circostanze,  sono  stati  chiamati  a 
« fur  parte  degli  anzidctti  tribunali  alcuni  laici,  e chierici 
« conjugati;  ed  a questi  resta  commessoil  giudizio,  come  delle 
« altre  causc  criminali  di  pertiuenza  dei  foro  ecclesiastico, 
« cosi  di  quelle  di  chierici.  Si  c quindi  eccitato  il  dubbio  della 
« nullita  delle  seutenze  da  silTatti  tribunali  pronunziate  contro 
« gli  ecclesiastici ; e non  ha  taluno  di  essi  indugiato  a ricor- 
« rere  a questa  Sacra  Congregazioue,  cd  a domandarle  che  di- 
« chiarasse  nulla,  pel  titolo  di  mancanza  di  giurisdizione  e di 
« violazioue  della  personnale  immunita,  Iq  condanna  contro  di 
« lui  emanata.  Ne  qui  dee  tacersi  della  pratica  iion  meuo  irre- 
« golare,  che  la  Sacra  Congregazioue  ha  in  tal  congiuntura  co- 
« nosciuto  essersi  antecedentemente  introdotta  in  altre  curie 

« vescovili,  nelle  quali  I'  officio  di  giudice,  processante  anche 
a nelle  cause  di  chierici,  e solito  esercitarci  da  un  semplicc 
n laico  oppure  da  un  chierico  conjungato. 

« In  questo  stato  di  cose,  la  medesima  Sacra  Congregazio- 
« ne,  sia  per  corrispondere  al  fine  della  venerabile  sua  instituzio- 
« ne,  sia  per  remuovere  dai  giudizi  che  si  pronunzieranno  dai 
« tribunali  vescovili  criminali  il  fundatissimo  dubbio  di  nullita, 
« sio  per  impedire  il  grave  disordine  di  vedere  per  1’annun- 
« ciato  motivo  alterato  il  corso  e ritardata  1’  amministrazione 
« della  punitiva  giustizia,  ha  creduto  suo  dovere  di  consultare 
« la  santita  di  Nostro  Signore,  affine  di  provvedere  coli’  apo- 
n stobco  suo  oracolo  le  determinazioni  e publicare  i provve- 
« dimenti  opportuni , come  a richiamare  1’  osservanza  delle 
« canoniche  regole,  cosi  a togliere  le  cause  di  ulteriori  ricorsi, 
« i quali  potrebbero  facilmente  aversi  per  parte  di  altri  eccle- 
« siastici,  in  simii  guisa  processati  e giudicati  dai  tribunali 
« vescovili  criminali. 

« Presso  per  tanto  la  relazioue  che  di  tutto  si  e fatta  al 
« S.  Padre,  ed  in  vista  della  sua  espressa  Sovrana  autorizza- 
« zione,  si  dirigge  a V.  S.  la  presente  lettera,  della  quale  due 
« sono  gli  oggetti.  Il  primo  e di  avvertirla  che  se  mai  nella 
« sua  curia,  sebbene  per  lungo  ed  immemorabile  tempo,  si 
« fosse  linora  tenuta  una  pratica  diversa  da  quella,  che  suile 
«traccic  de’  sacri  canoni  trovasi  stabilita  nelle  replicate 
« risoluzioni  di  questa  Sacra  Congregazione,  debba  ella  esigere 
« che  in  avvenire  le  processure  contro  persone  ecclesiastiche, 
« tanto  per  gli  atti  dei  costituto  dei  Reo,  quanto  dell’  esame 
« di  testimoni,  siano  formate  coli’  assistenza  ed  intervento  dei 
« giudice  ecclesiastico,  o di  altro  soggetto  da  delegarsi,  pur- 
«che  sia  chierico  celibe.  Il  sccondo  e di  reuderle  noto  che, 
« non  essendosi  ne  nello  spirito,  ne  nelT  cspressione  dell’  ar- 
« ticolo  3 dell’  appendice  al  regolamento  organico  derogato 
« in  alcuno  modo  alie  disposizioni  canoniche,  i giudici,  i quali 
« hanno  prescntemente  a comporre  in  un  coli’  Ordinario  tutti 
« i tribunali  ecclesiastici  criminali , debbono  esser  chierici 
I.  50 

« celibi.  » Declarat  postea  Sacra  Cougregatio  sanari  authori- 
tate  pontificia  processus  ecclesiasticos  pnefato  modo  irregu- 
lariter  factos , et  absolvi  a censuris  quas  incurrissent  dictos 
laicos,  qui  in  causis  criminalibus  clericorum  aliquid  jurisdi- 
ctionis attentarunt. 


CAPUT  XII. 

DK  EPISCOPALIUM  CURIARUM  ASSIS.SORIBUS. 


Qu*stio  1*.  — Quid  sint.  — «Hi  (ait  Schmalzgrueber]  ab 
« assidendo  sic  dicti  sunt,  quod  cum  in  finem  assumantur  ut 
« judici  assideant,  eumque  suo  consilio  in  judicando  adjuvent : 
« unde  etiam  consiliarii  vocantur»  (in  tit.  1,  de  Judiciis,  lib.  2 
decretalium,  n.  14).  «Assessor  is  est,  quem  ille,  qui  judicandi 
« potestatem  habet,  sibi  associat,  ut  ei  assideat  et  assistat,  et 
« ad  recte  causam  dicendam  eum  instruat  (ex  lege  2 codicis, 
« de  Assessoribus).  Ex  qua  descriptione  desumi  potest  quod 
« Assessoris  officium  versatur  circa  plura.  Et  primo,  ut  invi- 
« gilet  ad  veritatem  indagandam  , et  quid  juris  sit  judicem 
« instruat  (dicta  lege  1 codicis,  de  Assessoribus).  Hinc  fit  quod 
« postquam  judex  illum  elegerit,  et  ipse  acceptaverit,  tenetur 
« de  injustitia  judicis  nisi  protestationem  in  actis  fecerit,  quod 
« ipse  non  consentit,  cum  videt  judicem  injuste  agere.  Secundo, 
« ut  admittat  vel  rejiciat  Ubellos  prout  juris  fuerit,  inspiciendo 
« an  bene  confecti  fuerint,  vel  de  re  illicita.  Tertio,  ut  pe^ 
« pendat  petitionem  partis,  an  iUi  competat  actio,  et  an  juris 
« ordinem  in  petitione  servaverit.  Quarto,  ut  consideret  et 
« bene  disponat  decreta  interponenda  in  causis , coram  eo 
« judice  cui  assistit,  vertentibus.  Quinto,  ut  videat  et  diligen- 
« ter  consideret  edicta  et  alia,  quae  a judice  promulgantur,  an 
« juridica  fuerint ; et  si  contra  vel  praeter  jus  esse  cognoverit, 
« prohibeat  ne  publicentur.  » (Pellegrini,  praxis  Vicariorum . 
parte  4,  sect.  16,  n.  20.) 

Quatio  2*.  — Att  Assessor  jurisdictionem  habeat  ? — Ia 
hoc  solvendo  quaesito  non  sibi  constans  est  Pellegrinas.  .Mam 
parte  2,  praemisso  3,  n.  26,  sic  habet ; « Iste  autem  Assessor 
« seu  consUiarius  non  habet  jurisdictionem  (lege  2 codicis, 
« de  Assessoribus,  et  Caravita,  super  ritibus  magnae  curiae  Yica- 
« riae,  ritu  295,  n.  2) . » Parte  autem  4,  sectione  16,  n.  21 : 
« An  assessor  aliquam  habeat  jurisdictionem  aliquando  ? Be- 
> spondetur  affirmative ; participat  enim  de  jurisdictione  judi- 
« cis  (lege  \ ,S.de  Officio  Assess.) ; praesertim  quando  judex  est 
« impeditus  ex  aliqua  causa  pubUca  : secus  in  causa  appella- 
« tionis,  in  qua  nullam  habet  jurisdictionem.  » 

Relative  ad  curias  saeculares,  sic  adnotat  Schmalzgrueber : 
« Officium  eorum  et  authoritas  hodierno  jure  major  est,  quam 
• antiquo  : nam  antiquo  jurisdictionem  nullam  habebant,  sed 
« tantum  judici  addebantur,  ut  consilio  suo  illum  juvarent; 
« quod  proinde  judex  sequi  necessario  non  tenebatur.  . . 
« Hodierno  autem  jure  in  plerisque  principum  dicasteriis  ju- 
« risdictioncm  etiam  et  causarum  decisionem  habent,  ut  adeo 
« sint  veri  judices,  ac  proinde  ut  inter  hos  assumi  quis  possit, 
< eaedem  petuntur  qualitates  quae  petuntur  in  judice  » (in  ti- 
tulum 1 de  Judiciis,  libri  2 decretalium,  u.  14). 

Tu  teneas,  dc  jure  communi  canonico,  nullam  Assessori 
competere  jurisdictionem ; ipsiusque  partes  esse  dumtaxat  ut 
judici  praebeat  consiba,  quae  tamen  is  sequi  non  tenetur. 
Nam  admitti  non  debet  in  Assessore  jurisdictio  nisi  probetur : 
non  probatur  autem  sufficienter  ex  ulla  juris  dispositione. 
Quod  si  alicubi  ex  consuetudine  vel  statuto  particulari  aliquid 
jurisdictionis  habeat,  quoad  hoc  non  merus  Assessor  seu  consi- 
liarius, sed  delegatas  judex  censendus  est. 

QCiBSTio  3“.  — An  possit  Episcopus  Vicario  suo  generati  Asses- 
sores assignare,  ea  lege  ut  eorum  consilium  sequi  teneatur?  — Vi- 
detur aifirmative  respondendum,  quoad  unam  aut  alteram 
causarum  speciem ; secus  vero  quoad  omnes  generaliter  cau- 
sas. Si  enim  hac  lege  teneretur  Vicarius  generalis  quoad 
omnes  generabter  causas,  jam  ei  n.on  competeret  universaliter 

ordinaria  jurisdictio  ; unde  , ex  supra  stabilitis,  jam  non  esset 
verus  Yicarius  generalis , sed  merus  delegatus.  Quod  autem 
statuat  Episcopus , ut  una  alterave  causarum  species  judicari 
nequeat  a Vicario  generali,  nisi  juxta  Assessorum  consilium,  id 
non  impedit  quin  adhuc  universalem  (moraliter  loquendo)  ju- 
risdictionem is  habere  censeatur. 

Qu.^estio  4“. — A quo  assumi  seu  constitui  possit  Assessor? — 

• Tam  in  causis  civilibus  quam  in  criminalibus,  jurisperitus 
« assumi  potest  per  judicem  qui  legum  doclor  non  sit , ut  ei 

• assistat;  ut  colligitur  ex  lege  2 codicLs,  de  Assessoribus... 
■ Eligi  potest  Assessor  de  consuetudine  ab  ipso  judice,  nisi 
« aliter  ex  statuto  particulari  servetur.»  (Pellegrini,  parte 4, 
sect.  16,  n.  19  et  22.) 

Regulariter,  et  nisi  obsit  contraria  consuetudo,  vel  superioris 
prohibitio,  ad  quemlibet  judicem  pertinet  sibi  Assessores  seu 
consiliarios  assumere ; quia  consilio  uti  est  quid  per  se  omni- 
bus hominibus  licitum ; unde  non  debet  censeri  vetitum,  nisi 
prohibitio  in  jure  exprimatur.  Nulla  autem  lege  id  judicibus 
prohibetur.  Hinc  nisi  aliter  ab  Episcopo  cautum  fuerit,  poterit 
Vicarius  ipsius  generalis  suos  sibi  Assessores  assumere.  Secus 
autem  si  hanc  electionem  sibi  Episcopus  reservaverit. 

Qu;*stio  5*.  — An  Assessores  curice  episcopalis  possint  esse 
laici  ? — Respondetur  affirmative;  cum  Abbate  (in  caput  Super 
queestionum,  de  O/jicio  deleg.,  n.  16),  et  Pellegrino  (parte  2, 
praemissos,  n.  26);  videturque  sententia  ha;c  communiter  a 
doctoribus  recipi.  Ex  ea  vero  confirmatur  quod  asseruimus, 
nullam  Assessori  competere  jurisdictionem : si  enim  jurisdictio- 
nem haberet,  clericus  necessario  esse  deberet ; cum  laici  ec- 
clesiasticam jurisdictionem  exercere  prohibeantur.  Quamquam 
nutem  id  in  rigore  juris  verum  sit,  nemo  non  videt  quot  incom- 
moda multis  in  circumstantiis  oriri  possent,  si  laici  in  consi- 
liarios ab  ecclesiastico  judice  assumerentur. 

Quaestio  6*.  — An  Assessor  recusari  possit  tanquam  suspectus? 
— •<  Potest  allegari  suspectus  ex  causa,  licet  non  habeat  ju- 
« risdictionem  : et  si  judex  non  admittit  suspicionem,  fit  ipse 

• suspectas.  " (Pellegrini,  parte  2,  praemisso  3,  n.  26,  citans 
Abbatem  Panormitanum.)  Batio  est,  quia  dando  consilium 
judici,  potest  in  ejus  sententiam  influere,  et  sic  gravamen  alteri 
ex  partibus  inferre.  Unde  parti,  quae  gravamen  timet,  merito 
conceditur,  ut  possit  arcere  Assessorem,  qui  ipsi  ex  causa  su- 
spectus est. 

Nota.  Quoad  qualitates  in  Assessore  requisitas , tenent  do- 
ctores  non  requiri  ut  sit  in  jure  canonico  laureatus  ; debere 
tamen  esse  peritum ; sed  judicium  de  hac  peritia  judici  ipsum 
assumenti  relinqui.  (Vide  Pellegrinum,  parte  4,  sect.  16, 
n.  23.) 


CAPUT  XIII. 

DE  FORMA  COLI-EGIALI  TRIBXJNALIS  EPISCOPI,  SEU  AK  POSSIT 
EPISCOPUS  TRIBUNAL  SUUM  PLURIBUS  JUDICIBUS  COMPONERE. 


1°  Quod  possit  quilibet  Ordinarius  pluribus  delegatis  causam 
aliquam  judicandam  committere,  ita  ut  ex  majoris  eorum  nu- 
meri suffragio  dirimi  debeat,  ambigendum  non  est.  Idque 
proinde  poterit  Episcopus,  cum  ipse  praesertim  Ordinarii  no- 
mine intelligendus  veniat. 

2"  Risi  tamen  velit  Episcopus  Vicarium  suum  generalem 
gradu  suo  dejicere,  et  ad  meri  delegati  conditionem  redigere, 
non  potest,  ad  omnes  generaliter  cansas,  pluribus  judicibus.  Vi- 
cario generali  adjunctis,  compositum  tribunal  constituere ; 
quia,  ut  supra  dictum  est.  Vicario  generali  vere  tunc  non 
competeret  universaliter  (etiam  moraliter  loquendo)  Ordinaria 
jurisdictio. 

3°  Post  tamen  Episcopus  quoad  unam  aut  alteram  causarum 
speciem  (verbi  gratia  quoad  criminales  causas)  coUegiale  ejus- 
modi tribunal  statuere ; quia  hoc  non  impedit  quin  Vicarius 
generalis  universalem  adhuc  (moraliter  loquendo)  jurisdictio- 
nem ordinariam  retineat. 

4*  An  autem  id  expediat , vix  admittendam  videtur  quoad 
causas  civiles  ecclesiasticas.  Quoad  criminales  vero,  magns  au- 
ctoritatis exemplum  habemus ; sancitam  nempe  recentioribus 
temporibus  a Sede  Apostolica  dispositionem,  quoad  dioeceses 
sub  ditione  Pontificia  comprehensas.  Si  quidem  articulo  3 
appendicis  ad  decretum  organicum  diei  5 noverabris  1831 
statuitur,  ut  cujuslibet  Episcopi  tribuml  criminale,  Ordinario  et 
quatuor  aliis  judicilnts  constet. 

Nec  dubium  est  quin  simili  cum  forma  possit  Episcopus  cri- 
minale suum  tribunal  constituere.  An  autem  prudenter  id  in- 
duceretur, a regionum  et  temporum  circumstantiis  plurimam 
dependere  videtur. 

5®  Non  potest  Episcopus  collegium  judicum,  criminale  tri- 
bunal componentium,  ita  constituere,  ut  sint  in  officio  suo  per- 
petui seu  inamovibiles,  sive  relative  ad  seipsum,  sive  relative 
ad  successores  Episcopos.  Nam  ejusmodi  perpetuitas  seu  irre- 
vocabilitas  statui  nequit,  nisi  ab  auctoritate  Episcopo  ipsi  supe- 
riore. Unde  nisi  existat  ex  jure  communi,  vel  ex  decreto 
Pontificis,  aut  Concilii , nullatenus  impediri  pdtest  Episcopos 
quin  ejusmodi  judices  ad  nutum  revocet.  Id  nempe  est  quid 
ordinarim  Episcopi  jurisdictioni  inhmrens,  qua  nequit  Episco- 
pus, nec  seipsum,  nec  successores  suos  spoliare. 

Et  hinc  satis  confutatur  delyramentum  illud  quorumdam 
presbyterorum  GaUim,  qui  nuper  officialitatem  seu  tribunal 
Episcopi  somniarunt  componi  posse,  imo  et  debere,  judicibus 
in  hoc  officio  perpetuis , et  nequaquam  ad  nutum  revocabi- 
libus. 


CAPUT  XIV. 

DE  PROHOTOHE  ET  ADVOCATO  FISCAU. 


Dicendum  hic,  1 ® quid  sit  Promotor  fiscalis ; 2*  a quo,  et 
quomodo  sit  constituendus ; 3®  quodnam  ejusdem  officiam  et 


Digitized  by  Google 


PAHS  SECDHDA. 


471 


praerogativae ; 4°  an  necessario  iu  qualibet  episcopali  curia  sit 
constituendus;  5°  an  et  in  aliis  curiis  ecclesiasticis;  6°  ad- 
dendum quinam  advocati  Fiscales  nuncupentur. 


S I. 


Quid  sit  1'romotor  fiscalis. 


1 . Cum  Promotor  fiscalis  suam  a fisco  denominationem  tra- 
hat, praemittendum  est  quid  per  fiscum  (1)  ipsum  in  jure  so- 
leat intelligi.  Designatur  autem  per  hocce  vocabulum,  primo, 
in  strictiori  quodam  et  minus  ordinario  sensu  « cassa  seu  arca 
« communis,  constans  pecunia  vel  alia  quapiam  re,  ad  usum  pu' 
« blicum,  vel  dignitatem  regentium  conservandam  destinata. » 

Ita  Leurenius  {Forum  ecclesiasticum,  tom.  2,  quaestione  890, 
n.  7);  post  Mulierum  (ad  Struy.,  in  ff.  de  Usucap.,  n.  10).  In 
quo  sensu  idem  sonat  Fiscus  ac  arar<M?npu6/iCT<»i.  Secundo,  or- 
dinarie tamen,  et  proprio  juris  sensu.  Fiscus  a Sumitur  pro  toto 
« aliquo  collectivo,  seu  universitate  rerum,  pecuniarum  et  ju- 
« rium,  ad  rempublicam  spectantium ; ita  ut,  quod  in  privato 
« est  patrimonium,  illud  in  republica  sit  Fiscus.  Unde  describi 
« potest  (cum  Lauterbo,  ad  ff.  de  Jure  fisci,  § 4)  quod  sit  pa- 
« trimonium  reipublicce,  res  omnes  et  jura  ad  peculiare  ejus  com- 
« modum  perlinentia  comprehendens,  utilitatibus  et  necessitatibus 
” publicis  inserviens  : fungiturque  mystice  seu  civiliter  vice 
« personae ; dum  de  eo  quasi  de  persona  aliqua  loquimur  di- 
« cendo : Fiscus  succedit,  contrahit,  alienat,  litigat,  aliaque 
« facit  per  advocatos  et  procuratores  suos.  » (Leurenius,  Fo- 
rum ecclesiasticum,  tom.  3,  quaest.  460,  n.  1 .) 

2.  Hinc  jam  intelligitur  quid  sint  fiscalia  jura  : sunt  nempe 
jura  illius  persona  fictee,  quae  Fiscus  vocatur. 

(1)  Fiscus  latinis  proprie  erat  vas  vimineam,  junceumve,  aut  ex  alia  simili  ma- 
teria confectum : vox,  ut  putant,  a grteca  ipuaxo;  (botulus)  derivata  ; Quodque  in 
vasis  ejusmodi  reponi  soleret  pecunia  publica  seu  principis,  ad  designandam  aera- 
rium publienm  translata. 

3.  Cum  autem  dicta  persona  ficta,  non  possit  per  seipsam 
judicialiter  agere,  ad  defendenda  jura  sua,  nec  respondere 
quando  quis  ipsam  in  jus  vocat,  et  aliquid  ab  ea  repetit,  necesse 
fuit  constitui  aliquem,  qui  ex  officio  haec  jura  Fisci  tueretur 
promo veretque,  et  pro  eodem  Fisco  in  jus  vocato  responderet. 
Qui  autem  hoc  munere  fungitur,  vocatur  Promotor  fiscalis,  seu 
Procurator  fiscalis,  vel  etiam  simpliciter  Fiscalis,  et  quandoque 
etiam  simpliciter  Promotor. 

4 . Sicut  iu  curiis  saecularibus,  ita  et  in  ecclesiasticis  solent 
ejusmodi  Procuratores  fiscales  constitui;  quia  Ecclesia,  non 
minus  quam  regna  temporalia , suum  habet  fiscum ; idest,  res 
et  jura  publicum  Ecclesiae  bonum  etinteresse  respicientia. 

5.  Hinc  episcopalis  curiae  Promotor  fiscalis  recte  definiri 
poterit  : legitime  constitutusut  jura  Fisci  ecclesiastici  tueatur, 
et  ejus  loco  in  judicio  agat  et  respendeat. 


§11. 


A quo  et  quomodo  sit  constituendus. 


1 . Dubium  non  est  quin  possit  constitui  ab  Episcopo ; cum 
penes  Episcopum  stet  suprema  auctoritas  quoad  constituen- 
dos varios  curiae  suae  Officiales. 

2.  Quaeritur  autem  an  possit  etiam  Vicarius  generalis,  vel 
judex  ab  Episcopo  delegatus  procuratorem  fiscalem  deputare? 
Respondendum  videtur  affirmative,  quando  vel  nullus  ab  Epi- 
scopo fuit  constitutus,  vel  impediri  contigit  illum,  qui  ex 
Episcopi  mandato  hoc  officio  fungitur.  Nam  ad  judicem  regu- 
lariter pertinet  providere  de  procuratore  ei  qui  indiget,  nec 
potest  perseipsum  sibi  providere.  In  qua  conditione  versatur 
Fiscus.  Unde  quando  causa  coram  Vicario  generali,  vel  alio 
judice  ecclesiastico  ventilata,  tangit  interesse  Fisci,  deficiente 
promotore  fiscali  ab  Episcopo  constituto,  poterit  judex  ille 
alium  qui  suppleat  deputare.  Posse  autem  sic  a Vicario  gene- 
rali in  aliqua  causa  constitui  Fiscalem,  aperte  supponit  Pelle- 

grinus  (parte  4,  sect.  1,  n.  20) : « Et  non  potest,  inquit,  a Vi- 
« cario  removeri  ab  officio,  quando  fuit  positus  et  electus  ab 
« Episcopo  cum  salario ; quamvis  alius  Promotor  fiscalis  as- 
« sumptus  per  judicem  in  aliqua  causa,  possit  ad  nutum  re- 
« moveri. » 

3.  In  constituendo  autem  Promotore  fiscali,  curandum  est 
ut  juramentum  praestet.  « Debet  jurare  (ait  laudatus  Pelle- 
« grinus,  citato  loco)^in  principio  officii  sui  de  bene  admini- 
« strando,  ut  notat  Angelus  (in  legem  Si  vacantia,  codicis,  de 
" Bonis  vacantibus,  libro  10),  quem  refert  praepositus...  et 
« Bernardus  Diaz. . . » Cum  scilicet  ea  formaUtas  a jure  Justi- 
nianeo  praescribatur,  nec  quidquam  contrarium  disponat  jus 
canonicum,  censenda  est  etiam  requiri  de  jure  communi  ec- 
clesiastico ; juxta  generalem  regulam  sub  initium  hujus  tracta- 
tus positam,  de  receptione  Justinianeae  legislationis  in  foro 
ecclesiastico,  in  iis  quae  non  fuerunt  a legibus  ecclesiasticis  in 
contrarium  disposita. 


s ni. 


De  Prorooloris  liscalis  oflicto  et  prterogatiTis. 


1 . Sicut  abcujus  privatae  personae  procurator  tenetur  dili- 
genter tueri  ejusdem  interesse  et  jura.  ita  procuratoris  Fisci 
officium  est,  cum  zelo  promovere  in  dioecesi,  tum  generaliter 
Ecclesiae  bonum  publicum,  et  jura,  tum  in  specie  jura  et  bo- 
num publicum  dioeceseos  in  qua  fuit  constitutus.  Id  sequitur 
ex  superius  tradita  de  Fisco  ecclesiastico  et  fiscali  procuratore 
definitione. 

2.  Imprimis  autem  requirit  publicum  Ecclesiae,  et  uniuscu- 
jusque dioecesis  bonum,  ut  delicta  coerceantur,  et  legum  ec. 
clesiasticarum  violatio  impunita  non  remaneat.  Quae  justitia 
vindicativa  nisi  exerceatur,  pullulabunt  scandala , atque  [in 
dies  increbescet  animarum  strages  aeternaquc  deperditio.  Hinc 
ad  Promotoris  fiscalis  officium  praecipue  pertinet  publicam  cri- 

minum  Tindictam  coram  tribunali  ecclesiastico  persequi.  Ex 
quo  satis  patet  quanti  momenti  sit  commissum  ipsi  munus.  In 
quo  certe  explendo , si  negligenter  sese  gesserit , atque  ex 
ejus  culpa  per  dicecesim  atque  in  clero  libere  grassentur  vitia 
et  scandala,  ipsi  coram  supremo  judice  Christo  imputabitur 
cdlapsae  disciplinae,  conculcatarum  ecclesiasticarum  legum,  et 
perditarum  inde  animarum  ruina.  Eligendus  ergo  est  ad  id  of- 
ficii, non  pavidi,  sed  fortis  animi  vir,  et  in  jure  peritus ; qui 
non  timeat  iniquorum  invidiam  sibi  concitare ; sed  potius  ini- 
quitatem zelo  et  integritate  sua  terreat.  At  praeter  dictam 
criminum  vindictam  publicam,  ipsius  etiam  officii  est  in  judi- 
cio agere  et  respondere,  in  causis  quae  bona  temporalia,  prae- 
rogativas, et  alia  jura  Fisci  ecclesiastici  respiciunt. 

« Fiscalis  curiae  episcopalis  ofScium  est  (ait  Pellegrinus)  as- 
« sistere  Vicario  generali ; instare  pro  juribus  Ecclesiae ; agere 
a ac  defendere  fiscalia  : sunt  autem  fiscalia,  ea  iu  quibus  agi- 
« tur  de  publica  pecunia  vel  vindicta. ..  Propterea  potest  pe- 
« tere,  quod  detur  terminus  ad  probandum  delictum  : potest 
« petere  remissionem,  ubi  de  jure  concedi  debet  : similiter 
« potest  petere  citari  : necnon  publicationem  fieri  : inquisi- 
« tos  non  audiri  : repeti  testes  : ipsos  testes  interrogari : 
« reos  non  comparentes  contumaces  declarari : et  tandem 
a culpabiles  condemnari.  Potest  similiter  in  omnibus  cum  ju- 
« dice  intervenire,  et  consilii  gratia  votum  prmstare,  non  tamea 
n judicare.  » (De  Vicario  gen.  Episcopi,  parte  4,  sect.  1,  n.  19.) 

3.  Ad  qumsitum  an  Promotor  fiscalis  perpetuitatis  prae- 
rogativa gaudeat,  omnino  negative  respondendum  est.  Piulla 
enim  juris,  aut  generalis  consuetudinis  dispositione,  id  ei  tribui- 
tur. Unde  ad  nutum  Episcopi  revocabilis  est , seu  potest  ab 
Episcopo  removeri  absque  causa  et  figura  judicii.  At  Vicarius 
generalis  nequaquam  potest  eum  exauthorare,  quem  consti- 
tuit Episcopus ; quamvis  possit  removere  eum  quem  ipse  con- 
stituisset; prout  adnotat  Pellegrinus  (parte  4,  sect.  1,  n.  20); 
qui  auctor  simul  asserit,  ita  tenere  doctores  communiter. 

4.  Non  ei^o  aliam  sibi  prorogativam  * ratione  officii  sni, 

vindicare  potest  Promotor  fiscalis,  nisi  quod  sil  de  familiaribus 
Episcopi,  et  propter  muneris  sui  gravitatem,  speciali  honore 
dignus. 

5.  Salarium  ipsi  debetur  ab  Episcopo,  etiamsi  nnlla  de  eo 
conventio  facta  fuerit ; quia  non  tenetur  gratis  operam  suam 
navare ; prout  et  de  Vicario  generali  diximus. 

§ IV.  > 

An  necessario  in  episcopali  curia  constitui  debeat  Promotor  fiscalis? 


Promotoris  fiscalis  necessitas  in  jure  prssnpponitur.  Nam 
certa  est  juris  communis  dispositio,  qua  praecipitur,  ut  in  om- 
nibus actis  contra  Reum,  citetur  Procurator  fiscdiis.  «r  Est 
« autem  adeo  necessarium  (ait  Pellegrinus,  parte  4 , sect.  1 , 
a n.  20)  in  criminalibus,  ut  citetur,  in  omnibus  actis  quae  fiunt 
« contra  Reum,  Fiscalis  curiae,  ut  si  feratur  sententia  contra 
« Reum,  ipso  [nempe  Fiscali)  non  citato,  sententia  erit  nulla.  » 
(Lege  I codicis,  de  Sententiis  adversus  Fiscal.  lat.) 

Abstrahendo  tamen  ab  hac  juris  positivi  dispositione,  abso- 
lute posset  absque  Fiscalis  interventu  judicium  aliquod  crimi- 
nale expediri.  Vel  enim  Via  accusationis  proceditur,  et  tunc’ 
personam  actoris  agit  accusator ; vel  via  inquisitionis,  et  tunc 
praevia  fama  publica  de  patrato  delicto  dicitur  actoris  partes 
suflScienter  supplere.  Et  sic  arcetur  inconveniens  quod  judex 
simul  actor  esse  videa^r;  ad  quod  inconveniens  devitandum 
necessarius  potissimum  dici  posset  Promotor  fiscalis. 

In  praxi  autem,  nisi  constitueretur  in  qualibet  EpiscopaR 
curia  Promotor  fiscalis,  plurima  orirentur  incommoda;  nec 
possent  causae  criminales,  servatis  ordinarii  judicii  formis 
(quas  in  certis  dumtaxat  casibus,  non  autem  semper  omit- 
tere licet)  regulariter  expediri. 

At  dato  casu  quo  Episcopo  fas  est  extrajudicialiter,  seu  ex  in- 
formata conscientia  procedere,  necessaria  non  est,  ut  patet, 
Promotoris  fiscalis  opera. 

S 'V. 


An  et  in  tliie  prater  episcopalem  curiis  ecclesiasticis  Promotor  fiscalis  sil 
constituendus  ? 


Adnotandum  hic  Toluimus,  non  tantum  in  Episcopi,  Archi- 
episcopiqne,  Primatis,  et  Patriarcha;  curia,  esse  Fiscalem  consti- 
tuendum , sed  et  in  Concilio  provinciali , aliisque  curiis 
ecclesiasticis.  Mam  et  ibi  magnopere  expedit,  ut  quis  ex  officio 
instet  pro  legum  ecclesiasticarum  observatione,  et  transgres- 
sionum vindictam  juridice  persequatur.  Et  quando  causae  cri- 
minales in  ejusmodi  curiis  expediendae  sunt,  eadem  est  ac  in 
curia  episcopali  Promotoris  fiscalis  necessitas,  atque  idem 
officium. 


.?  VI. 


Quid  sint  advocati  Fiscales  episcopalis  curiss 


Contingere  potest,  ut  ex  causarum  nimio  numero,  aliave  de 
causa,  Promotor  fiscalis  nequeat  per  seipsum  opportunas  pro 
parte  Fisci  defensiones  coram  tribunali  perorare.  Hinc  sibi  iu 
auxilium  vocat  patronum  sive  advocatum,  qui  ex  hoc  ipso  ad- 
vocatus fiscalis  dicitur.  Ex  libera  autem  Episcopi  dispositione 
pendet,  ut  is  possit  pro  arbitrio  Promotoris  fiscalis  eligi,  vel 
dumtaxat  inter  certos  quosdam,  pro  ejusmodi  officio  ap- 
probatos. 

CAPUT  XV. 

DE  KOTARIIS,  ACTUARIIS  ET  CARCELLARIIS. 

§1. 


Quid  sint  Notarii  . et  unde  orta  eorum  insliluliu. 


T.  De  variis  guibvs  notarii  designantur  nominibus.  — Vocem 
ipsam  notarii  quidam  cum  Baronio  derivatam  volunt  a notifi- 
care;  eo  quod  nempe  notarii,  quid  gestum  sit,  notum  faciant. 
(Vide  Moroni,  Diction.diErud.  storico-eccles.,  ad  vocem  Notaro.) 
Communius  tamen  doctores  a notis  seu  adnotationibus  dictos 
notarios  existimant.  Fuerunt  autem  antiquitus  not<e  qu&edam 
signa  ad  citissime  scribendum  adhibita.  Unde  et  Graeci  eos 
qui  ejusmodi  notis  in  scribendo  utebantur  tachygraphos  seu 
stenographos  vocarunt.  Quae  et  notce  tironiance  apud  veteres 
nuncupatae  occurunt ; ideo  forte  quia  Tiro,  Ciceronis  libertus, 
arte  hac  peritissimus  extitit.  Nec  Bomani  tantum  et  Graeci, 
sed  et  Haebrei  ejusmodi  arte  a remotissima  antiquitate  usi  sunt. 
Atque  eam  post  Christum  exercuisse  sanctum  Cassianum  mar- 
tyrem, sanctum  Genesium  Arelatensem,  sanctum  Epiphanium 
Paduanum  Episcopum,  aliosque  sanctitate  conspicuos,  refert 
Piazza.  [Eusevologivm  romanum,  tract.  1 1 , cap.  1 .)  Cum  vero 
adhiberentur  notce,  non  tantum  ad  conscribendas  orationes  pu- 
blice et  in  foro  recitatas,  sed  etiam  et  praecipue  in  eonficien- 
dis  testamentis , actibusque  judicialibus  scripto  consignandis, 
notarii  nomen  iis  qui  id  muneris  explebant  inhaesit.  Ad  quorum 
officium  simul  pertinebat,  ut  quod  dictis  cum  notis  seu  brevia- 
tionibus collegerant,  in  communem  postea  scripturam  trans- 
ferrent. 

Caeterum  aliis  etiam  nominibus  notarii  designari  solent. 
Praecipua  sic  recenset  Schmalzgrueber : « Dicuntur  enim  wo- 

« tarii  a notis,  seu  abbreviato  scribendi  modo,  quibus  olim 
ei  gesta  in,  vel  extra  judicium,  mira  celeritate  excipiebant ; 
« scribce  publici,  quia  quie  publice  fiunt,  publica  authoritate 
« conscribunt;  actuarii,  dum  acta,  dicta  et  gesta  judicialia no- 
« tant ; tabelliones,  quia  annotationes  suas  olim  referebant  in 
« tabulas ; protocollistce,  quia  moderno  tempore  protocollum, 
« seu  librum  actorum  habent.  Officium  illorum  patet  ex  data 
« nominum  quibus  appellantur  explicatione ; consistit  enim  in 
« eo,  ut  dicta,  actaque  judicii  diligenter  et  bona  fide  excipiant 
«t  et  conscribant . » (In  titulum  1 de  Judiciis,  libri  2 decreta- 
lium, n.  14.)  Passim  auctores  notarii,  actuarii  et  cancellarii 
vocabula  pro  omnino  synonymis  habent  : id  vero  an  recte  di- 
ctum, ex  infra  dicendis  patebit.  Usecdc  nomine  praemittenda 
erant  : nunc  ad  rei,  ut  vocant,  definitionem  gradum  fa- 
ciamus. 

II.  Quid  sint  notarii  ? — Certum  est  in  jurisprudentia,  per 
notarii  vocabulum  designari  personam  publica  auctoritate  con- 
stitutam  ad  quoddam  certum  officium  explendum ; in  qua  tra- 
denda generali  notione  nulla  reperietur  inter  doctores  dis- 
crepantia. Hoc  ipso  scilicet  quod  aliquis  sit  privata  dumtaxat 
persona,  notarius  non  est,  juxta  illius  vocis  sensum ; sed  om- 
nino requiritur  ut  transeat  in  personam  publicam,  idest,  a 
publica  auctoritate  constitutam  et  deputatam.  Et  id  quidem 
notarius  commune  habet  cum  cmteris  omnibus  personis  publi- 
cis, quas  nempe  publica  auctoritas  similiter  ad  varia  officia 
eligit  et  deputat.  Unde  qualitas  hme  personce  publica,  potest 
iu  definitione  tanquam  genus  reponi ; et  remanet  tantum  ad- 
jungenda differentia  proxima,  qua  notarius  a reliquis  personis 
publicis  distinguatur,  et  quid  ipse  sit  determinate  enuntietur. 
Porro  omnes  etiam  tanquam  notario  proprium  habent , quod 
ipsius  scriptura,  certis  conditionibus  vestita,  plenam  fidem  fa- 
ciat ; immo  ad  hoc  prxeise  eum  ab  auctoritate  publica  consti- 
tui, ut  quod  ipSe  gestum  scripserit , tanquam  verum  haberi 
debeat.  lUud  autem  officium  gesta  consignandi  in  scriptis,  qus 
fidem  ex  jure  faciant,  satis  notarium  discriminat  a emteris 

personis  publicis.  Inde  ergo  desumendo  differentiam  proxi- 
mam, videtur  sic  stricta  definitio  concinnari  posse  : Persona 
ab  auctoritate  publica  constituta,  ut  scripti  ab  ipsa  actus  fidem 
faciant. 

ni.  Ex  qua  notione  facile  introspici  potest,  qua  de  causa  in- 
ducta ubique  gentium  fuerit,  et  quanti  simul  momenti  sit,  no- 
tariorum institutio.  Cum  scilicet  pleraque  inter  homines  jura 
pendeant  a variis  initis  pactis,  a sententiis  judicialibus,  aliisque 
hujusmodi  gestis,  omnino  interest,  ut  de  hisce  actibus  constare 
possit,  non  tantum  eo  momento  quo  peraguntur,  sed  etiam 
postea.  Constare  autem  nequit  nisi  per  scripta.  Sed  et  ipsa 
scripta,  nisi  a personis  fide  dignis  conficerentur,  fraudem  recon- 
dere possent,  nec  proinde  vim  ad  probandum  haberent.  Hinc 
populorum  rectoribus , et  ipsi  etiam  auctoritati  ecclesiasticae 
excogitandum  fuit,  qua  ratione  posset  praedictorum  scriptorum 
sinceritas  in  tuto  poni ; ita  ul  ex  ipsis,  gestorum  veritas  merito 
aestimari  deberet.  Nulla  autem  alia  ratio  aptior  visa  est,  quam 
ut  crearetur  certus  virorum  integritate  conspicuorum  ordo, 
quibus  praedicta  scripta  concinnandi  officium  demanderetur, 
et  quorum  sic  scripto  testimonio  plena  fides  habenda  injunge- 
retur. Hinc  palam  fit  quomodo,  sive  in  Ecclesia,  sive  in 
societatibus  civilibus,  tota  fere,  circa  gesta  quae  ad  jus  perti- 
nent, fides  notariorum  integritate  et  scriptura  nitatur ; ac  simul 
pleraque  hominum  jura,  praecipuusque,  tum  sacrae,  tum  saecu- 
laris societatis  ordo,  eorumdem  notariorum  institutione  et 
officio  firmentur.  Quod  proinde  munus  quam  nobile  videri 
debeat , quamque  dignis  et  virtute  insignibus  viris  committi, 
adeo  facile  patet,  ut  plane  supervacaneum  sit  evolvere.  Illius 
vero  institutionis  exordia  progressusque  et  varias  vices,  tum 
apud  ecclesiasticas,  tum  apud  saeculares  curias,  si  vellemus 
historice  perscrutari  et  describere,  extra  scopum  praesentis 
tractatus  procul  traheremur.  Unde  ad  eruditos,  qui  ex  professo 
quaestionem  hanc  vocarunt  ad  crisim,  verbi  gratia,  ad  Zacca- 
riam  (Dissert.  9,  de  Notariis  ecclesiasticis),  Morohi  {Dictioaa~ 
rium,  verbo  Notaro),  et  alios  ab  his  citatos,  remittimus. 

S II. 

Notariorum  itari»  specie». 


I.  Distingui  possunt  in  notarios  fori  ecclesiastici,  fori  laici, 
et  utriusque  fori.  Cum  nempe  duplex  mundo,  ex  divina  insti- 
tutione, praesit  auctoritas , utraque  potest  in  suo  foro  certas 
personas  constituere  et  deputare,  quarum  scripta  Mem  faciant. 
Si  quis  vero  ab  ecclesiastica  simul  et  saeculari  potestate  ad  id 
oflBcii  deputetur  et  approbetur,  erit  utriusque  fori  notarius. 

II.  Notariorum  fori  ecclesiastici  duplex  classis  : notarii 
nempe  aposlolici,  seu  a Sede  Apostolica  creati,  et  notarii  cae- 
terorum  Ordinariorum  ; nam  (ut  infra  dicetur)  potest,  ex  con- 
suetudine saltem,  quilibet  Episcopus  notarios  pro  toto  juris- 
dictionis suae  territorio  creare. 

III.  Ipsi  vero  apostolici  notarii , in  duos  gradus  distri- 
buuntur : sunt  enim  vel  protonotarii , vel  simpliciter  notarii 
apostolici.  De  utroque  gradu  dicetur  in  tractatu  de  Curia 
romana. 

IV.  Iterum  Protonotarii  alii  sunt  denumero  participantium, 
alii  secus.  Quae  distinctio  suo  pariter  loco  in  dicto  tractatu  il- 
lustrabitur. 


S III. 


An  .Iiluarii  el  Cancellarii  idem  ainl  ac  Nularii. 


1“  Solent  passima  cauonistis  pro  synonymis  adhiberi  actua- 
rii et  cancellarii  vocabula. 

2®  Item  actuarios  cum  notariis  confundunt ; a Dicuntur 
« quoque  notarii  actuarii,  seu  magistri  actorum , ex  eo  quod 
« acta  judicialia  et  processura  conficiunt  et  consignant.  » 
(Leurenius,  Forum  eccles.,  in  titulum  22,  fibri  2 decretalium, 

q.  687.)  Idem  tradit  Cardinalis  de  Luca  [de  Judiciis,  discursu  5, 

11.  1.) 

3“  Abstrahendo  a particularibus  locorum  consuetudinibus 
circa  modum  haec  vocabula  interpretandi,  videretur  notarios 
inter  et  actuarios  seu  cancellarios,  camdein  ac  genus  inter  et 
species  suas  differentiam  intercedere.  A’am  ex  usu  loquendi 
magis  ordinario  (ut  videtur)  actuarii  vocabulo,  non  tantum  in- 
telligitur  qui  potest  acta  scribere  quae  fidem  publicam  faciant, 
sed  insuper  qui  de  facto  deputatus  fuit  ad  conscribenda  ejus- 
modi acta  in  aliqua  curia  aut  canccllaria.  Qui  autem  fuit 
dumtaxat  creatus  notarius,  sed  nondum  ad  exercendum  iu 
aliqua  curia  aut  cancellaria  officium  suum  deputatus,  servat 
notarii  nomen;  non  autem,  juxta  magis  receptum  usum,  voca- 
tur actuarius  nec  cancellarius ; ne  cum  allero,  qui  de  facto 
deputatus  atque  curiie  alicui  vel  caucellariae  addictas  fuit, 
confundatur. 

Iu  hoc  porro  sensu  quilibet  legitimus  actuarius  et  cancella- 
rius est  simul  et  hoc  ipso  notarius ; siquidem  acta  per  ipsum 
scripta  Mcm  faciunt,  quod  uotariatus  essentiam  constituit. 
Atvero  non  vice  versa  quilibet  notarius  erit  aut  dici  poterit 
actuarius;  siquidem  talis  censendus  non  est,  nisi  ex  adjecta 
ipsi  dicta  deputationc.  Ergo  uotariatus  habendus  est  tanquam 
genus,  sub  quo  actuarii  seu  cancellarii  peculiarem  notario- 
rum speciem  constituunt. 

4®  Excogitari  posset  et  aliud  discrimen  : quod  nempe  nota- 
rii constituantur  ad  fidem  faciendam  quoad  quielibet  gene- 
ratim  acta  : actuarii  et  cancellarii  restrictive  quoad  acta  curix 
sive  cancellarim  cui  addicuntur. 

5°  Sed  quidquid  sit  de  his  a nobis  indigitatis  discriminibus, 
duo  certa  sunt  : primo,  quoad  intelligcnda  ejusmodi  vocabula 
standum  locorum  consuetudinibus  : secundo,  legitime  constitu- 
tum actuarium  et  cancellarium,  saltem  quoad  acta  curix  seu 
caucellarix  cui  addicuntur,  vim  notariorum  habere. 


I. 

S IV. 


Ulrnm  clericis  ct  religiosis  lioilum  sil  notarii  o&iciiim  exercere. 


Qusestio  haec  non  [mucis  remansit  obsita  difficultatibus, 
quamvis  fuse  ab  auctoribus  plurimis,  sive  antiquis,  sive  recen- 
tioribus,  excussa.  Hinc  et  mihi  ipsam  enodandam  pro  posse 
aggredienti,  visum  est  imprimis  majoris  claritatis  gratia,  rem 
totam  in  distinctas  partes  seu  propositiones  distribuere  et  ex- 
pedire : unde  sit, 

Propositio  I“.  — Certum  est  extare  in  jure  canonico  regulam 
generalem,  qua  clerici  in  sacris  constituti  ab  exercendo  notariatus 
officio  prohibentur.  — Constat  ex  decretali  Sicut  (8,  tituli  50, 
libris  decretalium),  in  qua  sic  priecipit  Innocentius  III  ; «Si- 
« cut  te  accepimus  referente,  cum  venerabilis  Frater  noster 
« Hostiensis  Episcopis,  olim  per  tuam  transiens  civitatem,  tibi 
« dederit  in  mandatis  ut  presbyteros,  diaconos,  et  siibdiaco- 
« nos,  quos  ibidem  invenit  [lassim  tabellionatus  officium  exer- 
« centes,  excommunicationis  vinculo  innodares,  et  eos  qui  ab 
« illis  publica  reciperent  instrumenta ; tu,  licet  id  feceris,  ex 
a mandato  tamen  priedicti  Episcopi  dissimulasti  postmodum 
« de  subdiacouis ; donec  qualiter  contra  ipsos  et  alios  in  sacris 
« ordinibus  constitutos  deberes  procedere,  Sedem  duceresApo- 
« stolicam  consulendam.  Quocirca  Fraternitati  tuae  mandamus; 
« quatenus  clericis,  in  sacris  ordinibus  constitutis,  tabellionatus 
« officium  per  beneficiorum  subtractionem,  appellatione  postposita, 
« interdicas.  » Ex  illo  textu  concludunt  unanimiter  canonistae, 
clericis  in  sacris  ordinibus  constitutis  aliquod  saltem  tabellio- 
natus  seu  notariatus  officium  esse  regulariter,  seu  per  modum 
reguliB  generalis,  interdictum.  Aliquod,  inquam  : nam  quando 
quaeritur  utrum  dictis  clericis  interdicatur  vi  hujus  decretalis 
notariatus  exercitium,  etiam  in  causis  spiritualibus  et  in  curiis 
ecclesiasticis,  an  vero  dumtaxat  in  curiis  saecularibus,  jam 
inter  se  non  consentiunt,  sed  in  varias  sententias  scinduntur 

doctores,  ut  iufra  exponemus.  Item  addimus  reffiUariter;  quia, 
ut  mox  patebit,  aliquas  dari  ad  generalem  illam  regulam  exce- 
ptiones, certum  est  et  ab  omnibus  admissum. 

Propositio  II*.  — Pmfata  lex  canonica,  probabilius  attingit 
dictos  clericos,  etiam  quando  beneficio  carent.  — Ex  eo  quod  di- 
catur in  citata  decretali,  clericos  in  sacris  constitutos  a nota- 
'riatus  exercitio  removendos  esse  per  <«ne/5c!or«in  subtractionem, 
existimarunt  doctores  non  pauci,  prohibitionem  uoii  dirigi  nisi 
in  beneficiatos  clericos.  Immo  cum  et  ipsimet  beneficiati  non 
interdicantur  ipso  facto  ab  exercendo  dicto  munere,  sed  ju- 
beantur ab  Episcopo  interdici,  putarunt  nonnulb  canouistie,  eos 
non  prohiberi  nisi  in  quantum  volunt  beneficium  retinere  : 
ip»s  nempe  liberum  esse  notariatum  exercere,  modo  benefi- 
cio suo  renuntient. 

Ista  vero  legis  interpretatio  non  videtur  fundata:  probabi- 
lius enim  voluit  legislator  clericos  omnes  in  sacris  constitutos 
a tabellionatus  officio  arceri , sive  beneficium  haberent , sive 
non.  Nam  per  sacros  canoues,  et  ex  perpetua  Ecclesiae  disci- 
plina, generatim  prohibentur  clerici,  ne  militantes  Deo,  negotiis 
saecularibus  sese  immisceant.  Officium  autem  tabellionatus, 
praesertim  in  causis  et  curiis  saecularibus  exercendum,  clericos 
nimis  multum  (ut  patet)  ab  angelicis  rerum  coelestium  functio- 
nibus retraheret,  et  in  terrenas  curas  et  sollicitudines  injice- 
ret. Unde  ea  de  causa  censendus  est  legislator  tabellionatum 
clericis  in  sacris  constitutis  prohibitum  voluisse.  Haec  autem 
ratio  tam  erga  beneficio  carentes,  quam  erga  beneficiatos  cle- 
ricos valet.  Ergo  dum  addit  legislator  dictos  clericos  a tabel- 
lionatu  esse  arcendos  per  beneficiorum  subtractionem,  censendus 
est  indicasse  hanc  poenam  specialem  quoad  beneficiatos;  nul- 
latenus autem  prohibitionem  ad  ipsos  restrinxisse ; sed  bene- 
ficio carentes  clericos  rcUquisse  Episcopo  per  alias  poenas  ido- 
neas coercendos,  nisi  tabellionatui  renuntient.  Quam  autem  ut 
probabiliorem  defendimus  sententiam,  omnino  amplexatus  est 
Fagnanus  : « Ego  arbitror,  inquit,  in  hoc  articulo  non  esse  fa- 
« ciendam  vim,  an  clericus  in  sacris  habeat  competens  bene- 

« ficium,  sed  tantummodo  an  habeat  unde  congrue  possit  su- 
te stentari,  sive  ex  beneficio,  sive  ex  patrimonio...  Jion  obstat 
« hsc  decretalis ; quia  fateor  clericis  beneficium  non  obtinen- 
« tibus  non  posse  interdici  hoc  ofiBcium  per  subtractionem 
« beneficiorum  : poterit  tamen  interdici  per  alias  poenas.  » 
(Iu  caput  Sicut  te,  tituli  Pie  clerici  vel  monachi,  libri  3 decreta- 
lium, n.  25.] 

Propositio  III*.  — Piotariatus  officium  etiam  clericis  mino- 
rum ordinum,  et  etiam  'dum  beneficio  carent,  probabilius  est 
prohibitum.  — Ex  eo  quod  iii  supra  citata  decretali  Sicut  te, 
expresse  agatur  de  clericis  in  sacris  existentibus,  concludunt 
canouistae  non  pauci,  ad  cceteros  clericos  prohibitionem  non 
extendi;  quia,  inquiunt,  si  et  alios  legislator  voluisset  sub 
prohibitione  comprehendere,  non  locutus  fuisset  expresse  de 
clericis  in  sacris  constitutis.  Aihilominus  contraria  sententia 
videtur  probabilior  ; tum  quia  data  ratio  non  convincit ; tum 
quia  clare  ex  alio  textu  probatur  non  esse  licitum  notariatus 
officium  minorum  ordinum  clericis.  Et  primo  quidem  non  valet 
allegata  ratio:  nam  ideo  in  decretali  Sicut  te  legislator  expresse 
loquitur  do  clericis  in  sacris  constitutis,  quia  in  civitate,  de 
qua  in  casu  agebatur,  id  officii  a solis  clericis  majorum  ordi- 
num exerceri  solebat.  « Respondeo,  ait  Fagnaiius,  hanc  prohi- 
« bitionem  fuisse  factam  clericis  in  sacris,  quia  ipsi  tantum  in 
« civitate  illa  exercebant  officium  tabellionatus,  ut  patet  ex 
« integra  decretali...,  idque  ob  eam  forte  rationem  quia  solis 
« clericis  in  sacris  populi  habeant  hanc  fidem...  De  clericis 
« autem  minorum  ordinum  nihil  cavit  (Papa),  quia  talis  abusus 
« quoad  ipsos  ibi  non  vigebat ; unde  uou  sequitur  ut  prohi- 
« bendo  de  clericis  in  sacris,  et  beneficia  habentibus,  coutra- 
« rium  intellexerit  de  clericis  in  minoribus  non  beueficiatis.  » 
(Fagnanus,  loco  cit.,  n.  29.)  Ergo  ex  decretali  Sicut  reconcludi 
dumtaxat  potest,  nihil  in  ea  statutum  fuisse  quoad  clericos 
minorum  ordinum.  Secundo,  aliunde  habemus  textum  quo  clare 
probatur  dictis  minorum  ordinum  clericis  prohiberi  notariatus 
exercitium;  decretalem  nempe  Ut  officium  (1 1,  tituli  2,  lib.  5, 

in  6),  ad  inquisitores  directam,  in  qua  sic  Clemens  IV  quoad 
causas  fidei  et  processus  contra  hiereticos  disposuit  ; «'  Ad 
« conscribendas  quoque  hujusmodi  depositiones  testium,  et  ad 
« faciendum  omnia  quae  in  commisso  vobis  officio  ad  scriiiarii 
« seu  tabellionis  oflBcium  pertinent , teneri  districte  praecipi- 
« mus,  cum  per  vos  fuerint  requisiti,  omnes  et  singulos  vestri 
« ordinis  [nempe  dominicanorum)  fratres,  qui  dum  essent  in 
« saeculo  tabcllionatus  officium  habuisse  et  exercuisse  noscun- 
« tur  : et  illos  etiam  quibus  idem  tabcllionatus  officium  ratione 
« praefati  negotii  fidei  fuit  ab  Apostolica  Sede  commissum,  et 
« in  posterum  comittetur  : concedentes  hujusmodi  fratribus 
« necnon  et  aliis  religiosis  quibuslibet,  qui  similiter  dum  es- 
« sent  in  saeculo  tabcllionatus  officium  habuerunt  et  exercue- 
« runt,  quibusvis  etiam  clericis  saecularibus  officium  ipsum 
« habentibus  (etiamsi  iidem  fratres,  religiosi  et  clerici  sint  in 
« sacris  ordinibus  constituti)  exercendi  libere  officium  ipsum 
« quoad  praemissa,  non  obstante  statuto  aliquo  contrario  cano- 
« nis  vel  ordinis,  quocumque  vallato  munimine,  potestatem.  » 
In  hac  decretali  per  modum  privilegii  et  exceptionis,  et  pro 
causis  fidei  dumtaxat,  iudulgetur  clericis  ut  possint  notariatus 
officium  exercere  ; dicitur  enim.  Concedentes  potestatem,  non 
obstante  statuto  contrario  canonis:  quae  profecto  verba  indicant 
fieri  derogationem  juri  communi  seu  generali  regulae ; si  enim 
clerici  de  jure  communi  ejusmodi  potestatem  habuissent,  ab- 
surde eam  ipsis  concedendam  duxisset  Pontifex.  Ergo  de  jure 
communi  talem  facultatem  non  habebant  ii  clerici  quibus  illa 
fit  concessio.  Jam  vero  illa  concessio  fit,  non  tantum  clericis  in 
sacris  constitutis,  sed  et  clericis  minorum  ordinum  : dicit  enim 
Pontifex,  etiamsi  clerici  sint  in  sacris  ordinibus  : porro  illa  vox 
etiamsi,  implicat  concessionem  fieri  clericis  omnibus,  ac  pro- 
inde clericis  quoque  minorum  ordinum  ; nec  poterat  clarius 
exprimi  concessio  clericis  minorum  ordinum  facta,  quam  ad- 
dendo, illam  extendi  etiam  ad  clericos  in  sacris  constitutos. 
Ergo  revera  per  modum  exceptionis  et  privilegii  clericis  mi- 
norum ordinum  concessum  est  iu  causis  fidei  notariatus  exer- 

Citium : ei^o  de  jure  communi  et  in  eaeteris  causis,  clericis 
etiam  minorum  ordinum  ejusmodi  ofQcium  interdictum  cen- 
sendum est. 

Addimus  sub  hac  proliibitione  juris  communis  comprehendi 
clericos  minorum  ordinum  etiamsi  beneQcio  careant.  Quia 
dum  aliqua  prohibitio  est  generalis,  non  debet  restringi , nisi 
de  facta  restrictione  seu  exceptione  certo  constet  : quod  au- 
tem clerici  minorum  ordinum  qui  beneficio  carent,  ob  eam 
rationem  non  comprehendantur  sub  generali  prohibitione  non 
exercendi  notariatus,  ex  nuUa  juris  sacri  dispositione  constat. 
Unde  excipiendi  dumtaxat  videntur  ii  minorum  ordinum  cle- 
rici, qui  aliunde  unde  sustentarentur  non  haberent ; quia  haec 
ratio  ex  egestate  desumpta  in  jure  fundatur , ut  modo  di- 
cemus. 

Iisdem  fere  rationibus  conclusionem  nostram  probavit  Fa- 
gnanus  hoc  modo  : « Ego  vero  existimo  hanc  prohibitionem 
« extendi  ad  omnes  clericos  etiam  minorum  ordinum,  dummodo 
« ex  beneficio  vel  patrimonio  habeant  unde  commode  vivere 
a possint.  Moveor...  pertextum  in  capite  Vt  officium...,  vi» 
« iudulgetur  clericis  etiamin  sacris,  ut  in  causa  haeresis  possint 
« tabellionatus  officium  exercere.  Pondera  illam  dictionem  im- 
« plicativam  etiam,  quae  ostendit  hujusmodi  indultum  fuisse 
« concessum  etiam  clericis  minorum  ordinum  ; ei^o  circum- 
« scripto  induito,  id  eis  erat  prohibitum ; alioquin  frustrato- 
n rium  fuisset  concedere  quod  eis  erat  permissum  a jure... 
« Item  si  speciale  est  favore  fidei,  ut  clerici  in  minoribus 
a possint  uti  tabellionatu,  ergo  in  aliis  non  possunt.  » (In  caput 
Sicut  te,  tit.  Ne  clerici  vel  monachi,  n.  27.) 

Propositio  I\*.  — Religiosis  insupernotariatus  officium  regu- 
lariter prohibitum  est.  — Eruitur  ex  modo  citato  capite  Vt  offi- 
cium (1 1 , tituli  2,  libri  5,  in  6),  in  quo  Clemens  fV  religiosis 
per  modum  exceptionis  et  privilegii  concedit'  tabellionatus 
exercitum  in  certa  quadam  causarum  specie.  Cum  enim  exce- 
ptio confirmet  regulam,  sequitur  extra  casum  specialis  privi- 
legii manere  id  officii  religiosis  interdictum.  Et  ita  communiter 

sentiunt  doctores.  (Vide  Pirrhiug,  iii  Ut.  50,  libri  3 decret., 
n.  23.) 

Propositio  V*.  — A generali  lege  qua  clericis  et  religiosis  in- 
terdicitur  notariatus  officium,  excipiendae  sunt  causa;  fidei. — Nam 
in  ejusmodi  causis  posse  quidquid  ad  tabellionatus  officium 
pertinet  per  clericos  et  religiosos  peragi,  expresse  decrevit 
Clemens  IV  in  supra  transcripto  capite  Ut  officium.  Quse  tamen 
concessio  limitari  intelligenda  est,  prout  in  ipso  textu  exprimi- 
tor, ad  religiosos  qui  dum  essent  in  saeculo  tabellionatus  officium 
habuerunt  et  exercuerunt;  et  ad  clericos  saeculares  officiumipsum 
habentes. 

Propositio  VI*.  — A generali  lege  qua  clericis  interdicitur 
notariatus  officium,  excipiendi  sunt  ii  clerici  qui  a Sede  Apostolica 
notarii  creati  sunt.  — Haec  conclusio  est  certa  et  extra  contro- 
versiam posita.  Ratio  autem  qua  nititur  omnino  rem  evincit : 
hoc  ipso  nempe  quod  Papa  clericum  aliquem  notarium  creat, 
eique  notariatus  exercendi  potestatem  facit , derogat  quoad 
ipsum  generali  regulae  qua  aliunde  a tali  exercendo  munere 
prohiberetur. 

Item  in  curia  romana  possunt  clerici  notariatum  exerceret 
ex  eo  quod  ita  fieri  permittat  Summus  Pontifex  : « Possunt 
« etiam,  ait  Perraris,  clerici  esse  notarii  Papae  aut  in  curia  ro- 
» mana.  (Fagnanus,  in  caput  Sicut  te  8,  tit.  Ne  clerici  vel  monachi, 

• n.  60  et  68,  et  Barbosa,  ibid.,  n.  7.)  Nam  Papa  admittendo, 

* vel  officium  hoc  tribuendo  clericis,  videtur  eos  habilitare  ad 
« illud  exercendum.  » (Ad  vocem  Clericus,  art.  3,  n.  66.) 

Propositio  VII*.  — Attento  jure  communi  scripto,  prohibitio 
generalis  qua  clericis  interdicitur  notariatus  officium,  intelligenda 
esset  etiam  quoad  curiam  ecclesiasticam  et  causas  ecclesiasticas. 

Nam  in  citata  decretali  Ut  officium  clericis  et  religiosis  per 
modum  exceptionis  conceditur  notariatus  officium , in  causis 
dumtaxat  fidei,  et  iis  tantum  clericis  et  religiosis  qui  antea  no- 
tariatum exercuerunt  : ergo  de  jure  communi  officium  illud 
in  caeteris  causis,  etiam  ecclesiasticis , erat  clericis  omnibus  in- 
terdictum. Alioquin  enim  privilegio  quoad  clericos  pro  causis 

lidei  opus  non  fuisset,  cum  istie  causie  sint  ecclesiasticse  et  ad 
forum  ecclesiasticum  pertinentes.  (Vide  Fagnanum,  in  caput 
Siait  te  8,  tituli  50,  libri  3 decret.,  n.  58  et  seq.) 

Propositio  VIII*. — Qvidquid  sit  dejvre  scripto  seu  de  praei- 
tatis  decretalibus,  ex  hodierna  saltem  generali  consuetudine;  qua 
cateroquin  constanter  ab  antiquitate  viguisse  videtur,  licitum  est 
clericis , etiam  majorum  ordinum,  notarii  seu  cancellarii  ojfkium 
exercere  pro  actibus  auctoritatis  ecclesiastica.  — Ad  firmandam 
illam  conclusionem,  ostendemus  1°  extitisse  antiquitus  nota- 
riorum quemdam  ordinem,  qui  inter  ordines  minores  cleri- 
cales computabatur ; 2°  viguisse  in  tota  fere  retro  antiquitate, 
ut  clerici  etiam  majorum  ordinum  notariatus  oflScium  exerce- 
rent ; 3“  etiamnum  generalem  esse  consuetudinem  ut  idem 
ofEcium  exerceant,  quoad  actus  sive  judiciales  sive  extraju- 
dicialcs  potestatis  ecclesiastic® ; 4”  errasse  Fagnanum,  qui 
hodiernam  eam  consuetudinem  negat , et  tenet,  ne  in  curia 
quidem  ecclesiastica,  Ucitum  clericis  esse  notariatus  ofiScium. 

Et  1 ° quidem  extitissc  olim  quemdam  notariorum  ordinem, 
inter  ordines  minores  clericales  computatum , memorat  Tho- 
massinus.  Referens  enim  concilii  Coloniensis  anni  1549  de- 
cretum, quo  statuitur,  ut  Episcopus  dicecesim  visitans  adhibeat 
notarium  qui  sit  sacerdos  aut  saltem  clericus  non  conjugatus , sic 
addit  ; « Ea  ratione  id  perfectum  est,  ut  jam  ofiScium,  non 
« ordo  notariorum  spectetur  ; cum  olim  ordo  esset,  vel  mino- 
« ribus  aggregarentur  et  inter  clericos  recenserentur  notarii ; 
«etsi  fere  nunc  laici  habeantur.  Cum  presbyteri,  diaconi, 
« aliique  spectabiles  viri  amplum  sibi  duxerunt  notariorum 
« exercere  munera,  paulatim  illa  inolevit  opuiio,  mera  ea  esse 
« officia,  qum  indui  et  exui  possent.  Cumque  clerici  conjugati 
« in  laicorum  tandem  sortem  et  colluviem  fere  demersi  sint , 
« notarii  qni  ejusmodi  erant  clerici,  pro  laicis  et  ipsi  habiti 
« sunt,  at  solo  nomine  clerici.  At  Tridentini  Patres  explora- 
« tissimum  sane  habuere , notariorum  munera  ab  origine  sua 
« ad  clericos  spectare  ; idque  manifeste  declararunt,  cum  ut 
« mederentur  iis  malis,  qum  ex  notariorum  imperitia  proficis- 

« cebantur,  decreverunt,  ut  eos  Episcopi  ad  examen  vocarent 
« suspenderentque,  vel  etiam  exauthorarent,  si  ea  vel  peritia 
« vel  probitate  distituerentur,  quae  necessaria  esset  ad  obeun- 
« das  sui  muneris  functiones.  Quo  in  decreto  nihil  discriminis 
n inter  notarios  Apostolicos,  Imperiales  et  Regios.  Denique  iis 
« utuntur  verbis  Tridentini  praisules,  quibus  constet,  ca  pote- 
« state  Episcopos  sua  sponte  jam  succiutos  fuisse , idque  jure 
« communi ; quanquam  ad  hanc  eorum  potestatem  magis  ma- 
« gisque  roborandam,  Apostolicae  etiam  Sedis  delegatione  eos 
« induant.  » {Vetus  et  nova  disciplina,  parte  1 , lib.  2,  cap.  6, 
n.  5 et  6.) 

Ex  monumentis  quidem  ecclesiasticis  recte  colligit  Tho- 
massinus  extitisse  antiquitus,  sicut  exorcistarum,  lectorum, 
acolytharum,  ostiariorumque,  ita  et  notariorum  seu  scribarum 
ordinem.  At  vero  ejusmodi  minores  clericos,  notarios  fuisse 
eo  stricto  sensu  quo  nunc  ea  vox  accipitur,  ita  nempe  ut  per 
quemlibet  eorum  scripta  et  subscripta  instrumenta  lidem  pu- 
bbeam  facerent,  milii  nullatenus  liquet.  Existimarem  potius 
eos  notariorum  nomine  donatos  ideo  dumtaxat  fuisse,  quod  ad 
conficiendas  varias  scripturas  ex  officio  adhiberentur;  licet 
non  penes  eos  omnes , sed  penes  aliquos  tantum  resideret 
auctoritas  instrumenta  exarandi, qux  publicam  fidem  facerent. 
Id  etiam  ad  citata  verba  Thomassini  aduotabimus,  potestatem 
quam  Episcopis  tribuit  Tridentina  Synodus  (sess.  12,  c.  10) 
suspendendi  ab  officio  notarios,  etiam  a regia  vel  imperiali 
auctoritate  creatos , intelligendam  esse  de  suspensione  quoad 
actus  ecclesiasticos  et  curiam  ecclesiasticam  dumtaxat , non 
autem  quoad  actus  qui  ad  societatem  et  curiam  saecularem 
referuntur,  ut  ex  infra  citanda  Sacrae  Congregationis  Coucilii 
declaratione  patebit. 

2°  Viguit  in  tota  retro  antiquitate  consuetudo,  ut  clerici, 
etiam  majorum  ordinum,  notariatus  officium  exercerent.  Id 
probat  Thoraassinus  (parte  I,  lib.  2,  cap.  106)  ingenti,  ut  ipse 
dicit,  exemplorum  sijlva.  Et  primo  quidem  varia  profert  docu- 
menta, in  quibus  videmus  notarii  seu  cancellarii  officium 

obiisse,  non  modo  clericos  iu  sacris,  sed  et  Episcopos,  licet 
sub  archi-canceUariorum,  seu  tnaynorvm  cancellariorum  nomine. 
Quibus  adductis,  sic  laudatus  auctor  subjungit  : « Possent  et 
« alia  complura  huc  argumenta  accumulari,  quibus  validius 
« hoc  ipsum  argueretur,  jam  inde  a temporibus  Caroli  magni 
« officium  notarii  gradatim  surrexissc  ad  summum  quoddam 
« fastigium,  exambitumque  fuis.se,  primum  a diaconis,  inde  a 
« presbyteris,  immo  ab  Episcopis,  adoptato  alio  nomine  quod 
« angustius  aliquid  sonare  videretur.  Huic  se  tunc  officio  laici 
« rarius  ingerebant,  tum  quod  litterarum  penitus  essent  rudes, 
“ tum  quod  non  tam  spectata  esset  eorum  fides  atque  cleri- 
• eorum...  Adnotasse  sufficiet  loca,  quibus  constat  notarios 
« fuisse  clericos,  et  clericorum  privilegia  vindicasse  sibi,  quam- 
« quam  conjugati  essent,  usque  ad  annum  1459.  » (Citato  ca- 
pite, n . 3 ■)  Ex  subjectis  a Thomassino  citationibus,  aliquas  dum- 
taxat transcribimus  : Ego  clericus,  tabellio  ducis  Burgundice... 
Clerici  et  notarii  jurati  Yesontienses.  [Recueil  pour  Vhistoire  de 
Bowrjrojrnc,  pages  283,  287,  255,  460,  607.)  Anno  1417  -.Ego 
Petrus  clericus  Rotomagensis,  authoritate  Apostolica  et  imperiali 
notarius...  Anno  1457  : Clerico  Parisiensi  in  jure  canonico  licen- 
ciato,  publico  Apostolica  et  imperiali  authoritate,  et  curice  episco- 
palis Parisiensis  notario  jurato.  ( Quae  duo  ultima  exempla 
reperies,  Histoire  de  saint  Martin  des  Champs,  pag.  24  et  252.) 
A concilio  Basileensi  notarios  habitos  fuisse  pro  personis  ec- 
clesiasticis, ac  proinde  tunc  temporis  adhuc  generalem  fuisse 
consuetudinem,  ut  clerici  notariatum  exercerent,  constat  ex 
sessione  5 : Mandathcec  synodus  Patriarchis,  Archiepiscopis,  Epi- 
scopis, et  aliis  Ecclesiarum  Prcelatis,  clericisque,  notariis,  et  aliis 
personis  ecclesiasticis.  Concilium  Colonieiise  circa  dioecesis  visi- 
tationem ab  Episcopo  peragendam  ita  edixit : Adhibeatur  nota- 
rius qui  sit  sacerdos,  aut  saltem  clericus  non  conjugatus.  Et  tan- 
dem in  actis  concilii  Cameracensis,  anni  1565  (tit.  24,  c.  7), 
ita  occurrit  : Quoniam  non  pauci  in  hac  provincia  reperiuntur 
proesbyteri  et  clerici,  seu-  pro  talibus  sese  gerentes,  qui  se  notarios 
publicos  scribunt  et  nominant,  quorum  imperitia,  etc. 

E qoibus  documentis  satis  ccdligitur,  revera  in  raoribos  oliin 
fuisse,  ut  notarii  oiBcium  exercerent  clerici,  etiam  in  sacris  con- 
stituti, et  etiam  in  utroque  (ut  videtur)  foro. 

3°  Etiamnum  generalis  est  consuetudo,  ut  clerici  pro  actibus 
auctoritatis  ecclcsiasticm  notarii  seu  cancellarii  munus  obire 
possint.  " Innocentius  III,  Romanus  Pontifex  , uti  ex  epi- 
« stola  1 29,  libri  1 4 , constat,  interdixit  proesbyteris  diaconis  et 
« svbdiaconis  tabellionem  agere,  ea  de  causa  quod  conculcato 
« honore  ordinis  ecclesiastici,  curise  sxculari  famularentur,  se- 
X que  profanis  negotiis  nimium  immiscerent.  Caeterum  Ludo- 
« vici  Thomassini  viri  doctissimi  sententia  est  (parte  1 , lib.  2, 

« c.  1 06,  Ecclesiastica  disciplina),  ne  hodie  quidem  minoribus 
X clericis  id  muneris  esse  interdictum ; quidquid  contra  sen- 
X tiant  et  scribant  canonum  interpretes ; immo  ne  majoribus 
« quidem,  quoties  agatur  de  instrumentis  dumtaxat  Episcopi 
X curiam  et  negotia  respicientibus.  Certe  hujus  rei  exempla 
X apud  Italos  nostra  quoque  tempestate  minime  desunt.  » 
(Hnratorius,  Antiquitates  medii  aevi,  tom.  1,  dissertat.  12, 
pag.  666,  edit.  Mediolani  1738.)  Ergo,  teste  citato  auctore, 
minime  in  Italia  desunt  exempla  clericorum  notarios  agentium 
in  conliciendis  instrumentis,  quee  curiam  et  negotia  Episcopi 
respiciunt. 

Atque  idem  Ucitum  affirmant  non  pauci  canonists,  inter 
quos  sic  Piasecius : « Licet  clericis  prohibitum  sit  exercitium 

tabellionatus  (capite  Sicut,  ne  clerici  vel  monachi),  hoc  tamen 
X intelUgitur  de  exercitio  in  judiciis  laicomm,  non  autem  in 
X judicio  judicis  ecclesiastici. » {Praxis  episcopalis,  p.  2,  cap.4, 
n.  1 l,pag.  224,  edit. Venet. 1613. )Citatautem laudatus  auctor, 
tanquam  sibi  in  hoc  consentientes,  glossam  et  canonistam  Ho- 
stiensem.  Quorum  vestigiis  inhaerens  Monacelli,  ita  disserit: 
X Et  hinc  Iit  quod  clerici,  quibus  est  interdictum  officium  ta- 
X bellionatus,  nihilominus  ad  officium  cancellariae  curiae  eccle- 
X siasticae  possint  assumi ; sicuti  passim  assumuntur  in  omnibus 
« fere  curiis  ecclesiasticis  regni  Neapolitani,  ubi  vocantur  ma- 
X gistri  actuum;  et  tradit  Piasecius...,  asserens  magis  expedire 

« cancellarios  esse  clericos  quam  laicos ; cui  adhaeret  Pax- 
Jordanus. . . » (Monacelli,  parte  I , tit.  I , form.  5,  adnot.  6.)  Item 
Carolus  de  Grassis,  postquam  posuit  pro  regula  generali,  Cle- 
ricum non  posse  esse  tabellionem,  subjungit  : Limitatur  inforo  et 
magistratibus  ecclesiasticis;  pro  qua  sententia  citat  undecim  hoc 
idem  tenentes  auctores.  {De  Effectibus  clericatus,  effect.  8,  n.l4, 
pagina  327,  edit.  Venet.  1638.)  Ego  autem  testari  possum 
omnes  hodiernorum  Galliae  Episcoporum  cancellarios  esse  cle- 
ricos, eosdemque  in  sacris  constitutos.  Quae  consuetudo  etiam 
obtinet  in  Sabaudia  ; et  (prout  mihi  retulerunt  viri  fide  digni) 
in  plerisque  insuper  mundi  catholici  regionibus. 

4°  Hinc  moderandum  videtur  quod  docet  Fagnanus  (in  ca- 
put5icui  te,  ne  clerici  vel  monachi,  n.  61  et  seq.),  illicitum  esse 
clericis  notarii  seu  cancellarii  ofiBcium,  etiam  in  curia  et  nego- 
tiis Episcopi  (exceptis  fidei  causis)  exercere ; et  non  tantum 
clericis  majorum  ordinum,  sed  et  minorum,  iisqne  etiam  bene- 
ficio carentibus.  Nam  licet  fatear  a celeberrimo  canonista  id 
logice  et  rigorose  deduci  ex  capite  Ut  officium  [dc  Hcereticis, 
in  6),  videtur  tamen  non  satis  rationem  habuisse  consuetudi- 
nis, qum  contraria  et  antiquitus  fuit,  et  postea  permansit,  et 
hodiedum  permanet.  Nec  verum  est  quod,  loco  citato,  nume- 
ro 63,  affirmat  : Ubique  locorum  actuarii  seu  cancellarii  Episco- 
porum sunt  laici,  nisi  hoc  intelligat  eo  sensu,  quod  ubique  loco- 
rum reperiantur  laici  aliqui  eo  munere  fungentes,  licet 
reperiantur  majori  numero  clerici.  Sed  et  in  hoc  ultimo  sensu 
vera  jam  esse  desiit  dicta  affirmatio ; cum  hodie  pluribus  in 
locis  laicorum  nullus  id  officii  expleat. 

5“  Concludendum  ergo  videtur  consuetudinem  in  hac  re 
legi  scriptm  praevalere  ; posse  scilicet  (ex  praxi  adeo  generali 
et  constanti,  ut  in  jus  commune  transierit)  notarii  officium  a 
clericis,  etiam  majorum  ordinum,  quoad  actus  curiae  et  nego- 
tiorum Episcopi,  licite  exerceri.  De  qua  legem  interet  gene- 
ralem consuetudinem  contrarietate,  forte  dici  posset,  citatas 
decretales  pro  quibusdam  locis  dumtaxat,  et  ob  peculiares  ibi 
inductos  abusus,  fuissclatas : postea  vero,  quando  GregoriusIX 

eas  in  libros  decretalium  inseruit,  jam  invaluisse  generaliter 
contrariam  consuetudinem  ; atque  ideo  vim  legis  generalis  de- 
cretalibus istis  nuuquam  accessisse,  in  quantum  clericis  nota- 
riatum  in  curia  ecclesiastica  interdicunt. 

Si  quis  autem  malit  dictam,  legem  inter  et  consuetudinem  , 
coutrarietatem  negare,  et  contendat  cum  pluribus  supra  citatis 
canonistis  , per  textum  earum  decretalium  arceri  clericos  ab 
exercendo  notariatu  in  foro  dumtaxat  saeculari,  non  autem  in 
foro  ecclesiastico,  negotium  ei  non  facessemus.  Tantum  pro 
legitimo  habeatur  praxis,  qua  clerici  etiam  majorum  ordinum, 
cancellarii  munus  apud  Episcopos  et  curiam  ecclesiasticam 
explere  solent. 

Propositio  1X“.  — Utrum  magis  expediat  cancellarium,  pro 
negotiis  et  curia  magistratus  ecclesiastici,  esse  clericum,  non  videtur 
posse  regula  generali  determinari.  — Certum  est  ab  Episcopo 
assumi  posse  in  cancellarium  pro  conscribendis  actibus  suis 
judicialibus  et  extra-judicialibus,  sive  laicum  (ut  ab  omnibus 
admittitur),  sive  etiam  clericum,  ut  in  superiori  propositione 
contra  quosdam  probavimus.  Circa  quaestionem  utrum  magis 
deceat  clericum  ad  id  muneris  deputari,  aflinnativam  teneri  a 
Piasecio  et  Monacello,  in  supra  citatis  eorum  doctorum  verbis 
adverti  potuit.  Mihi  tamen  videtur  id  potius  pendere  a locorum 
et  temporum  circumstantiis.  Ubi  taxa  pecuniaria  pro  variis 
conficiendis  instrumentis  exigi  solet,  non  parva  adversus  ec- 
clesiasticum ordinem  concitari  potest  invidia  nonnullis  in  regio- 
nibus, si  per  cancellarium  clericum  ejusmodi  exactiones  peragi 
debeant.  Et  smpe  tunc  proderit  ut  laicus  ad  cancellarii  officium 
anteponatur.  Ubi  vero  dicta  vel  aliae  similes  circumstantiae  non 
occurrunt,  magis  expedire  videtur  clerici  electio.  Nam  cancel- 
larius Episcopi  de  intimis  negotiis,  quae  admiuislrationem  epi- 
scopalem et  multorum  clericorum  causas  et  culpas  respiciunt, 
ex  necessitate  conscius  fit.  Et  licet  inter  laicos  reperiri  possit 
vir  rebgione  atque  integritate  conspicuus,  ac  secreti  tenax,  non 
tamen  absque  periculo  quandoque  est  a saecularibus  viris  talia 
cognosci.  Idque  insuper  clerus  aegre  ferre  posset.  Hinc  non 

videtur  quaestio  absolute  decideuda;  sed  vindicata  Episcopis, 
ave  clericum,  sive  laicum  pro  cancellario  el^eudi  facultate; 
quid  magis  expediat,  eorumdem  prudentiae,  pro  variis  dicece- 
seon  circumstantiis,  esse  relinquendum. 

Propositio  X*.  — Clericis  minorum  ordinum  licere  in  curiis 
soecularibus  notariatus  exercitium,  certum  non  est. — Si  decretales 
saepe  dictas  Sicut  te  et  Ut  o/^iwmexpendamus,  minime  dubiam 
est  id  apud  forum  smcularem  officium  minoribus  etiam  clericis 
prohiberi.  Mihilominus  existimat  Thomassinus  (ut  supra  vidi- 
mus) vel  iii  sensum  contrarium  dictos  textus  interpretari  posse, 
vel  saltem  ob  contrariam  consuetudinem  cos  vim  non  habere. 
Sed  nimia  mihi  videtur  haec  clarissimi  viri  opinio.  Quod  enim 
in  eum  sensum  torqueri  nequeant  dictae  decretales  jam  osten- 
dimus. Ad  consuetudinem  autem  quod  attinet,  non  video  eam 
probari  generalem  : exempla  autem  clericorum  minorum  in 
curia  et  foro  saeculari  notarios  agentium,  etsi  plurima  congeri 
possint,  pro  abusu,  juris  minime  inductivo,  forsan  melius  ha- 
bebuntur. Eos  tantum  clericos  minores  excipiendos  existima- 
rim, qui  statui  clericali  valedicentes,  ad  s£cularem  gressum 
fecerunt.  Quandiu  vero  sacrae  militiae  datum  nomen  non  re- 
traxerunt, eos  saecularibus  negotiis  implicari  vetant  genera- 
liter sacri  canones  : implicarentur  autem  dicti  officii  apnd 
forum  laicalem  exercitio. 

Propositio  XI*.  — Causa  cur  sacri  canones  notariatus  exerei^ 
tium,  apud  curias  prasertim  saeulares,  clericis  prohibuerint,  non 
videtur  fuisse  illius  officii  ignobilitas,  nec  quod  prae  se  ferat  speciem 
quamdam  negotiationis.  — Si  Fagnanum  plurimosque  alios  cano- 
num interpretes  adeas  (ubi  expendunt  caput  Sicut  te,  ne  clerici 
vel  monachi),  reperies  ab  ipsis  duplicem  diotae  prohibitionis  as- 
signatam causam  ; esse  nempe  tabellionatus  officium  ex  natura 
sua  ignobile,  et  speciem  quamdam  negotiationis.  Eruditi  vero 
alii  multi  utrumque  negant ; et  merito  quidem,  ut  mihi  vide- 
tur. IVam  eorum  virorum  ordo,  quorum  testimonio  et  subscri- 
ptione, veluti  certo  et  infallibili  fundamento,  nititur  et  secura 
quodam  modo  quiescit  fides  publica,  a quibus  proinde  magna 

ex  parte  pendet,  tum  in  societate  civili,  tum  etiam  in  Ecclesia, 
ordo  et  tranquillitas,  nedum  pro  ignobili  habendus  sit,  summo 
e contra  honore  ipsa  sui  muneris  natura  insigniuntur  : quod 
fateri  quisque  debet,  nisi  eo  absurdi  deveniat,  ut  ignobile  re- 
putet, pro  veraci  ab  omnibus  et  apud  ipsa  etiam  tribunalia 
haberi,  honorificum  vero  haberi  pro  mendaci  et  suspecto  viro. 
Quod  autem  quandoque  notarii,  modo  ignobili  et  ex  pravo  fine 
officium  suum  exercuerint,  id  per  accidens  se  habet,  et  ad  abu- 
sus, quibus  res  nobibssimae  obnoxiae  remanent,  rejiciendum  est. 
Primitus  autem  apud  Romanos  ad  id  officii  deputatos  fuisse  ser- 
vos, negandum  est  : adhibiti  quidem  sunt  servi  ad  varias  exa- 
randas scripturas,  et  hinc  aliquo  sensu  tabelliones  forsan  dicti, 
non  autem  ita  ut  per  eorum  testimonium  et  subscriptionem  in- 
strumentis fides  publica  staret,  quod  notariatus  proprie  dicti 
officium  est.  Neque  etiam  notariatus  inter  negotiationis  species 
recte  reponitur.  Negotiatio  enim  stricte  sumpta  in  eo  stat,  ut 
res  emantur,  et  immutatee  carius  vendantur.  Quod  autem  quis 
pro  munere  quo  fungitur,  aut  pro  confecta  in  alterius  utilitatem 
re  aliqua,  mercedem  sive  honorarium  salarium  ve  recipiat,  ne- 
gotiatio nullatenus  est : alioquin  et  judicis,  imo  et  regis  munus 
negotiatio  esset  dicendum. 

Hinc  aliunde  repetenda  videtur  facta  clericis  prohibitio  ne 
notariatum  exercerent.  Ea  nempe  semper  fuit  Ecclesiae  summa 
soUicitudo,  ut  clerici  divinis  rebus  libere  vacarent,  et  hujus 
saeculi  curis  et  negotiis  quam  minime  implicarentur.  Cum  vero 
notariatus  officium  necessitatem  secum  trahat  foro  interessendi 
et  inter  lites  et  negotia  temporalia  versandi,  mirum  non  est 
sacros  canones  id  voluisse  clericis  interdictum , quoad  curias 
saltem  sfficulares  et  negotia  magistratus  laici. 

Propositio  XII*.  — Quando  notarius  laicus  factus  est  clericus, 
si  pergat  instrumenta  conficere  antequam  id  ei  publice  ab  Episcopo 
suo  prohibeatur,  valida  erunt  ejusmodi  instrumenta,  quamvis  illicite 
confecta : si  vero  fiat  religiosus,  instrumentum  absque  licentia  sui 
superioris  eonfeetum,  ipso  jure  irritum  erit.  — Probatur  I*  pars 
propositionis,  ex  eo  quod  in  decretali  Sicut  te  (tit.  Ne  clerici 

vel  monachi  50,  lib.  3 decretalium)  dicatur  ejusmodi  officium 
esse  clericis  interdicendum : « Ergo,  ait  Schmalzgrueber,  per 
h clericatum  supervenientem  illud  non  perdiderunt;  alias 
« frustra  ipsis  interdiceretur.  Ratio  est,  quia  instrumenta  sic 
« confecta  nullo  jure  sunt  irritata ; ac  proinde  valida  censeri 
« debent;  praesertim  cum  eorum  ita  confectorum  nuUitas,  non 
« conficienti,  sed  partibus  inter  quas  gestum  negotium  est, 
« damnosa  sit.  » (In  titulum  50,  libri  3 decret.,  n.  60.)  Atvero 
si  ab  Episcopo  fuerit  prohibitus  publice,  seu  per  edictum  so- 
lemniter  promulgatum,  irrita  erunt  postea  confecta  instru- 
menta. « Quia,  ait  Schmalzgrueber  (citato  loco)  gesta  ratione 
« publici  ofiBcii  post  interdictum  superioris,  non  tenent  (capite 
« Veritatis  8,  et  capite  finali,  de  Dolo  et  contumacia).  » Dixi- 
mus publice,  quia  si  interdictio  non  fuerit  publica,  « tenet  qui- 
« dem  interdictum  in  praejudicium  clerici  cui  factum  est,  ut 
« propterca  privari  beneficio  possit ; gesta  tamen  valent  ra- 
« tione  publici  officii,  saltem  quoad  partes  ignorantes.  » ( Ita 
Schmalzgrueber,  cum  inultis  aliis  ab  eo  citatis,  loco  indicato, 
n.  62.)  Quamvis  autem  ante  factam  sibi  ab  Episcopo  interdi- 
ctionem valide  instrumenta  conficiat  dictus  clericus,  non  tamen 
conficit  licite,  ut  tenent  canonistae  (vide  Schmalzgrueber,  loco 
citato)  : ad  illiccitatem  enim  sullicit  notariatus  exercitium 
priEscribi  a canone  clericis  interdicendum. 

Probatur  2*  pars  propositionis,  de  notario  scilicet  quireligio- 
nem  profitetur.  « Instrumentum  a religioso  sine  licentia  abba- 
« tis  sui  confectum,  ipso  jure  nullum  est,  ob  defectum  potesta- 
« tis ; quia  in  religiosis  major  est  prohibitio,  quam  in  clericis 
« saecularibus,  ut  colligitur  ex  capite  Sed  nec  (4,  tituli  50, 

« libri  3 decretalium).  » Ita  laudatus  Schmalzgrueber  cum 
communi  doctorum  sententia  (loco  citato,  ii.  59). 

In  Gallia,  cum  lex  hodierna  non  agnoscat  quidquam  immu- 
tari iii  notarii  potestate,  ex  eo  quod  fiat  clericus  vel  monachus, 
valerent  quidem  in  foro  civili  instrumenta  confecta,  sive  a 
clerico  post  solemnem  interdictionem  Episcopi,  sive  a mona- 
cho absque  licentia  sui  prmlati ; at  vero  invalida  remanerent 

quoad  partium  couscieutiara,  ut  videtur;  ita  scilicet  ut  ipsis 
non  liceret  talia  instrumenta  pro  validis  habere,  aut  ipsis  uti. 


I.  Notarios  creare  nequit  ex  jure  sibi  proprio,  nisi  qui  est  su- 
premus princeps,  id  est  superiorem  in  jurisdictione  sua  non 
habens.  Unde  hoc  senso  solus  Papa  notarios  creare  potest  quoad 
forum  ecclesiasticum;  et  solus  imperator,  vel  rex,  vel  senatus 
quoad  forum  saeculare,  in  ditione  sua,  nulli  superiori  potestati 
saeculari  obnoxia.  « Ratio  est,  quia  solus  Princeps  supremus 
« potest  quidpiam,  a jure  communi  omnium  gentium  exorbi- 
« tanSj  veluti  dispensando  constituere,  seu  introducere  ; id 
« autem  valde  exorbitans  est  a communi  jure  gentium,  ut  unius 
<t  hominis  scripturae , quae  est  testis  mortuus  et  inanimatus , 
« sine  vivae  vocis  contestatione  et  alio  adminiculo,  plena  fides 
« habeatur ; cum  hujusmodi  fides , nec  scripturae  aut  sigillo 
R alicujus  magistratus  in  alterius  praejudicium  haberi  soleat.  » 
(Pirrhing,  in  titulum  22,  libri  2 decretalium,  n.  8;  et  consonat 
communis  doctorum  sententia.)  A solo  Papa  et  Imperatore, 
stricto  quodam  sensu,  posse  creari  notarios,  eadem  ratione 
firmat  Fagnanus  : Quia,  inquit,  ut  credatur  pelli  animalis  mor- 
tui , est  contra  jus;  cui  solus  Princeps  supremus  potest  derogare. 
(In  caput  Sicut  te,  tit.  Ne  clerici  vel  monachi,  libri  3 decreta- 
lium, n.  43.) 

II.  Certum  est  vi  consuetudinis  creari  posse  notarios  a ma- 
gistratibus supremo  Principi  inferioribus;  et  in  particulari 
certum  est,  hoc  consuetudinis  titulo,  posse  notarios  ab  Epi- 
scopo creari.  Id  etiam  unanimiter  tenent  doctores,  et  palam 
facit  perpetua  praxis.  Ratio  autem  cur  Episcopus  id  possit  ob 
consuetudinem  inductam,  cum  aUas  ex  proprio  jure  non  pos- 
set, est  quia  ad  inducendam  contra  jus  consuetudinem  legiti- 
mam, requiritur  ut  interveniat  consensus  principis  expressus, 

1.  32 

vel  saltem  tacitus  : quod  autem  princeps  approbat,  ipse  facere 
videtur : et  sic  ea  Episcopi  ex  consuetudine  potestas  ab  ipsa 
Papie  potestate,  vere  et  originarie  derivatur.  (Pirrhing,  in 
titulum  22,  libri  2 decretalium,  ii.  8.) 

Solet  tamen  objectio  fieri  contra  hanc  Episcoporum  notarios 
creandi  potestatem ; sed  quie  facile  solvitur.  « Conclusioni, 
« ait  Fagnanus,  videtur  abstare,  quod  Clemens  V,  ad  supplica- 
« tionem  multorum  Archie|)iscoporum  qui  Viennam  convene- 
« raut  ad  universale  concilium,  in  compensationem  laborum, 
« concessit  facultatem  concedendi  tabellionatus  oflScium  dua- 
« bus  personis,  quas  ad  illud,  post  diligentem  examinationem, 
« idoneas  reperissent  (ut  tomo  3 conciliorum , parte  2,  pa- 
ti gina  740).  Hsec  enim  indulgentia  fuisset  frustratoria,  si  de 
«jure  hoc  eis  competeret...  Sed  responderi  potest,  ibiconces- 
« sam  fuisse  Episcopis  facultatem,  quam  de  jure  uonhabebant, 
« scilicet  creandi  tabelliones  authoritate  Papie,  qui  ubique  ter- 
« rarum  possent  officium  exercere...;  quod  patet,  tum  ex  illis 
« verbis  Avthor itate  nostra;  tum  quia  praecipitur  ibi,  ict  praedicti 
« tabelliones  jurent  fidelitatem  Papae,  juxta  formam  capitis,  ego 
« IS.,  de  Jurejurando.  Et  ita  iudultum  non  fuit  superfluum.  » 
(Fagnanus,  in  caput  Sicut  te,  tit.  Ne  clerici  vel  monctehi,  u.  55.) 

III.  « Etsi  Episcopus,  vel  alius  judex  Principe  inferior,  intra 
« dicecesim  suam  vel  territorium,  possit  creare  notarios,  non 
« tamen  extra  illam,  vel  illud;  quia,  quamvis  officium  notaria- 
« tus,  non  tantum  judiciale,  sed  etiam  extrajudiciale  sit,  quia 
« et  extra  judicium  exerceri  potest ; auctoritas  tamen  et  actus 
« creandi  seu  constituendi  notarios  est  actus  judicialis;  adeo- 
« que  extra  territorium  creatio  fieri  non  potest.  » (Pirrhing, 
loc.  cit.)  Idem  tradit  Fagnanus  (in  caput  Sicut  te,  tit.  Ne  clerici 
vel  monachi,  n.  54),  citans  cauonistam  Hostiensem,  allegansque 
juris  Romani  dispositionem  (lege  finali,  ff.  de  Jurisdicl.  omn. 
mZic...),  et  canonem  Omnes  basilicce  (16,  quaest.  7).  Hinc  de- 
relinquendus videtur  Febnus  , qui  putavit  creationem  notarii 
ad  jurisdictionem  voluntariam  pertinere,  ac  proinde  posse  no- 
tarium ab  Episcopo,  extra  dicecesim  suam  existente,  creari 

quoad  dioecesimsuam.  (Vide  hanc  opinionem  Felini,  apud  Fa- 
gnanum,  loco  citato,  n.  54.)  Tute  proinde  non  ageret  Episco- 
pus, qui  extra  dicecesim  existens  cancellarium  suum  crearet ; 
quia  probabilius  saltem,  robore  carerent  ad  fidem  faciendam 
instrumenta  a Cancellario  sic  creato  confecta. 

IV.  « Generales  et  provinciales  religionum  creare  possunt 
“ notarios  intra  suum  ordinem  pro  causis  criminalibus  religio- 
X sorum,  ita  ut  illis  tanta  lides  adhibeatur,  quanta  notario 
seeculari.  » (Ferraris,  advocem  Notarius,  n.  21.)  Addit  au- 
tem citatns  auctor,  eam  esse  communem  doctorum  sententiam. 

«Insuper  sanctus  Pius  V,  constitutione  124,  incipiente 
« Debitum  pastoralis,  concessit  quod  superiores  ordinis  praedi- 
X catorum,  et  consequenter  etiam  alii  4:ommunicantes  in  pri- 
X vilegiis  cum  ipsis...,  in  unaquaque  provincia  possint  consti- 
X tuere  etiam  plures  sui  ordinis  Fratres,  ab  eis  approbatos,  in 
X notarios  publicos,  pro  intimandis  mandatis  et  rescriptis  Apo- 
X stolicis,  faciendis  instrumentis  et  authenticandis  transumptis, 
X publicam  vel  privatam  dicti  ordinis  utilitatem  concernenti- 
X bus.  » (Ferraris,  loco  citato.) 

i<  Pro  talibus  notariis  creandis  datur  hic  modus  et  formula  : 
X selectis  a Praelato. . . idoneis,  ipsi  coram  eo  gennliexi,  tactis 
c<  sacris  evangeliis  coram  duobus  vel  tribus  testibus,  debent 
X juramentum  praestare,  de  fideliter  et  cum  omni  integritate 
X dicto  officio  exercendo,  ut  infra  : Ego  N.  promitto  et  juro  Deo 
X omnipotenti ; et  SS.  D.  N.  Papae  N.,  et  Ubi  Patri,  quod  meum 
X fideliter  exercebo  officium  in  omnibus  et  per  omnia.  Sic  me  Deus 
X adjuvet,  et  hac  sancta  Dei  evangelia.  Praelatus  autem,  recepto 
X a notario  tali  juramento,  tradit  ei  calamum  et  atramentum 
X dicens  : Accipe  potestatem  notificandi  et  intimandi  pro  ista 
•.provincia  quibuscumque  personis,  etiam  regibus,  mandata,  in- 
X dulta,  ac  privilegia  Apostolica,  juxta  privilegia  ordini  con- 
X cessa,  faciendique  publicos  actus  et  instrumenta.  In  nomine  Pa- 
X tris,  et  Filii,  et  Spiritus  Sancti,  amen.  Testimoniales  postea 
X creationis  in  notarium  poterunt  dari  sub  his  terminis  : Nos, 
X frater  N.  minister  Provincialis  (si  creatio  sit  a generali,  va- 

'<  rietur  nomen),  vigore  privilegiorum  Apostolicorum,  creavimus 
« et  constituimus  ac  deputavimus  in  notarium  pro  hac  nostra  pro- 

* tnncia,  R.  P.  F.  N.,  virum  moribus  probatum,  fide  et  virtute 
« idoneum,  ad  intimanda  et  notificanda  quaecumque  indulta,  etc., 
« facienda  qucecumque  instrumenta , et  authenticanda  transum- 
« pta,  etc.,  recepto  prius  ab  eo  coram  nobis  genuflexo  corporali 
•juramento  fidelitatis,  tactis  sacris  evangeliis,  coram  infra  scri- 

• bendis  testibus.  In  quorum  fidem,  etc.  Datum,  etc.  Deinde 
« fiant  subscriptiones,  et  juxta  hanc  formulam,  variatis  va- 
« riandls,  dari  poterunt  littera;  patentales. » (Ferraris,  ad  vo- 
cem Notarius,  n.  21  et  22.) 

V.  Inquisitores  h®reticae  pravitatis  possunt  creare  clericos 
saeculares  et  regulares,  in  notarios  sanctae  inquisitionis,  pro 
causis  ad  eam  spectantibus.  Constat  ex  constitutione  22  Alexan- 
dri IV,  incipiente  Ne  commissce.  j\otarii  autem  omnes  omnia 
gratis  pro  officio  Sanctae  Inquisitionis  expedire  tenentur.  Con- 
stat ex  constitutione  Clementis  VIII,  incipiente  Sanctissimus. 

Nota.  Quae  in  hoc  paragrapho  dicta  sunt  de  potestate  nota- 
rios creandi,  applicanda  sunt  actuariorum  et  cancellariorum 
creationi ; cum  et  hi  veri  notarii  sint,  quamvis  in  aliquo 
sensu  omnes  notarii  non  sint  actuarii  seu  cancellarii. 

S VI. 


,Utrum  notarii,  Ium  laici,  tum  a ssculari  potestate  creati,  possint  in  causis 
ecclesiasticis  et  spiritualibus  officium  suum  valide  exercere. 

Duas  sub  prssenti  paragrapho  difficultates  enodandas  susci- 
pimus. Primo  nempe,  cum  possiut  creari  notarii  laici  non  tan- 
tum a saeculari  potestate,  sed  et  ab  ecclesiastica,  dubium  esse 
potest,  num  laicalis  eorum  notariorum  conditio  impediat,  ne 
in  foro  ecclesiastico  et  in  causis  spiritualibus  cancellarii  mu- 
nus valide  explere  possint.  Secundo,  expendenda  etiam  oc- 
currit qusstio , an  inhabiles  sint  ad  exercendum  notarii  offi- 
cium quoad  actus  et  curiam  magistratus  ecclesiastici,  ii  qui  u 

potestate  saeculari,  non  autem  ab  ecclesiastica,  creati  fue- 
rant notarii. 

Propositio  I*.  — Certum  est  laicos  posse  in  causis  etiam  spi- 
ritualibus esse  notarios  seu  cancellarios.  — Id  quidem  olim  non- 
nulli canonistae  negarerant.  At  nunc  communiter  ut  certum 
admittitur,  et  rem  plane  evincunt  rationes  a Fagnano  allatae  : 

« Imo,  inquit,  laici  possunt  esse  tabelliones  etiam  in  causis  spi- 
« ritualibus  et  ecclesiasticis,  ut  scripsi  plene  in  caput  Quisquis 
« (n.  19  supra,  de  Electione)',  et  baec  est  ipsa  veritas,  ut  inquit 
«Baldus  (in  caput  Decernimus,  n.  15,  supra,  de  Judiciis)-,  et 
« fuit  opinio  Compostellani  et  aliorum  (in  caput  Quia  propter, 

« de  Electione)',  quam  pluribus  comprobat,  et  ab  objectis  tue- 
« tur  Abbas...;  quae  etiam  servatur  de  consuetudine,  ut  fa- 
« tentur  Hostieusis  et  Joannes  Andreas...  Et  nuper  ex  decreto 
« Congregationis  a Sanctissimo  Domino  Nostro  innocentio  X 
■>  ablegatus  est  cancellarius  laicus  ad  curiam  Archiepiscopi  Be- 
« neventaui.  Demum  quoad  hoc  omnem  dubitationem  sustulit 
« concilium  Tridentiuum  (capite  1 0,  sessionis  22)  quo  tribuitur 
« facultas  Episcopis  etiam  tanquam  Sedis  Apostolicae  delegatis, 
« examinandi  quoscumque  notarios,  etiamsi  Apostolica,  iinpe- 
" riali,  aut  regia  auctoritate  creati  fuerint,  eisque  minus  ido- 
« neis  repertis  aut  in  officio  delinquentibus,  prohibendi  in  per- 
" petuum  aut  ad  tempus  officii  ejus  usum  in  negotiis,  litibus  et 
X causis  ecclesiasticis  ac  spiritualibus.  Ergo  sancta  synodus 
« evidenter  supponit  notarios  imperiali  vel  regia  auctoritate 
« creatos,  et  sic  laicos,  ante  prohibitionem  Episcopi  posse  hu- 
« jusmodi  officium  exercere , etiam  in  spiritualibus  et  eccle- 
« siasticis,  cum  privatio  supponat  habitum  : alioquin  poena  con- 
« cilii  esset  frustratoria.  Item,  ex  dicto  capite  (10,  sessionis  22) 
« ita  demum  notarii  prohiberi  possunt  officio  uti  in  spirituali- 
X bus  et  ecclesiasticis,  si  praevio  examine  reperiantur  inhabi- 
X les  aut  in  officio  delinquentes  : ergo  caeteris  hoc  intelligitur 
X permissum.  Et  eo  magis,  quia  cum  dubitasset  Episcopus  Re- 
X canatensis,  an  ex  sessionis  22,  capite  1 0,  Cum  ex  notario- 
X rum,  etc.,  ibi  : Possit  Episcopus  illis  non  idoneis  repertis,  etc.. 

« posset  etiam  exercendi  usum  prohibere  in  negotiis  et  litibus 
c(  profanis  coram  judice  laico  in  terris  Ecclesiae;  Sacra  Con- 
ti gregatio  censuit,  non  posse;  quia  concilium  loquitur  de 
<i  causis  ecclesiasticis  et  spiritualibus  tantum ; ergo  non  intel- 
« lexit  de  litibus  profanis,  neque  coram  laico. 

« Rursus  cum  esset  quaesitum,  an  facultas  prohibendi  no- 
ti tariis  minus  idoneis  repertis,  ne  in  negotiis  et  causis  eccle- 
II  siasticis  ac  spiritualibus  suum  oilicium  exerceant  (Episcopis 
«tributa  decreto  concilii,  capite  10,  sessionis  22),  etiam 
« quoad  negotia  et  lites  locorum  piorum  a laicis  administrato- 
« rum  tributa  inteUigatur  : 

A Item  an  eadem  facultas  extendatur  ad  contractus  perso- 
II  narum  ecclesiasticarum , quae  de  eorum  patrimonialibus 
II  bonis  conficiuntur ; praesertim  stante  consuetudine,  quod 
« causae  hujusmodi,  eorum  bonorum  ratioue,  ad  forum  eccle- 
II  siasticum  spectent  : 

« Die  1 decembris  1 588,  Sacra  Congregatio  Concilii,  ad 
II  primum,  censuit  intelligi  tributam  : ad  secundum,  extendi. 

« Adde  quod  ipsiusmet  concilii  Tridentiui  duo  fuerunt  no- 
II  tarii,  laicus  unus,  et  alter  clericus,  ut  patet  ex  eorum  sub- 
« scriptionibus,  quae  habentur  iu  calce  concilii.  » (Fagnanus,  in 
caput  Sicut  te,  tit.  Ne  clerici  vel  mon.,  ii.  63  et  seq.)  Praecipua 
ratio,  cur  olim  a quibusdam  in  dubium  vocatum  est,  an  laici 
possent  in  causis  ecclesiasticis  et  spiritualibus  esse  notarii, 
inde  sumebatur,  quod  jurisdictionis  ecclesiasticae  incapaces 
laici  forent.  Cui  objectioni  postea  communiter  canonistae  re- 
sponderunt, per  notariatum  nudum  exerceri  ministerium,  ne- 
quaquam vero  actum  jurisdictionalem ; ad  oilicium  proinde 
notarii  nullatenus  requiri  habilitatem  ad  jurisdictionem  spi- 
ritualem recipiendam. 

Propositio  IP.  — In  rigore  juris,  et  abstrahendo  a recepta 
generaliter  consuetudine,  probabiliter  notarius  a sola  potestate 
scBculari  creatus  nem  posset  esse  notarius  in  causis  et  negotiis  eccle- 
siasticis. — Solent  canonistae  dum  sustinent  notarium  a pote- 
state saeculari  creatum,  iu  foro  etiam  ecclesiastico  valide  suum 

officium  explere,  hanc  addere  restrictionem,  quidquid  sit  de 
rigore  juris,  et  conclusionem  veram  propugnant,  saltem  ex  re- 
cepta consuetudine.  Perspexerunt  nempe  saecularibus  principi- 
bus id  non  competere,  ut  possint  aliquam  personam  efficere 
publicam,  etiam  respectu  Ecclesiae.  Id  enim  esset  potestas  co- 
gendi Ecclesiam,  ut  pro  publicis,  quoad  sua  negotia  et  forum 
suum  haberet  personas  illas,  quas  princeps  saecularis  ut  tales 
ipsi  imponere  voluisset : talis  autem  potestas  principis  saecu- 
laris esset  jurisdictio  quaedam  in  Ecclesiam  et  res  ecclesiasti- 
cas; quae  nullatenus  admitti  potest.  Hinc,  in  rigore  juris,  et 
nisi  aUter  praxi  sua  disposuisset  Ecclesia,  notarii  a sola  pote- 
state saeculari  creati,  instrumenta  conficere  non  possent,  quae 
in  foro  Ecclesiae  publicam  fidem  facerent.  Quod  alio  modo  sic 
concludi  <potest  : statuere  ut  a judicibus  ecclesiasticis  plena 
fides  adhibeatur  scripturae  certarum  personarum,  est  legem 
vere  ecclesiasticam  edicere,  et  de  disciplina  ecclesiastica  de- 
cernere : talis  porro  potestas  saeculari  principi  non  com- 
petit. 

« De  stricto  jure  (ait  Leurenius)  negativa  est  probabilior, 
« nimirum  quod  instrumento  confecto  a notario,  quem  creavit 
■■  princeps  laicus,  deferendum  non  sit  in  causis  et  actibus  ec- 
« clesiasticis  seu  spiritualibus ; et  vice  versa  nec  instrumento 
« confecto  a notario,  creato  per  ecclesiasticum,  in  actibus  pro- 
» fanis  : eo  quod  creans  notarium  videatur  non  posse  ei  au- 
« thoritatem  et  fidem  facere  in  iis,  quae  sunt  extra  creantis  ju- 
« risdictionem ; uti  sunt  causae  spirituales  extra  jurisdictionem 
■*  principis  laici,  et  causae  profanae  extra  jurisdictionem  eccle- 
« siastici.  » {Forum  ecclesiasticum,  in  tit.  22,  libri  2 decretal., 
q.  696.) 

Propositio  III*.  — Ob  receptam  saltem  consuetudinem,  no- 
tarius a potestate  saeculari  creatus,  aptus  regulariter  videtur,  ut  et 
in  foro  ecclesiastico  notariatum  exerceat,  quamdiu  ah  Episcopo  pro- 
hibitus non  est.  — Id  aperte  sequi  videtur  ex  Tridentino  de- 
creto : Cum  ex  notariorum  imperitia  plurima  damna  et  multarum 
occasio  litium  oriatur,  possit  Episcopus  quoscumque  notarios , 

etiamsi  Apostolica,  imperiali,  avt  regia  auctoritate  creati  fuerint , 
etiam  tanquam  delegatus  Sedis  Apostolicee,  examinatione  adhibita, 
eorum  sufficientiam  scrutari,  iliisque  non  idoneis  repertis,  aut 
quomodocumque  in  officio  delinquentibus,  officii  ejus,  in  negotiis, 
litibus  et  causis  ecclesiasticis  ac  spiritualibus,  exercendi  usum,  per~ 
pettto  aut  ad  tempus,  prohibere;  neque  eorum  appellatio  interdi- 
ctionem Ordinarii  sus/jendat.  (Sess.  22,  cap.  10.)  Ibi  clare 
supponitur  posse  notarios  a saeculari  potestate  creatos,  officium 
suum  in  causis  etiam  ecclesiasticis  et  spiritualibus  exercere  ; 
siquidem  fit  potestas  Episcopis  illud  idem  in  causis  ecclesiasti- 
cis et  spiritualibus  eorum  ministerium  prohibendi,  si  imperiti 
vel  culpabiles,  iii  examine  quoad  hoc  instituendo,  repedantur. 
Unde  vix  capio  quomodo  quidam  canonistae  contrarium  post 
Tridentinam  synodum  tenuerunt ; verbi  gratia,  Piaseciuss  qui 
sic  habet  : « Quoad  exercitium  autem  notariatus  officii  in  foro 
« spirituali,  requiritur  ut  notarius  sit  creatus,  non  a principe 
n saeculari,  sed  ecclesiastico.  Potest  tamen  ipse  esse  laicus,  ut 
n communiter  tenent  doctores...,  licet  magis  conveniat  ut  sit 
« clericus  : arguitur  textu  capitis  Ut  juxta,  de  Officio  judicis 
a Ordinarii.  » [Praxis  episcopalis,  parte  2,  n.  II.)  In  citato  ca- 
pite Vt  juxta,  agitur  dumtaxat  de  non  introducendis  laicis  in 
claustra  mouialium ; et  caeteroquin  huic  decretali  praevalere 
debet  citatum  decretum  Tridentinum. 

Hinc  multo  communior  est  canonistarum  sententia,  licitum 
asserens,  ex  titulo  saltem  receptae  consuetudinis , notariatus 
exercitium  in  foro  spirituaU,  iis  qui  a sola  potestate  laica  no- 
tarii creati  sunt ; de  quo  sic  Pirrhing : « An , sicut  notarius 
« creatus  ab  ecclesiastico,  verbi  gratia,  a Papa,  potest  instru- 
« menta  conficere  in  causis  temporalibus ; ita  vice  versa  crea- 
« tus  a laico,  verbi  gratia.  Imperatore  vel  Rege,  possit  in 
« causis  spiritualibus?  Respondeo  : quidquid  sit  de  rigore  juris, 
« saltem  potest  ob  receptam  consuetudinem ; de  qua  testatur 
((  Abbas...  et  Gabriel... Ratio  est  quia  notarius  exercet  nudum 
« ministerium,  quod  laicis  non  prohibetur,  etiam  in  causis 
R spiritualibus. » (In  titulum  22,  Ubri  2 decretalium,  n.  12.' 

Diximus  in  thesi  regulariter : quia  excipiendae  sunt  causae  ca- 
nonizatiouum;  de  qua  exceptione  sic  Pignatelli  : 

« An  in  causis  canonizationum  probari  debeat  quod  fuerit 
« adhibitus  notarius , creatus  auctoritate  apostolica?  Respon- 
« deo  affirmative;  ita  ut  hujusmodi  qualitas  post  novissima 
« decreta  Urbani  VIII  omnino  requiratur.  Quod  etiam  antea 
« servabatur,  ea  ratione  quia  causae  canonizationum  sunt  de 
« majoribus  Ecclesiae,  non  autem  de  respicientibus  tempora- 
« lia,  in  quibus  solum  posse  adhiberi  notarium  creatum  aucto- 
« ritate  laica,  inquit  Hostiensis... 

n In  aliis  vero  causis  ecclesiasticis  de  jure  verior  vi- 
« detur  opinio  quod  notarii  creati  auctoritate  laicab  pos- 
« sint  adhiberi.  Ita  Abbas  (in  caput  Sicut  te,  tit.  Ne  clerici 
« vet  monachi)  , reddens  rationem  , quia  id  respicit  nudum 
« ministerium,  quod  laicis  iion  prohibetur.  Et  hanc  opinionem 
« servari  de  consuetudine,  quidquid  sit  de  rigore  juris,  testa- 
« tur  idem  Abbas.  » (Pignatelli,  tom.  3,  consultatio  11.) 

Propositio  IV*.  — Non  videtur  hodie  in  Gallia  aptos  esse 
notarios  a sola  potestate  saeculari  creatos,  ad  valide  conficienda 
instrumenta  ecclesiastica.  — JVani  ex  praecedentibus  propositio- 
nibus, scriptura  notarii  a sola  potestate  saeculari  creati,  per  se 
et  de  rigore  juris  fidem  non  facit  quoad  forum  ecclesiasticum ; 
atque  id  habet  dumtaxat  ex  recepta  generaliter  consuetudine. 
Ista  autem  consuetudo  hodie  quoad  Galliam  vim  non  habere 
potius  censenda  est.  Nam  ideo  generaliter  olim  recepta  fuisse 
consuetudo  haec  videtur,  quia,  cum  ejusmodi  notarii  nonnisi 
a cathoUcis  principibus  crearentur,  et  ab  eo  munere  arceren- 
tur haeretici,  increduli,  ac  judaei.  Non  erat  cur  Ecclesia  dede- 
cens aut  nocivum  sibi  reputaret  eorum  opera  in  suo  etiam  foro 
uti.  Sunt  autem  adeo  mutatae  eae  circumstantiae  in  Gallia  aliis- 
que regionibus,  ut  hebraei  etiam,  et  omnem  prorsus  catholicam 
fidem  negantes,  ad  notariatus  officium  indistincte  recipiantur. 
Quo  stante  rerum  statu,  censeri  nequit  Ecclesia  servatum  vo- 
luisse ejusmodi  saecularis  creationis  notariis  dictum  privile- 

gium,  per  scripturas  nempe  suas  in  foro  etiam  ecclesiastico  fa- 
ciendi fldcm  publicam. 

Unde  in  dictis  regionibus,  si  velit  judex  ecclesiasticus  ali- 
cujus  ex  istis  notariis  opera  uti,  tutius  saltem  erit  ad  vitanda 
circa  valorem  actuum  dubia,  ut  prius  is  episcopali  auctoritate 
notarius  creetur,  eodem  modo  ac  si  minime  notarius  esset. 

S VII. 


rbinam  u nolario  instrumenta  valide  confici  possint  : et  valide  roiifectn, 
ubinani  fidem  faciant. 


Propositio  1*.  — ISotarivs  quilibet  instrumenta  valide  non 
conficit,  nisi  intra  territorium  illius  magistratus  a quo  notarius 
creatus  est.  — Id  tanquam  generalem  regulam  a doctoribus 
communiter  admissum  reperies.  Rationem  dant,  notariatum 
esse  officium  seu  ministerium  publicum.  « Officium  autem  pu- 
« blicum  restringi  solet  intra  terminos  regionis  illius  (1),  a quo 
n defertur,  neque  extra  illam  extenditur ; adeoque  extra  ter- 
« ritorium  constituentis  minister  publicus  censetur  esse  per- 
« sona  privata.  » (Pirrhing,  in  titulum  22,  Ubri  2 decretabum, 
n.  11.)  Haec  tameu  conclusio  iutelligenda  est  regulariter;  pa- 
titur enim  quasdam  limitationes,  de  quibus  in  sequenti  pro- 
positione, scilicet : 

Propositio  IP.  — Conficit  tamen  valide  instrumenta  extra 
territorium  suum  (2),  1°  si  ita  ferat  alicubi  consuetudo;  2”  si  con- 
sentiat princeps  loci ; 3“  probabiliter  si,  licet  existens  extra  territo- 
riumsuum,  instrumenta  conficiat  pro  ejusdem  territorii  sui  subditis 
in  id  consentientibus.  — « Verumtamen,  ait  Pirrhing,  per  con- 
« suetuduiem  introductam,  vel  per  tacitum  consensum  seu 
« concessionem  alicujus  principis,  potest  notarius  etiam  extra 


(1)  NtMiipc  illitu  magistralus. 

(i)  Inttlligimus  territorium  illius  magistratus  a quo  notarius  creatus  est. 

« territorium  constituentis  conficere  instrumenta...  Imo  pro^ 
« babile  est  quod  quUibet  notarius,  etiam  ab  inferiori  magi- 
« stratu  constitutus,  extra  territorium  constituentis , inter 
« volentes  et  subditos  ejusdem  magistratus,  possit  instrumenta 
« conficere,  ut  tradit  Felinus  (in  caput  penultimum,  tituli  22, 
« libri  2 decretalium,  n.  18),  et  Tuscus  (in  idem  caput,  n.  23); 
« quia...,  licet  alibi  notarius  non  sit  publica  persona,  potest 
« tamen  censeri  publica  quoad  subditos  extra  territorium  exi- 
« stentes.  » (Pirrhing,  in  titulum  22,  libri  2 decretalium, 
n.  1 1 .) 

Propositio  III*.  — Notarius  intra  territorium  suum  valide 
conficit  instrumenta,  etiam  pro  extraneis.  — Ita,  cum  Felino  et 
Gabriele,  tenet  Pirrhing  citato  loco ; addens  tamen : Saltem 
ubi  consuetudo  id  approbat. 

Propositio  IV*.  — Notarii  a Papa  sine  restrictione  locorum 
creati,  regulariter  ubique  terrarum  instrumenta  valide  conficiunt 
quoad  forum  ecclesiasticum.  — Ratio  est,  quia  quilibet  notarius 
valide  officium  suum  explet  intra  territorium  magistratus  a 
quo  notarius  creatus  est  ; totus  autem  mundus  est  territorium 
Papae  quoad  forum  ecclesiasticum  : poterit  ergo  notarius  a 
Papa  sine  restrictione  locorum  creatus,  in  toto  mundo  valide 
instrumenta  exarare.  Est  autem  ea  conclusio  extra  controver- 
siam apud  canonistas. 

Diximus  regulariter ; quia  Tridentina  synodus  Episcopis  fa- 
cultatem fecit  notarios,  etiam  ab  Apostolica  Sede  creatos,  ad 
examen  vocandi;  et  eisdem,  si  imperiti  vel  in  officio  suo  de- 
linquentes reperti  fuerint,  notariatus  exercitium  interdicendi. 
(Sess.  22,  cap.  2.)  Qui  ergo  sic  ab  Episcopo  interdictus  fuisset, 
non  posset  valide  instrumenta  conficere,  in  dioecesi  saltem 
Episcopi  interdicentis.  An  vero  etiam,  quoad  omnem  locum 
interdictus  censendus  sit  notarius  a Papa  creatus,  hoc  ipso 
quod  ab  Episcopo  interdictos  sit,  est  qusestio  quae  difficultate 
forsan  non  caret.  Quam  cum  apud  auctores  excussam  nondum 
repererim,  intactam  relinquo. 

Propositio  V*. — Instrumentum  a notario  alicubi  valide  confe- 

ctum,  ubique  plenam  fidem  facit. — Ita  tenent  doctores  commu- 
niter. « Notarius,  ait  Pirrhing,  intra  territorium  ejus,  cujus 
« auctoritate  est  constitutus,  potest  conficere  instrumentum, 
n etiam  extraneis  ac  peregrinis  eum  rogantibus,  adeo  ut  tale 
« instrumeutiim  etiam  alibi,  seu  extra  territorium  constituen- 
n tis  ubique  plenam  fidem  faciat...  Ratio  est,  quia  fidem  et 
« auctoritatem  publicam  jam  accepit  instrumentum  in  loco 
« constituentis,  et  quidem  a jure  communi ; ideoque  vis  pro- 
« bandi  semel  orta,  non  tollitur  mutatione  loci.»  (In  titu- 
lum 22,  libri  2 decretalium,  n.  10.)  Vide  etiam  Faguanum(in 
caput  Sicut,  tit.  Ne  clerici  vel  monachi,  n.  53).  Ratio  autem  fun- 
damentalis est  ipsamet  institutionis  notariorum  natura.  Ideo 
enim,  et  in  Kcclesia,  et  in  societate  sxculari,  notarii  excogitati 
sunt  et  instituti,  ut  per  ipsorum  scriptionem  et  subscriptionem 
plene  et  in  perpetuum  constaret  de  actis  et  gestis.  Qui  pro- 
fecto scopus  non  obtineretur,  si  semel  a notario  confectum 
instrumentum  plenam  fidem  non  faceret  ubique,  sed  in  loco 
tantum  ubi  conscriptum  est.  Imo  verus  notarius  dici  non  pos- 
set cujus  instrumento  ubique  publica  fides  non  deberetur. 

Nota.  Quomodo  vim  ad  probandum  habeant,  tum  instru- 
mentum ipsum  a notario  confectum,  tum  ejusdem  instrumenti 
protocollum,  tum  exempla  ex  originali  desumpta,  tum  instru- 
menta rasura  aliqua  vel  errore  deturpata,  vide  fuse  tractatum 
apud  Pirrhing  (in  titulum  22,  libri  2 decretalium,  numeris  15, 
16,  17,  18,  19,  20,  21,  22,  23  et  50). 

VIII. 


De  requisitis  in  notario  qualitatibus. 


1 . Debet  esse  legitimo  matrimonio  natus.  (Pirrhing,  in  titu- 
lum 22,  libri  2 decretalium,  n.  9.) 

2.  Requiritur,  non  quidem  ut  laurea  insignitus  fuerit,  sed 
tamen  ut  sit  peritus  juris,  vel  saltem  ea  sciat  quae  ad  suum  of- 

ficiutn  pertinent  : alias  tenebitur  de  damno  ob  imperitiam 
suam  illato.  (Pirrhing,  loco  citato.) 

3.  Utrum  necessario  debeat  esse  laicus,  ita  ut,  ne  in  foro 
etiam  ecclesiastico  possit  clericus  notarii  officium  exercere, 
jam  satis  supra  expendimus. 

4.  « Instrumentum  confectum  a tabellione  publice  excom- 
« municato,  et  non  tolerato  seu  vitando,  non  valet ; quia  non 
« censetur  authenticum,  cum  is  a publicis  actibus  tum  jure 
« ipso,  tum  judicis  officio  repellatur.  Imo  quamvis  tale  in- 
« strumentum  ab  excommunicato  tolerato  confectum  sit,  ni- 
« hilominus  in  foro  externo  infirmari  poterit,  si  opponens 
« excommunicationem  sufficienter  probare  possit.»  (Pirrhing, 
loco  citato;  et  ita  communiter  doctores,  ut  videre  est  apud 
Layman,  7'^eoL  mor.,  tract.  5,  p.  2,  n.  15). 

5.  Quoad  requisitam  aitatem  ut  quis  notarius  seu  cancella- 
rius creari  possit,  nihil  reperio  dispositum,  nisi  quod  non 
possint  ad  id  officii  assumi  impuberes  (lege  3,  § 5,  ff.  de 
Testilnis). 

« In  summa,  omnes  qui  a testimonio  repelluntur,  repellun- 
" tur  quoque  a iiotariatu.  » (Leurenius,  Forum  eccl.,  in  tit.  22, 
libri  2 decret.,  q.  689.) 


IX. 

Tpiietur  judex  ecclesiasticus  notarium  seu  cancellarium  adhibere  tam  in  judicio 
ordinario,  quam  in  summario. 

Probatur  ex  decretali  Quoniam  (II,  tituli  19,  libri  2 decre- 
talium), ab  Iniiocentio  III  lata  in  concilio  generali  Latera- 
nensi IV,  anno  1215  : Statuimus  ut  tam  in  ordinario  judicio 
riuam  extraordinario,  judex  semper  adhibeat,  aut  publicam  si  po- 
test habere  personam,  aut  duos  viros  idoneos,  qui  fideliter  uni- 
versa judicii  acta  conscribat. 

Quamvis  in  eo  decreto  dicatur,  posse  adhiberi  duos  viros 
idoneos,  si  desit  persona  publica,  remanet  semper  notarios  ad- 

hibendi  necessitas ; siquidem  illi  duo  viri  idonei  hoc  modo  de- 
putati, veri  notarii  sunt  et  constituuntur,  quoad  judicium 
illud  in  quo  sic  adhibentur. 

Illa  vero  juris  canonici  dispositio  hodiedum  vigere  cen- 
senda est ; cum  nec  ulla  posteriori  lege,  nec  contraria  et  ge- 
nerali consuetudine  sublata  dici  possit.  Unde  etiamnum  in 
judiciis,  non  tantum  ordinariis,  sed  et  summariis,  tenetur  de 
jure  communi  judex  ecclesiasticus  notarium  sive  cancellarium 
adhibere ; aut,  iis  deficientibus,  duos  viros  idoneos  qui  nota- 
rii ofiBcium  expleant. 


,<iX. 


ne  solemnilate  jumwenti  in  creumlis  notariis  adhiberi  solita. 


I.  Quid  jurare  soleat  notarius  eum  creatur.  — « Notarius 
« cum  creatur  jurare  solet  : primo,  quod  conficiet  instru- 
t<  menta  de  quibus  fuerit  rogatus,  nil  veritatis  tacendo,  vel 
« falsitatis  miscendo ; secundo,  quod  non  revelabit  quod  sibi 
« secreto  commissum  fuerit,  nisi  justa  de  causa  ; tertio,  quod 
« non  conficiet  scienter  aliquod  instrumentum  de  contractu 
« usurario,  nec  de  alio  quovis  illicito ; quarto,  quod  retinebit 
« de  omnibus  instrumentis...  quse  dederit  regestum  seu  pro- 
h tocollum ; quinto,  quod  erit  fidelis  ei  a quo  fuit  creatus  no- 
« tarius,  et  admonebit  eum  de  iis  quae  sciverit  in  ejus  dam- 
« num  vergere ; sexto,  quod  nullo  odio  vel  amore,  spe  vel 
« timore  officio  suo  abutetur.  » (Perraris,  ad  vocem  Notarius, 
u.  1 .)  Consonat  Faguanus  cum  multis  aliis  canouistis  (in  caput 
SiciU  te,  tit.  Ne  clerici  vel  monachi,  n.  16).  Necesse  tamen  non  est 
ut  haec  omnia  explicite  juret  notarius,  sed  sufficit  juramenti 
formula  de  fideliter  implendo  officio  suo. 

II.  Utrum  praedicta  juramenti  solemnitas  ex  obligatione 
adhibenda  sit,  dum  a potestate  ecclesiastica  notarius  vel  eon- 
eellarius  creatur.  — Videtur  quidem  ea  solemnitas  in  consue- 
tudinem generalem  transiisse,  cum  de  illa  tamquam  observari 

solita,  loquantur  passim  doc{ores.  Imo  antiquitate  venerabi- 
lem ejusmodi  praxim  testantur  plurima  medii  ievi  documenta, 
quibus  haec  aut  aequivalens  subscriptio  appenditur,  ego  N..., 
notarius  juratus.  Nihilominus  dictam  solemnitatem  de  jure 
communi  esse  sub  praecepto,  et  praesertim  sub  nullitatis  poena, 
usurpandam , nullo  textu  legis  canonicae  expressum  reperio. 
Praescripsit  quidem  Clemens  Y in  concilio  Viennensi  ejusmodi 
juramentum,  atque  etiam  formulam  qua  praestari  debebat : sed 
ea  dispositio  respicit  dumtaxat  privilegium  viginti  Galliarum 
Episcopis  tunc  concessum ; ut  posset  nempe  eorum  quisque 
duos  notarios  apostolicos  creare.  Unde  quod  attinet  ad  nota- 
rios ordinarios  et  jus  commune,  videtur  concludendum,  prae- 
dictam juramenti  solemnitatem  in  notariorum  creatione 
stricte  obligatoriam  non  esse.  Quam  autem  laudabile  sit  eam 
servari  satis  ex  dictis  patet.  Et  notandum,  post  juramenti  emis- 
sionem, perjurum  fieri  notarium,  qui  a se  jurata  non  servat ; 
qui  effectus,  omisso  juramento,  non  sequeretur. 

s xr. 

De  oSicio  seu  obligationibus  notarii. 

1.  Notarii  contra  officii  sui  debitum  peccant : « primo,  si 
« sine  sufficienti  peritia  suscipiant  officium.  Secundo,  si  jura- 
« mentum  violent.  Tertio,  si  in  depositione  testium  aliquid 
« notabile  et  momentosum  addant  vel  detrahant.  Quarto,  si 
« ministro  transcriptori,  cum  erroris  periculo,  examen  com- 
« mittant.  Quinto,  si  protocollum  et  acta  negligenter  custo- 
« diant  cum  damno  partium.  Sexto,  si  differant  causarum 
« expeditionem,  ut  pecuniam  extorqueant.  Septimo,  si  testa- 
« mentum  scribant  hominis  ratione  destituti.  Octavo,  si  testes 
« falsos  admittant.  Nono,  si  solemnitates  necessarias  ex  igiio- 
« rantia  culpabili  vel  malitia  praetermittant.  Decimo,  si  confi- 
« ciant  instrumentum  usurarium,  vel  falsum,  praesertim  in 
« damnum  tertii  : si  faciant  iit  processus  et  causae  veniant  ad 

« alios  judices,  quam  ordo  illius  tribunalis  postulat ; quia  mul- 
« tum  interest  habere  hunc  vel  illum  judicem.  Undecimo,  si 
« secretum  violent;  verbi  gratia,  aperiendo  parti  adversae 
« dicta  testium  ante  eorum  publicationem.  Duodecimo,  si  parti 
« petenti  instrumenta  occultent,  praesertim  quae  continent 
« legata.  Decimotertio,  si  acta  occultent,  vel  parti  petenti  tran- 
« sumptum  processus  denegent.  Decimoquarto,  si  amisso  in- 
« strumento  antiquo  publico,  vel  testamento,  aliud  simile  con- 
« fingant.  » (Buscmbaum,  lib.  4,  cap.  3,  art.  4,  dub.  4,  n.4); 
et  consonat  sententia  communis  doctorum. 

II.  Notarii  tenentur  ex  officio,  etiam  nemine  requirente, 
revelare  Episcopo  legata  pia  seu  ad  pias  causas;  et  possunt 
synodi  provinciales,  et  quilibet  Episcopus  pro  sua  dioecesi, 
hujus  obligationis  impietionem  urgere,  sub  poena  etiam  ex- 
communicationis et  suspensionis  ab  officio.  Ita  doctores  com- 
muniter. Legata  autem  facta  Fabricae  Sancti  Petri  tenentur 
notarii  revelare  intra  mensem.  Pro  quibus  juris  dispositioni- 
bus, legata  pia  respicientibus,  vide  Perraris  (in  verbo  IVota- 
rius,  n.  4 et  seq.). 

in.  Quin  vetita  vel  licita  sint  cancellario  Episcopi,  sive 
notario  in  causis  ecclesiasticis,  quoad  taxam  seu  emolumenta, 
vide  Ferrarium,  ad  vocem  Cancellarius. 


' CAPUT  XVI. 

DE  PROCURATORE  ET  ADVOCATO  PAUPERUM  . DE  DEPOSITARIO 
MEASiE  EPISCOPAUS  ET  DEPOSITARIO  POENARUM,  NECNON  DE 
DAROKCKU.O  (UE  PROCURATORIBUS  AUTEM  ET  ADVOCATIS, 
REI.ATIVE  AU  CURIAM  i:PISCOPAI.EM,  REMISSIVE). 


1 . Ad  pleniorem  episcopalis  ciiriiE  constitutionem  pertinet, 
ut  praeter  supra  memoratos  officiales,  aliquem  etiam  deputet 
Episcopus  in  procuratorem,  et  alium  in  advocatum  pauperum ; 

qui  nempe  pauperibus,  in  curia  episcopali  causam  habentibus, 
ex  officio  et  gratis  operam  navarent. 

Id  observandum  in  omnibus  ecclesiasticis  curiis  praecepit 
Benedictus  XIII;  prout  relatum  invenies  in  appendice  conci- 
lii Romani  anni  1 725  (pagina  207  et  21 2,  edit.  Romae  1 725),  his 
verbis  : Sequuntur  declarationes  Sanctissimi  Domini  Nostri  Be- 
nedicti papee  XIII,  quas  sanctitas  sua  de  consilio  et  voto  congre- 
gationis particularis,  ab  ipsamet  deputata  super  reformatione 
tribunalium  et  congregationum,  servandas  in  posterum  districte 
mandat  et  pracipit. . . Similiter,  ut  satis  provideatur  pauperibus 
litigantibus , prout  summopere  ecclesiasticos  judices  decet,  San- 
ctitas sua  mandat,  in  quibuscumque  supra  dictis  curiis  deputari 
procuratorem  pauperum  et  advocatum,  qui  iis  assistant  in  quibus- 
cumque causis  civilibus  et  criminalibus,  viros  pietate  et  doctrina 
praestantes,  cum  assignatione  alicujus  mercedis,  si  possibile  foret ; 
et  de  iis  electis  habeatur  ratio  in  provisionibus  beneficiorum. 

Si  vero  in  aliqua  religione  rarissime  contingant  ejusmodi 
apud  curiam  ecclesiasticam  pauperum  lites,  non  videtur  te- 
neri Episcopus  ut  procuratorem  et  advocatum  pauperum  per 
modum  stabilis  officii  deputet.  Cessante  eAim  legis  fine,  ces- 
sare ipsa  lex  censenda  est.  Unde  tunc  satis  erit  si,  dato  casu, 
curet  ecclesiasticus  judex,  ut  pauper  litem  sustinens  idoneo 
patrocinio  non  destituatur.  Ad  quod  caeteroquin  ex  ipso  jure 
naturali  tenetur,  ne  alias  opprimatur  pauper,  qui  ob  egesta- 
tem patronum  sibi  comparare  nequit. 

2.  Cum  inter  alias  pcenas  possit  judex  ecclesiasticus  mulctas 
imponere,  in  pios  usus  erogandas,  solet  ab  Episcopo  deputari 
aliquis,  in  cujus  manibus  pecunia  ex  dictis  poenis  proveniens 
consignetur  seu  deponatur,  quique  ideo  depositarius  poenarum 
nuncupatur.  Ipsius  autem  officium  est  dictas  pecunias  asser- 
vare, eas  ex  mandato  Episcopi  variis  piis  operibus  applican- 
das tradere,  pro  qualibet  summa  sic  tradita  instrumentum 
authenticum  recipere,  et  computorum  rationem  reddere. 

3.  Alius  etiam  depositarius  instituitur,  qui  simili  modo  pe- 
cunias episcopali  mensae  debitas  (id  est  quae  de  jure  ad  Epi- 

scopi  sustentationem  exigi  possunt)  recipiat,  asservetque,  et 
prout  jussus  fuerit  exhibeat  vel  expendat.  Et  vocatur  episco- 
palis mensce  depositarius.  Hodie  vero  multis  in  locis  inutile  foret 
officium  ejusmodi. 

4.  Item  constituere  potest  Episcopus  computorum  quoad 
loca  pia  revisorem,  sed,  si  malit,  revisionem  hanc  ipse,  vel  per 
Vicarium  suum  generalem  peragere  potest. 

5.  Baroncelli  autem  officium,  idest,  praesidis  familia  armata 
Episcopi , jam  fere  ubique  obsolevit.  Nulla  scilicet  nunc  Epi- 
scopi familia  armata  utuntur ; sed  ad  efficaciter  obtinendam 
citationum  et  sententiarum  suarum  executionem,  supplet  sae- 
cularis brachii,  idest,  stEcularis  potestatis  auxilium.  Notandum 
autem  teneri  saecularem  potestatem,  vel  ad  permittendum  Epi- 
scopis ut  per  nonnullos  curiae  suae  addictos  ejusmodi  viros,  ju- 
diciorum suorum  efficaci  exeeutioni  consulant,  vel  ad  praestan- 
dum iisdem  in  hunc  finem  brachii  sui  auxilium.  Ex  essentiali 
enim  Ecclesiae  constitutione  certum  est  (ut  alibi  probavimus) 
ipsi  competere  proprie  dictam  et  efficacem  judicialem  potesta- 
tem; haneque  non  per  mere  spirituales  dumtaxat  poenas  exercen- 
dam, sed  per  vim  etiam  coactivam,  seu  per  poenas  temporales  et 
corporales.  Unde  quod  media  aetate  passim  Episcopi  familiam 
armatam  habuerint,  non  fuit  saecularis  potestatis  juriuminvasio. 
Quamquam,  mutatis  horum  temporum  circumstantiis,  extra 
controversiam  est  decere  magis  ut  hocce  praesidium  a saeculari 
potestate  mutuent.  Quando  vero  postea  coepere  gubernia  hoc 
etiam  saecularis  brachii  auxilium  Episcopis  recusare,  patienter 
toleravit  Ecclesia.  Ejusmodi  enim  jura  sua,  quae  vim  externam 
et  coactivam  respiciunt,  non  solet  nisi  ab  ultro  consentientibus 
et  postulantibus  populis  saecularibusque  potestatibus  repetere; 
ne  scilicet  alias  in  perniciem  potius  quam  in  utilitatem  anima- 
rum rem  cedere  contingat.  Dum  vero  hoc  mansuetudinis  spi- 
ritu Ecclesia  perpetuo  ducitur,  intactam  usque  servat  j urium 
suorum  integritatem ; quia  quod  posuit  Christus  nulla  poterit 
unquam  humana  potestas  convellere. 

6.  De  procuratoribus  et  advocatis  relative  ad  episcopalem 


Digitized  by  Google 


PARS  SECDNDA.  515 

curiam,  non  est  cur  hic  sermonem  reducamus,  curo  satis  ea 
notio  sub  prima  tractatus  parte  fuerit  exposita. 


CAPUT  XVII. 

DE  RUimiS  JCDICIAUBCS  {Hiiissiers). 

Vocantur  etiam  pedelli,  cursores,  viatores,  apparitores, 
et  nonnullis  aliis  pro  regionum  consuetudine  nominibus.  At  ea 
omnia  nomina  in  jure  idem  significant,  ait^Schmalzgrueber 
(ad  titulum  1 de  Judiciis,  libri  2 decretalium,  n.  14).  « OfiB- 
q cium  illorum  est  jussa  sui  magistratus  et  judicis  implere,  li- 
« tigantes  in  jus  vocare , processus , actnsqne  judiciarios 
«exequi,  etc.  » (Schmalzgrueber,  loco  citato.) 

« Intervenit  (judiciis)  nuntius,  seu  cursor,  seu  bajulus,  seu 
« apparitor,  seu  serviens  curiae  ; qui  et  alia  nomuia  sortitur  : 
q et  hic  citat  partes  in  omnibus  actis  judiciariis,  et  postea 
q refert  in  scriptis  notario  se  citasse  ut  habuit  in  commissis... 
q Et  istae  personae  neque  sunt  de  substantia  judicii,  sed  admi- 
q nieulum  tantum  praestant  : nam  de  substantia,  ut  diximus, 
q solum  illae  tres  personae  sunt , nimirum  judex,  actor  et 
q reus.  » (Pellegrini,  parte  2,  praemisso  1 , n.  8.) 

De  cursorum  officio  in  exequendis  citationibus  dicimus  infra 
ubi  de  citatione. 

In  praxi  vix  poterunt  judicia  expediri  nisi  cursorem  habeat 
episcopalis  curia.  Quia  nempe  in  intimandis  citationibus  debe- 
bit quis  hoc  officio  fungi.  Si  ergo  judex  ipse  vel  actuarius  id 
non  peragat  (prout  peragere  eos  nec  conveniens,  nec  possibile 
plerumque  erit),  debebit  alius  auctoritate  publica  ad  hoc  de- 
putari. Is  autem  hoc  ipso  curiae  cursor  erit. 

Hinc  solet  in  qualibet  ecclesiastica  curia  unus  aut  ajter 
nuntius  auctoritate  Episcopi  et  instrumento  publico  constitui. 

Cursores  autem  sic  constituti  publicae  personae  sunt  in  foro 
ecclesiastico. 

CAPUT  xviir. 

DE  CURIA  ARCHIEPISCOPALI,  PRIMATIALI  ET  PATRIARCHAU. 

Delincata  curiae  episcopalis  forma,  remanet  ut  normam 
etiam  Metropolitanae,  Primatialisque  et  Patriarchalis  curiae 
paucis  indicemus. 


§ I. 


Quomodo  curim  episcopali  similis  quoad  formam,  diversa  vero  quoad  jurisdictionem 
sit  Metropolitana,  Primatialis  et  Patriarchalis  curia. 


1 . Ad  formam  seu  typum  episcopalis  curiae  possunt  et  so- 
lent aliae  memoratae  constitui  et  ordinari.  Constant  nempe  Ar- 
chiepiscopo,  vel  Primate,  vel  Patriarcha  tanquam  judice  ordi- 
nario primario  , Vicario  eorum  generali  tanquam  judice 
ordinario  secundario,  promotore  fiscali,  actuario,  aliisque  in 
curia  episcopali  adhiberi  solitis.  Unde  forma  ac  constitutio  in- 
terna omnino  similis  dici  potest. 

2.  Objectum  vero  circa  quod  versatur  dictarum  curiarum 
jurisdictio  ipsis  proprium  est ; et  ab  objecto  jurisdictionis  mere 
dioecesanm  diversum.  Nam  praeter  jurisdictionem  episcopalem 
in  propriam  dioecesim,  metropolitanam  habet  Archiepiscopus 
in  diceceses  suffraganeas,  primatialem  Primas  in  primatus  sui 
territorium,  et  patriarchalem  Patriarcha  in  suo  patriarchatu . 

In  quo  praecise  stet  jurisdictio  Primati  et  Patriarchae  pro- 
pria, non  est  cur  hic  disseramus ; aliquid  autem  de  hac  re  at- 
tingemus in  tractatu  de  Episcopo. 

Sed  et  determinandam  Archiepiscopi  potestatem  ad  eum- 
dem  tractatum  remittimus,  adnotatis  dumtaxat  paucis,  quae 
magis  ad  praesentem  scopum  referri  videntur. 

Primo  nempe,  tanquam  tuta  regula  recipitur,  nullam  com- 


Digitized  by  Google 


PARS  SECUNDA.  51  7 

petere  Archiepiscopo  jurisdictionem  in  sufiraganeos,  eorumve 
ofiBciales  aut  subditos,  exceptis  injure  expressis  casibus. 

Secundo,  quamvis  a Tridentina  Synodo  in  multis  imminuta 
fuerit  metropolitarum  potestas,  plurima  tamen  intacta  reman- 
serunt eorum  jura,  per  sacros  canones  ipsis  attributa  (de  qui- 
bus agemus  in  tractatu  de  Episcopo);  inter  qu®  eminet  appel- 
lationes recipiendi,  seu  causas  suffraganearum  dioeceseon  in 
secunda  instantia  cognoscendi  et  terminandi  facultas. 

Quomodo  autem  gerere  se  debeat  Vicarius  generalis  metro-' 
politanus  in  expediendis  appellationum  causis,  et  qu®  ejusmodi 
Vicarii  constitutionem  concernunt,  adnotamus  sub  sequentibus 
paragraphis. 


§ II. 


An  Officialis  mctropolitaniis  possit  aut  debeat  esse  idem  ac  dioecesanus,  et  quid  in 
forma  eundem  constituendi  sit  observandum. 

1 . Quod  possit  Archiepiscopus  Vicario  suo  dioecesanam  simul 
et  metropolitanam  jurisdictionem  exercendam  committere 
dubium  non  est. 

2.  Si  Archiepiscopus  aliquem  deputet  iu  Vicarium  suum 
generalem,  nihil  determinando  circa  ipsius  jurisdictionem,  tali 
Vicario  competet  tota  generaliter  jurisdictio  ordinaria  Archi- 
episcopi ; ac  proinde  non  tantum  jurisdictio  ordinaria  in  dice- 
cesim  propriam,  sed  et  in  suffraganeas.  Id  enim  infert  secum 
Vicarii  generalis  denominatio  relative  ad  eum  a quo  constitui- 
tur, nisi  contrarium  expresse  dicatur. 

3.  Quid  vero  si  Archiepiscopus,  deputet  unum  generaliter 
ad  jurisdictionem  dioecesanam  dumtaxat,  alterum  vero  dum- 
taxat ad  metropolitanam  exercendam?  An  uterque  verus  et 
proprie  dictus  Vicarius  generalis  censendus  erit,  vel  potius 
tahquam  delegatus  sit  habendus  ? Batio  dubitandi  est  supra 
exposita  doctrina  de  essentia  vicariatus  generalis,  qu®  exigit 
ut  Vicarius  generalis  exercendam  habeat , non  aliquam 

sed  universalem  ( moraliter  saltem  loquendo ) jurisdictio- 
nem illius  a quo  constituitur.  Tn  casu  autem  proposito, 
neutri  ex  duobus  deputatis  Vicariis  videtur  competere 
universalis  Archiepiscopi  jurisdictio  : non  Vicario  dicece- 
sano,  siquidem  nom  haberet  jurisdictionem  metropolitanam  : 
non  mctropolitano,  cum  careret  dioecesana. 

Non  mihi  occurrit  apud  auctores  discussa  bscce  difficultas. 
Unde  et  ab  omni  conclusione  deducenda  abstinebo.  Id  tantum 
adnotandum  videtur,  tutius  saltem  esse  ut  Archiepiscopiis  aon 
constituat  limitate  ad  metropolitauae  jurisdictionis  exercitium 
eum  a quo,  tanquam  Vicario  generali,  vult  illam  jurisdictio- 
nem exerceri ; sed  eum  deputet  indistincte  quoad  totam  suam 
jurisdictionem;  ne  forte  alioquin  ejusmodi  vicariatus  gene- 
ralis in  quiestionem  vocetur,  et  pro  mera  delegatione  eum  in- 
telligi  debere  contendatur.  Intentum  autem  suum  facile  obti- 
nebit Arcbiepiscopus,  si  constituto  absque  dicta  limitatione 
Vicario  generab  injungat,  ut  a cognoscendis  causis  dioecesanis 
abstineat,  et  metropoUtanm  dumtaxat  jurisdictioni  exercendae 
incumbat. 


§111. 


De  officio  Vicarii  generalis  Archiepiscopi  quoad  appellationes. 


I ° Certum  omnino  est  dari  a suffraganeis  Episcopis  ad  me- 
tropobtanum  tribunal  appellationem;  causasque  appellationum 
posse  et  solere  ab  Archiepiscoporum  Vicariis  generalibus 
cognosci  et  expediri.  Constat  ex  capite  Pastoralis,  de  Officio 
ordin.;ex  capitibus  Di/ectus,  Cum  causa  et  Sollicitudinem,  tituli 
de  Appellationibus ; ex  capite  primo  de  Foro  competenti,  in  6; 
et  ex  capite  Romam,  de  Appellationibus,  iu  6.  « Quae  conclusio 
« (ait  Pellegrini,  parte  1,  sect.  3,  subsect.  1,  n.  5)  est  adeo 
a vera,  ut  si  Episcopus  suffraganeus  post  appellationem,  pro- 
« moveatur  in  Archiepiscopum,  possit  esse  judex  appellationis 
« a sententia  quam  ipse  protulit,  dum  erat  Episcopus.  Conve- 

« nit  tamen  ut  ipse  se  abstineat  illam  causam  cognoscere,  et 
« alteri  delegare.  » 

2“  « Advertendum  in  hac  materia  appellationis , quod , de 
«T  jure  novissimo  sacri  concilii  Tridentini  (in  sess.  24,  cap.  20, 
« deRef.),  in  tribus  casibus  solum  appellari  potest  a suffraganeis 
« ad  Metropolitanum : primo,  a definitiva  quae  imponit  ultimam 
« manum  liti ; secundo,  ab  interlocutoria  habente  vim  diffini- 
« tivae;  tertio,  a gravamine  irreparabili,  idest,  quod  per  defi- 
« nitivam  reparari  non  potest.  (Concil.  Trident.,  sess.  13, 
« cap.  1,  de  Ref.) 

« Sed  quaeritur  quid  sit  gravamen  irreperabUe  ? Besponde- 
« lur  gravamen  irreparabile  dici  omnem  actum  irretractabi- 
« lem,  ut  est  excommunicatio,  carceratio,  et  alia  hujusmodi... 

«3°  Ex  supradictis,  est  valde  notandum  quod  non  omnis  ap- 
« pellatio  est  admittenda  a Vicario  Archiepiscopi ; ne  de  facili 
n tollantur  causae  suffraganeorum,  et  eorum  tribunalia  parvi 
« pendantur;  et  ne  sni&aganei  spernant  inhibitiones  : nam 
« cavetur  in  sacro  concilio  Tridentino  (sess.  13,  c.  1 , et  sess.  24, 
« c.  20,  de  Ref.)  quod  nec  Episcopus  nec  Vicarius  tenentur  as- 
« sentiri  quibuscumque  inhibitionibus,  et  deferre  cuicumque 
« appellationi,  nisi  in  illis  tribus  casibus  de  quibus  diximus. 

« Quod  etiam  disponitur  per  constitutiones  pontificias  et  per 
« declarationes  Sacrae  Congregationis.  » (Pellegrini , praxis 
Vicariorum,  loco  citato,  n.  13  etseq.) 

4®  Diversa  fit  conditio  Vicarii  generalis  Archiepiscopi, 
prout  appellatur  a sententia  definitiva , vel  dumtaxat  a sen- 
tentia interlocutoria  aut  gravamine.  Nam  in  casu  appellationis 
ab  interlocutoria  vel  gravamine , non  fit  judex  causce  principa- 
lis, nisi  postquam  pronuntiavit  hene  fuisse  appellatum.  E contra 
quando  appellatum  est  a sententia  definitiva , statim  et  ipso 
facto  interjecta;  appellationis  constituitur  causae  principalis 
judex,  in  qua  causa  principali  jam  nequit  judex  a quo  sese  im- 
miscere. (Vide  Pellegrinum,  parte  1,  sectio  3,  subsectione  1, 
n.  20.) 

5“  Quando  judex  a quo  ipse  sponte  detulit  appellationi,  nulla 

inhibitione  opus  est ; quia  tunc  ipso  facto  ligantur  judicis  a qm 
manus. 

Si  vero  judex  a quo  appellationi  non  deferat,  potest  et  so- 
let Vicarius  generalis  Archiepiscopi,  appellationem  a definitiva 
recipiens,  vel  ab  interlocutoria  aut  gravamine  bene  appella- 
tum fuisse  pronuntians,  inhibitionem  facere  dicto  judici  a qm 
ne  ultra  in  causa  procedat. 

6®  An  possit  Vicarios  Archiepiscopi , praedictam  inhibitio- 
nem facere  «uApeana  excommunicationis?  Bespondeturnegative. 
« Batio  est  quia  Vicarius  Archiepiscopi  non  potest  ferre  senten- 
n tiam,  vel  exercere  jurisdictionem,  vel  promulgare  censuras 
« ecclesiasticas  in  suffraganeos,  existente  in  provincia  Archi- 
« episcopo  (cap.  1 , de  Officio  ordin.,  in  6) : quod  procedit  propter 
« reverentiam  dignitatis  episcopalis.  Sed  intelligitor  de  sen- 
« tentia  definitiva  censurarum , et  non  quando  Vicarius  gene- 
« ralis  Metropolitanos  inhiberet  sub  pcena  suspensionis  seu 
« interdicti.  » (Pellegrini,  loco  cit.,  n.  21.) 

Haec  cursim  adnotare  voluimus,  paucissima  ex  plurimis  quae 
ad  praesentis  capitis  materiam  pertinerent.  Ne  scilicet  caetera, 
propriis  sedibus,  sive  in  hoc,  sive  in  aliis  tractatibus  collocata, 
inutiliter  repeterentur. 


FIMS  TOMI  PIllMI. 

